
ELŐSZÓ. 


A' AZ  UTOLSÓ  HÁROM  SZÁZADOT  abból  a szempontból 
vizsgálgatjuk,  hogy  a művészetek  közül  melyek  érvénye- 
sültek századonkint  legjobban,  akkor  azt  tapasztalhat- 
juk, hogy  a XVIII-ikban  az  irodalom,  a költészet  volt 
a vezető,  a XIX.  század  első  sorban  zeneinek  mondható,  s hogy  a 
XX.  mintha  a szépművészetek  jegyében  indult  volna  meg.  Az  új 
század  számos  életbevágó  nagy  föladata  mellett  itt  bizonyos  békés, 
de  hatékony  föllendülés  észlelhető  a szépművészetek  terén  is,  mely 
az  építést,  a szobrászatot  és  a festést  új  irányok  felé  igyekszik 
terelni,  noha  a cél  határozatlan  körrajzaival  a jövő  ködéből  még 
alig  tud  kibontakozni.  Ezzel  azonban  együtt  halad  a réginek  meg- 
becsülése is,  ha  nem  is  mindenütt.  Múzeumok,  művészeti  folyó- 
iratok, művészettörténeti  munkák  folytonos  szaporodása  mind  ez 
utóbbiról  is  tanúskodik. 

E könyv  szülőoka  részben  szintén  a múlt  megbecsülésének  át- 
érzése  s az  a meggyőződés,  hogy  miként  minden  téren,  úgy  a szép- 
művészetek terén  is  csak  a történeti  fejlődés  érlelhet  jó  gyümölcsöket. 

Ilyen  irányú  munkákra  — ha  tárgyuk  nem  volna  is  a szép, 
a régi  szép  — már  csak  azért  is  szükség  van,  mert  a múlt  értékét 
illetőleg  rengeteg  sok  téves  nézet  burjánzik  körülöttünk,  amelyek 
körül  tájékozódni,  azokat  ha  szükséges,  kellő  értékükre  leszállítani 
a múlt  ismerete  nélkül  alig  lehet. 

Ilyes  tájékoztatást  adni  óhajt  e könyv,  s illetve  megvetni  azt 
az  alapot,  amelyen  a XIX.  századig  való  régi  festőművészet  meg- 
értése és  élvezése  föl  volna  építhető,  már  amennyire  ez  121  képen 
lehetséges. 

Eszköze  a képek  színes  másolata  mellett  a népszerű  magya- 
rázat. Az  utóbbi  nélkül  a régi  idők  elismert  remekei  előtt  sokszor 
egészen  tanácstalanul  állunk ; a magára  hagyott  kritika  ilyen  eset- 
ben mindent  elronthat,  sőt  a kevésbbé  őszinte  lelkekben  valóságos 


VI 


ELŐSZÓ. 


diszharmóniát  kelthet,  mert  nem  merik  bevallani,  hogy  nekik  a régi 
képek  nem  tetszenek.  A magyarázat  a történeti  fejlődés  egymás- 
utánjának szemmeltartásával  kijelöli  a művész  helyét,  rámutat  jel- 
legzetes vonásaira  és  a szükség  szerint  hosszabban  vagy  rövidebben 
értelmezi  magát  a bemutatott  képet,  kiemelve  a mü  fölismert,  igaz 
becsét ; ahol  alkalom  van  rá,  röviden  ráutal  a művésznek  Szép- 
művészeti  Múzeumunkban  látható  más  képeire. 

Ez  utóbbi  tekintetben,  meg  abban,  hogy  a közkeletű  idegen 
műkifejezéseket,  ha  nem  magyarázza  is  meg  mindenütt  töviről-hegyire, 
de  legalább  világosabb  magyar  egyértékes  nevöket  is  közli,  egyene- 
sen a magyar  olvasó  közönség  igényeinek  akar  megfelelni.  Ugyanez 
a szempont  volt  irányadó  annak  mérlegelésénél,  hogy  mi  és  mennyi 
vehető  át  a mű  német  kiadásának  Philippi  Adolf  giesseni  egyetemi 
tanártól  származó  magyarázataiból,  amelyeket  a kiadó  társulat  meg- 
bízásából alapul  kellett  vennem,  továbbá,  hogy  hol  kell  tőle  eltér- 
nem s mit  és  mennyit  adhatok  hozzá  a magaméból. 

A képekkel  kapcsolatos  szöveg  egy- egy  nagymester  méltatását  — 
természetesen  — nem  merítheti  ki,  ez  már  azért  sem  volt  lehetsé- 
ges, mert  némelyiknek  óriási  munkásságát  itt  csak  egy-két  kép  s 
ugyanannyi  oldal  szöveg  világítja  meg.  A képek  szövege  tehát  csak 
magyarázat  s nem  egyszersmind  összefüggő  művészettörténet  akar 
lenni. 

Az  utóbbi  célra  Philippi  terjedelmes  Bevezetése  szolgál,  amely 
történeti  egymásutánban  a régi  képírás  legfontosabb  kérdései  körül 
tájékoztat.  A könyv  ezen  részét  Sárosi  Andor  fordította. 

A föntnevezett  kiváló  művészettörténeti  író  irányelvei  szerint 
kiválogatott  képek  egész  sorát  is  készen  kaptam,  mindössze  Má- 
nyokynk  Rákóczyját  volt  alkalmam  a szép  sorozathoz  hozzácsatol- 
nom. Részben  ez  a nyitja  annak,  hogy  a képek  mind  a külföldi 
múzeumokból  valók,  de  meg  a hiányzó  jellegzetes  festményeket  ille- 
tőleg a hozzáférhetőség  kérdése  is  közbejátszhatott,  kivált  a renais- 
sance  freskóinál,  amelyeknek  a helyszínén  való,  színes  sokszorosításra 
alkalmas  fölvétele  ezideig  még  elháríthatatlan  akadályokba  ütközik. 

Bíztat  az  a remény,  hogy  a munkával  talán  sikerül  az  olvasó- 
nál elérnem  éppen  nem  könnyű  célomat : egy-egy  régi  képtár 

alaposabb  megtekintésére  kedvet  ébreszteni,  fölkelteni  azt  a tudatot, 
hogy-  a régi  festmények  tára  nem  herbárium,  nem  megfakult,  el- 

lajstromozott  növények  gyűjteménye,  amely  csak  a tudóst  érdekel- 
heti, hanem  minden  ósdisága  mellett,  vagy  talán  éppen  ezért  egy 
darab  élet,  csak  meg  kell  szólaltatni  a szükséges  fölvilágosítások 
szövétnekénél. 

Ezen  az  alapon  tovább  építgetve,  bizonyára  föl  fog  ébredni  az 
újabbkori  és  a legmodernebb  képírás  tisztább  megértése,  értékelése 
is.  Ez  utóbbihoz  a könyvet  kiadó  Franklin-Társulat  a munkának  az 
újabbkori  festőkre  kiterjedő  folytatásával  a maga  részéről  szintén 
hozzá  óhajt  járulni,  ha  ez  az  alapvető  rész  kellő  fogadtatásban 
részesül. 

★ ★ -k 

A könyv  céljának  és  szövegi  részének  ismertetése  után  a mü 
képeinek  színes  voltát  is  szóvá  kell  itt  tennem. 

A fotográfiái  és  főképp  a vele  kapcsolatos  autotipiai  sokszoro- 
sító eljárás  hozzáférhetővé  tette  az  emberiség  számára  a látható 
világot  azáltal,  hogy  körrajzait,  tónusait  legalább  fekete-fehér  képekbe 
transponálva  mutatja.  Festményről  ilyes  kép  valamelyes  fogalmat 
szintén  adhat,  sőt,  ha  a képen  a rajz  s a plasztika  volt  a fontosabb, 
akkdr.  az  ilyen  fekete-fehér  másolat  eléggé  élvezetes  is  lehet.  De 
mihelyt  a képen  a szín,  a festőiség  az  uralkodó,  mihelyt  a kép 
színekben  van  megkomponálva,  akkor  az  ilyen  fotográfia  vagy  nyo- 
mat csak  fél  megértést  s csak  íél  élvezetet  adhat.  Legföljebb  az 
érheti  be  vele,  aki  az  eredetit  ismerve,  ennek  színeit  meg  tudja 
látni  a fekete-fehér  másolatban  is,  szakasztott  úgy,  mint  ahogy  a 
zenekarra  írt  zeneműnek  jó  zongora-átiratából  a hozzáértő  kiérzi, 
kihallja  az  egyes  hangszerek  árnyalatait. 

Olcsó  és  megbízható  színes  másolatokról  a legújabb  keletű 
«hármas- színrendszerű  sokszorosítás*)*  előtt  szó  sem  lehetett.  Az  a 
körülmény,  hogy  e munka  összes  képei  három,  illetve  a feketét  is 
ideszámítva,  négy  nyomásra  készültek  (a  miről  nagyító  üveggel 
könnyen  meggyőződhetünk)  szemben  a régi  színes  kőnyomás  io — 15 
kövével,  megteremtette  a színes  képek  olcsó  előállíthatóságát.  Ha 
aztán  hozzávesszük,  hogy  a szükséges  négy  sajtódúc  elkészítését 
az  eredeti  kép  előtt  a chemia  és  a fizika  végezheti,  akárcsak  a 


* Ismertetése  a szerzőtől  az  «Uránia»  1909  márcziusi  számában. 

fekete  autotipiai  dúcoknál,  akkor  - — noha  éppen  nem  akarom  azt 
állítani,  hogy  itt  a színes  nyomás  netovábbjáról  van  szó  — bízvást 
levonhatjuk  következtetésünket,  t.  i.  hogy  ha  eddig  jó  volt  a jó 
fotográfia  és  jó  autotipia,  akkor  mindenesetre  jobb  szolgálatot  fog 
tenni  a hasonló  eljárással  készült,  de  hasonlíthatatlanul  többet  mu- 
tató autotipiai  színes  nyomat. 

A másolatok  kicsiny  volta,  természetesen,  semmiképp  sem  lép- 
het föl  a rendesen  már  nagyságával  is  ható  eredeti  festmény  igé- 
nyeivel. De  vannak  az  ilyen  képeknek,  amellett,  hogy  tisztább, 
jobb  fogalmat  adnak  az  eredetiről,  más  egyéb,  éppen  nem  megve- 
tendő jó  tulajdonságaik.  Hányszor  panaszkodunk,  hogy  egyik-másik 
eredeti  kép  oly  rossz  helyen  függ  a múzeumokban,  hogy  élvezni  alig 
lehetséges ; a pillanatnyi  szükségen  segít  a hű  színes  másolat.  Hány- 
szor előfordul,  hogy  egymástól  elkülönítve  őrzött  képek  összehason- 
lítása szinte  lehetetlen ; a kis  színes  másolat  ezt  lehetővé  teszi. 
Ennek  egyébként  legjobb  bizonyítéka  a könyvnek  121  képe. 

Bízvást  remélhetjük,  hogy  a napról-napra  tökéletesbülő  eljárás 
révén  közkincsünkké  válik  a színes  világ  is  minden  harmóniájával 
és  színpompájával,  tehát  azzal,  a mi  az  Istenség  részéről  az  emberi 
szemnek  juttatott  javak  közt  a legszentebb,  a legfönségesebb. 

Budapest.  1909  december  havában. 


Zsámboki  Gyula. 


MIÓTA  A KÉPZŐMŰVÉSZET  iránt  az  érdeklődés  szélesebb 
körökben  elterjedt,  a művészetet  megértők  és  a művé- 
szetet élvezők  között  szükségtelenül  éles  ellentét  támadt. 
Ez  az  ellentét  szembeállítja  egymással  a régieket  és 
a mütörténetírókat  és  azokat,  akik  a művészetet  nép- 
szerűsíteni óhajtják.  A népszerűsítés  az  a modern  szó,  amely  alatt 
ma  mindazt  értik,  amit  azelőtt  nevelésnek,  oktatásnak,  tanításnak, 
képzésnek  neveztünk.  A művészet  terén  a megértéssel  együtt  jár  a 
műélvezet  és  megfordítva : zavartalan  műélvezet  a megértés  bizonyos 
mértéke  nélkül  lehetetlenség.  De  mint  minden  téren,  a megértésnek 
itt  is  különböző  fokai  s az  élvezetnek  különböző  módjai  vannak  ; 
ám  fölösleges,  hogy  az  egyik  a másiknak  útjába  álljon. 

A régi  mesterek,  akiknek  alkotásaiban  gyönyörködni  óhajtunk, 
nem  festettek  vaktában  a bizonytalan  jövő  számára.  Volt  határozott 
közönségük,  amelyre  hatással  voltak,  amelynek  igényeivel  számolni 
óhajtottak  s amely  nem  akaratnélküli  odaadással  csüngött  rajtuk, 
de  eleven  s nem  egyszer  ugyancsak  kritizáló  érdeklődéssel  állott 
velük  szemben.  Ezek  a feltételek,  amelyek  az  idő  változásának 
vannak  alávetve,  nemzeti  és  területi  különbségekkel  társulnak.  «Az 
ó és  új  világ  minden  igazán  értékes  iskolája  elvitázhatatlanul  sajá- 
tos helyi  jelleget  tükröztet  vissza.  Minden  művészi  alkotásnak  külső 
föltételei  kettősek.  Az  első  a művész  helyzete  kora  történelmében, 
a másik  a természet  helyi  alkata,  amely  környékezi))  (Rumohr  1827). 
A művészi  alkotásnak  ezen  történelmi  és  helyi  föltételei  az  első 
pillanatban  idegenszerű  és  lenyűgöző  hatással  vannak  ránk;  a naiv, 
elfogulatlan  nézőre  egy  régi  festmény  csak  kivételesen  lesz  oly  hatás- 
sal, mint  egy  modern  kép,  föltéve,  hogy  a régi  jellegre  s helyi 
sajátosságra  nem  vet  ügyet. 

Ép  ezért  mindnyájunkra  nézve  nehezebb  feladat  egy  régi  kép- 
tárnak, mint  egy  modern  képkiállításnak  a megtekintése.  A művé- 
szettörténelem hivatott  arra,  hogy  ezt  a feladatot  számunkra  meg- 
könnyítse s megmutassa,  mily  körülmények  között  keletkezett  egy- 

egy  művészi  alkotás,  mint  fogták  föl  és  Ítélték  meg  keletkezése 
korában  s mily  hatással  volt  ez  az  utókorra. 

Első  sorban  tehát  egy  kevés  járatosság  megszerzésére  van  szük- 
ségünk, hogy  a kortársak  szemével  lássunk,  ez  a föltétele  a minő- 
ségbeli különbségek  fölismerésének  és  kellő  értékelésének,  amely 
minden  műélvezet  alapja.  Minden  művészet,  miként  az  irodalom  is, 
az  emberi  műveltség  nyilvánulása,  amelynek  velejébe  behatolni 
fáradság  nélkül  nem  lehet.  A művészet  élvezetét  meg  kell  tanul- 
nunk s miként  a műveltségnek,  a művészet  megértésének  és  a mű- 
élvezetnek is  különbözők  a fokai. 

A művészet  népszerűsítőjének,  aki  nem  a művelt  embert,  de 
a népet  akarja  a történelem  fárasztó  útjának  elkerülésével  közvetle- 
nül a művészet  élvezésére  tanítani,  a műtörténetíró  kellemetlen  társ. 
A népszerűsítő  dolga  egyszerűbb  és  úgy  látszik,  háládatosabb  is ; 
mert  olyasmit  tár  föl  a nép  szeme  előtt,  amit  eddig  mások  tudós 
működésükkel  elzártak  előle.  Ám  ennek  a rövid  útnak  vajmi  kor- 
látozottak a céljai.  A modern  képírás  alkotásainak  nagy  részét  ala- 
posabb műveltség  nélkül  is  könnyen  meg  lehet  magyarázni  a nép- 
nek, s korunk  élő  művészeit  a művészet  népszerűsítői  ezzel  tagad- 
batatlanul  nagy  hálára  is  kötelezik,  ha  fáradozásukkal  a festők  java 
érdekét  nem  is  mozdítják  elő.  Egészen  másként  fest  a dolog,  mi- 
helyst a régi  képírásról  van  szó.  Az  olasz  renaissance  festészetet  a 
történelmi  műveltség  bizonyos  mértéke  nélkül  szinte  lehetetlenség 
megérteni.  Mesterei  nem  is  a nép  számára  festettek  s alkotásaik, 
a templomi  képektől  eltekintve,  a szélesebb  néprétegekre  nézve 
szinte  teljesen  hozzáférhetetlenek  voltak.  Mert  vájjon  ki  léphette  át 
a Dogé  palota,  a Vatikán  termeinek,  avagy  a firenzei  patríciusok 
palotáinak  küszöbét  ? 

S vájjon  miféle  jelentősége  lehet  a néptömeg  szemében  ma 
Ráffael  stanzáinak,  Tizian  mythologiai  képeinek  avagy  az  egész  olasz 
arcképfestő  művészetnek  ? A spanyoloknál  is  csupán  a vallásos 
festészet  egy  kicsiny  része  volt  népi  művészet.  A francia  festészet 
minden  ízében  finomult  arisztokratikus  művészet,  az  ó-németalföldi 
túlnyomórészben  szintén ; a hollandiai  festészetből  legfeljebb  az  élet- 
kép nem  tartozik  ide,  amellyel  azonban  a modern  művészeti 
doktrínák  már  nem  igen  számolnak.  A hollandiai  festészet  legragyo- 
góbb alkotásaival,  az  arcképekkel  ismét  előkelőbb  körök  érdeklődé- 
sére számított  s a mai  kor  embere  csak  unatkozni  fog  egy  hol- 
landiai arcképgyűjteményben,  ha  a hollandiad  típusról  s a régi 
Hollandia  társadalmáról  fogalma  sincs;  mert  csak  ebből  a milieu- 

bői  kiindulva  kepes  a különbségek  s ezekkel  a művészi  kvalitások 
megismerésére. 

Ami  végül  a művészi  nevelésnek  egyik  főtárgyát,  Rembrandt 
bibliai  festészetét  illeti,  magamról  tudom,  hogy  még  ifjúságom  el- 
múltával sem  voltam  képes  ezt  típusai  és  az  alakok  viselete  miatt 
kellő  módon  élvezni  s nap-nap  mellett  tapasztalom,  hogy  más,  egyéb- 
ként igen  művelt  emberek  ép  úgy  járnak  ezzel ; természetesnek 
és  rokonszenvesnek  ezt  a művészeti  kifejezésmódot  csak  sokkal 
később  találtam,  amikor  Hollandiát  behatóbban  megismerni  alkal- 
mam lett. 

Ha  a művészet  népszerűsítői  ebben  a tekintetben  növendékeik 
körében  más  tapasztalatokra  tettek  szert,  úgy  ez  a körülmény  alig 
tekinthető  egyébnek,  mint  az  autoszuggeszció  egy  nemének  s én 
igazán  nem  tudom,  előnyére  válik-e  az  a népszerűsítők  módszerének. 
Dürer  fametszetei  viszont  egykor  népszerű  jellegűek  voltak,  sőt  ma 
is  azok  lehetnek;  Dürer  festményei  azonban  nem.  Erről  s általában 
a régibb  német  képírásról  egy  külön  feiezetben  részletesebben  esik 
szó.  Ez  utóbbinak  a művészet  német  népszerűsítői  különös  figyel- 
met szoktak  szentelni  s amennyiben  a német  fajból  sarjadzott, 
első  sorban  a német  közönséghez  kellene  közel  állnia.  Ám  ép  az 
ellenkezőt  tapasztaljuk.  Zavaró  tökéletlenségei  minden  rokonszenvet 
távol  tartanak  tőle.  A renaissance  vívmányai  s az  ettől  befolyásolt 
újabb  iskolák  a figurális  festészetben  oly  kényessé  tették  igényein- 
ket, hogy  a régi  német  mesterek  nem  képesek  többé  ízlésünket  ki- 
elégíteni. Nem  térhetünk  többé  vissza  hozzájuk,  ha  csak  természe- 
tes érzéseinket  el  nem  fojtjuk.  Melyik  modern  művész  tudna  például 
stíljükben  a német  császárság  történetéből  merített  freskókat  festeni? 
Az  újabb  művészeti  ízlés  egyik  németeskedő  iránya  olybá  tekinti  a 
renaissancet,  mint  valami  behurcolt  fertőző  betegséget.  Ennek  a 
felfogásnak  az  előnye  azonban  nem  igen  látszik  meg  abban,  amit 
ez  az  irány  alkotott.  A német  archaizmus  ugyanis  még  a németek 
természetes  érzésétől  is  sokkal  távolabb  áll,  mint  a renaissance 
stílje.  Ruskin,  aki  mint  minden,  ami  Angliából  jő,  Németország- 
ban is  nagy  tekintély,  a renaissance  kártékony  hatására  vonatkozó 
balhiedelmet  rendszerbe  foglalta.  Szorosan  ezzel  a felfogással  kap- 
csolatban áll  a nagy  angolok  csodálata,  ahogy  Gainsborough  és 
Reynolds  festők  körét  gyakran  emlegetni  szokás.  Holott  ép  ezek 
vannak  csak  igazán  «inficiálva»,  mert  a renaissance  nélkül  művé- 
szetük szinte  el  sem  volna  képzelhető. 

Azokban  a körökben,  amelyek  a művészi  élvezet  közvetítését 

a műtörténelem  béklyóitól  megszabadítani  szeretnék,  gyakran  halljuk 
emlegetni  a művészi,  az  «artisztikus»  fogalmát,  mintha  ez  a müvé- 
szettörténetírókból  teljességgel  kiveszett  volna.  Régebben  ezt  a fogal- 
mat a «tiszta  esztétikai  hatás#  pótolta,  amelynek  révén  bízvást 
mellőzhetőnek  tartották  a konkrét  ismeretek  megszerzésének  kényel- 
metlen útját.  Azt  hisszük,  hogy  a művészet  igazán  produktív  kor- 
szakai ezt  az  esztétikai  hatásról  szóló  fecsegést  még  nem  ismerték. 
Ezzel  szemben  a művészeti  alkotás  sokatmondó  tartalmára  vetették 
a fősúlyt,  tehát  a kép  tárgyára,  amelyet  a művelt  gondolkodásnak 
föl  kell  fognia,  még  mielőtt  a művészi  hatás  érvényesül.  A művé- 
szet népszerűsítője  maradiaknak  tartja  az  embereket,  akik  az  iránt 
érdeklődnek,  hogy  voltaképen  mit  is  ábrázol  a festmény.  E helyett 
azt  kívánja  tőlük,  hogy  a valóságnak  a rajz,  a formák,  a szín  és  a 
fény  segítségével  történt  visszatükröztetésére  ügyeljenek  s mint  mű- 
kedvelők maguk  is  rajzoljanak  és  • amatőr-fotografusok  legyenek. 
Ekkor  aztán  mindinkább  meg  fogják  érteni,  mint  látják  a művészek 
a természetet,  mint  óvakodnak  attól,  nehogy  lemásolják,  de  hogy 
önálló  teremtő  erővel  átértékeljék;  ilyformán  végül  ők  is  megtanul- 
nak a művész  szemével  látni.  Körülbelül  úgy  fest  a modern  művé- 
szeti nevelés,  ahogy  a nép  számára  kicirkalmozták,  föltéve,  hogy 
ennek  szükségesebb  vagy  fontosabb  dolga  nincsen.  Ha  ezzel  szem- 
ben a régi  művészeti  írók  valamely  művészi  alkotásról  fogalmat 
akarnak  nyújtani,  úgy  ezt  főleg  leírása  segítségével  érik  el.  A fes- 
tészet öszes  életrevaló  korszakai  fejlődésüket  nem  a külsőségek  for- 
mában és  színben  való  merő  visszatiikröztetésével  kezdik,  hanem 
godolatokkal  és  tárgyakkal.  Giotto  freskói  formai  szempontból  véve 
vajmi  igénytelenek. 

5BAN  AZ  IDŐBEN,  amelyről  könyvünkben  szó  esik,  a festők  és 


a közönség  között  az  a hallgatag  megállapodás  uralkodott, 
hogy  a festészetben  minden  a végső  eredménytől  függ  s hogy  a 
képet  befejezett  állapota  szerint  illeti  dicséret  vagy  gáncs.  Az  olasz 
festők  rajzokat  és  vázlatokat  is  készítettek,  ezeket  társaiknak  és  jó 
barátaiknak  meg  is  mutogatták,  sőt  rajzaikat  műbarátoknak  is  el- 
ajándékozták. És  Vásári,  az  olasz  mesterek  életírója,  nagy  gonddal 
különbözteti  meg  az  egyes  festők  rájzbeli  sajátosságait.  Gyakran 
megesett,  hogy  a nagyobb  festményekre  szóló  megbízást  megelőző- 
leg befejezett  kartonokat  festettek,  amelyek  aztán  nyilván  a közön- 
ség szeme  elé  is  kerültek. 

A firenzei-romai  festők  köre  volt  a művészi  rajzolás  klasszikus 
művelője.  Ez  azonban  csak  segédeszköz  és  előkészület  számba  ment. 
A művészi  munka  értékelésében  a befejezett  festmény  állott  az  első 
helyen  s Lionardót  épenséggel  szemrehányással  illették,  hogy  sokat 
rajzolt  s csak  igen  keveset  festett.  Velencének  elsősorban  színező 
iskolájában  a rajz  mindinkább  háttérbe  szorul.  Itálián  kívül,  miként 
Itáliában  Lionardo,  Dürer  többet  és  jobbat  nyújt  rajzaiban,  mint 
festményeiben.  Holbein  azonban  nem,  bármily  nagy  rajzoló  volt  is. 
Ugyanaz  áll  a németalföldi  és  hollandiai  festőkről.  Rembrandtról  is, 
aki  mint  festő  mindenkor  nagyobb  volt,  mint  rajzoló  vagy  rézkar- 
coló, ami  főleg  oly  tárgyakon  válik  nyilvánvalóvá,  amelyeket 
mint  rajzoló  és  festő  egyaránt  földolgozott.  Dürernél  ily  esetekben 
megfordítva  áll  a dolog. 

Ez  a tarka  egybevetés  korunk  művészeti  életének  egyik  sajátos 
jelenségét  juttatja  eszünkbe.  Azt,  hogy  manapság  igen  keresett  min- 
den, ami  vázlatos,  befejezetlen  s nagy  az  előszeretet  a tervek, 
tanulmányok,  részletek  s odavetett  rajzok  iránt.  Ezek  méltánylása 
ma  a müértés  próbaköve.  Egy  vázlat  nem  sok  fáradságába  kerül  a 
festőnek,  ha  általában  ért  dolgához.  Csak  a festmény  mutatja,  hogy 
a vázlat  mit  ért,  amelynek  kidolgozásával  kezdődnek  azok  a nehéz- 
ségek, amelyekről  a görög  Polykletos  szobrásznak  tulajdonított 
ősrégi  művészközmondás  is  megemlékezik.  Minden  művészetet  csak 
való  és  befejezett  alkotásai  alapján  lehet  értékelni  s a festészetnek 
is  a kép  a próbaköve.  Még  pedig  a kép  mint  szerves  egész  mind- 
azzal, amit  kifejez  s aszerint,  hogy  mily  hatással  van  a nézőre ; 
nem  pedig  egy  általában  kedvelt  vagy  érdekes  technikának  kifejező 
eszközei  szerint,  amelyek  vizsgálatát  bízvást  azoknak  engedhetjük 
át.  akiket  illet. 

Soha  sem  emlegették  annyit,  mint  ma:  a festő  egyéniségét, 
amelynek  a képen  érvényesülnie  kell.  Magában  véve  nem  újság,  hogy 
minden  nagy  mesternek  megvan  a maga  sajátos  stílje,  amelynél 
fogva  rá  ismerünk  s akkor  is  megkülönböztetjük  más  mesterektől, 
ha  tárgyai  ezekével  egyformák  és  felfogásuk  is  rokon,  mint  például 
Tizian  és  Van  Dijck-é,  Holbein  és  Antonis  Mor-é,  Rogier  van  dér 
Weyden  és  Memlingé.  Ám  itt  ez  a szólásmód  még  egyebet  is  jelent. 
Többnyire  tagadó  értelemben  használják  s jeles  mesterek  képeivel 
szemben  is  lekicsinylés  okáért,  azt  fejezvén  ki  ezzel,  hogy  ezek  mű- 
vészete bizonyos  elért  és  állandó  festésmodor  eredménye.  A leg- 
nagyobb elismerés  éri  ezzel  szemben  a rendestől  eltérő,  egész  mi- 
voltában nem  egyszer  elhibázott,  de  sajátos  idegenszerűségénél  fogva 

kirívó  festményt,  amelyet  «erős»-nek  szokás  mondani.  Az  értékelés 
ilyetén  módját  abból  a követelményből  szűrik  le,  hogy  minden  kép- 
nek a festő  élményének  kell  lennie,  ez  a fődolog  s a néző  feladata, 
hogy  a művész  sajátos  szenzáczióit  újból  átérezze.  Velejében  ez  az 
elmélet,  a vázlat  imént  említett  túlbecsüléséhez  hasonlóan,  ismét 
kitérést  jelent  a tökéletesen  befejezett  alkotás  előtt  s szinte  fölös- 
leges megjegyeznünk,  hogy  ez  a felfogás  kevésbbé  szerencsés  vál- 
tozata annak,  amit  Goethe  a lírai  költészet  feltételeiről  mondott. 
A régi  mesterek  közül  vajmi  kevés  festményének  megítélésénél  vehet- 
nék ennek  a felfogásnak  hasznát. 

A VALLÁSOS  FESTÉSZET  MEGSZŰNÉSE,  amely  a régi  képírást  oly 
_ nagyszerűvé  tette,  volt  az  újabb  kor  egyre  nagyobbfokú  el- 
szegényedésének kiinduló  pontja.  Csakhamar  ezután  a mithologiai 
tárgyak  életereje  is  kimerült  s az  ideális  iránynak  csak  az  alkalmi 
allegorikus  festmények  juttattak  hébe-hóba  szerény  feladatokat.  Köz- 
ben a hollandusok  az  arcképíestésbe  új  életet  leheltek,  a tájképet 
a festészet  önálló  jelentőségű  fajává  tették  s a belsőségek  festői 
varázsát  is  fölfedezték.  Ezek  a reális  tárgyak,  amelyek  most  egészen 
előtérbe  kerülnek,  a festészetet  sajátos  kifejező  eszközeinek  erősbí- 
tésére  és  gyarapítására  vezették  rá.  A szobrász  az  emberi  alakot 
örökíti  meg.  A festő  ezenkívül  mindazt,  ami  az  embert  környékezi, 
a lakást,  a tájat,  az  eget  s legtöbbször  a környezetnek  ez  az  össze- 
foglaló képe  talán  fontosabb,  mint  az  egyes  alakok.  A régibb  alak- 
festés inkább  plasztikus  felfogásával  szemben,  amely  a kép  tárgyát 
erősen  hangsúlyozza,  a festői  felfogás  ezt  úgy  akarja  feltüntetni, 
amint  a levegő  és  fény  hatása  alatt  szemünk  előtt  megjelenik  s a 
hogyan-ra  nagyobb  súlyt  vet,  mint  magára  a kép  tárgyára.  A modern 
festő  nem  versenyez  a szobrásszal,  aki  például  Itáliában  valóság- 
gal festői  plasztikát  teremtett;  működése  sajátos  mezejére  vonul 
vissza  s pusztán  arra  szorítkozik,  amit  művészete  sajátos  eszközei- 
vel kifejezni  tud.  Ebből  következik  az  újabb  mestereknél  a termé- 
szet élesebb  megfigyelése,  az  új  módszerek  és  új  benyomások  meg- 
becsülése, aminek  látható  eredménye  a modern  tájképfestés  tagad- 
hatatlan túlsúlya,  mely  nemcsak  külső  korrektségében  nyilvánul,  de 
a kifejezés  erejében  és  hangulattartalmában  is.  A művészet  — s 
ez  ennek  összes  fajaira  vonatkozik  — amely  egyebet  sem  nyújt, 
mint  tárgyának  korrekt  hasonmását,  korunk  életére  nézve  nem 
nyereség. 

A szíves  olvasó  bizonyára  egyetért  ezekkel  a szántszándékkal 
röviden  odavetett  mondatokkal.  Ezekből  következtetéseket  levonni 
s a múltat  a jelennel  összehasonlítani  nem  ennek  a könyvnek  fel- 
adata. 

Még  csak  a virágzás  és  hanyatlás  fogalmát  kell  szóvá  tennünk, 
mert  sokan  azt  állítják,  hogy  minden  értékelés  az  ízlés  és  divat 
szeszélyességén  alapszik.  A történelem  tanít  arra,  hogy  mily  felüle- 
tes ez  a nézet.  Látjuk  ugyan,  hogy  az  egészséges  és  szép  remé- 
nyekre jogosított  művészeti  irányokat  a kortársak  nem  egyszer  félre- 
ismerik, de  amennyiben  általános  jelenségekről  van  szó,  utólag 
mindig  felismerjük  ennek  a körülménynek  az  okát,  mint  például  a 
francia  ízlés  elhatalmasodását  Hollandiában  a XVII.  század  köze- 
pén ; s ha  bizonyos  művészi  egyéniségekről  van  szó,  rendesen  a 
többség  ítéletét  halljuk  róluk,  amely  nem  föltétlenül  helyes.  Ruisdael 
festő-barátai  minden  bizonnyal  épúgy  meg  voltak  győződve  a mes- 
ter tájképeinek  értékéről,  mint  ő maga.  Az  olasz  maniristák  és  Cara- 
vaggio  vitája  nem  zavarhatja  meg  ítéletünket,  sőt  ezt  még  bizto- 
sabbá teszi.  Gyakran  magunk  sem  tudjuk,  igazán  jó  úton  haladunk-e; 
utódaink  ezt  is  tudni  fogják.  Miként  a szépirodalomban,  a művé- 
szetben is  ennek  története  adja  kezünkbe  a megítélés  legbiztosabb 
mértékét,  amelynek  érvénye  az  ízlés  örökös  hullámzásával  szem- 
ben napjainkban  is  állandó.  Már  pusztán  ez  oknál  fogva  is  a fes-> 
tészetnek  történelmi  szempontból  való  tárgyalását  tartjuk  a leg- 
helyesebbnek. 


AZ  OLASZ  FESTÉSZET. 

Az  északitól  elütő  jellemző  vonásai. 


Z ITÁLIAI  KÉPÍRÁS  idősebb  testvérének,  a szobrászat- 
; nak  istápolása  mellett  s ezzel  versenyt  fejlődve,  egész- 
! benvéve  többé-kevésbbé  plasztikus  jelleget  mutat,  még 
! pedig  a formákban,  a csoportosítás  módjában  és  az 
általános  felfogásban  egyaránt. 

A XV.  század  utolsó  harmadában  Lionardónak  a festők  szá- 
mára írt  utasításaiban  az  a két  szabály  a fő : A tárgyak  a fény  és 
árnyék  segítségével  testi  kerekdedségükkel  tükröztetendők  vissza  s 
a nézővel  szemben  reliefszerüen  domborodjanak  ki.  Ám  a tárgyakat 
a természetben  a levegő  veszi  körül  s így  kontúrjaik  nem  lehetnek 
éles,  sötét  vonalak ; formáik  körvonalainak  az  őket  környező  levegő- 
ben mintegy  maguktól  kell  érvényesülniük,  vagyis  a levegő,  az 
ambiente , szintén  megfestendő. 

Az  első  szabályt  az  olaszok  jobban  megszívlelték,  mint  a má- 
sodikat ; mert  ez  a tárgyak  látása  és  ábrázolása  tekintetében  a ter- 
mészetükben gyökerező  fölfogásnak  jobban  megfelelt.  A Frans  Hals 
korabeli  hollandus  festők  nem  szorultak  ilyen  szabályokra  s Velas- 
quez  működése  későbbi  szakában  szinte  szántszándékkal  mellőzte  a 
formák  plasztikus  kerekdedséget ; nem  szorult  többé  erre,  mert  lapo- 
san festve  is  elérte  a testiség  látszatát.  Nem  úgy  Itáliában.  Nézzük 
a firenzei  Domenico  Ghirlandajo  (1480  körül)  Madonnát  szentekkel, 
vagy  a három  királyok  imádását  ábrázoló  képét ; plasztikusan  kerek- 
ded  alakokat  látunk  ezeken,  fölöttük  és  közöttük  szabad  tért,  ám 
levegő  nélkül,  holott  Ghirlandajo  Lionardóval  egy  iskolából  került 
ki  s ünnepelt  művész  volt.  Korának  így  is  szája  íze  szerint  festett. 
És  még  száz  évvel  később  is  a fény  nagy  mestere,  Correggio  föl- 
lépése s Tiziannak  a festészet  határait  hatalmasan  kitágító  korszak- 
alkotó  működése  után  a Caracciak  és  Guido  Reni  újult  erővel  foly- 
tatják a plasztikus  hatásokra  törő  festészetet,  vajmi  keveset  törődve 
Lionardo  ambiente- jével. 

Az  olaszok  sajátos  formaérzéke  nagy  igényeket  támaszt  a fest- 
mények kompoziciójával  szemben.  Megköveteli,  hogy  az  egyes  részek 

mesteri  módon  megfontolt  egyensúlyban  álljanak,  még  pedig  nem 
egyszer  szinte  a mathematikailag  szigorú  részarányosságig.  A leg- 
rikítóbb ellentétet  ezzel  szemben  a XV.  századbeli  németországi 
képírás  sváb  és  frankföldi  mesterei  mutatják  passzió-képeik  háborgó 
embergomolyagával.  Az  olasz  festők  működése  jórészt  olyan  kompo- 
zíciók ábrázolásában  merült  ki,  amelyek  a Madonnát  jobbra-balra 
szentek  társaságában  ábrázolták  únos-úntalan  ismételt  formában  s 
amelyek  neve  santa  conversazione  volt. 

Szemük  nem  fáradt  el  abban,  hogy  újból  és  újból  ugyanazt  a 
kompoziciót  ismételjék,  amely  mindazonáltal  legszigorúbb  formájá- 
ban is  — a Madonnával  a kép  főtengelyében  — az  egyes  iskolák- 
nak és  festőknek  egyaránt  elég  módot  nyújtott  ahhoz,  hogy  sajátos 
jellemző  vonásaikat  is  érvényesítsék.  Csak  azután  lépnek  föl  a 
velenceiek,  névszerint  Tizian,  aki  a Madonnát  a kép  szélére  tolja 
s az  elrendezés  szigorúságán  is  enyhít ; a kompozíció  azonban  most 
is  megmarad  s csak  finomabb  festői  fölfogás  kezd  hozzájárulni. 
Első  sorban  és  leggyakrabban  a festői  felfogás  a széles  formájú  ké- 
peken érvényesül,  amelyek  alakja  magában  véve  is  megkövetelte  a 
szétszórtabb  elrendezést  ; de  csakhamar  a magas  formátumú  oltár- 
képeken is  találkozunk  ezzel,  amelyek  legszebb  példáj  a Tiziantól 
a Pesaro- család  Madonnája.  A régi  kompozició,  a Madonna  alakjá- 
val közepén,  emellett  szintén  s mindvégig  érvényesül.  Ünnepélyes 
szigorúságával  a kompozíciónak  ez  a módja  az  olaszok  művészi  érzé- 
sének sokkal  nagyobb  mértékben  vált  sajátosságává,  semminthogy 
teljesen  a háttérbe  szorulhatott  volna. 

A kompozícióban  való  iskolázottság  megszerzésének  egy  másik 
módjával  a házi  ájtatosság  céljaira  szánt  egyszerűbb  Madonna- 
képek szolgáltak,  amelyeken  többnyire  keresztelő  szent  János  alakja 
is  látható  gyermek  képében.  Ráffael  ifjú  korában,  1508-ig,  amikor 
Rómába  költözött,  szinte  kizárólag  ilyen  kompozíciókat  fest.  A firenzei 
szobrászok  domborművei  szolgáltak  mintáiul  s ezeket  még  Rómában 
temérdek  nagyszabású  és  fontos  munkája  mellett  sem  hanyagolta  el, 
amint  ezt  a Madonna  della  sedia  vagy  az  Alba-család  Madonnája 
is  bizonyítja.  Ezek  a munkák  is  a formákat  hangsúlyozzák.  Oly 
sokáig  uralkodó  formai  jelleggel  más  népek  festészetében  sehol  sem 
találkozunk  s ehhez  hasonló  plasztikus  felfogást  csak  az  antik  szob- 
rászatban láthatunk. 

Ha  ebből  kiindulva,  az  olaszok  legkedvesebb  képmotivumait 
áttekintenők,  azt  látnok,  hogy  — miként  a gyermek  Jézus  imádá- 
sát,  vagy  Krisztus  siratását  ábrázoló  képeken  — az  alakok  elrendezé- 

sét  bizonyos  szabályszerűség  jellemzi.  Ugyanez  érvényesül  a széle- 
sen elbeszélő  firenzei,  umbriai  és  római  falképeken.  Nagyjában  ezek 
a számos  alakból  álló  elbeszélő  kompoziciók  két  részre,  vagy  gyak- 
rabban háromra : egy  középsőre  s két  szárnyra  oszlanak ; a részle- 
tek az  iskola  felfogásához  képest  hol  szigorúbb,  hol  lazább  módon 
függnek  össze  egymással.  így  jutunk  Filippo  Lippi  szent  István  vér- 
tanú s keresztelő  szent  János  életét  a prátói  dómban,  az  umbria- 
firenzei  freskófestő  tizenkét  bibliai  jelenetet  a sixtusi  kápolnában, 
Ghirlandajo  Mária  életét  s keresztelő  szent  Jánosét  a firenzei 
S.  Maria  Novellában  ábrázoló  képei  után  Ráffael  stanzáinak  és 
szőnyegkartonjainak  vonalszépségéhez. 

A velenceiek  más  útat  követnek.  Freskók  helyett  vászonra 
festenek  s a korábbi  idők  igen  szigorú  kompozicióitól  összefüggő  kép- 
sorozataikon és  egyes  festményeiken  egyaránt  a szétszórt  csoporto- 
zatok  és  egyes  alakok  lazább,  tetszetős  elrendezéséhez  pártolnak  át 
s kompozicióikat  épületektől  határolt  terek  vagy  a szabad  természet 
keretébe  foglalják.  A legnagyobb  ellentétet  a firenze-római  festőiskola 
modorával  szemben  a velenceiek  festményeik  egyik  sajátos  nemé- 
ben mutatják.  Ezeken  egyes  alakok  tekintet  nélkül  egymásra  s lát- 
szólag minden  bensőbb  összefüggés  nélkül  láthatók  egy-egy  tájkép 
ölén  szétszórva,  de  nem  mint  merő  staffage,  hanem  ellenkezőleg 
igen  hatásosan,  szinte  önálló  jelentőséggel  érvényesülnek  s nem  egy- 
szer szinte  szoborszerű  szigorúságot  mutatnak ; többnyire  építészeti 
keretben  állanak,  amelynek  árkádnyílásain  keresztül  mély  távlattal 
a szaba.d  természet  tárul  elénk.  Ilyen  szigorúsággal  keveredő  bájjal 
teli  képeket  már  Giovanni  Bellini  s legidősebb  két  tanítványa,  Cima 
da  Conegliano  és  Marco  Basaiti  is  festett. 

Az  olasz  festészet  kiinduló  pontja  a szobrászathoz  való  hozzá- 
símulása,  a freskó  jelentős  szerepe,  amelynél  a színezésnek  csak 
másodrendű  szerep  jut,  mindez  természetesen  kezdettől  fogva  bizto- 
sította a rajz  túlsúlyát  a színezés  fölött.  A megrajzolt  forma  a XV. 
század  legkiválóbb  iskolájában,  a firenzeiben  mindvégig  megtartja 
uralmát;  a színezés  terén  önálló  problémák  megoldásával  kevés  ki- 
vétellel — mint  Andrea  dél  Sarto  — itt  nem  foglalkoztak  s tekin- 
tettel a formai  kifejezést  hangsúlyozó  irányukra,  nem  is  foglalkoz- 
hattak. Ezzel  szemben  a lombard  festőknek  volt  érzékük  a szín 
iránt;  a vajmi  rosszul  rajzoló  Luini  s művészetében  a színezés  min- 
den. Lionardo  da  Vinci,  Sodorna  és  Correggio  a színezés  terén  mű- 
vészek, de  főleg  a nagy  velenceiek  joggal  híresek  ezen  a téren. 
Mindazonáltal  ez  utóbbiakkal  a szín  szerepe  a képírásban,  mint  ezt 

később  látni  fogjuk,  még  távolról  sem  merült  ki.  A rajz  uralkodó 
szerepe  az  olasz  kolorisztikus  irányban  is  ugyancsak  szembetűnővé 
válik,  mihelyt  akár  csak  úgy  találomra  a jövőbe  vetünk  egy  pillantást. 

Rembrandtnak  s a delfti  Van  dér  Meernek  oly  minden  ízük- 
ben festői  felfogású  képei  vannak,  hogy  úgy  érezzük,  mintha  kez- 
dettől fogva  színes  mivoltukban  fogamzottak  volna  meg  a művészek 
lelkében.  Olasz  festmény  soha  sem  lesz  reánk  ilyen  hatással;  min- 
dig az  ezt  előkészítő  rajzolt  vázlat  jut  eszünkbe  láttára,  hanem  ha 
a befejezett  karton.  Erre  vonatkozólag  könnyű  próbára  szert  ten- 
nünk. Bármily  gazdag  színekben  egy  itáliai  festmény,  színtelen,  pél- 
dául fényképi  másolatán  rendesen  többet  látunk,  mint  egy  német- 
alföldi  avagy  hollandiai  festő  bármelyik  festményének  fényképén. 
Alig  van  egyhangúbb  és  unalmasabb  dolog,  mint  Adriáén  van  Ostade 
életképeinek  egy  nagyobb  sorozata  színtelen  másolatokban  avagy 
Teniers  műveinek  fekete  reprodukciója.  S mégis  mind  a kettő  igen 
jeles  festő,  sőt  a maga  nemében  szinte  páratlan ; kolorisztikus  alko- 
tásain magában  véve  ez  az  árnyalatok  rendkívül  változatos  fokozása 
is  elragadó  hatással  van  ránk.  Ellenkezőleg  festményeinek  színtelen 
másolatain  még  Correggiónál  is  szembetűnő,  hogy  a rajznak  alko- 
tásain elsőrangú  jelentősége  van.  A rajznak  és  a formának  ez  a 
hangsúlyozása  az  olaszoknál  antik  vonás,  a rómaiak  korának  hagyo- 
mánya, amely  a firenze-római  iskolában  élt  a legszívósabban  tovább. 
Ez  teszi  érthetővé,  hogy  ennek  az  iskolának  a körében  még  Tizian 
és  Michel  Angelo  egyidejű  virágzása  korában  is  szemükre  hányták  a 
velenceieknek,  hogy  az  igazi  olasz  művészeti  felfogástól  elpártoltak, 
hogy  fogyatékos  rajzukat  lágy  színezésükkel  igyekeznek  leplezni. 
Sőt  Michel  Angelo  egy  ízben  úgy  nyilatkozott  Tizianról : kár,  hogy 
ezek  a velenceiek  nem  tanultak  meg  kezdettől  fogva  tisztességesen 
rajzolni. 

A velenceiek  azonban  ilyen  kifakadásokra  bizvást  felelhettek 
azzal,  hogy  a kartonrajzolásnál  jóval  magasabb  célra  törekednek. 

Amit  Lionardo  tanított : a rajzolt  vonalnak  a fény  és  árnyék 
visszatükröztetése  segítségével  elért  s lágyabb  átmenetekbe  olvadó 
mintázással  való  pótlása  volt  az,  amit  a velenceiek,  Tizian, 
Giorgione,  Palma  és  Lorenzo  Lotto  a gazdag  s pompásan  világító 
színezéssel  egyetemben  kerestek  s ami  mindenekfölött  Corregiónak, 
a fény  festőjének  valamennyi  olasz  mesternél  jobban  sikerült.  Innen- 
től kezdve  a fényt  nagyobb  tömegekben  gyűjtik  s ez  a kép  általá- 
nos hatásának  jelentős  tényezőjévé  válik.  Végigárad  a festményen 
s a levegő  elevenségének  visszatükröztetésére  törekszik,  megfosztva  az 

alakokat  testi  nehézkességüktől  s erőteljes  árnyékolással  fokozva  eleven 
hatásukat  és  egészben  véve  jelentőségüket.  Ez  irány  törekvéseinek 
megfelelően  a színes  fénynek  a rajzon  uralkodnia  kell  s az  árnyékos 
részekben  a pozitív  színek  mindinkább  közömbös  tónusokba  mennek 
át,  mint  később  Rembrandtnál.  Az  ellentétet  ezekkel  a törekvések- 
kel szemben  Michel  Angelo  freskói  mutatják  alakjaik  éles  körvonalai- 
val és  domború  formáival;  a firenzeiek  ideáljának  ezek  a végső  és 
legtökéletesebb  megtestesítői. 

Jóval  később,  1600  körül,  Caravaggio  a Lionardo  tanításából 
kiinduló  törekvéseket  a fény  és  árnyék  közötti  ellentét  további  foko- 
zásával szárnyalja  túl  s a fényt  képein  kicsiny  nyílásokon  keresztül 
vezeti  a sötét  térbe.  Ez  a « pincevilágítás » kapcsolatban  Caravaggio 
nyers,  reálisztikus  formáival  bizonyos  tekintetben  a firenzei  és  a 
Lionardo  s velencei  iskola  stílusának  keveréke  volt  s magában 
véve  ugyancsak  érdekes  jelenség.  Ám  ez  is  elmúlt  s az  utolsó  szó 
az  olasz  festészetben  a derűs,  világos  színekkel  festő  velencei 
Tiepolo-é  volt. 

Az  olasz  festőművészet  alkotó  elemei:  a rajz,  szín,  fény  és 
árnyék  mögött  megtaláljuk  az  olaszok  művészeti  fölfogását,  sajátos 
stílusérzékét,  amely  még  tárgyai  körét,  motívumai  kiválogatását 
is  megszabta.  A köznapi  szállóige  szerint,  aminőnek  az  ember  az 
életben  látszani  szeretne,  egészben  véve  olyan  a művészete  is. 

Az  olasz  ember  déli  temperamentumának  főleg  a mozdulatok- 
ban nyilvánuló  minden  elevensége  mellett  is~  viselkedésében  sok 
nyugalmat  és  önuralmat  mutat  ; előkelőnek,  méltóságosnak  szeretne 
látszani  s ami  az  északi  embernek  színpadiasnak  tűnnék  föl,  épen 
az  tetszik  neki,  azt  tartja  imponálónak.  Valami  római  elődeinek 
méltóságteljes  viselkedéséből  megmaradt  benne  s mihelyt  máso- 
kon észreveszi,  szerfölött  rokonszenvesnek  találja.  Épp  azért  csak 
ahhoz  vonzódik,  ami  külsejével  és  benső  mivoltával  nagyszerűnek 
látszik,  mint  az  antik  szobrászat;  bármily  hideg  legyen  is  ez. 
A gyöngédséget  vagy  pláne  az  érzelgést  az  olasz  ember  nem  ösmeri 
s a természet  apró  szépségeivel  szemben,  amelyeknek  északon 
egyik-másik  ember  egész  életét  is  szentelné,  közömbös,  kivéve  egyik- 
másik nagy  szellemét,  mint  aminő  Dante. 

így  keletkezett  az  olasz  művészet  reprezentatív  jellege.  A tró- 
nusán ülő  Madonna  tartásában  királynő.  Méltósággal  telvék  a nézők 
csoportozatai  a firenzei  falképeken : a városi  polgárok,  akiket  a 

festők  itt  megörökítettek,  még  pedig  az  arczkifejezésükben  s moz- 
dulataikban egyaránt.  Elfogultan  s alázatosan  ül  ezekkel  szemben 

az  ó-németalföldiek  Madonnája  drágamüvü  ruhájának  nyomasztó 
pompájában  s a Frans  Hals  képein  sorakozó  lövészek  tömegük 
elrendezésével  nagyszerűen  hatnak,  közelebbről  s egyenkint  nézve 
azonban  mégis  csak  ünneplő  ruhába  öltözött  nyárspolgárok.  Az  elő- 
kelő testtartást,  amellyel  Van  Dijck  ugyanebbe  a körbe  tartozó 
alakjait  megörökítette,  ez  a mester  Itáliában  leste  el. 

Az  olasz  festők  mindent  magasabb  szempontból  fognak  föl  és 
tükröztetnek  vissza,  bár  nem  mind  egyforma  mértékben.  A velencei 
Carpaccio  képein  például  a nézők  csoportozatai  vajmi  nyárspolgá- 
riasak ; ez  azonban  csak  kivételesen  fordul  elő  s épp  azért  annál 
inkább  feltűnő.  Általában  a hétköznapi  felfogással  szemben  bizonyos 
ünnepélyes  emelkedettség  érvényesül  az  olasz  művészetben,  amit 
talán  ez  egyszer  a gyakran  helytelenül  használt  « előkelő))  szóval 
jelölhetnénk.  Az  olasz  festő  alakjait  mintegy  bizonyos  távolságból 
nézi,  amelyben  az  esetleges,  kicsinyes  részletek  elmosódnak  szeme 
előtt  s az  általános,  nagy  vonások  annál  inkább  érvényesülnek  — - 
ellentétben  a németalföldiekkel.  És  a látásnak  ez  a szobrászat  segít- 
ségével nagyranevelt  egyszerűsítése,  amit  stilizálásnak  nevezünk, 
tette  érzéketlenné  a részletek  s az  egyéni  vonások  iránt,  amelyek- 
ben az  északi  festészetnek  minden  gyönyörűsége  telt. 

Itáliában  azért  nem  tudott  meghonosodni  a parasztok  világából 
merített  életkép.  Jó  későn  Caravaggio  próbálkozott  ilyesmivel,  nyil- 
ván mert  sejtette,  hogy  vallásos  és  mithologiai  képeknél  egyebet  is 
lehet  festeni.  Utána  lépett  föl  Salvator  Rosa,  aki  rablókat  és  kol- 
dusokat festett,  mint  a spanyolok.  Az  olaszok  ízlésének  azonban 
ezek  a képek  nem  feleltek  meg,  szemükben  az  ilyen  életkép  cosa 
bassa  volt.  A tájkép  iránt  is  csak  igen  mérsékelt  volt  az  érdeklődés 
abban  az  országban,  ahol  a szabadban  sétálni  pusztán  élvezet 
okáért  nem  igen  volt  szokás.  Az  olasz  festészet  régibb  korszakában 
a tájkép  csak  a kompozíció  hátterét  zárja  el  s pusztán  Correggióval 
és  a velenceiekkel  kerül  a festményeken  az  előtérbe.  A csöndélet- 
képek iránt,  amelyeken  élő  lény  nem  szerepelt,  az  olaszoknak 
semmi  érzékük  nem  volt. 

Az  eddig  mondottakból  nyilvánvaló,  hogy  az  olasz  festőművé- 
szet tárgyainak  köre  vajmi  korlátozott,  csaknem  annyira,  mint  a 
szobrászaté.  Az  olasz  festészet  is  szinte  kizárólag  az  emberi  alak 
ábrázolására  szorítkozott.  Ám  ezt  a feladatát  oly  sokoldalúan  oldotta 
meg  és  stílusának  korlátái  közepette  is  oly  kimerítően,  mint  egyet- 
len más  művészet  sem. 

fi  régibb  falképfestés.  Gjíotto. 


FALKÉPFESTÉS  ITÁLIÁBAN  már  jóval  Giotto  előtt  virágzott. 


A templomokat  már  az  ős-keresztény  korban  mozaikképekkel 
díszítették,  amelyeket  a Byzanc-cal  való  szakadatlan  összekötte- 
tés révén  minduntalan  megújítottak.  Könnyen  érthető  nagy  voná- 
sokkal örökítették  meg  a keresztény  vallás  hőseit  s a szentírás  egyes 
eseményeit  a kupola  és  a bolthajtások  falain. 

Ezzel  párhuzamosan  az  oltárok  díszítése  végett  táblaképeket  is 
festenek,  amelyek  szintén  a byzanciaknak  e téren  régtől  fogva 
folytatott  tevékenységéhez  simulnak.  Sienában,  Firenzében  és  álta- 
lában Toszkánában  mutatkozik  először  szerény  haladás  s új  élet 
nyilvánulása.  A festők  itt  a kifejezés  bizonyos  bájának  visszatükröz- 
tetésére  törekesznek,  amivel  képesek  ugyan  az  elgondolkozó  szem- 
lélő elé  csöndes  állapotot  tárni,  cselekvény,  vagy  még  inkább  össze- 
függő elbeszélés  ábrázolására  azonban  még  nem.  vállalkozhatnak. 
A való  élet  érthető  ábrázolásának  lehetősége  felé  a döntő  lépést  a 
XIII.  század  végén  Giotto  teszi  meg,  még  pedig  oly  egyéni  módon 
kifejezett  határozottsággal,  hogy  az  újabb  kor  első  nagy  mesterének 
őt  kell  tartanunk  s mindaz,  amit  előtte  festettek,  ma  már  csak 
históriai  érdekű  dolog.  Az  ő hatása  és  tanítványaié  a XIV.  század 
egész  folyamán  uralkodik  s az  ő művészetéből  indulnak  ki  aztán  a 
XV.  században  a korai  renaissance  nagy  mesterei  Toszkánában. 

Giotto  művészete  is  toszkánai.  Mint  parasztim  került  szülő- 
falujából Firenzébe,  ahol  Cimabue  ünnepélyesen  merev  Madonnáit 
festette  aranyozott  háttérrel.  Az  utóbbit  elbeszélő  freskói  új  stílusá- 
val csakhamar  túlszárnyalja,  amint  ezt  már  jóbaíátja,  Dante  is 
elismerte  róla  a Purgatorio  egyik  híressé  vált  versében.  Működése 
korai  szakában  Rómában  is  dolgozott  s ott  az  antik  és  őskeresztény 
építészet,  a Cosmatik  díszítő  munkái  és  a mozaik-képek  voltak  rá 
hatással,  mely  művészetében  hol  mélyrehatóbban,  hol  csak  felszíne- 
sen tükröződik  vissza;  ám  velejében  művészete  mégis  csak  firenzei 
s ő maga  jóval  többet  hozott  Rómába,  mint  a mennyit  ott  szerzett. 
Működésének  java  emlékei  Paduában  és  Assisiben  maradtak  ránk. 
Cimabuéhoz  hasonlóan  Giotto  is  festett  táblaképeket ; ezek  azonban 
távolról  sem  oly  jellegzetesek,  mint  freskói,  művészetének  e sajátos 
alkotásai.  Nem  mintha  ezekben  valardi  fontos  technikai  újítást  nyúj- 
tott volna.  A «jó»  freskó  csak  jóval  Giotto  halála  után  terjedt  el. 
Elhatározó  jellemző  vonásuk  sokkal  mélyebben  gyökerezett  tárgyuk- 
ban és  ennek  felfogásában,  tehát  szellemi  mozzanatokban,  mint 

mindenkor  a festészet  történetében,  amelynek  korszakait  nem  a 
technikai  módszerek  és  kísérletek  szabják  meg  tetszésünk  szerint. 
Az  a korszak,  amelyben  a kolduló  szerzetek  keletkeztek,  az  álta- 
lánosan Ösmert  szent  történeteket  megújhodó  érdeklődéssel  karolta 
föl.  A jámbor  szerzetesek  csöndes  szemlélődésében  és  vízióiban  ezek 
új  életre  keltek  s a nép  körében  nagyrabecsült  szent  férfiak  tetteit 
haláluk  után  képekben  szintén  meg  kellett  örökíteni.  így  fűződik 
például  assisi  szent  Ferenc  élete  és  halála  a passzió  jeleneteihez, 
az  új  a régen  elmúlthoz  s mind  a kettőnek  ugyanabban  az  eleven 
megérzékítésben  lett  része,  amire  megjelent  a géniusz,  aki  ezeket 
az  eseményeket  a világ  szeme  elé  varázsolni  képes  volt.  Ezt  Giotto 
tette  meg.  Éppen  jó  időben  jött.  Feladatai  a táblaképeknél  nagyobb 
felületeket  tettek  szükségesekké  és  a széleskörű  elbeszélés  és  eleven 
jellemzés  a lényeges  és  az  új  freskósorozataiban,  nem  pedig  egyes 
realisztikus  részletek,  amelyekben  később  bárki  felül  is  múlhatta. 

Hogy  ezzel  tisztába  jöjjünk,  elegendő,  ha  érett  korának  két 
alkotására  vetünk  egy  pillantást:  a Mária  és  Krisztus  életét  ábrá- 
zoló falképekre  a páduai  S.  Maria  deli’  Aréna  templomban,  amelyek 
1306  körül  készültek  s a szent  Ferenc  és  keresztelő,  valamint  az 
evangélista  szent  János  életére,  a melyet  a firenzei  S.  Croce  tem- 
plom két  kápolnájában  1317  után  festett.  (Giotto  1337-ben  halt  meg.) 
Ezeken  a képeken  nem  a természethez  való  közeledés  az  elhatá- 
rozó, nem  az,  amit  ma  reálizmusnak  nevezünk,  de  az  eszmei  fel- 
fogás módja  s az  előadásban  a jellegzetesnek,  valamint  az  embert 
környező  színhelynek  a kidomborítása ; öntudatos  és  világos  mérle- 
gelés gondoskodott  itt  arról,  hogy  a néző  figyelmét  összezsúfolt  ala- 
kok és  tárgyak  széjjel  ne  szórják.  Az  alakok  hol  közelebb,  hol  távo- 
labb állanak.  Határozott  zárt  tér  tárul  föl  előttünk.  A tájkép  néhány 
tervszerűen  elrendezett  épülettel,  amely  várost,  néhány  fával, 
amely  erdőt,  néhány  kősziklával,  amely  hegyvidéket  jelent,  már  a 
természet  benyomását  kelti.  A néző  tudja,  hogy  a jelenet  milyen 
színhelyen  játszódik  le.  Az  alakok  egyenkint  vagy  gyér  csoportok- 
ban helyezkednek  el  a térben  s valamennyinek  határozott  szerepe 
van ; a tért  kitöltő  alakok  és  nagyobb  tömegek  ritkák.  Az  alakok 
rendesen  nem  simulnak  egymáshoz,  úgy  hogy  körvonalaik  ritkán 
metszik  egymást  s formáik  egész  teljességükben  érvényesülnek.  S ezek 
az  emberek  élnek  és  cselekednek ; viselkedésükből  nyilvánvaló,  hogy 
itt  történik  valami.  Megfigyelésük  természethű,  kifejezésük  éles  s 
alig  néhány  odavetett  vonásból  áll ; mégsem  mutatják  a jellemzésnek 
azt  a módját,  amellyel  a torzképrajzoló  törekszik  élethűségre,  aki 

egyes  motívumokat  a többiek  rovására  túlságosan  hangsúlyoz.  Giotto 
nem  hanyagol  el  semmit,  a kidolgozás  megfelelő  egyenletességével 
a nézőt  gondolataival  végigvezeti  elbeszélései  egész  körén ; formai 
szempontból  véve  széles  epikus  előadásmódja  kölcsönöz  falképeinek, 
síkdíszítményeknek  megfelelő  stílust.  Fény  és  árnyéknak  s a távlati 
hatásnak  csak  mérsékelt  a szerepe;  csupán  annyi,  amennyi  az 
érthetőség  szempontjából,  nem  pedig  a szem  megtévesztése  végett 
szükséges. 

A természettel  való  vetekedés  ideje  még  nem  érkezett  el.  Az 
alakok  plasztikus  formáit,  amelyeket  az  olasz  festészet  csakhamar 
ugyancsak  fölkarolt,  szintén  nélkülözzük  még,  holott  Giotto  csak  a 
szobrászatban  talált  mintaképeket.  A formai  kifejezést  laposan  fes- 
tett rajzzal  éri  el,  amelyben  az  alakokat  határoló  vonalaké  a fő- 
szerep. Ehhez  még  egy  teljesen  új  vonás  járul:  az  arcok  kifeje- 
zése, amely  Giotto  képein  a cselekménnyel  összhangban,  minden 
indulatot  visszatükröztetett.  Ezt  a mesteri  s ugyancsak  fontos  művé- 
szetet egyetlen  festőtől  sem  sajátíthatta  el.  Csak  Giovanni  Pisano, 
a szobrász  volt  járatos  ebben,  akinek  szenvedélyesen  mozgalmas 
domborműveit  a Firenzével  szomszédos  városokban  alighanem  látta. 
Giotto  maga  egyben  szobrász  is  volt  s tanítványa,  Andrea  Pisano 
is  az  lett. 

Az  arcvonásokban,  a kezek  s általában  a test  mozdulataiban 
nyilvánuló  beszédes  kifejező  erő  tekintetében  Giottót  Giovanni 
Pisano  tanítványának  tarthatjuk.  Alakjainak  profilja  éles  s távolról 
sem  mindig  szép. 

Az  egykorú  sienai  festők  szelíd  bájt  tükröztetnek  vissza,  amely  - 
lyel  nála  csak  ritkán  találkozunk.  A kompozíció  szépsége,  a vonalak 
harmóniája  s az  egységes  csoportosítás,  ami  az  olasz  festészet  fő- 
törekvése, mindez  szintén  hiányzik  nála.  Bizonyos,  hogy  a tábla- 
festmények révén  tisztában  volt  ezekkel  a sajátságokkal,  de  nem 
törődött  velük,  mert  elbeszélő  freskóin  nem  láthatta  hasznukat.  így 
jutott  ahhoz  az  érthetőséghez,  mely  nem  szorult  többé  magyarázó 
feliratokra,  így  lett  tökéletes  drámai  festőve  szerény  eszközeivel  is, 
mint  utána  Masaccio  és  Tizian.  Ugyancsak  szerény  színezése  is, 
amely  a természeti  tárgyak  színeit  csak  általánosságban  tükrözteti 
vissza  s legfeljebb  a ruhán  mutat  némi  természethűséget.  Ebben  az 
irányban  a tanulmányok  és  a haladás  színterei  a táblaképek,  nem 
pedig  a falképek,  amelyeken  továbbra  is  szőnyegszerű  szép  szín- 
hatások visszatükröztetése  volt  a fődolog.  Giotto  freskóin  a színezés 
túlnyomóan  világos  és  derűs,  egyben  kellemes  és  érthető. 

Giotto  freskóstílusának  ebben  a szavakban  kifejezett  méltatá- 
sában semmit  sem  túloztunk,  sem  nem  szépítettünk.  Alig  van  ért- 
hetőbb valami,  mint  a páduai  képsorozat  s ez  az  érthetőség  az 
ábrázolás  jól  megfontolt  egyszerűségében  gyökerezik.  Csak  így  válik 
minden  zavaró  mozzanat  nélkül  fölfoghatóvá  ezeknek  a festett  tör- 
téneteknek teljes  költői  értéke.  Ezekkel  az  inkább  idylli  hatású  jele- 
netekkel szemben  a firenzei  festményeket  bizonyos  páthosz  és  ünne- 
pélyesség jellemzi,  aminek  hatása  még  nagyobbszerű  s szinte  a 
monumentálissal  határos.  Mindkét  helyen  azonban  a néző  egyformán 
ébred  annak  tudatára,  hogy  rendkívüli  s a maguk  nemében  párat- 
lan jelenségek  tárulnak  föl  előtte.  A következő  száz  esztendőben 
ugyanis  egészen  az  1428-ban  elhunyt  Masaccio-ig  nem  találkozunk 
ehhez  fogható  jelentőségű  dologgal.  Giotto  művészete  Veronától 
kezdve  Nápolyig  Itáliaszerte  elterjedt;  számos  jelentéktelenen  kívül 
néhány  kiváló  követője  is  volt  s ez  utóbbiak  tevékenysége  a renais- 
sance  derengésén  túl  tart.  Ezek  néha  ugyanazokat  a történeteket 
festik  s az  újszerű  modorukban  az,  hogy  mint  igyekeznek  a saját 
egyéniségüket  érvényesíteni.  Az  összes  szentek  legendáit  földolgoz- 
zák s oly  részletesen,  amennyire  ez  csak  lehetséges.  Az  alakok 
zsúfoltsága  s a részletek  egymásra  halmozása  a Giotto  ábrázolásain 
megszokott  határozott,  érthető  előadást  nagyban  gyöngíti  és  zava- 
rossá teszi.  Ez  utóbbihoz  csak  a következő  korszak  tér  ismét  vissza 
s fejtegetéseink  folyamán  a művészi  ábrázolásban  kizárólag  erre 
leszünk  tekintettel. 

lóbb képviselője  Duccio  csak  kevéssel  idősebb  Giottónál,  de 
ettől  teljesen  elütő  jellem.  Giotto  előre  törő  újító  volt,  Duccio  és 
társai  a külsőségek  tekintetében  még  a régi  talajban  gyökereznek. 
Csöndesen  szemlélődő  trónuson  ülő  Madonnákat  festenek  angyalok 
és  szentek  társaságában,  bájos  arcvonásokkal  s teljesen  passzív  test- 
tartással ; világi  tárgyak  ábrázolásánál  is  a nyugalmas  helyzeteket 
szeretik  s valamit  a szent  képeket  jellemző  ájtatos  hangulatból  is 
belekevernek  ilynemű  alkotásaikba.  Alakjaik  megjelennek  ugyan  a 
néző  előtt,  de  nem  cselekszenek,  Giotto  freskóinak  drámai  élete  s 
Firenze  éles  levegője  ez  elpuhult  lelkeknek  nem  felel  meg.  Azért 
látszik  már  korán  a sienai  festészet  Giotto  művészetével  szem- 
ben elmaradottnak.  Ennek  az  iránynak  a főműve  Duccio  oltárképe, 

amelyet  1311-ben  a sienai  dómban  állítottak  föl  s rövidesen,  mint 
a maga  nemében  páratlan  művészi  alkotást,  « dómkép  »-nek  neveztek 
el.  Ehhez  fogható  gazdag  hatású  táblafestményt  a firenzei  iskola  sem 
tud  fölmutatni. 

A jelenleg  a sienai  dóm  múzeumában  látható  festmény  mellső 
lapján  a Maestá-t  ábrázolja,  Máriát  mint  a város  fejedelemasszo- 
nyát trónuson  ülve,  szelíden  lesütött  tekintettel.  Jobbról-balról  tér- 
deplő és  egyenesen  álló  szentek  környékezik,  ezek  fölött  szűzies  fel- 
fogású angyalok  sorakoznak  a trónus  közvetlen  közelében  s a leg- 
felül levők  a támlán  keresztül  hajolva  ájtatosan  avagy  kiváncsian 
tekintenek  a boldogságos  szűzre. 

A kép  hátsó  oldalán  Duccio  Krisztus  kínszenvedésének  számos 
apró  jelenetét  festette  meg,  a predellán  Mária  életének  egyes  moz- 
zanatait. Duccio  nyugodalmas  helyzetben  ábrázolt  alakjaival  formai 
szépség  tekintetében  fölülmúlja  Giottót,  de  festőtechnikájával  is. 
Ez  utóbbi  művein  a kitűnő  miniaturfestő  gondosan  iskolázott 
kezére  vall,  mint  körülbelül  száz  évvel  később  Fiesole  technikája 
A történelmi  jelenetekben,  ami  a cselekmény  elevenségét  illeti,  álta- 
lában messze  mögötte  marad  Giottónak,  mindazonáltal  különösen 
apró  képein,  amelyek  tárgya  Giotto  pár  évvel  régibb  páduai  falké- 
peivel azonos,  nem  egyszer  szinte  meglepő  az  utóbbiéval  vetekedő 
realisztikus  felfogása.  Ám  nyilvánvaló,  hogy  Duccio  ebben  a tekin- 
tetben a Firenzéből  széjjel  áradó  új  szellem  hatása  alatt  áll.  Miként 
Firenzében  Giotto  nyomában,  Sienában  is  Duccio  után  valóságos 
tömegprodukczióvá  fajul  a festészet. 

Művelőinek  egyik  része  a vallásos  képek  passziv  áhítatának  vissza- 
tükröztetését  folytatja  s a hagyományossá  vált  stílust  követi  minden 
egyéni  felfogás  nélkül.  Mások  falképeket  festenek  s ezeken  a cselek- 
mény visszatükröztetésére  is  törekszenek,  de  Giotto  szellemének 
hatása  csak  felületesen  látszik  meg  rajtuk.  Mindkét  irány  még  a 
XV.  században  is  érvényesül,  holott  rég  túlszárnyalta  a sienai  iskola 
további  fejlődésének  egyetlen  lehetősége,  amelyet  egészen  más  ter- 
mészetű férfiak  oldottak  meg.  Még  Duccio  utolsó  éveiben,  tehát 
Giottóval  egy  időben  néhány  sienai  festő  a történelmi  ábrázolást 
karolja  föl.  Simoné  Martini,  Petrarca  jóbarátja  s tanítványa  Lippo 
Memmi  s a Lorenzetti  testvérek  a legnevezetesebbek  ezek  sorában. 
A külsőségekben  valamennyien  Dubcióhoz  csatlakoznak  s a szép  for- 
mák iránt  mind  igen  fejlett  érzékről  tesznek  bizonyságot  s akik  a 
művészetben  a tiszta,  egyszerű  műfajokat  kedvelik,  azoknak  ugyan- 
csak sok  gyönyörűségük  telhetik  a nyugodt  megjelenésű  Madonnákat 

és  szenteket  ábrázoló  táblaképekben,  a melyeket  ezek  festettek. 
A haladás  azonban  ebben  a korszakban  a freskó  jegyében  folyik  s 
ezért  a vallásos  képeknél  jóval  fontosabbak  ránk  nézve  a sienai  iskola 
történelmi  tárgyú  falképei. 

A sienai  városháza  egyik  nagy  termében  Simoné  Martini  egyik 
Maesta  képe  látható  1315-ből,  a mester  legkorábbi  müve,  mely  Duccio 
dómképénél  csak  kevéssel  újabb.  Elrendezésében  s általános  jelle- 
mét tekintve  ez  a fejedelmi  megjelenésű  Madonna,  csúcsíves  ízlésű 
trónusán  ülve  s az  angyalok  és  szentek  udvarától  körülvéve,  élénken 
emlékeztet  Duccio  főművére.  Ám  mozdulatai,  a tartásában  és  be- 
állításában érvényesülő  apró  változatosságok  révén  jóval  szabadab- 
bak, arca  is  kifejezőbb;  ehhez  járul  még  néhány  sajátos  szépség- 
gel áthatott  részlet,  mint  az  a két  térdeplő  angyal,  aki  virágot 
nyújt  a kis  Jézus  felé.  A városi  tanács  jó  határozatai  inkább  szol- 
gálnak a Madonna  örömére,  mint  a virágok,  — így  szól  a kép  tró- 
nusa alá  illesztett  felirat.  Ez  tehát  már  nem  pusztán  vallásos  kép, 
a festészet  politikai  célokat  is  szolgál  s ebben  a teremben  tartotta 
hajdan  üléseit  a városi  nagy  tanács.  Simone-nak  romantikus  hajlan- 
dóságai vannak,  szereti  a világi  asszonyokat  és  a lovagvilágot.  A szem- 
ben álló  falra  elhagyatott  pusztaságon  ügető,  pompásan  felöltözött, 
dacos,  önérzetes  lovagot  festett ; korabeli  arckép  ez,  mely  Siena 
egyik  zsoldos  vezérét  ábrázolja.  Simoné  tanítványától,  Lippo  Memmi- 
től  a sangimignanói  városházán  maradt  ránk  egy  Maesta  kép  1317-ből. 
S Giotto  halálának  évében,  1337-ben,  Ambrogio  Lorenzetti  a sienai 
városház  egyik  termében  politikai  tárgyú  falképeket  fest,  amelyek 
a jó  és  a rossz  kormányzást  ábrázolják  s amelyeket  Dante  és 
Petrarca  politikai  költészetének  stíljében  megfogalmazott  verses 
erkölcsbölcseleti  feliratok  magyaráznak.  Az  egyik  festményen  az  eré- 
uyeket  jelképező  szép  asszonyok  között  a jó  kormányzás  megszemé- 
lyesítőjeként  egy  öreg  király  ül  jogarral  s pajzszsal  kezében;  trónusa 
felé  az  egyetértés  kötelékével  kezükben  ennek  s az  igazságnak  jel- 
képes alakjától  vezetve  sienai  tanácsurak  és  polgárok  közelednek  ; vala- 
mennyi egykorú  arckép.  A polgárok  tehát  egymással  egyetértve  sze- 
gődtek a jó  kormányzás  szolgálatába,  amely  fölöttük  őrködik;  ez 
az  értelme  az  ábrázolásnak,  a melynek  még  temérdek  a mellékes  rész- 
lete. Valamivel  korábban  Giotto  Assisiben  szintén  festett  ilyen  alle- 
góriákat. A korszak  költői  kitűnő  tanítómesterek,  a kik  gondolataikat 
a valóság  világába  átültetve  hasonlatokkal  és  metaforákkal  magya- 
rázzák ; a festők  ennek  megfelelően  ugyanezeket  a gondolatokat 
képeiken  érzékítik  meg,  a mint  hogy  ezt  koruk  is  megkívánja  tőlük. 

S a művészek  érdeme  nem  gondolatbeli  gazdaságukban  rejlik  — a 
kor  maga  volt  gazdag  gondolatokban  — de  abban,  hogy  mennyire 
vitték  a természethűség  és  feladataik  egyes  részeinek  szépsége  tekin- 
tetében. 

Ambrogio  Lorenzetti  ért  a jellemzéshez  s a lelki  élet  kifejezé- 
sében nagy  változatosságot  mutat.  E mellett  kiváló  szépérzéket  tanúsít 
formáiban,  asszonyai  tartásában,  ruharedőzésében  s az  elrendezés- 
ben. Azonkívül  vonzóvá  teszi  képeit  az  aprólékos  részletek  becses 
és  gondos  kidolgozása,  mint  aminők  az  ékszerek,  szőnyegek,  ruha- 
szövetek, a korabeli  viselet  és  bútorzat. 

Egy  másik  freskó,  amely  a jó  kormányzás  áldásait  ábrázolja, 
a városi  és  falusi  életet  már  határozottan  szabadabb  felfogással  és 
szélesebb  stílusban  tárja  elénk;  a részletek  itt  mind  jó  megfigye- 
lésről tanúskodnak,  így  a vásár,  a kézmívesek,  a lakodalom  és  vadá- 
szat, a mezei  munka  és  a sétálás.  S ahol  Giotto  a puszta  jelzéssel 
is  megelégedett  volna,  itt  a festő  mindent  jóízű  alapossággal  tár 
elénk.  Már  kifejlett  s gazdag  architektúrával  is  találkozunk  itt, 
amely  kevés  távlattal  ugyan  a távolba  is  enged  betekintést.  Az  ala- 
kok csoportosítása  ezzel  szemben  nem  oly  érthető  és  természetes, 
mint  Giottónál.  A kompozíció  egészben  véve  részletekben  való  gaz- 
dagsága mellett  térképszerűen  hat,  vagy  úgy,  mint  egy  alakokkal  tar- 
kított szőnyeg.  Firenzében  kevesebb  alakkal  is  megelégedtek  volna, 
de  még  élesebben  állították  volna  ezt  be  a való  élet  világába. 

Egészen  új  a sienai  festészetben  a tisztán  világi,  a profán  elem. 
Céljai  ennek  is  komolyak  ugyan  s vallásos  jellegű  hozzátételektől  sem 
ment;  mégsem  az  isteni  tisztelet  avagy  a templomok  céljaira  szán- 
ták, de  világi  épületnek  szolgál  díszéül  s a politikai  élet  szolgála- 
tába akar  szegődni,  nem  többé  pusztán  az  egyházéba.  Ami  Giotto 
allegóriáinak  az  egyházra  nézve  Assisiben,  ugyanaz  a jelentőségük 
ezeknek  a festményeknek  világi  téren ; csakhogy  ez  utóbbiak  tárgyaik 
tekintetében  nagyobb  gazdagságot  mutatnak  s tartalmuk  is  kézzel  fog- 
hatóbb. 

F'élszáz  évvel  később  ugyanennek  a városházának  termeiben 
igazi  kortörténetet  is  festenek,  még  pedig  tiszta  elbeszélő  előadással, 
amelybe  csupán  könnyed  allegorikus  célzatok  keverednek.  Barba- 
rossa  császár  és  III.  Sándor  pápa  történetét  ábrázolják  ezek  a képek, 
amelyek  mestere  Giottónak  egyik  sigen  ügyes  követője,  Spinello 
Aretino  volt.  Ezt  1407-ben  hívták  Sienába,  amint  hogy  Giotto 
követői  általában  egyre  szélesebb  körökben  hódítanak,  miközben  a 
sienai  iskola  megtartja  merőben  lokális  jellegét.  Spinello  freskói 

Giotto  előadásmódját  tükröztetik  vissza,  csak  némi  túlzással,  amely 
azonban  itt  nem  fajul  el  a torzításig,  mint  szent  Benedek  éle- 
tét a firenzei  S.  Miniato-templomban  ábrázoló  képein.  A fontos  az, 
hogy  hetven  évvel  Giotto  halála  után  a realizmus,  mely  elbeszélő 
stíljét  jellemzi,  itt  egyik  követője  révén  szép  reményekre  jogosítva 
tovább  él  s az  ezzel  áthatott  falképek  Pinturicchiónak  Aeneas  Silvius 
Piccolomini  életéről  festett  sienai  freskóinak  elöfutárjaiként  tűnnek  föl. 

fi  pizai  tíampo  santo. 

OLASZ  RENAISSANCET  megelőző  csúcsiveskori  freskófestés  külö- 


nösen a Giovanni  Pisano  építette  pizai  Campo  santóban  talált 
széleskörű  feladatokat;  1350  után  itt  Giotto  iskolájának  felfogása 
s a sienai  festők  előadásmódja  sajátságos  módon  olvadt  egybe. 
Idegenből  a legkülönbözőbb  festőket  hívták  meg  ide,  a kiknek  egy 
részét  névszerint  is  ösmerjük  s minden  egységes  terv  nélkül  a leg- 
tarkább egymásutánban  szent  legendák  és  bibliai  történetek  festésével 
bízták  meg  őket.  Az  utolsó  ezek  sorában  1485-ben  a renaissance 
egyik  képviselője,  Benozzo  Gozzoli  volt.  aki  itt  elragadó  kedves- 
séggel kieszelt  bibliai  történeteket  festett.  O fejezte  be  a pizai  fal- 
képek sorozatát.  Ahelyett,  hogy  ezeknek  a freskóknak  többször 
megszakított  történetét  nyomról- nyomra  követnők,  pusztán  egy  eddig 
ismeretlen  mester  falképeinek  szentelünk  behatóbb  figyelmet,  aki 
a pizai  festők  körében  új  vonásokat  mutat. 

A néző  balról  jobbra  haladva,  három  kép  elé  ér.  Az  utolsó  ma 
már  merő  rom  s a poklot  ábrázolja ; a középső  az  utolsó  Ítéletet 
tárja  elénk  nagyszerű  kompozicióban  s rendkívül  eleven  előadással, 
mely  egész  közvetetlenséggel  hat  ránk  s az  alakok  mozdulatainak  és 
háborgásának  megrázó  kifejezésével  a Giotto  képeit  is  felülmúlja.  Az 
utolsó  ítéletnek  első  valószerű  ábrázolása  ez,  amely  Signorelli  és 
Michel  Angelo  után  is  mind  máig  lebilincseli  érdeklődésünket.  Azon- 
ban koncepció  és  kimerítő  előadás  tekintetében  a legcsodálatosabb 
mégis  az  első  kép,  amely  az  emberi  élet  utolsó  dolgait:  a halált 
és  azt  tárja  elénk,  ami  erre  következik.  Az  alapeszme  itt  a földi- 
múlandóság  és  hirtelen  halál,  amely  az  olasz,  de  már  a régibb 
franczia  költészetet  is  foglalkoztatta.  Az  1348.  évi  pestis  borzalmainak 
hatása  alatt,  amely  Lauráját  is  elragadta,  szerezte  Petrarca  ugyanez 
időtájt,  amikor  ezeket  a képeket  festették  Trionji  in  vita  e in 
morte  di  madonna  Laura  című  művét,  amelynek  mintájára  a pizai 
falkép  is  a Trionjo  delta  morte  nevet  nyerte.  Ám  csak  jóval  később, 

mert  ily  néven  még  Vásári  sem  ösmeri  s a falkép  mestere  sem 
ösmerte  Petrarca  költeményét,  amely  ennek  halála  után  került 
csak  a nyilvánosság  elé.  Mindketten,  a festő  és  költő  egymástól 
függetlenül  ragadták  meg  képzeletükkel  ugyanazokat  az  eszméket, 
amelyek  megérzékítése  azonban  a festőnél  jóval  nagyszerűbb  és  ele- 
venebb, mint  a költőnél.  A festmény  általános  hatása  a szőnyegek 
síkdiszítés  jellegére  emlékeztet,  mint  a sienai  falképek  is : figurális 
csoportozatok,  tájképek  ölén  tárulnak  elénk,  amelyekhez  aztán  más 
tájképek  fűződnek.  Az  alakok  nem  keltik  a testiség  látszatát,  a 
minthogy  általában  sem  nyomúl  itt  előtérbe  semmi  valószerűség; 
még  azzal  sem  törődött  itt  sokat  a festő,  hogy  az  embereket  és  álla- 
tokat helyesen  megrajzolja.  Ám  annál  több  igyekezetét  fordított  arra, 
hogy  ami  az  általa  ábrázolt  cselekményt  érthetőbbé  teszi,  azt  minél 
nagyobb  mértékben  kiélezze  s ebben  a tekintetben  «A  halál  diadala# 
a legtökéletesebb  gondolatfestés,  mely  nem  szorult  sem  erőltetett 
allegorizálásra,  sem  pedig  tudós  magyarázatokra.  A kép  lenn  három 
részre  oszlik  s felső  része  is  tele  van  alakokkal.  Bal  felől  lenn  feje- 
delmi vadásztársaság  lovagol  az  erdő  szélén  s riadtan  állapodik  meg 
néhány  nvitott  koporsó  előtt,  amelyben  királyok  nyugosznak.  Ettől 
jobbra  kaszáját  suhogtatva  szárnyas  asszony  — a halál  -^hhasítja 
át  a levegőt.  Egész  sor  drága  ruhába  öltözött  előkelő  férfit  és  asz- 
szonyt  már  leterített  s néhány  koldus  és  nyomorék  sóváran  tárja  ki 
karját  utána.  Tovább  jobbra  gondosan  ápolt  kert  közepén  férfiak  és 
nők  mulatnak  önfeledten  zeneszó  mellett,  nem  is  sejtve  a halál 
közelségét,  amelyre  csak  a szemlélődő  lélek  gondol.  Épp  így  szó- 
rakoznak Boccaccio  Decamerone-jában  ennek  hősei  a tomboló  pestis 
borzalmas  napjaiban.  A vadásztársaság  fölött  békés  sziklapusztaságban 
jámbor  remeték  élnek,  akik  nem  félnek  a haláltól;  egyikük  a lefelé 
vezető  ösvényre  tér  s a koporsókra  utalva  írást  nyújt  a vadászok 
felé,  amelyen  ez  olvasható : így  végződik  az  ember  élete.  És  mert 
a halál  nyomában  két  féle  sors  vár  az  emberiségre,  a levegőben  az 
angyalok  és  ördögök  röpködnek  s versengnek  egymással  a meghaltak 
lelkének  birtokáért.  Néhány  elkárhozottat  nem  messze  a remeteta- 
nyáktól kicsiny  tűznyilásokba  dugnak.  Csak  ezek  jelzik  a túlvilágot. 
Az  igazak  paradicsoma  teljesen  hiányzik.  A hangsúly  itt  az  élet  és 
halál  közötti  ellentét  kiemelésére  esik.  Jellemzés  dolgában  ezek  a 
jelenetek  jóval  többet  nyújtanak,  mint  bármely  más  festmény  s ezt 
aligha  érik  vala  el,  ha  mesterük  és  segédei  mindenekfölött  természet- 
hűségre törekedtek  volna.  Bizonyára  e tekintetben  is  többet  tudtak 
volna  elérni,  ha  csupán  erre  törekedtek  volna.  Éppen  manapság, 

amikor  a természet  utánzását  a végletekig  űzik,  nagy  hasznunkra  lehet, 
ha  a monumentális  képírás  sajátos  előnyére  gondolunk,  mely  Schnaape 
szavai  szerint  « meghódol  az  architektonikus  korlátoknak,  hogy  min- 
den kicsinyesség  bilincseitől  megszabadulva,  annál  kifejezőbben  legyen 
képes  megérzékíteni  az  eszmét ».  (Christliches  Kunstblatt  1862.) 

fiesole. 

FRA  GIOVANNI,  a dominikánus  barát,  a ki  a fiesolei  kolostorban 
lépett  a szerzet  kötelékébe  s a kit  azért  rövidesen  Fiesolé-nak 
neveznek,  később  túlnyomó  részben  a firenzei  S.  Marco  kolostorban 
élt  s ennek  megbízásából  egyebütt,  így  Rómában  is  dolgozott.  Kizá- 
rólag vallásos  jellegű  művészete  egyszerű  és  világos,  festői  problémák 
nem  növelik  érdekességét  s korának  haladása  is  csak  felszínesen  érinti. 
Mégis  ünnepelt  művész  volt,  akit  ma  is  megbecsülünk.  Virágzása 
korában  ||S|  mintegy  1430-tól  kezdve  — a renaissance  már  régen 
diadalmasan  uralkodott  Firenzében.  Masaccio  már  nem  élt  s Fiesole 
föllépését  a pisai  Campo  santónak  a halál  diadalát  ábrázoló  falképé- 
től közei  nyolcvan  esztendő  választja  el.  Az  új  realizmus  nincs  rá 
hatással.  Legfeljebb  egyes  formai  külsőségeken  vehetjük  észre,  hogy 
a renaissance  korában  élt.  Ideáljait  a csúcsiveskori  festészetben  keresi 
s a legnagyobb  hatással  Giottónak  a szentírásból  merített  idilli  han- 
gulatú kisebb  elbeszélő  képei  lehettek  rá.  Ezt  az  elmúlt  művészetet 
folytatja,  ám  benső  meggyőződésből  s teljes  megnyugvással. 

Ez  a körülmény  teszi  művészetét  igazzá,  ami  nélkül  valódi 
művészi  alkotás  el  nem  képzelhető,  ez  teszi  életre  képessé,  jóllehet 
semmi  realizmust  sem  találunk  benne,  ami  talán  meg  sem  férne 
ezzel  a tökéletesen  ideális  világgal,  amelyet  képein  megörökített. 
Fiesole,  anélkül,  hogy  újító  lett  volna,  így  teremtette  meg  magá- 
nak sajátos  stílusát,  amely  ugyan  cselekmény  és  mozgás,  valamint 
természetes  nagyságú  alakokkal  ábrázolt  nagyszabású  kompozíciók 
megfestésére  alkalmatlan  volt,  amint  ezt  ilynemű  festményei  is 
bizonyítják,  amely  azonban  csöndes  állapotot  ábrázoló  kisebb  képein 
a forma  és  a tartalom  rendkívül  szerencsés  harmóniáját  mutatja. 
Ide  sorolhatók  Mária  életének  kicsiny  freskói  s Krisztus  élete  a 
S.  Marco  kolostor  celláiban,  amelyek  könnyen  érthető  egyszerűsé- 
güknél fogva  bízvást  vetekednek  Giotto  páduai  freskóival;  csak 
lágyabbak  s különösen  ami  az  arcokat  illeti,  szebbek. 

Fiesole  jóformán  minden  kifejezést  az  arcokon  tükröztet  vissza 
s ez  neki  annyival  is  inkább  sikerül,  mert  többnyire  szelidebb  érze- 

seket  örökít  meg  s túlnyomóan  nőket,  ifjakat  és  angyalokat  ábrázol. 
Kortársai,  a kiknél  a természethüség  s a jellemzés  volt  minden, 


áhítatgerjesztő  hatását  nagyrabecsülték  s oly  különösnek  találták, 
hogy  másként  nem  is  tudták  ezt  maguknak  megmagyarázni,  mint  a 
festő  személyes  jámborságával.  Miközben  a képírás  fejlődése  merő- 
ben duzzadó  erőt  mutat,  az  ő művészete  a gyöngédnek,  a lágynak, 
a nőiesnek  hódol,  amelyet  innentől  kezdve  egyes  határozott  mű- 
vészi egyéniségek  működésében  tovább  követhetünk,  így  Masolino 
és  Filippo  Lippi,  Lorenzo  di  Credi  és  Sandro  Botticelli  festményein. 

Ez  a határozott  egyéni  stílus,  a mely  merőben  szelíd  érzés, 
pompás  technikával  párosult.  Ezt  freskóin  nem  igen  vesszük  észre, 
mert  itt  minden  magától  értődőleg  egyszerűen  jelenik  meg,  a lénye- 
gest vajmi  szerény  eszközök  tükröztetik  vissza  s a színezés  is  kevés 
szerephez  jut.  Pedig  épen  ez  Fiesole  ereje.  Technikája  a miniatűr  festé- 
szetre emlékeztet.  Színei  világosak,  az  árnyék  gyönge,  formái  laposak. 

Mindez  azonban  tökéletesen  megfelelt  tárgyainak  és  ezek  vizió- 
szerű  felfogásának  s magában  véve  legszebb  tábla-képeinek,  például 
az  Uffiziben  levő  Mária  koronázásának  avagy  a több  példányban 
ránk  maradt  Utolsó  Ítéletnek  tempera  festése  hatásában  pompás. 

A gondosan  megfestett  gyönyörű  színek,  gazdag  aranyozással 
váltakozva  ragyogóan  ömlenek  el  az  alakok  dús  redőkben  aláomló, 
hullámzó  ruháin.  Mária  koronázásának  képén  a szentek  és  angyalok 
kettős  félkörbe  olvadó  zárt  kompozíciója  csodálatra  méltó.  Az  utolsó, 
ítéleten  az  üdvözülteket  hosszú  ruhás  angyalok  szelíden  ringó  lép- 
tekkel vezetik  egyenként  kéznél  fogva  a mennyország  kapuja  felé. 
Amit  itt  kifejezni  akart,  a túlvilági  esemény  megérzékítését  s a 
boldog  és  tiszta  emberek  örömét,  azt  minden  korok  szemlélődő  életű 
emberei,  bármily  különböző  volt  is  felfogásuk,  mind  átérezték.  Fiesole 
művészete  soha  sem  vált  vita  tárgyává,  mert  vajmi  egyszerű.  S való- 
ban a szép  mindig  egyszerű. 

® korai  renaissance  Firenzében,  j^asaccio. 

hogy  mint  lép  a renaissance  Firenzében  a XV.  század  ele- 


jén a csúcsíveskori  művészet  helyébe : a két  korszak  között 
fölmerülő  különbség  az  építészet  terén  a leginkább  szembetűnő  ; ez 
ugyanis  itt  már  a külsőségekben:  az  építészeti  formákban  és  ékít- 
ményekben is  könnyen  felismerhető,  mely  utóbbiakat  a renaissance 
az  antik  világ  formakincséből  merítette.  Nem  oly  egyszerű  ez  a meg- 


másként  ábrázolták  az  embert,  mindazonáltal  alakjai  bensőségét  és 

különböztetés  a szobrászatban.  A díszítő  részletek  itt  is  antik  sza- 
básúak  ugyan,  nem  azonban  a testi  formák  és  az  arctipusok ; ezek- 
ben a korai  renaissance  szobrászai  több  olasz  és  egyéni  vonást  tük- 
rÖztetnek  vissza,  mint  elődeik  közül  példának  okáért  Niccolo  Pisano, 
aki  szinte  az  utánzásig  követi  az  antikot.  Csak  a virágzó  renais- 
sance és  Michel  Angelo  korában  gyakorolnak  egyes  újonnan  föl- 
fedezett antik  emlékek,  mint  a belvederei  Apollo,  Laokoon,  a Herak  - 
les  torzo  és  a Niobidák  a testi  formákra  és  arctipusokra  s általá- 
ban az  olasz  szobrászat  stílusára  határozott  befolyást.  Donatello  s 
a régibb  szobrászok  művészetében  a csúcsíveskorival  szemben  a fő 
különbségek  a nagyobb  elevenségben,  az  élesebb  jellemzés  keresésé- 
ben s a részletek  hangsúlyozásával  kapcsolatos  teljes  természet- 
hűségben  nyilvánul,  amelyet  a görög-római  szobrászat,  a mint  ezt 
akkoriban  ismerték,  inkább  elfojtott.  Egészben  véve  s nagyjában 
az  antik  világban  keresték  mintaképeiket,  mert  a firenzeiek  ugyan- 
csak önérzetesen  a régi  rómaiak  utódainak  vallották  magukat;  ám 
mégis  sajátos  felfogásuk  került  túlsúlyra.  Igaz,  hogy  nem  mind- 
egyiküknél egyformán ; Ghibertinél  például  a legkevésbbé.  De  igazi 
antikizálás  a korai  renaissance  idejében  csak  elvétve  fordul  elő. 

A festők  számára  közvetlen  mintaképek  az  antik  világból  nem 
maradtak  fönn.  Ezek  formai  tekintetben  a szobrászokat  követték; 
nem  egy  befolyásos  festő,  mint  Verrocchio  vagy  Antonio  dél  Polla- 
juolo,  egyben  szobrász  is  volt  s Luca  Signorelli  úgy  fest,  mintha 
voltaképen  szobrász  lenne.  A szobrászat  ebben  a korszakban  hatá- 
rozottan a festészetnek  előtte  jár.  A korai  renaissance  festészetére 
nézve  leginkább  az  jellemző,  ami  a szobrászatban : a valószínű- 

ségre való  mohó  törekvés,  az  élethűség.  A természetet  és  életet 
akarja  visszatükröztetni,  ha  mindjárt  oly  bizarr  módon  is,  mint 
például  Sandro  Botticelli,  aki  ha  társaihoz  hasonlóan  antik  mytho- 
logiát  akar  festeni,  ép  olyankor  távolodik  el  leginkább  az  antiktól. 
Mantegna  ezzel  szemben  Caesar  diadalmenetét  ábrázoló  kompozíciói- 
ban öntudatosan  és  alapos  ismeretekkel  antikizál.  Egyébként  a mellé- 
kes díszítő  részletek  a korai  renaissance  festményein  szinte  minden- 
kor antik  formákat  utánoznak,  ami  távolról  sem  esetleges  s az 
egykorú  németalföldieknél  például  nem  fordul  elő.  Szembetűnő 
továbbá,  amiről  már  szólottunk,  a szobrászati  jelleg,  a nagyszerű 
felfogás  és  világos  elrendezés  után  való  törekvés,  aminek  alapja  a 
látás  egyszerűsítése  a jelentéktelen  dolgok  mellőzése  révén,  tehát  a 
stilizálás,  ami  az  antik  szobrászat  sajátsága,  mely  nélkül  erre  az 
olasz  festők  még  akkor  is  csak  bajosan  jutottak  volna  rá,  ha  köz- 

vetve  saját  szobrászatul?  révén  ismerkedtek  volna  meg  az  antikkal. 
Hosszú  út  vezet  Ráffael  athéni  iskolájáig,  avagy  Psyche  történetéig 
és  az  általa  festett  szőnyeg-kartonokig  s ezt  az  utat  az  antik  nél- 
kül az  olasz  renaissance  festészet  aligha  tette  volna  meg. 

Egyesek  ma  az  olasz  renaissance  s a középkori  művészet  kö- 
zötti különbség  hangsúlyozását  a müvészettörténelem  tévedésének 
tartják,  avagy  minthogy  a kor  nyilvánvaló  bizonyítékait  letagadni 
nem  lehet,  az  akkori  firenzei,  velencei  s római  művészek  és  tisztelőik 
hóbortjának.  Ránk  nézve  ez  a « hóbort » ép  oly  érthető,  mint  az, 
hogy  az  olasz  irodalom  Dantén  kezdve  szintén  a klasszikus  ókor 
nyomdokaiba  lépni  igyekezett. 

A renaissance  első  és  századának  legkiválóbb  festője  Masaccio 
volt.  Főműve  a firenzei  karmeliták  templomában  a Brancacci  kápolna 
freskó-ciklusa : szent  Péter  apostol  élete,  tizenkét  részint  széles, 

részint  magas  formájú  kép.  Az  igazi  élet  itt  jelenik  meg  előttünk 
először  a formákban  és  mozdulatokban  egyaránt  érvényesülő  teljes 
valószerűséggel.  Az  emberek  elevenen  lépnek  elénk,  cselekednek  és 
éreznek  s való  levegő  környékezi  őket.  Lakható  házakkal  szegélye- 
zett utcákon  járnak,  amelyek  nem  színpadi  díszlet  jellegűek  többé, 
avagy  tájkép  ölén  tárulnak  elénk,  amelynek  formái,  fái  természe- 
tesek. Az  alakok  tele  vannak  méltósággal,  mint  Donatello  bronz 
szobrai ; az  apostolok  és  Krisztus  típusában  a mester  egyszeriben 
eléri  a tökéletest,  amely  hatásából  még  száz  évvel  később,  Ráffael 
szőnyegkartonjaival  szemben  sem  veszített.  A bibliai  alakokon  kívül 
egykorú  viseletben  ábrázolt  alakokat  is  láthatunk  itt:  előkelő  patríciu- 
sokat s a nép  fiait.  Donatello  volt  az  első,  a ki  szent  szobrainak 
arcán  kortársai  vonásait  örökítette  meg;  Masacció  képein  az  ala- 
kok arca  szintén  egyéni  és  képmásszerti. 

A maga  egészében  mély  vallásos  érzést  már  a csúcsíveskori 
festészet  is  tudott  kifejezni  s Giotto  vezette  ki  a festészetet  a jel- 
képek és  attribrutumok  maradiságából  az  események  és  cselekmé- 
nyek élő  világába.  Ám  ez  a megelevenítés  mégis  pusztán  egyetlen 
lépés  volt  a valóság  felé,  a fontosabb  dolgok  nagy  vonásokkal  való 
jellemzése,  amelyen  kívül  a mester  sokat  pusztán  jelzett,  a néző 
képzeletére  bízva,  hogy  való  jelenséggé  egészítse  ki.  A természetes 
környezet  és  a levegő  ábrázolására  a festők  korlátozott  eszközeikkel 
még  nem  voltak  képesek.  MasaccioN  az  első,  akinek  festményéin  az 
emberek  és  tárgyak  megjelenésükkel,  érzékeink  felfogásának  megfelelő 
realizmussal,  a fény  és  árnyék  révén  tökéletes  valószerűséggel 
visszatükröztetett  formákkal  tárulnak  elénk.  Az  alakok  ruhája  sem 

konvencionális  többé,  a szövet  hajlása  az  általa  eltakart  test  formáit 
és  mozdulatait  követi ; nem  vonalas  rajz  tükrözted  vissza  a ruha 
redöit,  mint  Giottó-nál,  de  minden  ráncot  és  mélyebben  fekvő 
részletet  árnyékolás,  minden  kiemelkedő  részletet  széles  fényfoltok 
domborítanak  ki.  Úgy  lát  szemünk,  amikor  szobrot  néz  s termé- 
szetesen Masaccio  is  ily  úton  jutott  rá  a testiség  látszatának  s a 
fény  és  árnyék  játékának  visszatükröztetésére,  amelyet  előtte  senki 
sem  ismert.  Mestere  a természet  volt.  Mintaképei  a formák  és  stílusa 
tekintetében  a szobrászok,  különösen  Donatello.  Brunelleschi  a testi- 
ség síkon  való  visszatükröztetésének  problémáját  távlati  kísérletekkel 
próbálta  megoldani.  A megoldás  az  illúzió  festői  kifejezésével  Masaccio 
érdeme. 

Kortársai  s a következő  művész  nemzedékek  nem  győzték  cso- 
dálni ezt  a valószerűséget,  távlati  rövidülést,  a testiség  látszatát, 
a színek  fokozását,  mely  utóbbinak  eredeti  hatásáról  a festmények 
mai  megfakult  állapotában  már  alig  lehet  fogalmat  szereznünk.  Vala- 
mennyien a lánglelkű  géniusz  teremtő  erejét  ismerték  el  ebben  s 
bámulatunk  még  nagyobb  lesz,  ha  tudjuk,  hogy  Masaccio  alig 
27  éves  korában  meghalt.  Egészen  magában  álló  jelenség,  mint  száz 
évvel  előbb  Giotto.  Kettejük  között  semmi  sincsen,  amiből  ki- 
indulnia alkalma  lett  volna,  bármily  sokan  fáradnak  is  azon,  hogy 
Giotto  követőinek  munkáin  olynemű  haladást  fedezzenek  föl,  amely 
Masaccióhoz  átmenetül  szolgálhatna.  Az  sem  magyaráz  meg  vagy 
von  el  érdemeiből  semmit,  ha  tudjuk,  hogy  ki  volt  mestere.  Vájjon  mit 
tanulhatott  a derűs,  habozó  Masolinótól,  ki  félig  még  csúcsíves  kori 
festő  ? Ép  azért  itt  bízvást  mellőzhetjük  a kérdést,  hogy  az  utóbbi- 
nak ezeknek  a freskóknak  a festésében  miféle  szerepe  volt.  Jóval 
érdekesebb  az,  hogy  a Masacciótól  befejezetlenül  hátrahagyott  nagy 
munkát  csak  ötven-hatvan  évvel  később  Filippino  Lippi  fejezte  be, 
még  pedig  oly  tökéletes  congenialitással,  hogy  szinte  azt  hihetnők 
a régen  letűnt  mester  eredeti  vázlatai  nyomán  dolgozott. 


tudományos  festészet  Firenzében. 

MASACCIO  NYOMÁBAN  Firenzében  a festők  megszámlálhatatlan 
sokasága  működik,  a fiatalabbak  ezek  közül  még  a XVI.  század- 
ban is  élnek.  Ez  a két-három  nemzedék  végtelenül  szorgalmas,  komoly 
munkát  és  tanulmányokat  végez  s tele  van  művészi  gondolatokkal. 
A művészet  egyetlen  korszaka  sem  mutat  ily  pezsgő  elevenséget,  mint 
ez' a hetven-nyolcvan  esztendő  Firenzében.  De  csak  a Cinquecento 

látta  ezeknek  a tanulmányoknak  teljes  hasznát,  amelyből  Firenzének 
csak  csekély  rész  jutott;  a renaissance  virágzásának  főszínhelye  Róma 
lett.  Lionardón  kívül  ezek  közül  a festők  közül  egy  sem  ér  föl  Masaccio- 
val,  egy  sem  tükrözteti  vissza  egyes  alkotásaiban  azt  a teremtő  erőt, 
lelki  energiát  és  festői  felfogást,  amelyet  a Brancacci  kápolna  freskó- 
sorozata mutat.  Csak  Lionardo  lánglelke  olvasztja  ismét  egybe  mindezt 
újszerű  s hasonlóan  nagyszabású  feladataiban. 

A firenzei  quattrocentisták  Masacción  kezdve  Lionardóig  még 
sem  dolgoztak  hiába  a művészet  továbbfejlesztésén,  sőt  munkáik 
tanulmányozása  ugyancsak  lelketemelő  érdekességgel  jár;  csak  nem 
szabad  sajnálnunk  a fáradságot  munkásságuk  céljának  kiderítését 
illetőleg.  A ki  festményeiktől  szinte  önmagától  szívünkbe  lopózó  élve- 
zetet vár,  vagy  mint  egykor  Böcklin  a firenzeiek  színvaksága  miatt 
kesereg,  annak  itt  nem  sok  keresete  akad.  A szín  rájuk  nézve  az 
utolsó ; a legtöbben  nem  érnek  el  s nem  is  akarnak  többet,  mint 
bizonyos  fokú  tetszetős  színharmóniát,  amelyet  már  Fiesole  is  elért 
táblaképein. 

Egyesek  arra  használják  föl  a színezést,  hogy  a rajzot  kiemel- 
jék s erőt  vagy  lágyságot  tükröztessenek  vissza  ezzel.  Az  a modern 
probléma,  hogy  mint  módosulnak  a színek  a fény  behatása  alatt, 
senkit  sem  izgatott  közülük.  Főtörekvésük  a formára  irányult.  Az 
érthetően  megrajzolt,  plasztikus  megjelenésű  emberi  alak  lehetőleg 
hatásos  ábrázolása  volt  a cél,  amelyhez  a kompozíciókon  építé- 
szeti vagy  tájképi  keret  járult,  temérdek  részlettel,  amelyet  mind 
a távlat  törvényeinek  szem  előtt  tartásával  soroztak  egymás  mellé 
és  mögé.  Örömükben,  amely ' a részletekben  telt,  annyira  mentek, 
hogy  semmit  sem  hagytak  el  vagy  jeleztek  pusztán,  mert  azt  hit- 
ték, hogy  mindent  meg  kell  festeni.  Ép  azért  gyakran  zavarólag  hat 
képeik  túltömöttsége,  mint  Giotto  követőinek  munkáin  is;  holott  már 
Masaccio  is  rendet  és  nyugalmat  teremtett  e téren. 

Széles  e világban  minden  bizonnyal  sokkal  több  volt  a látható 
dolog,  mint  amennyit  ő egyszerűsítő  stilizálásával  ábrázolt.  így  a 
bútorok  kis  plasztikája,  a szőnyegek,  ruhaszövetek  ötvösmunkák. 
Sok  festő  került  ki  akkor  ötvösmühelyekből.  Valamennyi  azonban 
legszívesebben  az  emberi  test  s a ruhátlannak  ábrázolásával  is  fog- 
lalkozott, amivel  az  első  emberpárt  megörökítő  képén  s Péter 
keresztelésének  meztelen  alakjain  más  Masaccio  is  próbálkozott, 
akinek  ilynemű  munkái  szintén  csak  kísérletek. 

A szobrászok  az  anatómiai  ösmeretek  terén  már  tovább  voltak ; 
a festők  az  emberi  test  való  ábrázolásában  ezekkel  keltek  versenyre 

s ebből  kifolyólag  egész  csoportjuk  valami  szerfölött  józan  megfon- 
toltsággal dolgozott,  aminővel  a tudomány  kísérletez,  ami  azon- 
ban a művészi  alkotásnak  épenséggel  nem  válik  előnyére. 

Ezek  a tudós  festörajzolók,  akiknek  ideálja  a természetes  nagy- 
ságban ábrázolt  meztelen  test,  izmaival,  inaival  és  felülete  minden 
esetlegességével,  festményeikkel  csak  vajmi  egyoldalú  hatást  gyako- 
rolnak ránk  s mindenekelőtt  a hangulatot,  a pcezist  nélkülözzük 
munkáikon,  szóval  azt,  ami  a művészetben  vonzó  érzéseket  és  gon- 
dolatokat kelt. 

Paolo  Uccello  minden  szín  nélkül,  de  a fény  és  árnyék  segítsé- 
gével szürkén  is  pompás  modellirozással  festett  Vízözön  czímű  képén 
meztelen  férfiakat. 

Andrea  dél  Castagno  szintén  freskófestményein  erőtől  duzzadó, 
csontoskezű  s energikus  fejű  alakokat  fest  s oly  helyzetben  és  moz- 
dulatokkal, mintha  csupán  testi  erejüket  akarná  fitogtatni  s hősei 
mind  ilyenek,  akár  vitéz  hadvezéreket,  akár  pedig  az  utolsó  vacso- 
rát vagy  a keresztre  feszítést  ábrázolják. 

A Pollaiuolo  testvérek  táblafestményei  hasonló  hatással  vannak 
ránk ; az  idősebbik  szobrász  volt  s mindketten  szobrokat  festenek, 
bronzszerű  formákkal,  erőteljes  fémfényű  színekkel.  A fiatalabbik, 
Piero,  a voltaképeni  festő.  Számos  képe,  mint  problema-festés  rész- 
leteiben ugyancsak  érdekes,  mint  festői  ábrázolás  azonban  többnyire 
kellemetlen.  Verrochio,  a híres  szobrász,  a velencei  Colleoni  lovas- 
szobor mestere,  az  egész  festőiskolának  áll  az  élén,  a melyet  leg- 
inkább az  jellemez,  hogy  formái  éles  körvonalakkal  a domborműhöz 
hasonlóan  emelkednek  ki  s a lokális  színek  gyakran  bronz  avagy 
márványra  emlékeztető  árnyalatokat  mutatnak.  Tőle  magától  csak 
egyetlen  hiteles  kép  maradt  ránk:  Krisztus  keresztelése  a firenzei 
Accadémiában,  a melyen  az  egyik  térdeplő  angyalt  1470  után  tanít- 
ványa, Lionardo  festette. 

Ennek  a tudományosan  kísérletező  irány  örömtelen  szigorúságá- 
nak azonban  megvolt  a maga  jó  oldala  is  s ez  az,  hogy  a gondatlan 
felszínességnek  a festészet  terén  korlátokat  szabott,  ha  ezzel  kapcsolat- 
ban mindjárt  a bájt  és  a tetszetőst  elfojtotta  is.  Ezzel  a bájjal  számos 
egyéb  vonzó  ötlettel  egyetemben  nagy  mértékben  Benozzo  Gozzoli, 
Fiesole  tanítványa  dicsekedett,  amint  ezt  a három  szent  király 
utazását  ábrázoló  freskója  a firenzei  Palazzo  Medici-Riccardi  kápol- 
nájában s ó-testamentomi  képei  a pizai  Campo  santóban  is  bizonyít- 
ják. Az  ezekben  nyilvánuló  őszinte  és  örömteli  szépségnél  fogva 
Benozzo  Gozzoliban  a modern  szem  is  egész  közvetetlenséggel 

gyönyörködik;  az  eleven  s költői  tartalom  kedvéért  iskolázatlan  rajzá- 
nak fogyatkozásai  előtt  bízvást  szemet  hunyhatunk.  Mintegy  rögtönözve, 
könnyű  kézzel  s a fáradság  minden  nyoma  nélkül  festi  Benozzo  falképeit 
jelenetről  jelenetre ; az  egyetlen  igazi  poéta  ő a firenzei  quattrocen- 
tisták  között  s az  imént  említett  szigorú  irányú  festők  éles  ellentéte. 

firenzei  freskók  és  temperaképek. 

ÉG  NÉHÁNY  kiváló  festő  működik  Masaccio  után,  de  igazi 


követői  nincsenek  ezek  között.  Ezekkel  csak  a nagy  freskó- 
festők sorában  találkozunk,  akik  tökéletes  alkotásokkal  lépnek  föl 
s nem  kísérleteznek  pusztán  egyes  feladatokkal.  Fra  Filippo  Lippi 
1421-ben  lett  a karmeliták  kolostorában  novicius,  annak  a tem- 
plomnak a közelében,  ahol  nemsokára  ezutár  Masaccio  freskóit 
festette.  Itt  lett  festővé,  mint  Fiesole  is,,  aki  szintén  szerzetes  volt. 
Ez  és  Masolino  bizonyos  tekintetben  előfutárai,  még  pedig  tárgyait 
s a Masaccióéval  szemben  lágyabb  felfogását,  valamint  a fák  és 
virágok  iránt  való  szeretetet  illetőleg.  Ám  jóval  többre  viszi,  mint  ezek. 
Számos  képének  gazdag  hatású  művészetére  nézve  a 12.  táblánkon 
ábrázolt  « Madonna  az  erdőben » a legjellemzőbb.  Ám  ő plasztikusan 
is  tud  festeni,  mint  Verrocchio  s a többiek;  de  czéljaihoz  képest 
uralkodik  az  emberi  formákon  anélkül,  hogy  az  irány  bravúrszerű- 
ségének hódolna.  Csupán  élete  ötvenes  hatvanas  éveiben  lesz  az 
áhítatos  táblaképek  mestere  nagystílű  elbeszélővé  szent  István  és 
keresztelő  szent  János  életét  ábrázoló  freskóin  a pratói  dómban. 
Ünnepélyesen  elrendezett  jelenetek  pompás  sorozatai  ezek,  jóval 
több  asszonnyal,  mint  Masaccio  képein  s általában  az  épületek  és 
drágaművű  köntösök  tekintetében  is  nagyobb  apparátussal,  a melynek 
Filippo  élénkebb  színezése  még  nagyobb  jelentőséget  kölcsönöz.  Itt 
jelenik  meg  először  az  arcképi  felfogással  ábrázolt  világi  nézők  cso- 
portja is,  amely  a voltaképeni  kompozíciónak  mintegy  keretéül 
szolgál  s amelyből  aztán  az  arcképfestés,  mint  önálló  műfaj  válik 
ki.  Általában  ezek  a vallásos  festők  egyben  az  arcképnek  is  kiváló 
mesterei.  Masaccióval  szemben  Filippo  freskói  a firenzei  társaságról 
elevenebb  képet  nyújtanak,  viszont  azonban  hiányzik  belőlük  a mé- 
lyebb lelki  élet,  az  alakok  bensőbb  összefüggése,  a drámai  vonás, 
amely  Masacciót  és  Giottót  jellemzi;  az  alakok  reprezentálnak,  de 
nem  igen  cselekszenek.  Általában  véve  azonban  a nagyság  és  méltó- 
ság oly  hatásával  vannak  ránk  ezek  a képek,  a minőhöz  foghatót  a 
következő . festők  közül  egy  sem  tükröztet  vissza. 

Az  egyházi  művészet  vallásos  komolyságát,  amely  Filippo 
müvein  még  érezhető,  Ghirlandajo  világias  felfogása  teljesen  a hát- 
térbe szorítja  a firenzei  S.  Maria  Novella  templomban  festett  s 
Mária  és  keresztelő  szent  János  életét  ábrázoló  képein.  (1490.) 
Ghirlandajo,  aki  táblaképeket  is  festett,  soha  sem  volt  mélyen  járó 
lélek,  alakjainak  arca  többnyire  felszínes  s szinte  sohasem  érdekes; 
nincs  meg  benne  az  « elmélyedés » , a korai  renaissance  arcképi 
felfogásának  ez  a jellemző  vonása.  Könnyen  dolgozik,  a technikában 
rendkívül  ügyes  s kedvenc  szólásmódja  az  volt,  hogy  szívesen  festené 
tele  freskókkal  Firenze  falait.  Az  imént  említett  képsorozat  utolsó 
s leggazdagabb  hatású  müve.  Reprezentálja  a felfogását  egyébként 
is  jellemző  stílusban;  egyes  képein  a donator  családja  egykorú  pom- 
pás viseletben  barátaival  együtt  tanúja  az  ezeken  ábrázolt  szent  tör- 
ténetnek. Ehhez  járul  még  a pompás  architektúra,  aminőhöz  foghatót 
addig  egyetlen  művész  sem  festett:  belsőségek  és  homlokzatok,  rész- 
ben önálló  jelentőségű  koncepciók,  a minőket  ma  alig  kívánunk 
figurális  festőtől.  Szemére  hányják  a biblia  profanizálását,  ám  a 
kor  ebben  az  időben,  Lorenzo  Medici  utolsó  éveiben,  maga  is 
elvilágiasodott,  amint  ezt  már  akkor  Savonarola  is  nyomatékosan 
hirdette.  Körülbelül  ugyanez  időtájt,  amikor  ez  a freskóciklus 
készült,  fejezte  be  Filippino  Lippi,  Filippo  fia,  Masaccio  falképeit, 
még  pedig  oly  nyugalmas  és  méltósággal  teljes  stílusban,  hogy  ha 
egyebet  nem  is  festett  volna,  bízvást  azt  hihetnők,  hogy  Masaccio 
nagy  művészetét,  Filippo  után  egyenletesen  ő fejlesztette  tovább. 
Erre  vall  egyik  korábbi  pompás  táblaképe,  mely  épp  oly  teli  érzéssel, 
mint  Filippo  Lippi  erdei  Madonnája,  de  még  elevenebb  s kifejezés 
tekintetében  gazdagabb.  A firenzei  Badia  1480  után  festett  oltárképe 
ez,  a melyen  szűz  Mária  hegyes  táj  ölén  egész  raj  bájos  angyallal 
szent  Bernátnak  megjelenik.  Ám  csakhamar  ezután  nyilvánvaló,  hogy 
ez  a tehetséges  és  sokoldalú  művész  különben  egészen  sajátos  utakat 
követ.  Két  falképsorozatán  s számos  táblafestményén  azt  látjuk, 
hogy  vonzó  részletek  mellett  a jellemzésben  túloz  s nyerssé  és  nyug- 
talanná válik,  az  általános  hatásnak  távolról  . sem  előnyére.  Képei 
kivitele  egyenletlen,  gyakran  igen  hanyag,  színezése  többnyire  tarka 
és  rikító.  Filippino  mindig  érdekes  marad  a legkülömbözőbb  gon- 
dolatok kieszelésében,  jelesül  építészeti  részleteiben,  amelyekkel  már 
nem  csak  a virágzó  renaissancera,  de  a barokkra  is  emlékeztet ; 
zavartalan  élvezethez  azonban  csak  ritkán  juttatnak  képei.  Mintha 
tanítója,  Sandro  Botticelli  ideges  mohósága  csak  most  ragadt  volna 
rá,  amikor  Lionardo  a megelevenítés  új  eszközeivel  vált  a művészek 

világára  nézve  elhatározó  befolyással.  Ghirlandajo  ezekből  semmit 
sem  tükrözte!  vissza,  többnyire  rendíthetetlen  nyugalmával  hat, 
amely  méltóságos  igyekszik  lenni  s mégis  csupán  feszes,  amivel 
korában  így  is  nagy  sikereket  aratott.  A művészet  fejlődésében  azon- 
ban Filippinónak  nagyobb  a jelentősége. 

Sandro  Botticelli,  Filippo,  majd  Verrocchio  tanítványa  is  festett 
freskókat.  A többi  firenzeivel  s umbriai  mesterekkel  együtt  1483-ig 
a sixtusi  kápolnában  dolgozott.  Társai  sorában  itt  a legkiválóbb  szel- 
lemnek látszik,  koncepcióiban,  a kifejezésben  s a csoportosítás  mód- 
jában változatosnak,  höl  lágynak,  gyöngédnek,  idillinek,  hol  élénknek, 
mozgalmasnak  s szinte  a vadságig  féktelennek.  Alig  van  olasz  festő, 
aki  oly  változatos  benyomásokat  tükröztetett  volna  vissza.  Fiesoléval 
együtt  a quattrocentisták  sorában  ő a legnépszerűbb ; Angliában  a 
múlt  században  egy  egész  festőiskola  alkotásaiból  merített  ihletet. 
Népszerűségét  táblaképeinek  köszönheti,  nemcsak  a jóknak  s a leg- 
jobbaknak, de  nem  kevésbbé  az  egyenlőtlenül  kidolgozottaknak  is, 
amelyek  száma  nagy  s amelyeken  gyors  fantáziája,  nem  törődve  a 
szigorú  iskolás  felfogással,  a legrövidebb  úton  tör  kifejezésre.  Épp 
ezek  a tökéletlenségek,  mint  minden  kétlelkű  dolog,  gyakorolnak  a 
nézőre  szuggesztiv  varázst.  A fantázia  mesterének,  mely  elnevezés 
Botticellira  nézve  a legtalálóbb,  aki  inkább  rajzol,  mint  fest  s inkább 
vázol  mint  rajzol,  hibáit  is  könnyen  erényszámba  szokás  venni.  Elő- 
nyös oldaláról  «Magnificat»  című  Madonna-festményén,  egyik  arány- 
lag fiatalkori  művén,  ismerkedünk  meg  vele  (13.  kép).  Ehhez  hasonló 
vonzó,  nyugodalmas,  vallásos  tárgyú  ábrázolás  több  is  maradt  ránk 
tőle.  Színezésében  is  a legszebb  ezek  között  a három  szent  király 
imádása  az  Ufiiziben;  világos,  e mellett  azonban  igen  eleven  kompo- 
zíció ez,  a melyet  1480  körül,  de  mindenesetre  Rómába  való  utazása 
előtt  festett.  Itt  Lionardóval  mutat  rokonságot.  Ám  a megszokott 
tárgyak  Botticellit  nem  elégítették  ki.  Addig  egyetlen  festőnél  sem 
tapasztalt  kedvvel  és  gyönyörűséggel  merül  el  mythologiai  és  alle- 
góriái koncepciók  kieszelésébe.  A firenzei  Accadémiában  látható 
«Tavasz»  általánosan  ösmeretes,  az  Uffiziben  levő  Venus  születése 
is ; ezek  leghíresebb  képei  s szintén  ebből  a korszakából  valók,  ám 
zavartalan  gyönyörűségünk  még  sem  telik  bennük  többé.  Színezésük 
tompa,  közömbös  s a Tavasz  fantasztikus  képén  a test  anatómiai 
hangsúlyozása  a Póllajuolók  modorában  bántó.  Sandro  meg  akarta 
mutatni,  hogy  ehhez  is  ért,  ám  rossz  alkalommal  tette.  Rómából 
való  visszatérése  után  1483-ban  kezdődik  hanyatlása,  nem  a föltalá- 
lásban, amely  még  műhelyi  munkáiban  is  rendkívül  változatosan 

visszatükröztetett  benyomásokkal  van  pazar  módon  teli,  de  a kivi- 
telben, oly  annyira,  hogy  végezetül,  néhány  jó  vallásos  képtől  elte- 
kintve, Sandro  működése  merő  dekadencia,  amiről  eddig  elődei 
közül  egynél  sem  volt  szó.  E hanyatlásnak  oka  részben  személyes 
élményeiben  rejlik ; Savonarola  föllépése  lelkére  mély,  művészetére 
nézve  kedvezőtlen  hatással  volt.  De  főleg  a korabeli  körülményekben, 
amelyek  utolsó  éveit  jellemzik.  Sandro  64  éves  lett,  mint  Filippino 
Lippi  is,  magában  véve  nem  nagy  idő  ez,  korának  azonban  öreg  volt. 
Ghirlandajo  korán  halt  meg,  1494-ben  negyvenöt  éves  korában, 
amikor  a virágzó  renaissancenak  még  csírái  is  alig  mutatkoztak. 
Sandro  1510-ben  halt  meg.  Még  tanúja  volt  nálánál  fiatalabb  tanuló- 
társai Lionardo  és  Michel  Angelo  versengésének,  akik  a firenzei 
polgárok  számára  az  anghiari  csata  kartonjait  festették  s látta  Ráffael 
firenzei  Madonna-képeit  is.  Mi  keresete  volt  még  itt  ? Már  régen 
túlélte  magát,  bármily  nagy  tehetséggel  volt  is  megáldva.  A hat 
évvel  fiatalabb  Lionardo  nemcsak  zsenialitásánál  fogva  vált  a vi- 
rágzó renaissance  vezérévé,  de  ernyedetlen  szorgalmával  is.  Ez  utóbbi 
nem  volt  meg  Sandróban.  Tulajdonképeni  végzete  mégis  élete  körül- 
ményeiben rejlett.  Filippino  Lippi,  akinek  jelleme  az  övéhez  hasonló, 
1504-ben  halt  meg,  épp  idejében,  alig  46  éves  korában.  A fiatalság  és 
öregség  relativ  fogalmak  s az  életkor  többnyire  közömbösnek  látszik 
ránk  nézve.  Itt  azonban  ez  egyszer  nyilvánvaló,  hogy  ezeknek  a 
külsőségeknek  nagy  történelmi  fordulatoknál  nagy  lehet  a jelentőségük. 


MBRIA  KISEBB-NAGYOBB  VAROSAT  festőinek  nem  volt  közép- 


pontjuk, mint  a toszkánaiaknak  Firenze,  nem  volt  szobrászatuk, 
mely  hatással  lehetett  volna  rájuk;  Giottójuk  sem,  aki  nekik  az 
utat  a természethez  s a jellemzéshez  megmutatta  volna.  Régibb  fes- 
tészetük nem  egyéb,  mint  szent  képek  illuminálása  tetszetős  szí- 
nekkel ; kecses  formákat,  áhítattal  teljes  arcokat  ábrázolnak,  mint 
a régi  szienaiak,  akikkel  az  épületesnek  ez  a passzív  vonása  a toszká- 
naiak  mozgalmas  cselekményeivel  szemben  festményeiken  közös ; 
ám  az  ábrázolás  és  a kompozícióban  nyilvánuló  összefoglalás  tekin- 
tetében ez  utóbbiak  felülmúlják  az  umbriaiakat.  Az  átszellemült 
arcok,  amelyek  az  umbriai  iskolát  elsősorban  jellemzik,  a közép- 
korban nem  engednek  egyéni  különbségeket  érvényesülni.  A renais- 
sance korában,  bármily  különbözők  is,  ezek  kapcsolják  egybe  a 
művészi  egyéniségeket. 


Ük  umbriai  képírás. 


A Képírás  Régi  Nagy  Mesterei. 

Gentile  da  Fabrianón  kezdve  a fiatal  Ráffaelig  valamennyien  az 
arckifejezést  hangsúlyozzák  első  sorban,  holott  a firenzeiek  minden- 
kor a testi  külsőből  indultak  ki. 

Az  első,  aki  szülőföldjén  túl  Velenczéig  s Rómáig  dicsőséget 
szerzett,  Gentile  da  Fabriano  1423-ban  egy  firenzei  templom  szá- 
mára festette  az  Akadémiában  látható  három  részre  osztott  oltár- 
képét: a három  szent  királyok  imádását,  melyen  az  alakok  jóval 
nagyobb  tömege  látható,  mint  az  egykorú  firenzeiek  képein,  amely- 
nek kompozíciója  mégis  világos  s részleteiben  annyira  realisztikus, 
amennyire  ez  umbriai  festőtől  különben  alig  telt  ki.  A kép  általános 
hatása  mégis  a nyugalom,  a csodás  mesék  varázsával  hat  ránk  s a 
főhangsúly  a rajta  ábrázolt  számos  barátságos  arcra  esik.  A ra- 
gyogó tempera-színek  tarka  pompáját  pedig  utána  sem  múlta  fe- 
lül senki. 

Harminc  évvel  később  tűnik  föl'  a fanyar  Piero  dei  Franceschi, 
aki  már  alig  mutat  umbriai  vonást.  Ez  is  korán  került  a firenzeiek- 
kel érintkezésbe.  Donatello  meztelen  alakjainak  realizmusát  a festé- 
szetbe ő ülteti  át.  Néhány  firenzei  festő,  így  Andrea  dél  Castagno, 
Verrochio  és  a két  Pollajuolo  képeikben  ugyan  már  szintén  juttat- 
nak önálló  szerepet  a természetes  nagyságú  meztelen  emberi  test- 
nek ; ám  nem  azzal  a minden  ízében  festői  hatással  tükröztetik 
vissza,  a melyet  Piero  sajátos  chiaroscuro-jával,  éles  fényfoltj aival 
és  vetett  árnyékaival  ér  el.  Technikája,  mint  minden,  a mi  új,  még 
nem  ösmer  megalkuvást  s épp  azért  nem  egyszer,  úgy  látszik, 
mintha  a szellemi  tartalmat  az  érzéki  hatás  elfojtaná ; szelíd,  édes 
hangulatok  visszatükröztetésére,  ami  az  umbriai  iskola  öröksége, 
szintén  nem  marad  tere.  A belátás  hiányának  látszik,  hogy  modelljei 
gyakran  ismétlődnek;  de  magában  véve  az  is,  hogy  képmásszerűek, 
az  élet  közvetetlenségének  hatásával  van  ránk  s a részletek  bámu- 
latraméltó  természetessége,  a meztelen  ábrázolásának  módja,  a tar- 
talmas mozdulatok  s képeinek  levegője,  amelyben  alakjai  szinte 
való  testiségükkel  jelennek  meg,  kora  elsőrangú  művészévé  avatják 
Pierót.  Itt  még  csak  képeinkre  utalunk  (1.  és  2.  tábla).  Épp  úgy 
a nálánál  alig  kevésbbé  érdekes  Melozzo  da  Forlira  vonatkozólag 
is  (14.  kép),  aki  1470  körül  tűnik  föl  s akinek  festményein  az 
umbriai  jelleg  ismét  érvényesül. 

Figyelemre  méltó,  hogy  a távlati  valószerűség  ábrázolásának 
erre  a módjára  felsőitáliai  hatások  voltak  befolyással,  jelesül  Man- 
tegnáé,  a nagy  realisztikus  festőé,  aki  ennek  tudvalevőleg  elsőrangú 
mestere  volt. 

A cortonai  Luca  Signorelli,  a meztelen  ábrázolásának  nagy 
mestere  legkiválóbb  alkotásait  az  orvietói  dóm  freskóit  és  a berlini 
múzeum  temperában  festett  Pán-képét  közel  hatvan  éves  korában 
festette,  még  pedig  1500  körül.  S még  késő  vénségében  is  reá 
tudta  magát  szánni  arra,  hogy  illő  módon  felruházott  alakokat,  ün- 
nepélyes hatású  vallásos  képeket  fessen,  ami  soha  sem  volt  ke- 
nyere ; hogy  a nálánál  fiatalabb  mesterektől  tanuljon  s a maga  módja 
szerint  lépést  tartson  velük.  Még  Ráífaelt  is  túlélte  öt  esztendővel ! 
Kései  munkásságának  jellege  kiváló  jellemre  és  egészséges  felfo- 
gásra vall.  Az  olasz  művészek  sorában  a legharmonikusabb  lelkek 
és  legszerencsésebb  emberek  egyike  volt.  Legkedvesebb  feladata  a 
freskófestés.  A történelmi  ábrázolás,  ha  ezen  meztelen  testek  vagy 
legalább  ezek  szerkezetét  és  mozdulatait  érvényesülni  engedő  ruhás 
alakok  festésére  nyílik  alkalma.  E tekintetben  Piero  dei  Franceschi 
volt  mestere. 

A részletek  erejével,  a meztelen  formákkal  s a benső  érzések 
nyomatékos  kifejezésével  korában  bárkivel  bízvást  versenyezhetett. 
A nagyszerű  felfogást  s a jellegzetessel  párosuló  szépséget  csakis  a 
firenzeiektől  sajátíthatta  el,  akikkel  már  korán  került  összekötte- 
tésbe s akiknek  társaságában,  mint  önálló  mester  a sixtusi  kápolna 
freskóin  is  dolgozott.  Földijét,  Peruginót,  Mózes  halálát  ábrázoló 
festményével  már  itt  is  messze  felülmúlta  ! 

A korai  renaissance  végén  az  orvietói  freskók,  az  « utolsó  dol- 
gok)) e teljes  és  minden  allegorikus  célzat  híján  levő  képsorozata  — 
az  Antikrisztus  prédikálása,  az  elkárhozottak  bukása,  a test  föl- 
támadása s az  üdvözültek  serege  — a végső  s a külső  formát  te- 
kintve, a legtökéletesebb  eredmény,  amelyet  a firenzei  festők  és 
Piero  dei  Franceschi  tanulmányozásából  szűrt  le. 

A meztelen  testnek  itt  önálló  a jelentősége  s eddig  páratlan 
halmozásában  minden  mozdulat  egy-egy  önálló  probléma.  A csont- 
váz az  alap,  amelyet  az  izmok  elborítanak,  akár  csak  az  anatómiá- 
ban. A művész  képzelete  csak  ezekkel  az  anatómiai  eszközökkel  él, 
miközben  a feltámadó  halottakat,  a fokozatosan  megelevenedő  csont- 
vázakat ábrázolja.  Minden  túívilágit,  minden  kontemplativ  vonást 
mellőz,  az  emberi  szemlélődés,  minden  szentimentalizmus  hiányzik 
itt.  Csak  a borzalmas  vezeklők  vagy  meggyötrött  áldozatok  szenve- 
déseit tükrözteti  vissza  a testből  kiáradó  szellemi  kifejezés.  Szelí- 
debb  érzések  vagy  magasabbrendű  élvezetek  iránt  Signorellinek 
nincsen  érzéke.  Zenélő  és  az  üdvözülteket  megkoszorúzó  angyalai 
csak  igen  általános  szépséget  mutatnak  s össze  sem  hasonlíthatók 

Melozzo  ilynemű  túlvilági  alakjaival.  Tehetségének  korlátái  itt  vál- 
nak nyilvánvalókká.  Sok  emberre  ezek  a freskók  kellemetlen  hatás- 
sal lesznek.  Hogy  stílusuk  nagyszerűségét  megérthessük,  a régi 
németalföldieknek  és  hollandusoknak  az  utolsó  Ítéletet  ábrázoló  fest- 
ményeivel kell  ezeket  összehasonlítanunk. 

A színezésnek  Signorellinél  vajmi  jelentéktelen  a szerepe  ; csak 
a rajzra  és  formák  megmintázására  ügyel  s alakjai  gyakran  oly  ha- 
tással vannak  ránk,  mintha  valami  kemény  anyagból  lennének  ki- 
vágva ; a színek  finomabb  fokozására  s a levegő  valószerű  vissza- 
tükröztetésére  sem  vet  ügyet.  Épp  oly  keveset  törődik  a tájképi  és 
építészeti  részletekkel.  Csak  a forma  érdekli,  még  pedig  mint  magá- 
ban álló  jelenség;  hatásra  egyes  csoportokkal  törekszik,  mint  ké- 
sőbb Michel  Angelo,  nem  befejezett  kompozíciókkal.  Signorellihez  fog- 
ható művésznél,  aki,  bármily  értelemben  vesszük  is  ezt,  a festői 
felfogással  oly  keveset  törődik,  a táblaképek  természetesen  nem  igen 
mutatnak  újabb  vonást,  csak  a freskók  sajátságait  tükröztetik  vissza 
szűkszavúbban.  Ám  azért  nem  kevésbbé  monumentálisak  s épp  oly 
fanyarul  szigorúak,  úgy,  hogy  már  ezek  is  kellő  fogalmat  nyújtanak 
Signorelliről,  mint  freskófestőről. 

Egész  más  a természete  kortársának,  Pietro  Perugino-nak.  Ez 
is  korán  került  a firenzeiekkel  összeköttetésbe,  de  nem  találta  meg 
körükben  az  útat,  amely  az  umbriai  passzivitásból  az  Arno-parti 
város  lüktető  mozgalmasságához  vezette  volna.  A technikában  ki- 
váló volt  s egyaránt  iskolázott  és  járatos  a freskóban  és  tempera - 
festésben,  sőt  függőképein  a középitáliai  festők  közül  ő pártolt  át 
elsőnek  a temperától  az  olaj  festészethez. 

Energiája  azonban  kevés  volt,  szorgalma  csak  a külsőségekben 
nyilvánult.  Kora  festészetének  is  csak  külsőségeit  leste  el,  miköz- 
ben minduntalan  önmagát  másolta  s végezetül  is  vajmi  egyhan- 
gúvá lett.  Amit  a firenzeieknek  hozott,  a nyugodalmas  alakok 
umbriai  élelmességét  s a tájképi  hátterek  iránt  való  szeretetet, 
ebből  él  holtáig  s amennyire  ez  szerény  eszközeiből  kitelt,  mint 
például  a házi  ájtatosságra  szánt  Madonna-képein,  csak  ezekkel 
bilincseli  le  még  figyelmünket.  Cselekmény  ábrázolásával,  kompo- 
zícióival, sőt  már  egyes  alakjai  beállításával  sem  képes  bennün- 
ket kielégíteni.  Főérdeme,  hogy  Ráffael  mestere  volt,  de  a legkitű- 
nőbb dolgokban  is,  amelyeket  ez  tőle  tanulhatott,  a tanítvány  már 
korán  túlszárnyalta  mesterét,  aminthogy  általában  az  umbriai  fes- 
tészet végül  teljesen  a Rómába  átültetett  firenzei  képírásba  szívó- 
dik fel. 

Nem  igen  tudnék  megérteni,  hogy  mint  válhatott  Perugino 
híressé,  ha  egyik-másik  képe  mégis  sajátos  előnyökkel  nem  dicse- 
kednék. Ilyen  munkája,  élete  végső  szakából,  amikor  Savonarola 
prédikációi  megrendítő  hatása  alatt  különös  komolysággal  folytatta 
művészetét,  a pompás  freskó  a Maddalena  dei  Pazzi  udvarában : 
Krisztus  a keresztfán  Magdolnával  s két  szentekből  álló  csoportozat 
három  nyílású  árkádsor  keretében,  amely  mélabús  hangulatú  mély 
tájképi  háttérre  nyílik. 

Amikor  Perugino  a sixtusi  kápolna  falképein  dolgozott,  egy 
atal  földije  volt  segéde,  akinek  modora  az  övéhez  körülbelül  így 
viszonylik : a fejeket  rendesen  ugyanazzal  a hajlott  tartással  és 
szelíd  umbriai  arckifejezéssel  festi,  mint  Perugino.  de  ezek  kevésbbé 
finomak,  felszínesebbek  és  általánosabbak;  az  egyes  alakok  jelentő- 
sége is  kevesebb,  ezzel  szemben  azonban  egészben  véve  eleveneb- 
bek, lendületesek  s természetesen  mozognak,  könnyed,  játszi  bájjal 
telvék,  amelyhez  képest  Perugino  festményein  minden  feszes  és 
ünnepélyes.  Ez  Pinturicchio,  aki  később  Róma  számos  templomát 
és  palotáját  díszítette  freskókkal,  végül  pedig  Szienában  II.  Pius 
pápa  (Aeneas  Silvius  Piccolomini)  életét  örökítette  meg  egész  sór 
falképben,  részben  a fiatal  Ráífael  jelenlétében ; ezeknek  köszönhette 
leginkább  népszerűségét.  Vonzó  illusztrátornak  mutatkozik  itt,  mint 
Benozzo  Gozzoli,  akinek  gondtalan  modora  nem  sokat  törődik  a 
magasabbrendű  formalitásokkal  és  született  freskófestőnek,  aki  a 
dekoratív  részletekben  is  szerfölött  ügyes.  Csinos  motívumainak  gaz- 
dagságával s kellemes  előadásmódjával  szemben,  mely  sohasem  válik 
unalmassá,  nem  egyszer  eszünkbe  fog  jutni,  hogy  mi  mindenre  volt 
jó  a firenzei  iskolázottság. 

Sl  realizmus  terjedése  ^első-Itáliában.  jVlantegi\a. 

AFIRENZEI-UMBRIAI  FESTÉSZET,  Firenzéből,  mint  középpontból 
kisugározva,  hatását  már  most  is  mindinkább  érvényesíti  Rómá- 
ban. Ezzel  szemben  ép  oly  egységes,  de  más  céloknak  hódoló  művészet 
tárul  elénk  Velencében.  A művészet  e két  főhelye  között  Milánótól 
Ferraráig  szétszórtan  számos  kisebb  iskolával  találkozunk,  amely  a 
firenzei  realizmussal  párhuzamos  irányban  fejlődik,  csak  részben  követ 
határozott  célokat,  de  mint  a kor  törekvéseinek  megfelelő  jelenség 
ugyancsak  figyelemre  méltó.  Valamennyi  felsőitáliai  mester,  kivéve 
talán  Mantegnát,  eleven  érzéket  mutat  a színezés  iránt.  Különösen 
a lombardiai  mesterek,  akik  Lionardo  milánói  működésének  hatása 

alatt  tömörülnek  iskolává  s többnyire  szerény  feladataikat  már  a 
virágzó  renaissance  korában  oldják  meg. 

Ezek  néha  parasztosan  nyersek  s a magára  hagyatott  provinciá- 
lis művészet  erejét  mutatják.  A magasabbrendü  kompozíciót  mel- 
lőzve, az  egyes  alakok  ábrázolására  vetik  a fősúlyt;  a kifejezésben 
realisztikus  törekvést  mutatnak  s a mellékes  részleteket,  így  hazájuk 
ékítményekben  gazdag  architektúráját,  nagy  gonddal  festik. 

Érdekesebbek  és  sokoldalúbbak  Verona  festői.  Vittore  Pisano 
a legkiválóbb  közöttük,  aki  Mantegnáig  egész  Felső-Itália  legjele- 
sebb mestere  s akit  formáinak  éles  realizmusa  jellemez.  Vittore 
Pisano  éremvéső  is  volt.  A szobrászathoz  való  csatlakozás  a festé- 
szetre egyre  elhatározóbb  befolyást  gyakorol  s ahol  jelentősebb 
lokális  művészet  nem  fejlődött,  az  antik  szobrászat  segíti  ki  a fes- 
tőket, mint  Ferrarában  a díszítő  jellegű  kis  plasztika.  Érdekes,  mint 
sikerül  aztán  egy  ilyen  kis  fejedelmi  székvárosban  összeverődött  mű- 
vészcsoportnak ennek  a plasztikus  festésnek  korlátain  belül  sajátos 
jellemvonásokat  is  visszatükrÖztetni.  Ezeket  azonban  csak  akkor 
leszünk  képesek  igazán  megérteni,  ha  előbb  a korai  renaissance  leg- 
fontosabb felső  itáliai  helyi  iskolájával  ösmerkedünk  meg. 

Páduában,  a híres  egyetemi  városban,  Squarcione  műhelyében 
a festők  antik  minták  után  rajzolnak  s a távlattanban  is  oktatást 
nyernek.  A legjelentősebb  közöttük  Andrea  Mantegna,  a ki  később 
Mantuában  működik.  Velenceiek  is  tanulnak  itt,  így  Giovanni  Bel- 
lim, aki  csakhamar  a velencei  iskola  atyamestere  lesz.  O és  Man- 
tegna korábbi  szakában  bizonyos  hasonlóságot  mutat,  úgy  azonban, 
hogy  Giovanni  sokat  tükröztet  vissza  Mantegna  formai  szigorúságá- 
ból, ez  viszont  jóval  kevesebbet  sajátított  el  társa  színezéséből. 
Mantegna  ifjú  korában  Donatello  a firenzei  szobrász  évekig  dolgo- 
zott Páduában ; ő lett  voltaképen  tanítómestere,  tőle  leste  el  tár- 
gyainak éles  jellemzését  s az  is  közös  vonása  vele,  hogy  az  igazsá- 
got a szépségnél  többre  becsülte.  Művészetének  legfontosabb  jellemző 
vonása  a kemény  és  fanyar  formák  szoborszerű  kidolgozása.  Piéta 
képén  Krisztus  teste  erős  rövidülésben  tárul  a néző  elé,  aki  a holt- 
testet talpai  felől  látja.  Páduai  freskóin  a római  katonák  oly  hatás- 
sal vannak  ránk,  mint  ércből  vert  szobrok.  Néhányuk  lába  kinyúlik 
a kép  alsó  széléről,  úgy  hogy  talpuk  alá  látunk.  Ilyen  fogás  csak 
mély  nézőpont  esetén  vált  lehetővé.  Ugyanezen  képsorozat  más 
festményein  a nézőpont  magas  s itt  mindent  fölülről  látunk,  végig 
áttekinthetjük  a padlót  mélyen  a kép  hátteréig.  A befelé  irányuló 
távlati  mélység  szinte  keresztül  töri  a falat  s ez  által  a freskó  sík- 

díszítés  jellege  teljesen  elenyészik.  Ez  a körülmény  s az  alakok  ke- 
mény plasztikája  a firenzei  falképíestők  stílusérzékét  ugyancsak  bán- 
totta volna.  Mantegna  azonban  feláldozza  a stílust  az  egyetlen  cél- 
nak: a valóság  frappáns  visszatükröztetésének;  legkedvesebb  motívumai 
az  erőteljes,  nyugtalan  férfiak,  a teljes  építészeti  mivoltukkal  érvé- 
nyesülő házak,  gondosan  kidolgozott  ékítményekkel,  domborművek- 
kel, tarka  virág-  és  gyümölcsfüzérekkel  díszítve,  amelyeket  megele- 
venedett szobrokként  szürkén  színezett  puttók  tartanak.  Mindez  merő 
elevenség,  de  még  sem  élet,  amint  a festő  szeme  látni  szokta. 
Ehhez  járul  még  az  antikizálás,  nemcsak  az  alakok  ruhájában  és  a 
mellékes  részletekben,  de  az  emberi  formákban  és  arcitípusokban 
is,  úgy,  hogy  ezek  valósággal  a római  diadalkapuk  dombormüveit 
juttatják  eszünkbe.  Ez  teszi  művészetét  elfogulttá  és  idegenszerűvé ; 
ám  ő az  antik  szenvedélyes  bámulója  volt  s környezetében,  de  főleg 
a mantuai  udvarnál  ezt  a hideg  stilizálást  magasabbrendű  művészet- 
nek tartották. 

A mantuai  Camera  degli  sposi-ban  freskóinak  realizmusa  ismét 
más  alakot  ölt.  Itt  arcképfestő  s az  őrgrófi  családot  palotája  kerti 
terraszán  örökíti  meg  mindenféle  csillogó  külsőségekkel,  miközben 
vendégeket  fogad,  a szabadban  mulat,  vadászatra  készül.  Ilyen,  me- 
rőben a valóságot  visszatükröztető  arcképi  realizmus,  minden  ideali- 
záló vonás  nélkül,  az  olaszok  művészeti  felfogásának  idegenszerű  volt. 
Tizianban  sem  találjuk  meg  ezt.  Csak  kétszáz  évvel  később  Frans 
Hals  és  a hollandusok  mutatnak  arcképeiken  ehhez  foghatót. 

Ügyes  téralkotásukkal  a festmények  itt  a valósággal  — a kan- 
dallókkal, ajtókkal  és  ablakokkal  — szerves  egészszé  olvadnak  össze; 
ám  a legcsodálatosabb  ebben  a teremben  a mennyezet,  amelyen 
kerek  nyílást  látunk  a kék  égbolttal  s a köröskörül  húzódó  balustrád- 
dal,  erre  meztelen  szárnyas  gyermekek  kapaszkodnak  s a korláton 
áthajolva  asszonyok  tekintenek  alá.  Ezt  a szemünket  csalódásba  ejtő 
illuziós  mennyezetfestést  később  Correggio  folytatja.  Itt  láthatjuk, 
hogy  mennyire  vitte  Mantegna,  mihelyest  az  antik  békóiból  szaba- 
dulni tudott. 

Tempera  képeiben  ma  már  nem  sok  gyönyörűségünk  telik,  mert 
ugyancsak  kevéssé  festőiek;  de  ép  a legkevésbé  festőiek  a legérde- 
kesebbek ezek  között,  mert  rideg  művészetét  a legtisztábban  tük- 
röztetik  vissza.  Ilyen  a veronai  S.  Zeno  templom  szárnyas  oltárképe. 
Szárnyain  oszlopcsarnokokban  négy-négy  szent  férfi  áll,  egész  újszerű 
távlati  rövidüléssel  ábrázolva.  A középső  festményen  ünnepélyes  tar- 
tással a Madonna  trónol,  feje  fölött  a gerendákon  azonban  ismét 

mosolygó  gyümölcsfüzérek  húzódnak  végig  s jókedvű  angyalok  nyü- 
zsögnek, miközben  lenn  társaik  a trónus  lépcsőjén  énekelnek  és 
muzsikálnak.  Nagyon  tanulságos  Mantegna  ezen  érett  ifjúkori  mű- 
vének Giovanni  Bellini  későbbi  s a velencei  Frari-templomban  levő 
Madonnájával  való  összehasonlítása,  mely  utóbbinak  hasonló  a kom- 
pozíciója s amelynek  felfogása  Giovanni  modorához  képest  vajmi 
szigorú.  Mantegna  stílusát  itt  szinte  közvetlenül  a velenceibe  lát- 
juk átültetve.  Mantegna  Madonnáján  áttört  művű  fémkorongot  ábrá- 
zoló dicsfény  van,  mint  aminőt  nem  egyszer  a szobrászok  szent 
alakjainak  fején  láthatunk  csavarral  oda  erősítve;  a festészetben  ez 
nagyon  stílszerűtlen,  mégis  gyakran  fordul  elő  (Ráffael  is  él  ezzel 
Krisztus  sírbatételét  ábrázoló  képén),  ami  szintén  élénk  példája 
annak,  mily  szolgailag  követték  a festők  a szobrászatét.  S ugyanez 
a Mantegna  egyik  képén,  a Louvre-ben  levő  « Madonna  della  Vitto- 
rián»,  építészeti  keret  helyett  Máriát  virág-  és  gyümölcsfüzérekből 
összerótt  lugasban  ábrázolta,  amelynek  hézagain  keresztül  a kék 
ég  mosolyog  ránk;  természetes  érzésből  sarjadzó  motívum  ez,  ame- 
lyet később  Correggio  Pármában  igen  bájosan  használt  fel. 

A ferrarai  festők  munkáin  a formák  még  keményebbek  és  szög- 
letesebbek ; a fejek  gyakran  úgy  festenek,  mint  a vert  bádogmun- 
kák, az  arcok  kifejezése  mogorva  szigorúsággal  teli,  a ruha  nélkü- 
lözi a szövet  lágyságát,  a színek  hatása  olyan,  mint  a lakkozott  fém- 
tárgyaké. A páduai  formaképzésnek  tehát  újabb  változatát  mutatják. 

A ferraraiak  a plasztikus  iparművészet  visszatükröztetésében  még 
tovább  mennek ; drága  művű  trónusokat  festenek  s a falak  és  pillé- 
rek minden  tenyérnyi  helyét  gondos  kivitelű  márvány  vagy  érc- 
dombormüvekkel  borítják  el,  úgy  hogy  ezek  nem  egyszer  az  alakok 
érvényesülését  is  lehetetlenné  teszik.  Ám  ezeknek  a festőknek  pom- 
pás, mélységesen  ragyogó,  gyakran  izzó  a színezésük  s a tájképi 
háttér  hatásos  fölhasználásában  igen  finom  az  érzékük;  mind  a két 
dolgot  a velenceiektől  lesték  el  s ez  kölcsönöz  szokatlan  hatású  ké- 
peiknek sajátságos  varázst. 

A ferraraiakhoz  csatlakozott  a szomszédos  Bolognában  Francesco 
Francia,  ki  egyben  ötvös,  éremvéső  és  szobrász  is  volt  s aki  be- 
csületesen megfestett  szentképein  az  umbriai  arckifejezésbe  sajátos 
vonásokat  is  kever.  Ezek  Ráffaelre  emlékeztetnek,  de  csak  külsőleg 
s a fölszínes  nézők  szemében,  mert  különben  legfeljebb  ügyes  után- 
zónak tarthatjuk;  minthogy  azonban  valamikor  nagy  megbecsülés- 
ben volt  része,  e helyen  mi  is  fölemlítjük.  A fönnebbiekben  mél- 
tatott irány  a Quattrocentót  meghaladó  fejlődésre  képtelen  volt. 

Ami  benne  hasznavehető,  azt  Ráffaél  római  iskolája  olvasztotta 
magába. 

Hogy  mily  végletekre  vezetett  a plasztikus  festés  végső  ered- 
ményeiben, azt  a Quattrocento  végén  a Páduában  tanult  velencei 
Crivellinek  külsőségeikben  vajmi  pompás  szentképei  mutatják.  Ez 
élettelen  szobrokat  fest,  kifejezéstelen  arcokkal,  teljes  testi  plaszti- 
citással,  látszólag  cselekedve  vagy  legalább  mozdulatokkal,  ragyogó 
velencei  színezéssel  s ezenkívül  helyenként  még  vastagon  megara- 
nyozva. Valószerü  hatással  természetesen  csak  a legaprólékosabb  gond- 
dal megfestett  mellékes  részletek  vannak  ránk ; az  architektonikus  keret 
és  a bútorok  ékítményei,  a búja  gyümölcsfüzérek,  az  alakok  pazar 
ékszerei  és  drága  ruhái.  Ez  a különös  archaisztikus  mester  minden 
bizonnyal  tudta,  hogy  az  eleven  emberek  egész  másként  festenek, 
mint  az  ő fabábjai.  Hiszen  Giovanni  Bellini  képein  is  láthatta,  mint 
kell  élő  embereket  festeni.  Művészi  becsvágya  azonban,  amelyről 
tudjuk,  hogy  ugyancsak  túltengett  benne  — csak  a plasztikus  for- 
mák kidomborítására  szorítkozott.  Ez  bizonyára  nagyon  különös  s 
hasonló  jelenség  tárul  elénk  később  a németalföldi  Mabuse  képein, 
akit  Michel  Angelo  festményei  tévesztettek  meg. 

S színezés  iskolája.  Velence  és  Correggio. 

NAPFÉNY  vakítóan  juttatta  érvényre  a lokális  színeket  s az 


árnyék  is  oly  világos  volt,  hogy  aránylag  ismét  fényfolt  gya- 
nánt szolgálhatott  volna.  Hasonlóképen  érvényesült  a tengerzöld  víz 
csillogása.  Mindent  fényesen  a fényben  festettek,  úgy,  hogy  a taj- 
tékzó hullámokon  a fölvillanó  fény  ép  oly  szükségesnek  tűnt  föl, 
mint  az  i betűn  a pont.  Tizian  és  Paolo  dicsekedett  a legnagyobb 
mértékben  ezzel  a ragyogással  és  ha  képeiken  nem  találjuk  meg, 
«úgy  ezek  vagy  megfakultak,  vagy  át  vannak  festve#.  Ezekkel  a sza- 
vakkal jellemzi  igen  találóan  Goethe  itáliai  útirajzaiban  a velencei 
estészetet.  Az  őket  környező  életben  is  több  tarkaságot  láttak  itt 
festők,  mint  bárhol  egyébütt.  A kelettel  való  szoros  összeköttetése 
révén  színpompás  szőnyegek,  szövetek  s a kelet  iparművészetének 
minden  terméke  került  Velencébe  s piacain  és  sikátorain  szere- 
csen  és  török  kereskedők  jártak-keltek.  S maguk  a velenceiek  is, 
ha  nem  viselték  is  a szenátorok  bibor  palástját,  nagyon  szerették  a 
színpompás  viseletét.  A színek  után  való  sóvárgásuk  kezdettől  fogva 
visszatükröződik  festészetükben  is ; az  Akadémia-képtár  falain  a 
tiszta,  izzó  színek  szemkápráztató  ragyogása  kíséri  végig  a nézőt, 

amelylyel  szemben  a firenzei  Pitti,  avagy  Uffizzi  képtár  általános 
hatása  vajmi  tompának  s fakónak  látszik.  Annak  a művészetnek, 
amely  az  életet  jelenségeinek  színes  tükörképében  kereste,  nem  igen 
feleltek  meg  azok  a feladatok,  amelyeknek  a festészet  egyebütt 
minden  erejét  szentelte.  A firenzeiek  tudományos  törekvéseiből,  avagy 
Mantegna  tanult  távlati  kísérleteiből  itt  ép  azért  semmit  sem  talá- 
lunk. Az  eleven  mozdulatok,  a cselekmény,  az  elbeszélő  vonás  is 
hiányzik  képeiken,  mely  a firenzei  festőket  Giottón  kezdve  jellemzi. 
Tizianig  a velenceieknél  a nyugodt  megjelenés,  a reprezentálás 
szinte  kizárólagos.  A régibb  muranói  iskola  festői,  a Vivariniek  és 
társaik  széles  oltárképeiken  a szenteket  mind  külön-külön  fülkében 
állva  vagy  ülve  ábrázolják.  S ha  ezek  az  elválasztó  falak  hiányza- 
nak, a szent  férfiak,  nők  és  angyalok  akkor  is  részvétlenül  ülnek 
egymás  mellett,  mint  valami  látványossággal  szemben  emelvényü- 
kön a nézők.  Ebből  az  elrendezésből  indul  ki  a következő  fokon 
a Bellini  iskola  festményein  a kompozíció. 

A szentek  közelebb  kerülnek  a középen  álló  Madonnához,  mint- 
egy közös  fedél  alá.  Most  már  bízvást  beszélgethetnek  vele,  amit 
azelőtt  fülkékbe  zárva  nem  tehettek.  Az  ilyen  képet  igen  jellemzően 
santa  conversaziónénak,  szent  beszélgetésnek  nevezték  el.  Ép  oly 
jellemző  azonban,  hogy  Velencében  gyakrabban,  mint  bárhol  egye- 
bütt, az  egyenként  ábrázolt  szentek  is  a festészet  kedvenc  feladatai 
maradtak. 

A nyugodalmas  állapot  ábrázolására  törekvő  irány  szorosan 
összefüggött  a helyi  körülményekkel.  Az  utcák  és  nagyobb  terek 
hiánya  a hétköznapi  élet  mozgalmasságát  akadályozta  meg  s a nyil- 
vános ünnepségeket  fényes  kiállításos  látványosságokká  alakította  át. 
Gentile  Bellini  és  Carpaccio  számtalan  alakkal  benépesített  széles 
alakú  képein,  amelyeket  a firenzeiek  egykorú  elbeszélő  festményeivel 
lehet  összehasonlítani,  magánosán  álló  emberekkel  váltakozó  mozdulat- 
lan tömegeket,  körmeneteket  s audienciákat  ábrázol,  minden  cselek- 
mény és  művészi  megelevenítés  nélkül,  amivel  a firenzei  festők 
kompozícióikon  jóval  magasabbrendü  feladatokat  tudtak  megoldani. 

Azonkívül  Velencében  jelentős  szobrászat  sem  volt,  legalább 
olyan  nem,  amely  az  önálló  szobrot  tekintette  volna  elsőrendű  fel- 
adatának. A festményekben  így  tökéletes  valószerűséggel  ábrázolt 
meztelen  alakokat  szintén  nem  kerésett  senki ; a ruhás  alakok  sorát 
legfeljebb  a jó  szent  Sebestyén,  a pestises  betegek  védője  szakítja 
meg,  míglen  aztán  Tizian  és  számos  követője  mithologiai  festményein 
ebben  a tekintetben  is  nagyobb  változatosságot  nyújt.  Látni  fogjuk, 

hogy  a velencei  festők  tárgyainak  köre  vajmi  korlátolt.  A firenzei 
falkép-festőkkel  ilyformán  e tekintetben  minden  pompájuk  és  ragyogó 
színezésük  ellenére  sem  vetekedhetnek. 

Még  egy  dolog  jellemző  a velencei  festményeken ; akár  cso- 
portokat, akár  pedig  egyes  szenteket  ábrázolnak:  az  arcok  rend- 
kívüli komolysága.  Giovanni  Bellini  Madonna-képein  mindenkinek 
feltünhetik  ezek  fenséges,  sőt  azt  is  mondhatnék,  dacosan  büszke 
viselkedése.  Ezt  egyetlen  más  iskolában  sem  találjuk  meg.  Hát 
még  a férfi  fejek  mélységesen  szigorú  komolysága,  mely  szinte  vala- 
mennyi velencei  quattrocentistánál  közös ! Méltóságteljesen,  moz- 
dulatlanul állnak  előttünk  s mindenkor  lebilincsel  arcuk  varázsa, 
amely  ezeken  a képeken  a fő.  Hasonló  hatással  találkozunk  a 
firenzei  freskók  nézőket  ábrázoló  csoportozatain.  A velencei  arc- 
képfestés bizonyos  tekintetben  a firenzeit  is  felülmúlja.  Lehet, 
hogy  ebben  az  életnek  szintén  jelentős  volt  a szerepe.  Az  előkelő 
velencei,  akinek  neve  az  arany  könyvben  szerepelt,  az  olaszoknak 
ugyancsak  sajátos  válfaja  volt.  Tetőtől-talpig  úr,  büszke  és  hidegen 
számító,  a modern  Európa  legkorábbi  diplomatája.  A népet  sehol 
sem  vették  oly  kevéssé  számba,  mint  Velencében.  Ez  utóbbi  típusa 
itt  az  alázatos  halász,  aki  Paris  Bordone  egyik  pompás  festmé- 
nyén a dogénak  szent  Márk  gyűrűjét  adja  át.  Lorenzo  Medici 
ezzel  szemben  szinte  a nyílt  utcán  dicsénekeket  zengett  a népnek. 
A középitáliai  festményeken  gyakori  népies-derűs  vonásokkal  a velen- 
ceiek képein  csak  ritkán  találkozunk.  Az  arcok  ideáljához  szintén 
a velencei  nobile  volt  mintájuk. 

Itália  összes  iskoláival  szemben  a velencei  mint  szigorúan 
zárkózott  egységes  egész  tűnik  föl  s Tintorettóig  csak  csekély  mér- 
tékben volt  hatással  reá  mindaz,  amivel  a festők  egyebütt  foglal- 
koztak. Egyedül  az  életet  akarták  visszatükröztetni  egész  teljességé- 
vel s szép  jelenségeivel  és  semmi  egyebet.  Csak  ehhez  kellett  ragasz- 
kodnak s egyre  új  és  új  erő  áradt  innen  feléjük;  mindent  a való 
világból  merítettek,  képeik  ép  ezért  nem  igen  szorulnak  magyaráza- 
tokra. Művészetük  minden  ízében  érthető  s minden  tanulmányozás 
és  tudós  előkészület  nélkül  hódít. 

Ezzel  a megnyerő  hatással  késő  utódaik  a XVII  , de  még  a 
XVIII.  században  is  dicsekedhetnek.  Mindig  találunk  képeiken  vala- 
mit, ami  a modern  emberre  nézve  is  vonzó,  holott  az  egykorú 
középitáliai  képek  többnyire  elsősorban  a virágzás  elmúlására  tere- 
lik gondolatainkat.  A velencei  festészetnek  alapjául  szolgáló  kere- 
setlen természeterő  utolsó  elpusztíthatatlan  maradványa  ez,  ellen- 

tétben  a firenzeiek  tanult  realizmusával,  amelyhez  a többi  iskola 
csatlakozik. 

A firenzeiek  reálizmusa  a rajzon  alapul  s ezzel  néha  annyira 
betelnek,  hogy  a szürkében  szürkét  festő  színezés  kedvéért  — még 
Andrea  dél  Sarto  is  — a színezést  teljesen  föláldozzák.  A velen- 
ceieknél a szín  minden.  Antonello  da  Messina  honosította  itt  meg 
1475-ben  az  olajfestést.  Valamivel  később  a freskó-technikát  a sziget- 
város levegőjének  nedvessége  miatt  teljesen  mellőzik  s a falakat  fes- 
tett vászonnal  burkolják,  úgy,  hogy  a falképek  és  táblaképek  festésénél 
az  eljárás  ugyanaz  lett.  Ha  már  egyszer  vászonra  kezdtek  festeni, 
könnyen  jutottak  rá  arra  az  előnyre  is,  hogy  függő  képeiket  deszka- 
apók  helyett  szintén  vászonra  fessék  s így  tetszés  szerinti  nagyságú 
képfelületeken  dolgozhassanak.  így  múlt  ki  itt  a freskó,  a mely 
Itália  más  vidékein  megtartotta  uralmát  s a festők  minden  erejüket 
a függő  képek  új  technikájának,  az  olajfestészet  tökéletesítésének 
szentelhették.  így  válik  egy  külső  körülmény  a művészet  fejlődésé- 
nek rugójává. 

Mindezek  a velenceiek  mesterei  a festő  technikának,  ami 
Firenzében  csak  Fra  Bartolommeóról  és  Andrea  dél  Sartóról  áll. 
S ha  már  Cima  vagy  Carpaccio  színhatásában  tiszta  tempera- 
technikájával is  fölülmúlja  firenzei  kortársait,  a kifejező  színezés 
mélyítésének  és  fokozásának  keresése  az  iskola  további  fejlődésében 
elhatározó  szerephez  jutott.  Mi  mindent  érnek  el  már  pusztán  a 
szövetek  festésével  s mennyire  emeli  képeik  általános  hatását  a ruha 
nehány  festői  ránca  és  egy-egy  leomló  kárpit ! A szellemi  tartalom 
emellett  bízvást  csekély  lehet.  Mélyrehatóbb  koncepciókkal  s elvont 
allegóriákkal  itt  nem  igen  törődnek;  Ép  azért  a Doge-palota  fal- 
képei egynémely  tartalmi  vonatkozásuk  ellenére  is  szerfölött  egy- 
szerűek és  érthetők.  S ha  rejtett  célzatainál  fogva  egyik-másik 
velencei  kép  tartalmával  sehogyan  sem  jöhetünk  tisztába,  szemünk 
még  mindig  elég  gyönyörűséget  talál  rajta,  mint  például  Giorgione 
vagy  Tizian  néhány  képén,  mely  tele  van  szavakkal  nem  igen  ki- 
fejezhető művészi  tartalommal. 

Az  olajfestés  a képírás  egy  másik  tényezőjének  is  különös  elő- 
nyére vált,  amely  velencei  képeken  korán  jut  jelentőséghez:  a 
tájképnek.  Az  olajfestés  jóval  alkalmasabb  a temperánál  a növény- 
világ ábrázolására  s a levegő  változatos  játékának  visszatükrözteté- 
sére  s ép  azért  figurális  festményeken  néha  pusztán  a tájképi  hát- 
teret olajjal  festették.  A velenceiek  ennek  segítségével  az  északi 
mesterekhez  hasonlóan,  tájképeikbe  hangulatot  is  tudtak  varázsolni. 

Már  Giovanni  Bellini  korai  müvein  is  észlelhetjük  ezt,  a ki  pedig 
ifjúságát  Páduában  töltötte  el.  így  válik  a tájkép  már  mint  háttér 
is  önállóbbá  s általában  fontosabbá,  mint  a firenzeieknél ; végül  ez 
a fő,  vagy  legalább  is  egyensúlyban  van  az  alakokkal.  Ez  a körül- 
mény vezeti  a velenceieket  a szétszórt  alakokból  álló  s később 
annyira  kedvelt  laza  kompozíciókhoz,  amelyek  régebbi  kitűnő 
példái  Giovanni  Bellini  ((Madonna  a tópartján#  című  képe,  Cima 
Tóbiása,  Marco  Basaiti  Zebedeus  fiainak  hivatását  ábrázoló  fest- 
ménye s Giorgione  úgynevezett  « Család# -ja.  Erre  Tizian  tájképes 
festményei  következnek  a «Noli  me  tangere#  s Péter  vértanú  meg- 
gyilkoltatása, továbbá  Bonifazio,  Paolo  Veronese,  Tintoretto  és  má- 
sok müvei.  Meleg  színezésével  s ábrázolása  módjának  természetes- 
ségével ez  a velencei  festészetre  nézve  kizárólagosan  sajátos  műfaj 
még  a kései  Bassano  da  Ponté-k  gyári  módon  tömegesen  festett 
képein  is  mindvégig  lebilincsel.  A staffagenak  már  semmi  jelentő- 
sége nincsen,  a könnyedén  festett  s a hangulat  bájával  teli  táj 
azonban  még  mindig  talál  avatott  művelőkre,  abban  az  időben  is,  a 
mikor  Közép-Itália  festői  figurális  képeiken  már  csak  merő  üressé- 
get mutatnak. 

A festészetnek  ebben  a velenceiekre  nézve  sajátos  fajában  tűn- 
nek föl  leginkább  a firenzei-római  iskola  kompozicióbeli  elveivel 
szemben  nyilvánuló  ellentétek  s ez  ellentétek  révén  ismerhetjük  meg 
a legjobban  a különbségeket,  amelyek  itt  a festészetnek  Itália- 
szerte  legfontosabb  faját,  a vallásos  figurális  festést  jellemzik.  A kom- 
pozició  szigorúságát  mellőzik  s a szabadabb  elrendezés  változatos 
lehetőségeiből,  amely  a festői  felfogás  elevenségével  párosul,  az  új 
hatások  mérhetetlen  gazdagsága  folyik,  sőt  bizvást  azt  mondhatjuk, 
hogy  a régi  és  látszólag  elnyűtt  feladatok  kezeik  alatt  csodás  frisseséggel 
ujhodnak  meg.  Ezt  a santa  conversazionék  hosszú  sorozata  is  bizo- 
nyítja Giovanni  Bellinin  kezdve  Tiziánig,  Lorenzo  Lottóig  és  Mo- 
rettóig.  Az  alakok  szoborszerű  típusa  eltűnik,  a festői  látás  a ter- 
mészet friss  közvetetlenségével  ábrázolt  alakokat  ezekkel  együttható, 
levegővel  teli,  fény  és  árnyékkal  váltakozó  térbeli  környezetben  tárja 
elénk;  a test  formái  lágyabbak,  az  arckifejezés  mélyebb  és  változa- 
tosabb s mindent  fölhasználnak,  ami  a festői  hatást  fokozza,  nehéz 
szövetkárpitokat,  a szabad  tájképet,  a kék  eget,  amelynek  könnyű 
felhői  néha  a kép  színhelyéül  szolgáló  csarnokba  is  benyúlnak. 

A Madonna  helyére  nem  egyszer  szent  Márk  vagy  más  szent 
kerül  s a szentek  szerepét  velencei  emberek  töltik  be  s ezek  révén 
az  elavult  témák  új  életre  kelnek. 


46 


AZ  OLASZ  FESTÉSZET. 


Hátra  vannak  még  a szenteket  félalakban  ábrázoló  képek.  Ezek 
a velencei  festők  céljainak  talán  még  inkább  megfeleltek,  a mennyi- 
ben itt  a test  kevésbbé  érdekes  részeit  mellőzhették  s ez  által  az 
egyházi  művészet  stílusának  merevségét  eleve  elkerülhették.  Vala- 
mennyi velencei  mester  festett  ilyen  képeket,  amelyek  széles  for- 
mátumban több  szentet  is  ábrázoltak,  úgy,  hogy  ezek  között  levegő 
és  tájképi  részletek  töltötték  ki  a festményt.  Az  ilynemű  képek  fő 
varázsa  az  alakok  minden  kompozicióbeli  szigorúságtól  ment  eltoló- 
dásában nyilvánul,  amivel  kapcsolatban  aztán  önkéntelenül  is  szaba- 
dabb kezelés  és  világias,  természetes  felfogás  érvényesül.  Palma  ereje 
a képeknek  ebben  a fajában  rejlik.  Tizián  azonban,  aki  fiatalabb 
korában  szintén  festett  ilyeneket,  jóval  felülmúlja  báj,  de  még  inkább 
benső  elevenség  tekintetében. 

A félalakban  ábrázolt  szentek  képformája  később  profán  tárgya- 
kon is  érvényesül.  így  keletkezik  az  alakos  életképnek  az  a neme, 
amely  egyes  személyeket  nem  arcképi  felfogással,  de  a hollandu- 
sok életképeihez  hasonlóan  a társasélet  egy-egy  jelenetének  kereté- 
ben ábrázol,  az  olaszok  stílus-érzékének  megfelelő  magasabbrendű 
felfogással.  Az  életképek  ezen  nemének  első  mestere  valószínűleg 
Giorgione  volt;  Tizian  aztán  tovább  fejlesztette  s néha  mithologiai 
vonásokat  vagy  allegorikus  célzatokat  kevert  belé,  amiben  a festői 
hatás  újabb  varázsa  érvényesült  s amivel  egyben  finom  alkalmi 
művészetének  is  igen  kedves  próbáit  adta. 

Tizian  új  korszakot  nyit  a velencei  festészetben.  Koráig  Giovanni 
Bellini  áll  a festők  élén  s szabja  meg  a fejlődés  irányait.  Szinte 
három  emberöltőn  keresztül  élt.  Tanítványa,  Tizian,  még  nagyobb 
kort  ért  el,  ennek  határai  azonban  nem  foglalnak  magukban  olyan, 
Itália  egész  művészetében  egymástól  annyira  elütő  két  irányt;  fejlő- 
dése már  a Cinquecento  korába  esik.  Ez  utóbbi  kezdetén  Giovanni 
Bellini  túl  volt  hetvenedik  évén,  számtalan  képet  festett,  művészete 
egyes  fajaiban  új  típusokat  állapított  meg  s látta,  mint  fejlődnek 
tanítványai:  az  érzelmes  Giorgione  s az  erőteljes  Tizian.  Az  előbbi 
szelid  felfogása  úgy  látszik  az  öregedő  mestert  inkább  meghódította, 
mint  az  utóbbi  energiája,  úgy,  hogy  működésében  1490  után  szinte 
giorgioneszk  korszakról  is  beszélhetünk.  Képei  ekkor  rajzban  lágyab- 
bak,  színezésükben  ragyogóbbak  s leheletszerűbbek  és  mélyebb  költői 
tartalmat  tükröztetnek  vissza,  általános  hangulatot,  a mely  rabul 
ejti  érzéseinket,  a nélkül,  hogy  a képein  ábrázolt  tartalommal  szem- 
ben ennek  forrásaival  tisztában  lennénk.  Ez  a Giorgionét  jellemző 
hangulat,  a mellyel  Tizian  ifjúkori  képein  is  találkozunk.  Giorgione 

korán  halt  meg,  hat  évvel  előbb,  mint  mestere.  S ez  utóbbi  tovább 
fest  s késő  vénségében  is  pompás  dolgokat  alkot,  míglen  végül 
Tizian  váltja  föl,  a ki  mestere  művészetét  még  gazdagabb  eszkö- 
zökkel folytatja  s olyasvalamivel  tökéletesíti,  a mi,  Lorenzo  Lottót 
kivéve,  valamennyi  velenceiben  hiányzott : drámai  elevenséggel.  Mert 
a mit  ebben  a tekintetben  még  Tintoretto  hozzá  ad,  az  már  nem 
tiszta  velencei  művészet  többé. 

Tizian  a renaissance  három  nagy  mesterével,  akivel  egybevetni 
szokták,  sokoldalúság  tekintetében  nem  versenyezhet,  a festői  biro- 
dalmában azonban  valamennyit  felülmúlja,  mert  művészetében  min- 
den színes  megjelenítésben  érvényesül  s ha  tárgyainak  köre,  ezek- 
kel összehasonlítva  korlátozott  is  s felfogása  — például  mithologiai 
képein  — - nem  mindig  magasabbrendű  s megelégszik  az  érzéki 
szép  való  visszatükröztetésével  is,  a színezés  ezzel  szemben,  mint 
a kifejezés  általános  eszköze,  nála  a legtökéletesebb.  A velenceiek 
sajátos  feladata  a függőkép,  neki  köszönheti  végső  tökéletesedését. 
A festészet  technikájában  ő a legkiválóbb  s ha  valahol,  úgy  nála 
láthatjuk,  mint  válik  merő  lélekké,  átszellemültté  a szín.  Ifjú- 
kori képei  néha  még  kissé  kemények,  festői  modorukban  szinte 
nehézkesek,  technikájuk  azonban  már  most  is  rendkívüli  biztonságot 
mutat.  Virágzása  korának  alkotásai  oly  hatással  vannak  ránk,  mintha 
minden  fáradság  nélkül  könnyedén  oda  lennének  vetve ; az  elő- 
készületről nem  tanúskodnak,  pedig  hosszú  és  beható  tanulmányok 
eredményei  s legkisebb  részletükben  is  tüzetesen  átgondolvák.  Ám 
nem  a rajz  itt  az  elhatározó,  mint  például  Ráffaelnél  s a kép  tárgya 
bízvást  közömbös  lehet  ránk  nézve,  így  Mária  bemutatását  ábrázoló 
képén  vagy  egyik-másik  nyugvó  Venusán.  Tizian  ép  úgy  uralkodik 
rajtunk  a fény  és  árnyék  mesteri  visszatükröztetésével,  mint  Correggio 
s színei  mérhetetlen  gazdagságát  senki  sem  múlta  felül.  Giorgione 
az  első,  akinél  a színek  poeziséről  szó  lehet.  A fémfényű  csillogás 
s a színek  zománcszerű  összeolvasztása  után  koloritja  mindinkább 
az  élet  látszatát  s leheletszerű  árnyalatait  tükrözteti  vissza ; minden 
anyag  természetes  mivoltában  a szerint,  amint  kemény  vagy  lágy, 
egyszeriben  fölismerhető  s a lokális  színek  a fén}^  hatása  alatt  azo- 
kat a szüntelenül  változó  árnyalatokat  mutatják,  a melyek  a való- 
ságról győznek  meg  s lelkűnkben  továbbható  költői  benyomásokat 
ébresztenek.  Bár  már  nála  is  észlelhetjük,  hogy  a színezés  néha  a 
festett  tárgyai  által  keltett  képzetekkel  csak  lazán  függ  össze  s mint 
önálló  színharmónia  érvényesül,  még  sem  oly  önkényes  e tekintet- 
ben, mint  Correggio  ; Tizian  és  Giorgione  a lokális  színeket  és 

velejében  tárgyaik  jellemét  jobban  hangsúlyozza,  miáltal  a test,  a 
ruhák  vagy  kövek  kezelése  változatosabb  s a természet  jogaihoz  jut. 
Correggio  ezzel  szemben,  főleg  rendkívül  tökéletes  kései  táblaképei 
nehányán,  mesterkélt  fényt  áraszt  színeire  s ezek  így,  mint  egy  a 
párás  levegőn  keresztül  szűrődő  napfényben  ragyogó  színjátékba 
olvadnak  össze  s az  anyag  sajátosságait  általános  tónusokkal  elnye- 
lik. A velenceieknél  ilyformán  a test  meleg  hússzínt  mutat,  a bőr 
felületé  áttetsző  s világító,  míg  viszont  Correggiónál  működése  kései 
szakában  a természetes  színek  mesterkélten  megtört  és  tompított 
fényben  s a lágyan  áttetsző  ezüstszürke  árnyékban  szinte  elenyész- 
nek. Ép  azért  Correggio  kései  koloritja,  bár  technikai  szempontból 
véve  még  mindig  csodálatra  méltó,  már  a természetes  haldoklását 
s a modorosság  kezdetét  jelzi,  mialatt  a velenceiek  színezése 
egészséges  és  erőteljes  maradt.  Az  utóbbiak  között  Tizian  a legtöb- 
bet összefoglaló  szellem.  Palma  színei  szépek,  de  súlyosak.  Lorenzo 
Lotto  e tekintetben  jóval  finomabb  s színes  fénnyel  áthatott  munkái- 
val néha  szinte  közelebb  áll  Correggióhoz,  mint  a velenceiekhez. 
Andrea  dél  Sarto,  a legjobb  firenzei  színező,  csak  jóval  ezek  után 
méltó  az  említésre. 

Miként  színezése  Tiziánnak,  formakifejezése  is  erőteljes.  A korai 
és  virágzó  renaissance  közötti  különbség  kidomborításával  itt  nem 
sokra  vihetjük,  mert  a velencei  festészet  jóval  kevésbbé  forma- 
művészet, mint  a firenzei-római  festők  köréé.  Stílkritikai  szempontból 
Palma  és  Lorenzo  Lotto  korai  és  kései  működésében,  ép  úgy,  mint 
Ráffaelnél,  találhatunk  ugyan  különbségeket;  Tizian  egyéniségét  azon- 
ban semmiféle  formai  analízissel  nem  foghatjuk  föl.  Művészetében  az 
ebben  mélységes  bensőséggel  érvényesülő  élet  az  elhatározó  s ez  mind- 
járt kezdetben  uralkodik  képein,  mint  a paphosi  püspök  Madonná- 
ján, a «Noli  me  tangere*  című  képén  vagy  félalakban  ábrázolt 
Madonnáin,  amelyeket  csak  Palma  hasonló  széles  alakú  képeivel 
kell  összehasonlítanunk,  hogy  a Tiziánra  nézve  jellemző  vonásokkal 
tisztába  jöjjünk.  Ez  az  éltető  elem,  amely  azután  az  összes  for- 
mákba lelket  lehel  s a tájat  és  levegőt  is  áthatja  képein,  csak- 
hamar egész  teljességével  érvényesül  Mária  mennybemenetelét,  a 
Pesaro- Madonnát,  szent  Péter  vértanúságát  ábrázoló  művein,  ame- 
lyek valószerű  hatásával  a firenzei-római  iskola  egyetlen  függő-képe 
sem  képes  versenyezni.  Ez  a gondolkodó  Lorenzo  Lottót  is  magá- 
val ragadja  s gyökerében  módosítja  a velencei  festészet  jellegét. 
Ám  nem  idegenből  szerzett  vívmányok  segítségével,  mint  később 
Tintoretto.  Mert  amit  Tizian  másoktól  kölcsönöz,  azt  egyénisége 

teljesen  átgyúrja,  úgy  hogy  mindezt  alig  vehetnek  észre,  ha  nem 
tudnók,  hogy  hébe-hóba  kora  többi  nagy  mesterével  is  érintkezésbe: 
jutott;  ifjú  korában  Lionardóval,  később  Corregióval  és  Michel 
Angelóval.  Correggio  képein  a tájkép  hatását  látta,  mely  itt  nem 
háttér  többé,  de  az  alakok  természetes  környezete  s mindenbizony- 
nyal  azt  a mesés  biztonságú  rajzot  is  megcsodálta  benne,  amely- 
lyel  lebegő  alakjait  ábrázolta;  ám  ebben  a tekintetben  sajátos 
remeke,  Mária  mennybemenetele  1518-ból  való,  mielőtt  Correggió- 
val  összeköttetésbe  kerülni  alkalma  lett  volna.  Michel  Angelo  kerek- 
ded  testi  formáival  s az  alakjaiban  és  ezek  mozdulataiban  nyilvá- 
nuló ismert  ellentétekkel  volt  rá  hatással ; ám  ott,  ahol  Michel 
Angelo  befolyásának  hatását  leginkább  várnók,  amithologiai  képeken 
s különösen  az  úgynevezett  bacchanáliákon,  Tizian  kizárólag  saját 
egyéniségét  tükrözteti  vissza.  Képeinek  ez  a csoportja  legsajátosabb 
alkotásai  közé  tartozik,  minden  ízében  Tiziánt  tárja  elénk,  a mitho- 
lógia  itt  csak  külső  mez.  Hogy  ez  mit  jelent,  arra  Ráffael  Psziché 
élete  tanít  meg  legjobban.  Érettebb  korában  Coreggio  is  festett 
mithologiai  képeket ; ezek  részben  igen  szépek,  telvék  leleményes- 
séggel s Tizian  felfogásával,  csak  többnyire  jóval  lágyabbak  az 
utóbbinál. 

Correggio  minden  más  itáliai  iskolánál  közelebb  áll  a velen- 
ceiekhez ; nem  azért,  mintha  ezek  realizmusát  tükröztetné  vissza, 
de  mert  az  ő művészetében  is  a festői  felfogás  a fő.  A tartalom 
nála  vajmi  keveset  jelent,  nem  is  sorozzuk  a festészet  szellemi 
héroszai  közé,  de  annál  több  joggal  tarthatjuk  a festészet  techni- 
kája egyik  legkiválóbb  mesterének.  Senki  sem  tudta  nálánál  jobban 
a lebegés  mechanikáját  valószerűbbé  tenni,  ami  a mithologiai  és 
vallásos  tárgyú  képeken  a festészetre  nézve  mindenkor  fontos  dolog 
volt.  A középkor  festői  e tekintetben  rajzolt  formáikkal  könnyen 
tudtak  boldogulni.  Mihelyst  azonban  a realizmus  bekövetkezik,  az 
igények  is  növekednek  s az  ellenőrzés  is  érvényesül.  Tizian  1518-ban 
festett  Mária  mennybemenetelén  az  illúzió  teljességével  hat  ránk. 
Tíz  évvel  később  Luini  a milánói  S.-Maurizio  templomban  festett 
falképein  ugyanazt  a tárgyat  ábrázolja,  ám  szinte  a nevetségesig 
esetlenül.  Ugyanekkor  festi  Correggio  két  pármai  templomban  kupola- 
freskóit a természetfölöttinek  csodálatra  méltó  megérzékítésével,  oly 
tökéletesen  uralkodva  a legkülönbözőbb  helyzetekben  ábrázolt  testi 
formákon,  hogy  közvetlen  minták  tanulmányozásának  ebben  a tekin- 
tetben aligha  vehette  hasznát.  A levegőt  keresztül  hasító  angyalai 
a valóság  meggyőző  erejével  hatnak  arra  is,  aki  józan  felfogásával 

nem  hisz  ilyen  szárnyas  lényekben.  De  virtuóz  tehetségének  szintén 
megvannak  a maga  korlátái ; arcai  felszínesek  s határozott  arc- 
képi  felfogással  festett  műve  egy  sem  maradt  ránk.  Ez  különbözteti 
meg  a velenceiektől.  Tizian  ereje  az  arcképben  nyilvánul  a leg- 
fényesebben, eziránt  tanúsított  eleven  érzéke  jellemzi  életének 
egész  nagy  művét ; ez  mindvégig  meg  tudta  óvni  az  ellaposodástól, 
amely  Correggiónál  oly  hamar  bekövetkezett.  Tizian  a legkiválóbb 
olasz  arcképfestő,  utána  Lorenzo  Lotto  következik.  Ez  nem  szorul 
bővebb  magyarázatra.  Azzal  azonban  tüzetesebben  kell  foglalkoz- 
nunk, miért  nem  vált  a « színezés  iskolája))  a modorosság  rabjává, 
amely  a firenzei — római  iskolában  már  Ráffael  közvetlen  követőinek 
alkotásain  is  elhatalmasodik.  Ennek  egyik  külső  oka  Tizian  hosszú 
életében  rejlik,  melynek  egész  folyamán  eredetisége  ellent  tudott 
állani  az  idegen  hatásoknak.  Mélyebb  oka  az,  hogy  a velenceiek 
tántoríthatatlanul  haladtak  sajátos  útjaikon,  ragaszkodtak  az  őket 
környező  természethez  s őrizkedtek  minden  stílusbeli  művészkedés- 
től. Paolo  Veronese  is  tanunk  erre,  aki  még  a XVI.  század  máso- 
dik felében  is  nagyszerű  fölfogású  felséges  dekoratív  képeket  fest 
tele  színnel,  fénnyel  s jelentős  térhatásokkal.  Nem  valami  mélyre- 
ható lélek  s alkotásainak  szellemi  tartalma  époly  jelentéktelen,  mint 
Correggiónál ; ám  festői  eszközein  oly  korlátlanul  uralkodik,  hogy 
szinte  minden  már  az  első  ecsetvonásokkal  sikerül  neki.  Alakjai 
telvék  az  élet  frissességével  s emellett  kifejezésükben  és  tartásuk- 
ban annyi  ideális  vonást  mutatnak,  mintha  szabadon  szárnyaló 
művészi  képzeletének  sajátos  szülöttei  lennének.  Ez  teszi  ezeket 
alkalmasakká  a szép  festői  látszat  szolgálatára,  ami  Paolo  művé- 
szetének egyetlen  célja  volt.  Mennyezetképein  s az  oldalfalak 
felső  részén  is  alacsony  nézőpontról  ábrázolja  őket.  Képszerű  elő- 
adás és  dekoratív  jelleg  egymásba  olvad  festményein,  anélkül,  hogy 
a néző  ezt  a tervszerű  megalkuvást  észre  venné.  S mindezen  képek 
nagyszerű  hatása  az  élet  és  friss  levegő  szeretetében  nyilvánul. 
Semmiféle  mesterkélt  mozdulattal,  páthosszal  vagy  tragikus  súlyos- 
sággal sem  találkozunk  itt.  Csak  napfény  s ragyogó  színpompa 
jellemzi  ezt  a világot. 

Hasonlítsuk  most  már  össze  a velencei  festészet  alkonyát, 
mely  ma  is  oly  friss  és  minden  művészre  serkentő  hatást  gyakorol, 
mint  kezdetben  — a firenzei-római,  iskola  végével. 

Mindenekelőtt  itt  áll  Ráffael  utolsó  tanítványa,  Giulio  Romano, 
aki  művészi  tudásának  egyenletes  virtuozitásával,  főleg  Mantuában, 
iskolája  formakincsét  használja  föl,  anélkül,  hogy  újat  mondana. 

És  ez  természetes  dolog.  Az  a monumentális  falképfestés,  amely 
Rómában  II.  Gyula  pápa  uralkodásával  kezdődött,  magasabbrendü 
akarat  teremtménye,  mesterséges  produktum  volt,  amely,  miként  a 
szobrászat  Michel  Angelón,  súlyával  az  egyetlen  Ráffael  vállain  nyu- 
godott. Hogy  más  valaki  ezt  a művészetet  önállóan  tovább  fejleszt- 
hette volna,  az  szinte  elképzelhetetlen.  Mert  vájjon  mit  hagyott 
hátra  Ráffael,  a miből  más  kiindulhatott  volna  ? 

Egy  letűnt  világ  s jelesül  a klasszikus  ókor  gondolatai  marad- 
tak itt  csak  utána  s sajátos  önálló  formaszépsége.  Csak  ezek  kom- 
binációjával képesek  tanítványai  boldogulni,  új  dolognak  itt  nincsen 
helye.  Ez  az  új  Paolo  művészetében  a velencei  élet  motivumaiból 
áradt  feléje,  a melyek  jelentőségéről  a Doge-palotában  festett  fal- 
képei már  az  első  pillanatban  is  meggyőznek.  Ezek  a természetes 
rúgok  hiányzottak  Rómában,  ahol'  most  az  ellenreformáció  kez- 
dete foglalkoztatta  a lelkeket.  Ráffael  tanítványai  számára  semmi 
sem  maradt  hátra,  minthogy  formaművészetét  szinte  az  elnyűvésig 
folytassák  s legfeljebb  még  Michel  Angelo  hatása  alatt  fokozni  és 
megszilárdítani  próbálják,  ami  a legszerencsétlenebb  vállalkozás 
volt.  Michel  Angelo  egyoldalú  szoborfestése  ugyanis  minden  művészre, 
olaszokra  és  északiakra  egyaránt,  romboló  hatással  volt,  föltéve,  hogy 
nem  állottak  ellent  lenyűgöző  befolyásának  oly  erős  festői  érzékkel, 
mint  Tizian,  Correggio  és  Paolo.  Ep  azért  Michel  Angelo  festő 
utódai  nemcsak  unalmasak,  de  szerfölött  ellenszenvesek  is.  Michel 
Angelo  befolyása  gyűrte  le  szomorú  következményeivel  Rómában 
az  eredetileg  minden  ízében  velencei  festőt,  Sebastiano  dél  Piom- 
bót  is. 

Ezzel  a Tintoretto  problémájához  értünk,  mely  egészen  más- 
ként fest.  Tervszerű  stíluskeverése  minden  tekintetben  érdekes,  mert 
mindig  valami  újat  is  ád  hozzá  s ép  azért  a középitáliai  sivár 
Michel  Angelo  utánzókkal  nem  vethető  egybe.  A legtisztább  fogal- 
mat művészetéről  fiatalkori  műve  nyújtja,  amelyet  körülbelül  Giulio 
Romano  halálával  egy  időben  festett;  a szent  Márk  csodatételét 
ábrázoló  olajfestmény  ez,  amelyen  szinte  a szó  szoros  értelmében 
véve  önmagát  múlta  felül,  mert  erő,  a mozdulatok  gazdagsága  s 
színes  fényhatások  tekintetében  ehhez  fogható  képet  Tintoretto  soha 
sem  festett  többé. 

s8  virágzó  renais sáncé  stílusa  Rómában. 

VIRÁGZÓ  RENAISSANCE  URALMA  a korai  renaissance  nyomában, 


amiről  a velencei  képírás  kapcsán  nem  lehetett  szó,  külső- 
ségeiben Michel  Angelónak  1505-ben,  Ráffaelnek  1508-ban  Rómába 
való  költözésével  kezdődik ; Lionardo  nem  tette  meg  e kettővel  ezt 
az  utat.  A firenzei  iskola  nagysága  abban  nyilvánul,  hogy  számos 
egyenlő  rangú,  de  egyéniségét,  sőt  származási  helyét  is  tekintve, 
egymástól  különböző  művész  a művészi  megérzékítés  lényeges  eszkö- 
zeit egyazon  feladatok  kapcsán  fejlesztette  bizonyos  tökéletességre. 
A római  iskolában  az  összes  helyi  és  egyéni  sajátosságok  abba  a 
magasabbrendű  formaideálba  szívódnak  föl,  a melynek  megteremtője 
Ráffael  volt.  Stílusa  általában  egyenlő  értelmű  a virágzó  renais- 
sancéval,  föltéve,  hogy  Michel  Angelo  s mint  gyöngébb  áramlatot, 
Lionardo  hatását  is  nem  vesszük  figyelembe. 

Az  átalakulás  nem  új  tárgyak  kieszelésében  nyilvánul,  e tekin- 
tetben a korai  renaissance  bőségesen  gondoskodott  a művészekről; 
ez  utóbbi  szinte  belefulladt  ilynemű  gazdagságába  s a pápai  Róma 
nem  volt  az  a hely,  amely  új  élet  teremtésére  alkalmasnak  bizo- 
nyult volna  s így  csak  a régit  alakította  át,  stilizálta.  Tartalmi  szem- 
pontból véve  jóformán  csak  Ráffael  félig  történelmi,  félig  ideális 
gondolatfestészete  új  a Vatikán  stanzáiban,  amelynek  történelmi 
részében  olyasvalamit  kisérel  meg,  amit  kevéssel  azután  a velen- 
ceiek a Doge-palotában  a természet  nagyobb  megértésével  meg  is 
oldottak  s ami  a sokat  Ígérő  kezdet  után  bágyadtan  Giulio  Romano 
sekély  művészetében  szikkad  el.  Michel  Angelo  mennyezete  a sixtusi 
kápolnában  halhatatlan  jelentőségét  egyes  alakjainak  s nagyszerű 
formai  kompozíciójának  köszönheti;  az  utolsó  Ítéletet  előtte  már 
Signorelli  is  megfestette.  S amire  Ráffael  a középső  stanza-képek 
drámai  elevensége  után  a vatikáni  szőnyegek  kartonjaiban  (e  sorok 
írója  szerint  a legérettebb  és  legtartalmasabb  munkáiban)  ismét  az 
elbeszélés  szelídebb  vizeire  evez,  újból  a régi  szent  történetekből 
indul  ki,  amelyeket  firenzei  elődei  Masacción  kezdve  festettek. 
Ami  tehát  a római  festészetben  új,  az  mindenekelőtt  ennek  stílű-, 
sában  keresendő. 

Sajátságos,  hogy  mily  gyorsan  fejlődik  ki  ez  a stílus  s mily 
hirtelen  válik  merevvé.  Alig  tizenkét  esztendő  múltán,  hogy  Rómába 
került,  Ráffael  meghal  (1520).  S húsz  évvel  később,  hosszú  szüne- 
telés után,  festi  Michel  Ange!o  utolsó  ítéletét.  A hatvanhat  éves 
művésznek  s egyben  a virágzó  renaissancenak,  ez  az  utolsó  stílusa, 

mely  teljesen  szobrászati  jellegű.  Közben  Fra  Bartolommeo  s Andrea 
dél  Sarto  is  meghalt  s Giulio  Romanóig  mindazok,  akik  ennek  a 
stílusnak  hívei  voltak. 

A korai  renaissance  élete  tovább  tartott,  Masacciótól  Ghírlan- 
clajóig  hetven  esztendő  telik  el.  Főfeladata  az  új  tárgyak  keresése 
volt,  amelyeken  többé-kevésbbé  élénk  érzékkel  a valóság  iránt 
uralkodni  akart ; mellékesen  a szép  forma  is  érvényesül,  de  senki 
sem  törte  magát  utána.  Azért  mondják  a virágzó  renaissance  bá- 
mulói,  hogy  az  előbbinek  mesterei  rossz  képeket  festettek.  Ez  a 
realizmus  nem  volt  meg  Ráffaelben  s magas,  egyben  ugyancsak  el- 
mélyedő ideális  felfogása  bízvást  mellőzhette  is.  Utódai  azonban 
minden  eredeti  gondolat  nélkül  az  ő kész  stílusában  festenek  szép 
képeket,  amelyek  semmi  egyebek,  csak  szépek.  Újabb  tartalom 
nélkül  minden  stílusmüvészet  a megmerevedésnek  válik  rabjává. 

A stílus  változását  a legjobban  két  Firenzében  maradt  Lio- 
nardó-követőnél  kisérhetjük  figyelemmel : Fra  Bartolommeonál  és 
Andrea  dél  Sartónál,  akinek  művészetében  figyelmünket  a formai 
problémáktól  a tárgyi  érdek  a legkevésbbé  sem  vonja  el.  Mindenek- 
előtt sok  mindent  hagynak  el,  ami  a korai  renaissance-képeket 
nehézkessé  teszi.  A mellékes  részletek  szerepe  korlátozottabb,  az 
architektúrát  ékítményei  aprólékos  visszatükröztetése  nélkül  nagy 
vonásaiban  ábrázolják. 

A ruharedőzés  egyszerűbb,  a testi  formák  leplük  alatt  is  nyo- 
matékosabbak. Az  alakok  nem  vesznek  el  többé  a tömegben,  szá- 
muk kisebb  s egyenként  jelentősebbek.  Formáik  kerekdedebbek, 
tartásuk  könnyedébb,  mozdulataik  simulékonyabbak  s mindez  a 
nyugalomnak  és  elevenségnek,  a szigorúságnak  és  bájnak  az  ábrá- 
zolás természetéhez  képest  váltakozó  kifejezésével.  Miután  ilyformán 
az  alakok  a régibbekhez  képest  jelentőség  dolgában  nyertek,  rész- 
ben vonalaiban  szép,  részben  az  ábrázolás  céljának  szempontjából 
véve  hatásosabb  elrendezéshez  is  jutottak;  ennek  szabályosságát 
egyes  kitérések  szakítják  meg,  úgy,  hogy  a csoportosítás  mégis 
esetlegesnek  látszik,  mert  csak  annyi  a rend  benne,  amennyi  át- 
tekinthetősége kedvéért  a szemnek  jól  esik.  Ily  módon  dolgozza  át 
teljesen  a virágzó  renaissance  a régibb  vallásos  festészet  tárgyait, 
a szentírás  egész  képsorozatait;  aminek  tiszta  formai  jellege  akkor 
válik  nyilvánvalóvá,  ha  Andrea  dél  Sarto-nak  a Scalzóban  festett 
freskóit,  keresztelő  szent  János  életét,  Filippo  Lippi  és  Ghirlandajo 
azonos  tárgyú  festményeivel  hasonlítjuk  össze.  A virágzó  renaissance- 
nak  ezt  a tipikus  mesterét  működésében  festményei  során  mindig 

csak  tiszta  művészi  problémák  vezérlik : a részletek  egyszerűsítése, 
lehetőleg  kevés  tárgy  csoportosítása,  a térhatás,  a vonal  és  fény- 
vezetés, míglen  végül  « klasszikus))  stílusának  eleganciája  minden 
korai  renaissance-jellegű  naivitást  teljesen  megtagad.  Jóllehet,  mint 
már  többször  említettük,  Andrea  és  Fra  Bartolommeo  a maga  ne- 
mében, vagyis  a firenzeiek  igényeihez  mérten  kiváló  koloristák,  stí- 
lusuk alapja  mégis  inkább  a rajz,  mint  a színezés  • — csak  nem  vo- 
nalas rajz  többé,  hanem  a formáknak  inkább  a fény  és  árnyék  segít- 
ségével való  megmintázása  s festményeik  színezés  nélkül  is  jelen- 
tős hatásúak.  Ez  utóbbit  Fra  Bartolommeo  alakjai  nagyszerű  fel- 
fogásának, Andrea  szervesen  egybeolvadó  kompozícióinak  köszönheti. 

Minthogy  az  alakok  típusában  és  a kompozícióban  leljük  meg 
a virágzó  renaissance  legfontosabb  ismérveit,  röviden  két  olyan  mes- 
terről is  meg  kell  emlékeznünk,  aki  ebben  a tekintetben  nem  elé- 
gít ki.  A felsőitáliai  Luini  és  Sodorna  nem  a szigorú  firenzeiekhez 
járt  iskolába  s azért  mind  a kettő  rosszul  komponál.  Mindketten 
Lionardo  hatását  mutatják,  anélkül,  hogy  voltaképen  tanítványai 
lennének.  Neki  köszönhetik  alakjaik  arcának  finom  és  szelíd  lelki 
kifejezését,  az  általános  bájt,  mely  ezek  mozdulatlanságában  nyil- 
vánul s végül,  legalább  részben,  szép  színeiket  is ; azonban  a virágzó 
renaissance  formai  kiválóságáig  ez  a hatás  nem  segíti  őket.  Luini 
soha  sem  lépett  ki  a felsőitáliaiak  szerény  köréből  s közömbös  for- 
máiban a korai  és  a virágzó  renaissance  között  felmerülő  ellentét 
nem  érvényesül.  Sodorna  a firenzeiekkel  és  Ráffaellel  került  össze- 
köttetésbe, de  csak  későn  s némi  stílusbeli  tökéletességet  csak  egyes 
alakjaival  és  apróbb  csoportozataival  ér  el. 

Lionardo  hatása  a virágzó  renaigsancera  távolról  sem  volt  oly 
nagy,  mint  ahogy  ezt  lánglelke  és  sokoldalúsága  alapján  bízvást 
elvárhatnók,  még  inkább  széleskörű  befolyása  alapján,  amelyet  föl- 
lépésétől fogva  szüntelenül  gyakorolt.  Ez  a befolyás  a XV.  század 
utolsó  negyedében  az  összes  firenzei  festők,  a nagyok  és  kicsinyek 
körében  egyaránt  egyre  fokozódó  mértékben  tűnik  szembe.  Ugyan- 
csak erősen  érvényesül  az  arcok  egyre  fokozódó  kifejező  ereje,  a 
mozdulatok  és  taglejtések  egyre  beszédesebb  volta,  amelyet  Lio- 
nardo előtt  nem  igen  ismertek  s végül  a festői  felfogás  egészen  új- 
szerű alakulása,  amelyről  már  szülöttünk  — minden  bensőséges  és 
mélyreható,  bízvást  úgy  mondhatnod,  szelíd  és  természetes  megele- 
venítés,  melynek  egy  stílus  formai  kritériumaihoz  semmi  köze  sincsen. 

De  miként  minden  benyomás  iránt  fogékony  szellemének  nem 
volt  meg  az  ereje  ahhoz,  hogy  nyughatatlan  természetén  uralkodva, 

magát  teljesen  az  elvállalt  föladatoknak  szentelje,  Lionardo  az  új 
stílus  megteremtésében  is  mögötte  maradt  az  energikus  Michel 
Angelónak  s a megfontoltan  előre  haladó  Ráffaelnek.  Ennek  oka 
részben  külső  körülményekben  is  rejlik.  Már  korán  költözött  át 
Milanóba,  ahol  a XV.  század  végéig  maradt ; Firenzébe  csak  rövid 
időre  tért  ismét  vissza.  Michel  Angelóval  nem  tudott  megférni, 
Róma  sem  vonzotta,  Milanóban  iskolát  alapított.  Ebből  került  ki 
az  a sok  lombardiai  festő,  akit  kiváló  s igen  színes  képei  után, 
jelesen  nőket  félalakban  ábrázoló  festményeiből  ismerünk;  Correggió- 
hoz  vagy  Lottóhoz  fogható  mester  azonban  nincsen  közöttük. 

Ezeknek  s még  néhány  más  festőnek  Lionardo  milánói  időzése 
ugyancsak  javára  vált ; hatása  ilyformán  olyan  helyen  lett  uralko- 
dóvá, ahol  a festői  mindig  túlsúlyban  volt  a rajz  fölött,  ahol  tehát 
formastílus  nem  keletkezhetett. 

Firenzében,  részben  Fra  Bartolommeo  közvetítésével  Ráffael 
is  hatása  alá  került,  amikor  Madonnáit  festette  s kompoziciói  vo- 
nalaiban oly  határozottan  követi,  hogy  Lionardót,  mint  mintaképét, 
határozottan  észrevesszük.  Római  korszakában  is  festett  Ráffael  egyes 
képein  mozdulatokat  és  fejeket,  amelyeket  itt  aligha  látnánk,  ha 
Lionardo  «dolcezzá»-ja  nem  válik  sajátjává.  Ám  a Lionardoénál  az 
athéni  iskolán  kezdve  Heliodorig,  Attiláig  s a vár  égéséig  Ráffael 
formakifejezésére  jóval  nagyobb  hatással  volt  Michel  Angelo  sixtusi 
kápolna-mennyezetének  stílje,  erőteljes,  mozgalmas  alakjaival.  A vati- 
káni freskókon  Ráffael  alkalmilag  a zárt  világítás  hatásaival  is  fog- 
lalkozik, amivel  Lionardo  sokat  kísérletezett  s színezése  is  élén- 
kebbé válik;  itt  azonban  nem  emlékeztet  többé  Lionardóra,  de 
Sodorna  és  Sebastiano  hatása  alatt  áll,  aki  akkoriban  került 
Rómába. 

Ebben  az  időben  festi  arczképeit,  amelyek  színezése  is  jelen- 
tős: II.  Gyula  pápa  képét,  most  az  Uffíziben,  a bibornok  arc- 
képét a madridi  Pradóban,  amely  itt  Velasquez  mellett  sem  szorul 
háttérbe,  egész  más  módon  ismét  Castiglione  képmását  a Louvreban. 
Miként  sajátkezüleg  festett  táblaképei  bizonyítják,  a technikában 
általában  biztos  és  járatos  volt.  Iránya  azonban  nem  a festőiség 
jegyében  fejlődött  s utolsó  nagy  müvei,  a szőnyegkartonok,  a rajzoló 
stílus  jellegét  mutatják. 

Még  inkább  szembetűnő  az  ellentét,  ha  ügyet  vetünk  arra, 
hogy  Lionardo  a festészetről  írott  könyvében  a művészek  tanul- 
mányai sorában  az  antiknak  már  semmi  szerepe  sincs.  Tanítása 
kizárólag  a természet  megfigyelésére  irányul ; a művész  a termé- 

fizetnek  édes  gyermeke,  nem  pedig  unokája  legyen.  Saját  művésze- 
tében sem  köszönhetett  semmit  az  antiknak ; Ráffaelnél,  de  még 
Michel  Angelónál  ez  egészen  máskép  volt. 

Michel  Angelo  a testiség  plasztikus  kifejezését  akár  nyugalom- 
ban, akár  mozdulatokkal  ábrázolta,  nem  a természettől  leste  el, 
amelyet  Lionardo  a festők  egyetlen  tanítómestereként  ajánl ; de  az 
antik  szobrászattól,  melyet  kezdettől  fogva  tanulmányozott.  Az  ő 
alakjai  fizikailag  és  szellemileg  magasabb  rendű  lények,  a közönsé- 
ges halandónál  nagyobb  erőt  és  hatalmat  mutatnak,  nagyobb  mély- 
séggel és  izzóbb  tűzzel  telvék ; testük  olyan,  hogy  alkatának  és 
formáinak  részletein  a tagok,  ezek  funkcziói  és  külső  megjelenése 
a nagyszerűségig  fokozott  hatással  uralkodnak.  Anélkül  tehát,  hogy 
részletei  naturalisztikusak  lennének,  Michel  Angelo  alkotásainak  álta- 
lánosított, intenzív  életével  mégis  meggyőző  hatással  van  ránk.  Ez 
utóbbit  még  fokozza  a testrészekben  és  mozdulataikban  nyilvánuló 
tervszerű  ellentéttel,  a contraposto-v al  s a belső  megrendülés  bizonyos 
nemével,  amelyet  kortársai  Michel  Angelo  terribilitá- jának  neveztek  el. 
Az  alakok  ereje  nem  világosan  érthető,  cselekvésben  és  mozdulatok- 
ban nyilvánul;  mintha  akaratukat  és  erejüket  lenyűgözné  valami, 
csak  fárasztó  viaskodás  árán  tör  elő  az  élet  belőlük  s amire  érvé- 
nyesülni képes,  egyes  testrészek  érthetetlen  erőlködéstől  vonaglanak, 
míg  a többit  vagy  egyáltalában  nem,  vagy  csak  gyöngén  hatja  át 
ez  a belső  tűz.  Ezek  az  emberek  még  nem  képesek  cselekvőerejük 
teljes  kifejtésére,  valami  fátyolszerű  köd  nehezedik  reájuk,  mely  a 
megfeszülő  izmok  eleven  játékát  eltakarja  s a testet  elernyedt  álla- 
potban mutatja,  amelyben  mindazonáltal  természetfölötti  szenvedély 
háborog.  Kedvük  alaphangja  mindig  komoly,  sőt  búskomor,  ott  is, 
ahol  hiába  kérdeznők,  hogy  miért  háborog  lelkűk. 

Ezt  a hatást  gyakorolják  ránk  többnyire  a sixtusi  kápolna  meny- 
nyezetének  alakjai  is.  Élete  nyarának  stílusáról  ez  tájékoztat  a leg- 
kimerítőbben,  ám  stílusával  valószínűleg  nem  egykönnyen  utánozta 
volna  a rideg  márványt,  ha  nem  akarata  ellenére  kényszerítik  itt, 
hogy  festő  legyen.  Bárhonnan  merítette  is  alakjai  mintáit,  komor 
kedvük  okát  csak  saját  lelke  hangulataiban  kereshetjük,  amelyek 
alakjait  is  lenyűgözték.  A görög  szobrászok  részarányossága  s kife- 
jezésének fenséges  nyugalma,  amelyet  ezek  művészetük  aranykorá- 
ban értek  el,  nem  érdekelte,  mert  s^zeme  és  lelke  a jelenségek  vilá- 
gában egész  mást  keresett.  A testi  formák  mélységesen  kifejező 
tartalmával  s az  arcok  lelki  életével  felfogásunk  szerint  fölülmúlta 
az  antik  mestereket.  A valóságban  alakjaival  éppoly  kevésbbé  fo- 

gunk  találkozni,  mint  az  antik  hőseivel,  ám  mint  egy  magasabb 
rendű  világ  képviselői  ránk  nézve  nem  kevésbbé  látszanak  életre 
képeseknek,  mint  ezek  s több  lévén  bennük  érzéseinkből,  sokkal 
közelebb  is  állanak  szívünkhöz.  Michel  Angelo  formáit  mindenkor 
s minden  ízükben  áthatja  sajátos  egyénisége;  egyetlen  görög  szob- 
rász sem  dicsekedhetik  hasonlóan  erőteljes  egyéni  stílussal.  Az  antik 
szobrászat  jellege  egészben  véve  egyenletesebb,  általánosabb  s ma- 
gasabbrendü,  szigorúbb  stílustörvénynek  látszik  alávetve  s Michel 
Angelo  alakjaival  szemben  egy-egy  antik  szobor  gyakran  üresnek, 
hidegnek  s kevésbbé  elevennek  tűnik  föl.  A stilizálásnak  ezt  a hideg 
kifejezést  mutató  eredményét  ideálnak  szokás  nevezni.  Az  ideálisnak 
ebből  a fajtájából  Michel  Angelóban  vajmi  kevés  van,  Ráffaelben 
viszont,  miként  látni  fogjuk,  annál  több  ; Michel  Angelo  formáit  a 
görög  szobrászatnak  csakis  egyetlen  korszakával : a hellenisztikussal 
lehet  összehasonlítani,  amelyet  szintén  a szenvedélyes  alakok  és 
erősen  hangsúlyozott  mozdulatok  jellemeznek.  Ennek  a korszaknak 
egyes  kiváló  emlékeit  késő  vénségeig  szerette,  más  hasonló  emlékek 
már  kora  ifjúságában  is  hatással  voltak  rá  s szó  ami  szó,  az 
■antik  nélkül  Michel  Angelo  stílusával  sem  gazdagodtunk  volna. 

A festőkre  gyakorolt  befolyása  csak  egyes  alakokon  érvényesül- 
hetett s nem  többé  a kompozícióban,  amelynek  Ráffael  művésze- 
tében mindig  jelentős  a szerepe,  amellyel  azonban  Michel  Angelo 
nem  sokat  törődik,  ha  csak  nem  építészeti  jellegű,  mint  a sixtusi 
mennyezeten.  Az  iránt  sem  volt  érzéke,  ami  az  embert  környezi,  a 
tér,  a levegő  és  a táj  iránt ; tehát  mindazt  mellőzte,  amiben  Lio- 
nardo  óta  a festő  a szobrásztól  különbözött. 

Törekvései  korlátok  közé  szorították  a festészetet,  ahelyett, 
hogy  határain  tágítottak  volna  ; sőt  legsajátosabb  talajáról  is  ki- 
zárták. A festőinek  már  többször  említett  további  kiirtását  az  utolsó 
ítélet  freskójának  erőszakos  stílusa  mutatja. 

Ráffael  «ideális»  római  stílusa,  mely  hűvös,  mint  a hegyi  vidék 
tiszta  levegője  s Michel-Angelo  egyéni  stílusának  erős  ellentéte, 
tisztára  szűrt  alakjában  először  «Az  athéni  iskola*  czímű  falfest- 
ményén jelentkezik.  A szellemi  kapcsokkal  egymáshoz  fűzött  maga- 
sabb rendű  emberek  békés  életéről  szebb  képet  el  sem  képzelhe- 
tünk ennél.  Minden  merő  nyugalom  itt,  mégis  a legintenzívebb  lelki 
elevenséggel  teljes.  A formák  nagyszerűebbek,  a ruha  kevésbbé 
kicsinyes,  nem  firenzei,  de  az  antik  mintájára  szabadon  alakított, 
némi  eltérésekkel  a korabeli  vagy  a keleti  viseletnek  megfelelően. 
Az  alakok  arcának  típusa  magasztosabb,  tartásuk  méltóságosabb 

és  büszkébb,  mint  a közönséges  halandóké.  A részletekben  nem  a 
valóság  utánzásának  benyomásával  van  ránk  a kép ; általános  hatá- 
sával mégis  olyan,  hogy  mintáját  csakis  az  ó-korban  kereshetnek. 
Ráffael  a kései  görög-római  szobrászat  nagy  vonalait  és  általános 
formáit  dolgozza  föl  új,  sajátos  stílussá.  Csak  segédei  lesznek  régész- 
kedő  utánzókká.  Ő maga  még  későbbi  festményein  is  az  ókori  em- 
lékekből csak  mellékes  részleteket  használ  föl : berendezési  tárgya- 
kat, fegyverzeteket,  néhány  antik  szobrot,  tehát  csaknem  épp  úgy 
tesz,  mint  firenzei  elődei,  de  a mozdulatokban  s az  arcok  szellemi 
kifejezésében  az  antikizálás  nem  érvényesül.  Még  akkor  sem,  ha 
antik  tárgyakat  fest  s hasonló  tárgyú  antik  emlékek  vannak  körü- 
lötte, ahol  tehát  terveivel  egészen  az  antik  világba  merül  el,  mint 
Galateájában,  avagy  Psziché  életében,  még  akkor  sem  válik  idegen 
stílus  rabjává,  mint  tanítványai  és  sok  más  művész.  A néző  ugyan 
az  első  pillanatban  is  tisztába  jut  azzal,  hogy  nem  a korabeli  élet, 
de  az  antik  világé  tárul  elé,  azonban  az  ó-kornak  pusztán  felületes 
ismerője  sem  tarthatja  ezeket  az  ábrázolásokat  antikoknak.  Ráffael 
stílusát,  amennyiben  nem  a tanítványaitól  zavarossá  tett  alakjában 
ismerjük,  általában  nagyszerűbb,  összefoglalóbb  jelenségnek  kell  tar- 
tanunk, mint  az  antik  művészet  stílusát.  Michel  Angelónak  erőseb- 
ben megragadó  különösségekkel  teli  sajátos  stílusával  szemben  a 
Ráffaelé  idők  folyamán  jóval  általánosabb  érvényűvé  válik,  mert  a 
hajlandóság  ez  iránt  már  eleve  meg  volt  benne.  Ráffael  gondolatait 
nagy  vetélytársának  újabb  és  újabb  munkái  minden  bizonnyal  nem 
egyszer  foglalkoztatták,  anélkül  azonban,  hogy  több  határozott  mo- 
tívumokat kölcsönzött,  még  kevésbbé,  hogy  szenvedélyes  vagy  bús- 
komor kifejezését,  túlzott  testformáit  és  contraposto- ját  egyszerűen 
utánozta  volna.  Ellenkezőleg  ezzel  a jelenséggel  szemben  mást 
mutat,  ami  szintén  felülemelkedik  a hétköznapin,  kevésbbé  erős, 
de  éppoly  fenséges,  csak  nyugodtabb  hatást  tesz : nyugodt  egyen- 
letességével az  antikhoz  közelebb  álló  stílust,  amely  azonban  ettől, 
a müveit  mélyébben  átható  léleknél  fogva  különbözik. 

Michel  Angelo  alakjait  Ráffael  alakjaival  bajos  összetéveszteni. 
De  még  inkább  különböznek  egymástól  egész  mivoltukban  fest- 
ményeik. 

S leginkább  szembetűnik  ez,  amikor  Ráffael  a vatikáni  freskók 
ideális  kompozícióitól  az  egyszerű  ^elbeszéléshez  tér  vissza,  mint 
szőnyegkartonjainak  legpompásabb  képein : a szent  Péter  hivatását, 
a csodás  halászatot  s a szent  Pált  Athénben  ábrázoló  kompozíció- 
kon. Ilyen  örökérvényű  megérzékítésük  után  ezeket  az  eseményeket 

másként  szinte  el  sem  képzelhetjük  többé.  Ráffael  minden  tekintet- 
ben felülmúlta  a firenzeieket,  egyes  típusaival,  csoportjai  tartalmas 
voltával  s az  elrendezéssel  egyaránt.  Emberei  épp  oly  fenségesek, 
mint  Masaccio  alakjai,  de  még  inkább  hús  és  vérből  valók;  az  élet 
bennük  még  érthetőbben  nyilvánul,  erősebben  egyénítvék;  az  ábrá- 
zolás művészetét  mindezzel  ugyancsak  gazdagította  s bensőségesebbé 
is  tette.  Filippo  és  Ghirlandajo  képein  a reprezentálás  többet  jelent, 
mint  az,  ami  az  alakokat  összefűzi.  Ráffael  ismét  az  élet  tartal- 
mát érvényesíti  nagyobb  mértékben.  És  ha  a korai  renaissance  rea- 
lizmusát túlhaladta  is,  mégis  sok  benne  a realizmus,  csak  nem  érvé- 
nyesül a külsőségekben  s épp  azért  ezt  keresnünk  kell  képein.  Mű- 
veinek tartalmát  az  arckifejezések,  a nyugodt  és  szelíd  mozdulatok 
láttára  is  s a csoportosítás  módjából  értjük  meg.  Ez  utóbbinak 
mestere ; egyes  csoportokból  szerves  egészet  állít  össze,  amiben 
nincsen  hézag,  kivéve,  ahol  az  üres  tér  művészi  célok  kifejezésére 
szolgál.  Michel  Angelo  alkotásai  úgy  festenek,  mintha  mérhetetlen 
akadályok  legyőzése  árán,  erejét  megfeszítve  dolgozott  volna  raj- 
tuk : Ráffael  javakorabeli  képei  a felhőtlen  élet  ragyogó  napfényé- 
ben tárulnak  elénk,  mintha  minden  fáradság  nélkül  festette  volna 
meg  ezeket. 

Nincs  nemzet,  amelynek  művészete  a fejlődés  oly  sokoldalú 
és  érdekes  képét  tárná  elénk  ; még  az  antik  művészet  sem.  Ez 
utóbbinak  csak  a természet  stilizálása  vált  feladatává,  a renaissance- 
nak  ezzel  egyszerre  az  antik  stilizálással  is  meg  kellett  birkóznia. 
Látni  fogjuk,  mint  újul  meg  ez  a második  folyamat  minduntalan, 
ha  egyik-másik  téren,  mint  a régi  németalföldieknél  s hollandusok- 
nál ezek  művészetét  lényegében  véve  nem  érinti  is.  Még  napjaink- 
ban sem  szűnt  meg  ez  s ma  is  tudjuk,  hogy  mi  a klasszicizmus, 
ha  gyakran  nem  is  szeretik  nevén  nevezni  a gyermeket.  S mint- 
hogy a renaissance  nagy  mesterei  ezzel  a problémával  a legtöbb 
komolysággal  birkóztak  meg,  amennyire  az  ember  ezt  előre  lát- 
hatja, a művészet  törvényeit,  amelyek  mindenkire  nézve  mérték- 
adók, még  sokáig  náluk  kell  keresnünk. 

RÉGI  NÉMETALFÖLDIEK  a Van  Eyck  testvéreken  kezdve 
Memlingig  s valamivel  ezen  is  túl,  tehát  a XVI.  század 
elejéig,  stílusuk  tekintetében  egységes  csoportot  alkotnak. 
Ránk  nézve  egyben  a régi  Hollandiát  is  képviselik.  Egy 
részük  hollandiai  származású,  Rogier  a francia  határon,  Memling  Mainz 
városában  született.  Művészetük  jellege  egyházi,  vagy  legalább  is  val- 
lásos. Emellett  azonban  a profán  világból  merített  életképszerű  ábrá- 
zolásokkal is  kezdenek  foglalkozni.  A déli  németalföldieket  tiszta  világos 
színek,  a hollandusokat  árnyalatok  jellemzik.  Ez  a különbség  a két 
iskola  egymástól  való  elszakadása  után  még  szembetűnőbb.  Hollandia 
ekkor  protestáns  lett  s a templomi  festészetet  a déli  tartományoknak 
engedi  át.  Régebben,  amikor  a tárgyak  még  ugyanazok  voltak  s a 
művészet  súlypontja  az  ország  déli  részére  esett,  ez  a különbség  jóval 
kisebb  volt.  Egyes  képekből  mégis  mindig  kiérezzük  a hollandus  jel- 
leget. Ez  tehát  a mértékadó  ránk  nézve  a flammand  iskola  fősaját- 
ságaival szemben.  Amit  ebben  a korszakban  magában  Hollandiában 
festettek,  azt  a reformáció  képrombolásai  pusztították  el. 

Figyelemreméltó  mindenekelőtt,  hogy  ez  az  új  művészet,  amely- 
nek kezdetét  a Van  Eyck  testvérek  genti  oltárképe  jelzi,  teljesen 
egyidőbe  esik  Itália  realisztikus  festészetének  kezdetével,  amelynek 
első  főműve  Masaccio  firenzei  freskósorozata  volt.  A két  irány  azon- 
ban teljesen  független  egymástól.  Északon  tehát  a képeken  a való- 
ságnak ugyanaz  a keresése  érvényesült,  mint  Itáliában,  még  pedig 
azokban  az  országrészekben,  amelyek  Itália  mellett  a festészetre 
a leginkább  elhatározó  befolyással  voltak. 

Időrendben  ez  a korszak  az  itáliai  korai  renaissance-szal  karöltve 
jár;  de  még  se  nevezzük  úgy,  mert  az  olasz  renaissance  fogalmához 
mindig  ennek  a klasszikus  ókorhoz  való  viszonya  is  kapcsolódik, 
amiről  Németalföldön  szó  sem  lehet.  Hubert  van  Eyck  és  Rogier 
van  dér  Weyden  jó  csúcsíveskori  festők,  ha  mint  a forma  művészeit 
tekintjük  őket.  Külsőségeikben  alkotásaik  szerényebbek,  mint  az 
itáliai  festmények,  Dirk  Bouts  festményei  a brüsszeli  városházán 

még  sem  nélkülözik  a nagyszerű  vonást.  A németalföldieknél  azon- 
ban általában  hiányzik  a monumentális  jelleg,  mely  Itáliában  a fres- 
kón fejlődött  s tartotta  fönn  magát ; itt  csak  táblaképeket  festettek 
egyenként  vagy  szárnyas  oltár  alakjában.  De  ép  a táblafestés  s nem 
a freskó  terén  lehetünk  mindenkor  tanúi  a tanulmányoknak,  ame- 
lyek a kifejezés  művészi  eszközeinek  fejlődését  elősegítették  s abban, 
amit  a színekkel  kifejezni  lehet,  a németalföldiek  az  egykorú  ola- 
szokkal bizvást  egy  színvonalon  állnak.  Az  olaszok  többnyire  nagyobb 
képeket  festenek,  tehát  alakjaik  is  nagyobbak.  A németalföldiek 
erejük  javát  apró  alakokon  tükröztetik  vissza  s ha  ezek  száma 
nem  nagy,  képeik  is  kicsinyek.  Ezt  az  egyes  művészeken  is  észlel- 
hetjük. A ((Madonna  van  dér  Paele»  például  Jan  van  Eyck  festmé- 
nyeihez képest  már  túlságosan  nagy,  Rogier  bizonyos  tekintetben 
miniatura  festő  s Memling  sehol  sem  bájosabb,  mint  szent  Orsolya 
ereklyetartó  szekrényén  vagy  a brüggei  szent  János-kórház  kicsiny 
oltárain. 

Ám  nagyszerű  hatással  van  ránk,  ha  jóval  nagyobb  is,  mint  a 
hogy  Memlingnél  megszoktuk,  a lübeki  oltár  szárnyainak  négy  szent 
alakja;  ez  megvilágításában  a fény  és  árnyék  játékát  tükrözteti  vissza 
s pompásan  van  megfestve.  Ugyanaz  áll  a genti  oltár  ama  részeiről, 
amelyeken  nagyobb  alakokat  látunk.  S még  sincs  ezekben  az  éneklő 
és  zenélő  angyalokba  lendület.  A kivitel  mindenütt  egyforma.  Szinte 
azt  mondhatnók,  hogy  ez  nagyobb  méretű  miniatura  festészet.  De 
minden  bizonnyal  sikerültnek  kell  ezt  az  átültetést  mondanunk, 
mert  épen  ezt  a két  angyalos  festményt  tartották  mindenkor  egészen 
különös  s magában  véve  páratlan  művészi  alkotásnak.  Az  eddig  mon- 
dottakból nyilvánvaló,  hogy  ezeknek  a festőknek  egyik  fősajátsága  a 
gondos  kidolgozás  volt.  Ez  az  északi  művészet  előzményeinek  is 
megfelel,  ahol  a kicsinyesen  részletező  könyvfestés  virágzott,  míg 
ellenben  az  itáliai  freskó  mesterei  megfordítva  röviden  fogalmazva 
nagy  vonásokkal  dolgoztak.  Ám  a németalföldiek  kezdettől  fogva  olaj- 
festékkel  vonták  be  képeik  felületét  s ezzel  egész  más  hatásokat  tud- 
tak elérni,  mint  az  olaszok  tompa  temperájukkal. 

Ezek  az  olajfestéssel  csak  1470-ben  ösmerkedtek  meg  s először 
Antonello  de  Messina  közvetítésével  a velenceiek  karolták  föl,  aztán 
a firenzeiek  ama  körében  is  mindinkább  elterjedt,  amelyből  Lionardo 
került  ki.  Itáliában  korán  ösmerték  föl  az  északi  művészet  jó  olda- 
lait. Rogier  már  1449-ben  Ferrara  számára  oltárképet  fest.  A remek 
frankfurti  kicsiny  Madonna-kép  valamikor  a Medicieké  volt.  Memling 
danzigi  képe  Szintén  Firenze  számára  készült,  ahová  1473-ban  el 

is  akarták  küldeni ; csakhamar  ezután  Hugó  van  dér  Goes  a pász- 
torok imádását  ábrázoló  képe,  jelenleg  az  Uffiziben,  szintén  odakerült 
s körülbelül  ugyanebben  az  időben  dolgozott  a genti  Justus  az  urbinói 
udvarnál.  Viszont  a németalföldiek  az  olaszoktól  akkor  még  semmit 
sem  tanultak  s csak  nehányuk  mutat  halvány  vonásokat,  amelyek 
arra  vallanak,  hogy  általában  láttak  itáliai  festményeket.  Arról  nem 
is  vitatkozott  senki,  hogy  a németaltöldiek  finom  gondosságukkal 
jobban  és  érthetőbben  festettek  s minden  részletet  a távoli  háttérig 
világosan  tükröztettek  vissza.  Még  Velencében  is,  a hol  a jó  szí- 
nezés otthon  volt,  eléggé  megcsodálták  Antonellót,  aki  festményein 
félig  németalföldinek  tűnik  föl. 

Az  ábrázolás  tárgyai  többnyire  épületes  történetek,  a szentek 
gyülekezetei,  a Passió-ból  Krisztus  siratása  s az  iskola  felfogását  a 
nyugalom  jellemzi  leginkább.  Csak  Rogier  hajlik  a mozgalmas  felé 
s Memling  külsőségeiben  utánozni  szeretné,  ám  ép  az  ő festményei 
mutatják,  mily  kevésbé  szerencsés  vállalkozás  ez : ami  ezeken  nyu- 
godt, az  neki  pompásan  sikerül ; amikor  drámai  hatásokra  tör,  akkor 
alakjai  zsúfoltságával  szinte  nevetséges  s széles  taglejtéseivel  üres. 
S ez  az  egész  iskolára  vonatkozólag  áll : minél  több  a nyugalom  s 
minél  kevesebb  az  alak  festményein,  annál  kedvezőbb  ezek  hatása. 

Az  alakok  úgy  tűnnek  föl,  mintha  közelebb  lennének  hozzánk, 
mint  az  olasz  képeken,  vagy  mintha  a festők  tanulmányozták  volna 
ezeket  közelebbről,  mert  sokkal  többet  látunk  rajtuk,  így  . például 
mindjárt  arcukon  is.  A fejek  s jelesül  a férfifejek  szerepe  az  elha- 
tározó a képek  általános  hatásában.  Testileg  szép  embert  a német- 
alföldiek  sokkal  kisebb  számmal  láthattak,  mint  az  olaszok  s ezek 
sem  tudtak  oly  előkelőén  mozogni  és  viselkedni : otthonülő,  kézmí- 
ves emberek  voltak.  Ép  azért  a lovagi  vonás  nem  fest  jól  képeiken, 
amikor  Jan  van  Eyck  példájára  szent  György  vitézt  vagy  szent 
Mihályt  kell  ábrázolniok  s a szikár  és  szegletes  keresztelő  szent  János 
is  vajmi  esetlenül  ül  helyén,  ami  annyival  is  inkább  feltűnő,  mert 
igen  gyakran  s a képeknek  többnyire  leginkább  szembetűnő  részein 
találkozunk  vele.  A meztelen  test  ábrázolásában  teljesen  iskolázatlanok 
voltak;  innen  van,  hogy  a gyermek  Jézus  néha  szinte  lehetetlen  alak- 
ban tárul  elénk.  Mária,  különösen  mint  trónoló  Madonna,  sajátságos 
módon  sovány  és  karcsú.  Pedig  minden  bizonnyal  már  akkor  is 
voltak  ott  szép  asszonyok,  nemcsak  Rubens  idejében ! S ezek  a 
Madonnák  azonfelül  oly  kevéssé  királyi  módon  ülnek  a trónuson,  oly 
aggodalmasan  és  görnyedten,  vagy  néha  teljesen  közömbösen  és  semmit 
mondóan,  hogy  szinte  arra  gondolunk:  az  több  mint  naivitás  és  ügye- 

fogyottság,  az  a stilizálás  bizonyos  neme,  amelyik  aztán  még  tovább 
fejlődik. 

Minden  bizonnyal  nem  tartották  illőnek,  hogy  az  Istenanyát 
nemének  tökéletes  testi  bájaival  ábrázolják  s hogy  a természetfölöttit 
és  túlvilágit  megérzékítsék,  a tagadás  terére  léptek,  az  érzéki  hatá- 
sok korlátozására  törekedtek  s ilyformán  a természetnek  szinte 
aszkétai  elnyomorításáig  jutottak.  Ebből  az  érzésből  kifolyólag  aztán, 
az  összes  szent  férfiak  és  asszonyok,  valamint  az  egyes  történetek 
szereplői  is,  tartásukban  és  arckifejezésükben  szerfölött  nagy  komoly- 
ságot mutatnak,  mint  a templomban  a prédikációt  hallgató  hívek. 
Ugyanazt  az  ünnepélyes  kifejezést  tükrö?tetik  vissza  a régibb  velen- 
ceiek mozdulatlan  szentjeiken,  akik  azonban  ezenfelül  még  öntuda- 
tosan reprezentálnak  is,  amivel  a németalföldieknél  nem  találkozunk ; 
ezek  őszintébbek  s nem  törődnek  a hatással,  amelyet  másokra  gya- 
korolnak, minden  esetleges  és  természetes  képeiken  s híján  van  az 
olasz  póznak.  De  az  olaszok  átgondolt  kompozícióival  sem  törőd- 
nek, kivéve  ahol  a tárgyból  magából  folyik  bizonyos  szabályosság, 
mint  a szentek  társaságában  ábrázolt  Madonna- képeken. 

A testi  formára  vonatkozólag  még  azt  figyelhetjük  meg,  hogy 
a régi  németaltöldiek  a karcsúságot  és  soványságot  szeretik ; egyesek 
ezt  ugyancsak  túlozzák,  leginkább  Dirck  Bouts.  Ez  nem  vezethető 
vissza  természetes  mintaképekre  — a XVI.  században  módosul  a 
típus  s az  alakok  erőteljesebbek  és  teltebbek  — hanem  a stílus 
sajátsága,  amellyel  nehány  quattrocento  korabeli  firenzeinél  is  talál- 
kozunk, aki  ily  módon  jobban  vissza  tudja  tükröztetni  a meztelen 
test  anatómiáját.  A németalföldiektől  távol  állott  ilyen  törekvés,  ők 
a világot  megvető  komolyságot  tükröztették  vissza  ezzel,  amellyel 
vallásos  képeiket  áthatni  igyekeztek  s a hétköznapin  való  felülemel- 
kedést. A túlságosan  gazdag,  mindent  eltakaró  ruhák  a festőknek 
színpompájuk  kifejtésére  nyújtanak  alkalmat.  Ebben  a tekintetben 
kedvük  szerint  hódolhatnak  világi  hajlandóságaiknak  s az  egyház 
külső  fényével  szintén  támogatja  őket.  A pompás  burgundi  viselet, 
mely  a férfiakon  súlyos  redőkben  omlik  alá,  a nőkön  kecses  és  szo- 
ros, templomi  fehérruhákkal  s gazdagon  hímzett  színes  vecsernye- 
palástokkal  váltakozik,  közbe  köpönyeghez  hasonlóan  redőzött  ken- 
dőket látunk,  mint  a csúcsíveskori  szobrokon  s elvétve  barátkám- 
zsákat. Mindennek  színes  ábrázolásában  a németalföldi  realizmus  a 
legfényesebb  oldaláról  mutatkozik  be.  A hímzésen,  ötvösmunkákon 
s ékszereken  a legaprólékosabb  részletek  is  szembetűnők  s az  angya- 
lok tarka  szárnyain  szinte  megszámlálhatjuk  a tollakat.  Azonban  a 

ruhákon  érvényesülő  nagy  formák  és  színfoltok  útját  állják  a részle- 
tek túltengésének.  A színek  önmagukban  véve  mind  igen  szépek* 
összességükben  azonban  egész  más  a hatásuk,  mint  a velenceieknél, 
mert  a németalföldiek  gyönge  árnyékokkal  festenek  s színeiket  csak 
kevéssé  fokozzák.  Ép  azért  az  ellentétek  kiaknázásának  előnyére  vetik 
a fősúlyt  s szemük  a különböző  lokális  színek  összeállításától  nem 
várja  azt,  amit  a koloristáknál  harmóniának  szoktunk  nevezni.  A német- 
allöldi  festmények  az  olaszokhoz  képest  világosak,  nagyon  világosak. 

A világosság  élűiről  esik  reájuk,  úgy,  hogy  a fényforrás  a néző 
háta  mögött  van  vagy  csak  kevéssé  oldalvást.  így  nem  lehet  a képen 
nagyobb  árnyékokat  visszatükröztetni  s innen  van,  hogy  a következő 
iskolák  ettől  elütő  fény  és  árnyék  hatásához  szokott  szemünk  a régi 
németalföldi  képeken  a festmények  egyik  jelentős  varázsát  nélkülözi : 
festői  szempontból  véve  nem  érdekesek.  Mindent  meglátunk  rajtuk, 
s minden  oly  lelkiismeretesen  és  jól  Van  megfestve,  hogy  mestereik 
bízvást  mutogathatják  is;  mi  azonban  egyetmást  árnyékba  olvasztva 
szeretnénk  látni  s képzeletünkre  óhajtanok  bízni  annak  kitalálását, 
hogy  mi  van  ott.  Gondoljunk  például  a remetékre,  akik  a genti 
oltárképen  erdőből  lépnek  ki.  Ha  ezek  a festők  a szabadban  ábrá- 
zolják jeleneteiket,  mindig  fényes  nappal  van ; sem  este,  sem  reggel, 
a nap  időszakainak  hangulata  nem  érvényesül ; eget  és  felhőket  látunk, 
ezek  azonban  a lenn  levő  dolgokra  semmiféle  hatással  sincsenek. 

Ez  legalább  is  a rendes  szabály.  Egyesek,  mint  a flémallei 
mester  hébe-hóba  esthangulatot  is  próbál  visszatükröztetni  Krisztus 
keresztrefeszítésén  vagy  sirbatételén.  Zárt  helyiségekben  ábrázolt 
jelenetek  esetén  szintén  találkozunk  tompított  megvilágítással,  de 
nem  általánosan.  Jan  van  Eyck  ezzel  a szobák  sarkaiban  s kicsiny 
mellékhelyiségekben  él,  Memling  egyébként  is,  de  valamennyiük  közül 
Rogier  soha.  Tehát  ösmerték  ugyan  a fény  és  árnyék  játékának 
hangulat-hatását,  de  nem  akarták  ezzel  képeik  érthetőségét  meg- 
zavarni. 

A szabadban  mindig  tavasz  avagy  legfeljebb  nyár  van.  Ugyan- 
azokat a friss  lombokkal  elborított,  karcsú  fákat  látjuk,  mint  a régibb 
olaszoknál.  Ehhez  még  az  előtérben  számtalan  hajlékony  tarka  virág 
járul.  Ebben  nem  egyes  emberek,  de  a kor  természetérzéke  nyilvá- 
nul s a németalföldiek  még  a XVI.  században  is  hódolnak  ennek  a 
felfogásnak.  így  érvényesül  ez  például  Quinten  Massysnál  s igen 
kedves  módon  Patinir  bibliai  alakokkal  benépesített  tájképein.  Tizian, 
Correggio  s a virágzó  renaissance  többi  mesterei,  vén,  bütykös, 
árnyékos  fákat  szeretnek,  amelyek  lombjain  keresztül  az  őszi  nap- 

fény  szűrődik  át.  A németalföldi  képeken  a táj  néha  a festmény 
elülső  széléig  nyúlik  s szinte  mindig  a messze  távolságba  vész  s a 
szobák  ablakain,  a csarnokok  kapuin  keresztül  is  látjuk.  Ha  azután 
a háttérben  a jelenet  főrészétől  távol  ilyen  csarnoknyilásban  még 
néhány  alak  áll  s a táj  felé  tekint,  együtt  érezzük  velük,  amiben 
akkor  az  embereknek  gyönyörűségük  telt. 

Azt  mondják,  hogy  Itáliában  és  északon  egyaránt  a XV.  szá- 
zad kezdetével  a természet  iránt  az  érdeklődés  újjá  született ; ez  az 
itáliai  korai  renaissance  realizmusának  alapja  s a németalföldieknél 
ez  a törekvés  a legbájosabban  annak  a módjában  nyilvánul,  mint 
igyekeznek  tájképi  háttereikkel  a néző  tekintetét  a messze  távolságba 
vonzani.  Hasonló  felfogást  és  tehetséget  a régibb  olaszok  közül  az 
umbriaiak  és  ferraraiak  mutatnak,  mindenekelőtt  azonban  a velen- 
ceiek ; a firenzeiek  közül  csak  kevesen,  így  Ghirlandajo  és  Lorenzo 
di  Credi.  A németalföldieknek  azonban  még  az  is  sajátságuk,  hogy 
hajszálnyi  éles  rajzzal  a legszélsőbb  távolságig  mindent  határozot- 
tan mutatnak,  távlatilag  kisebbedve  s a vonalakban  és  formákban 
a szemet  szinte  csalódásba  ejtő  valószerűséggel,  de  a levegő  színe- 
ket módosító  hatása  s minden  elmosódás  nélkül.  Városok  házsoraik- 
kal, mintegy  nagyítóüvegen  keresztül  nézve  tárulnak  föl  szemünk 
előtt  tisztán  és  világosan  lebilincselve  tekintetünket;  megtudjuk  külön- 
böztetni a férfiakat  és  asszonyokat  s figyelemmel  kisérhetjük  útjuk- 
ban a sétálókat ; Memling  képein  szinte  mindig  egy  apró  lovas  üget 
pejparipán  az  utcán  keresztül.  A levegőtávlat  hiánya  a céltudatos 
stílus  révén  így  válik  sajátos  előnnyé,  amely  a németalföldi  képek 
varázsának  egyik  főtényezője. 

A tájképen  vagy  térbeli  környezetükben  az  alakok  egész  testi- 
ségükkel érvényesülnek,  ép  úgy,  mint  a régibb  firenzeieknél  s a formai 
kerekdedséget  nem  a fény  és  árnyék  segélyével  való  mintázás  révén 
érik  el,  de  inkább  közvetlenül  a lokális  színek  megfelelő  fokozásával. 
Ez  kevésbé  festői  s a felületeknek  bizonyos  keménységet  kölcsönöz, 
kemény  anyaghoz,  fához,  kőhöz  teszi  ezeket  hasonlókká,  ez  azonban 
szintén  ennek  a kissé  keménykezű  festészetnek  stílusához  tartozik. 
A legerősebben  a különben  gyöngéd  és  finom  benyomások  iránt  fogé- 
kony Rogiernél  érvényesül  ez,  míg  viszont  a flémallei  mester  néha  — 
például  frankfurti  Veronikáján  ■ — teljesen  legyőzi.  Az  alakok  moz- 
dulatai tekintetében  az  egykorú  olaszokkal  egy  sem  versenyezhetne, 
ha  általában  szándékukban  lett  volna  a mozgalmas  jelenetek  ábrá- 
zolása és  az  emberi  test  ösmeretéről  mint  ruhás  alakokat  ábrázoló 
festőknek  alig  volt  alkalmuk  bizonyságot  tenniök.  Szinte  mosolyt 

kelt,  ha  természetfölötti  dolgok  ábrázolásával  próbálkoznak  s szent 
látomásaik  a menybolton  csüngő  bábok  hatásával  vannak  ránk.  Ám 
sokkal  jobban  ehhez  ez  időtájt  kevés  kivétellel,  mint  aminő  Melozzo 
da  Forli,  az  olaszok  sem  értenek.  Csak  később  Ráffael,  Correggio 
és  Tizian  mutatják,  mint  lebeghetnek  valóban  nemcsak  angyalok, 
de  felnőtt  emberi  alakok  is.  Végül  a németalföldi  arcképfestés  kor- 
szakalkotó jelentőségét  is  már  ebben  a korai  időben  említhetjük  föl. 
Valamennyi  festményen  a legtöbb  fej  tele  van  képmásszerű  valóság- 
gal, az  apró  alakokon  is;  itt  helyénvaló  volt,  hogy  a festők  inkább 
a részleteket  akarták  látni  s hogy  ezeket  közvetlen  közelből  figyel- 
ték meg.  Üres  arcokkal  jóval  ritkábban  találkozunk  itt,  mint  néme- 
lyik középitáliai  festő  művein,  amelyeken  a képmásszerű  fejek,  mint 
valami  különálló  dolog,  kiesnek  a képből.  S az  ellentét  még  nagyobb 
lesz,  ha  a szószoros  értelmében  vett  képmást  itt  és  ott  összehason- 
lítjuk. Nézzük  a németalföldiek  részéről  Jan  van  Eyck  szegfüs  férfi- 
ját, mely  olyan  időből  való,  amikor  az  olaszok  önálló  arcképpel 
még  nem  igen  dicsekedhettek  s egy  későbbi  munkát  a Morééi  pol- 
gármester bájos  feleségét  ábrázoló  képet  Memlingtől.  Mint  mellkép 
mind  a kettő  külsőségeiben  korai  renaissance  szabású ; Memling  ké- 
pén, mint  ez  az  olaszoknál  is  előfordul,  a szoba  ablakán  keresztül  a 
szabadba  látunk ; ezenkívül  kezeket  is  látunk  itt,  amit  az  olaszok 
a fejlődés  hasonló  fokán  csak  ritkán  festenek. 

Ezekkel  szemben  az  egykorú  profilfejek  Piero  della  Francescá- 
tól  és  Domenico  Venezianótól,  amelyek  a maguk  nemében  mégis 
csak  mintaszerűek,  lélektelenek  s a firenzeiek  szemtől-szemben  ábrá- 
zolt arczképei  szintén  nem  vetekedhetnek  ezzel  a két  németalföldi- 
vel. A velenceiek  között  is  alig  van,  aki,  ezen  a fokon  akkora  töké- 
letességet mutat. 

Az  olasz  arcképek,  ha  ép  oly  életteljesek  is,  mindenesetre  üre- 
sebbek, hiányzik  bennük  a németalföldi  kéz  finom  kidolgozása, 
amely  ép  a képírás  ebben  a fajában  nem  mutat  kicsinyességet,  ha- 
nem ellenkezőleg  kis  méretekben  ugyancsak  igazán  festői  módon  hat. 
Az  olasz,  ami  különösen  a firenzei  arcképeken  szembetűnő,  inkább 
a forma  művésze.  Az  északi  mester  leginkább  az  arckifejezés  iránt 
érdeklődik. 

Még  néhány  világi  tárgyú  életkép  is  ránk  maradt  ezektől  a mes- 
terektől. Voltaképen  ezek  is  félalakos,  arcképek,  de  a rajtuk  ábrá- 
zoltat bizonyos  helyzetben,  valami  foglalkozást  űzve  tárják  elénk. 
Felfogásukban  nincsen  semmi  különös,  ami  a vallásos  festészettel 
szemben  külön  műfajnak  tüntetné  föl  ezeket  a képeket.  A világi 


AZ  OLASZ  RENAISSANCE  HATÁSA  A NÉMETALFÖLDIEK  STÍLUSÁRA. 


67 


elem  ugyanis  ezt  is  erősen  áthatja;  ez  realizmusuk  alapja.  Egy 
Memlinghez  fogható  művésznek  például  nem  volt  szüksége  a fest- 
mények külön  fajára,  hogy  életörömét  s finomult  érzéseit  érvénye- 
sítse. Ezt  szent  képeivel  is  eléri.  A külsőségekben  örömét  lelő  fel- 
fogása bizonyos  derűt  és  bájt  kölcsönöz  képeinek  s éppen  ennélfogva 
ösmerhetjük  föl  könnyen  ezeket.  Kevésbé  ünnepélyes  és  derűsebb, 
mint  Rogier,  melegebb  és  érzelmesebb,  mint  Jan  van  Eyck.  Asszo- 
nyainak és  angyalainak  bájos  varázsa  egészen  új  dolog. 

Memlinggel  a festők  e körének  technikája  is  elérte  végső  töké- 
letességét. Kicsiny  képei,  amelyek  a legjobbak,  már  előadásuknál 
fogva  is  csodálatra  méltóak.  Tanítványa  is  volt,  aki  szintén  finom 
művész  s jelesül  asszonyokat  festett  igen  szépen,  de  szent  férfiakat 
is,  akik  az  oltárok  szárnyképein  nyugodtan  sorakoznak.  Gerard 
Dávid  volt  ez,  aki  1523-ban  halt  meg.  Vele  tűnik  le  a harmónia, 
mely  száz  évig  érvényesült.  Ezt  az  olasz  renaissance  zavarja  meg, 
amely  immár  megkezdte  az  észak  művészetére  gyakorolt  befolyását, 
még  pedig  igen  különböző  eredménnyel,  egyes  művészeknek  hasz- 
nára, másoknak  ismét  kárára.  A hazainak  és  idegennek  legszeren- 
csésebb egybeolvadását  németalföldi  talajon  Rubensnek,  a nagy  mes- 
ternek stílusa  mutatja.  Addig  azonban  az  átmenetnek  még  egész  kor- 
szaka telik  el,  igen  egyenlőtlen  kísérletek  és  alkotások  közepette. 

Sz  olasz  renaissance  hatása  a németalföldiek  stílusára. 

A XVI.  SZÁZAD  KEZDETÉTŐL  FOGVA  érvényesülnek  az  olasz  renais- 
. sáncé  ékítményes  formái  a németalföldi  festményeken,  az  eze- 
ken ábrázolt  berendezési  és  díszítő  jellegű  tárgyakon ; ezek  réz-  és 
fametszetek  közvetítésével  terjedtek  el  itt.  Csakhamar  azután  a fes- 
tők egész  épületeket  is  renaissance-stílusban  ábrázolnak.  Divatos 
külsőségek  ezek,  amelyek  a lényeges  formákat,  az  alakok  típusát 
és  a kompozíciót  nem  érintik  okvetetlenül.  így  telt  kedvük  ezeken 
a képeken,  főleg  az  asszonyok  ruháján,  a német  viseletben  is, 
amelyet  a burgundinak  nehéz  pompájával  szemben  divatosabbnak 
tartottak.  A mire  aztán  egyes  festők  Itáliában  is  megfordultak, 
nem  elégedtek  meg  az  idegenszerűséggel  pusztán  a külsőségeken ; 
az  alakokat  is  olasz  mintára,  jelesül  a Michel  Angelo-éra,  igyeksze- 
nek ábrázolni  s a ruhátlan  test  is  jelentősebb  szerephez  jut.  így 
fejlődött  Scorel,  Mabuse  és  Orley  római  stílusa  Németalföldön, 
akiknek  az  uj  művészeti  ideál  felé  irányuló  törekvései  a németalföl- 
diekre nézve  ma  értékesebbek,  mint  ránk  nézve. 

Tagadhatatlanul  érdekes,  mint  fogják  föl  ők  és  mások  ezt  a 
stílust  nem  pusztán  külsőségeiben,  mint  törekednek  a jelesebbek 
közülök  az  olasz  felfogás  segítségével  a maguk  művészete  lényegé- 
nek fejlődését  is  elősegíteni  s hazai  modorukat  újabb  és  újabb  olda- 
láról kiaknázni.  Különösen  akkor  nyerik  meg  vonzalmunkat,  ha  fest- 
ményeiken a hazai  az  idegen  formák  kényszerének  dacára  is  érvé- 
nyesül, mint  például  Scorel  régibb  képein  mindenben,  ami  képmás- 
szerű. Mabűse  művészetében  bámulatos  rajzbeli  készsége,  testi 
plasztikája  és  csalódásba  ejtő  távlata,  pusztán  mint  technika  is  meg- 
lepő. Mindez  azonban  mindenkor  kétlelkű,  ki  nem  egyenlített  művé- 
szet maradt,  melynek  őszintén  egyetlen  ember  sem  örülhet  s 
amelynek  jelentősége  csak  abban  nyilvánul,  hogy  a festői  stílus  fej- 
lődésében az  Eyck  iskola  és  Rubens  között  átmenetül  szolgált. 

Csak  Quinten  Massys  kivétel  felfogásunk  szerint  ebben  a tekin- 
tetben, aki  1530-ig  Antverpenben  élt,’  amelyet  most,  mint  a mű- 
vészi élet  főhelye  Genf  és  Brügge  vált  föl.  Ennél  mindenekelőtt  a 
mozdulatok  és  a pillanatnyi  elevenség  kifejező  voltában  a van  Eyck 
iskolával  szemben  jelentős  haladást  látunk;  a színezésben  is  tovább 
fejleszti  ennek  művészetét.  Massys  rendkívül  könnyedén  és  olvadé- 
konyan  fest,  áttetsző  lazur-színekkel,  az  arcokat  szinte  minden 
árnyék  nélkül,  kerekdeden,  telten  mintázza  meg  s tarka  reflexekben 
tükrözteti  vissza  a fény  és  árnyék  játékát.  Jellemző,  hogy  kompozi- 
cióinak  alakjait  egészen  a kép  elejére  tolja;  ezzel  akarja  valószerű 
hatásukat  fokozni,  a nézőt  meglepni  és  elragadni.  A széppel  nem 
sokat  törődik  ; Memling  szelíd  bájának  alig  van  nyoma  Madonna- 
képén ; ezzel  szemben  azonban  elevenebb  s temperamentumosabb, 
aminek  érvényesülését  már  az  is  elősegíti,  hogy  a nehéz  köpenyeg 
nincs  többé  rajta,  egyszerű  házi  ruhában  ül  helyén,  mely  nem  teszi 
lehetetlenné  karjainak  szabad  mozdulatait.  Most  már  megölelheti 
gyermekét  s ez  szintén  mozdulatokkal  felel  erre  s tagjai  már  helye- 
sen ábrázolvák,  mint  Ráffael  firenzei  Madonnáján. 

Legfontosabb  főművén,  a brüsszeli  szent  Anna  oltáron  1509-ből, 
ennek  középső  része  Krisztus  rokonságát  ábrázolja:  legelői  gyerme- 
keikkel foglalkozó  asszonyok  ülnek,  ezek  mögött  architektonikus 
menyezet  alatt  állnak  a férfiak  s a korláton  áthajolva  tekintenek  le 
reájuk.  Ugyanezt  az  elrendezést  mutatja  pár  évvel  később  a hasonló 
tárgyú  kölni  kép  ismeretlen  mestere*,  ám  mereven  és  élettelenül. 
A tárgy  ugyan  nem  sok  mozdulatot  enged  érvényesíteni.  De  Quin- 
ten Massys  megmutatta,  mint  lehet  ezt  is  bensőleg  megeleveníteni. 
A nyugodt  testtartású  alakok  arcán  villámként  cikázik  keresztül 

valami,  az  emberek  telvék  várakozással  s ez  a sajátságos  benső,  de 
nem  pathetikus  fölindulás  egészen  új  dolog,  amit  Quinten  né- 
metalföldi elődei  közül  egy  sem  tükröztetett  vissza. 

Vessünk  most  egy  pillantást  a kölni  iskola  névtelen  mestereire. 
Nyugalmukat  a németalföldiek  ugyancsak  megzavarták,  miként  eze- 
két az  olaszok.  Ők  csak  taglejtéseket  sajátítanak  el  tőlük,  amelyek 
gyakran  csak  affektáltak;  külsőségeikben  képeik  elevenek,  az  arcok 
azonban  kifejezéstelenek  maradnak  s ez  a körülmény  teszi  egész 
képírásukat  egyhangúvá.  Hogy  mi  hiányzik  belőlük,  ezt  Quinten 
szent  Anna-oltárán  láthatjuk. 

Az  oltár  szárnyai  szent  Anna  és  Joachim  életének  jeleneteit 
ábrázolják  cselekmény  keretében.  Itt  minden  eleven,  a külső  moz- 
dulatok is  s az  embereket  cselekvésük  egyben  bensőleg  is  meg- 
ragadja. Azonkívül  pompás  a fény  elosztása  a három  szobában  s a 
szabadban  ábrázolt  negyedik  képen  is,  amelyen  — ezúttal  először 
a németalföldi  képírásban  — egy  valójában  lebegő  angyal  jelenik 
meg  Joachimnak.  Szent  Anna  halálát  egészen  újszerű  realizmussal 
ábrázolta  s oly  gyöngéden  és  meghatóan,  mint  sok  hasonló  tárgyú 
képen  egyebütt  senki  más. 

«Mária  halálának  mesterére))  gondolunk  itt,  aki  a föntmondott 
kölni  mesterekkel  egy  időben,  ahová  sokan  őt  is  sorozták,  a német- 
alföldiek  hatását  bensőségesebben,  mint  ezek,  tükrözteti  vissza  s 
aki  a külsőségekben  Quinten  Massyshoz  hasonlóan  öntudatosan  és  sok 
jó  Ízléssel  az  olasz  renaissance  ékítményes  formáinak  északon  való 
elterjedését  is  elősegítette.  Valószínűleg  németalföldi  volt,  de  min- 
denesetre Massys  hatása  alatt  állott  s mint  művész  határozottan 
felülmúlja  a kölnieket ; sokkal  elevenebb  és  egyénibb  s a festői  fel- 
fogás kifejezésében  is  tovább  haladt.  Ettől  a mestertől  több  Mária 
halálát  ábrázoló  festmény  maradt  ránk,  mely  pár  évvel  a szent  Anna 
oltár  után  készült.  Nyilvánvaló  ebből,  mennyire  megelőzte  korát 
ez  a Németalföldön  mindenfelé  nagyon  ünnepelt  jeles  mester. 

Még  híresebb  valamivel  nagyobb  szárnyas  oltára  Antverpenben 
1511-ből,  főrészénél  fogva,  mely  nagyszerű  mozgalmassággal  Krisz- 
tus sírbatételét  ábrázolja,  komor  hangulatú,  szakgatott  tájképpel 
hátterében ; az  északi  képírásban  ennek  a tárgynak  általában  ez  a 
legnagyobb  jelentőségű  ábrázolása.  Nem  találjuk  meg  ugyan  benne 
Ráffael  pár  évvel  régibb  sírbatétele  kompozíciójának  vonalszépségét, 
nem  is  oly  monumentális  s hatásában  csöndesebb.  A fájdalom  ki- 
fejezése azonban  mélyebb  s minden  szélesebb  taglejtés  nélkül 
őszintébb. 

Ez  vezet  bennünket  stílusának  sajátságaihoz.  Quinten  Massys 
közel  természetes  nagyságú  alakjai  dacára,  sajátos  természeténél 
fogva  még  voltaképen  miniatűr-festő,  mint  minden  régi  németalföldi 
mester.  A szent  Anna-oltár  főrészén  a földön  az  egyik  gyermek 
játékai  gyanánt  apró  rézmetszetek  hevernek,  amelyek  egyike  hatá- 
rozottan felismerhető  s az  oltárkép  egyik  szárnyán  az  egyik  férfi 
alapító-oklevelet  tart  kezében,  amelynek  szövegét  keltezéséig  tisz- 
tán el  lehet  olvasni.  Ez  a részletezés  azonban  sokkal  általánosabb 
képein  s formáiban  és  előadásában  mindenütt  érvényesül.  Egyetlen 
csapással  nem  tudta  a hagyományos  stílus  korlátáit  áttörni.  Ehhez 
azonban  nemcsak  a részletezés  mellőzésére  lett  volna  szüksége.  Az 
átmenetet  elődei  nyugodt  megjelenésétől  a mozgalmassághoz,  a me- 
lyet keresett,  szintén  nem  érhette  el  egyszeriben.  Nézzük  behatób- 
ban alakjai  tartását  s rögtön  észrevesszük,  hogy  mozdulataik,  az 
akarat  minden  őszintesége  ellenére  is,  valami  lenyügözöttséget,  el- 
fogultságot mutatnak.  A nagy  stílű,  tökéletes  szabadságot  csak  Ru- 
bens érhette  el. 

Massystól,  akinek  művészetében  a képmásszerűnek  oly  nagy 
a jelentősége,  még  kitűnő  arcképek  is  maradtak  fönn,  Jan  van  Eyck 
és  Memling  modorában,  de  szabadabb  és  folyékonyabb  stílusban  s 
rendesen  nagyobb  méretekben  is.  Több  bennük  a pillanatnyi  han- 
gulat kifejezése  is  s így  lélektanilag  érdekesebbek.  Ez  az  életkép- 
szerű felfogással  festett  félalakokat  ábrázoló  képekről  is  áll  (a  két 
zsugori,  a pénzváltó  és  neje  stb.) , amelyekhez  hasonló  dolgokat 
már  az  Eyck  testvérek  köre  is  festett.  Ezeket  a festményeket  tar- 
tották kortársai  a leghíresebbeknek ; sokan  másolták  és  utánozták  s 
még  ma  is  legeredetibb  munkáinak  látszanak,  amelyeken  az  ideje- 
beli  korlátozott  stílus  tökéletlenségeinek  semmi  nyoma  sem  látható. 

Könnyű  elképzelni,  hogy  Dürer,  aki  Quinten  Massyst  Ant- 
verpenben  meglátogatta,  egy  ilyen  mestertől  sokat  tanult. 

íjúbens  stílusa. 

NÉMETALFÖLD  déli  része  katholikus  maradt  s később  spanyol 
uralom  alá  került.  Antwerpen  és  Brüsszel  festőire  nézve  ez 
azzal  a következménnyel  járt,  hogy  az  egyházi  képírás  megtartotta 
elsőrangú  szerepét.  Csak  a templomi  festményeken  fejleszthette  Rubens 
stílusát  nagygyá.  A másik  műfaj,  amelyet  leginkább  ápolt,  a mitho- 
logikus,  ehhez  nem  lett  volna  elég.  Hiszen  Tizian  is  élte  fogytáig 
templomfestő  volt,  bármily  világias  irányú  is  volt  általában  művé- 

szete.  Rubens  ellentéte  Jákob  Jordaens,  a száraz  és  nyers  Adam 
van  Noort  tanítványa,  aki  Rubens  mestere  is  volt.  Jordaensnek 
leginkább  nagy  alakokkal  festett  mithologiai  célzatú  életképei  isme- 
retesek, amelyeken  bacchánsok  és  szatirok  helyett  flamand  parasz- 
tokat ábrázolt  féktelen  szabadossággal,  félig  meztelenül  s mindenek 
előtt  a történelmi  képek  nagy  formátumában.  Pompásan  megfestett 
képek  ezek,  szinezésük  ragyogó,  a fény  és  árnyék  játéka  hatásosan 
emeli  ki  a test  duzzadó  formáit,  minden  természetes  és  egészséges 
felfogás  mellett  is  azonban  nagy  művészi  fogyatkozásokat  is  mutat- 
nak : nehézkesek,  túltömöttek  és  levegőtlenek.  Különösen  akkor  érez- 
zük ezt,  ha  Rubenssel  összehasonlítjuk.  Jordaens  kétségen  kívül  rend- 
kívüli tehetséggel  megáldott  művész  s ezenkívül  határozott  jellem. 
Itáliában  nem  járt  s nem  is  utánozza  az  olaszokat;  amire  modo- 
rukból szüksége  van,  azt  Rubenstől  sajátítja  el.  Rubenssel  párhuza- 
mosan s ennek  dicsőségétől  el  nem  kápráztatva  halad  sajátos  útjain, 
ameddig  flamandus  létére  képes.  Igazi  stílusig  sohasem  vitte. 

Két  nemzet  művészi  felfogásának  összeolvasztása,  ami  röviden 
kifejezve  Rubens  stílusának  alapja  s amire  száz  év  előtt  a németek 
hiába  törekedtek,  már  külsőségeiben  is,  mint  formai  folyamat  elég 
érdekes.  A XVI.  század  második  felében  ez  a kevert  irány  tovább 
fejlődött,  de  csak  külsőségeiben  s Mabuse,  Scorel  és  Orley  lénye- 
gükben véve  kétségen  kívül  többet  érnek,  mint  követőik  : Floris 
Martén  de  Vos  s a Francken  család,  melynek  utolsó  tagjai  már 
Rubens  korában  élnek.  A legkiválóbb  közöttük  Martén  de  Vos, 
akinek  szárnyas  oltárokká  összerótt  bibliai  képei  jól  vannak  megraj- 
zolva, néha  jól  meg  is  festve  s a legkedvezőbb  hatással  akkor  van- 
nak ránk,  ha  fölösleges  páthosz  nem  érvényesül  rajtuk.  Ilyenkor 
kevesebb  rajtuk  a bravúr  és  külső  csillogás,  mint  az  egykorú  Ca- 
racciak  hasonló  képein,  amelyekkel  körülbelül  egyazon  művészi 
színvonalon  állnak ; de  ennek  megfelelően  néhány  fokkal  laposabbak 
és  unalmasabbak  is.  Arcképeket  ugyanezek  a mesterek  gyakran 
egész  pompásan  s modorosság  nélkül  festenek,  mert  itt  stílus-sablo- 
nok nem  korlátozzák  őket,  pusztán  a természettel  szemben  állanak. 
Mint  magasabbra  törő  festők  azonban,  amikor  szent  képeket  vagy 
mithologiát  is  festenek,  elkényszeredett  stílusuk  rutinjával  minden- 
féle tárgyat  élvezhetetlenné  tesznek.  Van  még  nehány  egészen  ter- 
mészetes, nem  alakoskodó  festő  is  ebben  a korszakban,  így  Pieter 
Brueghel,  aki  parasztokat  fest  s a bársony  Brueghel  apja  volt. 
Ezek  azonban  ismét  nagyon  egyoldalúak,  s az  olaszok  nélkül  most 
már  nem  sokra  vihették.  Rubens  ifjú  korában  az  egyik  iránnyal 

Adam  van  Noort  műhelyében  ismerkedett  meg,  a másikba  egy  finom 
képzettségű,  barátságos,  de  kissé  habozó  romanista,  Ottó  van  Veen 
avatta  be,  a kit  vonzó  felfogású  képeiből  ismerünk,  amelyeken 
Ráffaelre  és  Correggióra  egyaránt  emlékeztető  szelid  és  édeskés  báj 
tükröződik  vissza,  a mi  azonban  a flamandi  vonást  művein  még 
sem  fojtja  el  teljesen.  Két  évvel  azután,  hogy  ennek  műhelyét 
elhagyta,  Rubens  1600-ban  Itáliába  utazik  s rögtön  visszatérése  után 
1609-ben  az  Itáliában  járt  romanisták  társaságába  lép.  Ez  érthető 
és  következetes,  mint  egy  programm. 

Az  olasz  festészetet  fejlődésének  épp  azon  a pontján  érte, 
amikor  a virágzó  renaissance-szal  szakítva  új  stílust  készített  elő. 
A nélkül,  hogy  ennek  rugója  a korszellem  lett  volna  vagy  valami 
nagy,  vállalkozásukat  elősegítő  esemény,  a Caracciak  pusztán  a 
maguk  erejére  s társaik  kicsiny  körére  támaszkodva  arra  töreksze- 
n ek,  hogy  a festészet  hírét  a régi  mesterekhez  visszatérve  ismét 
helyreállítsák.  Bolognában  az  akadémia  egy  nemét  szervezik,  az 
elsőt,  amelyet  ismerünk.  Ugyanannak  a hideg  megfontolásnak 
segítségével  s nagy  fáradság  árán  ugyanakkor  született  meg  az  iro- 
dalom terén  a ((Fölszabadított  Jeruzsálem# , mely  szerzőjének  és 
barátainak  véleménye  szerint  az  elavult  Ariosto  pótlására  volt 
hivatott.  Az  eredmény  a festőknél  és  költőnél  ugyanaz  lett.  Tasso 
Jeruzsálemé  kellemesen  csengő  nyelve  ellenére  mégis  csak  hideg  és 
mesterkélt  poézis  maradt. 

S ilyformán  a bolognaiak  művészete,  külső  előnyei  s tagadha- 
tatlan technikai  kiválósága  ellenére  sem  élhetett  belső  életet.  Min- 
den festői  vonásban  a Caracciak  és  utódaik,  Guido  Reni,  Domeni- 
chino  és  Guercino,  Correggióval  és  a velenceiekkel  szemben  csa- 
tát vesztettek ; ezek  helyett  Michel  Angelo  formáival  a plasztikus 
felfogásra  vetették  magukat,  mely  alkotásaikon  teljesen  uralkodik. 
Gyorsan  érvényesülő  hatásuk  alapja  az  erősebbé  tett  formában,  az 
elevenebben  visszatükröztetett  mozdulatokon  és  szenvedélyeken 
nyugodott,  a szelidebbeknél  is,  akik  az  érzelgősséghez  vezetnek. 
A XVIII.  század  ízlése  táblaképeik  értékét  hihetetlenül  túlbecsülte. 
Mi  csak  a rajz  szédítő  biztonságát  csodáljuk  ezeken,  ott  is,  ahol 
érzéseink  semmiféle  táplálékhoz  nem  jutnak.  Amikor  azonban  min- 
den erejüket  összeszedik  s a bravurfitogtatás  túlzásaitól  óvakodnak, 
a klasszikus  nagy  művészetről,  ennek  nyomdokait  követve  tökéletes 
és  mély  benyomásokat  tárnak  elénk:  a Palazzo  Farnese  mennyezet 
képén,  Guido  Auroráján,  Domenichino  Diana  vadászatán.  Ru- 
benst,  aki  itt  lánglelke  biztosságával  a maga  stílusát  kereste  és 

meg  is  találta,  az  olaszok  törekvései  bizonyára  érdekelték,  ha  távol- 
ról sem  látta  készen  mindazt,  amit  mi  ismerünk.  Guido  Renivel 
körülbelül  egykorú  volt  s ez  nagyrabecsülte  s tudta,  hogy  sokat 
köszönhet  neki.  Antverpeni  szentképein  bizonyára  Rubens  is  nem 
egyszer  gondolt  legtehetségesebb  itáliai  kortársára.  Komolyan 
összehasonlítva  azonban  nagyszerű  itáliai  ideális  felfogása  ellenére 
is  Guido  messze  mögötte  marad  az  antverpeni  hősnek,  aki  az 
olasz  renaissance  utóvirágzása  nyomában  versenytárs  nélkül  uralko- 
dik a művészet  birodalmában.  Nagy  hatással  volt  rá  Caravaggio, 
akit  csak  műveiből  ismert,  akinek  eleven  naturalizmusa  még  inkább 
megértette  vele,  hogy  a bolognaiak  irányuk  egészével  vezetői  nem 
lehetnek.  A letűnt  festők,  akiket  hozzájuk  hasonlóan  tanulmá- 
nyozott, még  másra  is  tanították  s nemcsak  arra,  hogy  a festett 
testnek  a képen  kerekdednek  kell  lennie,  hogy  jelentős  hatást  gya- 
koroljon. Festményein  az  alakok  tökéletesek,  formáikban  s testisé- 
gükben befejezettek  s egyenkint,  különösen  első  korszakában,  plasz- 
tikus hatásúak  is ; kifejezésük  azonban  s minden,  ami  őket  az  elren- 
dezésben, vonalakban  és  színekben  jellemzi,  szóval  művészetének 
általános  hatása  festői,  s az  ő érdeme,  hogy  a festészetet  ott  foly- 
totta,  ahol  a nagy  olaszok  elhagyták  s ezzel  szelleméhez  és  sajá- 
tos törvényeihez  visszavezette.  A plasztikát  tehát  s mindazt,  amit  a 
bolognaiak  a barokk  szellemében  fölkaroltak,  ő is  átvette,  sőt  bíz- 
vást a barokk  legnagyobb  művészének  is  tarthatjuk,  aki  Berninin 
is  felül  van,  azonkívül  azonban  nemcsak  erőteljesehb,  de  tartalma- 
masabb  elevenséget  is  tükröztet  vissza,  mint  bármelyik  az  olaszok 
közül,  valami  vadságot  és  nyerseséget,  de  egyben  valami  bensősé- 
gest is  abból,  ami  a középkort  északon  jellemezte  s az  északi  fel- 
fogás és  lényeg  s az  olasz  renaissance  ez  a szerencsés  összeolvasz- 
tása teszi  Rubenst  északon  az  első  modern  festővé.  A művészet- 
ben új  hevületet  mutat,  s Dürer  és  az  olaszok  után  kifejezés,  látó- 
kör és  ábrázolhatóság  tekintetében  is  tágítja  határait ; rajta  keresz- 
tül nem  mehetünk  többé  visszafelé.  Térhatásokat,  természeti  han- 
gulatokat, érzéki  affektusokat,  vallásos  páthoszt  és  sok  egyebet 
említhetnénk  föl,  amivel  Rubens  után  már  egyetlen  olasz  sem  elé- 
gíthetne ki  bennünk.  Épp  oly  jellemző  rá  nézve  az,  amit  az  ola- 
szoknál mellőz,  mint  amit  tőlük  átvesz.  Correggiótól  és  Caravag- 
giótól  a fény  és  árnyék  hatását  lesi  el,  azonfelül  az  egyiktől  az  erő- 
teljes mozdulatokat,  a másiktól  a finoman  összerótt  alakcsoportok 
vonalainak  szelid  lendületét.  A római  iskolával  nem  törődött.  Michel 
Angelo  veszedelmes  előképeinek  hazájabeli  társai  közül  gyöngébb 

egyéniségükkel  sokan  lettek  áldozataivá.  Ő is  látta  a sixtusi  ká- 
polna utolsó  ítéletét,  ám  visszatérése  után  az  első  tíz  esztendőben 
Antverpenben  festett  nagy  oltárképei  ennek  nyomát  sem  mutatják. 
Tintoretto,  Michel  Angelónak  ez  a festői  felfogásba  átültetett 
kiadása,  legalább  a külsőségekben  - — a kereszt  fölállítása  motívumá- 
ban — már  inkább  hatással  volt  rá,  s a művészi  felfogást  illetőleg 
itt  épp  úgy,  mint  a Levételben  a keresztfáról,  az  olaszok  közül  leg- 
inkább Caravaggio  jöhet  tekintetbe.  S amikor  úgy  látszott,  hogy 
számos  nagyobb  és  kisebb  Utolsó  Ítéletet  ábrázoló  képén  bizonyos 
tekintetben  Michel  Angelóval  számol,  Tintoretto  hasonló  tárgyú 
óriási  festményére  vonatkozó  visszaemlékezései  ismét  jelentős  sze- 
rephez jutnak  s Rubens,  bármily  kevéssé  elégítenek  is  ki  ma  ily- 
nemű képei,  most  is  az  a festő  marad,  aki  fény  és  árnyék,  tér- 
beli mélység  és  tömérdek  festői  varázs  tekintetében  Michel  Angeló- 
nak előtte  jár.  Arcai  beszédesebbek,  alakjai  mozdulataikkal  nem 
kevésbbé  azok  s egész  mivoltukban  új  formaérzés  nyilvánul.  Ez  a len- 
dülettel, hajlékony  mozdulatokkal  teli  festészet  pompásan  illik  a 
barokk  oltárok  erőteljesebben  kiugró  keretéhez.  Rubens  rajzolta  az 
antverpeni  jezsuiták  temploma  számára  az  egész  belső  díszítés  ter- 
vét s jobban  is  ismerte  ezt  a stílust,  mint  korában  északon  bárki 
más.  Festményein  nem  ábrázol  ugyan  olyan  gazdag  architektúrát, 
mint  Paolo  Veronese,  de  mégis  sok  részletet,  ami  aztán  annál  ért- 
hetőbb. Ügy  érezzük,  hogy  ezzel  határozott  benyomásokat  akar 
visszatükröztetni  s a jezsuita  stílus  építészeti  pompája  és  gazdag- 
sága aztán  annyiban  tükröződik  vissza  alakjai  formáiban  és  vona- 
laiban, hogy  ha  manapság  a barökk  festészetről  szó  esik,  legkivá- 
lóbb képviselőjének  Rubenst  kell  tartanunk. 

Számos  s hasonló  tárgyú  oltárképe,  amelyhez  foghatót  ismert 
főmüveikben  az  olaszok  is  alkottak,  az  olasz  stílushoz  való  viszo- 
nyát még  inkább  íölderíti.  Mária  mennybemenetelét,  a bolognaiaknak 
is  igen  kedvelt  tárgyát,  nem  kevesebb,  mint  tíz  festményén  hasz- 
nálta föl ; ő felhők  trónusára  ülteti  a Szüzet  s ez  nem  lebeg  képein 
mint  Tizian  páratlan  Assuntáján.  Hogy  miért  mellőzte  ezt  a minta- 
képet, nem  tudjuk.  Jelentéktelen  főmotivuma  bizonyára  őt  is  épp 
oly  kevésbbé  elégítette  ki,  mint  bennünket  ma ; de  az  alsó  csopor- 
tozatokból  s a pajkosan  hemzsegő  angyalok  rajából  az  életörömnek 
egész  más  faja  árad  felénk,  mint  az  olaszok  képeiről.  Tizenkétszer 
festi  meg  a művészetének  távolról  sem  megfelelő  tárgyat : a három 
szent  király  imádását  s hol  széles,  hol  magas  formátumban.  Itt 
Paolo  Veronese  lehetett  volna  ragyogó  mintaképe,  ám  ö erősebb 

drámai  hangsúlyozásával  kitér  előle,  továbbá  a hagyományos  elren- 
dezéstől is  s a nyugalmas  cselekményt  így  egész  új  színben  tárja 
elénk.  Agostino  Caracci  és  Domenichino  szent  Ferencz  áldozá- 
sát ábrázoló  színes  festményeket  hagytak  ránk,  amelyeket  Rubens 
nem  ismert,  1619-ben  festett  ilynemű  ábrázolásában,  lemond  minden 
olaszos  pompáról  s szokása  ellenére  a ragyogó  lokális  szinekről  is, 
a mennyiben  kizárólag  a szent  lendületes  alakját  engedi  érvénye- 
sülni szinte  valósággal  színtelen  fény  és  árnyékban  s látomásszerü 
térhatások  közepette.  Korábbi  képén,  például  a kereszt  fölállítását 
és  a keresztről  való  levételt  ábrázoló  festményein,  a lokális  színek 
aránylag  sötét  árnyékokba  olvadnak.  Az  előadás  határozott  és  erő- 
teljes, inkább  plasztikus  s még  nem  oly  laza  és  olvadékony  mint 
később.  Körülbelül  1620-ban  megváltozik  mindez.  Az  árnyék  vilá- 
gosabbá és  színesebbé  válik  képein,  a színezés  egészben  véve  egysé- 
gesebb s úgy  ragyog,  mint  a virág  a napfényben.  A színek  keve- 
résében lágyabb  s összeolvadóbb,  nagy  képein  is,  amelyek  pedig 
távolabbi  nézőpontot  tételeznek  föl.  Festőibbé  válik  a levegő  és  a 
mélyrehatóbb  fény  visszatükröztetésében  s a kompozíció  vonalainak 
egyre  lázabb  föloldásában : a művész  az  elrendezés  esetlegességei 
mögé  szereti  rejteni  szimmetriáját,  hogy  keresve  s formáitól  és  szí- 
neitől vezetve,  ismét  megtaláljuk.  Egyetlen  festő  sem  nyújt  annyi 
figyelemreméltót,  mint  ő későbbi  stílusának  képein.  Az  ábrázolás 
energiája  nem  csökkent,  a mozdulatok  még  elevenebbek,  az  élet 
lüktetése  erőteljesebb.  Az  erő  és  lágyság  ellentétei  egymást  érik,  a 
kivitelben  érvényesülő  fokozatok  a hatás  frisseségét  gyarapítják.  így 
látjuk  ezt  Antverpenben  az  1620-ban  festett  s a keresztre  feszítést 
ábrázoló  nagy  képen,  amelyen  lándzsával  döfik  át  Krisztus  oldalát. 
Három  hatalmas  alak,  kettő  eleven  mozdulatokkal  áll  a feszület 
mellett,  mely  körül  még  kilenc  gyászoló  és  néző  csoportosul,  oly 
nagy  arányokban,  ahogy  természetes  nézőpontból  nem  is  láthat- 
nék őket.  S a tömérdek  káprázatos  szín  közepette  a legerősebben 
Magdolna  sárga  selyemruhája  csendül  ki.  Kevéssel  azután  festette 
a jezsuiták  temploma  számára  azt  a ma  Bécsben  látható  két  óriási 
képet,  mely  a holtakat  föltámasztó  xavéri  szent  Ferencet  s az  ör- 
dögűző Loyola  szent  Ignácot  ábrázolja  hatalmas  erővel  s a kom- 
pozícióban nyilvánuló  káprázatos  pompával.  Egyes  motívumokban 
Ráffael  hatása  csendül  meg.  Ám  a képekben  lüktető  élet  Rubensé  s 
a térhatás  festőisége  és  elevensége  is  más  módon  érvényesül  itt, 
mint  a római  iskolában.  1624-ből  Antverpenben  két  festménye  ma- 
radt ránk,  mely  már  pusztán  lépcsőzetes  elrendezésű  kompozíció- 

jánál  fogva  is  nevezetes.  Egy  igen  magas  nézőpontból  festett  s a 
három  szent  király  imádását  ábrázoló  kép  az  egyik,  mely  vala- 
mennyi között  a legeredetibb  s amelyen  két  alak  a tevék  hátáról 
tekint  alá  a gyermek  Jézusra. 

A másik  szent  Bavo  megtérését  ábrázolja:  a lépcső  alján  a 
jövendőbeli  szent  házi  köntösében  alamizsnát  osztogat,  tovább  fönn 
a grófnőt  látjuk  kíséretével,  legfelül  a templom  kapujában  ismét 
szent  Bavót,  talpig  fegyveresen,  térdepelve,  a védőszent  és  a püspök 
előtt.  A mozdulatok  s a kompozícióban  nyilvánuló  szépségek  Paolo 
Veronesének  is  becsületére  válnának,  de  jóval  több  erőt  tükröztet- 
nek  vissza. 

Az  először  említett  festményeken  még  Van  Dijck  is  közremű- 
ködött, aki  ezekben  az  években  Rubenssel  együtt  dolgozott.  Egyéb- 
ként bízvást  mellőzhetjük  a kérdést,  hogy  mily  mértékben  sajátkezű 
munkái,  alkotásai,  mivel  ez  stílusát  nem  érinti.  A csodálatraméltó 
termékenységet  tekintve,  amiben  Rubens  csak  Ráffaellel  s azután 
még  Rembrandttal  hasonlítható  össze,  idők  folyamán  a tanítványok 
nagy  számának  közreműködése  nélkülözhetetlenné  vált,  ami  a mester 
halála  után  stílusának  fönnmaradása  tekintetében  nagy  jelentőségű 
dolog  lett.  A legkésőbbi  oltárképek  kivitele  más,  de  most  is  nagy- 
szerűek és  elevenek  s a festői  kifejezés  további  fokozását  mutatják. 
Szent  Livinus  vértanuságának  Brüsszelben  borzalmas  a főmotivuma ; 
alapeszméjét  Tizián  szent  Péter  vértanú  képéből  merítette  a mester, 
aki  kompozícióján  ennek  menekülő  alakját  is  felhasználta.  A fest- 
mény csak  az  előtérben  Rubens  sajátkezű  munkája  s csupa  látszó- 
lag esetleges  részletbe  szóródik  széjjel,  de  a részletek  mind  igen 
hatásosak,  rendkívül  mozgalmasak  és  színekben  gazdagok.  A fest- 
ményt egészében  véve  pompás  levegő  hatja  át,  a fény  élűiről  a 
a vértanú  alakjától  terjed  jobbra-balra  s árad  a legfelsőbb  régiókig: 
az  üdvösséget  Ígérő  s a bosszuló  angyalok  csoportjáig.  Itt  értjük 
meg,  hogy  mi  volt  Correggio  Rubensre  nézve.  Az  antverpeni  szent 
Jakab-templom  egész  kései  Madonnája  szintén  ennek  hatására  vall  ; 
a kompozíció  és  az  egyes  alakok  lendületes  vonalai  Correggiónak 
«A  nappal#  című  festményére  emlékeztetnek,  csakhogy  itt  Mária 
a három  hódoló  szenttel  eg)ibeolvadó  kompozícióban  a kép  közepe 
helyett,  ennek  jobb  sarkába  került.  Színes  fényben  ez  a festmény 
ép  oly  gazdag,  mint  a Livinus-kép.  Utolsó,  halálakor  még  nem 
egészen  befejezett  festményével,  a kölni  szent  Péter-templom  szent 
Péter  keresztrefeszítésével  alakjai  arányaiban  is  nagyszerű,  erőtől 
különösen  duzzadó  munkát  akart  megalkotni.  Caravaggio  komoly 

stílusában  festette  ezt  a müvét,  akire  testi  formáival  s ezek  meg- 
világításának módjával  is  emlékeztet.  így  kísérik  művészi  fejlődése 
útján  az  olaszok  haláláig.  Stílusa  nagyszerűségével  Tiziánt  is  meg- 
közelítette. Az  élet  iránt  való  fogékonysága  azonban  még  nagyobb  volt. 

Stílusának  elterjedésére  vonatkozólag  a festészet  egy  másik  fajába 
tartozó,  még  nagyobb  számmal  ránk  maradt  s általában  ösmertebb 
képei  még  fontosabbak  lettek.  Allegorikus  célzatokkal  átszőtt  mitho- 
lógiai  tárgyak  miként  az  olaszoknál,  már  flammandus  elődeinél  is 
pótolják  a profán  életképet.  Az  egyik  szinte  kizárja  a másikat.  Az 
alakos  életkép  a déli  németalföldiek  körében  voltaképen  soha  sem 
honosodott  meg ; annál  szebben  fejlődik  a hollandusoknál ; megfor- 
dítva, amikor  ezek  mithológiát  akarnak  festeni  és  stilizálni,  nem 
sokat  érnek.  Ezek  a mithológiai  feladatok  tehát  Rubensre  nézve 
természetesek  voltak,  szinte  azt  mondhatnók,  hogy  kiegészítették 
a vallásos  festészet  terén  kifejtett  tevékenységét  ; voltaképeni  élet- 
képeket ő sem  festett  s ilyeneket  csak  kerülő  úton  a mithológia 
segítségével  tudott  ábrázolni : tagadhatatlan  ugyanis,  hogy  a szere- 
lem kertjével  a bécsi  kastélykert  a legszorosabb  rokonságot  mutatja, 
ha  amoretteket  nem  is  látunk  ez  utóbbin  s a Louvre-beli  « Búcsú# 
parasztjai  bízvást  bacchansok  is  lehetnének.  így  volt  ez  Tiziannál 
is.  Tizian  azonban  mégsem  volt  e téren  közvetlenül  mestere.  Ennek 
mithológiai  képeiből  Itáliában  csak  keveset  látott  s az  általa  ter- 
mészetes nagyságú  alakokkal  festett  bacchanáliák  felfogásukkal  s 
általában  formáikkal  inkább  Mantegna  rézmetszeteire  emlékeztetnek, 
az  első  pillanatra  azonban  inkább  Jordaenssel,  mint  bármelyik  olasz 
mesterrel  mutatnak  rokonságot.  Heraklest  szatirokkal,  baccháns- 
nőkkel vagy  allegorikus  alakokkal  együtt  ábrázoló  képei  egyik  nemé- 
ben Giulio  Romano  mantuai  freskói  is  hatással  voltak  rá,  csakhogy 
Giulio  hideg,  Rubensnél  viszont  minden  merő  tűz  és  elevenség. 
Néhány  ilynemű  képét  a lovak  és  vadállatok  kedvéért  festette, 
amelyek  ábrázolásának  mestere  volt.  Általában  mindent  festett : gyü- 
mölcsöt, virágot,  csöndéletképeket,  s mindezt  jobban,  mint  a spe- 
cialisták. Kis  vártatva  mindinkább  a jóval  kisebb  alakokkal  ábrá- 
zolt mithológiai  képeket  karolta  föl  (mert  nem  mindenütt  állottak 
rendelkezésére  az  olasz  palotákéhoz  fogható  termek)  s képeinek  ez 
a neme,  amellyel  haláláig  sok  kedvvel  foglalkozott,  a durva  ílam- 
mand  bacchanáliákkal  szemben,  ismét  inkább  Tizianra  emlékeztet. 
Nem  ugyan  tárgyaival  avagy  egyes  formákkal  és  típusokkal,  de  a 
mindig  igen  szép  tájkép  kedvderítő  hangulatával  s annak  a módjá- 
val, mint  olvadnak  össze  az  utóbbival  az  alakok.  Művészi  tekintet- 

ben  festményeinek  ez  a csoportja,  amelyben  a iestői  bájnak  ismét 
és  ismét  új  vonásait  tükrözteti  vissza,  a legtökéletesebb ; az  ókori 
alakok  egészen  sajátjaivá  váltak,  képzeletének  szabad  alkotásai, 
határozott  olasz  vagy  antik  utánzásról  szó  sem  lehet. 

Ez  az  asszimiláló  folyamat  mindennél  jobban  bizonyítja,  hogy 
Rubens  született  festő  volt,  aki  ezt  teljes  elméleti  belátással  való- 
sította meg.  Jobban  ismerte  az  antik  világot,  mint  korában  bárki 
más ; a szobrok  révén  sok  minden  vált  akkor  hozzáférhetővé,  ami 
a művészeket  vonzotta  s egyik-másik  közülök  a szobrászat  festője 
lett.  Rubens  tisztában  volt  a veszedelemmel.  Mint  korának  tükör- 
képét, az  antik  szobrászatot  minden  modernnek  fölébe  helyezi,  de  — 
úgymond  — határozott  rajza,  túlzott  izmai  s a kemény  anyagban 
való  éles  megérzékítése,  mindez  minden  ezt  utánzó  festőre  romlással 
jár ; csak  az  a festő  fordíthatja  hasznára  antik  tanulmányait,  aki 
a művészet  két  ágának  különbségeivel  tisztában  van.  Ezeknek  a 
feltételeknek  felel  meg  saját  művészete  is.  Gyakran  ábrázol  antik 
tárgyakat,  már  barokk  stílusa  is  temérdek  antik  elemet  tartalmaz 
s ő maga  nemcsak  a dekoratív  részletekben,  de  a fő  alakokban  is 
antik  motívumokat  tükröztet  vissza;  az  antik  azonban  sohasem 
lesz  művészetének  egész  tartalmi  kifejezésére  elhatározó  befolyással ; 
művészeti  fejlődésében  nem  is  volt  antikizáló  korszak,  mint  a kései 
Ráffaelnél,  vagy  amint  ennek  hatása  kései  tanítványaiban  nyilvánul. 
Minden  antik  motívummal  szemben  Rubens  erős  életereje  az  ural- 
kodó, úgy,  hogy  utolsó  benyomásainkat  képei  láttára  sohasem  nyű- 
gözik le  antik  külsőségek., 

A mondottakkal  kapcsolatban  még  bőséges  mithológiai  vonat- 
kozásokkal átszőtt  történelmi  vagy  történelmi  életkép  jellegű  nagy 
festményeiről  kell  megemlékeznünk,  melyeket  Medici  Mária  életéről 
s IV.  Henrik  francia  és  I.  Jakab  angol  király  dicsőítésére  festett, 
továbbá  Ferdinand  bíboros  infáns  antverpeni  bevonulása  alkalmából 
festett  díszítéseit,  mindez  az  óriási  tömegből  csak  a legismertebb. 
Rubens  művészetét  itt  méltatlan  tárgyakra  s távol  sem  hősi  esemé- 
mények  megörökítésére  fordította.  Embereit  azon  a magaslaton  kellett 
megörökítenie,  amelyen  koruk  szemében  föltűnni  akartak  s az 
apotheozis  eszközei  között  nem  kellett  kicsinyes  gonddal  válogatnia. 
A korabeli  viseletnek,  a képmásszerű  felfogásnak  s a történelmi  ese- 
ményeknek antik  reminiszcenciákkakés  könnyedén  felhasznált  mitho- 
lógiai elemekkel  való  naiv  egyesítése,  valamint  a szabad  és  teljesen 
festői  stílus  itt  a képírást  a reprezentálás  legmagasabb  fokán  mu- 
tatja. A külső  pompa  súlyával  az  élet  frissesége  párosul,  amivel 


RUBENS  STÍLUSA. 


79 


Rubens  érdeklődésünket  ébren  tartja.  S ami  a fő,  nélküle  a deko- 
ratív irányú  monumentális  festés  — akár  freskó,  akár  nem  — 
amelyről  egyetlen  kor  sem  fog  szívesen  lemondani,  minden  bizony- 
nyal kiveszett  volna.  Rembrandt  tanítványai  nem  boldogultak  e 
tekintetben.  A francia  festészetnek  ebben  a fajában  Rubensnek  és 
utódainak  jelentősebb  szerepük  volt,  mint  minden  itáliai  hatásnak. 
Hogy  Rubensnek  a nagy  formákkal  s a testiség  kifejezését  felkaroló 
törekvéseivel  szemben  miért  kellett  elhanyagolnia  a lelki  kifejezést, 
erről  más  helyen  esik  szó.  Itt  még  csak  mintegy  ötven  tájképére 
utalunk,  amelyek,  a hollandusokkal  ellentétben,  szintén  nagy  stílu- 
sának jellemző  vonásait  tükröztetik  vissza.  Rubens  itt  Tizian  és 
Correggio  nyomdokain  halad,  ám  nem  mint  olaszosító  manirista, 
de  mint  északi  ember : a hazai  talaj  csak  nagyszerűbb  vonalhatást 
tükröztet  vissza  képein.  Közepes  magasságú  nézőpontról  rendesen 
erdő  széle  tárul  elénk  néhány  jellegzetes  fával,  e mellett  szabad 
mező  és  igen  sok  ég  a felhők  árnyékával  és  napfénnyel  váltakozva, 
majd  ismét  tova  vonuló  zivatar  és  szivárvány.  A levegőnek  ez  a 
mozgalmassága  mindenekelőtt  a talaj  tagozására  és  megeleveníté- 
sére  szolgál,  de  egyben  kiemeli  az  ezzel  mindig  erőteljesen  együtt- 
ható staffage-t  is,  az  állatokat,  fogatokat,  parasztlányokat  és  a sza- 
badban dolgozó  földmíveseket,  mindent  érthetően  és  nagyban,  mert 
a művész  minderre  súlyt  vet  s Rubens-tájkép  alakok  nélkül  szinte 
el  sem  képzelhető.  Ezek  feladata,  hogy  tájképi  vonalművészetét  a 
valósággal  egybekapcsolják  s a heroikus  tájkép  alakjaitól  annyiban 
különböznek,  hogy  az  utóbbin  az  emberek  nem  dolgoznak.  A saját- 
kezű és  a legénymunka  megkülönböztetése  itt  nem  lényeges. 

Rubens  való  megbecsülésének  kettős  az  akadálya.  Az  egyik 
pórias  flammand  vadsága  s túlságosan  egészséges  asszonyai  vörhe- 
nyes  színnel  teli  húsos  formáikkal.  Ezekről  Goethe  már  ifjúkorá- 
ban így  nyilatokzott : « Bizony  mondom  nektek,  ezek  az  ő asszonyai 
voltak ! » Enélkül  az  állati  vonás  nélkül  azonban  művészete  nem 
volna  oly  életteljes  s miként  mások,  már  nem  egyszer  ő is  csak 
az  olasz  taglejtések  és  északi  szegletesség  ki  nem  egyenlített  kap- 
csolatáig vitte  volna.  Ezenfelül  Rubens  sohasem  volt  poéta,  hanem 
pusztán  alakító  művész,  aki  minden  formát  befejez,  árnyékba 
semmit  se  olvaszt  vagy  rejt  -el,  mint  Rembrandt.  A Rembrandt 
nagyrabecsülésével  együtt  nagyra  nőtt  előszeretetünk  a sejtelmes 
iránt,  mintha  épen  ez  lenne  az  igazi  élet  s a befejezett  forma  élet- 
telen, szintén  sokat  ártott  Rubensnek.  Cecf  tuera  cela! 

Rubens  mellett  magasabbra  törő  ideális  képírás  nem  tudott 
érvényesülni,  s minden,  ami  utána  a vallásos,  mithológiai  vagy 
allegorikus  festészet  terén  létesült,  ellaposodó  utánzás  volt.  Tanít- 
ványai jobbfajta  mesteremberek  s Ráffaelnek  Rómában  nevelt  tanít- 
ványaival, vagy  még  a Rembrandtéivel  Diepenbeeck,  Cornelis  Schut, 
Thulden  Quellinus  és  mások  össze  sem  hasonlíthatók.  Viszont  min- 
den fejlődésre  képes,  ami  a képmással  összefügg.  Ép  azért  az 
olasz  iránytól  meg  nem  tévesztett  ügyes  Cornelis  de  Vos,  aki 
Antverpen  becsületes  polgárait  festi,  szinte  Van  Dijckkal  is  verse- 
nyezhet. De  valami  önálló  műfaj,  mint  az  élet-  vagy  a csöndélet- 
kép, mégsem  fejlődik  oly  könnyen  ebből,  mint  a hollandusoknál, 
akiket  sem  stílusbeli  hagyományok,  sem  pedig  magasabbrendű  dok- 
trínák nem  nyűgöztek  le.  Dávid  Teniers  főképen  finom  színező  mű- 
vész, aki  különösen  tájképein  élénk  természetérzékről  tesz  bizony- 
ságot. Adriáén  Brouwer  tehetsége  a hollandusokhoz  simulva  kapott 
korán  szárnyra.  Ezek  után  még  két  jó,  de  hollandus  mértékkel  mérve 
csak  szerény  utánzó  következik  : Dávid  Ryckaert  és  Craesbeeck, 
mindketten  elsősorban  figyelemre  méltó  színezők.  Hátra  van  még 
Van  Dijck,  Rubens  tanítványai  sorában  az  egyetlen  igazi  tehetség, 
akit  nemrégiben  ismét  a naphoz  való  viszonyában  a holddal  hason- 
lítottak össze  s ezt  a hasonlatot  igen  szellemesnek  tartották.  Mi 
inkább  a való  viszonyt  ismertetjük  itt  pár  szóval.  Elhatározó  befo- 
lyással volt  rá,  hogy  nem  maradt  mestere  főtárgyainak  körében, 
de  vallásos  életképekkel  s végül  szinte  kizárólag  arcképek  festésé- 
vel foglalkozott.  így  mintegy  kiegészítette  mesterét.  Hogy  azonban 
nem  volt  erős  és  eredeti  tehetség,  azt  működésének  utolsó  korszaka 
bizonyítja,  amely  az  arckép  terén  is  hanyatlást  mutat.  Pedig 
minden  igazán  nagy  művészi  egyéniség  értékben  haláláig  gyarapodik. 

S hollandusok. 

OLLANDIA  FESTÉSZETE,  mely  a déli  tartományoktól  való  elsza- 


kadásával egy  időben  a flamand  képírástól  is  függetlenítette 
magát,  fejlődésével  a XVII.  századot  tölti  ki.  Nemzeti  művészet- 
nek tarthatjuk.  A hollandusok  mindent  festenek,  amit  meglátnak, 
vagy  legalább  amit  látniok  gyakrabban  alkalmuk  van.  Az  olaszok 
az  emberi  alakon  kívül  semmit.  Ezeknél  az  eszmei  koncepció  az 
alap  s az  ennek  kifejezésére  szükséges  természeti  elemeket  szemmel 
látható  módon  stilizálják.  A látható  megörökítésére  törő  irány  s- 
képeinek  felfogása  szabja  meg  a hollandusok  realizmusát.  A vallá- 

sos  festészetet  a reformáció  elnyomja  s a mythológia  itt  senkinek 
sem  kell ; kevés  kivétellel,  mint  például  az  utrechtiek,  mind  a kettőt 
mellőzik. 

S így  a festészetnek  csak  két  fő  faja  van  : az  arckép  és  a táj- 

kép. A tájképhez  staffage  is  járul,  az  állattenyésztés  hazájában  ter- 
mészetesen állatok  is  s amikor  ez  utóbbiak  szerepe  túlsúlyba  kerül, 
előttünk  vannak  Potter.  Cuyp  és  mások  állatképei.  A régibb  tájkép- 
festők, mint  Esaias  van  de  Velde,  a déliekhez  hasonlóan  még  szá- 
mos alakot  is  festenek,  mely  a tájképre  elnyomó  hatással  van.  S csak 
fokozatosan  válik  szabadabbá  és  tisztulttá  a valódi  tájkép.  Avagy, 
ha  a staífaget  megtartják,  Wouwermann,  Berchem  vagy  Adriáén 
van  de  Velde  munkáihoz  fogható  alakos  tájképek  keletkeznek.  Az 
arcképfestés  a testületeket  ábrázoló  csoportképek  révén  itt  oly  ará- 
nyokat ölt,  mint  sehol  egyebütt.  Lövészeket  vagy  elöljárókat,  az 
úgynevezett  régenseket,  kezdetben  csak  mellképben  ábrázoló  fest- 
mények már  1530-ból  is  maradtak  ránk,  tehát  az  e téren  leghíre- 
sebb Frans  Hals  előtt  száz  évvel. 

Ennek  életképszerü  felfogással  festett  képmásai  szolgálnak  át- 
menetül a voltaképeni  zsánerképhez,  a névtelen  alakokat  ábrázoló 
kicsiny  életképhez,  amely  oly  tömegesen  készült  s oly  nagy  válto- 
zatosságot mutat  Hollandiában,  hogy  első  sorban  a festészetnek  ezt 
a faját  tartjuk  a hollandusokra  nézve  a leginkább  jellemzőnek. 
A lényeges  ezeken  a festményeken  a tér  ábrázolása,  amely  festői 
szempontból  véve  a főfeladat  ■ — vagy  ha  a jelenet  a szabadban  ját- 
szódik le,  a tájkép.  De  minden  számos  alakkal  benépesített  tájkép 
még  nem  életkép.  E tekintetben  a jobbfajta  festők  finom  különbsé- 
geket mutatnak,  aminthogy  az  arcképcsoportot  is  meg  tudják  kü- 
lönböztetni az  életképeken  csoportosított  alakoktól.  Az  alakos  kom- 
pozíciókat festő  mesterek  készsége  ezekben  az  életképekben  szinte 
teljesen  kimerült. 

Történelmi  képeket  ritkán  festenek  s akkor  is  úgy,  hogy  a hét- 
köznapi élet  jeleneteitől  nem  igen  különböznek.  Csak  Rembrandt  nem 
szereti  a profán  életképet;  alakjait  a bibliából  meríti,  de  természe- 
tesen szintén  az  életből  ragadja  ki,  mint  arcképeinek  mintáit.  így 
lesz  a hollandusok  sorában  az  egyetlen  ideálista  s a legnagyobb 
poéta ; mint  figurális  festő,  külsőségeiben  a legerősebb  realista,  ki 
távol  áll  minden  az  olaszoknál  szinte  általános  formalitástól. 

Az  a festészet,  amely  közvetetlenül  a természetben  keresi  táp- 
lálékát, nem  válhatott  forma-  vagy  stílusmüvészetté.  Számottevő 
szobrászat  itt  nem  volt.  A testi  formák  tiszta  kialakulása,  a szobrá- 

szat  e fő  princípiuma  s az  architektonikus  vonal  iránt,  amely  a román 
népek  kompozícióiban  uralkodik,  a nép  lelkének  itt  nem  volt  érzéke. 

Az  olasz  renaissance  hatása  Belgiumon  keresztül  ide  is  átcsap, 
ám  zavaró  sajátságait  visszautasítják;  ahol  ezeket  nem  tudják  le- 
gyűrni, egyes  művészcsoportok  a nemzeti  fejlődéstől  távol  maradva, 
visszaesést  mutatnak.  A meztelen  test  akadémikus  tanulmányozására 
az  igazi  hollandusok  szintén  nem  szorultak  rá ; ahol  ez  érvényesül, 
szintén  visszafejlődésre  vezet.  Haarlemben  1590-től  Cornelis  Cornelsz 
fest  mesterkélt  históriákat  természetes  nagyságú  ruhátlan  alakokkal: 
az  aprószentek  legyilkolását,  Peleust  és  Thetist,  Ádám  és  Évát 
ábrázoló  képeket;  valamivel  később  Frans  de  Grebber  bibliai  tárgyú 
színpompás  nagy  galéria-képeket  fest  az  olaszok  modorában  ; mind- 
ketten igen  ünnepelt  művészek  voltak  s mégis  Haarlem  már  akkor 
is  az  igazi  hollandi  festészet  egyik  főhelye  volt.  Az  érseki  városban, 
Utrechtben  a mesterek  a déli  tartományokkal  és  Itáliával  való  össze- 
köttetésüket fontosabbnak  tartották,  mint  az  újjászületett  Hollandia 
nemzeti  életét.  Bloemart  mithológiát  fest  és  számos  ruhátlan  alak- 
kal bibliai  történeteket,  tanítványa  Utenwael:  Michel  Angelo  a leg- 
kisebb formátumban,  Gerard  van  Honthorst  embernyi  nagyságú 
alakjaival  Caravaggio  túlzásait  utánozza.  Mindkettőt  mestere  Itá- 
liába küldte  volt,  Poelenburg  is  járt  ott,  aki  Itáliában  Elsheimer- 
hez  csatlakozott  s valamennyinél  ösmertebbé  vált;  ez  számos  kicsiny 
tájképet  festett,  porcellánszerűen  csillogó  meztelen  mythologiai  vagy 
bibliai  alakokkal,  jól  rajzolt  formákkal  s kissé  keresett  bájjal.  Ezek 
a korábbi  időknek,  csak  egyes  helyeken  érvényesülő  olasz  modoros- 
ságának példái.  1650  után  azonban  a század  végéig  számos  más 
mester  egyébütt  is  s a különböző  fajokban:  az  arckép,  életkép  és 
tájkép  terén  egyaránt  Rubens  hatása  s megújuló  olasz  befolyás  alatt 
idegenszerű  s a hazait  módosító  irányt  mutat.  A hollandiai  figurális 
festők  barokk  jellegűek  lesznek.  De  nem  mindnyájan.  Terborch  és 
Cuyp  mindvégig  igazi  hollandusok  maradnak,  holott  az  előbbi  nem- 
csak Itáliában,  de  Madridban  is  járt  s Tiziánon  kívül  Velasquezt 
is  tanulmányozta. 

A hollandiai  képírás,  amennyiben  nem  tagadta  meg  természe- 
tét, a történelmi  festészetet  nem  ösmerte.  Ez  nem  keletkezik  köz- 
vetlenül a természet  mintaképeinek  arcképszerű  ábrázolása  útján, 
de  mint  Rubensnél  és  az  olaszoknál  láttuk,  ideális  képzeteknek  a 
világ  testi  jelenségeire  való  művészi  átvitele  révén. 

A természetes  úton,  amelyet  mindenkor  követtek,  jutottak  a 
hollandusok,  lövészeket,  elüljárókat  ábrázoló  nagyszabású  csoport- 

képeikhez,  amelyek  terén  a fejlődés  legmagasabb  fokát  Ravesteyn, 
Frans  Hals,  Rembrandt  és  Terborch  képviseli  s amelyek  náluk  a 
történelmi  festészetet  pótolják.  Ha  a nemzeti  jellegű  csoportképek- 
ben még  hiányzik  valami,  aminek  révén  a szószoros  értelmében 
véve  igazi  történelmi  festményeknek  tarthatnék  ezeket..  Rembrandt- 
tól ezt  is  megkaptuk  volna,  ha  nemcsak  azt  az  egyetlen  megren- 
delést juttatják  neki  ebben  a nemben,  amelynek  a meg  nem  értett 
«Ejjeli  őrség»  című  festményt  köszönhetjük.  Ám  másként  történt. 
Rubens  stílusa  csakhamar  a nagyszabású  dekoratív  falfestészet  egész 
birodalmában  elhatalmasodik  s ahol  hollandus  festők  Rubens  tanít- 
ványaival együtt  dolgoznak,  mint  az  amsterdami  városházán,  a mos- 
tani királyi  palotában,  — ott  mind  áldozatai  lesznek  ennek  a stílus- 
nak s a határok,  amelyeket  az  új  Hollandia  sajátosságainak  erő- 
teljes hangsúlyozásával  művészete  elé  vont,  mindkét  részről  ismét 
elmosódnak.  Vannak  hollandus,  Antverpenben  járt  s Párisban  tovább 
tanult  festők,  akiket  flamand  tanulótársaiktól  már.  alig  lehet  meg- 
különböztetni. 

Még  Rembrandt  tanítványai,  Govert  Flinck  és  Ferdinand  Bol 
is  megváltoztatja  modorát,  amikor  az  amsterdami  városházán  a 
rómaiak  történetét  festi  óriási  képeken.  S ugyanígy  jár  Rembrandt 
ifjúkori  barátja,  Jan  Livens.  A legkülönösebb  színben  azonban  Rem- 
brandt kitűnő  fiatalabb  tanítványa,  Nikolas  Maes  tárul  elénk.  Ez 
kezdetben  fényhatásokban  gazdag,  intim  életképeket  és  egyes  ala- 
kokat fest  s arcképeket  egyszerű  hazai  felfogással ; később  azonban, 
amire  Antverpenben  megfordult,  Amsterdamban  a tulajdonképeni 
barokk  divatos  arcképfestője  lesz  s felfogás,  kifejezés,  sőt  színezése 
tekintetében  is  oly  különböző,  hogy  sokáig  azt  hitték,  két  egyazon 
nevű,  de  különböző  mester  festette  a kétféle  stílű  képeket.  1670-ben, 
amikor  a nemzeti  jellegű  arcképfestés  utolsó  nagymestere,  Bartho- 
lomeus  van  dér  Helst  Amsterdamban  meghal,  már  nem  kétséges, 
hogy  az  idegen  irány  teljesen  diadalra  jut. 

Az  előkelők  ízlése  a hollandiai  paraszt-ízlést  mellőzte.  Ez  volt 
a győzők  felfogása.  És  elég  sajátságos,  hogy  akkor  1662-ben  fes- 
tette az  élemedett  Rembrandt  « Staalmeisters»  című  arcképcsopor- 
tozatát,  a legjobbat,  amelyet  ebben  a nemben  a hollandiai  művé- 
szet általában  teremtett. 

Csodálatos,  hogy  az  ország  szerény  területét  tekintve,  mily  sok 
festő  termett  itt;  számuk  nagyobb,  mint  Belgiumban  s nem  kisebb, 
mint  Itáliában  volt  a renaissance  idején;  a fejlődés  legfelsőbb  fokán 
nem  találkozunk  annyival,  mint  ott,  a középsőn  azonban  inkább 

többel,  mint  kevesebbel.  S miközben  Belgiumban  a művészet  fő- 
helye Antverpen  és  Brüsszel  marad,  Hollandiában  számos  város 
lesz  virágzó  művészeti  életnek  színhelye.  Mint  iskolák  középpontjai 
azonban  ezek  nem  oly  nagy  jelentőségűek,  mint  Itália  nagyobb 
összefüggő  területei  sajátos  faji  különbségeikkel  és  történetükkel. 
A hollandus  festők  vándorolnak  s a mester,  akinek  műhelyébe  ke- 
rülnek, rájuk  nézve  nagyobb  fontosságú,  mint  szülőföldjük.  Van  ne- 
hány lokális  iskola  is,  mint  Leyden,  a finom  kivitelű  élet-  és  csönd- 
életkép, vagy  Haarlem  a tájkép  s Frans  Hals  körének  figurális 
képei  tekintetében  ; de  Amsterdamban,  amely  idővel  mindent  ma- 
gához ragad,  a művészetnek  már  nincsen,  helyi  színezete : Bartho- 
lomeus  van  dér  Helst  és  Rembrandt  ugyanazokat  az  embereket  fes- 
tik s mégis  két  egymástól  teljesen  elütő  világot  tiikröztetnek  vissza. 

Sokkal  fontosabb  egyes  kiváló  mesterek  elhatározó  befolyása. 
Frans  Hals  az  arckép  s általában  a figurális  képek  terén  mérték- 
adó. Rembrandt  színezésbeli  kezelése  mint  eleven  áramlat  a festé- 
szet összes  fajait  áthatja.  Ám  ennek  a hatásnak  soha  sincsenek 
formai  ismérvei,  mint  az  olaszoknál,  vagy  Rubens  iskolájában. 
Ahol  ilyesmi  érvényesül,  mint  Berchem  és  Poelenburg  alakos  táj- 
képein, ott  ez  már  a modorosság  és  hanyatlás  jele. 

Minthogy  a hollandiai  festészet  nem  a formákban  merül  ki, 
művészeinek  eredetisége  a természethez  való  viszonyukban  s abban 
nyilvánul,  amit  ábrázolnak.  A műfajok  szétválása  s az  ebből  ki- 
folyó munkafelosztás  jellemzi  a hollandiai  képírást.  Itáliában  a re- 
naissance  korában  egy-egy  festő  mindent  festett,  amit  kora  foga- 
lomkörével átölelt  s még  Rubensben  is  van  valami  ebből  a sokol- 
dalúságból. 

A hollandusok  speciálisták.  Az  egyik  arcképeket,  a másik  táj- 
képeket, a harmadik  életképeket  fest.  A tájképfestők  a staffaget  ösmerős 
figurális  festőkre  bízzák,  csak  egyesek,  mint  Wouwerman,  Cuyp, 
Berchem  és  Adriáén  van  dér  Velde  értenek  mindakettőhöz.  Nem 
közönséges  dolog,  amikor  egyik-másik  életképfestő  arcképeket  fest 
s szinte  kivételes,  amikor  egy  arcképfestő,  mint  Terborch,  élet- 
képeket is  fest.  Ennek  a munkafelosztásnak  megvolt  az  a jó  oldala, 
hogy  hívei  a maguk  nemében  mindig  a legjobbat  nyújtották  : Wou- 
werman festette  a legjobban  a lovat,  Potter  a teheneket,  Honde- 
coeter  a szárnyasokat.  Frans  Hals  is  specialista,  mihelyst  Van 
Dyck-kal  összehasonlítjuk.  Magában  áll  Rembrandt,  aki  mindenhez 
ért  s e tekintetben  valósággal  fejedelem  a festők  körében.  Ö azon- 
ban egyben  az  egyetlen  lánglelkű  művész  közöttük ; a többi  legfel- 

jebb  egyes  képein  mutatkozik  ennek.  Sokan  igen  kiválóak  művé- 
szetükben, mégis  a lánglélek  nyoma  nélkül.  Mivel  már  úgyis  az 
osztályozásba  fogtunk,  soroljuk  föl  azokat,  akik  Rembrandt  és 
Frans  Hals  mellett  az  első  helyen  állnak,  mert  a hollandiai  művé- 
szetet a legtökéletesebben  tükröztetik  vissza  s ezt  idegen  hatások 
ellenében  mindvégig  tisztán  megőrizték.  Ide  tartoznak  Jacob  van 
Ruisdael,  Potter,  Terborch,  Cuyp  és  a delfti  van  dér  Meer.  Min- 
den esetre  az  elsőrangú  művészek  tekintélyes  tömege  ez,  főleg  Bel- 
giummal összehasonlítva,  ahol  a hatásával  mindent  lenyűgöző  Ru- 
bens mellett  csak  Van  Dijck  tud  érvényesülni  és  azután  Brouwer, 
aki  azonban  a hollandusokhoz  pártolt  át. 

A hollandiai  festészet  művészi  jellegének  megállapításánál  el- 
tekintünk attól,  ami  tárgyi  határozottságában  a formákban  is  a 
legvilágosabban  tűnik  szembe : az  arcképtől.  Csak  az  életképek  és 
alakos  tájképek  nagy  tömegére  gondolunk,  amelyben  ennek  a mű- 
vészetnek hollandus  jellegzetessége  a legkönnyebben  ösmerhető  föl. 
Itt  tűnik  föl  leginkább,  hogy  a hollandiai  festészet  nem  akart 
formai  művészet  lenni.  A két  Ostade  vagy  a leydeni  életképfestők 
Dou,  Steen,  Metsu  és  mások,  de  sőt  Terborch  legtöbb  képén  is, 
aki  alakjaival  valamennyit  felülmúlja,  az  alakoknak  magukban  véve 
szinte  semmiféle  jelentőségük  nincsen.  A tárgyi  érdekesség  vagy  a 
képek  novellisztikus  éle  sem  jelent  itt  sokat,  ha  gondolatainkat  rög- 
tön ez  a kérdés  ragadja  is  meg,  hogy  mi  hozta  össze  a képen  áb- 
rázolt embereket.  Többnyire  hétköznapiak  is  a jelenetek,  amelyek 
azonfelül  képeiken  minduntalan  ismétlődnek ; adomaszerű  éllel  vagy 
különös  elevenséggel  fölfogott  motivummal  csak  ritkán  találkozunk 
s ebben  a tekintetben  épp  a legkiválóbb  mester  közülök,  Terborch 
a legszegényebb.  A legtöbb  ilynemű  képpel  szemben  első  benyomá- 
sunk ma  az,  hogy  alakjaik  nem  igen  elevenek,  ami  részben  a hol- 
landusok temperamentumával  függhet  össze.  Mily  nagy  mértékben 
íinomodhatik  a lelki  kifejezés,  azt  csak  a XVIII.  századbeli  francia 
életképeken  látjuk.  A hollandusoknál  a képek  fővarázsa  az  általános 
hatásban,  a térbeli  elrendezésben  s a színezésben  rejlik.  A térhatás 
a lényeges.  Ahol  ez  hiányzik,  ott  igen  egyhangúak  benyomásaink, 
mint  Frans  Hals  körének  haarlemi  csoportképein,  amelyeken  az 
alakok  nem  egyszer  lapos  fal  mellett  sorakoznak. 

Ezen  általános  művészeti  ideál  körén  belül  egyesek  sajátos  fel- 
adatokat oldottak  meg.  Dou-t  leginkább  a kicsiny  méretek  jellem- 
zik, Metsu-t  a hűs  nyugalom,  színezésében  is;  Jan  Steen,  mint 
művész  igen  egyenlőtlen  s tárgyai  tekintetében  a legtartalmasabb, 

legkevésbbé  az  ebben  a tekintetben  Adriáén  van  Ostade,  aki  mint 
művész  valamennyit  felülmúlja.  Még  határozottabban  érvényesülnek 
a tiszta  művészi  célok  a delfti  van  dér  Meer-hez  fogható  szín- 
impresszionistáknál. A mostani  festők  szánakozóan  nézik  le  a nálunk 
még  a múlt  században  is  nagyon  fölkapott  életképet  s inkább  egyes 
részleteket  festenek,  amelyek  természethűsége  aztán  annál  nagyobb. 

A régi  hollandusok  abban  a meggyőződésben  éltek,  hogy  nem- 
csak művészek  számára  dolgoznak  s hogy  a legtöbb  ember  érdek- 
lődik a mindennapi  élet  iránt  s ezt  a festményeken  is  szívesen  látja 
viszont.  Könnyebb  lett  volna  dolguk,  ha  pusztán  részleteket  feste- 
nek. Ezek  helyett  azonban  külső  életükről  az  utókorra  hű  és  töké- 
letes életképeket  hagytak  hátra,  aminőkre  a mi  utódaink  nem  szá- 
míthatnak. Egyik-másik  hollandiai  belsőség  mai  szemmel  nézve, 
keménynek  és  levegőtlennek  fog  látszani ; manapság  ugyanis  a leve- 
gőt oly  láthatóan,  szinte  kézzelfoghatólag  festik,  hogy  szilárd  tár- 
gyat észre  sem  veszünk  benne  s egész  városrészek  fölolvadnak  a 
képeken  visszatükröztetett  közvetetlen  napfényben.  A hollandusok- 
nak a való  tárgyakban  sokkal  több  örömük  telt,  semminthogy  az 
ambiente  ilyfokú  túlzására  vállalkozniok  eszükbe  jutott  volna  s a való 
életben  bennünket  is  csak  akkor  bilincsel  le  a látni  való,  ha  ebben 
szemünk  még  képes  formákat  megkülönböztetni. 

Mindezek  a hollandus  képek  rendesen  «kabinett-formát»  mutat- 
nak s a mérsékelt  nagyságú  szobák  díszítésére  voltak  szánva,  ame- 
lyek kicsinységét  a hollandusok  hajófülkéikben  élve,  -szokták  meg. 
Paul  Potter  egyszer  festett  bikát  természetes  nagyságban  s egyszer 
egy  orosz  juhászkutyát  is.  Általában  azonban  ilyesmi  nem  állott 
arányban  a tárgy  jelentőségével.  A képmásokon  a természetes  nagy- 
ság a rendes.  A tájképek  többnyire  kicsiny  alakúak  s formájuk  és 
tartalmuk  összehangolásában  sok  finomság  érvényesül.  Ez  a finom 
érzék  később,  pl.  Berchen  vagy  Jan  Weenix  képein  az  olasz  irány 
hatása  alatt  elvész.  A hollandusokkal  ellentétben  Rubens  stílusának 
hatása  alatt  a brüsszeli  tájképfestők  az  aránytalanul  nagyméretű 
munkákat  szeretik ; képeik  ma  már  csak  díszítő  hatással  vannak 
ránk  s minden  intimitás  nélkül  valók. 

A hollandiai  arcképről,  tekintve  minden  korra  nézve  örök- 
érvényességű jelentőségét,  nem  szükséges  sokat  mondanunk.  A régibb 
festők  a .fejeket  gondos,  fokozatos  színkeveréssel  erőteljesen  mintáz- 
zák meg  s eljárásuk  a Terborch  virágzása  korabeli  mestereknél  is 
általános.  Ez  könnyen  vezethetett  volna  egyoldalú  kemény  plasztika- 
festéshez.  Frans  Hals  és  Rembrandt  állták  ennek  útját,  az  egyik 

széles  ecsetkezelésével,  a másik  a fény  és  árnyék  játékával  vissza- 
tükröztetett  modellirozásával. 

A hollandiai  tájkép  értéke  nem  oly  vitán  felül  álló.  Igényeink 
nemcsak  tárgyai  körét,  de  intenzivitását  tekintve  is,  ma  nagyobbak. 
Ezen  a téren  a XIX.  század  nagy  haladást  mutat,  igazi  hódításo- 
kat, amelyekkel  szemben  a hollandusok  művészete  kicsinyesnek 
és  kezdetlegesnek  látszik.  Ám  az  úttörők  érdemeiről  mégsem  sza- 
bad megfeledkeznünk.  A bennünket  környező  természet  iránt  való 
érzékük  tekintetében  érdem  dolgában  elődeikkel  osztozkodnak;  ki- 
csiny hazájuk  szerény  bájairól  azonban  önálló  jelentőségű  tájképei- 
ken ők  adnak  először  tisztult  benyomásokat.  Hogy  ebben  nem  merő 
másolás  nyilvánult,  hanem  mélyebb,  lelkesebb  felfogás,  amelyet  a 
nézővel  is  képesek  közölni,  ezt  értékűk  erős  különbségeiben  érez- 
zük. A haarlemi  Wynauts  például  ügyes  másoló  s legjobb  képei  — - 
a korábbiak,  mert  a későbbieken  manirista  — sem  tükröztetnek 
vissza  egyebet,  mint  mintáik  szolgai  másolatát. 

Egész  másként  fest  Ruisdael.  Jól  tudjuk,  hogy  ezzel  a névvel 
szinte  elválaszthatatlanul  egybeforrt  a « hangulat))  fogalma,  amivel 
minden  valamire  való  hollandiai  tájképen  találkozunk.  A Haarlem 
vidékén  élő  emberek  az  északi  germánoknál  ritka  finom  érzéket 
tanúsítottak  a természet  iránt  s ennek  kifejezése  tájképfestőik  sze- 
mében is  fontosabb  volt,  mint  a természet  ismeretének  helyessége, 
ami  nem  egy  modern  festőnél  a fő. 

A fák  típusainak  jellemzésében  könnyű  többre  vinni,  mint 
amennyit  Ruisdael  elért;  ő azonban  annyival  is  megelégedett. 
Továbbá  mindnyájan  tudjuk,  hogy  a hold  sarlója  sohasem  jelenik 
meg  a nyugati  égbolton,  esti  tájképen  mégsem  fogja  ez  senkinek 
hangulatát  megzavarni,  ha  ott  találja.  A hollandusok  is  úgy  gon- 
dolkodtak, hogy  nem  természettudósok  és  geográfusok  számára  fes- 
tenek. Azt  sem  igen  tudták  volna  felfogni  ésszel,  hogy  modern 
szemmel  nézve,  a tájkép  staffage  nélkül  a leghatásosabb ; jól  tud- 
ták, hogy  mily  nagy  a varázsa  az  élettelen  keretében  mozgó  ala- 
koknak a térhatás  művészi  ki  domborítása  s gondolataink  fölkeltése 
tekintetében.  Ruisdael-hez  hasonlóan  valamennyien  ismerték  táj- 
képeiken az  elhagyatott  vidék  értékét,  mert  különben  nem  tudtak 
volna  a régiek  alaksokaságától  megszabadulni;  ám  tájat  teljesen 
emberek  nélkül,  amihez  csak  a hegymászó  vagy  léghajós  szokott 
hozzá,  nem  igen  tudtak  volna  elképzelni.  Még  természet  után  ké- 
szült vázlatos  tanulmányaikon  is  megtaláljuk  a staffaget  jelezve. 
A modern  festőknek  jobb  dolguk  van,  nincs  szükségük  többé,  hogy 

az  alakok  rajzolásához  is  értsenek.  A mai  igényekkel  szemben  a 
hollandus  tájképek  azonfelül  általában  igen  sötéteknek  tűnnek  föl, 
még  pedig  nemcsak  azért,  mert  idők  folyamán  megbámulták.  Ezt 
azzal  szokás  magyarázni,  hogy  ezeket  a tájképeket  a műteremben 
festették,  ami  a delfti  Van  dér  Meer  Delft  városát  ábrázoló  fest- 
ményéről is  áll,  amelyen  mégis  igen  sok  a fény. 

Bizonyos,  hogy  ennek  oka  mélyebben  rejlik.  Az  erősebb  árnyé- 
kokkal mindannak,  amit  ezeken  a képeken  visszatükröztetni  akar- 
tak, több  erőt  és  határozottabb  formákat  kölcsönöztek  s a termé- 
szettel, mint  a fény  nagymesterével  józan  ésszel  senki  sem  akart 
versenyre  kelni. 

Ellenkezőleg  Ruisdael  tájképeinek  méla  kedve  természetszerű- 
leg is  a fény  tompítását  tette  szükségessé.  Szóval  a mindent  fel- 
táró fény  a keresett  hangulat  elérésének  csak  akadálya  lett  volna. 
Ugyanígy  áll  a dolog  a színezéssel  is.  A hollandiai  tájképeken  álta- 
lában kevés  a lokális  szín.  Ennek  oka  legkevésbbé  sem  a hollandiai 
égboltban  rejlik.  Goyen  kevés  árnyalattal  rendkívül  sokat  ér  el, 
amikor  például  napfényben  csöndes  vizet  fest  s ő általában  a pozitiv 
színek  közül  jóformán  csak  a zölddel  él.  Gondoljunk  csak  az  1650 
után  Amsterdamban  határozottan  úgynevezett  <<barnánfestők»-re, 
akik  közül  a legösmertebb  Van  dér  Neer,  a holdvilágfestő  s Ever- 
dingen,  a norvég  hegyek  festője  volt;  gondoljunk  végül  a nagy  Rem- 
brandtra, aki  akkor  Amsterdamban  élt  s minden  tájképet  barna  és 
sárga  színnel  festhetett  s akkor  nyilvánvaló  lesz,  hogy  itt  öntudatos 
doktrínával  van  dolgunk.  Hobbema,  az  utolsó  nagy  hollandus  tájképíró 
szintén  barnán  fest.  Azt  is  mondhatjuk,  hogy  mindabból,  ami  ezeket 
jellemzi,  Rembrandt  vonta  le  a konzekvenciákat  a legélesebben. 

Rembrandt  általánosan  ösmert  művészi  nagyságát  méltatni  ezen 
a helyen  fölöslegesnek  látszik.  Mostanában  ő a legnépszerűbb  az 
összes  régi  mesterek  sorában  s méltán.  De  azért  nem  kell  nyilván- 
való monstruozitásokat,  aminőket  az  ő művészetében  is  találunk, 
remekműveknek  elhíresztelnünk. 

Ezzel  szemben  még  szót  kell  ejtenünk  a szerényebb  mellékes  mű- 
fajokról, amelyeket  a hollandusok,  mint  minden  láthatónak  az  ábrá- 
zolói, teremtettek.  Virág-  és  gyümölcsképek,  terített  asztalok  s halas  pol- 
cok ábrázolásában  mindmáig  senki  sem  múlta  őket  felül.  Az  építészeti 
festésben  a Berckheyde  testvérek  és  Jan  van  dér  Heyden  homlokzat- 
képei mögötte  maradnak  Emanuel  de  Witte  templomi  belsőségeinek. 

A tenger  festését  illetőleg  ma  mások  igényeink.  Mindezeket  a 
műfajokat  Németalföld  déli  részének  mesterei  is  fölkarolták. 


A SPANYOLOK. 


SPANYOLOKBAN  NEM  VOLT  MEG  az  a nemzeti  jellegű 
művészeti  tehetség,  amelyet  a görögöknek,  olaszoknak, 
a németalföldieknek  és  hollandusoknak  szoktunk  tulaj- 
donítani. A középkorban  az  ide  átültetett  mór  kultúra 
túlsúlyban  volt  a hazai  fölött  s ez  a művészetben  épp  a képsze- 
rűt fojtotta  el,  a díszítésben  pedig  a spanyolok  teljességgel  az  ara- 
bok tanítványai  voltak.  Amikor  később  oltárokra  és  oltárképekre 
volt  szükségük,  ilyeneket  Itáliában  és  Németalföldön  rendeltek  meg. 
Mindkét  ország  számos  művésze  Spanyolországban  is  dolgozott  s 
az  itt  élőkre  hatással  is  volt ; mégsem  találkozunk  ezek  sorában 
Riberáig,  aki  nem  tiszta  spanyol,  nagyobb  tehetséggel,  csak  a 
képírás  egyes  fajait  felkaroló  művészcsoportokkal.  Az  egész  régibb 
festészetre  nézve  már  az  is  jellemző,  hogy  mindenkor  hazája  hatá- 
rai közé  elrekesztve  maradt : rúgói  külföldi  eredetűek,  de  vissza 
nem  ád  semmit,  semmiféle  más  művészet  nem  táplálkozott  belőle, 
mert  csak  Spanyolországban  vehették  hasznát  s csakis  a spanyolok 
értették  meg.  Ez  a művészet  még  a spanyol  irodalomnál  is  egy- 
oldalúbb.  Tárgyainak  köre  a szent  képekre  s az  arcképre  szorít- 
kozik; a profán  alakos  képet  csak  annyiban  karolják  föl,  ameny- 
nyiben  képmásjellegű ; a tájkép  hiányzik.  A napfényes  Andalúziá- 
ban, amelynek  fővárosa  a mór-csúcsíves  Sevilla  s a még  délibb 
Granadában  termett  a legtöbb  festő.  Néhányan  Madridba  költöz- 
nek a király  udvarába.  II.  Fülöp,  apjához  hasonlóan  nagy  barátja 
a művészetnek,  főleg  Tiziannak.  Uralkodása  alatt  már  két  spanyol 
udvari  festőt  is  ismerünk.  Coello  arcképeket  fest  az  utrechti  An- 
tonis  Mór  modorában,  akit  utánoz ; természethű,  de  száraz  és 
kemény  s minden  hízelgés  nélkül  fest.  A ruha,  fegyverzet  és  ékszer 
igen  részletezett,  a színezés  általában  halvány  szürke,  a lelki  kifejezés 
tartózkodó  és  hideg,  ódonszerű  és  merev,  felfogásunk  szerint  szinte 
élettelen.  A spanyol  ízlésnek  ez  megfelelt  és  Coello  vagyont  és  hírt 
szerzett  a legmagasabb  köröket  ábrázoló  festményeivel.  Az  « isteni » 

Morales  csak  vallásos  képeket  festett,  gyakran  félalakban,  sovány 
testformákkal  s erősen  hangsúlyozott  fájdalmas  arcvonásokkal. 

Innentől  kezdve  a XVII.  századig  fejlődik  a spanyolok  egy- 
hangú, erős  nemzeti  vonásokat  mutató,  nemcsak  vallásos,  de  szi- 
gorúan egyházias  jellegű  festészete.  Külsőleg  ezt  éles  kontúrok  jel- 
lemzik, továbbá  fafaragványokra  emlékeztető  kemény  formák,  setét 
árnyékok  és  erőteljes,  általános  hatásukban  hideg,  simán  és  kemé- 
nyen kezelt  színek.  A fejlődés  új  korszakát  két  sevillai  készíti  elő. 
Roélas,  Zurbaran  mestere,  Velencében  Tintoretto  tanítványa  volt.  Sok 
szeplőtelen  fogantatást  fest,  mint  később  Murillo  (az  olaszok  inkább 
Mária  mennybemenetelét  festették) ; de  sok  népes  kompozíciót-  is. 
Herrera,  Velasquez  mestere,  új,  szélesebb  technikát  mutat.  Fő- 
művei abba  az  időbe  esnek,  amikor  tanítványa  és  Murillo  már  ön- 
állóan dolgozik.  Mindkettőnek  vállain  emelkedett  a sevillai  Zurbaran, 
aki  Velasquezzel  egykorú  s rangban  általában  mint  a harmadik 
szerepel  a spanyol  festők  sorában.  Városának  szerzetes  életét  örö- 
kíti meg,  a cellák  világát,  de  távolról  sem  oly  barátságosan,  sőt 
néha  derűsen,  mint  olykor  Murillo,  de  borzalmas  komolysággal. 
Sevillai  szerzetes-típusokat  ábrázoló  képeit  ünnepélyes  nagyszerű- 
ség s pompásan  ragyogó  színek  jellemzik,  mintáit  szigorúan  követő 
realizmus  minden  költői  emelkedettség  nélkül,  amelyet  kizárólag 
Murillo  tükröztetett  vissza  s a természet  közvetetlensége  nélkül  is, 
mely  ismét  Velasquezt  tette  a realisztikus  festők  sorában  a legna- 
gyobbá.  Csak  ennek  a két  nagy  mesternek  kedvéért  érdeklődünk 
még  általában  a régibb  spanyol  festészet  iránt;  a faji  korlátozott- 
ságból, a spanyol  következetesség  túlságos  mértékéből  az  ő lánglel- 
kük  ragadta  ki.  Lényegükben  véve  nagyon  különböznek  egymástól ; 
úgy  hogy  szinte  össze  sem  hasonlíthatók ; az  egyik  a spanyol  büsz- 
keséget, a másik  az  áhítatot  tükrözteti  vissza,  ám  legmagasztosabb 
átszelleműlésében.  S a néző  mégsem  kerülheti  ki,  hogy  festmé- 
nyeikkel szemben  összehasonlításokat  ne  tegyen.  Akinek  számára 
a művészet  annak  a megtestesítője,  amit  szeme  a valóságban  nem 
láthat,  annak  Murillo  lesz  kedvesebb.  Aki  a látható  élet  részletei- 
nek a lehetőségig  valószerű  visszatükröztetését  keresi  a művészet- 
ben, ennek  szemében  Velasquez  lesz  a nagyobb  mester. 

NÉMET  FESTÉSZET  képviselői,  amennyiben  általánosan 
ismeretesek  s nemcsak  a mütörténetírót  érdeklik  : Hol- 
bein,  aki  pusztán  ifjú  éveit  töltötte  el  Németország- 
ban s Dürer,  ki  voltaképen  nem  volt  festő.  S ahol  a 
festők  hiányzanak  vagy  hozzáférhetetlenek,  ezek  helyett  a « grafikus « 
jelentkezik.  így  a XV.  században  Schongauer,  a XVI.  században 
Burgkmair,  Dürer  és  tanítványai  s Cranach.  S még  jóval  később 
is,  miközben  a reformáció  és  a harminc  éves  háború  a művészet 
történetét  itt  megszakítja,  a XVIII.  században,  amikor  az  euró- 
pai festészet  élén  a franciák  állnak,  Németországban  voltaképen 
Chodowiecki,  a kedélyes  könyvillusztrátor  a legkiválóbb  művész. 

Ez  minden  bizonnyal  elszomorító  arra  nézve,  akinek  a német 
festészetről  szólania  kell,  de  nincs  másként.  Hadd  álljon  itt  minde- 
nek előtt  a következő  egyéni  vallomás.  Ifjúságomban  ugyancsak 
sokat  erőlködtem,  hogy  a régi  német  mesterek  együgyű  bensőségét 
megszeressem.  Jobban  ismertem  őket,  mint  az  olaszokat,  holott  már 
Itáliában  is  jártam ; apró  utazásaim  közben  mindenütt  megragad- 
tam az  alkalmat,  hogy  munkáikat,  gyakran  még  eredeti  helyükön 
fölkeressem  s szinte  kötelességemnek  tartottam,  hogy  hazám  mű- 
vészetét ismerjem.  Útbaigazítóim  a kitűnő  Waagen  komoly  és  tár- 
gyilagos könyvei  voltak,  aki  egyébként  is  jóakaró  pártfogóm  volt, 
Woltmann  Alfréddal  is  megismerkedtem,  aki  akkor  írta  Holbein- 
ról  első  kötetét ; megértem  mint  szállították  le  Cranach  értékét,  mint 
került  Grünewald  a helyére  s mint  fedezték  töl  Hans  Baldungot. 
Ily  benyomások  hatása  alatt  arra  a meggyőződésre  jutottam,  hogy 
a régi  német  festészet  minden  szemmel  látható  egyenetlensége  elle- 
nére nagyobb  tartalmi  mélységével  a külsőségeiben  nagyszerűbb  olasz 
festészettel  is  kiállja  az  összehasonlítást.  Valahányszor  azonban  a 
műveltség  minden  ágában  engem  felülmúló  emberekkel,  akik  koruk 
művészeti  közvéleményét  is  képviselték,  képtárakban  találkoztam, 
mindinkább  azt  tapasztaltam,  hogy  elméletileg  álláspontomat  meg: 
tudom  ugyan  védelmezni,  másokat  azonban  nincs  módomban  szá- 

mára  megnyerni.  Ellenfeleim  nem  műtörténetírók  vagy  úgynevezett 
műértők  voltak  (akikkel  utóvégre  mindenben  meg  lehet  egyezni), 
de  műbarátok,  a semmiféle  elmélettől  sem  befolyásolt  természetes 
művészi  ízlés  képviselői.  Ezek  már  nem  állottak  a régibb  nemzedék 
körében  általános  klasszicisztikus  ízlésnek  hatása  alatt,  amely  az 
antikon  kívül  csak  az  olasz  művészetet  becsülte  meg.  A hollandu- 
sokat is  szerették,  sőt  a régi  németalföldiekkel  is  könnyen  meg  tud- 
tak barátkozni  s a festői  hatás  iránt  természetes  érzékük  volt.  Ezt 
a legjobb  értelemben  vett  vox  populi-t  nem  lehetett  figyelmen  kívül 
hagynom.  A német  festészetben  mindenfelé  fogyatkozásokat  és  zavaró 
vonásokat  találtak.  Holbein  arcképei  kiválóak,  bár  nem  egy  köny- 
nyen  gyújtanak  lelkesedésre,  Dürer  is  nagy  név,  akinek  művészetét 
nem  tesszük  kérdésessé.  Ám  tovább  visszafelé  s a kettő  körében, 
itt  rejlenek  a kérdések,  amelyekkel  az  alábbiakban  foglalkozunk  s 
ezzel  a vallomást  befejezhetjük. 

Mindnyájan  tudjuk,  hogy  mit  adott  nekünk  a XV.  században 
Itália  és  Németalföld.  Hogy  fest  ebben  az  időben  Németország  ? 
A kölni  iskola  zárkózott  életet  él  és  saját  körén  kívül  befolyást  nem 
gyakorolva  voltaképeni  fejlődés  nélkül  a XVI.  századba  nyúlik  át; 
a Rajna  felső  vidékén,  Sváb-  és  Frankföldön  a vallásos  festészetnek 
külső  ismertető  jeleknél  fogva  összefüggő  területe  tárul  elénk,  mely 
a tájképben  különbségeket  mutat  s németalföldi  hatás  alatt  fokoza- 
tosan fejlődik.  Ez  a hatás  volt  az  egyedüli,  amellyel  szemben 
Németország  akkor  nem  zárkózott  el.  Képírása  azonban  túlnyomó 
részben  kézmíves  munka  jellegű  festményekből  áll  s a kolmári  Schon- 
gauer-től  eltekintve  egyetlen  határozott  művészi  egyéniséget  sem 
tud  fölmutatni.  S míg  az  olasz  festészet  kezdettől  fogva  mutatja  azt 
a nagyszerű  vonást,  amely  Itália  hatalmasan  fellendülő  városainak 
életét  is  jellemzi,  amiből  a németalföldi  művészetben  is  érvénye- 
sül valami,  addig  Németországban  az  oltárfaragás  népies  művészete 
az  uralkodó,  amelyben  a festőnek  az  oltárszárnyakon  csak  másod- 
rendű szerep  jut.  Ez  az  oltárfaragás  igen  fejlett  kézi  ügyességet 
mutat  s ötletekben  és  gondolatokban  sem  szegény.  S ami  a jel- 
lemző kifejezését  illeti,  valamint  az  emberi  test  egyes  formáinak 
ismeretét,  ebben  a tekintetben  egyik- másik  nürnbergi  festő  ügyesebb, 
mint  a németalföldiek,  akik  a színezésben  csakhamar  mesterek 
lesznek ; ám  a szabadabb  felfogás,  amely  a formák  fölött  való 
uralkodáson  alapszik,  miként  kezdettől  fogva,  ellentétben  az  ola- 
szokkal, most  is  hiányzik.  Az  olasz  mesterek,  részben  az  antik 
segítségével,  ezt  a szabad  felfogást  a természetből  merítették. 

A németeknek  régi  művészetük,  a csúcsíveskori,  nem  tehetett  hasonló 
szolgálatokat.  Egyes  nagyszerű  formájú  templomi  kőfaragványok 
alkalmasak  lettek  volna  ugyanerre ; de  ezek  elavult  dolgok  vol- 
tak, amelyek  felé  már  nem  fordultak  oly  eleven  érdeklődéssel  s 
amelyek  a gótikus  emlékek  tömegében  elvesztek.  Ez  utóbbi  minta- 
képei pedig  általában  minden  művészetnek  csak  akadályáúl  szol- 
gálhattak. A kései  csúcsíves  építészet  formáihoz  a legaprólékosabb 
ékítményekig  szívósan  ragaszkodtak  ; az  alakok  formáit  is  ezeknek 
megfelelően  alakították  s a képfaragókat  e tekintetben  a festők  is 
utánozták.  Az  olasz  festőknek  egy  sajátos  és  jelentős  szobrászat 
alkotásai  szolgáltak  mintaképül.  A német  szárnyasoltárok  szobrászai 
a festőknek  nem  nyújthattak  ilyeneket.  Még  később  is,  amikor  a 
szobrok  sajátos  értéket  mutatnak,  a festők  a szobrászokat  megelőzve 
haladnak  a maguk  útján.  Oly  teremtő  jellegű  szobrászokat  meg- 
előzve haladnak  a maguk  útján.  Oly  teremtő  jellegű  szobrászat, 
amely  a festészetnek  útmutatóúl  szolgált  volna,  Németországban 
egyáltalában  sohasem  volt. 

Az  oltárok  szárnyain  a festmények  a Svábföldön,  ' névszerint 
Ulm-ban  a leggyakoriabbak.  Lucas  Moser-nek  korai,  Magdolnát, 
Mártát  és  Lázárt  ábrázoló  tiefenbronni  festményei  (1431)  azért  ér- 
dekesek, mert  olyan  lokális  jellegű  művészetnek  példái,  amely  min- 
den külső  segítség  nélkül  már  elég  eleven  egyénítést  mutat  s a 
részletekben  már  szerény  realizmus  visszatükröztetésére  is  vállalko- 
zik. Jóval  kézzelfoghatóbban  tanúskodik  erről  az  allgaui  Hans 
Multscher,  aki  Ulmban  dolgozott,  berlini  paszió-képein  ; ezt  újab- 
ban fedezték  föl  s mint  német  realistát  dicsérik.  Kurtára  szabott 
arányokban  ábrázolt,  rikító  színű  alakok  tolongnak  itt  egymás  hátán, 
emelik  karjaikat  s vágnak  torzképeket.  Népies  művészet  ez,  min- 
den magasabb  rendű  törekvés  híján.  Sokkal  finomabb  az  1435-től 
kezdve  Bázelben  tevékeny  rottweili  Konrad  Witz.  Rajza  gondos, 
fényhatásokkal  egybeolvadó  színei  jók,  távlati  mesterkedésekre  is 
vállalkozik.  Németalföld  festészetének  hatása  szembetűnő.  De  sajá- 
tos jellemző  vonása  szépérzéke;  nyilvánvaló,  hogy  művész  akar  lenni 
s nem  pusztán  falusi  festő.  Ez  szintén  újonnan  fölfedezett  mester, 
akit  Grünewaldig  az  egyetlen  német  koloristának  tartanak,  ami 
nem  sokat  jélent  Konrad  Witzre  vonatkozólag. 

A németalföldi  hatást,  mely  egyre  erősebb,  főkép  Rogier  van 
dér  Weyden,  később  Dirck  Bouts  képei  is  terjesztik.  A Tauber 
.melletti  Rothenburgból  származó  Herlin  többnyire  Nördlingenben 
dolgozott,  ahol  főművei,  1462-től  fogva,  ma  is  láthatók.  Mintája 

Rogier.  Szorgalmasan  komponál  s különösen  építészeti  keretbe  állí- 
tott csoportozatainak  bizonyos  nagyszerű  és  ünnepélyes  vonást  tud 
kölcsönözni,  az  elrendezés  azonban  merev  s a karcsú,  szükvállú, 
hosszú  kezű  alakok  sem  élnek  igazán.  Színei  jók,  de  formái  kemé- 
nyek, mint  a fafaragványok.  Rogier  németalíöldi  követőjétől,  az  igazi 
festőtől  Memlingtől  nagy  űr  választja  el.  A legjobb  benne  az,  hogy 
sajátos,  helyi  tipust  igyekszik  elérni : keskeny,  komoly  arcokat  fest, 
széles  orral  s éles  metszésű  szemekkel.  Az  arcok  azonban  csak 
tipikusak  s a képmásszerű  tartalom,  amelynek  a németalföldi 
festészet  elevenségét  köszönheti,  hiányzik.  Ezeknek  a helyeknek 
kicsinyes  világában  arcképfestés  nem  tudott  fejlődni.  Valamivel 
sokoldalúbbnak  látszik  kortársa  Hans  Schüchlin,  aki  Ulmban  Zeit- 
blom  mestere  lett  s aztán  ezzel  közösen  dolgozott  egyes  oltárokon  ; 
főműve  Krisztus  gyermekségét  és  kínszenvedését  ábrázoló  nyolc 
szárnykép  egy  1469-ből  való  tiefenbronni  oltáron.  Ezeken  különböző 
hatások  érvényesülnek.  A mozdulatokban  és  a ruharedőzésben  na- 
gyobb elevenségre  törekszik  s tájképein  némi  térhatásokra  is,  de 
ebben  a tekintetben  az  egykori  németalföldiekkel  nem  szabad  őt 
összehasonlítani.  Az  ulmi  Bartholomáus  Zeitblom,  a svábföld  büsz- 
kesége 1518-ig  számos  festett  oltárszárnyat  hagyott  ránk;  a legtöbb 
Stuttgartban  látható.  Ezek  színezésük  szabad  harmonikus  és  önálló 
hatásával  tűnnek  föl.  Szelíd  alakjai,  csendes  és  kedves  arcukkal  s 
jól  rajzolt,  gyöngéd  mozdulatú  kezeikkel,  nyugodt  redőkben  aláomló  bő 
ruhájukban  magukban  véve  mindenkor  gyöngéd,  inkább  bensőséges, 
mint  ünnepélyes  hatást  gyakorolnak.  Ebből  a passziv  belső  életből 
azonban  az  alakok  még  akkor  sem,  ha  mozognak,  nem  tudnak  kibonta- 
kozni. Egyformán  állanak  helyükön,  a németalföldiek  arcképszerű 
valószerűségétől  egészen  távol  esnek,  az  1491  óta  már  halott  Schon- 
gauer  mélyrehatóbb  jellemzéséből  sem  mutatnak  semmit  s ez  ilyfor- 
mán  Zeitblomra  szintén  nem  volt  hatással.  Képességei  az  egyszerű  val- 
lásos képek  ábrázolására  kielégítők  voltak,  a német  festészet  további 
fejlődésének  rugói  gyanánt  azonban  nem  szolgálhattak. 

A frank  vidékeken  a festők  a szobrászokhoz  hasonlóan  kifejezés- 
teljesebbek  és  egyénibbek.  Színezésük  elevenebb,  gyakran  rikító, 
formáik  kidolgozása  részletezőbb,  mozdulataik  erőteljesebbek,  cso- 
portosításuk módja  is  változatosabb  és  sokféle  hatás  visszatükrözte- 
tésére  alkalmas.  A leginkább  ösmert  közülük  Wohlgemut,  Dürer 
mestere,  aki  Herlin-nel  egyidőben  honosítja  meg  Németországban 
a németalföldiek  természethűségét  és  színezését  s a szárnyasoltárok- 
készítésével  foglalkozó  legnépesebb  műhely  élén  áll. 

A szárnyképek  értéke  igen  különböző,  aszerint,  amint  ezek 
korábban  vagy  későbben,  gondosan  avagy  gyári  módon  készültek. 
Wohlgemut  rajza  azonban  mindig  durva  s színezése  tarka;  ízlése 
kevesebb,  de  több  sajátos  életet  tükröztet  vissza,  mint  az  egyhangú 
Herlin.  Nyers  felfogása  feltűnést  keltett.  Típusainak  és  ruháinak 
hazai  jellege  akkor  újszerű  volt;  a tájképnek  is  nagyobb  szerepet 
juttatott  s vázákba  tűzött  virágokat  fűzött  ehhez,  továbbá  az  elő- 
térben virító  növényeket,  valamint  madarakat  és  bogarakat,  ami 
ma  jóformán  egyedüli  gyönyörűségünk  képein. 

1465  körül,  amikor  Wohlgemut  első  nagyobb  szárnyas  oltá- 
rával elkészült,  Kolmár  városában  egy  másik  realista  rettenetesen 
torzított  passzió-képeket  festett,  tagbaszakadt  alakokkal,  vastag  torz- 
képű fejekkel:  Kaspar  Isenmann  volt  ez,  akinek  segédje  német- 
alföldi  volt  s aki  Herlin  iskolás  utánzásával  ellentétben  önálló  kon- 
cepciókat festett,  nyersen  és  burleszk  módon,  mint  farsangi  mas- 
karás meneteket.  Schongauer  akkor  még  gyermek  volt.  Hozzá  ké- 
pest az  eddig  felsoroltak  mind  kontárok,  helyi  jelentőségű  festők, 
akik  ma  már  csak  azért  méltók  figyelemre,  mert  az  elsők  voltak. 
Viszont  Schongauer  rézmetszetei  már  életében  mindenfelé,  Magyar- 
országon  is  elterjedtek  s a festőknek  mintákul  szolgáltak  és  koncep- 
cióik gazdagságával  mindmáig  művészi  hatásúak.  Mindenekelőtt 
hazáját  jellemző  elemeket  látunk  alkotásain,  egy-két  németesen  szeg- 
letes, fanyar  vonást,  de  egyben  valami  kedves  bensőségest  is,  szinte 
bizonyos  vonalszépséget,  mint  aminőt  a svábok,  nevezetesen  Zeit- 
blom  mutatnak. 

Ezektől  az  alakok,  az  arckifejezés,  a ruharedőzés  és  kompo- 
zíció tekintetében  idegenszerű  típus  különbözteti  meg,  amely  a 
németalföldiekre  utal,  néha  határozottan  Rogierre,  akit  mesterének 
tartanak.  Képeinek  általános  hatása  szinte  inkább  németalföldi, 
mint  német,  asszonyi  típusai  néha  Memlingre  emlékeztetnek,  ám 
sokban  elüt  a németalföldiektől  is ; így  passzióképei  mozgalmassá- 
gával, a még  gyakrabban  felmerülő  meztelen  alakokkal,  amelyek 
soványak  és  báj  nélkül  szűkölködnek,  néha  formáikban  is  értelmet- 
lenek, aminthogy  ruháinak  redőzése  is  élesebb  és  gyűröttebb. 
A tájképet  rendesen  csak  jelzi,  nincs  ehhez  érzéke  s Dürer  mély- 
séges, hangulatos  hátterei  még  hiányzanak  nála ; az  emberi  alak  s 
a kompozíció  iránt  van  érzéke,  a számos  tárggyal  teli  tér  iránt 
azonban  még  nincs. 

Jellemének  alapvonása  a természetesség,  ünnepélyes  nagyságra 
vagy  ideális  magaslatra  nem  törekszik,  másrészt  távol  maradt  min- 

dentől,  ami  durva  s képein  bizonyos  bensőséges  finomultság  szinte 
magától  érvényesül.  Metszeteinek  fekete  és  fehér  színével  a festők- 
kel versenyezve,  minden  formát  határozottan  tükröztet  vissza  s ezek 
megmintázásának  a világosság  felé  vont  vonalakkal  ügyes  felület- 
hatást kölcsönöz.  Ez  a kiváló  művész,  mint  rézmetsző,  tökéletesen 
kimerítette  egyéniségét,  kevés  számmal  ránk  maradt  festményei  job- 
bak ugyan,  mint  másoké,  de  festői  vonásokat  a németalföldiek  mo- 
dorában csak  egy  mutat  igazán,  az  elzászi  idillt,  a szent  családot 
ábrázoló  képe  Bécsben.  A XV.  századbeli  német  festészetnek  ez 
bizonyára  szerény  végeredménye. 

A XVI.  század  közeledtével  kezdődik  az  idősebb  Hans  Holbein, 
a nagy  arcképfestő  apjának  jóval  jelentősebb  festői  működése  s a 
Burgkmair-é.  Ezt  fejlődésében  északitáliai  hatás  segíti  elő,  amely 
Burgkmairon  nyilvánul  a legerősebben;  képein  találjuk  a legtöbb 
renaissance-ékítményt  s velencei  mintaképeire  is  ráismerünk  mü- 
vein, míg  viszont  az  idősebb  Holbein  a kései  csúcsíves  építészet 
ékítményes  formáihoz  még  sokáig  ragaszkodik  s az  új  kifejezésmód- 
ban is  csak  apránként  válik  otthonossá.  Az  idősebb  Holbein  alig- 
hanem fogékony,  lágy  természet  volt,  képein  igen  kedves  részleteket 
láthatunk:  nőies  bájt,  virágokat  s élettelen  tárgyakat ; a festői  iránt 
is  van  érzéke  s a technikában  iskolázott ; szinte  meglátszik  rajta, 
mily  könnyen  dolgozott.  Ehhez  járul  még  képmásszerű  elevensége, 
amely  sváb  elődeiből  hiányzott. 

Tudvalevő  dolog,  hogy  pompás  fejeket  ábrázoló  rajzok  is  ma- 
radtak ránk  tőle.  Ezek  jellemzik  leginkább  művészetét  s festmé- 
nyein is  a fejek  a legjobb  részletek.  Ezzel  szemben  a kompozició- 
ban  nagyon  is  esetlen.  Minél  tartalmasabbnak  kellene  festményeinek 
lenniök,  annál  kevésbbé  áttekinthetők  s annál  nyugtalanabbak. 
Drámai  felfogás  helyett  csak  silány  összefoglalást  nyújt,  elrendezés- 
beli fogyatkozásai  a jelentősebb  képszerű  hatást  lehetetlenné  teszik. 
Ha  továbbá  azt  nézzük,  mily  biztonsággal  mozognak  az  alakok 
Schongauer  metszetein,  használják  tagjaikat,  Holbein  ezekkel  össze- 
hasonlítva, határozott  elnagyolást,  a kifejezésben  elmosódó  hanyag- 
ságot mutat.  A renaissance-formák  meghonosításában  Burgkmairnál 
kisebbek  érdemei  s a festői  feladatok  sajátos  körén  belül,  az  ala- 
kok megmintázása  s a vonal  és  légtávlat  segítségével  való  téralko- 
tás tekintetében  semmit  sem  ért  el.  Nem  volt  úttörő,  hanem  csak 
művészi  mesterember  s mert  nem  volt  erős  tehetség,  működése 
végén  hanyatlásnak  is  indult.  A valamivel  fiatalabb  Burgkmair  mér- 
hetetlenül erősebb,  élesebben  rajzolt  alakjaiban  férfiasabb,  erőteljes 

kifejezésre  törekszik;  azonfelül  vonaltávlattal,  fényhatásokkal  s külö- 
nösen szép  tájképi  hátterekkel  a téralkotáshoz  is  ért.  A polgári 
módon  egyszerű  Holbeinnal  ellentétben  magasabbra  törő  lendületet 
mutat;  szereti  a palotaszerű  házakat  s ájtatos  szentjei  mellé  vilá- 
gias hatású  alakokat  és  páncélos  lovagokat  állít  ; a lovagi  roman- 
tika stílusában  örökítette  meg  metszetek  sorozatával  pártfogója, 
Miksa  császár  tetteit  is.  Rajzbeli  iskolázottsága,  mely  az  idősebb 
Holbeinnál  hiányzott,  tökéletes  grafikussá  tette.  Színezése  erejével 
s poetikus  tartalmával  régibb  kortársait  messze  felülmúlja.  Mint 
festő  azonban  mégsem  éri  el  olasz  mintaképeinek  szabadabb,  olva- 
dékonyabb stílusát ; képein  mindig  érvényesül  valami  merevség  és 
elfogultság,  nemcsak  nagyobb  kompoziciója,  de  a Madonnát  vagy 
a szent  családot  ábrázoló  kisebb  festményein  is,  amelyeken  a figu- 
rális rész  a tájképinek  és  építészetinek  is  mindig  mögötte  marad. 
A velencei  színesen  gondolkodik  és  alkot;  a német  festő,  mintha 
akadályokkal  küzdene,  amikor  koncepcióit  színekbe  ülteti  át. 
A «grafikus»  Burgkmair  nincs  ránk  ily  hatással.  Itt  minden  szaba- 
don és  könnyedén  érvényesül ; a koncepció  és  kivitel  egy.  Képes- 
ségeiről itt  egész  más  fogalmat  nyújt,  mint  festményein ; ezen  a 
téren  igazán  a német  korai  renaissance  mestere.  A fojtogató  halált 
ábrázoló  chiaroscuro  fametszetéhez  fogható  lapnál  különb  nem  kerül- 
hetett volna  ki  velencei  mester  keze  alól  sem.  Burgkmair  1531-ben 
halt  meg.  Az  idősebb  Holbein  már  pár  évvel  előbb.  Sok  nem  igen 
következik  többé  utánuk. 

Könnyebben,  mint  Burgkmair,  találta  meg  ideálját  az  idegen 
formanyelvben  az  ulmi  Martin  Schaffner,  de  ídegenszerűen  is  fes- 
tett. Olasz  képek  hatását  . tükrözteti  vissza  festményein,  sőt  Itáliá- 
ban is  megfordult.  A külsőségek,  épületek  s ruhák  mind  mesteriek, 
színezésükben  gazdag  hatásúak  és  ragyogók,  képei  általános  hatása 
derűs.,  és  ünnepies.  Lélek  azonban  nincsen  munkáiban.  A szentek 
alakjai  színpadiasak  és  sajátos  élet  nélkül  szűkölködnek.  Amberger, 
aki  ismét  augsburgi,  vallásos  képein  szintén  az  olaszok  utánzója, 
de  sajátos  érték  nélkül.  Jelentőségét  kizárólag  jó  arcképeinek  kö- 
szönheti, amelyeknek  az  idegen  formák  nem  árthattak,  mert  a 
képmásszerű  szorosan  a természethez  kötötte. 

Immár  Nürenbergre  és  Dürerre  térhetünk  át,  aki  Burgk- 
mairral  szinte  teljesen  egykorú. 

Nürnberg  művészetével  annyiban  múlta  felül  Augsburgot,  hogy 
számottevő  szobrászata  is  volt,  még  pedig  nemcsak  fafaragása,  de 
.figurális  kőszobrászata,  főleg  . azonban  ércöntése  is,  amely  Peter 

Vischer-rel  a XVI.  század  első  évtizedeiben  a renaissance-stílusba 
.csap  át. 

Vischer  Sebaldus-sírjának  java  apostolai  s az  innsbrucki  Miksa- 
síremlék  Arthurt  és  Theodorichet  ábrázoló  szobrai,  mint  német 
típusok,  megfelelnek  az  olasz  virágzó  renaissancenak ; hogy  mind 
a két  lovag  jellemét  tekintve  német,  ezt  a hozzá  igen  hasonló,  vala- 
mivel korábban  festett,  kissé  még  esetlenül  merev  Paumgártner 
-testvérpár  bizonyítja  Dürer  szárnyasoltárán  Münchenben  és  Cranach 
szent  Györgyöt  ábrázoló  fametszete.  Határozottan  és  öntudatosan 
találta  meg  tehát  a nürnbergi  szobrász  stílusát,  amelyet  művésze- 
tében fölhasználhatott.  Épp  ily  öntudatosan  követték  egykor  a 
firenzei  festők  a korai  renaissance  szobrászait. 

Lehet,  hogy  a festők  Nürnbergben  is  hasonló  hasznot  merítet- 
tek volna  a szobrászatból,  ha  ez  korábban  kezd  fejlődni.  így  azon- 
ban egész  más  módon  gyarapodik. 

Ugyanakkor,  amidőn  Németalföldön  színekben  gazdag  képeket 
kezdtek  festeni,  Németországban  megindul  a könyvnyomtatás  s a 
könyvek  díszítésére  szolgáló  képek  sokszorosító  eljárásait  a fa-  és 
rézmetszetet  fedezik  föl,  melynek  alkotásai  kevésbbé  pompásak,  de 
könnyebben  és  gyorsabban  s jóval  szélesebb  körök  számára  hozzá- 
férhetően állíthatók  elő.  A németek  érdeklődése  mindenkor  inkább 
a tanulás  s az  okulást  nyújtó  hasznos  találmányok  felé  irányult, 
mint  a külső  megjelenésükben  fényes  jelenségek  felé,  amelyek  a 
magasabbrendü  művészeti  törekvések  céljai. 

Minthogy  a festészet  elsősorban  nem  szép  formákra  törekszik, 
de  általánosan  érthető  gondolatokat  akar  kifejezni,  megmaradt  nép- 
szerű alapján.  A nép  számára  dolgoztak  a könyvnyomtatók,  akik 
egyben  a renaissance-formákat  is  meghonosították.  Épp  úgy  dol- 
goztak a fametszők  is  a nép  számára  s Burgkmairhoz  fogható  fes- 
tők nemcsak  képeket  rajzoltak  fára,  de  díszítő  formákat,  kezdőbetű- 
ket és  szegélydíszítményeket  is. 

Ezek  a feladatok  bizonyos  tekintetben  jó  hatással  voltak  a fes- 
tőkre, amennyiben  a népiesség  maradt  ezután  is  művészetük  igazi 
talaja ; festményeikbe  azonban  ily  módon  valami  felemás  hatás  is 
került,  amint  ezt  már  Burgkmair  művészetében  is  láttuk.  A nagy- 
szerű vonás  és  egységes  jelleg,  amely  a jóval  előkelőbb  olasz  fes- 
tészetet jellemzi  — ez  előkelőbb  közönség  számára  is  dolgozott  — 
nem  igen  akart  mutatkozni.  S a német  festők  igazi  német  szorga- 
lommal az  építészeti  ékítmények  elsajátítására  törekedtek,  amelyek 
pedig  a renaissance-festészet  stílusának  nem  lényeges  sajátságai. 

Az  egészet  átölelő  széles  látókör  hiányzott  náluk.  Festményeik, 
amennyiben  nem  egyes  alakokat  ábrázolnak,  de  nagyobb  kompozí- 
ciókat, mindenkor  visszatükröztetnek  valamit  az  illusztrációknak 
érthetőségre  törekvő  túltömöttségéből,  amelyek,  mert  éppen  min- 
dent el  akarnak  mondani,  nagyszerű  benyomás  fölkeltésére  nem  egy- 
könnyen alkalmasak. 

Ehelyett  a német  sokszorosító  művészet  metszeteken  s köny- 
vekben az  ötletek  és  művészi  szempontból  értékes  gondolatok  ak- 
kora gazdagságát  mutatja,  amellyel  Németalföld  egész  képírása 
sem  tud  versenyezni. 

Albrecht  Dürer  mesteri  rajzoló  készsége  a legpompásabban 
Miksa  császár  imakönyvének  szegélydíszítményein  érvényesül.  Az 
ékítmény  itt  nem  gótikus,  nem  is  antikizáló,  mint  az  olasz  renais- 
sance  groteszk  díszítése ; régi  északi  ékítményekből  kiindulva,  kal- 
ligrafikus vonalakból,  szalagokból,  indákból  áll ; ám  modern  termé- 
szetérzék hatja  át  a régi  formákat  s teszi  elevenebbekké  levelekkel, 
gyümölcsgerezdekkel,  pompásan  rajzolt  csúszó-mászó  állatokkal, 
bogarakkal  és  nagy  madarakkal,  amelyek  a cikornyák,  ékítmények  és 
maszkok  közé  surrantak.  Az  imádságos  könyv  szövegét  pezsgő  elevenség 
gél  teljes  alakos  kompozíciók  érzékítik  meg,  végtelenül  bájos  tréfákkal 
parodizálva  a könyv  vallásos  tartalmát.  Az  imádságos  könyvet  talá- 
lóan hasonlíthatjuk  össze  Ráffael  iskolájának  egykorú  vatikáni  lóg 
giáival.  Itáliában  palotákat,  Németországban  könyveket  díszítenek. 

Művészetének  tartalmát  s lelki  elmélyedését  tekintve,  nagy  fa- 
metszeteinek nagyobb  a jelentőségük;  ezek  s a rézmetszetek  jelen- 
tik számunkra  túlnyomóan  Dürer  egész  művészetét.  A korai  Apo- 
kalypsis  túláradó  leleménnyel  ábrázol  képben  nem  ábrázolható  dol- 
gokat is,  amelyeket  csak  fárasztó  magyarázatok  árán  érthető  szim- 
bolikával lehet  kifejezni.  Alakokkal  és  csoportokkal  zsúfoltan  össze- 
függő kompozíciót  nem  mutathat ; az  ábrázolás  súlypontja  egyes 
jelenetekre  esik,  amelyek  magukban  véve  bízvást  különálló  képek 
lehetnének.  Fejtegetéseink  céljának  szempontjából  véve  az  a fő, 
hogy  ezt  a stílust  a festészetbe  átültetni  nem  lehetett.  Inkább  kép- 
szerű a hatása  a nagy  és  a kis  passiónak  (ez  utóbbinak  különösen 
alakjai  kisebb  száma  miatt)  és  Mária  életének. 

Ebből  a két  ciklusból  a festők  már  jóval  előtte  is  merítették 
tárgyaikat,  az  olaszok  és  németalföldiek  főleg  Mária  életéből,  a né- 
metek a passióból  s mind  a kettőt  Giottón  kezdve,  a német  passió 
és  Mária  oltárokig  már  gyakran  egész  képsorozatok  festésére  is  föl- 
használták ; Dürer  mégis  egész  újat  nyújt.  Ez  a passióban,  a mé- 

lyebb  kifejezésben,  a páthosz  helyesebb  fokozásában  s az  egyes 
jeleneteknek  főmotivumaik  szerint  való  élesebb  kidolgozásában 
nyilvánul. 

Mária  életét  azzal  tette  elevenebbé  s valószerűbbé,  hogy  a 
vallásos  jelleget  szinte  teljesen  mellőzi  s az  alakokat  a hazájabeli 
környezetben,  hazai  talajon  tárja  elénk  s míg  a passióban  az  ala- 
kok jelentősége  szinte  kizárólagos,  Mária  életében  a szobabelsősé- 
geknek s a tájképeknek  nagyobb  a szerepük ; egészben  véve  ottho- 
nos, idilli  hatást  kelt  ezekkel  s hangulatukból  az  alakokon  is  vissza- 
tükröztet  egyet-mást,  amelyek  kicsiny  méreteikkel  staffage-szerüen 
érvényesülnek  környezetükben.  A hatás  itt  ritkán  nyilvánul  a maga- 
sabbrendü  művésziesebb  kompozícióban  vagy  az  épületek  és  alakok 
egyes  nagyobbszerű  formáiban;,  varázsa  a tárgyakban  és  abban  rej- 
lik, amit  ezekről  a legérthetőbb  egyszerűséggel  mesél  s ez  utóbbi 
nem  egyszer  a művészet  netovábbja.  Kérdés  most  már,  mint  válik 
lehetségessé  a metszetek  festői  stílusa  ? 

Dürer  előtt  a fametszet  lényegében  véve  vonalas  rajz  volt. 
A körvonalakon  kívül  a rajz,  a fény  és  árnyék  hatásából,  a színe- 
zést pótló  fehér  és  íekete  színből  csak  annyit  tükröztetett  vissza, 
amennyire  ezt  a fadúcba  formákat  vágó  kés  lehetségessé  tette.  Mély 
hátterek  s a lelki  kifejezés  finomabb  különbségei  azonban,  amelye- 
ket a rézmetszet  tudott  visszatükröztetni,  itt  elérhetetlenek  voltak, 
különben  a technikában  gyökerező  egyszerű  stílussal  szakítani  kel- 
lett volna.  A fametszet  akkoriban  tiszta  formákat  s érthető  kompo- 
zíciókat mutatott,  a körvonalakon  belül  azonban  a színesen  ható 
árnyék  és  fénnyel  való  mintázást  a rajzzal  csak  tökéletlenül  pótolta, 
mert  a megfelelő  árnyalatok  fokozatos  visszatükröztetésére  a technika 
alkalmatlan  volt.  A rézmetszet  finomabb  vonalainak  sorozatával  a 
festett  képhez  közelebb  áll,  mestere  félárnyalatokkal  is  tud  formá- 
kat megmintázni  s finom  rajzával  a legsötétebb  árnyékba  is  beha- 
tolhat s így  lélektani  finomságokat  jóval  tökéletesebben  tud  vissza- 
tükröztetni, sőt  bizonyos  fokig  hangulatokat  is. 

Ebben  a tekintetben  Dürer  a legkiválóbb  rézmetsző.  Nagy  tá- 
volság választja  el  Schongauertől,  akit  pedig  csak  metszetei  ked- 
véért tartunk  művésznek.  Dürer  rézmetszetű  passziója  a figurális 
részben  csak  a legszükségesebb  dolgokra  szorítkozik,  a részleteket 
ezzel  szemben  a legélesebben  s a legfinomabb  festői  kivitelben,  a 
kifejezésben  és  stílusban  miniatűr-festőhöz  hasonlóan  és  a fametszet 
technikájának  céljaitól  s hatásától  teljesen  elütő  módon  tükrözteti 
vissza.  A fametsző  mindent,  amit  ábrázol,  durva  vonásokkal  s min- 

denki  számára  érthetően  örökít  meg  s tárgyai  körét  és  tartalmát 
tekintve,  korlátlan  szabadsággal. 

A rézmetszet,  ahogy  Dürernél  látjuk,  változatosságának  korlátozá- 
sával egyszerűsíti  a tárgyat,  de  a részletek  kifejező  voltát  a végtelen- 
ségig fokozza.  Ebből  kifolyólag  működését  maga  is  két  részre  osztotta. 

Minden  tartalmas  és  gyors  koncepciót,  mindent,  ami  gon- 
dolatai közül  lelkében  sarjadzott  s amit  lehetőleg  széles  körökben 
akart  terjeszteni,  fametszetekben  örökített  meg.  A rézmetszetben  az 
egyre  haladó,  kísérletező  és  felfedező  művész  önmagával  is  meg- 
elégszik; Adám  és  Éva,  Eustachius,  szent  Jeromos  és  szent  Antal 
nem  érdeklik  közelebbről,  mint  az  Apokalypsis  és  a passió,  csak 
alkalmat  nyújtanak  neki  mindarra,  amit  rézmetszetben  kifejezni 
képes.  Csak  a tájképi  részt  nézzük  1504-ből  való  Eustachiusán,  a 
lovag,  halál  és  ördög  1513.  évi  metszetén  s szent  Antal  képén 
1519-ből,  — mindig  ugyanaz  a motivum : Nürnberg  a várral  — 
ilyen  kifejező  erő  számos  tollal  és  ecsettel  rajzolt  tájképtanulmánya 
nélkül  szinte  elképzelhetetlen  s a fametszet  útján  elérhetetlen  lett 
volna.  A tájképi  háttérre  a régi  német  festők  mindenkor  különös 
súlyt  helyeztek  s ez  rendesen  képeik  legelőnyösebb  része  ; Dürer  ezt 
akarta  metszetein  is  visszatükröztetni.  Ha  az  eddigi  benyomások 
hatása  alatt  azt  képzelnők,  hogy  ezek  után  nagy  festővel  ismerke- 
dünk meg  képein,  ugyancsak  csalódnánk. 

A legszínesebb  és  legfrissebb  képe  a három  szent  király  imá- 
dása  1504-ből  a firenzei  Uffizi-ben;  ezt  nagyon  gondosan  festette, 
stílusában  az  Mantegnáéhoz  hasonlóan,  vonzó  részletekkel,  de  nem 
azzal  a szabad  felfogással,  amellyel  ezt  a tárgyat  fametszetein  és 
rajzain  ábrázolta.  Nagy  festményei  közül,  amelyek  második  ve- 
lencei útjának  eredményei,  a bécsi  Mindszent-kép  1511-ből  a leg- 
tökéletesebb ; ünnepélyes  elrendezésénél  fogva  szinte  Ráffael  Dispu- 
tájával is  mérkőzhetik  s egyes  alakjai  festői  ábrázolása  tekintetében 
Giovanni  Bellini  Santa  Conversazionéival.  Ám  nagyszerű,  önálló  és 
igazán  festői  hatást  a kép  egészben  véve  nem  gyakorol  ránk;  inkább 
valami  jó  miniatűr-festőre,  például  Fiesoléra  s ennek  Mária  koro- 
názására emlékeztet  ebben  a tekintetben.  A rajzoló  stílusa  érvénye- 
sül benne,  ami  Dürer  lényegében  véve  volt ; a nagy  festményeken 
nem  elegendők  a színek,  de  festői  stílus  is  szükséges  ezeken.  Ezt 
a stílust  németalföldi  utazása  után  festett  legjobb  képei  sem  mutat- 
ják; ezeken  is  megérezzük,  hogy  rézmetsző  keze  alól  kerültek  ki. 
Csak  apostolképén  van  nagyszerű  festői  stílus,  főleg  a ruharedő- 
zésben ; itt  Quinten  Massys  volt  segítségére. 

A grafikus  stílusnak  a festészetbe  való  átültetésének  kérdését, 
amelyből  kiindultunk,  a fametszetek  egyes  motivumain,  amelyek 
Dürer  festményein  ismétlődnek,  még  tovább  követhetnők.  Ám  ez 
messzire  vezetne.  Inkább  még  más  dologra  utalunk  itt.  A szent 
Jeromost  cellájában  s a Krisztust  mint  kertészt  ábrázoló  réz-, 
illetve  fametszet,  az  utóbbi  a kis  passiósorozatból,  minden  ízében 
képszerű  ábrázolás  s technikája  korlátain  belül  ideális  tökéletességű. 
Elképzelhető-e,  hogy  ez  a két  metszet,  mint  festmény,  jelentősebb 
lett  volna  ? S ezzel  fejtegetéseink  szempontjából  mindent  elmondtunk. 

Dürer  sokoldalú  művész  volt,  akit  ebben  a tekintetben  talán 
csak  Lionardo  múlt  felül.  Szinte  mindenben  amit  festett,  találunk 
jelentőségteljes  vonásokat.  Ám  nagy  festő,  aki  színesen  gondol- 
kodik és  akinek  lelkében  a koncepciók  színesen  fogamzanak  meg, 
nem  volt.  Követőitől  sem  maradtak  ránk  jó  festmények,  akik  rész- 
ben rézmetszők  voltak.  Ezeket  kismestereknek  is  szokás  nevezni. 
Csak  egyetlen  közülük,  Hans  von  Kulmbach  dicsekszik  szabadabb 
festői  stílussal. 

Grünewaldról  azt  regéli  a hagyomány,  hogy  nagy  sikerrel 
ért  el  színeivel  festői  hatásokat,  művészetének  csekély  maradványai 
is  erre  vallanak.  Művészeti  tekintetben  minden  érdekes,  ami  tőle 
ránk  maradt.  Csak  nem  igen  tudjuk  ennek  alapján  nagy  és  önálló 
stílus  mesterének  elképzelni,  alakjaiban  szintén  sok  a német  elfogult- 
ság és  szögletesség. 

Változatosabb  és  vonzóbb  az  általános  hatás,  amelyet  Hans 
Baldung  művészete  még  ma  is  gyakorol ; tele  van  temperamentum- 
mal és  elevenséggel,  ötletes  és  finom  rajzoló  s színhatásaiban  jóval 
sokoldalúbb  és  elevenebb,  mint  bármelyik  más  német  mester.  Némi 
tekintetben  Dürer  tanítványa,  akinek  műhelyében  néhány  évig  dol- 
gozott s akivel  haláláig  összeköttetésben  állott ; másrészt  szárma- 
zását tekintve  sváb  és  később  hazájába  is  tér  vissza.  Miközben 
1511-től  kezdve  íőművén,  a freiburgi  münszter  főoltárán  dolgozik, 
Grünewald  hatása  alá  kerül,  aki  épp  akkor  isenheimi  oltárán  dol- 
gozott. Érdekessé  ez  a művészetében  is  nyilvánvaló  sváb-frank  keve- 
redés és  sokoldalúsága  teszi.  Korán  kezdett  iparművészeti  felada- 
tokkal foglalkozni,  mint  Dürer  ; fametszők  számára  készít  rajzokat, 
címereket  és  tarka  üvegfestményeket  tervez.  Színezés  dolgában 
tovább  haladt,  mint  Dürer  s képei  úgy  ragyognak,  mint  üvegfest- 
mények. Rajz  tekintetében  Dürer  hatását  mutatja,  akihez  hasonlóan 
nagyon  szereti  a tájképet  is.  Fény  és  szín  bánt  való  eleven  érzékét 
Grünewald  közelében  még  inkább  fejlesztette.  Freiburgi  oltárán  a 


NÉMET  FESTŐK  ÉS  GRAFIKUSOK. 


°3 


legkülönösebb  világítási  problémákat  oldotta  meg  s a levegőtávlat- 
ban és  az  elő-  s középtér  megkülönböztetésében  kora  festőit  meg- 
előzte. Grünewaldhoz  képest  derűsebb,  kedvesebb,  poétikusabb ; ez 
közös  vonása  Dürerrel  s nyilván  ettől  is  sajátította  el.  Grüne- 
walddal  ellentétben  s Dürerhez  hasonlóan  az  északitáliai  stílussal 
is  meg  akart  birkózni,  még  pedig  főleg  azért  igen  szerencsésen,  mert 
különben  nem  igen  törekszik  nagyszerű,  pathetikus  hatásokra.  Művé- 
szete egyszerű  és  természetes,  a legjobban  az  idilli  jelenetek  ábrázolása 
sikerül  neki;  az  angyali  üdvözlet,  Jézus  születése,  a menekülés 
Egyiptomba,  ahol  szelíd  és  poétikus  felfogás  van  helyén  s ezzel 
kapcsolatban  a 'külsőségekben  bizonyos  naturalizmus  is  megenged- 
hető, a figurális  rész  ezeken  a képeken  kevesebbet  jelent,  mint 
Dürernél  és  Grünewaldnál,  gyakran  nem  is  korrekt,  de  az  álta- 
lános hatás  szerencsés  és  a tájképi  rész  mindig  igen  finom.  Dürer- 
rel ellentétben  voltaképen  sohasem  volt  arcképfestő  s ha  maradtak 
is  ránk  tőle  képmások:  az.  egyéni  és  megkülönböztető  vonások  az 
embereken  nem  érdeklik,  hanem  pusztán  bizonyos  magaslatra  emelve 
az  általános  emberi  jelenség  a természettel  való  kapcsolatában  vagy 
a levegő  és  fény  hatása  alatt.  Sajátságos  varázzsal  telvék  több- 
nyire kicsiny  allegorikus  képei,  amelyek  a legfinomabb  félárnyék- 
ban asszonyokat  ábrázolnak.  Élete  későbbi  folyamán  a festői  kidol- 
gozásban hanyag  lesz,  nagyobb  templomi  képek  festésére  is  vállal- 
kozik, amelyekhez  képességei  nem  elegendők.  Az  ábrázolás  erejét 
s a kidolgozás  komolyságát  illetőleg  távolról  sem  éri  el  Dürert,  de 
sok  tekintetben  igen  szerencsésen  egészíti  ki ; számos  fametszetén 
is,  amelynek  technikájában  finom  érzéssel  új,  festőibb  hatásokat 
ér  el.  Művészi  teremtő  erejéről  ezek  szintén  szélesebb  körű  képet 
tárnak  elénk,  mint  festményei.  Stílus  és  kifejező  erő  ezeken  a met- 
szeteken néha  oly  energiával  érvényesül,  hogy  ezzel  szemben  fest- 
ményeinek formanyelve  jámbor  és  elfogult.  S ami  ismét  német 
jellemvonás : a festő  nem  tudja  a grafikust  felülmúlni. 

Valódi  német  festő  még  a csak  kevéssel. fiatalabb  kitűnő  Albrecht 
Altdorfer,  Regensburg  városi  építésze ; színezésében  poéta,  volta- 
képen nem  festő  — az  ecsetkezelésben  és  a festői  felfogásban 
ugyanis  csak  apránként  szerez  járatosságot  — ám  költő,  tele  izzó 
képzelettel,  amibe  belefog,  rajzaival,  rézkarcaival,  metszeteivel, 
festményeivel  a legelevenebb  hatást  éri  el.  Ez  nem  a szigorúan 
kidolgozott  motívumokon  alapszik,  mert  a rajz  nem  erős  oldala  ; 
nagyszerű  vagy  jelentőséggel  teljes  vonás  sincs  benne;  ehelyett 
azonban  sok  benső  intimitás.  Mint  rajzoló  és  metsző  minden  tekin- 

tetben  eredeti  s mint  grafikus  kezd  többnyire  kicsiny  képeket  fes- 
teni. Megismerkedik  Dürer  fametszeteivel,  anélkül,  hogy  ennek  stí- 
lusát alakjain  avagy  a ruharedők  kezelésében  visszatükröztetné ! 
Ugyanilyen  a viszonya  más  közeli  festőkhöz,  mint  aminő  Grüne- 
wald,  Hans  Baldung  vagy  Burgkmair ; valamennyihez  hasonlít,  de 
senkit  sem  utánoz  közülük.  Festményein  nem  a figurális  a fő,  ha- 
nem a tájkép.  Ezen  nemcsak  a tér  és  mélység  hatását  éri  el, 
miközben  az  elő-  és  háttér  közé  önálló  jelentőséggel  érvényesülő 
középteret  iktat,  de  fényhangulatokat,  atmoszférikus  hatást  is  és 
érdekes  felhőalakulatokat  s mindez,  ami  mások  képein  csak  alkal- 
milag fordul  elő,  mindenen  uralkodik  itt.  Tájképei  minden  ízükben 
németek.  Az  építészeti  részletekben  olasz  metszetek  nyomán  sza- 
badon fölhasznált,  néha  fantasztikus,  de  rendkívül  költői  hatású 
renaissance-stílust  mutat.  Művészetének  stílusa  alapján  alig  mond- 
hatjuk festőnek,  de  a természet  közvetlensége  s igénytelen,  vonzó 
bája  igen  kedvesen  olvad  össze  művein. 

Lucas  Cranachról  itt  nem  sok  mondanivalónk  van.  Legjobb 
dolgai  korai  fametszetei.  Fejlődését  az  zavarta  meg,  hogy  frankföldi 
hazáját  otthagyva  Szászországba  költözött  s a szász  választó  fejede- 
lem udvari  festője  lett.  Általánosan  ismert  figurális  képei  szinte  élvez- 
hetetlenek. Csak  a tájképi  részletek  mutatnak  még  aránylag  természe- 
tességet, legalább  külsőségeikben,  mert  valódi  természeti  hangulato- 
kat a fény  és  levegő  játékával  nem  tud  visszatükröztetni.  A német 
festők  sorában  ő a legkevésbbé  költői. 

Költő  Hans  Holbein  sem  volt ; de  kitűnő  arcképfestő.  Csodá- 
latra méltó  kora  érettsége.  Első  angliai  utazása  előtt  festett  összes 
képeit,  tehát  Meyer  polgármester  Madonnáját  is,  még  harminc  éves 
kora  előtt  festette  s a kettős  táblakép  a polgármester-párral  és  az 
Amerbachokkal  Bázelben  tizenkilencedik  és  huszonkettedik  éve 
között  készült.  Mint  históriai  és  egyházi  festő,  ami  fiatal  korában 
volt,  a hazájabeli  körülmények  közepette  nem  tudott  fejlődni.  Még 
a Meyer-féle  Madonna  is,  amely  az  olasz  santa  conversaziónékra 
emlékeztet,  csakhogy  a szenteket  a Madonna  körül  a donátor  és 
családja  pótolja,  voltaképen  arcképcsoportozat  lett.  Az  alakokban 
itt  a kor  s az  ország  szelleme  tisztán  tükröződik  vissza.  Magasabb 
lendületet  monumentális  felfogással  festendő  vallásos  képen  nem 
lehetett  elérni,  ha  csak  a legtöbb  német  kép  kidolgozásához  ha- 
sonlóan ezzel  a legtöbbet  el  nem  ront.  Épp  azért  szerencse,  hogy 
ez  a német  mester  élete  körölményeiből  kifolyólag  oly  műfajnak 
szentelhette  erejét,  amelyben  a legjobban  érvényesültek  képességei: 

rajzoló  művészete,  amelynek  -hatásával  szemben  a bírálat  elnémul, 
alkalmazkodni  képes  formakészsége  és  színérzéke.  Mert  Holbein, 
mint  Rembrandt,  színekben  gondolkodik  és  színesen  lát,  csak  szín- 
skálája más. 

így  jutott  Németország  egy  olyan  festőhöz,  akiért  a külföld 
is  megirigyelheti,  akinek  kiválósága  oly  elvitázhatatlan,  hogy  elég, 
ha  itt  a 30.  és  31.  képünkön  ábrázolt  arcképeihez  fűzött  megjegy- 
zéseinkre utalunk. 

Innentől  fogva  a harminc  éves  háborúig  Németország  még 
csak  egy  festőt  tud  fölmutatni,  Adam  Elsheimert,  aki  azonban 
Rómában  élt."  Kicsiny  képei  a maguk  nemében  mind  érdekesek,  sőt 
egyesek  értékeseknek  is  mondhatók.  Rubens  és  Rembrandt  is  mél- 
tányolta s a római  művészek  körében  megbecsülték.  Mint  korán 
elhunyt  művésznek,  követője  nem  volt. 

A XVIII.  században  még  egy  kitűnő  arcképfestő  termett:  Anton 
Graff.  Élete  már  a klasszicizmus  korába  esik.  A német  klasszi- 
cizmus a német  műveltség  egyik  értékes  részének  jelentős  kifeje- 
zése volt,  ezen  az  új  humanizmuson  alapszik  a németek  klasszikus 
irodalma  is ; számottevő  festészet  azonban  ebből  a stílusirányból 
nem  sarjadzott  Németországban,  hanem  csak  Franciaországban. 


A FRANCIA  FESTÉSZET  IRÁNYAI 
A XVIII.  SZÁZADBAN. 


NÉMET  FESTÉSZET  a XVI.  században  véget  ér.  Az  olasz 
még  a XVII-ben  is  figyelemre  méltó  utóvirágzást  ér 
el,  még  pedig  a bolognai  iskola  révén.  Új  és  jóval 
mélyrehatóbb  élet  támad  ezzel  egyidejűleg  Rubens  ha- 
zájában és  Hollandiában.  Ez  azonban  nem  tart  a század  végéig, 
amikor  már  a francia  képírás  kezd  a francia  ízléssel  együtt  ural- 
kodni Európában.  Ezt  a francia  szellem  formabiztos,  símulékony 
természetének  s a tervszerűen  vezetett  szervezésnek  szerencsés  tár- 
sulása már  régen  előkészítette. 

A fejlődésre  nézve  az  olasz  festészet  vált  mértékadóvá,  amely 
mindenképen  elül  járt.  Dürer  és  a német  festők  hiába  törekedtek 
komoly  munkával  ezzel  megbirkózni,  a hollandusok,  amennyire 
lehetett,  elzárkóztak  előle ; csak  Rubens  géniuszának  sikerült  segít- 
ségével új  ideálra  szert  tennie.  A román  nemzetek  festőinek  köny- 
nyebb  volt  az  olasz  művészetből  hasznot  húzni  s emellett  művé- 
szetük nemzeti  vonásait  megőrizni : a latin  iskola  régi  hagyomá- 
nyaival nem  kellett  szakítaniok. 

A franciák  ilyformán  a históriai,  az  antiktól  kezdve  fölhalmo- 
zódott formakincsnek  utolsó  birtokosai  s mintegy  jogos  örökösei; 
mások  ezt  csak  kisajátították  avagy  meghódították. 

Amióta  I.  Ferenc  korában  Primaticcio  és  társai  Fontaine- 
bleau-ban  letelepedtek,  a francia  képírás  Összeköttetései  Itáliával 
sohasem  szakadtak  meg  többé ; fejlődését  azonban  nem  szükséges 
nyomon  követnünk,  mert  ennek  Európa  többi  országaira  nézve  nem 
volt  jelentősége.  Poussin  tiszta  és  finom  művészete  is  hatásával 
kizárólag  Franciaországra  szorítkozott,  holott  az  olasz  klassziciz- 
musnak s a francia  érzésnek  ezt  jellemző  szerencsés  harmóniája  a 
nem  franciáknak  is  sok  élvezetet  szerez.  A hívek  nagyobb  táborát 
Claude  Lorrain  gyűjtötte  maga  köré,  aki  korán  és  későbben  a táj- 
képfestésre Franciaországon  kívül  is  hatással  volt.  Mindketten  Ró- 
mában éltek  s csak  Poussin  került  vissza  rövid  időre  hazájába. 
Páris  és  Róma,  mely  előbbiben  már  XIV.  Lajos  kiskorúsága  ide- 


A FRANCIA  FESTÉSZET  IRÁNYAI  A XVIII.  SZÁZADBAN.  107 

jén  alapították  az  Académie  de  peintnre-X.\  1 666-ban  a Colbert  által 
alapított  római  Académie  de  Francé  révén  még  szorosabb  kapcso- 
latba került. 

A király  és  miniszterei  olybá  tekintették  a művészetet,  mint  az 
ipari  tevékenység  legfinomabb  formáját.  Azt  várták  tőle,  hogy  a 
mindennapi  élet  legfőbb  dísze  legyen,  az  ország  jólétét  növelje  s 
amennyiben  az  uralkodó  dicsőségét  hirdette,  a francia  ízlést  az 
egész  világon  terjessze.  Az  arcképfestők  Mignard,  Rigaud,  Lar- 
gilliére  új  arcképstílust  teremtettek,  mely  folytatása  volt  a mind- 
inkább nemzetközi  jellegűvé  váló  Van  Dijck  stílusnak;  de  másként 
ábrázolta  az  embereket:  büszkén,  parancsolóan,  gőgösen.  A legko- 
rábban ez  a stílus  Hollandiában  terjedt  el  s a háttérbe  szorította 
ott  az  arcképfestés  hazai  irányát.  Hollandiai  és  belgiumi  művészek 
innentől  kezdve  sűrűn  fordulnak  meg  Párisban,  ott  tanulnak  vagy 
dolgoznak  s többen  vissza  sem  térnek  többé.  Csak  itt  volt  most 
legalább  külsőségeiben  imponáló  nagyszabású  festészet.  Az  ehhez 
vezető  utat  a franciák  annál  könnyebben  találták  meg,  mert  már 
régen  volt  fényes  és  eleven  szobrászatuk. 

Mint  dekoratív  művészet  ez  a festészet  sokoldalú  s jelentős 
volt,  mélyrehatóbb  gondolatok  azonban  nem  vezérelték  s igazi  te- 
remtő erő  sem  volt  életének  rugója.  Ám  mi  haszna  volt  a német 
képírásnak  gondolatai  gazdagságából?  Holbein,  akinek  a legkeve- 
sebb gondolata  volt,  lett  a legjobb  festője.  Könnyű  alkalmazkodó 
képességével,  mint  a végsőig  finomult  iparművészet  örökével  segí- 
tette a francia  ízlést  arra  a diadalra,  amelyet  a maga  erejéből 
nem  igen  aratott  volna.  Olasz  és  németalföldi  elemekből  az  antik 
szobrászat  hatása  alatt  Párisban  általános  érvényű  művészi  készség 
keletkezett,  amelynek  alkotásai  csakhamar  mindenfelé  keresettek, 
mert  sok  előnyös  tulajdonságon  kívül  még  egy  jellemző  vonásuk 
volt:  az  «elegancia»,  mely  fogalom  akkor  merült  föl  s mindennek 
kifejezésére  szolgált. 

A XVIII.  században  ehhez  még  finom  életképfestés  járul,  az 
egyetlen  műfaj,  amelynek  az  akkori  Európában  még  némi  jelen- 
tősége van.  Képeink  sorozatában  ennek  jellegzetes  példáival  talál- 
kozhatunk. A festők  azt  örökítik  meg,  ami  a társaságot  foglalkoz- 
tatja és  érdekli ; koruk  ízlését  követik,  de  befolyást  is  gyakorolnak 
erre,  vezetik  és  átalakítják.  Ez  a festészet  egyben  forma  és  stílus- 
művészet. Kapcsolata  a művészi  iparral,  amely  a korábbi  festé- 
szetre oly  megtermékenyítő  hatással  volt,  most  is  megmarad : a 
festők  közül  sokan  díszítő  művészek  is.  Watteau,  az  első,  maga 

sajátos  stílust  képvisel.  Az  iparmüvészetben  és  divatban  változó 
stílusok,  amelyek  Európaszerte  mértékadók,  ezekben  a képekben 
is  visszatükröződnek.  Az  újabb  korban  egyedül  itt  fejlődik  szaka- 
datlanul a művészet  egy  nemzet  jellemével  és  történetével  szoros 
kapcsolatban  s ez  a fejlődés  még  a XIX.  században  is  'folytatódik. 
Ilyen  erőteljeseknek  bizonyultak  a XIV.  Lajos  által  kezdeménye- 
zett impulzusok,  amelyek  vezetésére  és  ápolására  azonban  minden 
következő  kormány  is  különös  gondot  fordított. 

A francia  festőknek  ma  is  uralkodó  hatását  Watteaun  kezdve 
a XVIII.  század  festői  készítették  elő.  Ezek  voltak  az  elsők,  akik 
művészetüket  a páthosz  nehézkességétől  s a nagyszabású  vonalaktól 
megszabadították  s a festőinek  hatásában  a tárgytól  független  lénye- 
gét a formában  és  színben  fölismerték  és  érvényre  is  juttatták.  Ez 
Poussinban  és  XIV.  Lajos  festőiben  még  nem  volt  meg;  ezek  még 
nagyrészt  a római  iskola  formaérzésével  dolgoztak,  amely  magá- 
ban véve  intim  művészet  teremtésére  képtelen  volt.  A XVIII.  szá- 
zadban az  emberek  érzésvilága  finomabb  lett.  Watteau  és  követői 
megértették  korukat.  Ők  tükröztetnek  vissza  olyasmit,  ami  azóta 
sem  ment  veszendőbe  s ami  mindmáig  életet  lehel  a francia  fes- 
tészetbe. 

Ez  a minden  franciának  vérében  gyökerező  vonzalom  az  örök 
nőiesség  iránt,  akár  szárnyakat  kölcsönöz  a léleknek,  akár  a mély- 
ségbe taszítja. 

Ugyanebben  az  időben  keletkezett  a franciáknak  a legfino- 
mabb ízléstől  vezetett  művészeti  irodalma,  amelyért  őket  bízvást 
egész  Európa  is  irigyelheti.  Még  a legmodernebb  franciák  is  csak 
nagy  tisztelettel  tudnak  Greuzeről  vagy  Chardinről  nyilatkozni. 
Mindegyikük  úttörőket  lát  bennük,  bármennyire  is  távolodtak  el 
tőlük  s megérzik  bennük  a nemzeti  vonást,  szellemüket  és  vérüket 
s ezt  még  a maguk  modern  ízlésének  kedvéért  sem  áldozzák  föl. 


Sdrosi  Andor. 


1.  és  2. 


Piero  della  Francesca 


képírás  nagy  mestereinek  bölcsőjét  keresve  tovább  nem  kell 
mennünk,  mint  Olaszországig.  Sorozatunk  első  arcképpáija  is 
a quatrocento  — a XV.  századi  olasz  renaissance  — egyik  nagy 
mesterének  alkotása.  — Az  előző  kor  képein  nyúlánk,  szerény 
alakokat  látunk ; testük  szabása  bizonyos  egyenletesen  kere- 
külő vonásokat  mutat,  tartásuk  a tetszetős  kimértséggel  hat,  szemérmes,  szinte 
nőies  léptükkel  alig  merik  érinteni  a földet,  színeik  a miniatűrökre  emlékez- 
tetnek, élénkek,  de  szűk  határok  közt  mozognak.  Ezzel  szemben  a XV.  sz. 
az  egyéniség  diadalát  hirdeti.  Erős,  határozott  jellemek  egész  raja  terem  elő 
hirtelen,  s a képírás  ezekhez  alkalmazkodva,  gyökeresen  megváltozik:  az 
álmodozó  gyöngédség,  puhaság,  hajlékonyság  helyét  a határozott  férfiasság, 
olykor  szögletesség,  általában  bizonyos  tősgyökeresség  foglalja  el.  Innen  a 
quatrocento  képírásának  általános  jellege  a realizmus,  mely  úgy  igyekszik  a 
szemlélő  elé  állítani  a külső  világot,  amilyennek  igazában  látszik.  Ennek  a 
nyugodt,  biztos  szemléletet,  mélyen  járó  tanulmányt  kívánó  fölfogásnak  egyik 
kiváló  mestere  Piero  di  Benedetto  dei  Franceschi ; közönségesen  csak  della 
Francesca  néven  idézik.  — Az  elsőnek  közölt  két  mellkép  a kor  művészetét 
tekintve  elsőrendű  portré.  Mindkettő  arcélre  állítva  tisztán  és  világosan  met- 
sződik  bele  a derült  égbe  és  a messzire  hátráló  lankás  vidék  képébe,  mely- 
nek nézőpontja  föltűnően  magas,  v.  i.  a táj  magas  helyről  van  lenézve.  Piero 
messzi  kilátást  nyújtó  umbriai  szülőföldjének  hatása  alatt  kihelyezi  alakjait 
a szabadba,  s a levegő  valósággal  körülfolyj  a őket.  Az  arcélbe  állítással, 
persze,  még  nem  oldja  meg  teljesen  föladatát,  mivel  ez  mégis  csak  oldalt 
terjedő  domborúműként  — relieiként  — hat,  szemben  a mélybe  menő  hát- 
térrel. — Az  ábrázolt  férfiú  Federigo,  Urbino  ura,  akinek  udvarában  Ráfíael 
atyja  élt.  Szép  embernek  éppen  nem  mondható.  Erősen  kiálló  sasorra,  olaj- 
barna arcszíne,  borzas  haja  s nem  éppen  a vidék  urára  valló  házias  kabátja 
mutatja,  hogy  a festő  nem  hizelgett  neki,  hanem  egészen  realisztikusan  fogta 
föl.  Neje,  Pesaro  urának  leánya,  nyilván  igen  törékeny  teremtés  lehetett  s már 
27  éves  korában  meghalt.  Képén  első  tekintetre  megkap  a hajviselet  és  az 
ékszer  gondos  megfestése ; az  arc  izmainak  majdnem  árnyékolás  nélkül  való 
kimunkálása  is  csodálatba  ejt. 

A művész  Perugiában  Domenico  Venezianónál  (3.  szám)  tanult,  majd 
vándorművészként  sok  helyen  megfordult  s éppen  ilyenül  nagy  hatása  is  volt. 
Fönnmaradt  elméleti  művében  mint  önálló  kutató  alaposan  vizsgálgatja  a 
perspektívában  fontos  « iránypont*  törvényeit,  s a festői  perspektíva  egyéb 
ágazatait  és  színeivel  csalódást  keltő  térhatást  tud  elérni,  holott  az  előző  fes- 
tők a lokális,  v.  i.  a tárgyakhoz  kötött  valódi  színek  föltüntetésén  túl  nem 
igen  mennek.  Táblaképein  még  temperában  dolgozik,  v.  i.  vízzel  és  más  kötő- 
folyadékkal (tojással,  fügelével,  nem  olajjal)  hígított  festékeket  használ,  de 
úgy  tudja  keverni  színeit,  hogy  értékükkel  híven  követik  a háttérbe  haladó 
vonalakat,  s a távoli  tárgyak  lokális  színei  fokozatosan  megtörve  tetszetős 
átmenetben  vesznek  el  a háttér  szürkés  fátyolában.  Tehát  már  400  évvel  ezelőtt 
megérzi  a mai  fényfestés  — plein  air  — hatását. 

3. 


Domenico  Yeneziano 


áGi  KÉPEKET  általában,  s így  a berlini  Kaiser  Friedrich-Museum 
eme  becses  ereklyéjét  sem  szabad  modern  szemmel  néznünk. 
Ebben  a kérdésben  mindig  az  határoz : mit  és  hogyan  festettek 
ennek  előtte.  A képen  márvány-könyöklő  előtt  fiatal  menyecske 
ül  előttünk ; ilyenül  jellemzi  a kontyát  eltakaró  kis  főkötő. 
Mögötte  az  apró  felhőfoszlányokkal  élénkített  kék  égbolt  sötétje.  A halvány- 
színű szőke  fej  arcéle  úgy  hat,  mintha  kevéssé  kidomborodó  — bas  relief  — 
mellszobor  volna,  az  arc  izmait  alig  emeli  ki  valami  árnyékolás.  A délvidék 
emberének  erős  formaérzéke  mindenha  a szobrászatban  — a plasztikában  — 
találta  legnagyobb  gyönyörűségét,  s éppen  az  olasz  quatrocento  ilyen,  első 
sorban  plasztikai  érzésű  század.  Ekkor  virágzik  Donatello,  Verocchio,  Set- 
tigniano  s egész  sora  kiváló  utódaiknak.  Ezeknek  éremszerű  arcképeire  vezet- 
hető vissza  képünk  is  és  utána  az  előző  mester  két  arcképe,  kivált  ha  arc- 
élbe állításukat  vesszük  figyelembe;  a háromnegyedes  arcéi  s a kezek  be- 
vonása a kép  keretébe  már  később  fejlődési  mozzanat. 

Képünk  alakjának  egyetlen  dísze  a brokát  hímzésű  ruha.  Ennél  a fehér 
alapra  rakott  erős  vörös  és  zöld  színek  élénk  játékukkal  határozott  ellentét- 
ben vannak  az  arc  izmainak  jóformán  csak  lehelletszerű  jelzésével.  Ékszer, 
ami  a szemlélő  figyelmét  elvonhatná,  nincs  rajta,  egyszerű  megjelenésén 
hiányzik  minden  érdekkeltés,  minden  futólagos  vonás. 

Ezt  a képet  több  hasonló  tárgyú  és  stílű  portréval  együtt  általában 
Piero  della  Francescának  tulajdonítják,  akinek  arcképeivel  (i.  és  2.  sz.) 
tagadhatatlanúl  sokban  egyeznek.  Ámde  több  körülmény  arra  vall,  hogy 
nem  tőle  valók,  hanem  szintén  híres  mesterétől,  Domenico  di  Bartolommeótól, 
akit  Venezianónak  is  neveznek,  mivel  Velencéből  származott,  ama  Velencéből, 
ahol  utóbb  a színekkel  pompázó  festés  — a kolorizmus  — legszebb  diadalait 
üli.  Egyébként  keveset  tudunk  róla : Velencéből  hozza  magával  erős  szín- 
érzékét Firenzébe,  ahol  ezidőtájt  még  a szigorú  rajz  s a plasztika  dívik.  Itt 
mindössze  egy  vakolással  meglehetősen  eléktelenített  Madonna-képe  maradt 
meg.  1438-ban  Perugiába  hívták  s itt  került  az  ő műhelyébe  Piero  della 
Francesca,  majd  ismét  Firenzébe  megy  s 1461-ben  halt  meg  ugyanott.  Pisa- 
nello  mellett  egyike  időrendben  az  első  arcképezőknek.  Sajátságos,  hogy  fönn- 
maradt arcképei  jobbára  üde,  fiatal  nőket  ábrázolnak,  holott  ekorbeli  firenzei 
kortársai  inkább  a férfias  kiválóságot  örökítik  meg,  ő tehát  egyike  azon  festők- 
nek, akik  jóformán  először  érezték  meg  az  ifjúságnak,  a szelíd  nőiségnek 
festői  báját.  És  nem  véletlen  dolog,  hogy  a női  arcképezés  kezdetei  is  Olasz- 
országba vezethetők  vissza.  Összefügg  ez  magával  a renaissance  mozgalom- 
mal, mely  az  egyéniséget  emeli  érvényre  és,  természetesen,  a kiváló  nőket  is 
méltányolni  tudja.  A portré  művelésének  föltétele  a személyiség,  az  egyén 
kultiválása. 


I 

j.  Női  arckép 

fest.  DomeNICO  VeNEZIANO,  szül.  1410  előtt  Velencében,  megh.  Firenzében  1461. 

51  x 35  cm.  fatábla  Berlin,  Kaiser  Friedrich-Museum. 


4.  és  5. 


Hubert  és  Jan  van  Eyck 


GYANAZON  időben,  amikor  délen,  Firenzében,  a korai  renaissance 
három  nagy  vezető  művésze  : Brunellesco,  az  építő,  Donatello, 
a szobrász  és  Masaccio,  a festő,  föllépnek,  az  Alpoktól  északra 
is  új  utakra  tér  a művészet,  első  sorban  a képirás,  mely  mö- 
gött a másik  két  művészet  egyelőre  háttérben  marad.  Az  északi 
képirás  azonban  nem  emlékszerű  fali-festményekkel  indul  meg,  mint  az  olasz, 
ahol  a templommal  szoros  kapcsolatban  levő  freskó-festés  az  úttörő,  hanem 
csak  táblaképeket  teremt  templomi  dísznek  és  mihamar  a polgári  magánház 
szolgálatába  szegődik.  Antik  eszméktől,  hagyományoktól  érintetlenül  bizo- 
nyos lelkes  természet-érzéküket  követik  itt  a festők  és  kivált  az  arckifejezés 
igaz  voltára  meg  az  érzelmek  erejének  hangsúlyozására  törekszenek,  vagyis 
a naturalizmusra,  noha  nem  a mai  értelemben. 

A lökést  a Rajna  torkolata  alatt  elterülő  kis  Flandria  adja  meg.  Itt 
Bruges  (Brügge),  Gand  (Gént),  Eouvain  (Eöwen),  Bruxelles  (Brüssel)  keres- 
kedelmi gócpontok  gazdag  flamand  vagy  vlám  lakosai,  akikben  román  és 
germán  vér  lüktetett,  a kereskedés  mellett  a művészeteket  is  nagyban  istá- 
polják.  Hozzájárúl  ehhez  a Valois-házból  való  burgundi  udvarnak,  az  akkori 
világ  leggazdagabb  fejedelmi  házának,  pompaszeretete,  amelynek  jogara  alá 
1384-ben  jutottak  a Németalföldek. 

De,  hogy  a németalföldi  képirás,  amelyhez  szóban  forgó  képeink  átve- 
zetnek, fölismerhető,  nyomon  követhető  előzmények  nélkül  hirtelen  a fejlett- 
ségnek oly  magas  fokán  áll  előttünk,  az  valósággal  csodaszámba  megy 
és  tisztára  a géniusz  műve.  Üstökösként  tűnik  föl  egyszerre  a homályból 
Hubert  van  Eyck,  mint  kész  művész  a képirás  egyik  legnagyobb  remeké- 
vel, a genti  oltárral.  Nagy  hatása  egyrészről  a valóságnak  újszerű  meg- 
látásában, másrészről  saját  találmányú  új  festési  módjában  rejlik.  Ez  utóbbi 
az  egyébként  már  ismeretes  olaj  festésnek  valami  máig  ismeretlen  tökéletes- 
bítésében  áll.  A festékeknek  olajjal  való  hígítása  már  a középkorban  dívott. 
Ezzel  szemben  úgy  sejtik,  hogy  Hubert  van  Eyck  a fedő  és  áttetsző  — lazúr  — 
festékeknek  bizonyos  szerencsés  arányú  elosztására  jött  rá  s az  utóbbiakkal 
képes  volt  a fehér  kréta-alap  erős  átragyogását  elérni,  továbbá,  hogy  míg 
előzői  rétegenkint  rakták  egymásra  a festékeket,  mindenkor  száraz  alapot 
készítve  alájuk,  ő azon  hígan  alkalmazta  színeit  egymásra  és  egymás  mellé. 
Van  Eyck-ék  máskép  látták  a dolgok  valódiságát,  mint  előzőik  s valami  új 
kifejezési  mód  kutatásában  jöttek  rá  arra  a technikára,  mely  a színezésnek 
tetemesen  nagyobb  áttetszőséget,  fokozatosságot  s egyben  oly  erőt  adott, 
mely  majd  hogy  az  üvegfestéssel  nem  vetekszik.  Ennek  a részleteiben  még 
mindig  föl  nem  derített  eljárásmódnak  köszöni  az  oltárkép  egyrészről  jóformán 
megmagyarázhatatlan  épenmaradását,  másrészről  a színeknek  zománcszerűen 
egymásba  folyó  csodálatos  ragyogását  és  mélységét,  amit  eladdig  a tempera- 
festés elérni  nem  tudott. 

Úgy  gyanítják,  hogy  Hubert  1366.  Jan  pedig  1386  körül  született Maaseyck- 
ben.  Hubert  csak  1424-ben  bukkan  föl,  de  már  mint  kész  művész  Gentben, 
ahol  Jodocus  Vydt,  gazdag  patrícius,  megrendelésére  a genti  Sz.  Bavó-beli 


családi  kápolnába  szánt  nagyszerű  oltárt  festi.  Csak  két  évig  dolgozott  rajta 
1426-ban  bekövetkezett  haláláig,  akkor  veszi  munkába  öccse,  Jan,  aki  a nagy- 
szabású művet  gyakori  megszakítások  után  1432-ben  fejezte  be.  Jan,  akinek 
egy  másik  művét  köv.  (6)  képünk  mutatja  ekkor  burgundi  Jó  Fülöp  udvari 
festője  s elvitázhatatlan,  hogy  bátyjának  tanítványa  volt,  de,  hogy  Hubert 
hol,  kitől  tanult,  az  máig  titok.  Az  a vita  sincs  még  eldöntve,  hogy  a két 
testvérnek  külön-külön  mi  része  van  a nagy  oltárfestményen,  bár  másrészről 
több  mint  valószínű,  hogy  az  oltár  egész  kompozíciója,  mint  még  szorosan 
középkori  felfogású  alkotás,  még  Huberté,  s az  egészet  átjáró  vallásos  ihlet 
is  reá  vall;  Jannak,  az  udvari  titkárnak,  világias  szelleme  még  vallásos  tárgyú 
képeit  is  erre  a világias  hangnemre  hangolja. 

Az  oltár  maga  egyike  volt  a középkorban  divatos  szárnyas  gót  oltárok- 
nak, melyeknek  fedő  tábláit,  szárnyait,  szekrény  módjára  ki  lehetett  nyitni. 
Ilyen  oltár  bezártan  a köznapi  használatra,  kinyitva  nagy  ünnepek  fényének 
emelésére  volt  szánva  s ekkor  egész  pompájában  mutatkozott  a híveknek 
a középütt  rendesen  ott  levő  szoborcsoporttal  s a szárnyak  belső  képeivel. 
A genti  oltárban  nem  szobrok,  hanem  csupa  külön  kerettel  ellátott,  de  kom- 
pozíciójukban egységes  képek  voltak.  Tizenkét  képe  már  említett,  megfejt- 
hetetlen üdeségében  mind  megvan  az  oltár  lábán  elhelyezett  keskenyebb  u.  n. 
predella-képnek  kivételével,  melyen  a purgatorium  volt  ábrázolva.  A meglevő 
képekből  eredeti  helyén  csak  a középső  főrész  van  meg,  melynek  három  felső 
táblája  az  Atyaistent  mutatja  főpapi  ornatusban  Szűz  Mária  és  Keresztelő 
Sz.  János  között,  alúl  pedig  a három  felső  kép  együttes  szélességének  meg- 
felelően egyetlen  tábla,  rajta  jelképes  — szimbolikus  — felfogással  A bárány 
imádása  és  Az  élő  kútforrás  (Szt.  János,  Jelenések  7).  A kettős  szárnyak 
a brüsseli  és  a berlini  múzeumok  közt  oszlanak  meg.  Az  egész  nagyszabású 
mű  tárgya  az  ember  lelki  üdvösségének  rövid  története  a bűnbeeséstől  a 
mennyei  dicsőségig. 

Részletesen  csak  a szárnyakról  való  két  berlini  képről  szólhatunk,  az 
Éneklő  és  a Zenélő  Angyalok-ről,  akik  művészetükkel  a főrészen  ábrázolt 
Bárányt  magasztalják.  Mindkét  kép  gazdag  hímzésű,  tarka,  nehéz  palástba 
öltözött  szárnyatlan  angyalokat  ábrázol,  a csattok,  a fej  díszek  csupa  nemes  érc 
és  drágakő.  Mintákúl  bizonyára  leányos  arcú  fiúk  állhatták,  valamennyije  a ter- 
mészetes nagyságúnál  felével  kisebb  és  Philippi  észrevétele  szerint  a zenélők 
valamivel  kisebb  méretűek,  mint  az  énekelők.  A festési  mód  már  a ruhá- 
zaton és  az  ékszereken  is  valójában  csodás : kápráztató  színpompa  ragyog 
le  a képek  minden  részéről,  emellett  a színek  kivétel  nélkül  mélyek  és  telí- 
tettek, amit  még  növel  a kivitelben  való  páratlan  gondosság,  finomság.  Az 
arcokról  az  énekkel  járó  némi  erőlködés  és  együttesen  bizonyos  lelkes 
odaadás  rí  le.  Hozzáértők  a szájak  nyílása  szerint  még  az  egyes  hangfekvé- 
seket, a sopránt,  altot  stb.  is  le  vélik  olvashatni.  A zenélőknél  az  egyik  egy 
gordonkát,  a másik  hárfát  tart,  mindkettőnek  éppen  szünete  van,  a többi 
háromnak  csak  feje  látszik.  Az  orgonánál  hermelin-galléros  pompás  brokát- 
ruhában ülő  hatodik  angyalt  ezelőtt  Sz.  Cecíliának  nézték. 

Jan  van  Eyck 


SzdTE  e művét  Hubert  van  Eyck,  festő,  akit  senki  felül  nem  múlt ; 
testvére  Jan,  a művészetben  a második,  fejezte  be  Vydt  Jodocus 
kérésére  1432  május  6.  — A genti  oltár  eme  latin  föliratát  nyil- 
ván a szerény  öcs  kegyelete  diktálta  és  ezzel  meg  is  őrizte  bátyja 
dicsőségét ; enélkül  Hubertnek  talán  a neve  is  feledésbe  merült 
volna  Jánnal  szemben.  Ez  kétségkívül  tanítványa  volt,  de  messze  túlszárnyalta 
bátyját,  aki  mint  burgundi  Jó  Fülöp  udvari  embere  nagy  utakat  tett,  sokat  látott. 
Tíz  párját  ritkító  arcképen  kívül  néhány  kisebb  oltárképet  ismerünk  tőle. 

Ami  őt  kortársai  és  a kegyét  kereső  fejedelmek  előtt  világhírűvé  tette, 
az  a kéziratok  miniatűrjeire  emlékeztető,  modern  szemünknek  meglehetősen 
szokatlan  gondos,  aprólékos  kidolgozás,  mely  legszigorúbb  realizmusával 
mindenre  kiterjed,  s egyszersmind  próbaköve  is  képeinek.  Jan  van  Eyck  a 
szó  szoros  értelmében  vett  «aprószer-festő»  s e tekintetben  őse  a Fortuny- 
aknak  és  Meissonier-knek.  Fönnmaradt  arcképeiből  pl.  a londoni  National 
Galleryben  lévő  Arnoljini  házaspár  szinte  netovábbja  a minuciózus  kidolgozott- 
ságnak. A kép  egyik  mellékes  tárgyáúl  a háttér  falán  körülbelül  6 cm.  átmé- 
rőjű kis  domború  tükör  függ.  Ebben  nemcsak  a két  főalaknak  tükörképe 
látszik  meg,  hanem  a kép  elé  képzelendő  más  két  alaké  is.  Ugyanezen  tükröt 
2 cm.  átmérőjű  10  apró  kerek  tárcsa  veszi  körül,  mindegyikben  Krisztus  kín- 
szenvedésének  egy-egy  jelenete,  melyeket  jóformán  csak  nagyító  üveggel  lehet 
meglátni.  Ez  a részlet-festés,  ez  az  utólérhetetlen  finomság  az,  ami  vallásos 
tárgyú  képein  is  először  kap  meg.  Látni  való,  hogy  ez  az,  ami  a festőt  magát 
is  első  sorban  érdekli,  gyönyörködteti,  az  ábrázolt  alak  mellékesnek  tűnik 
föl ; vallásos  ihletet  legalább  hiába  keresünk  személyeinek  szép  arcán.  — 
Mindezt  jól  mutatja  a drezdai  képtárban  őrzött  háromrétű  Kis  szárnyas- 
oltára — triptychon  — mely  nyilván  házi  kápolnába  vagy  hordozható  oltár- 
nak készült  s mindössze  még  egyszer  akkora,  mint  itt  közölt  másolata.  Mária 
irattekercset  tartó  Kisdedével  gazdag  ékességű  román  stílű  templomban  ül 
zöld  mintás  mennyezet  alatt.  Bőredős  veres  köpenye  (restauráció)  alatt  tarka 
szőnyeg  s e körül  a templom  mozaikszerű  padozata  látszik,  a megtört  világítást 
színes  ablakok  adják.  A templom  oldalhajóiban  balfelől  Sz.  Mihály  arkangyal 
áll  egy  térdeplő  alakkal,  aki  a kép  megrendelője  — donátora  — jobbfelől  pedig 
Sz.  Katalin,  lábainál  vértanuságának  eszközével,  a kerékkel.  A finoman  megraj- 
zolt alakok,  puha  hajzatuk,  a szövetek  világító  színei,  a gyönyörű  architek- 
túra, mindenekfölött  a legkisebb  részletekig  ható  aprólékos  kidolgozás  egye- 
nesen Jan  van  Eyck  kezemunkájára  vall,  noha  neve  nincs  jelezve  a képen. 
Az  aprólékos  kidolgozásra  még  egyszer  visszatérve,  nyilván  csak  a teljes  érzék- 
nélküliség vagy  az  önteltség  kicsinyelheti  le  az  ilyen  képet  s illetheti  a «primitiv» 
lenéző  szavával.  A gyorsan  termelő  mai  hangulat-festő  legföljebb  annyit  enged 
meg,  hogy  «így  is  lehet  fösteni».  Mi,  akik  a műtörténet  világánál  igyekszünk  régi 
korok  remekeit  méltatni,  azt  mondjuk  rá:  így  kellett  festeni,  így  hozta  magával  a 
milieu.  Ez  a milieu  itt  ezúttal  a XIV.  sz.  felfogása,  mely  ekkor  a késői  gótikának 
hihetetlenül  ügyes  apróságaiban  gyönyörködött,  ezeken  iskolázta  szemét,  s 
visszahatásnak  is  vehető  az  előző  kor  emlékszerű  nagy  stílusával  szemben. 


6.  Kis  szárnyasoltár 

27,5  * 8 + 21,5  + 8 cm.  fatábla  fest-  JAN  VAN  EyCK,  szül.  1390  körül  Maaseyckben,  megh.  1441.  Brüggében  Drezda,  Királyi  Képtár. 

Stephan  Lochner 


VALLÁSOS  festés  egy  másik  gócpontja  északon  a Rajna  melletti 
Köln  volt.  Lelkes  vallásossága  már  a román  korban  külön  hely- 
zetet adott  a Háromkirályok  ereklyéit  őrző  virágzó,  templomos 
városnak.  Gondoljunk  csak  világhírű  dómjára,  melyet  számos 
régebbi  s akkor  nem  kevésbé  híres  temploma  előzött  meg. 
Építkezéseivel  kapcsolatosan  a képírás  is  már  a középkorban  fölvirágzik  itt, 
s a város  templomai  és  múzeumai  számos  e korbeli  képet  őriznek. 

A hagyomány  folytatásáúl  a XIV.  sz.  második  felében  özönével  terem- 
nek itt  az  igazi  szentképek,  melyekből  a vallásos  ihlet  mellett  szinte  kiérzik 
a lelki  élvezetek  nyugalmas  boldogsága,  bizonyos  csöpdes  áhítatú  megelége- 
dés. Ami  világi  elem  bennök  föllelhető,  az  a ragyogó  színezésben  s a pompás 
kivitelű  gazdag  ruházatban  van  meg ; az  utóbbiban  a gazdagságát  Isten  dicső- 
ségére szívesen  mutogató  módos  és  egyben  vígkedvű  polgárság  pompasze- 
retete  nyilvánul.  E képek  festői  csakúgy  dúskálnak  a miniatűrökre  emlékez- 
tető, világító  színekben  : mindannyian  koloristák,  a régebbiek,  mint  iskolájuk 
atyamestere,  Meister  Wilhelm,  a saját  erejéből,  a későbbiek  a fölöttük  virágzó 
flandriai  művészeknek,  kivált  Roger  van  dér  Weydennek  (8)  hatása  alatt. 

E félszázadon  át  virágzó  régebbi  kölni  iskolát  új  csapásra  tereli  Lochner, 
aki  nem  oda  való  ugyan  — a Bódén  tava  mellől  került  föl  Kölnbe  — de 
működése  e város  nevéhez  fűződik,  s itt  is  halt  meg  1451-ben.  Képein,  pl.  a 
város  egyik  legnagyobb  nevezetességén,  a dómbeli  Háromkirályok  imádásán,  az 
alakok  kivetkőznek  eddigi  nyúlánk,  sovány,  szinte  légies  formájukból,  zömö- 
kebbek  és  szilárdabban  állnak  lábaikon.  Az  immár  kerekebb  fejek,  az  előző 
ideális  arcokkal  szemben  realisztikusabbakká  válnak,  a ruhákon,  a fegyver- 
zeten az  anyagszerűség  is  kitünően  meg  van  figyelve.  Lochner  nyilván  ismerte 
a németalföldi  mestereket,  átveszi  realizmusukat  s ezt  egyesíti  a régebbi 
kölni  iskola  formai  szigorúságával  s ezen  az  új  ösvényen  jut  el  ahhoz  az 
emlékszerűséghez  — monumentalitáshoz  — melyet  az  utána  következő  kölni 
mesterek  meghaladni  már  nem  tudtak. 

Képünk  az  ő derült,  ömledő  színeivel,  kivált  aranyos  alapjával  még  a 
régi  iskolára  emlékeztet,  de  az  arcok  kifejezése,  a taglejtés  újszerű. 

A Kisded  világiasabb  fölfogású,  nem  emeli  föl  jobbját  áldóan,  mint 
föntemlített,  dómbeli  képén,  hanem  almát  tart  kezében.  A szemét  lesütő  bájos 
Szűznek  plasztikusan  kimunkált  — kimodellált — feje  fölé  szerényen  jelzett 
rózsalugas  borúi.  Körülötte  kisebb  léptékben  rajzolt  angyalkák  zenélnek, 
imádkoznak,  virágot,  gyümölcsöt  nyújtanak  a Kisdednek.  A virágok,  az  angyal- 
kák szárnyai,  zeneszereik,  a mód,  ahogyan  rajtok  játszanak,  aztán  a Szűz  ko- 
ronája és  nagy  mellcsatja  gondos  kidolgozottságukban  s általán  a kifejezések 
találó  biztosságában  messzire  meghaladják  a régebbi  mesterek  művészetét. 


7-  Madonna  a rózsalugasban 

fest.  Stephan  Lochner 

szül.  Konstanz  mellett  Meersburgban,  meghalt  1451.  Kölnben 


46  x 36  cm.  fatábla 


Köln,  Wallraf-Richartz-Museum. 


8. 


Roger  van  dér  Weyden 


OGER  van  dér  Weyden  vagy  Rogier  de  la  Pasture  neve  vissza- 
vezet a németalföldi  képíráshoz ; Eyck-ék  mellett  ő ennek 
második  nagy  képviselője,  noha  Jan  van  Eyck  után  szoros 
értelemben  vett,  igazi  tovább-virágzásról  nem  igen  szólhatunk, 
legkevésbbé  olyanról,  mint  amilyen  az  olasz  quatrocento  volt. 
A páratlanúl  álló  genti  oltárkép  mellett  a következő  festők  csak  tanítványokúi 
tűnnek  föl,  akik  mestereiket  meghaladni  nem  tudják.  A régi  németalföldi 
festők  sorában  különben  — a kevésbbé  jelentős  egyetlen  Petrus  Christus 
kivételével  — egy  sincs,  aki  Eyck-ék  műtermében  nevelkedett  volna. 

Jan  van  Eyckkel  egybevetve  Rogert,  kitűnik,  hogy  sokat  elsajátított 
az  ő technikai  tudásából,  jól  rajzol  és  pompás,  világító  színei  vannak,  de 
merőben  elütő  véralkat  vezeti  ecsetjét.  Amannál  nem  sokkal  fiatalabb,  1400 
körül  Tournay-ban  született,  tehát  már  a pezsgőbb  francia  vér  lüktet  ereiben ; 
javarészt  Bruxellesben  működik.  E körülmények  okozzák,  hogy  Roger  már 
nem  oly  nyugodt  szemlélő,  mint  Eyck-ék,  sőt  mozgalmas  vérű,  teremtő 
dramatikus.  Nyúlánk  és  inkább  általános  vonásokkal  jellemzett  — tipikus  — 
alakjaiban  erősebb  érzelmeket  munkáltat,  asszonyai  a francia  gótikus  szob- 
rászat alakjaira  emlékeztető  finomabb  vonásokat  mutatnak.  Az  Evangélium 
jeleneteit,  kivált  Mária  életét  és  a passiót  föstögeti  a vallást  áhítozó  népnek 
mély  érzéssel  és  nem  egy  képén  valósággal  prototip-szerűen,  vagyis  egy-egy 
enemű  jelenetnek  ő teremtette  meg  azt  az  ősképét  — prototiponját  — melyet 
egész  festő  nemzedékek  alapúi  fogadnak  el  s alig  változtatnak  többé  rajta. 
E tekintetben  hatása  mélyebb,  népszerűsége  is  nagyobb,  mint  Jan  van  Eycké, 
aki  inkább  az  előkelők  festője  volt. 

Sz.  Lukáccsal  ábrázolt  Máriája  nem  erős  drámai  hatású  képeiből  való, 
hanem  nyugodt  jeleneteket  tárgyaló,  kisebb  számú  kompozicióiból.  A festők 
védőszentje,  aki  a hagyomány  szerint  maga  is  festő  volt,  éppen  a Szűz 
arcképét  rajzolja  nyitott,  gót  előcsarnokban,  ahonnan  finom  rajzú,  gyönyörű, 
folyómenti  tájra  esik  kilátásunk,  melyet  valami  előkeli  házaspár  a város 
lőréses  faláról  szemlélget.  A Szűz  gyűrött  ráncú  (gót)  sötét  köpenybe  bur- 
koltan ül  egyszerű,  mennyezetes  trónusán,  melyet  gazdagon  mintázott  szőnyeg 
borít.  Ölében  a Kisded,  az  ő merev,  sovány  tagjaival  éppen  nem  szép,  annál 
méltóságosabb  és  kifejezőbb  a féltérdre  ereszkedő  evangélista.  Ami  a képen 
Jan  van  Eyckre  emlékeztet,  az  a szép  háttér,  a pompás  szőnyeg  és  az 
evangélista  mögötti  nyitott  ajtón  át  a képbe  kandikáló  mellékszoba,  benne 
imazsámoly  könyvvel  s efölött  a kis  ablak,  melynek  egyik  táblája  ki  van 
nyitva. 

Roger  hatása  bruxellesi  működésétől  (1435)  kezdve  az  északi  művészet 
hosszú  folyamán  át  nyomon  kísérhető  a vlám,  a kölni  és  északnémeti  mes- 
tereknél egyaránt,  holott  ezzel  szemben  a tünemény  szerű  Jan  van  Eyck-féle 
aprólékos  kidolgozás,  az  aprószer-festés,  hova-tovább  feledésbe  megy.  Leg- 
nagyobb tanítványa  Memling,  akivel  következő  képünk  ismertet  meg. 


: in  cm.  fatábla 


8.  Sz.  Lukács  lefesti  a Madonnát 
Mestere  Rogier  van  dér  Weyden 
szül.  1399.  Tournayban,  megfh.  1464.  Bruxellesben 


München,  Régi  Képtár. 


Haas  Memling 


Emling,  a régi  németalföldi  festőiskola  harmadik  nagy  mestere , 
bátran  megállja  a versenyt  Jan  van  Eyckkel  és  Roger  van  dér 
Weydennel,  amely  utóbbinak  tanítványa.  Mindkettőnek  hatása 
egyaránt  meglátszik  művein : Eycktől  veszi  a gondos  kidolgo- 
zást, Rogertól  a kifejezésbeli  mélyebb  érzést.  Újszerű  nála  a 
tárgyak  megválasztása  és  sajátos  fölfogása.  Nem  oly  ünnepies,  mint  Roger, 
sőt  gyakran  világias  fölfogású ; Jannak  hideg  megfigyelésével  szemben  mele- 
gebb, mélyebb  kedélyű,  hangulata  lírai,  olykor  szinte  beteges.  Jan  férfi-arc- 
képeivel jeleskedik,  Memlingnél  inkább  asszonyainak  szende  bája  a jellemző. 
A miniátorokra  emlékeztető  kidolgozás  majdnem  minden  képén  föllelhető. 
Előzőinek  egyéb  jelességeit  mind  egyesíti  magában  s népszerűség  dolgában 
mind  a kettőt  fölülmúlja.  Számos  arcképe  maradt  fenn.  Ő sem  tisztavérű 
vlám,  sőt  a franciás  Rogerrel  szemben  inkább  hollandusra  vagy  németre 
emlékeztet.  Valószínűen  Mainzból  származott,  1430  körűi  születhetett;  képei- 
nek mellékes  részei  tanúskodnak  róla,  hogy  ismerte  Baselt  és  Kölnt.  Okmá- 
nyok csak  1466-ban  említik  mint  bruges-i  festőt,  ahol  1494-ben  meghalt. 
Az  ottani  Sz.  János  kórházban  vannak  legkiválóbb  alkotásai.  Itt  közölt  képét 
a bécsi  képtárban  őrzik. 

Az  isteni  Anya  dús  gót  hímzésű,  mennyezetes  trónon  ül,  szemérmesen 
lesütött  szemeit  csak  alig  meri  a balja  mellett  térdeplő  donátor  felé  fordítani, 
jobbja  felől  ruhás  angyal  térdel.  A donátornak  egyébként  igen  sikerült  alakja 
a képből  kifelé  néző  tekintetével  nem  növeli  a kép  egységét,  annál  szorosabb 
az  angyal  vonatkozása  a főalakhoz : épp  abban  hagyta  a hegedűlést  és  pajkos 
mosollyal  piros  almát  nyújt  a Kisdednek,  aki  nem  tud  ellentálni  a kísértés- 
nek és,  bizony,  mind  a két  kezével  feléje  nyúl.  Ez  a mozzanat  meglehetősen 
kivetkőzteti  a jelenetet  vallásos  jellegéből,  de  viszont  annál  kedvesebbé  is 
teszi.  A csoport  fölé  remek  félkörös  ív  borúi  — az  egyetlen  renaissance  elem, 
mely  Memling  műveiben  kimutatható ; egyebütt  mindenütt  a gótika  szerepel. 
Fönt,  az  ív  oszlopfej zetein  folytatódik  az  alúl  kezdődő  kedélyes  jelenet:  apró 
mezítelen  angyalkák  — puttók  — itt  valósággal  megelevenedett  szobrocskák, 
bohókás  igy ek véssél  tartják,  feszítik  a csoportozat  fölött  díszlő  két  girlandot, 
gyümölcsfűzért.  Ez  a vonás  a megelevenedett  plasztikus  alakocskákkal  Man- 
tegnára  emlékeztet.  Az  oszlopfejzetek  fölé  szokása  szerint  a szentek  törté- 
netéből való  csoportokat  alkalmaz  Memling,  itt  sz.  Katalin  vértanúságát. 
A tróntól  kétoldalt  kinyíló  háttér  két  bájos,  verőfényes  flandriai  vidéket  láttat. 
A képnek  magától  a művésztől  készült  egyik  másolatán  — replikáján  — a 
firenzei  Uffizi  képtárban,  kisebb  eltéréseken  kívül  a donátor  helyett  hárfázó 
angyal  térdel,  s a Szűzanya  is  élénkebben  viselkedik:  az  almára  tekint. 

Elgondolható,  hogy  ily  kiváló  jelességű  művész  az  elkényeztetett  olasz 
műbarátok  ízlésének  is  meg  tudott  felelni.  Itt  az  ő neve  már  a XVI.  század 
elején  ismeretes  volt,  és  nem  egy  kép  van  az  olasz  képtárakban,  me- 
lyet Memlingről  kereszteltek  el.  Szépművészeti  Múzeumunk  tőle  egy  népes 
Kálváriát  bír. 


ej.  Mária  a Kisdeddel 

fest.  Hans  Memling,  szül.  1430  körül,  megh.  1494.  Brüggében. 

69x47  cm.  fatábla  Bécs,  Udvari  Múzeum. 


A Képírás  Régi  Nagy  Mesterei.  2. 


10. 


Hugó  van  dér  Goes 


A.N  dér  Goes  is  egyike  a XV.  századi  Németalföldek  legnagyobb 
festőinek.  Főműve  a Firenzében  őrzött  u.  n.  Portinari-oltár, 
egyben  a város  egyik  legkiválóbb  látványossága.  Tárgya  A pászto- 
rok imádása,  s a lelki  mozzanatok  eleven  megfestése  dolgában 
a XV.  sz.  alkotásai  közt  egymagában  áll. 

Alkotója  1430  körül  születhetett  s mint  van  Eyck-éknek  és  Rogiernek  önálló 
és  eredeti  követője  1465  óta  tíz  éven  át  rendkívül  keresett  festő  volt  Gentben. 
Eleinte  a világ  gyönyöreit  élvező  világfi,  amikor  egyszerre  valami  magába- 
szállás  vesz  erőt  lelkén  : egy  sz.  ágoston-rendi  erdei  kolostorba  vonúl  vissza, 
s azontúl  néhány  arcképét  leszámítva  búskomorságában  csupán  a legvégső 
dolgokat  föstögeti ; állítólag  vallási  őrjöngésben  halt  meg  1482-ben.  Egykorú 
följegyzések  sok  képét  említik,  különféle  oldalaikról  magasztalják  őket,  kivált 
női  képeiben  nyilvánuló  jelességét.  Annál  csodálatosabb,  hogy  manapság 
kétségtelenül  hiteles  van  dér  Goes  a legnagyobb  ritkaság-számba  megy ; alig 
van  ilyen  hét  darab.  Említett  leghíresebb  művét  a firenzei  Tommaso  Por- 
tinari,  Dante  Beatricejának  dédunokája,  rendelte  meg  nála  a firenzei  Santa 
Maria  Nuova  kórház  számára.  A kép  rendeltetése  helyére  kerülve  valóságos 
forradalmat  keltett  az  olasz  festők  közt.  Hatása  felfogás,  az  egyes  alakok 
testtartása,  az  érzelmek  kifejezése  s a színezés  tekintetében  az  utána  kelet- 
kezett olasz  képek  jórészén  nyomon  követhető.  Piero  della  Francesca,  Baldo- 
vinetti,  Piero  di  Cosimo,  Lorenzo  di  Credi,  Pollajuolo,  Ghirlandajo  egyaránt 
iskolába  járnak  a képhez ; az  utóbbi  ugyanazon  tárgy  nagyszabású  megfes- 
tésére kap  tőle  ösztönzést  s kedvéért  hűtlenné  lesz  eddigi  stílusához. 

Ehhez  a főművéhez  csatlakozik  1903-ban  a berlini  múzeumba  került 
hasonló  tárgyú  és  kétségtelenül  eredeti  alkotása,  melyen  a Portinari-oltár 
több  jelességét  szintén  föltalálhatjuk. 

Az  alacsony  kép  szokatlanul  hosszúra  van  kinyújtva,  a legszélein  két 
próféta  a kompozíciót  imént  még  elfödő  függönyt  tartja  széjjel  és  színi  jele- 
netnek tünteti  föl  A pásztorok  imádását.  Rajta  Mária  nem  az  eddigi  szende 
szűz,  hanem  anya,  aki  már  kivette  részét  a szenvedésekből,  az  ünnepi  hódo- 
lattal térdeplő  József  is  a munkától  kicserepesedett  kezű  ács.  A túlsó  oldalon 
a pásztorok  viharedzette,  nyers,  igazi  alakjai : egyike  féltérdre  ereszkedik, 
másika  lihegve  rohan  a Kisded  felé.  A szemek,  az  alakok  minden  izma  a 
remegő  ujjak  hegyéig,  minden  a Kisdedet  imádja.  E tekintetben  van  dér  Goes 
fölülmúlja  valamennyi  kortársát,  akik  a vallásos  ihletet  csupán  az  arcokban 
tudták  eladdig  kifejezni.  S itt  ismét  alkalmunk  esik  ismételni,  hogy  ne  modern 
szemmel  nézzük  a régi  képet,  hanem,  ha  a korba  belehelyezkedni  nem  tudunk, 
legalább  azt  vegyük  tekintetbe,  hogy  mit  s hogyan  festettek  az  illető  képet 
megelőző  időben.  Csak  így  érthetjük  meg,  hogy  az,  aki  a leírt  motívumokat 
elsőre  örökíti  meg  ily  elevenséggel,  valóban  istenáldotta  nagy  művész. 


11. 


Antonello  da  Messina 


korai  renaissance  arckép  a szoborképmásból  származik. 
Mellszobrok  és  domború  képmások  nagyban  divatoztak  a 
XV-ik  századi  Firenzében.  Donatello  szobrász  itt  az  úttörő, 
követi  Verocchio  és  iskolájának  művészei.  Domborművű  arc- 
képekre emlékeztet,  — amint  már  szóvá  tettük  — az  eddig 
megbeszélt  három  képmás,  (i.,  2.  és  3.)  melyek  mind  arcélre  vannak  állítva. 
A képünkön  bemutatott  fiatalember  portréja  már  háromnegyedes  fej  tartásá- 
ból ítélve  is  magasabb  fejlődési  fokon  áll,  de  voltaképpeni  jelentőségét 
másban  kell  keresnünk.  Ez  a rőthajú,  szakáltalan  ifjú  prémmel  bélelt  gallér- 
talan  fekete  kabátjában,  leffentyűs  fekete  sapkájával,  amint  egy  könyöklő-fal 
mögött  a képnek  majdnem  egész  fölületét  kitölti,  kivált  aprólékos  kidolgo- 
zottsága révén  első  tekintetre  valami  régi  németalföldi  festőre  emlékeztet,  a 
fénnyel  és  árnyékkal  való  kimunkálás  — modellálás  — azonban  itt  puhább, 
a színek  szélesebbek,  ömledőbbek,  mintsem  hogy  azt  ily  kicsiny  képnél  várhat- 
nék ; a másolat  és  az  eredeti  egyforma  nagy.  Az  ég  kezelése  a csupán  nagyolva 
jelzett  tájrészlettel  szinte  festőinek  mondható.  Itt  tehát  bizonyos  ellentétek 
jelennek  meg  egyesülten : az  olasz  szélesebb,  szabadabb  kezelés  és  a német- 
alföldi  aggályoskodó  kidolgozás.  Ennek  magyarázatát  a festő  egyénisége  adja 
meg,  akinek  neve  az  ábrázolt  alak  latin  jelmondata  fölött  a könyöklő-falra 
ragasztott  cédulán  — cartellinón  — olvasható : Antonellus  messaneus.  Róla 
Vasary,  az  olasz  renaissance  festőinek  egykorú  életrajzírója  (1511 — 1574),  akinek 
adatai  azonban  csak  nagy  óvatossággal  fogadhatók  el,  azt  írja,  hogy  a sziciliai 
Messina  szülöttje,  aki  Nápolyban  Jan  van  Eyck  egyik  képét  meglátva,  legott 
útra  kelt  Flandria  felé,  hogy  az  olajfestés  titkát  magától  a mestertől  ellesse, 
Vasari-féle  adattal  lévén  dolgunk,  az  elbeszélés  helyesbítésre  szorúl,  Jan  van 
Eyck  u.  i.  három  évvel  Antonello  születése  előtt  már  nem  élt.  Az  adat  nyilván 
oda  módosítandó,  hogy  festőnk  Olaszországba  került  flandriai  képekből,  talán 
Roger  van  dér  Weyden  (8)  valamely  remekéből  sajátíthatta  el  az  északi  mes- 
terek eljárása  módját  és  vitte  1470  táján  Velencébe,  ahol  ez  az  új  technika 
döntő  szerepet  játszott  a Giovanui  Bellinivel  (35)  meginduló  velencei  iskola 
megteremtésében.  Nem  találékony  cselekvény-festő  — história-festő  — mint 
Bellini,  hanem  inkább  technikájával  jeleskedik  és  pedig  kiválóan  arcképeiben. 

Régebbi  képei  több  vlám  vonást  mutatnak,  mint  a későbbiek,  pl.  az 
anvers-i  múzeum  pompás  kis  Keresztrefeszítése , de  itt  is  elárulja  magát  a 
három  meztelen  test  anatómiájában  a széles  ecsetkezelésű  olasz  művész.  Ké- 
sőbbi képein,  pl.  a drezdai  életnagyságú  Szent  Sebestyén  kimunkálásában, 
ennek  rövidülten  rajzolt  alakjaiban  — scurzóiban  — továbbá  perspektivikus 
építészeti  részeiben  már  határozottan  velencei  festőnek  mutatkozik. 


ii.  Fiatalember  képmása 

fest.  ANTONELLO  DA  MeSSINA,  szül.  1430  körül  Messinában,  megh.  1479.  Velencében 
20  x 14  cm.  fatábla  Berlin,  Kaiser  Friedrich-Museum. 


12. 


Fra  Filippo  Lippi 


ra  előnévvel  több  olasz  festőnél  találkozunk  (Fra  Giovanni  da 
Fiesole,  más  néven  Fra  Angelico,  Fra  Bartolommeo  stb).  Ez 
az  olasz  «frate»  szó  rövidítése  és  barátot,  szerzetest  jelent. 
Filippo  Lippi  is  szerzetes  volt;  a firenzei  karmelita  kolostor- 
ban tölti  árvasága  gyermekéveit  s ifjúkorát.  Kitől  tanult,  nem 
tudják,  kétségtelen,  hogy  a firenzei  korai  renaissance  kinyilatkoztatásszerű 
remekeit  maga  előtt  láthatta,  olyikat,  pl.  Masaccio  freskóit  keletkezésükben  is. 

Ha  a firenzei  quatrocento  képírásának  úttörői  között  három  legjobban 
kiemelkedő  nevet  keresünk,  akkor  Masaccio  és  Sandro  Botticelli  közé  az  ő 
nevét  kell  közbeiktatnunk.  A XV.  század  huszas  éveiben  teremti  Masaccio 
hatalmas  ecsetjével  e művészet  első  nagyjelentőségű  emlékeit,  a kis  Brancacci- 
kápolna  freskóit,  Szent  Péter  élettörténetét,  melyen  méltóságos  férfialakok 
egész  testi  elevenségükben  vonulnak  el  szemeink  előtt.  Húsz  évvel  később 
a gyöngédebb  lelkű  Filippo  Lippi  fest  első  ízben  szép  nőket,  akik  termé- 
szetes voltukban,  szépségükben  körülbelül  megfelelnek  a Masaccio-féle  freskók 
előadásbeli  fokmértékének,  noha  Masaccio  lenyűgöző  nagyságának  híjával 
vannak ; Lippi  egyébként  is  kerüli  a mozgalmas  jeleneteket.  Képein  egészen 
új  a leányos,  szőke  Madonna  fátyolszerű  fejkendőjével  s az  őt  kísérő  nem 
egészen  gyermekes  angyalokkal. 

Filippo  Lippi  az  első  festő,  aki  a szent  történetek  szereplőit  földi, 
emberi,  realisztikus  vonásokkal  látja  eh  De  azért  vallásos  képei,  ha  teljes 
mértékben  nyilatkozik  is  meg  bennök  a világias  báj,  mindig  a nagyság,  az 
ünnepiesség  hatásával  vannak  a szemlélőre.  A képein  szembeötlő  világias 
elemet  élete  folyása  magyarázza  meg.  A fiatal  szerzetes  mihamar  megunja 
a kolostori  magányt  s a világi  élet  zajába  veti  magát,  noha  a szerzethez 
való  vonatkozását  továbbra  is  fönntartja  és  nevénél  a «Fra»  előnevet  mind- 
végig odaírja.  Szerzetesi  fogadalmától  fölmentetvén,  megnősül,  1469-ben  halt 
meg  a Szűz  életét  tárgyaló  spoletói  freskók  festése  közben. 

A berlini  galéria  bájos  képe,  Az  erdei  Madonna,  a karmelita  barátnak 
ifjúkori  műve  és  nyilván  legremekebb  táblaképe.  Bensőség  dolgában  közel 
jár  az  angyali  lelkű,  domonkosrendi  Fra  Angelico  (1387 — 1455)  freskóihoz  ; 
van  benne  valami  kötöttség,  ósdiság,  valami  gótikus  vonás,  A kép  Krisztus 
születését  ábrázoló  firenzei  festményére  emlékeztet,  amelyen  Sz.  József  a pász- 
torok és  énekelő  angyalok  is  rajta  vannak ; a kis  Keresztelő  Sz.  János  jog- 
szerint ugyan  nem  tartozik  a betlehemi  csoportba,  de  azért  itt  van  és  ő is 
hódolni  jött  a kis  Jézushoz.  A Kisded  virágos  pázsiton  fekszik  és  egészséges 
kis  babák  módjára  ujját  szopogatja.  A naptól  élénken  megvilágítotl  Szűz 
mögött  komor  erdő  sötétlik  a félhomályban  alig  látszó  egyenes  fatörzseivel, 
hátul,  balra  remete  Sz.  Bernát  imádkozik  magába  szállva  és  legíölűl  az  áldó 
Atyaisten  és  a Szentlélek  néz  le  és  bocsájtja  aranyos  sugarait  a jelenetre. 
Az  egész  mesés  hatású  poézis,  amilyet  eladdig  senki  sem  látott  lelki  szemeivel. 

A kép  a legapróbb  részletekig  menő  tökéletes  kidolgozottságában  és 
finom  színeinek  áttetszőségében  szinte  legvégső  határa  annak,  ami  az  egyéb- 
ként keményebb  tempera-festéssel  el  volt  érhető. 


13. 


Sandro  Botticelli 


otticeixi,  a firenzei  quatrocento  harmadik  úttörője,  Filippo  ta- 
nítványa, egyike  az  olasz  renaissance  legzseniálisabb  művészei- 
nek. Sokoldalúságával  is  fölülmúlja  kortársait.  Az  Újszövetség- 
ből, Daniéból,  Boccaccióból,  Homérosból  egyaránt  ihletet  merít 
s az  életet  mindig  költői  szemmel  nézi.  E kor  vallásos  képei- 
ben az  evangélium  alakjainak  világias  ábrázolása,  ami  ellen  oly  szent  haraggal 
prédikált  Savonarolla,  korántsem  volt  a vallásnak  kivetkőztetése  eredeti  formá- 
jából. E íestők  maguk  is  abban  a naiv  hitben  éltek,  hogy  a világ  örömeinek 
bevitele  a vallásos  tárgyú  képekbe,  nem  árt  ájtatos  jellegüknek,  s ahol  ez 
a hit  igazi  művész  lelkében  vert  gyökeret,  ott  a két  dolognak  egyesítése 
sikerült  is.  így  Filippo  Eippinél,  így  Botticellinél  is  működésének  elején; 
utóbb  Savonarolla  hatása  világosan  meglátszik  képein.  Az  teszi  különösen 
kívánatossá  képeit,  hogy  nála  minden  az  ő egyéni  hangulatának  kifejezésévé 
alakúi.  Emellett  szívesen  elnézzük  rajzbeli  gyöngéit,  a perspektívái  kidolgo- 
zottság hiányát.  Kivált  a gyönge  nem  festője  és  nő-alakjainak  páratlan  kelle- 
met tud  adni.  A renaissance  angyalának  igaz  típusát  is  ő teremti  meg.  Filippó- 
nál  az  angyalok  nagyon  is  világiasak,  csak  Botticelli  angyalai  azok  az  igazi 
égi  alakok,  akiknél  fiú-  vagy  leány-voltuknak  kérdése  mellékes,  lelke  szép 
valamennyinek. 

A « Magnificatü  néven  elhíresült  firenzei  festményen,  ebben  a kerek 
formájú  — tondo  — gyönyörű  zárt  kompozícióban  áhitatosan  ünnepi  hangulat 
honol.  Mária  ölében  tartja  a kis  Jézust,  aki  balkezét  gránátalmán  — a « kereszt 
gyümölcsén#,  az  isteni  kegyelmek  jelképén  — nyugtatja  és  jobbjával  anyja 
kezét  látszik  vezetni.  Egy  szép  szőke  angyal  tintatartót,  egy  másik  nyitott 
könyvet  tart  Mária  elé,  ez  a tintába  mártja  tollát  és  meghatottságtól  sugárzó 
arccal  készül  folytatni  a könyvben  elkezdett  himnusát:  «Magnificat  anima 
mea  Dominum#  (Magasztalja  az  én  lelkem  az  Urat !)  A két  angyalt  egy  fölé- 
jök  hajló  harmadik  köti  bájos  bokrétába,  míg  a két  legszélső  az  égi  sugarak- 
tól megvilágított  koronát  teszi  gyöngéden  a Szűz  fejére.  Mesés  báj  ömlik  el 
ezen  a gyönyörű  egységes  kompozíción.  Itt  van  a boldogságos  s egyben  jö- 
vendő fájdalmát  is  sejtő  Anya  szépségének  teljes  ragyogásában,  itt  a formás 
kis  Jézus ; ég  felé  fordított  okos  arca  és  egész  magatartása  mutatja,  hogy 
isteni  voltának  teljes  tudatában  van,  itt  az  angyalok  elgondolkodó,  szinte 
méla  tekintetükkel.  Mennyire  át  van  itt  szellemítve  minden ! Ezzel  szemben 
egészen  elfelejtjük,  hogy  a tintatartó,  a toll,  ennek  bemártása  a tintába  ma- 
gukban mily  prózai  dolgok.  Technika  dolgában  és  hatását  tekintve  ez  Botti- 
cellinek  legjobb  képe.  Élesraj zú  vonalai  mindig  kellemesen  hajlanak,  s e 
jobbára  erősebben  kiemelt  kontúrvonalak  közt  rendkívül  gondosan  dolgozza 
ki  alakjait,  de  inkább  rajzol,  mint  fest ; mindez  régebbi  ötvösmesterségének 
tudható  be.  Figyeljük  meg  pl.  a Szűznek  pókhálószerű  fátylát.  A kép  vékony- 
i étegű  tempera-kezelése  még  erősen  lokális  színezetű,  s az  alakok  a háttér- 
hez ragasztottaknak  látszanak.  — Működésének  főtere  Firenze.  1480  körűi 
IV.  Sixtus  pápa  Rómába  hívja  s a sixtusi  kápolna  kifestését  bízza  rá.  A kápolna 
fali  képeiből  Mózes  és  Krisztus  életét  tárgyaló  három  kép  való  tőle. 


íj.  A « Mcignificat* 
fest.  Sandro  Botticelli 
szül.  1446.  Firenzében,  megh.  ugyanott  1510. 


:ii  x ni  cm.  fatábla 


Firenze,  Uffizi-képtár. 


14. 


Melozzo  da  Forli 


Péter  templomának  sekrestyéjében,  Rómában,  tizennégy 
có-töredéket  őriznek,  melyek  az  1711-ben  lebontott  Santi 
stoli  templom  szentélyének  — apsisának  — félkupolájáról 
k.  Közülök  négy  kép  apostol-fejeket,  a többi  tíz  félalak 
g zenélő  angyalokat  ábrázol.  Az  itt  bemutatott  leányos  szép- 
ségű angyal  egyike  a legszebbeknek.  A pompás  lendületes  alak  mandolint  tart 
ölében,  de  ujjai  csak  gépiesen  játszanak  a húrokon,  figyelmét  valami  más,  a 
földön  végbemenő  jelenség  vonja  lefelé  ; fölső  teste  is  önkényt  követi  tekintetét. 
Az  angyalok  közül  még  egynek  van  mandolin  a kezében,  más  kettő  fölfelé 
irányzott  szárnyakkal  látszik  és  hegedül  meg  halkan  dalol  hozzá,  tekintetük 
is  a magasba  néz.  Ismét  mások  verő  hangszerekkel,  forogva,  perdülve  nyo- 
múlnak  az  ég  felé,  mintha  ki  akarnák  ostromolni.  Egy  végül,  a legfiatalabb, 
egymagában  nyugodtan  ül  és  elragadtatva  fülel  valami  harangjáték  hang- 
jaira; elpusztult  balkezében  t.  i.  ilyesmit  sejtenek.  Szebb  zenélő  angyalokat 
a későbbi  művészet  sem  teremtett. 

Ez  a tizennégy  töredék  egy  Krisztus  mennybemenetelét  tárgyaló  nagy 
kompozicióhoz  tartozott,  melynek  kevésbbé  sikerült  főalakja,  az  angyalfőktől 
körülvett  Krisztus,  ma  a Quirinál-palota  egyik  lépcsője  fölé  van  falazva. 
A kompozició  nyilván  úgy  képzelendő  el,  hogy  az  apostolok  lent  állhatták 
a félkupola  peremén,  csoportjukból  cherubimoktól  és  kis  angyaloktól  körül- 
rajongva hatalmas  lendülettel  tört  fölfelé  Krisztus  alakja,  a zenélő  és  éneklő 
angyalok  kara  aztán  a boltozat  többi  részét  tölthette  ki  félkörös  elrende- 
zésben. A festmény  1480  körül  keletkezhetett  a későbbi  II.  Gyula  pápa  — 
akkor  még  Rovere  biboros  — megbízásából. 

Elpusztult  voltában  is  legfontosabb  műve  a közép-olaszországi  korai  renais- 
sance  egyik  sok  sajátos  vonással  jeleskedő  nagymesterének,  Melozzo  da  Forli- 
uak,  aki  valószínűleg  Piero  della  Francesca  (1.  és  2.)  tanítványa  volt  s az  ő 
plein  air  kutatásait  folytatja ; Mantegna  hatása  is  meglátszik  rajta.  Szépérzé- 
kével és  nagy  tehetségével  már  majdnem  átlépi  a virágzó  renaissance  határát. 
Maga  is  olyan  művész,  aki  technikai  föladatok  megfejtésén  töri  a fejét.  Neve- 
zetesen új  hatású  mozgásokat,  újszerű  rövidüléseket  — scurzókat  — talál  ki, 
alakjait  alulról  való  nézetben  is  rajzolja  Mantegna  után,  de  a fejlődés  maga- 
sabb fokán  valami  eladdig  ismeretlen  lendülettel,  tehát  rendkívül  nehéz  rajz- 
beli föladatokkal  foglalkozik.  Több  helyen  működött  mint  freskófestő. 

Fölfogásának  újszerűsége  annál  sajátosabb  volt  már  kortársai  előtt  is, 
mert  az  ő szemükben  a legmodernebb  alkotás  a római  sixtusi  kápolna  falai- 
nak Botticelli  vezetése  alatt  (13)  végbement  kifestése  volt,  amelynél  a kor  leg- 
jelesebb freskófestői : Ghirlandajo,  Perugino,  Ruca  Signorelli  működtek  közre. 
Amit  ezek  a művészek  ott  alkottak,  az  mind  ósdi  módon,  számos  alaktól 
nyüzsgő,  zsúfolt  kompozició  volt.  Mennyire  elütő  hatású  ezzel  szemben  a 
fölfelé  néző  apostolok  arcán  és  az  angyaloknak  ujjongó  szépségében  megnyi- 
latkozó természetfölöttiség,  amint  azt  Melozzo  da  Forli  fölfogta  ! 


iy.  Mandolinon  játszó  angyal 

fest.  Melozzo  de  Forli 

szül.  1438.  Forliban,  megh.  ugyanott  1494. 


Róma,  a Sz.  Péter-templom  sekrestyéje. 


15. 


Francesco  Cossa 


Épünk  markos  vincelléreiét  ábrázol,  aki  az  este  beálltával  a 
mögötte  elterülő  lankás  dombvidékről  hazatérőben  van.  Az 
alak  egészen  az  előtérben  áll,  sőt  bal  lába  fejét,  mellyel  valami 
küszöbfélére  lép,  szinte  kidugja  a képből.  Alulról  való  nézet- 
ben van  ábrázolva,  s ebből  következik,  hogy  a tábla  eredetileg 
magas  helyre  volt  szánva.  Ilyes  perspektívái  túlkapások  gyakoriak  pl.  Man- 
tegnánál  vagy  Piero  della  Francescánál,  és  nyilván  a kissé  nehézkes  felfogású 
szemlélő  érdeklődését  igyekeznek  fölkelteni. 

A kép  mestere  Francesco  Cossa,  ferrarai  művész.  A kis  Ferrara  ugyan 
szerény  részt  vett  ki  magának  a renaissance  nagy  mozgalmaiban,  de  az  Este- 
családból való  fejedelmeinek  nagy  műveltsége  és  bőkezűsége  nemcsak  a költő- 
ket — mint  Ariostót  és  Tassót  — lelkesítette  az  uralkodóház  dicsőítésére, 
hanem  a korszak  művészi  mozgalmai  közt  derekasan  helytálló  külön  festő- 
iskolát is  teremtett,  melyben  egész  jellegzetességében  visszatükröződik  az  ott 
dívó  szellemi  élet.  A ferrarai  festők  éles  rajzában  és  testies,  kemény  kimun- 
kálásában általán  valami  nehézkesség  nyilvánul.  Ez  iskola  főképviselői  a 
Mantegnára  emlékeztető  Cosmo  Túra  s a már  kevésbbé  szigorú  Francesco 
Cossa,  akik  valósággal  bekeblezett  tagjai  Borso  és  I.  Ercole  fejedelmi  udva- 
rának ; egy  harmadik  ferrarai  festő,  Eorenzo  Costa,  megérett  művészi  alko- 
tásaival már  a következő  korszakba  tartozik  (1.  még  a 49.  sz.) 

Francesco  Cossa  állítólag  Piero  della  Francesca  tanítványa  és  képünk 
több  vonása  valójában  rá  is  vall,  így  a valószerűen  ható  alak  szoborszerű 
tartása,  a ruhának  csöves  ráncai,  aztán  a testrészeknek  egyformán  gondos  ki- 
dolgozása, meg,  hogy  a művész  az  arcban  a korai  renaissance  fölfogása  szerint 
még  nem  keresi  a sajátlagos  kifejezést,  végül  az  erős  hatású  fehéres  színek. 

A kifejezés  nélkül  való,  éppen  nem  szép  arc,  a leánynak  vagy  asszony- 
nak egész  izmos,  szinte  méltóságos  föllépése,  a bal  lábán  levő  mesterkélt  ránc- 
vetés nem  emeli  ugyan  a képet  a mi  modern  szemünkben  valami  különös 
magas  polcra,  de  másrészről  elvitázhatatlan,  hogy  a valószerűség  felé  való 
törekvés,  mely  annyi  bájt  tud  adni  olyan  korszakoknak,  mikor  ezt  csak  ke- 
resik, kutatják,  nagy  mértékben  megvan  ezen  a képen  is ; nézzük  csak  a 
bal  kezéből  lecsüngő  szőlőágat,  a kapa  fényes  élét  vagy  övén  a zsinór  kötését. 

A kép  testvéreit  a Ferrara  melletti  Schifanoja-palota  egykorú  freskóiban 
találni.  Ezt  a palotát  u.  i.  éppen  Cossa  vezetése  alatt  diszíttette  Borso  feje- 
delem 1471-ben  freskókkal,  s ezek  a jobbára  elpusztult  freskók  egyszersmind 
a ferrarai  képírás  főművei.  Rajtok  az  uralkodó  fejedelmi  család  életemódja, 
diadalmenetek,  a mithologia  s az  allégoria  szerepelnek,  de  a vidék  közembe- 
reinek napi  foglalatosságai  is  meg  voltak  örökítve. 

Képünk  egy  másik  képsorozatból  való,  mely  az  egyes  évszakokat  vagy 
hónapokat  mutatta  be  és  az  őszt  vagy  talán  Október  hónapját  jelenti. 


jjjti 


ij.  Az  ősz 

fest.  FraNCESCO  Cossa,  szül.  1435  körül  Ferrarában,  megh.  1477. 

115x71  cm.  fatábla  Berlin,  Kaiser  Friedrich-Museum. 


16. 


Lionardo  da  Vinci 


ionardo  neve  már  a cinquecentóba,  a XVI-ik  századba,  az 
olasz  művészet  aranykorába  vezet  át  bennünket.  Itt  közölt 
remeke,  a Monet  Lisa  vagy  a Gioconda  egyike  a Louvre  leg- 
MjggjiO  többet  megcsodált  képeinek.  Ez  a csodálás  divat  dolga  s leg- 
3mBíSr  P||  inkább  sajátosan  titokszerű  mosolyának  szól ; műtörténelmi 
fontossága  másban  keresendő.  — Megbízása  szerint  Giocondo,  firenzei  polgár 
harmadik  nejét  kellett  lefestenie.  Állítólag  négy  évig  dolgozott  a képen.  A sza- 
bályosító  — stilizáló  — munka  közben,  melyet  soha  semmi  képén  sem  hagyott 
el,  egy  szép  nő  jellegzetes  képe  lett  a hasonmásból ; melyet  a korábbi  arc- 
képekkel szemben  melegen  lüktető  belső  élet,  a lelki  és  testi  megjelenés 
szétbonthatatlan  egysége  hat  át.  — Az  arc  nem  szép,  inkább  csak  barátságos. 
Ruházata  rendkívül  egyszerű.  Majdnem  egészen  a néző  felé  fordul,  s ezzel  annál 
jobban  föl  tüntethető  rajta  az  arcjáték.  Nyitott  oszlopos  folyosón,  karosszéken 
ül.  Karjait  a szék  fogódzóján  nyugtatja ; a csodamódra  megfestett  gyűrűtlen 
kezek  egymásra  téve  élő  csatiként  kötik  össze  ruhájának  selyem-ujjait,  melyek- 
nek ráncain  bámulatosan  játszik  a fény  és  az  árny.  A kezek  behozatala  a 
portré  keretébe  már  maga  is  újdonság  volt,  de  ezen  kezeknél  szinte  érezni 
a finom  vér  lüktetését ; valósággal  ((beszélő  kezek ».  Rajtuk  még  megmaradt 
a húsnak  meleg  tónusa.  A fő  hangsúly  az  arcon,  a túlmagasított  homlokon 
van.  Szemöldei  az  akkori  esetlen  ízlés  szerint  ki  vannak  tépve,  s ez  éppen 
nem  emeli  az  arc  szépségét.  — A kinyilatkoztatásként  ható  újszerűség  e képnél, 
az  említett  vonásoknak  sajátos  festői  kezelésében  fejük.  Itt  szerepel  először 
a «sfumato»,  vagyis  az  előző  (kivált  az  ötvösségen  kezdő)  művészek  élesen 
határolt  formái  helyett  a körrajznak  elmosódó  kezelése  s hozzá  az  eddigi 
«szépszínes»  festés  helyett  a fénynek  és  árnynak  egymásba  ömledése,  úgy, 
hogy  az  egész  mintegy  átlátszó  ködbe  — fumo  — burkoltnak  látszik,  rövi- 
den: a levegős  fénynek  megfestése.  Lionardo  «chiaroscuro»-nak,  fényhomály- 
nak  nevezi  eljárását.  A könnyedén  rezgő  formáknak  megfelelnek  az  egymással 
összhangzó,  megtört  színek  is  : a zöldes-fekete  kabát  a rózsaszínbe  játszó  sár- 
gás, meleg  ruha-ujjakkal,  a kékes-zöld,  párás,  sejtelmes  táj,  melynek  elmosódó 
lágysága  viszont  erősíti  az  alaknak  testiségét.  Az  örökké  kutató  mestert  a 
munka  csak  mint  a megismerés  eszköze  érdekelte,  izgatta ; csupán  terveinek 
és  vázlatainak  élt,  kivitelüket  rendesen  tanítványaira  bizta,  ez  az  arckép  azon. 
bán  kétségkívül  saját  kezemunkája. 

A Gioconda  sokat  firtatott  «mosoly»-ára  visszatérve,  említésre  érdemes 
Reinach  Salamon  legújabb  föltevése,  mely  meglehetősen  prózai,  de  nincs 
minden  alap  híján.  Szerinte  okmány ilag  igazolható,  hogy  Madonna  Lisa  a 
XV.  század  legelején  egyetlen  leánykáját  temette  el.  Portréja  akkor  még  nem 
volt  befejezve,  s ekkor  léptette  volna  föl  a művész  a későbbi  üléseken  a Vásári- 
tól említett  zenészeket  és  tréfás  énekeseket,  hogy  a hölgyet  a megkívántató 
hangulatba  ringassák.  Összefügg  ezzel  a hölgynek  gyászra  emlékeztető  s 
minden  ékszer  nélkül  való  ruhája.  S eszerint  a Gioconda  nem  érzékies, 
csábító  nő,  hanem  egy  lánykáját  gyászoló  anya  volna,  aki  erőltetett  mosoly- 
lyal  igyekszik  szomorú  emlékeitől  szabadulni. 


i6.  Mona  Lisa 

fest.  Lionardo  da  Vinci 

szül.  1452-  Vinciben  (Toscana),  megh.  1519.  Clouxban,  Amboise  mellett 
77 x 53  cm.  ' Párizs,  Louvre. 


17. 


Lionardo  da  Vinci 


Ézus  és  a 12  apostol  az  utolsó  vacsorára  gyűltek  össze  egy  lapos 
mennyezetű,  tágas  terembe;  a hátsó  fal  nyitott  ajtaján  és  abla- 
kán át  lankás  dombvidék  látszik.  Ez  a szelíd  tájék,  a terem- 
nek egyszerű,  nyugalmas  távlata  s az  asztalnak  hosszú  vonala 
élénk  ellentétben  van  az  alakoknak  viharos  mozgalmasságával. 
A Mestert  kivéve  a hármas  csoportokba  verődő  apostolok  mindnyájan  valami 
szerfölött  heves  indulat  hatása  alatt  vannak,  egyike-másika  föl  is  ugrik  szé- 
kéről. A nyugalomnak  és  mozgalmasságnak  emez  együttes  megjelenésében 
valami  különös  harmónia,  szinte  fizikai  egyensúly  van.  A Mester  nyilván 
valami  neki  nagyon  fájó  s környezetére  fölháborító  dolgot  mondhatott  el. 

Ennyit  még  leolvashatunk  Lionardo  Utolsó  Vacsoráját  — a Cenacolót  — 
ábrázoló  színes  másolatunkról  is,  mely  a Cavenaghitól  legújabban,  1908.  helyre- 
állított fali  festményről  van  véve.  De  ez  még  nem  magyarázza  meg  világhírét. 
A tipikussá  vált  műremeket  megromlott  volta  miatt  csak  valami  régebbi  jó 
metszeten  lehet  tanulmányoznunk  pl.  Morghen  Raffaellóén.  Ezt  tartjuk  szem 
előtt,  amikor  a képről  való  egyéb  tudnivalókat  e helyt  fölsoroljuk. 

Mit  mondhatott  Jézus  az  apostoloknak?  Az  Oltári  Szentség  szerzésének 
világhírű  szavait  nem  mondhatta,  mert  akkor  a tanítványok  nagyfokú  izga- 
tottsága nem  volna  megokolt.  Induljunk  ki  az  egyes  alakokból,  vizsgáljuk 
arcukat,  de  kivált  kezök  játékát.  Jézus  jobbja  felől  János,  a ((szeretet  apos- 
tola#, mélyen  elszomorodva  hajtja  le  szép  fejét,  mellette  az  ősz  Péter  jobbjával 
tőréhez  kapva  hevesen  fölpattan  székéről  s unszolja  Jánost:  kérje  meg  a 
Mestert,  hogy  világosabban  beszéljen,  előtte  a pénzes  zacskóról  fölismerhető 
Judás  ijedten  nyitja  ki  balkezét ; a hirtelen  fölugró  Pétertől  lökést  is  kapha- 
tott, mert  jobbjával  fölborította  az  előtte  levő  sótartót.  — Az  asztal  bal  végén 
András  elrémülve  emeli  föl  tenyereit,  gondolata  nyilván  ez  : «Ah ! hiszen  ez 
borzasztó  volna!#  Jakab  Péter  vállát  érinti  és  türelmetlenül  várja  Péter  kérde- 
zősködésének  eredményét,  Bertalan  hirtelen  feláll  székéről,  lába  még  keresztbe 
maradt  vetve,  feszült  figyelemmel  lesi,  hogy  mi  lesz.  — Krisztus  balján  az 
id.  Jakab  szétveti  kezeit  és  ámultában  meredten  néz  maga  elé,  akárcsak  látná 
már  a Mester  szavainak  teljesültét.  Jobb  válla  mögött  Tamás  látszik,  amint 
jobb  keze  mutató  ujját  homlokához  emeli,  mintha  ezt  akarná  mondani : 
«Uram,  hisz’  ez  elképzelhetetlen!#  A harmadik  alak,  Fülöp,  föláll,  szivére 
mutatva  a Mester  felé  hajol  és  ezt  látszik  mondani : «Uram,  te  ismered 
szivemet;  én  nem  lehetek  az,  akire  gondolsz !»  — Az  asztal  jobb  végén  Tádé, 
a középső,  megfordított  jobb  tenyerével  bal  kezébe  készül  csapni,  bizalmatlan, 
arca  is  ezt  mondja:  «Hát  nem  megmondtam,  hogy  ez  lesz  a vége!#,  az  asztal 
legvégén  ülő  ősz  Simon  igazat  ad  neki,  a fiatal  Máté  végre  mindkét  kezével 
Judás  felé  mutat  s nyilván  ezt  mondja:  «ő  az,  más  nem  lehet!. . .» 

így  olvasgatva  az  alakok  arcjátékában  és  taglejtésében,  biztosra  vehet- 
jük, hogy  a Mesternek  szavai  ezek  lehettek : « Bizony  mondom  nektek,  egy 
közületek  el  fog  árulni  engem#.  E szavak  hatása  van  megörökítve  a képen 
utólérhetetlenűl.  Tökéletesség  szempontjából  sem  hozzáadni,  sem  belőle  elvenni 
semmit  sem  lehet,  s épp  ez  a próbaköve  a remekségnek,  a klasszicitásnak. 


A Képírás  Régi  Nagy  Mesterei.  3. 


17.  Az  utolsó  vacsora  (Cenacolo) 
fest.  Lionardo  da  Vinci 

Fali  festmény  tempera  modorban  szül.  1452.  Vinciben  (Toscana),  megh.  1519.  Clouxban,  Amboise  mellett  Milano,  S.  Maria  déllé  Grazié  kolostor. 


18. 


Melzi 


OGYHA  MEGFIGYELTÜK  Lionardo  da  Vinci  festői  eljárásának  egy- 
némely jellegzetes  vonását  pl.  a Mona  Lisa  vagy  Gioconda  néven 
II  iffll  gfjll  ismetes  képén  (16),  akkor  az  itt  közölt,  jóidéig  kétes  szerzőségű 
Ü 1m1  S|  képet  is  hajlandók  leszünk  neki  tulajdonítani.  Megvan  ebben 
is  a «sfumato»,  és  levegője,  kivált  a kecsesen  fölemelt,  gyönyörű 
balkéz  körül  van  annyi,  hogy  megfestése  egy  Lionardónak  is  becsületére 
válik.  Itt  van  a falról  lehajló  páfrány  és  az  indás,  kúszó  növény  finom  rajza,  itt 
a mosolygó  leányzónak  bájos  beállítása,  gyöngéd  körrajza,  puhán  kezelt  haja, 
a szépséges  kezek.  Ezek  mind  olyan  vonások,  melyekkel  Leonardo  jeleskedett. 
Hozzájárul  ehhez  a képnek  kitűnő  állapota,  úgy  hogy  minden  tartózkodás  nél- 
kül szebbnek  mondhatjuk,  mint  a Mona  Lisát  s arra  eredetileg  nem  is  gondolunk, 
hogy  Eionardótól  elvitassuk,  aminthogy  sokáig  neki  is  tulajdonították  már 
csak  azért  is,  mert  fölfogása  tökéletesebb,  gyöngédebb  akárhány  eddig  hite- 
lesnek tartott  Eionardo-féle  képnél.  Már  az  is  nagy  merészség  volt,  hogy 
Waagen  alapján  Euininak  kezdték  tulajdonítani  ezt  a nevében  is  bizonytalan 
Virágos  leányzót,  akit  hol  Flórának , hol  a Hiúságnak,  hol  meg  Colombiná- 
nak  neveznek  a leltárak.  Azonban  az  inkább  a freskóban  jeleskedő  Luini 
többi  képeihez  jogosan  hozzásorolni  már  a szinte  átszellemített  kezek 
miatt  sem  lehetett,  mert  neki  éppen  a kezek  megföstése  a leggyöngébb  oldala. 
Mások  Lionardo  iskolájához  tartozó  más  művészeket  ajánlottak  szerzőkül. 
Helyes  csapásra  a kutatókat  a berlini  múzeumbeli  Vertumnus  és  Pomona  c. 
képpel  való  összehasonlítás  terelte,  az  utóbbi  pedig  Melzitől,  Lionardo  leg- 
kedvesebb tanítványától  és  barátjától  való,  aki  úgy  szerette  mesterét,  hogy 
franciaországi  önkénytes  számkivetését  is  megosztotta  vele  haláláig  (1519)  és 
irodalmi  hagyatékát  is  ő örökölte.  Nagy  műveltségű  előkelő  milánói  ember 
hírében  állt  mint  a művészeteknek  és  tudományoknak  nagy  pártfogója.  Hogy 
gyakorló  művész  is  volt,  azt  csak  említett  berlini  képéből  és  megbeszélt  lány- 
arcképéből tudjuk.  Az  utóbbi  nem  portré  a szó  szoros  értelmében,  hanem 
inkább  életkép  — genre-kép  — allegórikus,  képletes,  jelentéssel. 

Azt  a körülményt,  hogy  a kép  tetszetősebb,  mint  a hiteles  Mona  Lisa, 
talán  úgy  magyarázhatnék  meg  magunknak,  hogy  az  örökké  kutató,  magá- 
val soha  meg  nem  elégedő  mesterrel  szemben  akadt  tanítvány,  aki  a mester 
tudásának  fáját  kevésbbé  aggályoskodó,  biztos  kézzel  ápolgatta  és  természe- 
tesebb, erőltetés  nélkül  való,  tetszetősebb  gyümölcsöt  termelt. 

A nagy  mester  közvetetlen  környezetéhez  tartozó  tanítványok  elsőrangú 
önálló  művészekké  nem  váltak.  Érdemök  egyébként  az,  hogy  a mesternek 
egyik-másik  elveszett  vagy  teljesen  megromlott  remekéről  másolatokat  hagy- 
tak az  utókorra.  A tanítványok  sorában  van  Boltraffio,  akinek  egyik  Madon- 
nája Szépművészeti  Múzeumunk  tulajdona  s nem  egy,  a mesterre  emlékez- 
tető vonást  mutat. 


i8.  Leány  virágokkal 

fest.  Francesco  Melzi 

szül.  1490.  Milanóban,  megh.  ugyanott  1566. 

Sz.  Pétervár,  Eremitage. 


19. 


Fra  Bartolommeo 


ARTOLOMMEO  művei  Lionardo,  Ráffael  és  Michelangelo  alkotásai 
mellett  a firenzei  művészet  legjavát  teszik.  Tanítója  elsősorban 
Lionardo,  legnagyobb  tanítványa  pedig  Ráffael  volt,  Ráffael 
egyenesen  tőle  sajátította  el  a szigorúan  zárt  szerkesztés  titkát 
s az  egyes  alak  megjelenítésének  csodás  nagyságát.  Ekkor  éli 
az  olasz  képírás  azt  a lelkes  korát,  amikor  minden  mellékes  vonástól,  min- 
den fáradságos  aprólékosságtól  fölszabadul  tan  megszületik  a « tiszta  forma#, 
amelyet  aztán  egész  szépségében  igyekszik  elevenné,  naggyá  tenni. 

Bartolommeo  képeinek  főjelleme  ebben  a tiszta  formában  megnyilatkozó 
emlékszerűség  — monumentalitás,  — ezért  alig  találni  képein  mozgalmas  jele- 
neteket. Savonarolla  lobogó  tűzű  prédikációinak  hatása  alatt  válik  igazi 
vallásos  festővé;  a nagy  hitszónok  halála  után  a domonkos  szerzetbe  lép  be 
és  42  éves  korában  fejezi  be  egészen  a vallásos  képírásnak  szentelt  rövid 
életét.  Érdeme  kivált  a régebbi  nagy  kompozitorok,  Giotto  és  Masaccio, 
hagyományainak  folytatásául  a szigorú  szerkezet  egységének  megteremtése, 
mely  ezidőtájt,  t.  i.  a virágzó  renaissanceba  való  átmenet  idejében,  meglehe- 
tősen szétmálló  állapotban  sínylődött,  mutatják  ezt  pl.  a Botticelli  vezetése 
alatt  készült  Sixtus-kápolnabeli  freskók  (13).  Másik  érdeme  a színkezelés- 
ben van.  Színei  mindig  erővel  teljesek.  Mint  Lionardo  tanítványa  jól  ért  a 
«chiaroscuro»-hoz  és  velencei  tartózkodása  alatt  (1508)  megismerte  azt  a festői 
iskolát  is,  melynek  éltető  eleme  a szín.  Egy  tekintet  képünkre  meggyőz  róla, 
hogy  színeivel  pompázó,  igazi  színező  festővel  — koloristával  — van  dolgunk. 

Képünk  tárgya  Krisztus  siratása  az  ú.  n.  « Pietá»,  amin  a Fájdalmas 
Szűznek  szent  Fia  holttestével  való  együttes  ábrázolását  értik  képben  és 
szoborban  egyaránt ; az  olasz  szó  voltaképpen  « kegyel et»-et  jelent.  A művész- 
nek utolsó  nagy  munkája  s egyben  az  evangélium  eme  jelenetére  nézve  épp 
úgy  mintaszerű,  mint  az  utolsó  vacsorára  Lionardo  Cenacolója.  (17)  Vagyis 
a művész  csupán  a legjellegzetesebb  vonások  föltüntetésével  olyan  ősképét 
alkotta  meg  a jelenetnek,  hogy  hatása  alatt  a későbbi  festők  hasonló  tárgyú 
képeiknél  alig  képesek  tőle  szabadulni,  jobban,  szebben  megfösteni  már  nem 
tudják.  Ilyen  mintát,  típust,  kánont  csak  a teremtő  lángész  alkot ; a talentum 
már  csak  stilizál  rajta. 

A képen  négy  alak  szerepel  valami  teljesen  homályba  burkolt  táj  előtt. 
A kiszenvedett  Krisztust  látható  erőlködéssel  tartja  ülő  helyzetben  a térdelő 
sz.  János.  Krisztus  szép  teste  a kínhalál  nyomait  nem  mutatja,  Mária  is 
mérsékelt,  lemondó  fájdalommal  nyomja  utolsó  búcsúcsókját  Fia  homlokára; 
a két  egymás  felé  hajló  arcéi  valami  fönséges  mozzanata  a képnek ! Csak  a 
szerelmében  kétségbeeső  Magdolna  mutat  hevesebb  indulatot,  azonban  arca, 
mely  ezt  leginkább  föltüntetné,  de  ezzel  a kép  nyugodt,  ünnepi  méltóságából 
kirína,  csak  félig  látszik. 

A remek  körrajzú  festményt  átérzett,  igazi  vallásosság  sugallta.  A teljesen 
zárt  szerkesztésű  képen  az  alakok  szíve,  lelke  mind  a főalak  felé  irányul, 
s ezt  testi  mozgásuk  is  jelzi ; mélységesen  megható  lelki  tartalom  van  benne, 
s ezért  egyike  a legszebb  vallásos  festményeknek. 


ig.  Piéta 

152x192  cm.  fatábla  fest.  FrA  BaRTOLOMMEO,  szül.  1475  Firenzében,  megh.  ugyanott  1517.  Firenze,  Pitti-palota. 


20. 


Mariotto  Albertinelli 


Albertinelli  jóbarátja  volt  Fra  Bartolommeónak  s vele 
együtt  is  dolgozott ; olyik  kép  mindkettőjük  közös 
i.  Nagy  festő  barátja  közelében  kisebbnek  tűnik  föl, 
[ilyen  igazában.  — Bartolommeóra  oly  erős  benyomással 
/onarolla  föllépése,  akit  rajongva  követett,  akiért  világi 
tárgyú  képeit,  vázlatait  mind  elégette  a lángszavú  domonkostól  összehordott 
«hiúságok  máglyáján#,  hogy  — mint  említettük  — a szerzetbe  is  belépett. 
Barátja,  Mariotto,  künnmaradt  a világban  és  hol  műfestő  volt,  hol  meg 
kocsmárosnak  csapott  föl.  Sok  közepes  holmin  kívül  néhány  j óravaló  templomi 
képet  is  föstött  és  ebben  a szerepében  barátjával,  az  immár  szerzetes  Fra 
Bartolommeóval,  továbbra  is  fönntartotta  a közösséget  egy  ideig;  egy  műterem- 
ben dolgoztak  és  jövedelmüket  hűségesen  megfelezték  egymás  közt. 

A legjobb,  amit  Albertinelli  alkotott,  a közölt  Mária  látogatása  Erzsébet- 
nél, röviden  a Visitatio,  mellyel  jóformán  típusát  teremtette  meg  annak 
a bibliai  jelenetnek,  mikor  a Szűz  boldogsága  titkának  édes  érzetében  nagy- 
nénjét,  Erzsébetet,  meglátogatja  s ez  e szavakkal  siet  húga  elé : «Áldott 
vagy  te  az  asszonyok  közt,  áldott  a te  méhednek  gyümölcse.  Honnan  vagyon 
nekem  az,  hogy  az  én  Uramnak  anyja  jön  hozzám?# 

Ezt  a kép  oly  világosan,  annyi  bensőséggel  fejezi  ki,  hogy  részletez- 
nünk fölösleges,  mindössze  néhány  jellegzetes  vonásnak  kiemelésére  szorít- 
kozunk. A két  alaknak  mind  a két  keze  látható,  és  mindegyiknek  megvan 
a maga  külön  szerepe,  egyik  sem  fölösleges.  Mária  arcéle  — ő a fontosabb 
személy  — teljes  világosságban,  Erzsébeté  félig  árnyékban  van  és  kissé  lejebb  is. 
Ezen  alakok  állásában  és  tartásában  már  a virágzó  renaissance  szabadsága 
nyilatkozik  meg.  Csupán  köpenyeik  redőzete,  a talaj  növényzetének  kezelése 
s a pillérek  díszítésének  részletes  kidolgozása  emlékeztet  még  a quatrocentóra. 
A kép  az  erős,  biztos  színkezelésben  s a bensőséges  hangulatosság  dolgában 
bátran  megállja  a versenyt  nagynevű  barátjának,  Bartolommeónak,  képeivel. 


20.  Mária  látogatása  Erzsébetnél 
fest.  Mariotto  Albertinelli 
szül.  1474.  Firenzében,  megh.  ugyanott  1515. 

231  x 147  cm.  vászon 


Firenze,  Uffizi-képtár. 


21. 


Ráfíael 


ÁEEAEE  a köztudatban  mint  az  istenáldotta  művészek  utolérhe- 
tetlen, legnagyobb  művésze  él.  Rövid  földi  életében  óriási 
művészi  fejlődésnek  volt  tanúja  és  cselekvő  részese.  Soha  művész- 
ben nem  egyesült  többé  az  az  egymásnak  ellenmondó  két  tulaj- 
donság, mely  Ráffael  művészi  egyéniségét  megalkotja,  t.  i.  a külső 
behatások  iránt  való  legnagyobb  fogékonyság  s az  a hatékony  lélekerő,  mely 
a benyomásokat  magába  olvasztotta  s alapjában  változatlan  lényének  új  vonásául 
megőrizte.  Ezért  tűnik  fel  olybá,  mintha  minden  versenytársát  legyőzte  volna. 

Raffaello  Santi,  akit  szinte  becézve  csak  keresztnevén  szoktak  nevezni, 
1483-ban  született  Urbinóban.  Első  tanítója  atyja  volt.  (1)  Korán  Perugiába  került 
a gyorskezű  Pietro  Perugino  vezetése  alá,  majd  a XVI.  század  legelején 
Firenzébe,  ahol  éppen  Bartolommeo,  Leonardo  és  Michelangelo  működtek. 
Itt  érlelődik  valódi  nagy  művésszé  1508-ban  II.  Gyula  pápától  Rómába  való 
meghívásáig.  Azontúl  a pápai  udvarban  marad  1520-ban  bekövetkezett  korai 
haláláig.  Az  umbriai  iskolában,  a mélyen  átérzett  vallásos  képek  hazájában, 
növekedvén,  csodás  harmóniában  egyesíti  lelkében  mindazt,  amit  mástól 
tanult,  azzal,  ami  ő maga  volt.  Élete  külső  eseményekben  vajmi  szegény:  a 
pápák  (II.  Gyula,  X.  Eeo)  áldozatkészségéből  bőségben,  boldogúl  él,  a szó 
szoros  értelmében  mint  a művészek  megcsodált  fejedelme,  mindig  nagyobb- 
szerű  műveket  alkot,  új  és  új  tereket  hódít  és  rövid  élete  örökségéül  a remek 
alkotások  hihetetlen  bőségét  hagyja  hátra  kortársainak  és  az  utókornak. 

Mária  eljegyzését , a Sposaliziót,  ábrázoló  képünk  1504-ben,  talán  még 
perugiai  tartózkodása  idejében,  mindenesetre  ennek  hatása  alatt  készült.  Maga 
a jelenet  festői  szempontból  kevésbbé  érdekes,  és  csattanója  — pointja  — t.  i. 
a gyűrű  ráhuzása  Mária  ujjára,  alig  is  jelezhető  úgy,  hogy  az  egészet  átható 
főmozzanatnak  lássék ; ugyancsak  meg  kell  erőltetnünk  szemünket,  hogy  az 
aránylag  elég  nagy  képen  a gyűrűváltást,  illetve  a gyűrűt  meglássuk.  De  a 
jelenetet  szívesen  ábrázolták,  s a firenzei  művészek  értettek  is  hozzá,  hogy  a 
családias  képet  vidám  részletekkel  tarkítsák.  Ráffaelnél  a helyzet  nyugodt,  mind- 
össze talán  az  előtérbeli  ifjú  tartása  elevenebb  kissé,  aki  széttöri  vesszejét,  mely 
nem  akart  kihajtani.  A kép  két  oldalának  részarányosságát  — szimmetriáját  — 
apróbb  eltérések  mentik  meg  a túlhajtástól,  s a főcsoport  fontosságát  a feléje 
hajló  arcok  emelik  ki.  A főalakok  (Mária,  József  és  a pap)  mögött  lépcsős 
talapzatból  kiemelkedő  épület  a renaissance  építőművészeinek  eszményi  kerek 
temploma,  Bramante  stílusában.  Jobbra  és  balra  szelíd  körrajzú  vidék  látható 
s föléje  az  égbolt  kéksége  borúi.  Közbül  tarka  burkolatú  síma  tér,  rajta  szét- 
szórtan néhány  alak  a tér  kitöltésére  és  a kép  mélységének  föltüntetésére. 

A tömegekkel  való  bánni-tudás  és  a finom  térérzék  már  e korai  művén 
is  szembeötlik.  A kép  már  első  tekintetre  is  rendkívül  kellemesen  hat,  szépsé- 
gét még  jobban  fokozná,  ha  egybevehetnők  a mesterének,  Peruginónak,  neve 
alatt  szereplő,  hasonló  tárgyú  caéni  képpel,  mely  képünkkel  szemben  majd- 
nem úgy  tűnik  föl,  mint  valami  mesterembernek  nehézkes  kezemunkája.  — 
Ráffael  képein  általában  nincsen  semmi  erőltetettség,  semmi  megfejthetetlen, 
semmi,  ami  az  «én»-nek  nehezebben  kifürkészhető  magyarázatát  kívánná. 


2i.  Mária  eljegyzése 

— Lo  sposalizio  — 

fest.  Ráffael 

szül.  1483.  Urbinóban,  megh.  1520.  Rómában 

170x118  cm.  fatábla  Milano,  Brera. 


22. 


Ráffael 


alaminT  a renaissance  többi  nagy  mestere,  úgy  Ráffael  is  egye- 
temes lángelme,  kiváló  tere  azonban  a festőművészet.  E téren 
is  minden  irányban  nagyot  teremt,  világra  szóló  hire  mindazon- 
által különösen  Madonna-képeiben  él  tovább.  Korszakalkotó 
újítása  a Madonna-képek  terén  az,  hogy  míg  a quatrocento 
firenzei  festőinek  madonnái  jobbára  bizonyos  ünnepi  hidegséget,  szomorú, 
sőt  megközelíthetetlen  fönséget  lehelnek,  s ezzel  mintegy  gátat  emelnek 
maguk  s az  imádkozva  közeledő  közé,  addig  Ráffael  ezt  a gátat  lassan-lassan 
eltünteti  s az  Anyát  és  Kisdedét,  a polgári,  a családi  élet  keretébe  helyezi. 

Ráffael  Madonnái  közt  művészi  egyéniségének  fejlődésével  kapcsolatosan 
különbségek  vannak.  Az  umbriai  iskola  fölfogása  szerint  Perugiában  föstöttek 
ájtatosak,  a firenzeiek  már  világiasabbak,  érettebbek,  a rómaiaknak  jellem- 
vonása végül  a nagyság  és  egészen  szabad  fölfogás.  A határok,  természetesen, 
nem  annyira  szigorúak.  így  a képünkön  közölt  Madonna  dél  Granduca,  a 
Nagyherceg  Madonnája,  még  szorosabb  értelemben  vett  ájtatossági  kép,  noha 
már  firenzei  tartózkodása  idejéből  való.  Ráffaelnek  nemes,  becsületes  igyek- 
vését,  tanulmányait  kivált  a Madonna-képek  egymásutánján  látni.  Szegről- 
végre  tanulmányozza  az  álló  vagy  ülő  Szűz  viszonyát  a Kisdedhez,  egyszer 
a kis  Keresztelő  Jánost,  máskor  szent  Józsefet  csoportosítja  velők,  majd  mind- 
kettőt hozzájok  csatolja.  Elles,  megpróbál  itt  minden  lehetőséget  s a csoport 
mind  nagyobb  és  nagyobb  kellemmel  és  úgy  hat,  hogy  magától  értetődőnek 
látszik,  erőlködés  vagy  az  előtanulmányok  sehol  sem  láthatók  rajtok.  Ha 
valaki,  akkor  Ráffael  érdemli  meg  a renaissance  mesterei  közt  a « klasszikust) 
nevet  a szó  igazi,  antik  értelmében. 

A Madonna  térdképe  szoborszerűen,  egyenesen  áll  előttünk  egészen 
elölről  való  nézetben.  Vállát  puha,  könnyű,  zöldeskék  köpeny  födi,  melyet 
finom  fátyoltól  borított  szépséges  feje  fölé  is  fölhúzott.  Tojásdad  formájú, 
szelíd  arca  lesütött  szemeivel  gyöngén  oldalt  hajlik,  s ez  az  egyetlen  törés 
a test  hosszú  függélyes  vonalában.  A formás  kis  Jézus  magatartásában  még 
kissé  tartózkodó,  de  kacsói  már  élénk  mozdulattal  kapaszkodnak  anyjába. 
A későbbieken  számos  apró,  genre-szerű  mellékes  dolog  fűzi  az  anyát  s a 
gyermeket  a földi  élethez,  hova-tovább  több  az  elevenség,  szabadabbak  a 
mozdulatok,  annyira,  hogy  a Kisded  viselkedése  némelyiken  pajkosnak  mond- 
ható. Ezek  aztán,  természetesen,  nem  templomi  festmények,  hanem  szobába, 
házi  áj  tatosságra  szánt  genre-,  azaz  életképek.  Páratlan  e tekintetben  a római 
tartózkodása  idejéből  való  világhírű  Madonna  della  sedia,  a Székes  Madonna, 
tondója  (kerek  képe),  melyen  az  anya  voltaképpen  egy  szép  olasz  nő  a Róma 
vidékén  divó  öltözetben,  azokkal  a tiszta,  nemes  vonásokkal,  melyek  az  ókor- 
ból tisztán  fönnmaradt  szép  emberfajra  utalnak ; vele  bensőséges  egyesülésben 
van  formás,  bájos  csecsemője,  aki  jóleső  hangulatában,  az  egészséges  kisdedeket 
jellemző  módon  játszadozik  izgó-mozgó  lábujjaival  és  pompásan  érezheti 
magát  édes  anyja  puha,  meleg  ölében.  — Szépművészeti  Múzeumunkban 
nekünk  is  van  egy  befejezetlen  volta  mellett  is  bájos  kis  Madonnánk  Ráffaeltól, 
az  Esterházy- Madonna,  mely  tipusával  a Firenzében  festett  Madonnákra  vall 


r x 56  cm.  fa  tábla 


22.  Madonna  dél  Granduca 

fest.  Ráffael 

szül.  1483.  Urbinóban,  megh.  1520.  Rómában 

Firenze,  Pitti-palota. 


23. 


Sodorna 


ODOMA,  igazi  nevén  Bazzi,  Leonardo  da  Vincinek  milánói  környe- 
zetéhez tartozó  lombardiai  születésű  festő,  aki  1501-ben  Sienába 
költözött  s ez  iskola  keretén  belül  képviselője  itt  a virágzó 
renaissancenak ; a régebbi  sienai  iskolához  semmi  vonatkozása 
sincs.  Közben  kétszer  fordúlt  meg  Rómában  s itt  a kevéssel 
ael  hatása  alá  került,  valószínűleg  Firenzében  is  járt  Andrea 
dél  Sarto  közelében.  Az  említett  mesterek  hatását  legalább  mind  fölismeijük 
művein,  aminthogy  Bazzi  magánéletében  is  állhatatlan,  könyűvérű,  lobbané- 
kony legény  volt,  akinek  élete  csupa  tréfa  és  szeszély.  Mint  művész  Ráffaelre 
emlékeztető  szépérzékével  bilincsel  le  s e tekintetben  a hivatásos  művészek- 
ben gazdag  korszaknak  egyik  legtehetségesebb  festője,  de  kiváló  talentuma 
inkább  csak  a szelid,  gyöngéd  jeleneteket,  hangulatokat  kereste:  fiatalos  nők, 
iíjak,  gyermekek  és  angyalok  ábrázolásában  nyilatkozik  meg  az  ő valódi 
ereje.  Ezek  aztán  olykor  édeskések  is  és  kellemüktől  elvitázhatlan  az  érzéki- 
ség. Hogy  nem  sorolható  a legelső  festők  közé,  ennek  oka  egyébként  az  is, 
hogy  nem  volt  elég  önuralma;  csak  nekilódúlva  tudott  igazán  dolgozni. 
Kompozíciói  ritkán  vannak  átgondolva  és  rajza  is  gyakorta  hanyag. 

Szent  Sebestyéné,  a lövészek  patrónusa,  templomi  zászlónak  készült,  mely 
elől  szép  tájképben  a szentektől  és  bűnbánóktól  körülvett  Madonnát  ábrázolja. 
A zászló  eme  főképén  semmi  különös  sincs,  annál  lebilincselőbb  a hátsó 
festmény,  mely  a művész  összes  jó  oldalait  egyesíti  magában.  Gyönyörű 
vonalvezetés,  (még  pedig  a tőle  nagyon  kedvelt  hullámvonal  irányában)  és 
nemes  iíjúi  formák  csengnek  benne  össze  a néma  fájdalom  és  rajongó  áhitat 
megkapó  kifejezésével.  A nyilaktól  átjárt  s immár  magára  hagyott  vértanú- 
nak pompás  iljúi  alakját  a feléje  lebegő  angyalból  kiáradó  szelid  égi  fény 
jáija  körül  s emeli  ki  egyben  a messzire  követhető  gazdag  tájképi  háttérből, 
amelynek  derűjét  fiatalos  alakok  fokozzák.  A formákon,  az  arckifejezés  lágy- 
ságán, a tájképen,  a fényhomályon  és  a mély  színezésen  erősen  meglátszik 
Lionardo  da  Vinci  hatása. 


fiatalabb 


2j.  Szent  Sebestyén 

fest.  Sodoma 

j 204x145  cm.  vászon  szül.  1477  körül  Vercelliben,  megh.  1549.  Sienában  Firenze,  Uffizi-képtár. 


24. 


Andrea  dél  Sarto 


ikor  Ráffael  1508.  Firenzéből  Rómába  költözött,  nála  bárom 
évvel  fiatalabb  kor  társa,  Andrea  d’Agnolo,  vagy  apja  szabó- 
mesterségéről Andrea  dél  « Sarto »,  Firenzében  maradt  a virágzó 
renaissance  második  képviselőjéül,  a mély  vallásos  szellemtől 
ihletett,  komoly  Fra  Bartolommeo  mellett,  aki  barátja  volt. 
Rajzban  és  kedvelt  könnyed  ellentéteivel  ható  szerkesztéseiben  mi  kívánni 
valót  sem  hagy  hátra,  színeinek  egymásba-ömledésével  meg  párás  fényhomá- 
lyával pedig,  Lionardo  da  Vincit  nem  számítva,  az  összes  firenzei  mestere- 
ket fölülmúlja.  Benne  elsőízben  lépett  föl  egy  olyan  művész,  aki  bebizonyí- 
totta, hogy  színekkel  is  elérhetők  azok  az  erős  hatások,  amelyeket  addig 
csak  a rajztól,  a modellálástól  és  az  alakok  megkomponálásától  vártak.  Pedig 
főszíneinek  számát  tekintve  még  csak  sokoldalúnak  sem  mondható.  Szín- 
hatását legtöbbször  bizonyos  ezüstös  szürkével  és  a bíbor  és  skarlát  közt 
levő  vörössel  éri  el.  Festékkezelése  vékony,  s ahol  a körrajz  eltűnik,  a fény 
és  árny  játékában  még  ott  rezeg  továbbra  is  a forma.  Amit  Leonardo  csak 
hosszas  próbálgatás  után  talált  meg,  azt  Andrea  dél  Sarto  mintha  természeti 
adományúl  hozta  volna  magával,  annyira  magától  értődőnek,  könnyűnek  lát- 
szik színkezelése.  A koloristák  sorában  egyenesen Correggio  (48)  mellé  helyezik. 

Arcainak  típusa  meglehetősen  egyfajta ; női  képein  vissza- visszatérnek 
nejének,  Lucrezia  dél  Fedének,  vonásai.  Későbbi  éveiben  túlságosan  gyorsan 
kellett  dolgoznia.  Hogy  így  legyen,  arról  tanítványának,  Vasárinak,  tanúsága 
szerint,  bőven  gondoskodott  szép,  de  szellemi  tekintetben  nem  valami  magas 
fokon  álló,  költekező  neje,  akit  rajongásig  szeretett.  S ez  okból  nincs  e 
korbeli  képeiben  mindig  benn  az  ő lelke  s ezért  váltja  föl  melegségét  mo- 
doros virtúozkodás  és  hatásvadászat.  De  mindig  hűen  vezeti  ecsetjét  az  előadás 
biztosságának  érzete  és  bizonyos  lebilincselő  kellem. 

Képünk  a Madonna  déllé  arpie’-n<z\a,aHárpiás  Madonnának,  csupán  középső 
csoportját  mutatja  mint  térdképet.  Neve  onnan  van,  hogy  a (képünkön  nem 
látható)  talapzat  sarkait,  amelyen  a Madonna  áll,  hárpia-féle  — félig  madár, 
félig  emberi  — alakocskák  díszítik.  Nem  látjuk  képünkön  a Madonna  lábait 
ölelgető  két  bájos  angyalkát,  továbbá  Assisi  Szt.  Ferenc  és  Sz.  János  evan- 
gélistának élénk  mozdulatú  alakjait  sem,  de  viszont  a főalak  képe  egymaga  is 
mesterműve  a kiforrott  művésziességnek.  Minden  puha  kezelése  mellett  is 
szoborszerű,  szépséges  és  büszke  nő  áll  előttünk.  Anyai  gyöngédséget  éppen 
nem  igyekszik  mutatni  jól  megtermett,  pajkos  fiacskája  iránt,  akit  minden 
erőlködés  nélkül,  könnyen  tart  izmos  jobb  kezével.  Az  a kényelmesebb  állás, 
melyet  kissé  előreálló  bal  térde  jelez,  aztán  a könyvnek  a combjához  való 
odatámasztása,  jócskán  enyhíti  testtartásának  szigorúságát ; hasonló  szerepe 
van  a fiúcska  kéjelmes  nyújtózkodásának  is.  A kép  a formák  testiségében 
Michelangelo,  a vonalak  vezetésében  és  egész  festőiségében  pedig  Lionardo 
tanulmányozására  vall.  De  e tanulmány  eredménye  ezúttal  már  nem  az  Isten- 
anya, a Botticelli,  a Fra  Bartolommeo  « donna  umile»-ja,  az  Úr  alázatos 
szolgálóleánya,  hanem  a fönséges  és  bájos  nőiség  egyesülése  egy  remek  földi 
asszony  képében. 


25. 


Sebastiano  dél  Piombo 


|ebastiano  Luciani,  akit  a pápai  udvar  pecsétőrének  gondtalan 
hivatalában  az  okmányoknak  ólombélyeggel  (piombo)  való 
ellátásáról  — röviden  Piombónak  is  neveznek,  a színekben 
dúskáló  velencei  iskola  művészetét  viszi  át  Rómába,  ahova  a 
nagyravágyó  iíjií  26  éves  korában  jutott  el.  Velencében  az 
öreg  Giovanni  Bellini  tanítványa  volt.  Fiatalkori  gyönyörű  műve,  Aranyszájú 
sz.  János  oltárképe,  még  egészen  a velencei  iskola  hatása  alatt  készült  és 
komoly,  elmélázó  szentjeivel  s három  szentasszonyával  Giorgionéra  emlé- 
keztet, aki  ugyanakkor  aratta  ott  halhatatlan  babérait.  És  jó  ideig  valójában 
Giorgione  művének  is  hitték. 

Rómába  akkor  került  Piombo,  mikor  itt  Michelangelo  és  Ráffael  alkot- 
ták legnagyobbszabású  műveiket,  s mihamar  hatásuk  alá  is  kerül.  Tehát 
átment  az  akkori  két  vezető  iskolán,  a velencein  és  a rómain,  élénk  össze- 
köttetésbe lépett  ezek  legkiválóbb  képviselőivel,  hol  mint  adó,  hol  mint  el- 
fogadó, hol  mint  jóbarát,  hol  pedig,  főkép  utóbb  Ráffaellel  szemben,  mint 
versenytárs,  sőt  elkeseredett  ellenség.  Művei  az  említett  behatások  nyomait 
viselik  magukon.  Ezek  összeegyeztetése,  kivált  római  tartózkodásának  leg- 
elején, amikor  Michelangelo  nagysága  ragadja  Őt  magával,  nem  mindig  sike- 
rűit neki,  de  azért  korában  sokat  magasztalt  festő  volt.  Ha  olyik  képét 
egyideig  elvitatták  tőle  a műtörténetírók,  viszont  dicsőségére  vált,  hogy 
ezeket  Giorgionénak  vagy  Ráffaelnek  tulajdonították. 

Amivel  Piombo  új  hazáját,  Rómát,  meglepte,  az  arcképeinek  művészete 
volt;  ezekben  a velencei  iskola  kolorizmusát  a római  iskola  nagystílű  föl- 
fogásával egyesítette.  Ezen  arcképek  római  férfiak  és  nők  képmásai,  ragyogó 
velencei  színkezelésben,  rendesen  valami  könyöklő-fal  mögött,  vagy  nyitott 
ablaknál,  amelyen  át  többé-kevésbbé  elnagyolva  tartott  szép  tájképre  esik 
tekintetünk.  Fölfogásuk  természetes,  de  nem  nagyon  egyéni ; nyugodtan, 
elmélázva  ülnek  előttünk  és  néma  beszédességük  halkan,  de  annál  ellenáll- 
hatatlanabból vonja  maguk  felé  lelkünket.  Tehát  köznapi  megjelenésüktől 
elütő  szépségben  vannak  előttünk.  A két  iskola  keverődése  valami  különös, 
vonzó  bájjal  hat.  Arcképeiben  annyi  van  Ráffaelből,  hogy  jó  részüket  egye- 
nesen neki  tulajdonították,  így  a firenzei  Uffizik  Tribuuájában  levő  ú.  n. 
Fornarinát,  a szép  péknét,  akit  a hagyomány  közelebbi  vonatkozásba  hoz 
Ráffaellel,  így  a Szépművészeti  Múzeumainkban  levő  szakállas  Férfi  képmását 
is,  mely  múzeumunk  egyik  legkiválóbb  remeke. 

Ezek  sorából  való  a képünkön  bemutatott  nagyszemű  szép  nő,  akit 
Sz.  Dorotheának  is  idéznek  a balkezében  levő  gyümölcsös-kosárról,  a szent 
vértanú  szimbólumáról.  A kép  egyben-másban  egyezik  a Fornarinával,  de 
nála  előkelőbb  megjelenésű.  Prémgallérosos  vörös  bársony  köpenye  lecsú- 
szott balválláról  s ezt  épp  úgy  tartja  jobbkezével,  mint  a Fornarina.  Nyilván 
római  nő,  erre  vall  a fej  kendő  rómaias  viselése.  A nyitott  ablakon  át  hangu- 
latos, velencevidéki  dombos  táj  látszik,  akárcsak  Giorgione  vagy  Tizián 
arcképein. 


\ 

25.  Római  nő  képmása 
fest.  Sebastiano  dél  Piombo 
szül.  1485  körül  Velencében,  megh.  1547.  Rómában 

\ 76  x 60  cm.  fatábla 

Berlin,  Kaiser  Friedrich-Museum.  S' 

A Képírás  Régi  Nagy  Mesterei.  4. 


26. 


Ráfíael 


sixtusi  madonna,  a drezdai  képtár  legnagyobb  kincse,  Ráffael 
Madonnái  között  a legszebb,  a legtökéletesebb.  A piacenzai 
bencés  kolostornak  San  Sisto  temploma  számára  festette. 

Képzeljük  a festményt  eredeti  helyén,  a templom  főoltára 
fölött  s a művész  fölfogásába  helyezkedve  úgy,  hogy  a nehéz 
)k  elfödik  szemünk  elől.  Ezeket  láthatatlan  kezek  egyszerre 
széthúzzák  és  egy  látomány  — vizió  — keretén  belül  megjelenik  az  imád- 
kozó község  előtt  a képen  ábrázolt  csoport:  az  égi  fényességtől  tündöklő 
Mária,  kaiján  kisdedével,  felhőkön  lépdelve  jön  a tengernyi  angyalfővel  jel- 
zett végtelen  űrből  le,  s illetve  jobbról  balfelé  haladva,  előre:  jól  látni  ezt 
a mozgását  a légnyomástól  kissé  fölcsapódó  ruháján.  Ez  a mozdulat,  annak 
egy  pillanatra  való  rögzítése,  csak  annál  valóbbszerűvé  teszi  a kép  látomány- 
szerűségét.  A Szűz  mellett  ugyancsak  felhőktől  tartva  térdel  a templom  két 
vértanú  szentje : pápai  ornátusában  az  agg  sz.  Sixtus  pápa  (257 — 258),  aki 
jelvényét,  a pápai  tiarát,  hódolata  jeléül  letette  és  sz.  Borbála  (f  250)  a jobb 
válla  fölött  látható  toronnyal,  börtönével.  A pápa  sóvárgó  tekintettel  néz 
Máriára  és  jobb  mutató  ujjával  az  egybegyült  imádkozó  néptömegre  mutat, 
melyet  patrónusa  szerepében  az  ég  királynéjának  kegyeibe  ajánl.  Mária  Kis- 
dedét mutatja  a népnek.  Titokzatos,  nagy  szemei,  melyek  a szokottnál  job- 
ban elállnak  egymástól,  a végtelen  messzeségbe  tekintenek.  Egész  megjele- 
nése a természet-fölöttiség  hatásával  van  a szemlélőre.  Már  nem  pusztán 
szép  földi  nő  ez.  Hasonlóan  nem  e földről  való  a Kisded  sem,  aki  gyermeki 
ártatlanságának  bájában  ragyog  ugyan,  de  diadalmasan  lángoló  szemeivel 
mintha  az  emberi  nem  megváltottságának  bizonyosságát  hirdetné.  A másik 
szépséges  szent,  a jelenet  szemléletétől  elragadtatva,  boldogan  süti  le  szemeit. 
Kiegészíti  a jelenetet  a paradicsomi  ártatlanságában  elől  könyöklő  két  kis 
angyal,  akik  külön  is  pompás  kis  genre-képet  alkotnak  és  tekintetükkel 
egyszersmind  a néző  szemét  is  fölvonják  a főalakhoz. 

A kép  kezelési  módja  ott,  ahol  kell,  erővel  teljes,  pl.  a ruházaton,  a 
tagok  mozgásán,  a pápa  kezén,  s viszont  könnyed  és  gyöngéd,  ahol  a jelenet 
átszellemültsége  volt  kifejezendő.  Valódi  csodája  a művészetnek  a felhők 
fölé  oda  lehelt  angyalfők  légies  glóriája.  Úgy  látszik,  mintha  a mester  ebben 
a legtökéletesebb  Madonna-képében  összefoglalta  volna  életének  egész  munkáját. 

A sixtusi  Madonna  arcának  van  némi  hasonlatossága  a Pitti-palotabeli 
Donna  Velatá-hoz,  a fátyolos  hölgyhöz,  és  a szent  Cecília  képén  szereplő 
Magdolnához. 


2Ó.  A sixtusi  Madonna 

fest.  RÁFFAEL,  szül.  1483.  Urbinóban,  megh.  1520.  Rómában 
265x196  cm.  vászon  Drezda,  Királyi  Képtár. 


27. 


Michelangelo  Buonarroti 


ÁSODiK  Gyula  pápa  érdeme,  hogy  korának  három  legnevesebb 
művészét,  Bramantét,  az  építőt,  Raffaelt,  a festőt  és  Michel- 
angelót,  a szobrászt,  udvarához  vonta.  Ennek  köszönjük,  hogy 
a sixtusi  kápolna  mennyezetét  Michelangelo  világra  szóló  freskói 
díszítik,  annál  inkább,  mert  a magát  minden  izében  szobrász- 
nak valló  nagy  mester  csak  nehezen  volt  rávehető  erre  a nagy  munkára. 
Ez  a títáni  alkotás,  mely  élete  főműve  s egyetlen  bevégzett  munkája,  a virágzó 
renaissance  legjava,  veleje,  egyben  az  ő plasztikájának  magvát  is  magában 
rejti,  sőt  dekoratív  keretében  az  építőművész  találékonyságának  is  bizonyí- 
téka. Négy  évi  megfeszített  munka  után  1512-ben  fejezte  be  jóformán  segítő 
kezek  nélkül. 

A nagyszabású  mű  a vaticáni  palota  sixtusi  kápolnájának  egész  mennye- 
zetét elfoglalja.  Alapgondolata  ez : a bűn  megrontotta  a világ  tökéletességét, 
de  az  isteni  kinyilatkoztatás  megszánja  a megváltást  áhítozó  emberiséget  s 
állandóan  istápolja  az  ószövetség  népét  a Megváltóra  való  várakozásában. 

Képünk  egyike  a boltozat  tükrén  levő  kilenc  főképnek.  Rajta  két 
jelenet  van  egyesítve : ősszül eink  bűnbeesése  és  a paradicsomból  való  kiűzése, 
a kettőt  a tudás  fája  választja  el  egymástól.  A két  kép  egyesítése  újítás. 
A száz  évvel  régibb  Masaccio-féle  freskókon,  a firenzei  Brancacci-kápolnában 
a paradicsomból  való  kiűzés  külön  van  meg  egy  nagyszabású  keskeny  képen. 
Ezt  a képet  Michelangelo  egészen  átformálta  a saját  lelkében.  A bűnbeesés 
jelenetét  meg  valósággal  újjáteremtette.  Ezt  Masaccio  mestere,  Masolino  — 
akinek  1425-ben,  Zsigmond  királyunk  alatt,  hazánkhoz  is  volt  valami  nyoma- 
veszett  vonatkozása  — a Brancacci-kápolnában  a fa  mellett  álló  emberpár- 
ral, a tipikus  s még  élettelen  fölfogással  fösti.  Michelangelo  egyetlen  képpé 
egyesíti  a kettőt.  Évát  a földre  ülteti  s a kígyó  testű,  nőfejű  csábítót  cselek  vő- 
leg  szerepelteti,  amint  Évának  az  almát  odanyújtja.  Ádám  nagy  fölindulás- 
ban van,  lelki  szemeivel  aggódva  látja  ballépésének  következményét,  ami  a 
kép  jobb  oldalán  van  jelezve.  Tehát,  amit  a szemlélő  a szentírásból  már  tud, 
azt  heves  érzelem  formájában  láttatja  a művész  Ádámon  s ezzel  mély  értelmű 
kapcsolatot  teremt  a két  jelenet  közt.  Az  alakok  annyira  formásak  és  erőtől 
duzzadók,  hogy  szinte  kiérezhető  belőlük  emberfölötti  voltuk  tudata,  mely 
őket  lázadásra  ingerli.  Ilyen  hagyoknak,  hatalmasoknak  látja  és  rajzolja 
Michelangelo  mindig  az  ő alakjait.  Ami  az  előző  század  művészetét  első- 
sorban jellemezte,  az  esetlegességekben,  a természet  és  az  élet  sokszerűsé- 
gében való  tetszelgés,  azt  Michelángelo  lelke  mélyéből  megveti.  Külön  ember- 
fajtát teremt  magának,  melynél  a közönséges  formák  gigászi  alakokká  foko- 
zódnak. Ez  magyarázza  meg  a nagy,  széles  ecsetvonásokat  és  a szegényesnek 
föltűnő  szín-skálát  is.  De  ez  így  van  helyén  a nagyobb  távolságra  szánt  freskóban, 
ahol  a színnek,  szemben  a közelről  nézhető  függőképekkel,  csak  magyaráznia 
kell,  uralkodnia  nem  szabad.  — A nagyszabású  mű  s általában  Michelangelo 
működése  óriási  kihatással  volt  a XV.  sz.  művészetére.  Hatalmas  egyéniségé- 
vel a szépművészetek  minden  ágában  nagystílű  műveket  teremtve,  majd- 
nem félszázaddal  túlélte  nagy  vetélytársait,  Lionardót  és  Ráífaelt. 


27.  A bűnbeesés 


28. 


Albrecht  Dürer 


ÜRERHEZ,  a németeknek  sokoldalúság  és  gondolatmélység  tekin- 
tetében legkiválóbb  régi  festőjéhez,  valamelyes  közünk  nekünk 
magyaroknak  is  van,  amennyiben  családja  magyar  eredetű  volt. 
Atyja,  egy  tősgyökeres  magyar  nemesi  család  sarja,  a békésme- 
gyei, immár  elpusztúlt  Ajtós  községből  korán  Gyulára  szárma- 
zott, ahol  az  ötvösséget  tanulta.  Akkori  mesteremberek  módjára  vándorútra 
kelvén,  Nürnbergig  jutott  és  itt  telepedett  le.  Nemesi  címerében  tárt  ajtó 
van,  s innen  nevezte  magát  új  helyén  a család  Thürernek,  illetve  Dürernek. 
A művész  ennek  a Nürnbergbe  szakadt  magyar  ötvösnek  másodszülött  fia, 
és  eredetileg  szintén  ötvösnek  készült.  A képírásra  való  rátermettsége  már 
korán  megnyilatkozott  benne.  Egyik  leghíresebb,  legszebb  alkotása  a bécsi 
múzeumbeli  Mindenszentek  képe.  Az  árcképezéshez  való  tehetségét  már  szin- 
tén korán  megmutatta,  de  legjava  arcképei  élete  végéről  valók,  főkép  a be- 
nyomásokban gazdag  németalföldi  útja  (1521)  utáni  időből.  Két  legkiválóbb 
portréja : a Hans  Imhof  a madridi  Prado-múzeumban  és  a Hieronymus  Holz- 
schuher  a berlini  Kaiser  Friedrich-Museumban.  Föstött  arcképei  általán  szo- 
ros kapcsolatban  vannak  metszett  portréival.  Mindig  csak  mellképet  fest,  a 
kezeket  ritkán  láttatja.  Életnagyságnál  valamivel  kisebb  alakjainak  arca  kissé 
balra  fordúl,  ruházatuk  jobbára  prémes  suba  fekete  színben,  közben  valami 
barna  vagy  fehér  részlet,  semmi  tarkaság. 

Képünk  modellje,  a felső  balsarokban  látható  felírás  szerint  <<57  éves# 
Holzschuher  Jeromos,  a festő  barátja,  fiatalos  öreget  mutat,  akiben  ezüstös 
fürteivel  dacolva  még  ép  erőben  duzzad  a testi  és  lelki  egészség;  mutatja 
ezt  piros  pozsgás  arcszíne,  de  kivált  ragyogó,  kissé  ravaszdi  vagy  pajkos 
szürke  szemei,  melyeknek  ragyogását  még  jobban  növeli  a bennök  tükröződő 
ablak-keresztfa.  A művész  kutató  szeme  mintha  nagyító  üveggel  kereste  volna 
föl  modelljének  minden  érdekes  részletét,  a szögletességeket  sem  véve  ki, 
amelyek  nyilván  mind  hozzátartozhattak  a személy  hű  megjelenítéséhez. 

E tekintetben  a képet  nem  szabad  a későbbi  nagy  arcképezők  művei- 
vel összemérnünk,  legföljebb  a korai  renaissance  valamely  firenzei  festőéivel. 
Mai  szemmel  nézve  meg  eltagadhatatlan,  hogy  ósdi  benyomást  tesz  a szemlé- 
lőre. Ma  általában  nem  nézünk  a részleteket  kutató  nürnbergi  mester  szemé- 
vel, hanem  beérjük  a közvetetlen,  erős  behatással,  s azért  a modern  festők, 
ezúttal  impresszionisták,  ezt  a behatást  ugyanily  futólag  örökítik  is  meg  a 
legegyszerűbb  eszközökkel,  és  jóllehet  a szemlélő  közelről  csak  durva  ecset- 
vonások és  foltok  zűrzavarát  látja,  ezek  alkalmas  távolságból  nézve  valóság- 
gal megszólaló  alakokká  rendeződnek  össze. 

Dürer  technikájának,  fölfogásának  jellegzetes  vonásait  mutatja  a Szép- 
művészeti  Múzeumunkban  őrzött  Férfi  képmása  is. 


28.  Holzschuher  képmása 

fest.  Albrecht  Dürer 
szül.  1471.  Nürnbergiben,  megh.  ugyanott  1528. 

; 48x36  cm.  fatábla  Berlin,  Kaiser  Friedrich-Museum. 


29. 


Albrecht  Dürer 


FESZÜLETKÉP  eredetije  és  itt  közölt  másolata  közt  alig  van 
néhány  centiméternyi  különbség.  Rajta  Dürer  monogrammja  s 
az  1506-os  évszám.  A kép  tehát  — ha  hiteles  — a művésznek 
második  velencei  tartózkodása  idejéből  való.  Egy  ideig  egy 
Festetich-féle  bécsi  gyűjteményben  volt  és  1865-ben  került 
magán  kézből  a drezdai  képtárba.  Mindössze  ennyit  tudunk  róla. 

Soha  Dürer  a szenvedés  képébe  ennyi  szépséget  belé  nem  öntött  és 
egyszersmind  soha  ilyen  símán,  « kinyal  tan » nem  föstött,  mint  eme  páratlanúl 
finom  kezelésű  képecskén.  A gondosan  kimunkált  test  egymásba  ömledő 
színeinek  ragyogásával,  ez  a könnyedén  beárnyékolt  bánatos,  szép  arc  fájda- 
lomtól kinyílott  szájával  nyilván  nagy  tetszést  arathatott  Velencében.  Az 
ágyékát  körülkötő  kendőt  szél  lobogtatja,  ezzel  s a ragyogó  testtel  éles  ellen- 
tétben van  a komor  fekete  ég,  mely  a sötétkék  tájra  készül  borúlni.  A szem- 
határ vékony  sávja  még  az  esti  fény  sárga  színében  világít  s gyöngén  a 
három  magános  fa  üde  lombját  is  megaranyozza.  Ilyen  fákat  korai  olasz 
képeken  találni,  s ugyanezekre  emlékeztet  a kép  aljára  alkalmazott  záróléc  is 
(v.  ö.  a 11.  és  15.  képet).  Érdemes  még  megfigyelni  a természetesen  fölfogott 
fatörzs  durva  kezelését. 

A remek  kis  képről  az  olasz  hatást  nem  lehet  elvitatni.  Dürerről  tudjuk, 
hogy  a velencei  iskola  atyamesterének,  Giovanni  Bellimnek  (35)  kedvence  volt ; 
ez  meg  korai  műveiben  éppoly  szeretettel  művelte  a miniatűrökre  emlékeztető 
aprószer-festést,  mint  északi  nagy  vendége,  Dürer,  aki  itt,  úgy  látszik,  a mester 
nyomdokaiba  léphetett. 

Ismételve  ki  kell  emelnünk,  hogy  a kép  hitelessége  vita  tárgya  főképp, 
mivel  jellegzetes  vonásaival,  lágy,  puha  kezelésével  nehezen  illeszthető  belé 
a mester  többi  műveinek  sorozatába,  aztán  mivel  az  életrajzi  adatok  sem 
említik  sehol  a képet. 


2g.  Feszület 

fest.  Albrecht  Dürer 

szül.  1471.  Nürnbergiben,  megh.  ugyanott  1528. 

Drezdai  Királyi  Képtár. 


30.  és  31. 


If j . Hans  Holbein 


ortréival  ifj.  Hans  Holbein  minden  idők  legismertebb  meste- 
rei közt  foglal  helyet,  egyéb  képeivel  pedig  Dürer  mellett  a 
íeformació  korának  legnagyobb  német  festője.  Szülővárosából, 
a fényes  Augsburgból,  ahol  hasonló  nevű  festő  atyja  működött, 
korán  vándorútra  késztette  jobb  sorsra  vágyó  lelke.  1515-ben 
Baselbe  ér,  ebbe  az  akkortájt  föl  virágzó  kis  egyetemi  városba.  Itt  fejlődött 
kézművesből  művésszé.  Pártfogója,  rotterdami  Erasmus,  a nagy  humanista, 
megnyerte  őt  a reformáció  eszméinek,  s ezeket  ettőlfogva  számos  önálló 
metszetben  és  szövegrajzban  terjesztgette.  Híres  Haláltánca  valósággal  álta- 
lános európai  hangulatokat  fejezett  ki.  Már  Baselben  foglalkozik  az  arcképe- 
zéssel ; híres  képe  a Meyer  polgármester  Madonnája  voltaképpen  családi 
arcképcsoport. 

Legnagyobb  hírére  Holbein  nem  Németországban,  hanem  a külföldön  tett 
szert.  Hazája  heves  párttusái,  melyek  1529-ben  képrombolásra  vezettek,  megfosz- 
tották a művészeket  keresetük  forrásától.  Miután  1520-ban  egyszer  már  megfor- 
dult Angliában,  az  1532-ik  évvel  végleg  átköltözött  Londonba,  ahol  utóbb  VIII. 
Henrik  udvari  festője  lett.  Ez  idő  óta  kizárólag  mint  arcképfestő  működik. 

A nagyszámú  arcképeivel  elhíresült  mester  szemben  jóval  nagyobb  hírű 
kortársaival,  Ráffaellel,  Piombóval  vagy  Tiziánnal,  a lényében  rejlő  túlságos 
objektivitás  — tárgyilagosság  — és  józanság  miatt,  mellyel  minden  modelljét 
fölfogja,  különös  elmélyedést  kíván  részünkről,  hogy  magának  megnyerjen. 
Az  őt  követő  század  három  nagy  hollandi  festője  , Rembrandt,  Hals  és  Ter- 
borch  közül  csupán  az  utóbbihoz  fogható.  Nála  is  hibátlan,  majdnem  unal- 
mas a hasonlóság;  cselekvényszerű  mozzanatot  nem  találni  képeiben,  nincs 
bennök  semmi  Rembrandt-féle  meglepő  és  semmi  Hals-féle  ingerlő,  pikáns 
vonás,  ezek  helyett  a legnagyobb  tökéletességig  vitt  kidolgozás  ragad  el. 

Angliában  vált  igazi  arcképfestővé.  Arcképeiben,  legalább  a föstöttekben, 
mindig  az  állandó  ismertető  jeleket,  a megmaradó  hangulatokat  tartja  szeme 
előtt,  soha  mozgást  nem  rögzít  meg,  míg  kézi  rajzaiban  és  tanulmányaiban 
föl-fölcsillan  valami,  ami  elevenségével  meglep.  Amint  aztán  a rajz  kidolgo- 
zásába kezd,  azonnal  a tárgyilagos  kép  hideg  hatása  lép  előtérbe.  Festőivé, 
mint  Rembrandt,  sohasem  válik,  számára  a tiszta  vonal  s a lokális  szín  min- 
dig fontosabb,  mint  a fény  és  az  árnyék ; a fehérség  pl.  nála,  bárhol  van  is, 
majdnem  egészen  ragyogó  fehér  és  sohasem  vész  el  a Rembrandt-féle  fény- 
homály  pillanatnyi  hatásában.  Az  előadás  ama  hatásos  előnyére  egyáltalán 
nem  gondol,  hogy  egy  dolgot  a másik  rovására  kiemeljen.  Ezért  aztán  arc- 
képeinek nagy  híre  nem  az  ábrázoltak  arcának  szól  — ezek  mind  mintha 
teljesen  közönyösek  lettek  volna  reá  nézve,  — hanem  az  apróságok,  a rész- 
letek óriási  tökéletességének ; maguk  az  arcok  hidegek,  előkelőek,  de  bámu- 
latosan finomak.  Az  ember  nem  győzi  csodálni,  hogyan  festi  a szép  ruhákat, 
hogyan  osztja  széles  redőkké  a sötét  szöveteket,  hogyan  játszatja  a fényt  a 
bámulatos  éleslátással  kezelt  szövetmintán,  hogyan  kezeli  a kemény  és  puha 
tárgyakat,  az  ékszert,  az  asztalon  levő  csecsebecséket,  a tollakat,  az  emberi 
hajzatot  stb. 


Hogy  arcai  nem  hatnak  az  élet  elevenségével,  ennek  oka  a nyilván 
nagyon  rövid  ülésekben  keresendő,  melyek  alatt  legföljebb  futólagos  vázlatot 
készített  a százat  megközelítő  előkelő  megrendelőkről,  s ezeket  aztán  emlé- 
kezetből dolgozta  ki. 

Hogyha  Holbein-féle  portrén  a ruházat  és  mellékes  dolgok  inkább 
érdekelnek,  mint  a megrendelőnek  arca,  akkor  a közölt  két  másolatból  az 
első,  Jörg  Gisze,  Londonban  élő  hollandi  kereskedő,  képe  éppen  a pompás 
kezelésű  számos  aprósággal  valóságban  egészen  lefoglal.  Alig  képzelhető  valami 
kevésbbé  érdekes,  mint  ennek  a szőke  hajú  fiatal  kereskedőnek  közömbös 
arca,  melyet  Holbein  művészete  csupa  többé-kevésbbé  megvilágított,  finom 
lapokból  rakott  össze.  Hanem  aztán  kabátjának  rózsaszínű  ujjai,  a velencei 
üvegben  illatozó  szegfű,  mely  ügyes  elhelyezése  folytán  sziromlevelein  még 
a fogazatot  is  láttatja,  a perzsa  asztalterítőn  az  íróeszközök,  az  esztergályo- 
zott  éleiken  játszó  fénycsíkokkal  s a többi  írószobába  való  kellék  kezelése, 
továbbá  a piros  ujjassal  kontrasztos  zöld  háttérről  elemelődő  egyéb  apróság, 
könyv,  dobozok,  levélborítékok,  a rajtok  elolvasható  finom  írás  mind  külön 
egY"egy  műremek  a maga  sajátos  lokális  színében,  anélkül,  hogy  az  összes 
hatást  rontaná.  A kép  a valóságot  minden  részletével  hűen  visszatükröztető 
voltában  úgy  hat,  mintha  a megrendelő  írószobája  legmeghittebb  környeze- 
tében színesen  fotografáltatta  volna  le  magát.  A kereskedő  épp  egy  levelet 
készül  fölbontani;  ez  a mozzanat  Holbeintól  festett  más  kereskedők  képein 
is  visszatér.  Ezekből  a közöltük  kép  a legkiválóbb. 

Másik  Holbein-féle  arcképünk  kicsiny  mellkép  egész  arcélre  állítva,  ami 
ritka  dolog  Holbeinnál ; első  pillanatra  szerény  munkának  látszik.  Az  ábrázolt 
személy  egy  ugyancsak  őróla  készített  kézirajzon  olvasható  adat  tanúsága 
szerint  Sir  George  of  Cornwall.  Finom  feje  az  előzővel  szemben  határozottan 
megnyerő,  különösen  kifej ezőek  finom  metszésű  ajkai,  igen  szép  kezelésű  a 
haj  és  a szakái.  Keze  a szegfűvel  valóságos  remekmű.  Választékos  ruházata 
az  uracsra  valló  tollas,  díszcsattos  süvegből,  barnásfekete  mintázott  atlasz 
mentéből,  alatta  világos  sárga  kabátból  és  aranytól  hímes  mellényből  áll. 
Az  ing  gallérja  és  ujja  is  csupa  gazdag  hímzés. 


96x84  cm.  fatábla 


30.  Jörg  Gisze  képmása 
fest.  ifj.  Hans  Holbein 

szül.  1497  körül  Augsburgban,  megh.  1543.  Londonban 


Berlin,  Kaiser  Friedrich-Museum. 


j 


ji.  Sir  George  of  Cornwall  képmása 
fest.  ifj.  Hans  Holbein 

szül.  1497  körül  Augsburg-ban,  megfh.  1543.  Londonban 


31  x 24'5  cm.  fatábla 


Frankfurt,  Stádel-féle  Múzeum. 


32. 


Lukas  Cranach 


riászuk  régi  képíróik  közt  a németeknek  is  van : Dürer  és 
Holbein  mellett  Cranachot  szokták  emlegetni  harmadiknak, 
noha  nagy  hírét  nem  művészi  jelentőségének,  hanem  inkább 
szerencsés  élete-körülményeinek  köszöni.  Jóval  alacsonyabb  fo- 
kon áll,  mint  világhírű  két  kortársa,  de  míg  Dürer  majdnem 
egész  életén  át  a mindennapi  kenyérért  küzdött,  és  Holbein  is  kivándorolni 
kényszerűit  a mostoha  viszonyok  miatt,  addig  Cranach  korán  biztosíthatta 
helyzetét  és  mint  Bölcs  Frigyes,  szász  választófejedelem,  udvari  festője 
Wittenbergába,  a reformáció  egyik  főhelyére  költözvén  át,  itt  nem  mint  a 
reformációnak,  hanem  inkább  csak  mint  a reformátoroknak  festője  nagy 
tekintélynek  örvendhetett.  A jólét,  melyben  itt  élt,  nem  fejlesztette  tovább 
művészetét,  sőt  azt  lehet  mondani,  hógy  szinte  gyárilag  készült  e korbeli 
képei  visszaesést  mutatnak. 

Legjobb  képe,  A pihenő  szent  család,  még  ifjúkori  műve.  A művész 
benne  tehetsége  legjavát  adja : a természet  bájának  megértését,  a gyermek- 
világ  költészetének  és  a békés  családi  élet  idillikus  boldogságának  szeretetét. 

A szent  család  éppen  csak  hogy  letelepedett  a szikla  mellett  a gyöpre, 
amikor  már  egész  angyalsereg  zsibong  körülötte,  öt  fiúcska  és  három  nénje, 
és  miközben  a leánykák  .muzsikálnak,  a fiúk,  a legkisebb  kivételével,  aki 
fáradtan  dűl  a mohos  sziklára,  szórakoztatják  és  frissítővel  szolgálnak  a 
Kisdednek.  Egyike  eperrel  kedveskedik,  a másik  kagylóban  vizet  hoz,  egy 
harmadik  meg  valami  nagyobb  madarat  fogott  számára.  Az  erdős  tájképet 
különös  szerencsével  kezelte  itt  a művész  és  gondos  rajzú  nyírfájával  meg 
fenyőivel,  aztán  a nála  ritkán  található  szépen  lefokozott  távlattal  igazán 
hangulat-képet  alkotott.  Mária  és  József,  persze,  böcsületes  német  nyárs- 
polgári alakok,  a három  ruhás  angyalka  ellenben  nyilván  előkelő  modellek 
arcképei.  A lokális  szinek  teljes  erejükben  ragyognak,  szinte  kirínak  a kép- 
ből, a ruhák  árnyéka  a redőzetben  túlságosan  sötét,  majdnem  fekete,  amint 
az  Cranachnál  egészen  megszokott  dolog. 

Az  alakokat  és  a tájképet  együtt  nézve  úgy  tűnik  föl,  mintha  a csopor- 
tozat  véletlenül  volna  beléhelyezve  a hangulatos  tájképbe,  úgy  hat  ez,  mint 
valami  odaragasztott  mellékes  dísz  — staífage  — melyet  nem  alakfestő  — figu- 
rális festő  — hanem  disz í tő-rajzoló  alkalmazott  oda. 

Szépművészeti  Múzeumunknak  négy  hiteles  Cranach-féle  képéből  kiváló 
a Sz.  Katalin  eljegyzését  ábrázoló  hangulatos  csoportkép. 


j2.  A pihenő  szent  család 
fest.  Lukas  Cranach 
szül.  1472.  Cronachban,  megh.  1553.  Weimarban 

72  x 52  cm.  fatábla  Berlin,  Kaiser  Friedrich-Museum. 


33. 


Matthias  Grünewald 


rünewaldról,  a régi  német  festőművészet  egyik  legérdekesebb 
alakjáról,  igen  keveset  tudunk ; mindössze  annyit,  hogy  Aschaffen- 
burgban  és  Mainzban  dolgozott  1500 — 1530  között,  hogy  házas- 
sága szerencsétlen  volt  és  hogy  emberkerülő,  magányos  életet 
élt.  Munkásságán  is  mintha  rajta  volna  az  elkeseredett,  magá- 
nyos lélek  nyoma.  Minden  tekintetben  önálló,  érdekes  művész,  akinek  életére 
és  alkotásaira  valami  titokszerűség  borúi,  akár  Giorgionénál  vagy  Lottónál; 
a sablonos,  unalmas  Cranach  egyáltalában  nem  fogható  hozzá. 

Képeiben  látomány szerűség  és  vad  tragikum  egyesül : rettenetes  realista, 
aki  valósággal  dúskál  a rútban,  a szabatos  szép  formákat  szinte  kerülve- 
kerüli.  De  viszont  az  első  és  egyetlen  régi  német  mester,  akit  nem  a rajz, 
hanem  a festőiség  izgat,  ahol  csak  teheti,  áttöri  a rajz  emelte  gátat,  hogy  a 
tiszta  festőiségre  törekedjék.  Német  kortársai  szívesebben  fordúlnak  a metszés- 
hez, a rajzhoz,  Grünewald  neve  alatt  semmiféle  metszet  sem  maradt  fönn. 
ő igazi  kolorista,  s e tekintetben  majdnem  Correggióhoz  fogható.  Manapság, 
amikor  olyan  nagyra  vaunak  a magát  mindenen  túltevő  természeti  igazsággal 
és  a színezés  vakmerőségével,  Grünewald  impresszionizmusában  valóságos 
élvezetet  talál  az  elkényeztetett  műízlés. 

Mikor  Keresztrefeszítése  ezelőtt  körülbelül  20  évvel  a nyilvánosságra 
jutott,  mindjárt  méltó  föltünést  is  keltett.  Rajta  a Megváltónak  borzalmasan 
elgyötört  holtteste  szörnyű,  szinte  túlhajtott  természetességével  pusztán  a 
kiállott  szenvedést  akaija  szemléltetni.  Az  első  tekintetre  majdnem  föloszlás- 
nak indúlt  test  formáiban  is  rút,  pl.  otromba  duzzadt  lábai,  a görcsösen  össze- 
húzódó ujjak,  és  nagy  terhével  a keresztnek  karfáját  is  meghajlítja.  Az  őrü- 
letes  kíntól  eltorzúlt,  mélyen  lehajló,  véres  fejnek  típusa  is  durva,  a két 
siránkozó  alak  pórias  vonásaival  és  elhanyagolt  ruházatával  a nép  emberére 
vall.  A hangulathoz  illő  elnagyolt  komor  esti  tájképen  sincs  semmi,  ami 
olasz  hatásra  mutatna.  Mekkora  távolság  választja  el  ezt  a borzalomkeltő, 
rémes  képet  pl.  Sodorna  Szent  Sebestyénétől  (23),  akinek  kínjait  a paradicsomi 
gyönyör  előérzete  enyhíti,  szépíti. 


jj.  Keresztre-feszítés 

fest.  Matthias  Grünewald 

1 192  X „5  cm.  fatábla  működött  .500.  és  .530.  közt  Karlsruhe,  Kunsthalle.  j 


A Képírás  Regi  Nagy  Mesterei.  5. 


34. 


Albrecht  Dürer 


EGKIVÁeóbb  művét,  Négy  apostolát,  három  évvel  1528-ban  bekö- 
vetkezett halála  előtt  küldte  Dürer  ajándékul  a nürnbergi 
tanácsnak.  A nagyszabású  arcképi  tanulmányt,  A négy  apostolt , 
melyen  sz.  Márk  is  rajta  van,  noha  nem  volt  apostol,  A négy  vér- 
mérséklet  címén  is  nevezik.  Ruhatanulmányokkal,  föstött  és  met- 
szett arcképekkel  már  régóta  készült  rá  a mester.  Az  oltárszárnyakat  utánzó 
két  magas  táblán  elől  egy-egy  egész  alak  éles  arcélben  van  ábrázolva,  mö- 
göttük részben  eldugva  egy-egy  kísérőjük  teljes  arccal.  Ósdi  egyszerűségben 
áll  előttünk  a négy  szentírási  személy,  akárcsak  a gótikus  templomok  szentjei. 
Festői  hatásuk  az  egyszerű,  nagy  vonalú  köpenyekben,  ezek  színeiben  és 
ráncvetésében  rejlik. 

A baloldali  képen  sz.  János  és  sz.  Péter  állanak.  János  sárga  bélésű 
sáfrányszínű  köpenyét  egyszerűen  vállára  vetette,  karjának  egész  rajza,  kö- 
nyöke és  válla  világosan  fölismerhető  a köpenyegen.  Alsó  karjától  kezdve, 
mely  a ruhát  erősen  a testhez  szorítja,  kevés  szánni  nagy  redőkben  omlik 
alá  a nehéz  szövet,  míg  jobblábának  mozdulata  az  ugyancsak  a karnál  kez- 
dődő erős  ráncot  a térd  magasságában  ketté  töri,  és  ez  apróbb  törések  kelle- 
mes váltakozást  idéznek  elő.  A jobbfelőli  képen  sz.  Pál  fehér  köpenye,  melyet 
zöldes  szürkébe  játszó  ünnepi es,  kissé  keményebb  redők  törnek  meg,  ugyan- 
azt a jellemző  festőiséget  mutatja.  A belül  álló  alakok  ruházata  helyzetük- 
nek megfelelőleg  — természetesen  — másodrendű.  János  és  Pál  a főalakok, 
a kulcsáról  fölismerhető  sz.  Péter  és  az  irattekerccsel  jellemzett  sz.  Márk 
jóformán  csak  arcukkal  látszanak.  De  milyenek  ezek  az  arcok  mind ! Sz.  Pál 
feje  a férfiasán  szilárd  határozottság  ősképe.  A kifejezéses  fő  vastag,  erős  nyakon 
ül.  Tiszta  nagy  szeme,  mely  az  arc  irányától  elfordúlva  erősen  oldalt  a távolba 
néz,  nyugodt,  éles  tekintetével  homloka  alatt  működő  nagy  gondolatokra 
enged  következtetni.  Erős  szakái,  a férfias  erő  egyik  jelképe,  teszi  teljessé  az 
evangélium  lánglelkű,  rettenthetetlen  bajnokának  típusát.  Pallosát  merőlege- 
sen a földbe  szúrva  tartja ; ez  a szigorú  vonal  háromszor,  négyszer  ismétlődik 
a köpeny  redőzetén  s ez  is  hozzájárúl  jelleme  tántoríthatatlan  szilárdságának 
föltüntetéséhez.  — Sz.  Márknak  jóval  fiatalosabb,  dúsfürtű  feje,  élénk  szeme 
lobogó,  nyughatatlan  belső  tűzre  vall ; szája  kissé  nyitva  van,  mintha  tartana 
valamitől.  Könnyen  fölismerhető  rajta  a sangvinikus  élénk  véralkat  szemben 
sz.  Pál  cholerikus  erélyességével.  — Sz.  Péter  arca  az  aggkorhoz  közeledő, 
jóindulatú  férfiúnak  fáradt,  egykedvű,  flegmatikus  arca,  — az  előtte  álló 
sz.  János  szelíd,  nemes  alakjából  csupa  megnyerő  vonások  sugárzanak  ki, 
melyektől  elvitathatatlan  némi  mel^ncholia  is.  Az  ellentétek  eme  szembeállí- 
tásán alapszik  a képnek  már  a művész  életében  elterjedt  másik  címe : 
A négy  vérmérséklet. 


j/f.  Az  úgynevezett  négy  apostol 

fe$t.  Albrecht  Dürer 

204x74  cm.  fatáblák  szül.  1471.  Nürnbergben,  megh.  ugyanott  1528.  München,  Régi  Képtár. 

Giovanni  Bellini 


embernek,  aki  elfogultság  nélkül  szemléli  a régi  képe- 
i renaissance  összes  iskolái  közül  a velencei  felel  meg 
>ban.  Velencei  kép  bizonyos  tekintetben  mindig  modern 
; maradni.  Mert  míg  pl.  a firenzei  vagy  a római  iskolával 
az  juthat  közelebbi  vonatkozásba,  aki  tanulmánya  tár- 
gyává teszi  az  őket  kialakító  kultúrát,  addig  a velencések  jobbára  első  látásra 
megérthetők  és  megélvezhetők.  Igaz,  hogy  gondolat-tartalom  dolgában  ama- 
zoknál szegényebbek,  de  viszont  természetesebbek.  Képeik  az  átlagos  közön- 
ségnek mindig  legjobban  tetsző  tulajdonságokkal  jeleskednek,  t.  i.  a valódi, 
sokszor  pompás  életnek  eleven  ábrázolásával ; s ezt  a lehető  legjobb  eszköz- 
zel, nagyszerűen  kiművelt  színkezelésükkel  érik  el.  A színezés  föladatainak 
kutatása  okozhatta  talán,  hogy  sokoldalúság  és  szellemi  mélység  tekinteté- 
ben más  iskoláknak  mögötte  maradtak.  — Ennek  a velencei  iskolának  atya- 
mesterei Bellini-ék  : Jacopo,  az  atya  és  két  fia,  Gentile  és  Giovanni  Bellini, 
akik  közül  a fiatalabbik,  Giovanni,  köznéven  «Gianbellino»  viszi  a vezérsze- 
repet. Az  apa  Paduában  vejének,  a nagy  Mantegnának,  hatása  alatt  dolgozott. 
A legtermékenyebb  művészi  körben,  de  egyszersmind  rideg,  szigorú  hagyo- 
mányokban nevelkedett  a két  fiú  is.  Azonban  Giovanni  mihamar  szakít 
elődeivel,  lerázza  a muranói  iskola  bilincseit  és  finom  színérzékével  átevez 
a cinquecento  stílusába.  Elképzelhető,  mekkora  lelkesedéssel  üdvözölhette 
az  Antonello  da  Messinától  (11)  áthozott  olajfestést,  amelyben  megtalálta 
azt,  amit  a temperával  keserves  fáradozás  árán  sem  tudott  elérni,  a színek 
ragyogását,  s ezzel  egyszersmind  a velencei  párás  levegőben  a festmények 
fönnmaradásának  is  egyik  zálogát.  Hosszú  életében  egész  művésznemzedéket 
nevelt,  mely  az  ő nyomdokain,  az  ő ragyogó  színezésébe  mintegy  lelket 
lehelve,  páratlan  virágzásra  emelte  az  iskolát ; a három  nagy  velencei  festő  : 
Giorgione,  Palma  és  Tizián  az  ő tanítványai  voltak.  — Nagy  hírét  házi 
ájtatosságra  szánt  Madonnái  alapították  meg.  A Szüzet  jobbára  fél  alakban 
ábrázolja  ülő  vagy  előtte  egy  könyöklő  falon  álló  Kisdedével.  Ez  a Madonna 
már  nem  a firenzei  szende,  szőke  leány,  hanem  a megérett  szépségében 
ragyogó  velencei  asszony,  fehér  fejkendővel  s az  erre  még  rendesen  reáhú- 
zott köpennyel.  Nyugodtan  ül  és  nem  mutat  valami  különös  gyöngédséget 
kis  fiacskájához.  Nagy  oltárképein  a Szűz  már  teljes  királynői  voltában  tró- 
nol, mintha  nem  törődnék  sem  környezetével,  sem  az  ájtatoskodókkal.  Jelleg- 
zetes ezek  hátterénél  az  épület-képek  helyett  a drapériának  — függönydísz- 
nek — fokozatos  előtérbe  nyomulása. 

Itt  közölt  képe  a művész  későbbi  éveiből  való  portré  és  nem  mutatja 
az  iskolát  jellemző  kolorizmust  egész  mivoltában,  mindössze  a kék  háttér 
és  a vörös  könyöklőfal  ad  színes  hatást  a képnek,  egyébként  pedig,  mint 
herma  hat,  v.  i.  mint  olyan  mellszobor,  melynek  csak  feje  és  melle  van  kidol- 
gozva. De  a dogénak  egyszerű,  szigorú,  majdnem  aszkétai  vonásai,  az  éleme- 
dett  arcnak  még  éleslátású  élénk  szeme  oly  beszédesen  van  itt  jellemezve, 
hogy  szinte  megszólal  a hatalmas  köztársaság  első  embere.  Bámulatos  rajta 
a rajz  szabatossága,  a fény  és  árnyék  elosztása  az  egyes  részleteken. 


jg.  Leonardo  Loredano)  dogé 

fest.  Giovanni  Bellini 

szül.  1428.  megh.  1516.  Velencében  ; 

i 61x44  cm.  fatábla  London,  National  Gallery,  j 

Cima  da  Conegliano 


lELENCÉNEK  páratlan  geográfiái  és  éghajlati  viszonyaiban,  a 
milieu-ben,  rejlik  az  oka,  hogy  a renaissance  korban  a színei- 
vel pompázó  festésnek  — a kolorizmusnak  — valódi  hazája 
éppen  ez  a város  lett.  A színek  művészete  itt  a szó  szoros  értel- 
mében a tengerből  kelt  ki.  Ahol  a lagúnákból  fölszálló  párás 
levegő  mindennek  körrajzát  lágy  tónusokká  oldja,  ahol  a nedves  légkörben 
megtört  napsugár  a szivárvány  színeinek  egész  skáláját  rávarázsolja  az  idő- 
járás és  a napszaka  szerint  az  égre  és  a hullámokra  és  életre  kelti  a paloták 
és  templomok  szunnyadó  arany  tónusait,  ily  helyen  korán  megedződhetett  a 
lakosok  szeme  a színek  megteremtette  érzések  és  hangulatok  befogadására 
és  élvezésére,  és  mi  természetesebb,  mint  hogy  művészeik  versenyre  kelnek 
a természettel. 

Előző  képünk  nem  vallott  rá  mindenben  a kolorista  velencei  festőre, 
annál  jobban  megteszi  ezt  Cima  képe,  Mária  templomba-menetele,  noha  művésze 
még  a quatrocentóban  élt. 

A serdülő  Szűz  égő  gyertyával  óvatosan  megy  fölfelé  az  előtérbeli  ma- 
gas lépcsőn  a főpaphoz,  aki  tárt  karokkal  alázatosan  vár  reá.  kent  hozzátar- 
tozói állnak,  köztük  keleti  öltözetű  férfiak  és  sötét  köpenybe  burkoltan  anyja, 
sz.  Anna,  ugyanazon  viseletben,  amelyben  a velenceiek  Madonnáikat  festik. 
A lépcsőtől  jobbra  négy  genre-szerű  alak  látszik  : egy  kis  fiú  meg  egy  asszony, 
akik  gyümölcsöt  és  baromfit  árulnak  s mögöttük  két  turbános  férfi.  A tér 
közepét  nagy  árkádos  épület  foglalja  el,  hátterét  pedig  a Cima  képein  soha- 
sem hiányzó  pálmás,  szép  friauli  hegyes  tájkép,  a művésznek  szülőföldje. 
Ezen  finoman  kidolgozott  hegy-völgyes  tájképeiről  kapta  a művész,  eredeti 
nevén  Giovanni  Battista,  «cima»  — hegycsúcs  — melléknevét. 

A nyugodt,  komoly  jelenetet  szívesen  ábrázolták  az  olasz  festők,  s ez 
itt,  Cimánál,  egy  darab  igazi  velencei  életté  vált,  melyben  a tájképi  háttér,  az 
architektúra,  a személyek,  a kereskedő  városban  megforduló  keleti  típusokkal, 
aztán  az  előtérbeli  genre-alakokkal  — valamennyi  ragyogó  színpompában  — 
mind  Velencére  és  környékére  vall.  Alakjai  egytől-egyig  az  életből  vannak 
ellesve,  hogy  mást  ne  említsünk,  pl.  az  előtérbeli  fiúcska,  amint  a lépcsőn 
ültében  meztelen  lábát  neki  veti  a kosárnak,  vagy  sz.  Anna,  aki  előre-lépté- 
ben  majdnem  elveszti  saruját. 

A festő  ragyogó,  lokális  színeket  használ,  de  ezeket  Velencze  meleg, 
párás  napfényének  megfelelően  harmonikusan  le  is  fokozza. 


jó.  Mária  templomba-menetele 

i.  fatábla  fest.  ClMA  DA  CONEGLIANO,  szül.  1460  körül  Coneglianóban,  megh.  1517  után  Drezda,  Királyi  Képtár. 

Palma  Yecchio 


alma  Vecchio,  eredetileg  Giacomo  Nigretti,  mint  a velencei 
festők  legtöbbje,  nem  Velencében  született.  Hazája  a hegy- 
völgyes  Bergamo,  mely  képeinek  tájrészleteiben  vissza- visszatér ; 
1510  körül  jutott  Velencébe.  Befogadó  természete  hol  Bellimtől, 
hol  Giorgionétől,  hol  meg  Tiziántól  merít  egyet-mást  és  erede- 
tiség dolgában  mindhárom  nagy  kortársának  mögötte  áll.  Nincs  sem  ereje, 
sem  elegendő  férfias  temperamentuma.  Bármit  fest  is  s bármily  neve  van  is 
képeinek,  az  mind  csak  egy  kép ; ugyanaz  a fej,  ugyanazon  üres  formák 
főképp  asszonyainál,  akiket  mintha  a női  szépség  megtalált  eszményeinek 
tartott  volna. 

Néhány  kisebb  jelentőségű  szentképén  kívül  kivált  női  arcképeivel 
hir esült  el.  Ezek  a festő  jellemének  megfelel őleg  éppen  nem  mély  érzésűek, 
nem  is  egyéniek  és  hatásuk  pusztán  a ragyogó  bőr  és  a pompás  ruházat 
csudás  megérzékítésében  rejlik ; személyei  egyebet  sem  csinálnak,  mint  méltó- 
ságos  nyugalommal  élvezik  szép  meglétüket. 

Eme  meglehetősen  fölszines  fölfogástól  némileg  eltér  a művész  a képünk 
ábrázolta  három  teltformájú  szőke  szépségnél,  A három  nőtestvérnél,  akik 
pompás  kezelésű  bő  selyem  ruháikban  szép  táj  előtt  ülnek  s mintha  leg- 
alább valami  zenére  figyelnének  s e tekintetben  többi  hasonló  női  képeinél 
tartalmasabbak,  bár  a csoport  belső  zártsága  itt  sincs  eléggé  jelezve.  Az  élve- 
teg arcok  szépek,  de  üresek,  semmitmondók  s mintha  csontjaik  sem  volnának. 

Színezés  és  a zománcszerűen  ömledő  kidolgozás  tekintetében  legmaga- 
sabban áll  a Bella  di  Tiziano  néven  ismeretes  képe,  most  a párizsi  Rotschild- 
féle  gyűjteményben,  aztán  a bécsi  múzeum  Violantája,  mely  nevét  a keblén 
levő  ibolyacsokorról  kapta.  Szépművészeti  Múzeumunkban  is  van  egy  nem 
egészen  hiteles  effajta  képünk,  egy  Női  képmás,  kezében  imakönyvvel  és 
keztyűvel. 

Képünknek  Palma  testvérei  neve  modern,  régebbi  lajstromokban  A három 
grácia  vagy  egyszerűen  Három  asszony  neve  alatt  szerepel. 


jy.  A három  nötestvér 

i.  fatábla  fest.  PALMA  VeCCHIO,  szül.  1480.  Bergamo  mellett  Serinaltában,  megh.  1528.  Velencében  Drezda,  Királyi  Képtár. 

Giorgione 


RLJES  ellentétben  azzal  a nagyhangú  föllépéssel,  mellyel  a bibliai 
Holofernes  megölője,  Judit,  szokott  megjelenni  a festményeken, 
emitt  egy  szemeit  lesütő  s a nézőre  való  hatására  egyáltalában 
nem  számító,  szerény,  szép  nőt  látunk.  Rendkívül  kecses,  sugár 
termete  gyöngén  egy  kőkerítéshez  támaszkodik,  ballábával 
Holofernes  levágott  fejére  lép.  Egyszerűen  szétválasztott  síma  haját  csatt 
díszíti  és  szintén  valami  boglárféle  van  nyaka  alatt,  testhez  álló  szűk  ruháján, 
mely  a felső  test  körrajzát  élesen  elkülöníti  a háttértől  s alul,  bő  redőivel 
kiemelő  háttérül  szolgál  ballábának.  Mindez  rendkívül  gondosan  és  gyöngé- 
den van  kezelve,  amihez  még  hozzávehetjük  a formás  kezeknek  választékos 
tartását  és  finom  rajzát. 

A leányalak  kimunkálásától  erősen  elüt  a mögötte  levő  egyenes  fatörzs 
egyszerű  kezelése  s ezzel  a személy  művészi  elevenségű  rajza  csak  annál 
jobban  kidomborodik.  Ilyen  ellentétben  van  az  említett  két  résznek  színes 
kezelése  is : a leányon  minden,  ami  szép  formáiból  látható,  fényben  úszik, 
a fa  ellenben,  mint  folt,  csak  sötét  körrajzával  — silhouette-szerűen  — hat,  s 
csupán  néhány  élesraj  zú  törzslevél  élénkíti.  A háttéri  táj  is  mond  valamit, 
ami  a kép  szerzőségének  megállapításánál  számításba  vehető. 

A képen  névjelzés  nincs.  Egy  ideig  Ráffaelnek  tulajdonították,  majd 
Morettónak,  akinek  Sz.  Jusiináját  a 47.  sz.  képen  közöljük.  A két  festmény 
közti  különbség  első  tekintetre  szembeötlik.  Judit  állásában  még  bizonyos, 
régibb  stílusra  emlékeztető  kötöttség  van,  míg  Moretto  Justináján  minden 
szabadabb,  teltebb,  gazdagabb,  annyira,  hogy  ha  a Juditot  Moretto  művének 
tartjuk,  akkor  mindenképp  csak  korábbi  műveihez  lehet  sorolni.  Ennek  viszont 
ellene  mond  az,  hogy  a kép  kezelése  már  biztos  kezű  mesterre  vall.  A szent- 
pétervári hivatalos  katalógus  el  is  vitatja  a képet  Morettótól  és  főképp  a 
Ccistelfrancoi  Madonnához  való  hasonlósága  miatt  Giprgionénak  tulajdonítja 
Ebben  a föltevésben  Philippi  is  osztozik,  de  inkább  a Giorgione-féle  hiteles, 
drezdai  Alvó  Vénusszal  való  egybevetés  alapján,  főképp  az  alak  és  a ruha 
kezelése  miatt. 

A rendkívül  szép  képet  Giorgionénak  tulajdonítva,  hozzá  kell  tennünk, 
hogy  a velencei  iskolának  korán,  33  éves  korában  elhúnyt  eme  nagytehet- 
ségű művésze  keveset  föstött  s a kevésből  is  csak  kis  rész,  alig  egy  tucat 
kép  maradt  fönn.  Kétségkívül  hiteles  műveiből  való  a fentemlített  Castel- 
francói  Madonna , mely  még  mesterének,  Giovanni  Bellimnek,  hatását  mutatja, 
a drezdai  Alvó  Venus  s a Giorgione  családja,  vagy  egyszerűen  a Család  néven 
ismeretes,  szép,  de  értelmében  nehezen  kihámozható  festmény  a velencei  Giova- 
nelli-képtárban.  Gyöngéd  természetének  és  a hagyomány  szerint  kiváló  zenei 
képzettségének  megfelelően  képein  a lírai  hangulat  az  uralkodó,  szemben  a 
dramatikus  Tiziánnal,  s épp  ezzel  tökéletesíti  a tanítójától  fölavatott,  de  el- 
addig jóformán  csak  reprezentáló,  személy-megjelenítő,  képekben  nyilvánuló 
új  irányt. 


j8.  Judit 

fest.  GlORGiONE,  szül.  1478.  Castelfrancóban,  megh.  1510.  Velencében 
114x65  cm.  fatablárói  vászonra  átvive  Sz.  Pétervár,  Eremitage. 

Giorgione 


iorgionE  képeinél,  noha  aránylag  nagyon  keveset  föstött,  — 
sajnos  — a szerzőség  kérdése  nyomúl  először  előtérbe.  így 
képünknél  is.  Vannak  részletei,  melyek  Lottóra  emlékeztetnek, 
akinek  A három  életkor  című  sok  tekintetben  hasonló  képét  a 
44.  sz.  alatt  közöljük,  ismét  mások  Tiziánnak  tulajdonítják  s 
ennek  iijúkorába  helyezik,  amikor  hatalmas  drámai  ereje  még  nem  nyilat- 
kozott meg  benne.  Tény,  hogy  Giorgione  egy  ideig  együtt  dolgozott  Tiziánnal 
s az  utóbbi  festette  a művész  korai  halálakor  még  befejezetlen  drezdai  Alvó 
Venus  tájképi  hátterét. 

A Velencében  divatossá  lett,  félnagyságú  alakokkal  való  festményen, 
s ebből  következtetőleg  velencei  képen,  egyikét  látjuk  amaz  életképeknek, 
melyek  a szép  kultuszában  élő,  békés  velencei  társadalmat  annyira  jellemzik 
s amelyek  megföstésében  a hagyomány  szerint  éppen  a velencei  társaságnak 
kedvence,  a zenei  tehetségével  is  kiváló  Giorgione,  jeleskedett.  Egyéb  vonásai 
mellett  erre  alapítjuk  a Pitti-képtárbeli  Hangversenynél  Giorgione  szerzőségét. 
A kép  magától  kevesetmondó,  mindennapi  jelenetet  állít  elénk,  de  ez  ezúttal 
a test  és  a lélek  összhangzó  megjelenítésével  s a legmagasabb  fokú  festőiség 
varázsával  valami  különös  sejtelmes  hangulatot  közöl  s ebbe  bele  is  ringat. 

A főalak  a zongoránál  ülő  barát.  Sovány  ujjaival  épp  egy  akkordot 
ütött  meg  és  fejét  mögötte  álló  paptársa  felé  fordítja,  aki  leeresztve  tartja 
valami  gordonka-féle  hangszerét  s balját  a játszónak  vállára  teszi.  A barát 
hátrafordul  ugyan,  de  tekintete  messzebb  megy,  követi  lelkét,  mely  a hangok 
láthatatlan  országában  kalandozik.  A szellemi  életnek  ez  a sokatmondó  kife- 
jezése magyarázza  meg  a másik  két  hallgatónak  figyelő  arcát,  s a szellemnek 
ilyes  megjelenítésén  fordul  meg  az  egész  kép  hatása.  A másik  két  alak,  kivált 
a spanyol  öltözetű  iíjú  arca  meglehetősen  meg  van  rongálva  s át  van  festve. 
Tekintetünket  folyton  a főalak  beszédes  feje  és  póklábakhoz  hasonló  járású 
ujjai  vonják  magukra.  így  aztán  legalább  sejteni  véljük  a képnek  remek 
eredeti  hatását,  amikor  még  szineiben  ragyogva  az  immár  teljesen  nyoma- 
veszett  fényhomály  varázsával  hathatott. 

A Louvre-beli  hasonló  tárgyú,  de  tájképbe  helyezett  Hangverseny  szerző- 
sége vita  tárgya,  és  Szépművészeti  Múzeumunk  szép  Giorgione-féle  Férfi  arc- 
képének hitelessége  sincs  még  kétségtelenül  eldöntve. 


40. 


Tizián 


Épünk  azt  az  evangéliumi  jelenetet  ábrázolja,  amikor  a farizeu- 
sok Jézushoz  küldik  tanítványaikat,  hogy  neki  fogas  kérdéseik- 
kel csapdát  készítsenek.  Jézus  arra  a kérdésükre:  szabad-e  a 
császárnak  adót  fizetniük,  egy  adópénzt  adat  magának  s meg- 
kérdi, hogy  kié  rajta  a kép  és  az  írás.  Arra  a válaszra,  hogy 
a császáré,  mondja  aztán  elhíresült  szavait : « Adjátok  meg  tehát  a császár- 
nak, a mi  a császáré,  s az  Istennek,  a mi  az  Istené#.  (Máté  22,  16.  s kk.) 

A helyzet  maga  nagy  embertömegek  festői  ábrázolására  csábít,  és  bizo- 
nyára úgy  fogta  volna  föl  a jelenetet  pl.  egy  Cima  da  Conegliano.  (36) 
Művészünk  ellenben  csak  a legfontosabb  vonásokat  kapja  ki  a jelenetből : a 
Megváltó  mellett  csak  egy  farizeust  szerepeltet,  illetve  mindkét  alakot  csak  félig; 
a farizeusnak  csak  arca  és  keze  látszik,  s az  egészben  mégis  megvan  a hely- 
zet csattanója,  amikor  ez  a kérdés  hagyja  el  a Mester  ajkát:  «Kié  ez  a kép 
és  a felül  való  írás?#  És  szinte  kiérezzük  a farizeus  ideges  kézmozdulatából, 
hogy  az  adandó  felelettel  ő fog  csapdába  jutni.  Minden  beszél  ezen  a képen : 
a fejek  alkata  (a  Megváltóé  férfias,  nemes  arányú,  a farizeuséról  lerí  a gonosz- 
tevő durva  kifejezése,  pedig  szemét  nem  is  látni),  a kezek  rajza  (a  finom, 
nyugodt,  szinte  nőies  krisztusi  kéz  és  ellenfelének  durva,  kemény  keze),  a 
tekintetek,  a száj  (Krisztusnál  a szelídség,  a farizeusnál  a kegyetlenség  kife- 
jezésével). Ritkán  került  képen  ennyire  éles  ellentétben  együvé  a nemesség 
és  az  aljasság : az  isteni  hatalom,  mely  küldetésének  tudatában  van  és  a 
vakondok  módjára  bujkáló  álnok  kapzsiság.  A festő  egészen  belemerült  itt 
az  alakoknak  lélektani  tanulmányozásába.  Mily  gondos  megfigyeléssel  és  mek- 
kora páratlan  tudással  van  föltüntetve  a kisértőnek  csúszó-mászó  közeledése, 
kétszínűsége  és  ezzel  szemben  a Mester  isteni  nyugalma,  feddhetetlensége, 
fönséges  felsőbbsége,  melybe  a sohasem  hiányzó  szenvedő  vonás  mellett  némi 
szánakozó  lenézés  is  belevegyűl,  továbbá  az  ő biztos,  előkelő  kézmozdulata, 
mellyel  kérdését  kiséri.  Mily  sokatmondó  egyszerűséggel  van  mindez  kife- 
jezve ! Kfajta  lélektani  megfigyeléseket  már  Lionardo  Utolsó  vacsorájánál 
(17)  is  tehettünk.  S hozzá  a színkezelés,  amiben  a kép  mestere,  Tizián, 
minden  elődjét  fölülmúlta : hogyan  munkáltatja  itt  a művész  a szellemiség, 
a drámaiság  ábrázolásának  szolgálatában  a színeknek  s a világításnak  ellen- 
tétét külön  az  arcokon,  ismét  külön  a két  kézen. 

Ha  a velencei  iskolát  említik,  rendesen  az  iskola  királyának,  a hosszú 
életében  rendkívül  termékeny  Tiziánnak  valamely  képét  tartják  szem  előtt. 
Ő épp  úgy  középpontja  a velencei  iskolának,  mint  a milánóinak  Rionardo. 
A művész  bölcsője  nem  Velencében  ringott.  Hazája  a Tirol  határához  közeli 
Pieve  di  Cadore,  ahol  1477-ben  született.  Tíz  éves  koráig  alpesi  hazájában 
nevelkedett,  1487-ben  Velencébe  került  egyik  rokonához,  itt  élt,  tanult  és 
művelődött,  rövid  utazásait  leszámítva,  jóformán  száz  éves  koráig ; 1576-ban 
pestis  ragadta  el.  Alpesi  hazájának  benyomásai  nagyszabású  képeiben  mind- 
végig benne  éltek.  Hosszú  művészi  pályáját  csöndben,  nyugalomban  futotta 
meg.  Ő a keresztény  festők  leggörögösebb  művésze : vallásos  képeiben  is  a 
klasszicizmusra,  a mértékre,  nemességre  és  tisztaságra  törekszik. 


40.  Az  adópénz 

fest.  Tizian 

szül.  1477.  Pieve  di  Cadoréban,  megh.  1576.  Velencében 


75  x 56  cm.  fatábla 


Drezda,  Királyi  Képtár. 


41. 


Tizián 


EEENCÉBEN  három  elsőrangú  oltárképe  volt  Tiziánnak ; mind- 
hármának formája  a fönt  kerek,  alúl  szögletes  ú.  n.  dómszerű 
magas  idom.  Közűlök  csak  kettő  maradt  fönn : Mária  wíenny be- 
vitele — az  Assunta  — a velencei  Accademia  gyűjteményében 
és  a Pesaro-család  Madonnája  a Santa  Maria  dei  Frari  templom- 
ban. Ezekre  következett  közölt  képünk,  a Péter  vértanú,  egy  XIII.  századi 
domonkosrendi  szent  vértanúságának  képe,  akit  eretnek  ellenségei  a Como 
és  Milánó  közti  úton  1252-ben  orozva  meggyilkoltattak.  A képet  a szent 
tiszteletére  alakúit  kongregáció  rendelte  meg,  amelynek  a San  GioVanni  e 
Paolo  templomban  külön  kápolnája  volt;  1530  körül  állíthatták  föl.  A kép 
186^-ben  elégett.  Itt  közölt  színes  nyomata  Henneberg  Rudolf  másolata  után 
készült,  aki  Tizián  nyomdokain  képezte  magát  neves  művésszé. 

Tizián  itt  azzal,  hogy  a cselekményt  egyetlen  mozzanatba  csúcsosítja  ki, 
oly  hatalmas  drámai  erőt  tanúsít,  amilyet  egyetlen  előző  képén  sem  látunk, 
s egyben  a mozgalmas  testformák  ábrázolásában  is  új  oldaláról  mutatkozik 
be.  A magasra  törő  faóriások  alatt  lefolyó  viharos  jelenetnek  három  izmos 
alakján,  kicsiny  voltuk  mellett  is  már  korán  Michelangelónak  szóló  hódo- 
latot véltek  fölfedezni,  aminthogy  alig  is  van  nevesebb  olasz  művész,  aki 
életének  valamely  szakában  ne  került  volna  Michelangelónak  lenyűgöző 
hatása  alá.  Sebestiano  dél  Piombo  (25),  aki  Velencéből  korán  kivándorolt 
Rómába  s ott  egészen  átengedte  magát  a titáni  mester  hatásának,  utóbb  a 
római  zűrzavaros  idők  miatt  épp  akkor  tért  vissza  néhány  évre  Velencébe, 
amikor  Tizián  az  ő Péter  vértanúján  dolgozott.  Több  mint  valószínű,  hogy 
Piombo  már  ekkor  beavathatta  idősebb  művésztársát,  Tiziánt,  Michelangelo 
formavilágába ; mert  a hatás  a képen  el  tagadhatatlan,  holott  a művésznek 
Michelangelóval  való  személy  megismerkedése  jóval  későbbi  keletű. 

A szakadozott  egű  haragos  tájkép  mintha  együtt  érezne  a szemlélővel. 
A fák  koronái  közt  fényben  lebegő  angyalpár  látszik,  amint  a mártírpálmát 
hozza  a feléje  föltekintő  vértanúnak,  aki  aközben,  hogy  a halálos  döfést  várja, 
jobb  mutatóujjával  a « Credo »-t  írja  a homokba.  Társa  rémültében  rendkívül 
vakmerő,  hirtelen  mozdulattal  fordúl  el  tőle  s igyekszik  elmenekülni,  és 
eközben  egy  pillanatra  ő is  meglátja  az  égi  jelenséget. 

Az  alakok  és  az  egész  táj  kompozícióban  és  hangulatban  egységes 
egésszé  egyesülnek,  és  ebben  meg  általán  a tájképnek  a festmény  jelentősé- 
gébe való  bevonásában  — szemben  ennek  tétlen  szerepével  — csak  egy  hozzá- 
fogható vetélytársa  van  Tiziánnak  az  olaszok  közt,  t.  i.  Correggio  (48). 


fest.  Tizian  szü 

75'5*45'5  cm-  vászon 


1477.  Pieve  di  Cadoréban,  megh.  1576.  Velencében 

Eredetije  elégett.  Másolata  Braunschweigban. 

42.*)  és  43. 


Tizián 


Ői  képmás  kétféle  van  a'z  olasz  cinquecento  korában.  Vannak 
általánosabban  fölfogott  képmások,  melyeknél  a művész  az 
ábrázoltnak  jobbára  jelentéktelen  személyére  nem  tekint  s inkább 
szép  típust  alkot,  amilyenek  általában  Palma  Vecchio  (37.)  képei, 
ilyen  továbbá  Tizián  Flórája  is  az  Uffizi-képtárban,  — vannak 
aztán  igazi,  egyéni  arcképek,  rendesen  előkelő  hölgyek  képmásai.  Ez  utóbbiak 
sorából  való  a Pitti-palotabeli  híres  Bellán  kívül  a címképünkön  közölt  fiatal 
hölgy,  a művész  leánya,  Lavinia,  aki  anyja  halála  után  1555-ben  történt 
férjhezmeneteléig  művész-atyja  háztartását  vezette. 

A választékos,  aranyhímzésű  selyemruhában  föllépő  bájos  leány  azt  a 
gyöngysort  viseli  nyakán,  melyet  nászajándékúl  kapott  atyjától;  hajában  is 
ékszer  van.  Testtartása  rendkívül  tetszetős : kissé  hátra  hajlik  úgy,  hogy  a 
fehér  kendő  lecsúszhatott  válláról  és  szabadon  láttatja  szép  nyakát,  arcával 
is  hátrafordul,  mintha  valamely,  onnan  jövő  megszólításra  felelne ; nyilván  a 
kérdezőnek  mutatja  a kecses  mozdulattal  magasra  emelt  ezüst,  gyümölcsös 
tálcát,  melynek  alján  szép  cizellált  — véslelt  — munka  látszik.  A gyümölcsöt 
éppen  ki  készül  vinni  az  erkélyre,  mely  a sötétvörös  függöny  mellett  nap- 
nyugtás,  dombos  vidékre  nyílik.  A kecses  mozdulattal  a művész  az  ő leányá- 
nak arcképét  a pusztán  reprezentációs  — személy  megjelenítő  — képből  kedves 
genre-képpé,  életképpé,  emelte.  Rendkívül  hatásos  a pompás,  széles  kezelésű 
színezés.  A leány  az  ő derült,  nyilt  szívre  valló  bájos  vonásaival  egy  darab 
mennyország,  vagy  ha  tetszik,  a képbe  gyönyörűen  illő  virág  vagy  gyümölcs, 
s bizonyára  legszebb  dísze  lehetett  Tizián  előkelő  velencei  művész-otthonának, 
melyben  olykor  fejedelmi  vendégek  sem  hiányzottak. 

Ugyancsak  valódi  képmás  az  itt  közölt  gyermek-arckép  is,  Roberto  Strozzi 
leánya.  Az  apa  a Mediciektől  Firenzéből  száműzött  híres  Strozzi-családnak 
mindenfelé  bujdosó  tagja  volt,  aki  Velencében  is  megfordulva,  itt  föstette  ezt  az 
arcképet.  Az  aranyos  kis  lányka  fejedelmi  öltözékében,  valódi  ékszerekkel 
ragyogva,  de  emellett  egész  bájos  gyermekségében  áll  előttünk.  Bolognai 
ebecskéjét  valami  talapzat-félére  ültette  és  cirógatja,  jobbjában  pedig  perecet 
tart.  Szerencsés  fogás  a képen,  hogy  a leánykának  tágra  nyitott  szemei  nem 
a nézőre,  hanem  a távolba  néznek.  Ezzel  akaratlanúl  a szemlélő  is  követi  a 
szemek  irányát  és  körülnéz  a kép  ábrázolta  helyiségben,  ahol  aztán  egyen- 
kint  leköti  figyelmét  a pompásan  megföstött  piros  függöny  s mellette  a 
talapzat  alján  a puttós  — angyalos  — domború  mű,  amely  egészen  Tiziánra 
vall ; efölött  aztán  kiesik  tekintetünk  a díszkertes  háttérbe,  ennek  elől 
sötétlő  tavára  s az  alig  látható  két  hattyúra.  — A falra  festett  táblán  levő 
elmosódott  fölirat  a leánykát  «II  éves»-nek  mondja,  ami  aligha  lehetséges  és 
nyilván  valami  helyreállítónak  ecsethibája  III  vagy  IV  helyett. 


*)  A 42.  sz.  alatt  megbeszélt  kép  a könyv  címképe,  Lavinia. 


43 • Roberto  Strozzi  leánya 

fest.  Tizian 

szül.  1477.  Pieve  di  Cadoréban,  megh.  1576.  Velencében 
115x98  cm.  vászon  Berlin,  Kaiser  Friedrich-Museum. 


44. 


Lorenzo  Lotto 


OTTÓT,  a velencei  iskolának  szintén  kiváló  képviselőjét,  berga- 
mói  születésűnek  hitték,  aminthogy  a velencei  iskola  több 
híres  művésze  a szárazföldről  jött  át  Velencébe,  sőt  Lottónál 
a műveiről  leolvasható  sokféle  hatás  révén  már  az  iskolához 
való  tartozósága  is  kérdésessé  kezdett  válni,  amikor  kiderült, 
hogy  Velencében  született,  de  életének  csak  kis  részét  töltötte  itt.  Vándor- 
művészül sokfelé  járt,  Rómában  is  megfordúlt  és  meglett  korában  halt  meg 
Loretóban,  miután  vagyonát  a loretói  Szűznek  hagyta. 

Sokat  festett  és  művein  nyomon  követhető  kora  nagy  mestereinek 
hatása.  Giovanni  Bellini  tanítványául  mutatják  korai  nyugodt,  eszmélődő, 
sokszor  mélabús  alakjai,  de  saját  leikéből  való  ezeknél  az  ő gyöngéd  bájuk. 
Majd  Tizián  férfias  ereje  nyilvánul  képein,  élénkségükben,  nagy  mozgalmas- 
ságukban, széles  kezelésű  erős  színeiben.  De  természete  jobban  megfelelt  az 
előbbi  iránynak.  Portréiban  szintén  megvan  Tizián  hatása  s e téren  kiváló 
szerencsével  működött,  itt  sajátos,  szeretetreméltó  tehetsége  vezette  ; meg- 
látszik e hatás  pl.  a milánói  Legyezős  hölgyön.  Lionardót  és  Correggiót,  leg- 
alább műveikben,  nyilván  szintén  jól  kellett  ismernie.  Ez  ismeretségnek 
köszönik  képei  egyideig  a hangulatosságot,  a lélek  megjelenítését  az  arco- 
kon s illetve  Correggio  befolyása  alatt  a szinezést,  a szinte  viharos  mozgal- 
masságot ; pl.  az  utóbbihoz  támaszkodik  Lotto  a bergamói  Madonna  szentekkel 
c.  képén,  melyen  mesteri  módon  kezeli  a fényhomályt  is.  (Az  oltár  felső  zára- 
dékát alkotó  félalakú  Angyal  Szépművészeti  Múzeumunk  tulajdona.)  De  bizo- 
nyos finom,  költői  báj,  alakjainak  s az  egész  jelenetnek  bensőséges,  szeretetre- 
méltó fölfogása,  kecses  formái  és  a színes  levegő  megérzése  minden  művé- 
vel közös. 

A képünk  közölte  félalakos  műremek,  A három  életkor  — mint  már 
említettük  — sok  hasonló  vonást  mutat  Giorgione  Hangversenyéhez  (39). 
Giorgionénál  azonban  a zene  egyesíti  a három  alakot,  míg  emitt  a fiú  kezé- 
ben levő  kóta-lapnak  van  az  a szerepe,  hogy  a három  különböző  korú  alakot 
szellemileg  egybekapcsolja.  A kép  elég  jó  állapotban  maradt  fenn  s fény- 
homálya  amazzal  szemben  még  megvan ; idegen  kéz  nem  rontott  rajta. 
Részleteiben  és  egészében  magyarázatra  nem  szorul,  mint  minden,  ami  a 
művészetben  nagy  és  valódi.  Jelzése  nincs.  Jellemével  a művésznek  fönt 
említett  első  szakába  tartozik.  Vannak,  akik  Lottótól  elvitatják  és  Giorgioné- 
nak  tulajdonítják. 

A mester  egyik  szép  Férfi  képmását  Szépművészeti  Múzeumunk  is  bírja. 
Számos  képeiből  nálunk  levő  még  egy  festményéről  tudunk,  ez  a nagyszebeni 
Bruckenthal-képtár  Szent  Jeromosa , mely  a magát  sanyargató  szentet  sziklás 
táj  közepén  ábrázolja. 


45. 


Tintoretto 


IínTORETTO,  a velencei  einquecentónak  szertelenül  becsvágyó 
művésze,  Tizián  tanítványa  volt.  Erőtől  duzzadó  kompozíciói 
különös  vonzóerővel  vannak  a mai  ízlésre,  szemben  a ragyogó 
színeket  kedvelő,  barátságos  Veronesével.  Szándékosan  hagyta 
el  a velencei  einquecentónak  több  emberöltőn  át  taposott  útját, 
melyen  a vezérelv  a formában  és  színben  való  összhang  keresése  volt.  — 
Tintoretto,  eredeti  nevén  Jacopo  Robusti  — melléknevét  apja  mesterségé- 
ről kapta,  aki  selyemfestő,  tintore,  volt  — művészi  pályájának  már  elején 
Michelangelo  bűvös  körébe  került.  Akkor  jutottak  el  Velencébe  a firenzei 
Medici-sírok  szobrainak  gipsz-másolatai,  melyeket  Tintoretto  legott  mohón 
tanulmányozni  kezdett  s ezzel  oly  jártasságra  tett  szert  a rajzban  és  az  ana- 
tómiában, amilyennel  a régebbi  velencések,  akiknek  erre  nem  volt  szükségük, 
éppen  nem  dicsekedhettek.  Merész  rövidülésekben  — a scurzóban  — a lebegő 
alakokban,  a heves  mozgásokban  ezúton  elért  biztossága  bámulatra  méltó ; 
mindez  a nyugodt  velencei  képírásban  eladdig  meglehetősen  háttérbe  volt 
szorulva.  így  szerzett  naturalizmusát  meg  Michelangelo  pathoszát  a velencei 
iskola  színpompájával  igyekezett  összhangba  hozni,  azonban  ez  utóbbi  az  ő 
egyenletes  fényével,  könnyedén  és  féltónusokban  modelláló  szerepében  nem 
illett  az  ő merészen  egymáshoz  verődő  s a szobrászattal  versenyző  formáihoz. 
Ezért  aztán  hűtlenné  is  lett  mesteréhez,  Tiziánhoz,  és  erősebb  ellentéteket, 
igen  sok  fényt  és  mélységes  árnyakat  keresett,  amely  utóbbiak  későbbi, 
hanyagúl  kezelt  képein  a fekete  festék  átverődése  miatt  még  sötétebbekké 
váltak.  Ezzel  alapjában  megbolygatta  a velencei  hagyomány  szerencsés 
harmóniáját. 

Mindez  azonban  a művésznek  inkább  nagyszabású,  néha  bizony  zava- 
ros históriai  vásznaira  vonatkozik,  melyek  a Doge-palota  termeit  temérdek 
voltukkal  szinte  lenyűgöző  hatásuakká  teszik.  Arcképeinél  ellenben,  főképp 
ha  jelentős  személyről  volt  szó,  gondosabban  kellett  dolgoznia,  mivel  Velence 
e tekintetben  nagy  mesterei  révén  becsületes,  derék  munkához  volt  szokva, 
így  aztán  körülbelül  százra  menő  arcképei  közt  akárhány  van,  melyben  Tinto- 
retto Tiziánnal  és  Lottóval  mérkőző  vérbeli  velencei  festőnek  mutatkozik. 

E gondosabb  arcképek  sorából  való  a kasszeli  képtárban  őrzött  Nemes- 
ember képmása.  Az  egészen  zöldes-fekete  atlaszba  öltözött  férfiú  szobájában 
áll  előttünk,  széles,  fodros  gallérjából  kiemelkedő  arca  szigorú  vonásaival 
ugyancsak  mond  valamit  a szemlélőnek,  szóval  kifejezése  nem  köznapi. 
Az  a körülmény,  hogy  barna  bőrkesztyűjét  is  fölhúzta,  szintén  hozzátartozik 
a hatáshoz,  melyet  az  ilymódon  teljesen  felöltözött  alak  a nézőre  tenni 
akart.  Az  asztalon  fekvő  papiroson  olvasható  1525-ös  évszám  arra  utal,  hogy 
a mesternek  kései  művével  van  dolgunk. 

Az  Országos  Ráth  György  Múzeumban  levő  töredékes  képe,  az  ott  még 
Tizián  nevével  jelzett  Házasságtörő  nő,  fiatalkori  vonzó  munkája,  mely  még 
élénken  emlékeztet  Tiziánra.  Fölemlítjük  még  a Szépművészeti  Múzeumban 
őrzött  két  mellképét,  melyek  egy-egy  idősb  férfiút  ábrázolnak. 


Kassel,  Királyi  Képtár. 


^5.  Nemesember  képmása 

fest.  Tintoretto 

szül.  1512.  Velencében,  megb.  ugyanott  1594. 


46. 


Paolo  Veronese 


lasz  kolostorok  étkezőtermeinek  díszítésénél  a XV.  században  az 
áhítatra  gerjesztő  utolsó  vacsora  leföstése  dívott,  a XVI.  század 
lassanként  elhagyja  ezt;  enemű  kiválóbb  képeket  ez  időben  csak 
Andrea  dél  Sartónál  és  Tintorettónál  találunk.  Helyökbe  Velen- 
céből kiindulva  a világiasabb  hangulatú  bibliai  vendégségek,  pl. 
a farizeus  Simoné  vagy  Kévié,  vagy  a Kánai  menyegző  ábrázolása  kezd  diva- 
tossá válni,  amelyen  Krisztus  a vizet  borrá  változtatta,  vagy,  ahol  bensősé- 
gesebb hangulatról  volt  szó,  ott  Krisztusnak  az  Emmausba  siető  tanítványok- 
kal való  estebédje.  És  amint  az  utolsó  vacsoránál  akaratlanul  is  Lionardo  da 
Vinci  remekére  (17)  gondolunk,  úgy  a bibliai  vendégségek  képeinek  kérdésénél 
elsőben  a Veronából  való  s már  mint  kész  művész  Velencébe  költözött  Paolo 
Veronese  alakja,  az  effajta  képek  legnagyobb  mestere,  magaslik  ki. 

Itt  volt  igazi  tere  az  ő nagy  tehetségének,  mely  a vidám  életörömnek 
az  ünnepi  pompának,  a színeiket  ragyogtató  öltözékeknek  és  drága  asztal- 
készletnek megföstésében  lelte  kedvét.  Képein  a bibliai  jelenet  maga  egészen 
mellékes,  jóformán  csak  ürügy,  egyébként  pedig  a velencei  társaság  szelídebb 
vendégségeit  állítja  elénk  teljes,  előkelő  fesztelenségükben,  azon  társaságét, 
mely  különösebb  szellemi  élvezetek  híján  is  elvolt,  amint  azt  a képeken 
szereplő  törpék,  szerecsenfiúk,  kutyák,  macskák,  majmok  stb.  mutatják.  És 
tagadhatatlan,  hogy  ezen  képekből,  melyekben  a több  százados  túlfinomult 
kultúra  hangulata  nyilvánul,  egyszersmind  a fáradtság,  az  unottság  is  kiérzik  ; 
Velence  hatalma  ekkor  már  alkonya  felé  közeledett. 

Mivelhogy  ezen  képeknek  a velencei  párás  levegő  miatt  az  ott  meg 
nem  védhető  freskókat  kellett  pótolniok,  azért  kezelésűk  a freskóhoz  köze- 
ledő dekoratív,  vagyis  nem  a valószerűség  látszatával  lépnek  föl,  hanem  a nagy 
falsíkokat  inkább  laposan,  elnyújtottan  díszítő,  nem  mélyülő  kompozíciók. 
A rajtok  szereplő,  de  egyáltalában  nem  hangsúlyozott  Krisztusnak  arcában 
a már  említett  okból,  nem  szabad  valami  különösebb  lelket  keresnünk.  Az 
alakok  legjava  részének  is  pusztán  az  esetleges  modellbeli  igazsága  van 
meg,  de  mellettük  ott  láthatók  a kor  kiválóbb  emberei,  még  pedig  egyéni- 
tett,  pompás  portrészerűségükben.  Pl.  a Louvre-beli  óriási  Kánai  menyegzőn 
fejedelmi  személyek  vendégeskednek  s a zenészek  közt  ott  szerepel  Tizián 
is,  hasonló  tárgyú  kisebb  képünkön,  mely  a drezdai  Királyi  Képtár  tulajdona, 
viszont  a képet  megrendelő  Cuccina-család  egyes  tagjai : a narancsszín  ruhás 
termetes  úr,  amint  kinyújtott  balkezében  a kelyhet  tartja  és  valakire  rákö- 
szönti,  vagy  a bor  jóságát  magasztalja,  mellette  a karosszékben  egy  öregedő 
asszonyság,  mögötte  a kelyhet  ajkához  emelő  fiatalember  s a bal  szögletben 
háttal  ülő  fiatal  hölgy.  Ilyes  eszközök  teszik  üdévé,  fesztelenné  és  természe- 
tessé Veronese  művészetét,  mely  nem  valami  mélyen  szántó,  de  mindig  tet- 
szetős, vonzó. 

Szépművészeti  Múzeumunkban  két  Veronese-féle  képünk  van : egy  tanul- 
mány a Velence  dicsőségét  tárgyaló  nagy  festményhez  (vagy  róla)  és  egy  férfi- 
képmás. 


szül.  1528.  Veronában,  megh.  1588.  Velencében.  Drezda,  Királyi  Képtár. 

Moretto 


JzENT  Jusztina,  Padua  szülötte  és  védőszentje,  Maximianus  római 
császár  alatt  szenvedett  vértanuságot.  Képünkön  a szentnek 
szépségtől  ragyogó,  méltóságos  alakja,  egy  nyílt  tájkép  ölében 
jelenik  meg  az  előttünk  ismeretlen,  térdeplő  donátornak,  a kép 
megrendelőjének.  A kép  tehát  u.  n.  látományos  kép.  A szent 
jobbjában  mártírságának  jelét,  a pálmaágat  tartja,  bal  kezével  gazdag  arany- 
himzésű  pompás  palástját  emelinti  meg,  lábainál  meglapulva  térdel  az  uni- 
kornis,  a legendái  egyszarvú  ló,  melyet  a keleti  mithologiából  vettek  át  a 
szüzesség  és  erő  jelképéül  az  első  keresztények,  s a melyről  az  a monda  volt 
elterjedve,  hogy  vadász  el  nem  foghatja,  de  ha  szűz  kerül  útjába,  akkor 
szelíden  meglapul  és  elalszik  előtte ; itt  is  mint  a szűz-tisztaság  szimbóluma 
jelenik  meg. 

A kép  az  ő jelenésszerű  hatását  minden  felhősség,  lebegés  és  jelképies 
melléklet  nélkül  pusztán  a szentnek  mennyei  szépségű  megjelentetésével 
éri  el.  Az  égi  alak  a legrealisztikusabban  megföstött  öltözetében  van  előttünk 
és  mindamellett  egyetlen  vonás  sem  zavarja  a titokzatos  jelenség  látomány- 
szerű,  ünnepies  voltát.  A mellette  térdelő  alak  — régebben  II.  Ercole  herceget, 
Ferrara  urát,  keresték  benne  — talán  előkelő  velencei  úr.  Sajátos  ellentét 
van  az  alakok  hatalmas  testi  megjelenése  és  a rajongó,  majdnem  mélabús 
vonás  közt,  mely  az  egymást  találó  tekintetekben  megnyilvánúl. 

A bécsi  múzeumban  őrzött  elsőrangú  kép  remekelője  Alessandro  Bonvi- 
cino,  aki  családja  egyik  melléknevén  Morettónak  is  hívta  magát  s a műtör- 
ténet is  inkább  ezen  a nevén  ismeri.  Bresciából  való,  a Velencéhez  tartozó 
felsőolaszországi  «terra  ferma»  vidékéről,  mely  annyi  jeles  művészt  adott  a 
velencei  iskolának.  Ő azonban  állandóan  Bresciában  élt  s ilyenül  csak  tágabb 
értelemben  véve  tagja  a velencei  iskolának.  Művészi  fejlődése  földije,  Romanino, 
mellett  indul  meg,  de  utóbb  Tizián  és  Veronese  hatása  alatt  érlelődött  nagy 
művésszé.  Hosszú  művészi  fejlődésében  a nyugodt,  magasztos  szépségnek 
sajátos  egyéni  stílusát  teremti  meg,  melyet  az  izzó  velencei  aranyos  szín- 
pompával szemben  bizonyos  gyöngéd,  ezüst-tónusos  színkezelés  is  jellemezj 
s mely  egyszersmind  az  ő szelíd  lelkületének  természetes,  egyéni  következ- 
ményeként jelenik  meg  képein.  Képünk  is  jellegzetesen  mutatja  ezt  az  ezüstös 
tónust  azzal,  hogy  a tárgyak  lokális  színei  mellett  inkább  a fehérek  és  szürkék 
uralkodnak  s az  egész  kép  ezüstre  emlékeztető  előkelő,  hidegebb  ragyogást!. 

Hogy  Moretto  a képmás  terén  is  nagy  művész  volt  és  Giorgione  meg 
Lotto  módjára  vonzó  arcképeket  föslött,  azt  már  a kép  donátorának  portréjából 
is  következtetnünk  lehet.  Bennünket  ugyanerről  Szépművészeti  Múzeumunk- 
nak egyik  Szent  Alajost  (?)  ábrázoló  portrészerű  képe  külön  is  meggyőzhet. 


4J.  Szent  Jusztina 

fest.  Moretto 

szül.  1498  körül  Bresciában,  megh.  ugyanott  1555. 

200x140  cm.  vászon  Bécs,  Udvari  Múzeum. 


48. 


Correggio 


ORREGGIO  az  olasz  renaissance  legnagyobb  mesterei  közt  művé- 
szeti versengésektől  teljesen  elkülönülten,  egymagában  áll,  de 
hatásában  egy  iskola  szűk  határait  messzire  elhagyva  él  tovább. 
Elődökre  alig  támaszkodva  és  közvetlen  utódok  nélkül  bizonyos 
irányban,  t.  i.  a festőiség  kérdésében  az  akkori  művészet  delelő- 
pontján áll.  Ő az  első,  aki  alakjait  a fénytől  és  levegőtől  körülvetten  ábrázolja,  úgy 
hogy  a szemünk  és  a kép  alakjai  közti  távolságot  nemcsak  a távlati  rövidülések 
alapján  tudjuk  értékelni,  hanem  úgy  érezzük,  mintha  valóságban  magát  a távol- 
ságot, az  űrt  látnók.  A meggyőző  valószerűség  dolgában  Correggio  szinte  modern- 
nek mondható,  pedig  ugyancsak  messzire  van  az  u.  n.  naturalizmustól.  A változó 
ízlés,  az  új  divat  mit  sem  vont  le  nagy  jelentőségéből.  Nem  keresi  a szabályos 
szépség  szigorú  vonalait,  hanem  a vonalbeli  ritmus  helyére  afénnyel  és  árnyékkal 
való  szerkesztést  teszi  és  világhírű  « fényhomály  »-ában  megmutatja  szemünknek, 
hogy  a fény  még  a legsötétebb  árnyakat  is  földeríti.  A formák  szigorú  szépsége 
helyett  az  érzékeket  elbájoló  mozgás  kellemét  ábrázolja,  a lelki  megindult- 
ságnak  a csöndes  boldogságtól  az  öröm  ujongásáig  való  minden  fokozatát  meg- 
fösti,  és  mindezt  oly  meggyőző  erővel,  hogy  alakjai  szinte  mozogni  látszanak. 
Tere  általában  a színes  fény,  tárgyai  kizárólag  eszményiek  és  pedig  vagy  vallá- 
sosak, vagy  mitliológiaiak,  kedvelt  alakjai : nők,  ifjak,  puttók  (angyalkák) ; mint 
az  emberi  test  rajzolója  minden  elgondolható  helyzetben  s a legnehezebb  távlati 
rövidítésekben  csodás  tökéletességig  emelkedett.  — Életéről  alig  tudunk  többet, 
mint  hogy  Pannában  virágzott,  ahol  mint  freskó-festő  is  elhíresült.  Kevésszáimí 
gondosan  kidolgozott  táblaképei  szerteszét  vannak  szórva  Európa  nagy  váro- 
saiban, Szépművészeti  Múzeumunk  is  bír  tőle  egy  gyönyörű  szoptatós  Madonnát, 
a Madonna  della  latté-t.  — Correggio  művészeti  eszközeinek  természetében 
rejlik,  hogy  képeinek  sajátos  báját  a másolatok  ezideig  csak  tökéletlenül  juttat- 
ják érvényre.  Másolatunk  ez  okból  is  a nagyszabású  és  amúgy  is  jócskán  meg- 
romlott drezdai  képnek,  a világhírű  Szent  éjszakának,  csak  középső  csoportján 
kísérli  meg  a művész  fölfogását  érzékeltetni.  Megjegyezzük  még,  hogy  a sza- 
márnak emitt  nagyon  is  előre  tolakodó  feje  a kompozíció  egészében,  természete- 
sen, alig  tűnik  föl.  — Képünk,  melyet  bűvösen  megvilágított  sötétsége  miatt 
röviden  Az  éj  címén  is  idéznek,  a pásztorok  imádását  ábrázolja.  Az  enemű 
tengersok  kép  sorában  egy  sincs,  melynél  minden  ennyire  egyetlen  mozzanatra 
volna  összesítve,  mint  ezen.  Ugyanis  az  egyház  tanításának  szellemes  és  egészen 
újszerű  jelképezéseül  a teljesen  zárt  szerkezetű  kép  egész  megvilágítása  a kis 
Jézus  testéből  indul  ki,  akárcsak  valami  elektromos  ívlámpából.  Ez  a fény 
világítja  meg  először  a Szűzanyának  bájos  arcát,  melyből  viszont  csak  úgy  árad 
a csodán  való  lelkes  öröm  kifejezése.  Képünk  csak  ennyit  mutat.  Az  eredetin 
tovább  kísérhetjük  a fény  haladását,  amint  átmegy  egy  szolgálóra,  aki  kezével 
kénytelen  megvédeni  káprázó  szemeit,  majd  az  ámuló  pásztorokra,  aztán  az 
oszloptörzsön  fölsietve  a magasban  ujongó  angyalseregre ; a játszi  fény  mellett 
a tőle  áthatott  árny  is  csakúgy  rezeg  az  egész  képen.  Emellett  az  előtér  alig 
van  földerítve  s a háttér  földje  az  éjtszaka  csöndes  sötétjébe  vész  el,  csak 
a látóhatáron  dereng  ismét  valami  világosság  a közelgő  hajnal  hírnökéül. 


48.  A szent  éjtszaka 

— Részlet  a képből  — 

fest.  CORREGGIO 

szül.  1494  körül  Correggióban,  megír,  ugyanott  1534. 


256' 5 x 188  cm.  fatábla 


Drezda,  Királyi  Képtár. 


49. 


Correggio 


városa  méltán  dicsekedhetik  vele,  hogy  négy  hiteles 
Efgio-féle  képe  van ; ennyit  együtt  egy  képtárban  sem 
:k.  Ott  van  a Szent  éjszakán  kívül  (48)  az  itt  közölt  Szent 
c Madonnája  is,  a húsz  éves  művész  fiatalkori  főműve, 
még  hozzá  kitűnő  állapotban  is  maradt.  — A képben 
különös  üde,  fiatalos  báj  rejlik,  csak  ki  kell  hámozni  belőle.  Itt  van  a két 
egészen  egyéni  hatású  puttó  — angyalka  — a talapzat  mellett,  amint  Mózes 
képét  tartja,  meg  a másik  kettő,  amint  valóságban  ott  röpköd  a Madonna 
fejénél.  A Szűz  maga  és  az  angyalfejekből  összeverődő  dicsfény  már  jelzi 
Correggio  kialakult  stílusát.  Az  alakok  erős,  testies  kimunkálása  a ferrarai 
művészetre  (15)  emlékeztet,  és  való,  hogy  Correggio  Lorenzo  Costa,  ferrarai 
mesternek,  mantuai  műtermében  dolgozott  is  egy  ideig.  Nyomon  követhető 
a képen,  kivált  a fejek  pompás  rövidülésében  és  a mozgásokban  a sokkal 
nagyobb  Mantegnának  hatása  és  végre  az  arcok  lelkességében,  a levegőnek 
és  az  alúlról  fölfelé  fokozatosan  erősödő  fénynek  kezelésében  meg  a kezek 
játékában  Lfionardóé  (17),  akinél  éppen  az  utóbbi  dolgok  váltak  oly  jelen- 
tősekké. 

Hátul  nyilt  oszlopcsarnokban,  magas  trónon  ül  Kisdedével  a Szűz. 
Keze  mintha  arra  intené  a rajongó  tekintettel  feléje  közeledő  Szt  Ferencet, 
hogy  csak  térdeljen  le  az  imáját  meghallgatni  készülő,  áldó  Kisded  előtt. 
A szent  mögött  páduai  Szt  Antal,  vele  szemben  a szintén  áhítozó  arccal 
fölfelé  néző  Szt  Katalin,  ezelőtt  meg  Keresztelő  Szt  János  áll,  aki  kezével 
a Szűzanyához  utalja  az  ájtatoskodót.  Mindez  élénk  együttességében  már 
sejteti,  hogy  a művész  mihamar  szakítani  fog  az  efajta  képek  eddig  divó 
szigorú,  komoly  fölépítésével.  Alig  is  van  kép,  melyen  oly  világosan  lehetne 
nyomon  kísérni  a korai  renaissanceból  a virágzóba  való  átmenetet.  A színezés 
még  bizonyos  ünnepiességet,  álmodozó  komolyságot  mutat. 

49.  Szent  Ferenc  Madonnája 

fest.  CORREGGIO  ; 

szül.  1494  körül  Correggióban,  megh.  ugyanott  1534. 

Caravaggio 


aravaggio,  teljes  nevén  Michelangelo  Merisi,  a renaissance 
másodvirágzásának  egyik,  korában  félreértett  nagy  mestere  volt. 
Ráffael  halála  után  két  emberöltő  múlva  sajátos  másodvirág- 
zásban találni  az  olasz  renaissance  fáját : egyik  ágán  bizonyos 
szelídebb,  inkább  akadémikus,  elméleti  irányú  virulásban,  mely- 
nek ápolói  a bolognai  festők : a Caracci-testvérek,  Guido  Reni  (51.),  Dome- 
nichino  (54.),  Guercinó  és  Albani  voltak,  a másikán  a legerősebb  naturaliz- 
mus gyümölcseivel,  melyeknek  egyik  biztos  kezű  kertésze  a felsőolaszor- 
szági Caravaggio  volt. 

Nagyszámú,  hatalmas  oltárképeinek  michelangelói  izmos  alakjait  sajátos, 
íölülről  jövő,  pinceszerű  világításban, - gyakran  gyertya-  vagy  fáklyafényben 
tartja,  s ezzel  hatásukat  még  jobban  kihegyezi,  úgy  hogy  a fények  a leg- 
élesebb ellentétben  rínak  ki  a sokszor  egészen  fekete  árnyak  és  a jobbára 
mindig  sötét  háttér  mellett.  Az  akkor  divó  ízlés  valósággal  elszörnyű- 
ködött  e durván  ható  jelenségen,  mivel  az  olasz  veleszületett  művészi  ösztö- 
nével mindenben  bizonyos  tetszetős  középszert  és  illő  stílust  keres.  Azonban 
az  akkortájt  Olaszországban  járó  Rubens  másképp  Ítélt  róla  és  manapság 
tisztán  látjuk,  hogy  a valószerűségnek  az  az  erős  érzéke,  melyet  Caravaggio 
oly  kérlelhetetlenül  követett,  értékesebb  volt  a festőművészet  fejlődésére 
nézve,  mint  a nagy  elődök  művészetéből  válogató  — eklektikus  — és 
egyezményes  — konvenciós  bolognai  iskola.  Riberát  és  a spanyolok  legna- 
gyobb festőjét,  Velasquezt,  is  Caravaggio  iránya  teremtette. 

De  Caravaggiónak  ezt  a hagyományoktól  hirtelen  eltávozó  festési  mód- 
ját egy  másik,  szelídebb  stílű  munkássága  előzte  meg,  melyben  tetszetős 
genre-szerű  jeleneteket  alkotott  üde,  színes,  sokszor  igen  szép  aranyos  tónusú 
kezelésben.  S ebben  legalább  külsőleg  a velencésekhez  támaszkodik ; a 
velenceiek  festői  poézisének  álmodozó  rejtelmessége  az  ő realisztikus  felfo- 
gásából mindenha  hiányzott.  Ezek  sorából  való  a Mandolinon  játszó  leány, 
képe  is,  sőt  zenélő  genre-alakjaiból  ez  a legjobb.  A hátával  a néző  felé  ülő 
s első  tekintetre  olasznak  fölismerhető  lány  kecses  mozdulattal  emeli  hang- 
szerét füléhez,  mintha  a hangnak  ama  sejtelmesen  búgó  rezgésében  gyönyör- 
ködnék, mely  ilyes  tartásnál  a hangszerből  kihallatszik. 


yo.  Mandolinon  játszó  leány 

fest.  Caravaggio 

szül.  1569.  Caravaggióban,  megh.  1609.  Porto  d’Ercoléban 
Fatábla  Becs,  Liechtenstein-féle  képtár. 


A Képírás  Régi  Nagy  Mesterei.  7. 


51. 


Guido  Reni 


a késői  XVII.  századi  olasz  renaissance  képirás 
lektikus»-nak  nevezhető  iskolája  indul  virágzásnak. 
y a Caracci  testvérektől  kiindulva  a sülyedő  művé- 
előző  század  nagy  mestereinek,  Michelangelónak, 
Tiziánnak  és  Correggiónak  tanulmányozásával, 
utánzásával  igyekezett  új  életre  kelteni  s a belőlük  való  válogatásra,  « eklek- 
ticizmusára serkentette  a festőket.  Az  iskolának  sikere  szemmel  láthatólag 
nagy  volt,  de  az  olasz  művészetnek  ilyen  « akadémikus  d fölfrissítése  végre 
is  üvegházi  másodvirágzásnak  tekinthető  és  a maga  korában  is  csak  úgy 
tudott  érvényesülni,  hogy  új  izgató  szerekhez  fordult:  a szenvedély  ességig 
fokozott  előadásmódhoz,  a heves  mozdulatokhoz  s a természetnek  részletei- 
ben túlhajtott  hangsúlyozásához.  E szemizgató  új  eszközök  alkalmazásában, 
melyek  egyébként  Michelangelóra  vezethetők  vissza,  már  a « barokk » stílus 
szelleme  nyilatkozik  meg.  Ezt  a szellemet  vitte  magával  az  akkor  Olaszország- 
ban tartózkodó  fiatal  Rubens  is  hazájába  Antwerpenbe.  S éppen  ő adta  meg 
ennek  a művészeti  iránynak  a maga  tüzes  színeivel  a legtökéletesebb  be- 
fejezettséget. Olaszországban  megbarátkozott  a vele  egyvivású  Guida  Renivel, 
Caracci-ék  legjelesebb  követőjével,  aki  az  irány  képviselői  közül  Domenichinó- 
val  (54)  egyetemben  a legvonzóbb  jelenség.  Egymásra  való  kölcsönös  hatásuk- 
ban mindazonáltal  a vlám  művész  az  erősebb,  a mélyebb  nyomokat  hagyó. 

Guido  Reni  halhatatlan  remeke  az  Auróra,  a Hajnal  istennője,  a római 
Palazzo  Rospigliosi  mennyezet-freskója.  A szép  renaissance  kultúra  utolsó, 
hatalmas  visszhangja,  annak  a kultúrának,  mely  oly  szívesen  elgyönyörködött 
a szép  görög  mithoszok  formakedvelő  világában.  A barnás  felleg,  melyen 
legelői  (jobbra)  a virágszövő  Auróra  lebeg,  két  nem  egyenlő  részre  osztja  a 
hosszú  kompoziciót : Homéros  aranyos  «fénydús»  egéből  lelátni  a jobb 
szögletben  meghúzódó,  de  kicsiny  voltában  is  tágas  térséget  mutató  tengerre 
és  földre.  Fönt  minden  csupa  derű,  ragyogás  és  élet,  alúl  még  a sötétség  és 
a nyugalom  honol.  A fogatán  ülő  Apolló,  a napisten,  egész  alakja  fény  ten- 
gerben úszik,  mely  mindenfelé  elárasztja  sugarait.  A hórák,  az  évszakok 
istennői  egyforma  lejtésű  gyors  táncban  követik  a négy  sárgától  vont  kocsit. 
A hórák  rajzát  Reni  egy  antik  domború-műről  vette,  az  arcok  közül  az  első 
a Niobida-csoportozat  egyik  alakjára  üt,  a sárgaruhás  és  a legutolsó  Ráffaelre 
emlékeztet,  s ez  utóbbi  azonkívül  még  a Palazzo  Barberiniben  levő  Beatrice 
Cencihez  is  hasonlít ; egészen  a mester  alkotása  a pompás  lebegő  Auróra, 
amint  két  kézzel  szólja  rózsáit  az  éjtszaka  kék  sötétjében  alvó  földre,  ahol  a 
látóhatár  derengése  és  a kimagasló  várat  gyöngén  földerítő  sugarak  már  jelzik  a 
nap  közeledtét.  A kép  egész,  elrendezése  és  távlata  a cinquecento  régi  hagyomá- 
nyait idézi  vissza.  Szinezése  erővel  teljes,  meleg,  legtöbb  benne  a tüzes  sárga. 

Amit  itt  a művész  tanulmányozás  és  válogatás  révén  elért,  odáig  olasz 
mester  többé  föl  nem  küzdötte  magát.  Aurórája  a szépnek  amaz  örökérvényű 
megtestesítéseihez  tartozik,  amelyekben  gyönyörűséget  fognak  találni  olyan 
idők  is,  amikor  a mithologia  már  nem  lesz  tanulmány  tárgya. 


OL.OGNÁBAN 
másik,  «ek' 
Ez  az  irán; 
szetet  az  1 
Ráfiaelnek, 


Mennyezet-freskó  Róma,  Rospigliosi-palota. 


52. 


Poussin 


OUSSIN  és  Claude  Lorrain,  a XVII.  század  két  legnagyobb  francia 
művésze,  teljesen  távol  tartotta  magát  az  ezidétt,  XIV.  Lajos 
alatt  Franciaországban  dívó  udvari  művészettől.  Életük  javát 
távol  hazáj októl,  Olaszországban  töltötték,  az  ottani  milieu 
hatása  alatt  izmosodtak  művészekké,  e milieuban  önálló  alkotó 
tehetségükkel  meg  tárgyaikkal  is  voltaképp  az  olasz  renaissance  továbbfej- 
lesztőinek tekinthetők.  Poussint  a korában,  főképp  Bernini  szobrásztól  virág- 
zásnak indított  barokk-irány  (51)  is  érintetlenül  hagyta,  ő tekintetét  csupán 
a görög-római  ókor  felé  irányozta.  Alakjaiban  minden  olasznál  jobban  meg- 
közelítette az  antik  világot,  kompozicióinak  viszont  megvan  az  a kerekded- 
sége,  szimmetriái  tisztasága,  melyet  a francia  embernek  kifejlett  forma-érzéke 
el  nem  enged.  És  érthető,  hogy  miért  tartják  a franciák  Poussint  az  ő leg- 
nagyobb régi  festőjüknek. 

Későbbi  éveiben  tájképeket  föstött,  melyekben  csak  néhány  kisebb 
alakot  hagyott  meg  staífage-nak.  Tájképeinek  szintere  Közép-Olaszország  s itt 
az  ő művészi  érzéke  csupán  a nagy,  biztos  vonalakat  keresi,  melyekkel 
aztán  meglehetősen  szabadon  szerkeszti  meg  tájképeit,  az  u.  n.  stilizált  vagy 
idealizált  tájképeket.  Ezeknek  valósággal  az  atyja,  a megteremtője.  Ha  raj- 
tok aztán  az  apró  alakok  a mithologiába  vagy  az  ókori  történetbe  tartoz- 
nak, akkor  az  ilyen  ideális  tájképeket  úgy  is  nevezik,  hogy  heroikus  (hősi), 
történeti  vagy  klasszikus  tájképek  ; az  utóbbiakból  van  egy  a Szépművészeti 
Múzeumban.  Valamennyi  bizonyos,  a köznapitól  eltérő,  megnemesített  ter- 
mészeti képet  mutat,  melynél  a növényzetnek,  a légköri  változásoknak  minden- 
nemű esetlegessége  el  van  tüntetve  s a természetnek  pusztán  a megörökítésre 
érdemes,  nagy  állandó  fölépítése  uralkodik.  Hangulatukat  az  élvezheti  igazán, 
akinek  lelke  a klasszikus  épületek  közt  és  az  antik  ruházatú  alakok  társa- 
saságában  át  tud  kalandozni  egy  régi  szebb  korba,  melyet  tökéletesebbnek 
hisz,  mint  a maga  korát.  És  Poussin  lelkes,  nagy  művészete  van  olyan, 
hogy  bizvást  hatása  alá  engedhetjük  magunkat. 

Képünk  szorosabban  csatlakozik  a Róma  előtti  Tiberis  hangulatos  part- 
vidékéhez s az  Aqua  acetosa  környékéről  való.  Elrendezésében  rendkívül 
világos,  derűit  fénye  valami  nyugodt  hatású.  Az  egész  tájképbe,  az  antik 
romok  közé  pompásan  beleillik  az  írással  foglalkozó  Máté  evangélista  és  a 
segítségére  megjelent  szépséges  angyal.  Az  alakok  a meleg,  barnás  tónusban 
tartott  kép  színhatását  is  gyönyörűen  fokozzák  azzal,  hogy  a kékes  tavat 
körülölelő  barna  partot  ugyanazon  szinekben  ismétlődő  csatiként  zárják  be. 


96  x 132  cm.  vászon 
Berlin, 

Kaiser  Friedrich- 


53. 


Glaude  Lorrain 


LAUDE  Gelée,  aki  lotharingiai  hazájának  nevéről  kapta  « Lorrain* 
melléknevét,  az  idősebb  barátjától,  Poussintól,  fölavatott  ((ideali- 
zált# tájképet  új  vonásokkal  gazdagította.  Ő is  közép-olasz- 
országi vidékeket  állít  elénk,  de  nem  a nagy  vonású  hegy- 
hátakkal, hanem  nyílt,  olykor  egészen  sík  vonalaival;  vidékein 
bőven  van  fa  és  növényzet  s kivált  az  emberi  tevékenység  jelei : íves  víz- 
vezetékek, hidak,  paloták,  templomok.  Kompozícióiban  színházi  oldal-díszletek 
módjára  előretolt  facsoportokat  vagy  épületeket  szeret  használni  egyrészt 
az  előtér  kereteül,  másrészt  a háttér  mélyítése  céljából.  Képeinek  hatása 
sokszor  rendkívül  ünnepies,  de  Poussinnal  szemben  általában  inkább  idillikus, 
kevésbbé  hősi  (heroikus).  Már  ez  is'  új  vonás,  de  hozzájárúl  főképp  a fény- 
nek olyan  poézise,  hogy  ebben  Claudenak  nem  akadt  versenytársa. 

Korábbi  képeit  az  erős  barnák  s az  egésznek  arany  tónusa  jellemzik. 
1650-től  kezdve  a hideg  ezüst  tónus  lép  nála  uralomra.  E második  korából 
valók  remek  kikötői  képei,  melyeket  rendesen  gazdag  staffage  élénkít,  s ezóta 
mindinkább  a víz  adja  meg  képeinek  jellemét ; a tengernek  tükörsima  vagy 
gyöngén  fodros  síkját  soha  szebben,  poétikusabban  nem  föstötték  meg. 

Itt  közölt  bűvös  hangulatú  festménye  fejlődésének  első  korszakából  való. 
Megvan  benne  balfelől  a színfal  módjára  előretolt  facsoport.  Ettől  kiindúlva 
egymás  fölé  sorakozó  vízszintes  vonalak  osztják  a középső  teret  egyes  föld- 
ségekre  és  mélyítik  fokozatosan  a távoli  látóhatár  párás  körrajza  felé.  A nagy 
fák  hűvös  árnyékában  sötétlő  itatónál  és  forrásnál  pásztorok  és  szarvasmarhák 
élénk  csoportja  látszik ; maga  a menekülő  szent  család,  amelyről  a kép  nevét 
vette,  balról,  az  erdő  sötétjében  tűnik  elő  egy  pillanatra.  A zuhatagos  folyócska 
kanyargó  útja  a sziklák,  a bokrok  s a tiszta  égbe  metsződő  fák  közt  messzire 
követhető  fölfelé  a távoli  íves  hídon  túl  is ; jobb  partján  egyiptomi  épületek 
és  mögöttök  a hegyek  levegős  körrajza  látszik. 

Claude  Eorrain  jellegzetes  vonásait  Szépművészeti  Múzeumunkban  levő 
képe,  A villa  a római  Campagnában  is  világosan  föltünteti. 


SS-  Tájkép  az  Egyiptomba  menekülő  szent  családdal 

102x134  cm.  vászon  fest.  ClAUDE  LORRAIN,  szül.  1600  körül  Champagne-ban,  megh.  1682.  Rómában  Drezda,  Királyi  Képtár. 


54. 


Domenichino 


omenichino  és  Guido  Reni  két  legkiválóbb  képviselője  a Bo- 
lognában inegindúlt,  majd  Rómában  és  Nápolyban  tovább  fej- 
lődő másodvirágzású  renaissancenak,  a barokknak.  E mozgalom 
eredménye  a képírás  terén  a dolgoknak  a fönségest  kereső, 
általános  vonású  megjelenítése,  mely  az  életet  a természeti 
igazság  helyett  a külső  hatásra  számító  pathos  formájában  mutatja.  A moz- 
galom a nagy  stílű  freskó  terén  kétségtelenül  számbavehető  nagy  műveket 
alkotott,  de  kisebb  képeknél,  kivált  magános  alakoknál  mihamar  kirí  a 
tartalom  hiánya  s ehhez  aztán  már  igen  közel  jár  a merev  formáknak  teljes 
üressége.  Szerencséje  a mozgalomnak,  hogy  vezetői  jobbára  kitűnő  koloristák 
is  voltak. 

Az  olasz  barokk  képírás  két  legkiválóbb  festője  sokban  hasonlít  egy- 
máshoz. Közülök  mégis  Guido  Reni  a nagyobb  tehetség,  Domenichino  viszont 
vasszorgalmával  küzdi  föl  magát  sokszor  olyan  magaslatra,  hogy  művei  fő- 
képp bizonyos,  Reninél  hiányzó,  nyers  erejükkel  a virágzó  renaissance  leg- 
jobb alkotásait  közelítik  meg.  Csak  Madonnáinál  esik  Domenichino  ismét 
vissza  a bolognai  iskola  általános  kifejezési  módjába.  Legszebb  táblaképei  a 
vatikáni,  Szent  Jeromos  áldozása  és  a Borghese  gyűjteménybeli  Diana  vadászata. 

Ez  utóbbi  gyűjteményből  való  s itt  közölt  képe,  A cumaei  szibilla,  egyike 
az  azon  korban  rendkívül  kedvelt  női  képmásoknak,  amelyek  azonban  nem 
bizonyos  meghatározott  személyek  arcképei.  A Szibillák  jóstehetséggel  föl- 
ruházott mithikus  nők  voltak,  akik  a renaissance  képírásban  a prófétákkal 
együtt  Krisztus  eljövetelének  előhírnökeiül  szerepelnek,  pl.  Michelangelo 
Szibillái  a sixtusi  kápolna  mennyezetén  (27)  vagy  Ráffaeléi  a Santa  Maria 
della  Pace  templomban,  ahol  egy-egy  hatalmas  kompozíció  keretén  belül 
helyükön  is  vannak.  Ezáltal  mintegy  a köztudatba  jutva,  immár  mint  egyes 
különálló  alakok  is  szerepelni  kezdenek,  amikor  is  a «szibilla»  elnevezéssel 
egyszerűen  bizonyos  meg  nem  nevezett  női  arcképeknek  akarnak  nagyobb 
létjogosultságot  adni. 

Domenichino  képe  még  szorosabban  csatlakozik  nagy  előzőihez,  arcában 
van  valami  látnoki  vonás,  ott  van  aztán  az  irattekercs,  valami  hangszer,  a 
fejdísz  turbános  formája,  de  mindez  csak  visszhang  gyanánt  hat  és  így,  külön- 
álló alaknál,  kevésbé  indokolt.  Stílusa  a Ráffael  óta  elhatalmasodott  « római » 
stílus.  Az  egész  alak  tetszetős,  vonzó,  színeiben  gazdag,  előkelő,  és  hatásosan 
emelődik  el  a háttér  sötét  faláról. 


5^.  A cumaei  szibilla 

fest.  Dömén  [CHiNO 

szül.  1581.  Bolognában,  megh.  1641.  Nápolyban 

123  x 94  cm.  vászon  Róma,  Borghese-képtár. 


55. 


Ribera 


spanyol  származású  — Eo  Spagnoletto  — Iusepe  Ribera  1606 
körül  jött  hazájából  Nápolyba  s itt  halt  meg  hosszú  művészi 
tevékenység  után.  Számos  oltárképet  föstött,  köztük  sok  bor- 
zalmasan természetes  vértanusági  jelenetet  (v.  ö.  a Szépművé- 
szeti Múzeumban  Szt.  András  vértanuságát) , amint  azt  a spa- 
nyolok meg  a nápolyiak  is  kedvelték,  azután  rendkívül  realisztikusan  fölfogott 
genre-képeket  Caravaggio  módjára  (50),  akinek  művei  egyébként  is  nagy  hatás- 
sal voltak  reá.  Tanulmányozta  ezenkívül  a fényfestő  Correggiót  és  a velen- 
céseket.  Mindez  az  ő erős  vonású  személyében  sajátos,  rendkívül  egyéni  stí- 
lussá alakult  ki. 

Olaszországban  az  időtájt  a bolognai  iskola  akadémiai  iránya  uralkodott. 
Ennek  állította  szembe  Ribera  az  ő kérlelhetetlen  igazságérzetét  és  a termé- 
szetről való,  megalkuvást  nem  tűrő  saját  fölíogását,  amelyet  Spanyolországból 
hozott  magával  és  Nápolyban  az  ellaposító  modorossággal  és  puszta  forma- 
szépséggel szemben  következetesen  keresztül  is  hajtott.  Biztos  ecsetje  az 
emberi  testnek  minden  részletét  a leghívebben  eltalálja,  a hús  tónusát,  a bőr 
életét,  a vér  lüktetését,  a fények  játékát.  Bármily  visszatetsző  is  olykor  fest- 
ményeinek tárgya,  azért  képei  sohasem  üresek,  untatók.  Az  igazságnak  ekkora 
komoly  fölfogásáig  egyetlen  olasz  művész  se  jutott  el ; hozzá  fogható  művész 
csak  hazájában  volt,  a spanyol  Velasquez,  aki  ismerte  haza  került  képeit  s 
utóbb  olaszországi  útjában  személyesen  is  megismerkedett  vele. 

Hogy  az  erős  vonású,  jellemfestő  művészben  a lágyság,  a gyöngédség 
kifejezésére  szükséges  művészi  tulajdonságok  is  megvoltak,  azt  világosan  meg- 
mutatja Szent  Ágnes  képén  az  imádságos  hajadon  fölfelé  néző  bájos  arca,  mely- 
hez mintául  a művésznek  13  éves  leánya  szolgált.  A kép  azt  a jelenetet  ábrá- 
zolja, amint  a szégyenszemre  kitett  szépséges  szűz  haja  csodálatos  módon 
hirtelen  egész  takaró  palásttá  nő  gyöngéd  termete  körül.  Egy  meglehetősen 
földies  fölfogású  kisebb  angyal,  amilyet  olasz  művész  bizonyára  másként  fogott 
volna  föl,  még  egy  leplet  von  a hajadon  köré.  A képet  régebben,  helytele- 
nül, Mária  Magdolnának  vagy  az  egyiptomi  bűnbánó  Máriának  nézték. 


55-  Szent  Ágnes 

fest.  Ribera 

szül.  1588.  Játivában  (Valencia),  megh.  1656.  Nápolyban 
202  x 152  cm.  vászon  Drezda,  Királyi  Képtár. 


56. 


Velasquez 


panyolország  csak  kétizben  játszott  olyan  szerepet  a művésze- 
tek terén,  mely  Európa  többi  részeiben  fontossá  válandott, 
először  a VIII.  és  IX.  században  a mór  kultúra  korszakában,  s 
másodszor  a XVII.  században,  amikor  is  képírása  egén  két  első- 
rangú csillag  ragyogott  föl  a sötétből : Velasquez  és  Murillo, 
még  pedig  akkor,  amikor  a tengerbíró  nemzet  világuralma  már  hanyatlóban  volt. 
Mindakét  mester  Sevillából  való.  Ha  volt  valaha  művész,  aki  egészen  hozzá  alkal- 
mazkodott nemzetéhez,  s viszont  nép,  mely  művészéhez  egészen  liozzáillett, 
akkor  ez  Velasquez  és  a spanyolok,  akik,  úgylátszik,  mintha  egymásnak  lettek 
volna  teremtve.  Velasquez  ugyan  kétszer  megfordult  Olaszországban,  ott  sok 
művészi  ösztönzést  szerzett,  de  semmi  olasz  benyomást  nem  vitt  hazájába,  míg 
a lágyszívű,  költői  lelkű  Murillonál  több,  olasz  hatásra  mutató  vonást  találni. 

Velasquez  igazában  arcképfestő  és  úgy  állítja  képére  a gőgös,  megkö- 
zelíthetetlen spanyol  embert,  amilyennek  ez  látszani  óhajtott,  és  megkompo- 
nált képein  is  mindig  keresztül  tör  a spanyol  elem : a fakó,  hideg  ember- 
típus és  a híg,  átlátszó  levegő,  mely  minden  formát  kristályos  élességben  láttat. 
Nem  költő,  miként  Murillo.  Azok  a hidegvérű  emberek,  akiket  IV.  Fülöp 
király  udvari  festőjéül  le  kellett  föstenie,  nem  érdekesek,  de  ő maga  mindig  a 
legmélyebb  érdeklődéssel  feküdt  neki  munkájának  és  eközben  sohasem  nyugvó 
ereje  az  izmosodás  több  fokát  mutatja.  Nem  a tárgyak  kötik  őt  le,  hanem 
mindig  az  a kérdés,  hogyan  jelenítse  meg  őket ; ezt  kutatta  folyton  az  ő 
nyomon  követhető  több  modorában.  Legvégül  teljesen  szakított  a testiesen 
kerekítő  plasztikus  festéssel,  alakjai  kiszélesednek,  síkszerűekké  válnak,  leve- 
gőtől körülvéve  úgy  elállnak  a háttértől,  mintha  stereoskopon  át  néznők 
őket.  Pedig  mindezt  nem  a szobrász  eszközeivel  éri  el,  hanem  saját  külön, 
utánozhatatlan  festőiségével.  Itt  sem  állapodik  meg,  hanem  a festőiség  terén 
arra  az  ellenmondásnak  tetsző  magaslatra  jut,  ahol  a színesség  kérdése  már 
mellékes,  és  ahol  végeredményül  a világítási  különbségekből  magának  a 
térnek,  az  űrnek  önálló  hatása  fejlődik  ki. 

Itt  közölt  képe,  a Las  meninas,  A díszhölgyek  vagy  Udvarhölgyek , 
élete  végéről  való  remekmű.  Voltaképpen  portré,  de  egészen  sajátos  elrende- 
zésű fölfogásban,  mivel  fő-főcélja  a tér  és  a fény  megfestése  volt.  A kép  elő- 
terében a Kis  Margarita,  infánsnő,  áll,  kétoldalt  egy-egy  udvarhölgy  udva- 
rol neki ; egészen  jobbra  egy  rút  törpe  nő  és  egy  törpe  férfi  látható ; az 
utóbbi  nem  állhatja  meg,  hogy  az  előtte  fekvő  nagy  kutyát  ne  boszantsa. 
A kép  baloldalán  hatalmas  vászna  előtt  áll  maga  a művész.  A szoba  hátte- 
rében még  két  udvari  személy  homályos  körrajza  látszik,  a hátsó  nyitott  ajtón 
át  végre  egy  lépcsőn  fölfelé  haladó  lovagformájú  alak,  akinek  körrajza  éle- 
sen eláll  az  erősen  megvilágított  leghátsó  falról.  A jelenet  úgy  képzelendő  el, 
hogy  a művész  az  ő palotai  műtermében  a királyt  s a királynét  fösti,  akik 
a kép  elé  gondolandók  s tényleg  meg  is  látszanak  a terem  hátsó  falán  függő 
tükörben.  A kis  hercegnőnek  meg,  nyilván,  jóviselete  jutalmául  van  megen- 
gedve, hogy  a szülők  leföstésénél  jelen  lehessen.  A mesés  kezelésű  kép  való- 
jában már  nem  is  annyira  festmény,  mint  maga  a természet. 


yó.  A diszhölgyek 

— Las  Menihas  — 

fest.  Velasquez 

szül.  1599-  Sevillában,  megh.  1660.  Madridban 


3 18  x 276  cm.  vászon 


Madrid,  Prado-múzeum. 

Velasquez 

SODÁLATOS  dolog,  hogyan  tudott  megalkudni  Velasquez  tárgyai- 
nak kelletlen  voltával.  A királyi  ház  férfiai  nagyon  kevéssé 
festői  fekete  udvari  viseletben  vannak,  a hölgyek  kemény  sza- 
bású agyonterhelt  merev  derekat,  tyúkketrechez  hasonló  ren- 
geteg krinolint  viselnek  s hozzá  az  egész  spanyol  uralkodó- 
háznak arcvonásai  egyáltalában  nem  lehettek  hálásak  egy  festőre  nézve. 
Egyet-mást  a csak  félig  látszó  holmik  árnyékába  rejthetett  volna  a művész 
(amihez  pályája  első  szakában  föstött  konyhai  és  pince-képei  tanúsága  szerint 
kitünően  értett),  hogy  aztán  előkelő  modelljeinek  előnyösebb  oldalait  annál 
jobban  föltüntethesse,  de  ezt  nem  engedte  meg  az  ő kérlelhetetlen  igazság- 
érzete ; úgy  látszik  mintha  minden  látszatot,  ami  nem  az  igazság,  el  akart 
volna  kerülni  és  megrendelői  nyilván  meg  voltak  elégedve  arcképeikkel.  Ha 
tehát  Velasquez  nem  volt  költő,  akkor  « tudományos#  festőnek  nevezhető. 

A képünk  közölte  kis  hercegnő  arcképe  szintén  késői  műve  a mester- 
nek. A bájos  kis  hölgyikének  rettenetes  divatú  ruhája  ezüst-szürke  és  rózsa- 
szín betétekkel  van  ellátva,  piros  a fej  dísze,  mögötte  és  alatta  is  minden 
vörös.  De  hogyan  sikerült  a művésznek  ez  az  egyhangúsággal  való  játék ! 
Az  egész  valósággal  ((szimfónia  vörösben ».  Az  első  pillanatra  szinte  meg- 
hökkentő krinolin  kellemetlen  formája  teljesen  elvész  szemben  az  egész  kép 
gyöngéd,  színes  zamatában ; érezzük,  hogy  a festő  művészete  révén  a kis 
teremtés  báját  a rémséges  divat  nem  tudta  eltüntetni.  Azt  is  még  egyszer 
megmutatja  itt  a művész,  hogyan  tudja  kezelni  az  illatos,  puha  hajat,  s az 
egész  kép  hangulata  mintegy  dacolva  a s0k  vörössel,  mégis  ezüst-tónusos 
hideg,  ahogy  azt  Velasquez  kedvelte,  s ahogy  a spanyol  udvari  etiquette 
parancsolta. 

A kis  alak  az  előző  képről  ismert  Margarita  infánsnő  IV.  Fülöpnek 
második  házasságából  való  leánya  és  a nagyreményű,  fiatal  Baltazar  Carlos 
korai  halála  óta  az  udvar  kedvence  és  bálványa  s utóbb  a reánk  nézve 
oly  szomorú  emlékű  I.  Eipót  király  neje. 

A spanyol  királyi  család  jelentéktelen  tagjai  mellett  csak  egyszer  volt 
alkalma  a művésznek  jelentősebb  históriai  személyt  lefösteni,  második  római 
útja  alkalmával  1649-ben  X.  Ince  pápát,  s ezzel  adta  a lélekbe  beható  arckép- 
ábrázolásnak talán  legnagyobb  remekét.  A római  Palazzo  Doria-beli  X.  Ince 
arcképe  a pápák  portréinak  sorában  az  egyetlen,  mely  a Ráffael-féle  II.  Gyulá- 
val és  X.  Leóval  a versenyt  megállja. 


57-  Margarita  infánsnő 

fest.  Velasquez 

szül.  1599.  Sevillában,  megh.  1660  Madridban 

215  x 140  cm.  vászon 


Madrid,  Prado-múzeum 


58. 


Yelasquez 


EXASQUEZ  1652  óta  a király  udvarnagyának  tisztében  nap-nap 
mellett  láthatta  azt  a köznapi  jelenetet,  melyet  képünk  ábrázol, 
t.  i.  egy  hímző  műhelyt,  ahol  az  udvar  számára  való  szőnyegek 
készültek.  A Las  hilanderas,  a Fonó  nők,  megföstésével  azt  is 
bizonyítja  a művész,  hogy  noha  immár  udvari  ember  volt, 
azért  a köznép,  melynek  első  babérait  köszönhette,  továbbra  is  érdeklődése 
körében  maradt. 

A képnek  magasabban  levő  hátterében  három  udvarhölgy  szemlélget 
egy  falra  feszített  új  gobelint.  Alúl,  a műhelyben  egy  öreges  asszony  a fonó- 
rokka mellett  ül,  vele  szemben  egy  másik,  erős  termetű  fiatal  pómő  a fonál- 
gombolyítóval  foglalatoskodik,  a két  legszélső  alak  is  erős,  tenyeres-talpas 
nő.  A középső  alakkal  együtt  mind  az  öt  munkásnő  átgondoltan  megkompo- 
nált csoportot  alkot,  amely  azonban  az  esetleges,  természetes  együvé-kerülés 
hatásával  van  szemünkre.  A világosság,  mely  ezeket  a formákat  kimunkálja  és  a 
termet  elevenné  teszi,  balfelől  jön,  részben  a hátsó,  emelkedett  helyiségből, 
részben  elölről  az  ablakon  keresztül,  amely  elől  az  öregasszonyhoz  forduló  leány 
kissé  félretolja  a vörös  függönyt,  ezenkívül  jobbfelől  ismeretlen  forrásból  is 
világosság  hatol  be  és  megvilágítja  a jobboldali  két  alakot  s ezek  fölött  el- 
haladva a sötét  falhoz  támasztott  létrát.  A fényforrásoknak  akkora  bősége 
van  itt,  hogy  ezzel  csak  egy  Velasquez  tud  megbirkózni  és  pedig  úgy,  hogy 
a levegőt  színes  fényével  sajátos  módon  mindenütt  végig  rezegteti  a helyi- 
ségben, amint  azt  az  alakok  helye  vagy  megvilágításuk  foka  megkívánja. 

Gyöngébben  sikerült  másolatunk  ezt  kevésbbé  képes  visszatükröztetni. 
Hozzáértők  az  eredetit  a Las  meninas  fölé  helyezik,  amennyiben  itt  a 
művész  utánozhatatlan  festői  eljárásával  keresetlenül  természetes  köznapi 
tárgyat  emel  föl  a festőiségnek  addig  el  nem  ért  magaslatára.  Sokak  szemében 
ez  a kép  valósággal  netovábbja  a festőművészetnek. 


A Képírás  Regi  Nagy  Mesterei.  8 . 


58.  A fonónök 

— Las  hilanderas  — 

220x289  cm.  vászon  fest.  VeLASQUEZ,  szül.  1599.  Sevillában,  meg'h.  1660.  Madridban  Madrid,  Prado-múzeum. 

Velasquez  (?) 


berlini  képtár  egyik  leghatásosabb  és  legnépszerűbb  alakja  a 
képünkön  bemutatott  feketeruhás  köpcös  férfiú,  aki  födetlen 
fővel  egy  oszlop  melletti  fülkében  áll  s lábaival  piros-fehér  zász- 
lőra  tapos,  melyen  arany  méhek  láthatók.  A rajznak  u.  n.  ((szem- 
pontja)) a kép  alá  esik,  vagyis  az  alak  magasabb  helyen  áll,  mint 
a művész  szeme  és  mivel  az  erős  fény  is  alúlról  éri,  ezért  az  egész  Falstaff- 
szerű  életnagyságú  alak  annál  kolosszálisabbnak  és  tekintélyesebbnek  látszik. 

Egész  nagyságában  ábrázolt  külön  álló  alaknak  mindig  bizonyos  meg- 
lepő hatása  van  s a művésznek  is  nem  csekély  gondot  okoz  a többi  közt  a 
lábak  helyzete,  főképp,  ha,  mint  itt,  szorosan  álló  harisnya  van  rajtok,  mert 
nehéz  őket  belevonni  a személy  jellemzésébe.  Képünkön  a lábak  katonás 
állása  a kifelé  fordított  lábfejekkel  csak  annál  jobban  kiemeli  a bántóan 
gőgös  arcú,  kihívó  alak  rátarti,  feunh éjázó  voltát.  Mesteri  módon  van  ki- 
emelve a fekete  spanyol  öltözet  a kőszínű  háttérből ; gallérja  a IV.  Fülöptől 
divatba  hozott  újfajta,  egyszerűbb  formát  mutatja,  ami  az  alak  kivoltának  és 
a kép  szerzőségének  kérdésénél  is  számításba  veendő. 

Az  ábrázolt  alakról  a zászlónak  arany-méhes  díszítése  adja  meg  a leg- 
jobb fölvilágosítást.  Ez  t.  i.  az  olasz  Barberini-családnak  címere.  Mivel  ez  a 
család  harcban  csak  egyetlen-egyszer  szerepelt,  amikor  t.  i.  a családból  való 
Vili.  Orbán  pápa  a toszkánai  nagyherceg  ellen  harcolt,  azért  a zászlót  tipró 
alak  nem  lehet  más,  mint  a pápai  hadak  leverője,  Alessandro  Borro  generális. 
A hírneves  harcost  1650.  IV.  Fülöp  Madridba  hívta  és  seregének  főparancs- 
nokává nevezte  ki.  Az  Uffizi-képtár  egyik,  névjelzéssel  ellátott  arcképe  is 
tanúskodik  a személy  azonosságáról,  a kép  mestere  azonban  még  nincs 
kétségbevonhatatlanúl  megállapítva.  Az  a körülmény,  hogy  a hírhedt  vas- 
gyúró épp  Velasquez  idejében  töltötte  be  magas  állását  a spanyol  udvarnál, 
továbbá,  hogy  a mesternek  egyik-másik  képe,  pl.  a Prado-múzeumbeli  Színész 
közel  áll  hozzá,  teszi  valószínűvé,  hogy  a Borro  generalissimus  is  tőle  való. 


gg.  Borro  generális 

fest.  VELASQUEZ,  (?)  szül.  1599.  Sevillában,  megh.  1660.  Madridban 
139x101  cm.  vászon  Berlin,  Kaiser  Friedrich-Museum. 

Murillo 


EEASQUEZ  hatása  a modern  művészekre  az  ő csodás  színtechni- 
kájával és  elbámító  légtávlatával  szinte  egymagában  áll,  kivü- 
lök  főképp  a vérbeli  műismerőket  köti  le  magának,  akik  a 
madridi  Prado-múzeumbeli  képeit  élvezni  szerencsések  lehet- 
nek. Vele  szemben  Murillo  (olv.  Murillyó)  Európaszerte  a mű- 
kedvelő nagyközönségnek  kedvence,  a vallásos  festésnek  valóságos  főpapja, 
akinek  képeiben  a más  vallású  is  megtalálja  a hite  szerint  utolérhetetlen 
kifejezését  mindannak,  amit  vallásos  lelke  legmélyén  legnagyobbnak  tart. 

Murillo  a spanyol  képírók  poétája.  Tárgyai  felhőkön  lebegő  Madonnák, 
köztük  a világhírű  Concepciók,  A Szeplőtelen  Fogantatás  átvitt  értelmű  képei, 
továbbá  angyalok  aranyos  felhőkön,  aztán  a majd  meleg,  napos,  majd  fátyolos, 
hűs  égi  fény  gyakori  kapcsolatban  csodálatos  tájképi  részletekkel. Föstött  továbbá 
freskószerűen  elnyúló,  számos  alaktól  népes  vallásos  történeteket  az  olaszok 
módjára,  noha  Olaszországban  nem  fordult  meg,  végre  a gyerekek  világából 
való  életképeket. 

A gyermekeket  nagyon  szerethette ; gyermek-alakjai  egész  külön  tanul- 
mány tárgyává  tehetők.  Ott  röpködnek  mint  apró  felhős  angyalkák  a Madonna- 
képeken és  egyes  szentek  Vízióinál,  Látom ányainál,  néha  oly  sűrű  tömegben, 
hogy  a messzi  távolból  már  csak  fejecskéiket  mutatják  és  felhő-gomolyagokká 
foszlanak.  Érettebb  korukban  aztán  mint  a vallásos  genre-képek  « szent  gyer- 
mekei)) szerepelnek,  köztük  a kis  Jézus  és  sz.  János  szárnyas  kis  pajtásaikkal. 
Végre  ott  látni  őket  mint  utcai  gyerkőcöket  minden  magasabb  jelentőség 
nélkül,  ahogy  az  utcán  élnek,  rongyosan,  olykor  kissé  szennyesen,  de  mindig 
a legtermészetesebb  helyzetben  ; meglátni  rajtok,  hogy  senkinek  figyelmét  nem 
érzik  magukon. 

Ezek  az  ő voltaképpeni  genre-képei,  melyeknek  korabeli  népszerűségét 
köszönhette.  Közülök  való  Szőlőt  és  dinnyét  falatozó  fiúk  c.  közölt  képünk  is, 
Az  alakok  teljesen  modern  hatású  tárgyilagosságukban  magyarázatra  nem 
szorúlnak,  mindazonáltal  rá  kell  mutatnunk  a fény-  és  színhatásbeli  nagy 
művészetre,  a biztos  ecsetkezelésre  s az  anyagszerűség  hű  megfestésére. 

A klasszikus  kor  olasz  művészeinél  ez  a világi  genre-kép  nem  szerepel 
még,  kezdetei  csak  Caravaggiónál  (50)  meg  Riberánál  (55)  találhatók  meg. 
Murillo  tehát  tovább  viszi  itt  a képírást  a modernség  felé,  úgy,  mint  a belga 
és  hollandus  parasztfestők,  de  sohasem  oly  nyers,  a rondasággal  hivalkodó 
módon,  továbbá  mindig  csak  békés,  nyugodt  jeleneteket  főst  s ezeket  a 
hangulatosság  és  poézis  ragyogásával  derítgeti.  Effajta  alakjai  ezenkívül, 
szemben  az  északi  mesterekéivel,  mindig  életnagyságúak,  úgy  hogy  össze- 
tévesztésük  ki  van  zárva. 


óo.  Szőlőt  és  dinnyét  falatozó  fiúk 

fest.  Murillo 

szül.  1617.  Sevillában,  megh.  ugyanott  1682. 


144  x 101  cm.  vászon 


München,  Régi  Képtár. 

SODÁK  és  szenttörténetek  festőjéül  Murillo  Spanyolország  vérbeli 
fiának  mutatja  magát.  Spanyolország  az  igazi  hazája  a szigorú 
szerzetesi  aszkézisnak,  a rajongásig  fokozott  vallásos  buzgóság- 
nak,  ahol  a szentek  élete,  a legenda,  jóformában  nagyobb  tisz- 
teletnek örvendett,  mint  a Biblia.  — Murillo  ez  irányú  műkö- 
dése is  a naturalizmusban  gyökerezik.  A tőle  soha  nem  látott,  természet- 
fölötti jeleneteket  akkora  valószerűséggel  állítja  elénk,  akár  a legközönsége- 
sebb utcai  látványt.  így  többször  megföstötte  Paduai  sz.  Antal  vízióit , láto- 
mányait,  melyekben  a kis  Jézus  jelenik  meg  a nagy  ferencrendi  szentnek 
(1195— 1231). 

Az  olaszoknál  a kis  Jézus  majdnem  soha  sem  szerepel  anyja,  a Madonna 
nélkül,  a spanyolok  és  nevezetesen  Murillo  ellenben  gyakorta  hozzák  kísé- 
rője nélkül  egyes  szentek  közelébe,  akiknek  a legenda  szerint  a Kisded 
megjelent.  S ez  a látomány  aztán  vagy  a spanyolokkal  közös,  kézzelfogható 
realisztikus  fölfogással  egészen  a valóságba  helyeződik:  az  isteni  Kisded 
t.  i.  mint  valóságos  látogató  kopogtat  be  a szent  cellájába,  oda  ül  kinyitott 
könyvére  és  eljátszogat  vele,  akárcsak  kis,  szárnyas  játszótársaival,  avagy  az 
áhítatos  jelenség  inkább  a látományszerűség  ködébe  burkoltan  tűnik  föl, 
amikor  is  természetfölötti  környezetet  kap,  megnyílik  az  ég  s a mennyei 
alakocskák  egész  serege  kíséri  a kis  Jézust.  így  képünkön  is,  mely  e máso- 
dik fajta  vizió-képek  egyik  legszebbje. 

A szent  a szabadban,  meleg,  aranyos  levegőtől  átjárt  vidéken  térdel. 
Katjaiba  zárta  a hozzá  leszállóit  Kisdedet  és  elragadtatva  csókolgatja  gyö- 
nyörűséges arcocskáját.  A szétfoszló  fellegeken  lebegő  angyalkák  gyönyör- 
ködnek a jelenetben.  Kettejük  leszállt  a földre,  az  egyik  a nyitott  könyvben 
lapozgat,  a másik  a szent  ártatlanságának  jelvényét,  a liliomot,  emeli  diadalmi 
ielűl  magasra,  feléje  egy  harmadik  nyúl  a magasból.  A rajznak  minden 
vonala  csupa  harmónia,  mely  ott  olvadozik  a megtört  tónusok  tengerében. 
Felhőpárát  Muridénál  szebben  régi  mester  nem  tudott  festeni. 


6i.  Páduai  szent  Antal 

138x108  cm.  vászon  fest.  MuRILLO,  szül.  1617.  Sevillában,  megh.  ugyanott  1682.  Berlin,  Kaiser  Friedrich-Museum. 

festői  eljárásának  fejlődésében  már  korán  megkülönböz- 
három  fokot,  amelyek  szerint  három  stílusa  is  külön 
kapott,  ezek  a korai,  hideg  (estilo  frio),  a későbbi  meleg 
calido)  s a legutolsó,  a párás  stílus  (estilo  vaporoso). 
>bbi  korszakába  tartozik  Gyermekek  a kagylóval  című  bájos 
képünk.  — A kagylóból  másutt  Keresztelő  sz.  János  a vízsugarat  önti  Krisztus 
fejére,  itt  ivóeszközül  szerepel,  melyet  a kis  Jézus  vízzel  megtöltve  tart  szent 
János  ajkaihoz,  aki  alsóbbrangú  helyzetében  térdelve  fogadja  az  italt.  Vállá- 
hoz támasztja  nádból  való  keresztjét,  melyen  nem  hiányzik  a szokásos  szalag 
az  «Ecce  Agnus  Dei»  fölirattal,  ami,  persze,  kevésbbé  illik  a gyermekjáték- 
hoz, mint  a bárányka,  mely  szimbolikus  jelentése  mellett  a játszópajtás  sze- 
repét is  viheti. 

Az  eredetileg  komoly  jelenettel  való  játékot,  amilyenről  itt  szó  van, 
a régebbi  művészet  nem  ismerte.  Csak  Guido  Reni  (51)  és  Domenichino  (54) 
korában,  a XVII.  században,  kezd  lábra  kapni  a gyermek  Jézusnak  effajta 
játékos  szerepeltetése.  Ez  a játék  aztán  majd  egészen  naiv  és  természetes, 
majd  meg  érzelmes,  a későbbi  szenvedés  előizével  kapcsolatos,  amikor  is  a 
kereszt,  a szögek  és  a töviskorona  játékszerekké  válnak.  Északon  Rubens 
folytatja  ezt  az  irányt  s hatalmas  ecsetje  alatt  az  ő egészségtől  duzzadó 
«szent  gyermekei#  (68)  majdnem  bacchansok  módjára  mulatoznak. 

Murillo  még  egész  vallásos  odaadással  fösti  effajta  képeit,  csakhogy 
szelídebb  formában,  mint  spanyol  kortársai.  Szakít  azzal  a realizmussal,  mely 
utcai  gyerekeit  jellemzi  és  a szent  gyermekek  derült  játékába  valamicske 
meghatottságot  és  szelíd  fájdalmat  elegyít.  És  jórészt  e kontrasztos  hatásnak 
tudható  be  képeinek  az  a különös  bája,  mely  kivált  a női  nemet  bilincselte 
le  magának.  Másrészt  aztán,  tárgyára  nem  tekintve,  mesés  hatású  a képén 
az  egésznek  párás  — vaporoso  — kezelése,  az  eltüntetett  körrajz  nélkül  való 
modellálás  s a tónusoknak  lassú  szétfoszlódása  anélkül,  hogy  a jelentős  for- 
mák teljesen  elenyésznének,  a «sfumato»-nak  (16)  utolérhetetlen  művészete, 
mely  eme  leheletszerű  képeken  érvényre  jut. 

Szépművészeti  Múzeumunk  abban  az  irigyelt,  szerencsés  helyzetben  van, 
hogy  Murillónak  több  más  remeke  mellett  a Madonna  de  la  fáját,  a Gyer- 
mekét pályázó  Madonnát  és  utolsó  éveinek  egyik  főművét  A kenyérosztogató 
kis  Jézust  is  bírhatja. 

Északeurópai  festőiskolák  sorában  a XVII.  század  folyamán 
a németalföldi  vlám,  vagy  brabanti  és  a hollandi  iskola  vezet. 
Közös  forrásuk  van  Hyckék  művészete  (4)  és  a két  iskola  jó 
ideig  közös  úton  halad  egymás  mellett.  Szétválásukat  politikai 
okok  idézték  elő.  A déli  tartomány,  a mai  Belgium,  ahol  a 
vlám  iskola  virágzott,  eredetileg  is  közelebb  állott  a román  szellemhez  s a 
Németalföldek  fölkelése  után  is  hű  maradt  a spanyolokhoz  és  a katholiciz- 
mushoz,  míg  az  északi,  a tulajdonképpeni  Hollandia,  elszakadt  tőlük  és  pro- 
testánssá lett.  A két,  immár  szétvált  iskola  főkülönbsége  azon  fordul  meg,  hogy 
egyenkint  milyen  viszonyban  vannak  az  olasz  renaissance-szal.  Az  utóbbi 
nélkül  a brabanti  iskola  legnagyobb  mestere,  Rubens,  el  sem  képzelhető. 

A germán  északnak  minden  ízében  egészséges,  hatalmas  egyéniségű  fia 
erősen  kikristályosodott  naturalizmusával  négy  évig  járja  Olaszországot.  Katho- 
likus  hitvallását  szoros  vonatkozásba  hozza  a renaissance-szal  és  ennek  révén 
az  antik  művészettel,  és  pedig  abban  a korban,  amikor  a humanizmus  eszméi 
már  lejárták  magukat.  A nagyhoz,  hősihez,  a színpadi  pompához  való  von- 
zalmában valódi  s talán  legnagyobb  képviselőjévé  lesz  a barokk  iránynak 
(51).  De  ez  az  Olaszországból  hozott  örökség  nem  az  egyedüli  jellemvonása. 
Hozzáadja  ehhez  a lelke  legmélyén  gyökerező  egészséges,  fizikai  erőhatalmat, 
ezt  ömleszti  belé  alakjainak  kimeríthetetlen  életerejébe  s velők  mintegy  új 
hősi  világot  varázsol  elénk,  ahol  a lét  öröme,  az  akarat-  és  tetterő  munkál- 
kodik, ahol  az  érzelmek  hatalmasabban  törnek  elő  s a harcok  és  szenvedé- 
lyek is  rettenetesebb  alakban  jelennek  meg.  S mindezt  szélesen  és  vakmerőén 
kezelt  világos,  tiszta  színezésben  állítja  elénk,  mely  jobbára  minden  ködösség 
és  elmosódás  nélkül  lokális  színt  lokális  szín  mellé  tesz.  Tárgyválasztásban 
is  egyetemes  lángésznek  bizonyul.  A képírás  összes  nemeiben  otthonos,  de 
legjava  képei  világi  és  vallási  tárgyú  históriai  festmények.  Az  utóbbiak  a katho- 
likus  istentisztelet  fényének  emelésére  szánt  igazi  templomi  képek 

Templomi  képnek  volt  szánva  a művésznek  legérettebb  korából  való 
s a bécsi  múzeumban  őrzött  pompás  Ildefonzó  oltár  is,  melynek  három  részre 
oszló  triptichonjából  képünk  a középső,  főjelenetet  közli.  A képen  a barokk 
stílus  nemcsak  az  építészeti  részen,  hanem  az  alakokon,  tartásukon  és  han- 
gulatukon is  uralkodik.  Az  erőtől  duzzadó  királynői  Madonna  itt  kegyosztó 
fejedelmi  asszony,  aki  négy  szentjétől  s illetve  itt  udvarhölgyeitől  körülvéve 
előtte  térdelő  egyik  hívének  kegyelme  jeléül  egy  neki  szánt  miseruhát  nyújt. 
Mekkora  báj  ömlik  szerte  az  egész  nagystílű,  folyamatos  vonalú  kompozíción, 
mekkora  nyugalom  honol  a minden  részében  lendületes  jeleneten ! Fölül 
mennyei  fénytől  övezetten  három,  virágos  virgonc  angyal  röpköd  és  ujong 
a jó  Ildefonzó  örömén ; ez  az  egyetlen  érzékfölötti  részlet  a képen.  És  csak 
az  angyalokat  látva  jutunk  annak  a tudatára,  hogy  a földi  alakoktól  népes, 
a földön  végbemenőnek  gondolt,  egykorú  ruházatban,  stílusban  megföstött 
jelenetből  az  említett  részlet  nélkül  is,  monumentális  fölépítésében  pusztán 
az  előadás  iinnepies  volta,  bensősége  révén  is  már  a természetfölöttiség  bája 
sugárzik  ki,  hogy  tehát  az  angyalok  nélkül  is  igazi  templomi  kép. 


6j.  Az  Ildefonzó-oltár  középrésze 

352x236  cm.  fest.  Rubens,  szül.  •577.  Siegenben,  megh.  1640.  Antwerpenben  Becs, 

fatábla  Udvari  Múzeum. 

ubens  annyira  nagyvonalú  festő,  hogy  az  egyes  ember  egyéni 
vonásai  kevésbbé  érdeklik ; e tekintetben  nagy  kompozíciói- 
ban csak  éppen  hogy  a prózai  laposságtól  tartózkodik ; ezek- 
ben férfi-,  de  kivált  női  arcképei  jobbára  családjának  vonásai- 
val jelennek  meg.  Rubens  nem  lélekfestő,  aki  az  emberi  lélek 
legmélyét  igyekeznék  napfényre  hozni.  Rembrandt  arcképei  ellenben  tagad- 
hatatlanúl  lelki  képek,  noha  itt  gyakorta  kérdés  tárgya : nem  éppen  a művész 
lelkének  képei-e?  Rubens  nagy  stílusa,  mely  a hősit,  a nagyságot  keresi,  az 
egész  test  megjelenítésével  dolgozik,  épp  úgy,  mint  Michelangelo.  Mozgal- 
mas jeleneteiben  az  alakok  magok  már  eleget  mondanak,  az  arcoknak  mái 
csak  bizonyos  általános  érvényű  pathos  jut  és  nincs  ezekben  egyetlen  fej  se, 
mely  külön  lekötné  figyelmünket,  mint  Tiziánnal  vagy  Lottónál  olyik  ész- 
bontó szempár.  Tanítványa,  Van  Dijck,  nála  különb  arcképfestővé  vált,  már 
azért  is,  mert  modelljeinek  személyisége  a művész  érzékenyebb,  utóbb  szinte 
beteges  természetéből  kifolyólag,  őt  jobban  is  érdekelte. 

Rubensnek,  aki  magában  és  övéiben  csupa  szerencsés  csillagzatú  lénye- 
ket látott  és  egészséges  érzékével  folyton  örülhetett  birtokuknak,  művészül 
is  ilyen  boldogságról  kellett  mesélnie.  Élete  történetének  legérdekesebb 
mozzanata,  hogy  jóformán  az  aggkor  küszöbén,  1630.  kelt  egybe  második 
nejével,  a 16  éves  Helene  Fourment-nal,  aki  ezentúl  egészen  lefoglalja  félje 
művészi  fantáziáját,  képein  ezóta  mindenütt  ott  találni  a mit  sem  mondó, 
széparcú,  magastermetű,  teltidomú  menyecskét.  S ebből  érthető  aztán,  hogy 
Rubens  portréi  közül  a családjabeli  arcképek  a legvonzóbbak. 

Bzek  sorából  való  a Chapeau  de  poil  (rendesen  hibásan  Chapeau  de 
<.<paille» ) a Nemezkalap  címen  idézett  arckép  is,  mely  valószínűleg  neje 
testvérének,  Susanne  Fourment-nak  képmása.  A hölgy  a szabadban  napfény- 
től megvilágítva  áll  előttünk  karimás  fekete  nemezkalapjának  árnyéka  alól 
kivilágító  nagy  kék  szemeivel.  A kép  kezelése  rendkívül  könnyed  és  nyilván 
egészen  a művész  kezemunkája.  Az  árnyékvető  nagy  kalap  motívuma  számos 
későbbi  művésznél  megismétlődik. 


6 4-  A nemez  kalap 

— Chapeau  de  poil  — 

fest.  Rubens 

szül.  1577.  Siegenben,  megh.  1640.  Antwerpenben 
77x53  cm.  fatábla  London,  National  Gallery. 

A.GYMÉRETŰ  oltárképeken  kívül  Rubens  kisebbfajta  szentképe- 
ket is  föstött,  melyek  részint  házi  ájtatosságnak,  részint  tem- 
plomba való  föliratos  emléktáblák  fölé  dísznek  voltak  szánva ; 
az  utóbbi  alkalommal  a vásznak  formája  rendesen  magas. 
Ezeken  kívül  egészen  külön  helyet  foglalnak  el  a játszi  föl- 
fogással kezelt,  széles  formájú  vallásos  genre-képek,  melyekből  egyet  68.  sz. 
alatt  mutatunk  be. 

Sok  vallásos  képénél  nagy  tanítványa,  Van  Dijck,  volt  segítője,  amint- 
hogy általában  a művész  óriási  munkássága  — másfélezer  képét  emlegetik  — 
segítő  kezek  közreműködése  nélkül  el  sem  képzelhető. 

Itt  közölt,  félalakos  képe  elrendezésében  olasz  hatásra  vall,  de  egészen 
a művész  munkája.  Krisztus,  akinek  kinyújtott  kezén  és  oldalán  a sebhelyek 
meglátszanak,  vigasztaló  szókat  mond  a megtérő  bűnösöknek,  Magdolnának, 
a jobbján  kereszthalált  szenvedett  bűnbánó  latornak,  Dávid  királynak  és  Péter 
apostolnak ; valamennyien  bűnös  voltuknak  mélyen  átérzett  tudatában  igye- 
keznek hozzáférkőzni  a kegyelmek  és  vigasz  élő  forrásához.  Az  arckifejezés- 
nek megfelelően  erővel  teljesek  a színek  is,  melyek  gyönyörű  bokrétába 
kötve  világítanak  ki  a képből.  Bőven  van  ebben  a képben  a Rubenst  jellemző 
ragyogó  test-  és  fényfestésen  kívül  mélyen  átérzett  vallásos  hangulat  is. 

Szépművészeti  Múzeumunknak  három  Rubens-képe  van : a történeti  tárgyú 
Mucius  Scaevola,  továbbá  utolsó  ítéletének  egyik  színes  vázlata,  Az  elkár- 
hozott  lelkek  és  egy  ismeretlen  Férfi  ké-bmása. 


6s-  Krisztus  és  a megtérő  bűnösök 

fest.  Rubens 


szül.  1577.  Siegenben,  megh.  1640.  Antwerpenben 


144x128  cm.  fatábla 


München,  Régi  Képtár. 

Van  Dijck 

UBENS  legkiválóbb  tanítványa,  Anthonie  van  Dijck  (vagy  Dyck, 
olv.  dejk),  már  15  éves  korában  Rubens  vezetése  alá  kerül  s 
mint  19  éves  ifjú  már  a szent  Lukács  nevét  viselő  festő-céh 
fölszabadult  mestere.  Rubens  műtermében  eleinte  vallásos  és 
mithologiai  tárgyú  nagyobb  képeket  alkot,  de  inkább  mint 
a mester  utánzója,  úgy,  hogy  egyik-másik  ilyen  korai  művét  jó  ideig  egye- 
nesen mesterének  tulajdonították.  Nem  is  maradt  meg  ezen  tárgykörben. 
1621  nagy  tannlmányútra  indul  Olaszországba  és  megfordul  Firencében,  Velen- 
cében és  Rómában.  Kivált  Genovában  való  két  éves  tartózkodása  alatt  hosszú 
sorát  teremti  keresett  arcképeinek ; s ez  marad  ezentúl  az  ő igazi  tere.  1625 
mint  világhírű  művész  tér  vissza  szülővárosába,  Antwerpenbe,  és  ekkor  éli 
művészi  életének  nagy  alkotásokban  legtermékenyebb  hét  évét.  1632-ben 
Angliába  költözik,  ahol  mihamar  elkényeztetett  kedvence  lesz  I.  Károly  udva- 
rának és  az  ország  előkelő  köreinek.  Mint  udvari  ember  is  óriási  tevékenységet 
fejtett  itt  ki,  de  ezt  saját  szerencsétlenségére  s egyszersmind  művészi  hirének 
nagy  kárára  a szertelenségig  fokozta  s már  42  éves  korában  befejezte  alkotá- 
sokban gazdag  életét. 

Képünk  Boldog  Joseph , kölni  születésű  XIII.  század  prémontrei  szer- 
zetest ábrázolja,  amint  alázatos  odaadással  térdel  a két  ifjú-angyaltól  kisért 
Szűz  elé.  A kép  formája  is  templomi  képre  vall  és  egyike  legszebb  művei- 
nek abból  a korból,  amikor  olaszországi  útjáról  visszatérve  művészetének 
delelőjén  állott.  Ekkor  tör  keresztül  művein  művészetének  igazi,  jellegzetes 
vonása:  a lágyság  és  gyöngédség,  ami  vallásos  képeit,  Rubenssel  szemben, 
bizonyos  mélyebb  érzésből  fakadottaknak  tünteti  föl.  Mennyi  bensőség  nyil- 
vánul a szinte  önfeledten  térdelő  szerzetes  egész  lényében  ! A Szűz  finom 
ujjaival  csak  éppen  hogy  érinti  a szerzetes  remegő  kezét,  melyet  ez  alig  mer 
feléje  nyújtani  s az  angyal  segítségére  szorúl.  A kompozíció  egységét,  melyet 
a vonalvezetés  zártsága,  a világítás  és  a színkezelés  hoz  létre,  alig  győzzük 
bámulni.  Az  egész  képen  valami  sajátos  báj  ömlik  el,  amilyennel  az  északi 
mesterek  közül  csupán  Van  Dijck  rendelkezett.  A képnek  meglepő,  igazi 
hatása  abban  rejlik,  hogy  itt  a földi  ember  az  ő őszinte  érzelmeivel  közvetlen 
közelébe  jut  az  égi  lénynek.  Ilyen  bensőséges  hangulatot  az  olasz  mesterek- 
nél csak  elvétve  találunk,  pl.  Correggiónál  (49),  de  annál  többször  a spanyo- 
loknál, csakhogy  itt  ez  már  van  Dijckra  vezethető  vissza.  Hogy  mekkora 
távolság  van  művészünknek  sajátos,  nőies  természetéhez  illő  ilyen  fölfogású 
és  a Rubens  hatása  alatt  álló  pathetikus,  föllengő,  vallásos  képei  közt,  azt 
jól  mutatja  Szépművészeti  Múzeumunkban  levő  viharos,  lendületes  Szent- 
háromsága. 


66.  Boldog  Hermann  J-ózsef  premontrei  szerzetes 

fest.  Anthonie  van  Dijck 

szül.  1599.  Antwerpenben,  megh.  1641.  Londonban 


160  x 128  cm.  vászon 


Becs,  Udvari  Képtár. 


A Képírás  Régi  Nagy  Mesterei.  9. 


67. 


Van  Dijck 

Épünk  ú.  n.  vallásos  genrekép,  amilyennel  Van  Dijck  előtt  már 
Rubens  is  foglalkozott,  utána  meg  főképp  a spanyol  Murillo.  — 
Hasonló  tárgyú  képpel  már  Cranachnál  (32)  találkoztunk,  meg- 
jegyezve ott,  hogy  a tájképnek  és  az  alakoknak  kezelése  közt 
bizonyos  űrt  érezünk,  hogy  az  alakok,  mintha  oda  volnának 
ragasztva  a tájképre.  Van  Dijcknál  már  tökéletes,  figurális  képpel  van  dolgunk, 
ahol  a tájképi  rész  teljes  egységben  van  a csoporttal.  Ilyes,  genre-szerű 
szentképe  több  van  a mesternek,  köztük  a híres  müncheni  Szent  család 
pihenője  menekülés  közben,  mely  egész  kezelésében  Correggióra  emlékez- 
tet, aztán  a Rouvre-beli  Madonna  az  adományozó  párral ; utóbbin  a légben 
bájos  angyalpár  röpköd.  Szívesen  szerepelteti  effajta  festményein  a puttók 
(angyalkák)  seregét,  s részben  éppen  az  ő,  földi  gyerekekéhez  hasonló  játé- 
kuk teszi  e képeket  genre-szerűekké.  így  képünket  is,  mely  a szentpétervári 
Eremitage  tulajdona. 

Képünk  tárgya  szintén  a pihenés  az  Egyiptomba  való  menekülés  köz- 
ben, fölfogása  rendkívül  gyöngéd,  idillikus.  Mária  Kisdedével  almafa  alatt  ül, 
melynek  töve  mellől  hatalmas  napraforgó  nő  ki,  lábainál  többféle  gyümölcs 
van  egy  rakásban.  Balra,  kissé  hátraszorulva  szent  József  piheni  ki  az  út  fára- 
dalmait. A főcsoportnak  oldalra  való  tolása,  mint  az  képünkön  látható,  és 
amit  Rubens  is  kedvel,  Tiziánra  és  Veronesére  emlékeztet,  ugyanígy  a bájos 
angyalsereg  és  középütt  a szárnyatlan  voltáról  fölismerhető  kis  Keresztelő 
szent  János.  Sajátos  hatású  a képen  a fatörzsön  ülő  kék  papagáj  és  a három 
vadul  röpködő  fogoly,  melyekről  a kép  nevét  is  kapta : Szent  Család  a 
fogoly  madarakkal  - — la  Vierge  aux  perdrix.  — Az  eget  élénkítő,  ilyes  röpülő 
madarakat  a firenzei  korai  renaissance  freskóművészeinél  találni  pl.  a sixtusi 
kápolna  falain  Rómában. 

A kép  meleg  hangulatában  határozottan  van  valami  az  olasz  ég  hatá- 
sából, de  ez  itt  már  nem  utánzás,  hanem  jóformán  második  természetévé  lett 
a művésznek,  éppen  úgy,  mint  Rubensnek,  míg  a hollandus  Rembrandt  vallásos 
tárgyú  képein  nincs  meg  ez  az  olaszos  emelkedettség,  s a puttókat  is  ritkán 
alkalmazza. 


6y.  A szent  Család  a fogolymadarakkal 

216x287  cm.  vászon  fest.  ANTHONIE  VAN  DlJCK,  szül.  1599.  Antwerpenben,  megh.  1641.  Londonban  Sz.  Pétervár,  Eremitage. 


68. 


Rubens 


ENRE-SZERŰ  fölfogással,  inkább  házi  áj  tatosságnak  szánt  szent- 
képet keveset  föstött  Rubens ; ez  inkább  nagy  tanítványának, 
Van  Dijcknak,  volt  erős  oldala.  Amikor  Rubens  nem  dolgozik 
erősebb  indulatokkal,  mint  a jelzett  képfajtánál  is,  akkor  alak- 
jainak arca  keveset  mond,  közömbös,  így  az  antverpeni  mú- 
zeumbeli Papagájos  Madonnánál  is.  Effajta  képein  a genre-szerű  vonás  néha 
annyira  uralkodóvá  lesz,  hogy  az  égi  alakok  jellemének  kevéssé  hangsúlyo- 
zott volta  miatt  ilyen  festményei  már  nem  is  vehetők  ájtatossági  képeknek, 
másrészről  azonban  mint  genre-képek  annál  kedvesebbek,  kivált  amikor  a 
kis  Jézus  kis  pajtásával,  Keresztelő  sz.  Jánossal  és  szárnyas  puttókkal  jelenik 
meg,  mely  utóbbiak  ábrázolásában  Rubens  Tiziánnal  és  Veronesével  vetekedő 
nagy  mester,  s amilyenekre  még  csak  a gyöngéd  Murillo  szolgáltat  példákat ; 
ő persze  ebben  már  Rubens  követője. 

Az  ilyen  « szent  kisdedek#  aztán  rajzukban,  csoportosulásukban  és  moz- 
dulataikban oly  biztossággal,  annyira  minden  fáradság  nélkül,  keresetlenül 
vannak  megjelenítve  képein,  hogy  alig  győzzük  bámulni  azt  a közvetlenséget, 
azt  az  elevenséget,  mellyel  az  élettől  duzzadó  apróságok  önfeledten  ott  játsza- 
doznak a csodamódra  megföstött  virágok  és  gyümölcsök  közt. 

Képünkön,  melynek  több  műhely-utánzata  található  az  egyes  múzeumok- 
ban, a hirtelenszőke  Jézuska  a kis  János  arcocskáját  simogatja,  ez  meg  játszó- 
társul kinálja  neki  a báránykát,  melyet  erőlködve  hoz  eléje  egy  angyal ; 
a negyedik  alak  leányka  és  állítólag  az  Egyházat,  Krisztus  jegyesét  jelenti. 

A tetszetős  menetű  vonalakból  kialakuló  bájos  csoport  hatásosan  emel- 
kedik ki  meztelen  alakjaival  a sötét  háttérből  és  a környezet  színes  holmijá- 
ból, mely  egymaga  is  szép  « csendélet#,  amiben  Rubens  szintén  nagy  mester. 
A kép  bal  szélén  finom  szerkezeti  vonás  az  is,  hogy  a sötét  háttér  kilátással 
van  megszakítva,  amit  Rubensnél  gyakrabban  találni. 


69. 


Van  Dijck 


EMEIK  szerint  osztályozva  Tizián,  Velasquez  ésVan  Dijck  arcképei- 
nek személyeit,  úgy  találjuk,  hogy  Tiziánnál  nehéz  megmon- 
dani, melyik  nemnél  nyilvánult  az  ő művészete  tökéletesebb 
alkotásokban,  Velasquez  hideg,  büszke  jelleme  legkivált  férfi- 
arcképeiben érvényesül,  végre  Van  Dijcknál  még  férfi-portréi  is 
nőiesekké  finomulnak,  mivel  ő gyöngédebb  természete  szerint  elsősorban  a női 
nem  festője.  — Arcképei  szellemi  tartalmuk  és  kidolgozottságuk  módja  szerint 
nagyon  különböző  értékűek.  Rengeteg  számuk  rövid  életéhez  viszonyítva  alig 
képzelhető  el  számos  tanítványának  segítő  keze  nélkül,  és  főleg  élete  legvé- 
géről való  angolországi  képein  erősen  kirínak  a gyári  munka  ismertető  jelei. 
Épp  ebben  különbözik  aztán  Tiziántóf  és  Velasqueztől,  akiknél  életük  végéig 
hanyatlás  nem  észlelhető.  Van  Dijck  fejlődésének  s illetve  hanyatlásának 
nyomai  világosan  meg  is  látszanak  képein.  Mint  Rubens  tanítványa  és  segéde, 
fejlődésének  első  fokán,  olyan  arcképeket  fest,  melyeket  kivált  széles,  vak- 
merő ecsetkezelésük  miatt  jó  ideig  Rubens  képeinek  néztek,  de  főképp  a 
modell  iránt  való  nagyobb  odaadásban  már  itt  is  kiérzik  Van  Dijck  külön- 
álló, érdekes  egyénisége.  — Olaszországi  tartózkodása  alatt,  kivált  Genová- 
ban, ahol  csakis  a legelőkelőbb  körökkel  érintkezett,  fejlődik  a művész 
nemcsak  az  olasz,  hanem  az  európai  előkelő  világ  festőjévé  ; el  is  nevezték 
ott  tartózkodó  földiéi  finom  életemódja  miatt  gúnyosan  «pittore  cavalieresco»- 
nak,  mágnás-festőnek.  Ez  időből  való,  százat  meghaladó  portréiban  oly  közel 
jár  olasz  mintáihoz,  főképp  a velencésekhez,  hogy  az  északi  mester  termé- 
szete alig  nyilvánul  meg  bennök.  — Hazatérte  után  1632-ig  föstött  képei 
levetik  az  olasz  színpadiasságot,  ehelyett  viszont  igazabbak,  természetesebbek, 
a művész  északi  hazájának  megfelelőbbek.  S ez  a vissz apár tolása  is  bizonyítja 
rendkívüli  alkalmazkodó  képességét.  Ekkor  néha  Rembrandtnak  világító, 
meleg,  aranyos  tónusát  használja,  de  színkezelésének  főjelleme  mégis  inkább 
az  előkelő,  hideg  ezüstös  tónus.  Ekorbeli  csodás  változatosságú  arcképei 
nyilván  a legkiválóbbak.  — Elegikus  fásultságban  készült  angolországi  képei, 
kivált  ha  nagyobb  számmal  látjuk  őket  együtt,  már  egyhangú  hatásúak. 

A képünk  ábrázolta  gyermekcsoportot,  I.  Károly  király  gyermekeit,  szá- 
mos alkalommal  leföstötte,  ezekből  azonban  csupán  a torinói  múzeumban 
levő  vehető  sajátkezű  művének.  Ezen  a legidősebb  kis  királyfi  még  szoknyá- 
ban van  s egy  nagy  vizsla  mellett  áll,  a drezdai  képen,  melyet  másolatunk 
közöl,  már  nadrág  van  rajta,  testvérkéi,  köztük  a közbülső,  a későbbi  II.  Jakab, 
már  nagyobbacskák  s a gyerekek  két  oldalán  egy-egy  kisebb  füijész  eb  ül ; 
nyilván  szintén  portrék.  Ez  a kép  s még  nehány  változata  mind  csak  ú.  n. 
műhely-munka,  a segédek  keze  rajta,  ami  világosan  meglátszik,  ha  az  arcokat 
a mester  híres  portréival  vetjük  egybe.  De  még  így  is  megvan  bennök  a lélek, 
amelyet,  ha  már  a gyermekben  is  megtalálni  a jövendő  férfiú  jellemét,  tisztán 
ki  is  vélnek  olvashatni  némelyek.  így  az  idősbiknek,  a későbbi  II.  Károlynak 
petyhüdt,  telt  vonásaiból  a jellem  nélküli,  pénzsó  vár  lelket,  a politikai  és 
vallásos  meggyőződés  hiányát,  viszont  a fiatalabbiknak  erősebb,  határozottabb 
vonásaiból  a későbbi  II.  Jakabnak  erőszakos,  reakcionárius  természetét. 


70. 


Coques 


loQUES  egyik  kitűnő  arcképcsoportozatát,  mely  igen  jól  tájékoztat 
f I a keresett  antwerpeni  festő  művészetéről,  Szépművészeti  Mú- 

zeumunk őrzi,  rajta  Jacques  van  Eyck,  antwerpeni  polgármester 
családja  látható.  A renaissance  stílű  palota  terrasszán  egybe- 
gyűlt nyolc  alakot  a vonalak  szorosabb  kötöttsége  nélkül, 
vagyis  szabadabb  elrendezésben  a zene  fűzi  össze  előkelő  családi  képpé,  de 
nem  mint  uralkodó  mozzanat,  mert  a kép  egészében  végre  is  csak  mint 
kitűnő  arcképcsoport  hat,  melyen  az  arcképi  hűség  mellett  a többi  részle- 
teknek, a gordonnak,  a gitárnak,  a házi  orgonának,  a ruháknak,  az  archi- 
tektúrának stb.  nagy  gondra  és  szeretetre  valló  kidolgozása  is  jellegzetes. 

A művészt  «kis  Vandijck»-nak  is  hítták  kortársai,  mivel  híres  mintájától 
bizonyos  eleganciát  tudott  ellesni,  mindazonáltal  igazában  mégis  nagyon  külön- 
bözik tőle.  Coques  voltaképpen  aprószer-festő,  amilyen  az  ifj.  Teniers,  (76) 
vagy  helyesebben  részlet-festő,  aki  azonban  tehetségét  nem  fecsérli  el  pusztán 
az  apróságokra.  Jellegzetes  az  ő csoportképeinél,  így  a budapestinél  is,  hogy 
alakjai,  amelyeket  választékos  és  a helyzethez  illő,  pompásan  megföstött 
környezetbe  állít,  mindig  bizonyos  halk,  szellemi  vonatkozásban  vannak 
egymással.  Csak  a mozdulatokban  való  tartózkodásuk  teszi,  hogy  képei  portrék 
maradnak  s nem  lesznek  genre-képekké.  Becsületes,  aggályos  modorában 
kevesett  alkotott,  de  ezzel  aztán  egyaránt  nagy  becsületben  állott  művész 
kortársai  és  a bruxelles-i  spanyol  helytartók  előtt ; az  utóbbiak  kedvéért 
még  eredeti  vlám  nevét  — Cocx  — is  spanyolosán  « Coques  »-nak  kezdte 
írni.  A belga  festők  általában  jól  érezték  magukat  az  idegen  uralom  alatt, 
hiszen  épp  a spanyol  udvar  hozta  az  országba  a fényűzést  s általában  az 
előkelőséget,  ami  már  Rubens  óta  jellegzetessé  lesz  a belga  képírásban,  szem- 
ben a hollandus  egyszerűséggel,  darabossággal. 

Képünk  egyike  legkorábbi  műveinek.  Az  egészen  feketébe  öltözött 
fiatal  tudós  dolgozó-asztalánál  ül,  de  nem  genre-szerűen,  hanem  portrészerű 
tartásban  ; nem  dolgozik,  hanem  «a  festőnek  ül».  A vonásaival  reáütő  s ezért 
testvérének  vehető  hölgy  a spinett  vagy  virginál  (régi  fajta  zongora)  mellett 
áll  és  mintha  játszanék  rajta  ; valójában  ő is  csak  fösteti  magát.  Tehát  meg- 
rendelt arcképekkel  van  dolgunk,  de  viszont,  mintha  ezek  csak  kiegészítő 
díszéül  — staffage-ul  — szolgálnának  a minden  részletében  remekül  meg- 
föstött lakályos,  meleg  családi  otthonnak,  melyet  inkább  művelődés-történe- 
tileg  érdekes  részleteiben  fölösleges  leírnunk:  a szem  mindenütt  magamagát 
megmagyarázó  szebbnél-szebb  részleteket  fedez  föl. 


yo.  A fiatal  tudós  és  testvére 

38x58  cm.  fatábla  fest.  CoQUES,  szül.  1618.  Antwerpenben,  ínegh.  ugyanott  1684.  Kassel,  Királyi  Képtár. 


71. 


Hanneman 


AJÁTOS,  önálló  modorában  a maga  művészetét  tovább  fejlesztő 
tanítványokat  nem  nevelhetett  Van  Dijck.  Mivel  azonban  kivált 
női  arcképeiben  nyilvánuló  fölfogása  jó  száz  évvel  túlélte  a 
nagy  mestert,  azért  könnyű  elgondolni,  hogy  utánzói  bőven 
akadtak.  Ilyenek  Peter  hely,  aki  csak  Van  Dijck  halála  évében 
ment  ugyan  Londonba,  de  ott  aztán  nagyon  keresett  festővé  lett,  ugyanígy 
Kneller,  az  előbbinek  vetélytársa  és  utóda.  Több  más  utánzói  közt  kiválóbb 
helyet  foglal  el  a mester  nagy  tisztelője,  Adriáén  Hanneman,  aki  mintájához 
néha  oly  közel  jár,  hogy  olyik  képe  még  manapság  is  Van  Dijck  neve  alatt 
szerepel. 

Ez  történt  képünkkel  is.  Rajta  a rendkívül  vonzó  külsejű,  okos  szemű 
előkelő  fiú  II.  Orániai  Vilmos,  a Németalföldek  későbbi  helytartója.  Jövendőbeli 
nejével,  Mária,  angol  királyleánnyal,  Van  Dijck  azon  képén  találkoztunk  (69), 
mely  I.  Károly  gyermekeit  ábrázolja.  Ugyancsak  Van  Dijcktól  való  az  egy- 
másnak eljegyzett  iíjú  fejedelmi  párt  mutató  kép  is  az  amsterdami  Rijcks- 
museumban,  ez  egyszersmind  legutolsó  képe  is  a nagy  mesternek  s való- 
színűleg 1641-ben  történt  utolsó  hazarándulása  alkalmával  készült  Haagában. 
Ez  is  hozzájárult  ahhoz,  hogy  szép  képünket,  mely  az  ifjú  herceget  12 — 13 
éves  korában  mutatja,  neki  tulajdonították.  A kép  azonban  utódjának,  Hanne- 
mannak  műve,  aki  1624 — 1640  Van  Dijck  befolyása  alatt  Londonban,  azontúl 
1671.  bekövetkezett  haláláig  szülővárosában,  Haagában,  működött. 

Az  ifjú  itt  nem  a Van  Dijck  eljegyzési  képén  látható  udvari  díszruhá- 
ban, hanem  valami  ideiglenes  öltözetben  van  előttünk,  mely  hasított  sárga 
ujjasból,  mellvértből  és  kék  vállszalagból  áll.  A kis  herceg  a szabadban  van, 
vagy  sétaközben  képzelhető  ; nyilván  ehhez  tartozik  szokatlanul  hosszú,  vastag 
sétabotja.  Állása  keresetlen  s hatása  épp  ezért  rendkívül  természetes  és  kellemes. 

A Van  Dijcket  utánzó  mestertől  Szépművészeti  Múzeumunkban  is  van 
egy  szürkülő  Férfi  pompás  képmása. 


//.  II.  Vilmos,  orámai  herceg 
fest.  Adriáén  Hanneman 
szül.  1601.  Haagában,  megh.  ugyanott  1671. 


Sz.  Pétervár,  Eremitage. 

Idősb  Jan  Brueghel 


dősb  ján  brueghelt  (olv.  brajgl),  Rubensnek  nála  tíz  évvel 
idősb  barátját,  közönségesen  «a  bársonyos#  Brueghel  névvel 
különböztették  meg  már  kortársai  atyjától,  a falusi  életképeket 
festő  ((paraszt#  Bruegheltól.  Mellékneve  első  sorban  választékos 
ruhájára  vonatkozott,  de  képeinek  gondos,  finom  kidolgozását 
is  eléggé  jellemzi,  szemben  atyjával,  Pieterrel,  aki  tősgyökeres  parasztképei- 
vel híresült  el ; utóbbinak  egyik  Öreg  paraszt  házaspárját  Szépművészeti 
Múzeumunk  bírja. 

A fiú  aprószer-festő  és  bibliai,  mithologiai  meg  falusi  alakjaiban  nem  oly 
kiváló  jellemfestő,  mint  atyja.  Nagy  híre,  melyet  már  életében  élvezett,  a job- 
bára rézre  festett  apró  képek  kecses  összhatásában  leli  magyarázatát.  Az  apró- 
szer-festés  keretén  belül  aztán  inkább  tájkép-festőnek  vehető  ; későbbi  éveiben 
a tájrészleteket  kissé  szabadabban  kezelte.  Rajza  mindig  kiválóan  gondos, 
éles,  festékei  becsületesen,  fedően  vannak  fölrakva,  zománcszerűen  világítanak 
és  tetszetősek  (pl.  a Múzeumunkbeli  640.  és  645.  képeken,  melyek  tárgya : 
Aeneas  az  alvilágban) , azonban  virágai,  állatai,  melyeket  szívesen  alkalmaz 
képein,  meg  ruhái  is  színeikben  sokszor  természetellenesen  fantasztikusak. 
Képei  egészükben,  mint  tájképek,  kivált  ha  rajtok  az  alakok  száma  nem 
nagy,  a természet  igazságának  megérzéséről  tanúskodnak.  Legnagyobb  számuk 
külföldre  került. 

Kis  képünk,  melynek  másolata  alig  kisebb  az  eredetinél,  későbbi  korá- 
ból való,  tehát  szabadabb  kezelésű,  ami  főképp  a háttéren  és  a felhőkön 
látszik  meg,  s e tekintetben  többet  mutat,  mint  amennyit  ekkorka  képről 
elvárhatnánk. 

Az  országúti  csárda  mellett  nagy  a sürgés-forgás : van  ott  falusi  nép 
marháival  és  mindenféle  járóművével,  aztán  egy  városi  úri  család,  mely  éppen 
leszállt  ekhós  szekeréről,  a családfő  egy  paraszttal  beszél  stb.,  mind  aprólékos, 
mindazonáltal  eleven  kidolgozásban.  A középső  részen  túl  a távolba  esik 
tekintetünk,  a balsó  szögletben  meg  nem  hiányzik  a tócsa  sem  szárnyasaival. 

A kép  igazában  csak  egyik  szerényebb  fajtája  az  akkor  immár  magasabb 
szárnyalású  művészetnek.  A művész  itt  és  egész  működésében  mintegy  még 
egyszer  összegezi  magában  mindazt,  amit  a régi  vlám  képírás  Rubens  nélkül 
alkotott  és  el  tudott  érni.  Jóbarátjával,  Rubensszel,  nem  akart,  de  nem  is 
tudott  volna  versenyezni,  útjaik  nagyon  is  szétágaztak. 

Szépművészeti  Múzeumunkban  három  bibliai  és  három  mithologiai 
tárgyú  képünk  van  a «bársonyos»  Bruegheltól. 


J2.  Falusi  út 

Jordaens 


ubens  és  a nála  tizenhat  évvel  fiatalabb  Jordaens  különböző 
időben  ugyanazon  mesternél,  Adam  van  Noortnál,  tanultak, 
találni  is  hasonlóságot  közöttük,  de  csak  fölületes  vizsgálatnál; 
közelebbről  nézve  nagy  eltérést  mutatnak.  Rubens  messzire 
meghaladja  tanítóját,  fönnszárnyal  a magasban,  neve  említésénél 
akaratlanul  is  ünnepekre  gondolunk,  drága  ruhák  susogását  halljuk  és  hódo- 
latot parancsoló  olaszos  viselkedést  látunk,  Jordaens  ellenben  az  ő kissé  nyers 
természetességében  mesterének  hasonló  vonásaira  vall  és  csupán  népszerű, 
nem  egyszersmind  előkelő  akar  lenni.  Olaszországban  nem  járt  és  sok  dolog 
van  művészetében,  ami  némi  hollandus  jellemet  sejtet,  aminthogy  Jordaens 
többször  megfordult  Hollandiában  és'  titokban  református  is  volt. 

A termékeny  és  keresett  művész  nagy  tekintélynek  örvendhetett.  Meg 
tudták  becsülni  rendkívül  biztos  rajzát,  mellyel  személyeit  (1.  Szépművészeti 
Múzeumunk  438.  sz.  érdekes  Férfi  képmását),  állatait  és  a helyzetek  járulékait 
megjeleníti ; külön  is  rámutatunk  itt  A paraszt  és  a Satyr  c.  múzeumunkbeli 
képére.  Mint  kolorista  is  önálló,  a fényhomály  szinte  több  nála,  mint  Rubens- 
nél.  Legismertebb  művei : A tékozló  fiú,  Diogenes  meg  a Rubens-féle  Baccha- 
náliák módjára  festett  terjedelmes  mithologiai  képei.  Az  aprószer-festő  Teniers- 
szel  szemben  nagyvonású  képíró,  akárcsak  Rubens,  akire  - — mint  említettük  — ■ 
nem  egy  vonása  emlékeztet,  de  egészben  Rubens  bája  mellett  Jordaens  mindig 
inkább  nyers  és  nehézkes,  így  Az  almás-szürke  c.  képünkön  is,  mely  tetszetős 
együttesben  tünteti  föl  a művésznek  jellemző  vonásait,  ahol  a jobb  szögletben 
álló  Mercurius  isten  meglehetősen  pórias  alak  ; Rubens  bizonyára  máskép  fös- 
tötte  volna  meg. 

A színeivel  is  pompás  kép  egyébként  szelidebb  oldaláról  mutatja  a 
művészt,  annyira,  hogy  a képet  egy  ideig  Rubens  iskolájához  tartozónak 
vették.  Hogy  mit  jelent,  azt  kissé  nehéz  kihámozni.  Mint  puszta  életképnek 
aligha  akadt  volna  vevője.  Valószínűleg  képmás,  még  pedig  a pompás  almás- 
szürkéé, melyet  tulajdonosa,  a kissé  eszményített  oszlopcsarnokos  kapu  előtt 
álló  öreg  úr,  épp  maga  elé  vezettet,  mögötte  leánya  látható;  Mercurius  meg 
talán  a tulajdonos  kereskedő  voltát  jelzi. 


7J.  Az  almás-szürke 

fest.  JACOB  JORDAENS,  szül.  1593.  Antwerpenben,  megh.  ugyanott  1678.  Kassel,  Királyi  Képtár. 

Idősb  Dávid  Teniers 


KÉT  david  TENIERS  (olv.  tenirsz),  apa  és  fiú,  mindkettő  ylám 
genre-festő,  Antwerpenből  való.  A fiú  utóbb  a székesfővárosba, 
Bruxellesbe,  költözött,  itt  Rubens  tanítványa  és  mellette  korá- 
nak legtekintélyesebb  festője  lett,  atyjának  hírnevét  is  annyira 
elhomályosította,  hogy,  ha  Teniersről  szó  esik,  mindig  az  ifjab- 
bat  értik.  — Mindazonáltal  a tájképi  részletekben  a kevésbbé  jelentős  apa 
is  kivétel  nélkül  tisztességes  műveket  alkotott ; e tekintetben  fiával  annyira 
egyezik,  hogy  alig  is  különböztethetők  meg  egymástól.  Ugyanazon  kellemes 
vonások  tüntetik  ki  mindkettőjüket,  nevezetesen  az  égnek  a különböző  nap- 
szakok szerint  való  váltakozó  ragyogása,  továbbá  az  apró  ecsettel  fölrakott, 
bokorról -bokorra  ugráló  fénycsíkok  - és  pettyek,  melyek  tovább  lejtésükben 
megelevenítik  a hullámos  mezőséget,  az  előtérbeli  út  kavicsait  és  csalogatják 
tárgyról-tárgyra  szemünket. 

Legföljebb  az  alakok  rajzán  venni  észre  az  apának  kevésbbé  biztos, 
nehézkes  kezét.  Sok  mindenfélét  föstött,  ami  az  ő fölfogásában  ma  már 
kevésbbé  érdekes,  pl.  a Szépművészeti  Múzeumunkban  levő  Szent  Antal  kísér- 
tését, amely  az  időtájt  sokszor  szerepel  tárgynak. 

Kis  másolatunk,  mely  épp  akkora,  mint  a drezdai  galéria  eredeti  képe, 
füstölgő  kéményeivel,  bizalmas  kunyhóival  s az  előtérben  beszélgető  paraszt- 
jaival hangulatos  apróság.  Művészi  hatása  is  jóleső,  kivált  az  ezüstös,  hidegebb 
tónusú  ég  és  a tárgyak  meleg  színei  közötti  harmóniájával ; a jellegzetes 
fénycsíkok  és  fölvillanó  pettyek  itt  is  megvannak. 


A Képírás  Regi  Nagy  Mesterei.  10. 


74.  A faluban 

cm.  fatábla  fest.  id.  ÜAVID  TeNIERS,  szül.  1582.  Antwerpenben,  megh.  ugyanott  1649.  Drezda,  Királyi  Képtár. 

Brouwer 


orcsma  a legrondább  fajtájából.  A zöldruhás  kamasz  hamisan 
játszott,  társa  dühösen  ugrik  föl,  tarkón  ragadja  és  teljes  erővel 
fogja  a következő  pillanatban  fejéhez  vágni  a magasra  emelt 
cserépkancsót ; a kékruhás  mindenre  elkészülve  kését  hiízza 
kifelé.  A mozdulatok  mind  szinte  ugráló  elevenségűek,  ezekre 
van  minden  összesítve ; a jóformán  állatias  alakok  arcában  mélyebb  lelki 
életet  ne  keressünk,  testi  formáik  sincsenek  külön  kiemelve,  mindössze 
annyit  látni  rajtok,  hogy  kurta  legények.  A kártyázók  nagyfokú  indulatos- 
ságával szemben  hátul,  a nyitott  kandallónál  melegedő  öreg  korcsmárospár 
nem  jő  ki  egykedvűségéből,  mindössze  egy-egy  szidalmazó  szót  röífentenek 
a verekedők  felé.  Mesteri  módon  van  ez  kifejezve  összeaszott  arcukon.  Mesteri 
módon  van  kezelve  az  egész  nyomorúlt,  sötét  lebúj  is,  mely  a benne  tartóz- 
kodók szempontjából  mégis  bizonyos  lakályosságot  mutat ; mélyen  belenyúlik 
a háttérbe,  fokozatosan  sötétedik,  de  árnyait  viszont  mindenütt  földeríti  a 
fényhomály.  És  hogyan  vannak  megföstve  a járulékok,  az  evőeszközök,  az 
értéktelen  bútorzat  — ha  ugyan  annak  nevezhető  — a földre  esett  konya- 
kalap ! Minden  a maga  helyén  van,  aszerint,  amint  szerepe  a térkitöltés 
vagy  a fény  fölcsillantása.  Nincs  itt  henye  módra  szerte  heverő  holmi,  amit 
a művész  csak  azért  föstött  volna  oda,  mert  szeretett  ilyesmivel  bíbelődni. 
Egészében  mennyire  egyoldalú,  majdnem  undorító  a tárgy,  és  mit  csinált 
belőle  a művészet,  kivált  a színkezelés ! Kolorisztikus  előkelősége  akkora, 
hogy  a tartalmat  mihamar  elfeledjük  s csak  a kidolgozásban  való  biztos 
remekelést  bámuljuk.  Minden  ecsetvonás  jóformán  egy  kapásra  van  odatéve. 
ffogy  a kép  nem  pusztán  tónusaival,  azaz  a színes  fénynek  nagyobb  vagy 
kisebb  erejével,  az  ebből  eredő  harmóniával  hat,  hanem  egyenesen  színeivel 
is,  az  szintén  meglátszik  rajta,  csak  keressük  meg  az  egyes  színeket. 

Mesterét,  a rövid  életében  nem  nagyon  termékeny  Adriáén  Brouwert 
(olv.  brauer)  ma  méltán  tartják  kiváló  művésznek,  mindenesetre  nagyobbnak, 
mint  a hasonló  tárgyaival  világhírű,  termékeny  ifj.  Tenierst.  Benne  csodás 
módon  egyesült  a vlám  színesség  és  a hollandus  tonalitás. 

Egyik  kitűnő  életképét,  A dohányzókat , Szépművészeti  Múzeumunk  bírja. 


76. 


Ifjabb  Dávid  Teniers 

ENIERS  művészetének  említésénél  a számos  egyenlő  nevű  festő- 
művész közül  — a XVII.  században  tizennyolc  Dávid  Tenierst 
tudnak  kimutatni  — csupán  az  ifjabb  Dávid  Teniersre  s illetve 
az  ő parasztképeire  gondolunk.  — Eredetileg  a finomabb  tár- 
saság körében  játszó  genre-képekkel  lépett  föl,  ezzel  az  irány- 
nyal később  sem  hagyott  föl  egészen,  de  már  itt  is  inkább  a járulékok  érdeklik  ; 
aprószer-festő,  akit  az  arcok  kevésbbé  kötnek  le.  Csak  utóbb,  Brouwer  sike- 
rein fölbuzdulva,  tér  át  a parasztképekre,  e téren  azonban  a modern  ember 
szemében  nem  oly  nagy,  miként  mintája. 

A vlám  parasztképek  dolgában  Brouwer  és  Teniers  voltaképpen  két 
szélsőségnek  képviselői : amannál  a képek  — mint  említettük  — a szinte 
egy  kapásból  való  keletkezés  hatásával  bírnak,  durvák,  nyersek,  de  egy- 
szersmind természetesek,  Teniersnél  ellenben  a paraszti  jelenetek,  szelidebb 
formájukban,  durvaságoktól  ment  kezelésükben  bizonyos  beállítottságot  mutat- 
nak ; meglátszik  rajtok,  hogy  az  immár  udvari  festő  az  előkelő  világ  számára 
készítette  őket.  Es  tagadhatatlan,  hogy  nagyobb  számban  látva  magunk  előtt 
az  unos-untalan  ismétlődő  helyzeteket,  s az  alig  változó  személyeket,  a falusi 
lakodalmak,  búcsúk,  korcsmái  jelenetek  végre  is  egyhangúakká  válnak.  Viszont 
külön  megfigyelve  egy-egy  képét,  amint  ezt  pl.  Szépművészeti  Múzeumunkban 
a Borbély-műhellyel  megtehetjük,  az  egyhangúság  érzete  — természetesen  — 
nem  lép  föl,  sőt  csakis  Teniers  művészi  erényei  jutnak  érvényre.  Nevezete- 
sen, a rendkívül  biztos,  szellemes  rajz,  a finom,  hol  aranyosan  meleg,  hol 
meg  ezüstösen  hideg  alaphang,  a szinte  láthatatlan  ecsetkezelés,  a mindig 
kellemes  színharmónia,  az  intérieur  — szoba  belseje  — csodás  megföstése  a 
benne  levő  csendéleti  tárgyakkal  együtt,  avagy  a szabadban  lejátszódó  jele- 
neteknél a pompás  tájkép,  melyet  már  atyja  művészetének  megbeszélésénél 
(74)  is  kiemeltünk.  S éppen  ezen,  a festőiségen  sarkalló  erényei  teszik  műveit 
még  ma  is  keresettekké,  mert  amióta  egy  Millet  az  ő modern  parasztképei- 
vel  a földmíves  nép  igazi,  nehéz  életének  megértésére  nyitotta  föl  a modern 
ember  szemét,  azóta  a XVII.  századi  parasztképek  legalább  tárgyukkal  és 
fölfogásukkal  általában  kevésbbé  érdekesek  ránk  nézve. 

Az  elmondottak  után  Teniersnek  700-at  megközelítő  művei  sorából 
itt  közölt  szép  képe  bővebb  magyarázatra  nem  szorul. 


y6.  Parasztkorcsma 

36x50  cm.  fatábla  fest.  ifj.  ÖAVID  TeNIERS,  szül.  1610.  Antwerpenben,  megh.  ugyanott  1690.  Strassburg.  Városi  Múzeum. 


77. 


Frans  Hals 


Embrandt  mellett  a hollandus  festők  közt  ma  Frans  Halsé  a leg- 
nagyobb dicsőség.  De  nem  így  régen,  s még  kevésbbé  élete  folya- 
mán. Művész-társai  és  tanítványai  meg  tudták  benne  becsülni 
a nagy  arcképfestőt,  de  a nagyközönség  kegyét  nem  élvezte, 
különben  nem  szőrűit  volna  élete  végén  kegyelem  kenyérre. 
Közeledett  u.  i.  már  az  az  idő,  amikor  az  olasz  művészetnek  és  főképp  a francia 
ízlésnek  hatása  alatt  az  a nézet  kapott  lábra,  hogy  a művészet,  kivált  az 
arcképezés  el  sem  képzelhető  bizonyos  külső  előkelőség  hozzáadása  nélkül. 
Nos,  ez  Hals  képeinek  legtöbbjéből  hiányzik.  De  vannak  e helyett  olyan 
vonásaik,  melyek  sokkal  inkább  művésziek. 

Arcképeinél  az  első  gondolatunk,  hogy  mindnyája  a lehető  leghívebb 
portré,  annyira  összetévesztést  nem  tűrően  szólnak  hozzánk.  Művészetük 
azonban  nem  pusztán  ebben  a hűségben  rejlik,  hanem  a mesteri  ecsetkeze- 
lésben. Az  alakok  olykor  jókedvűek,  vagy  legalább  is  derültek,  ami  mellett 
akaratlanúl  is  a jóízű  művész  vidám  természetére  gondolunk ; viszont  hide- 
gek és  mogorvák,  amikor  is  nem  tudunk  szabadulni  attól  a gondolattól,  hogy 
ülésük  alkalmával  a valóságban  is  olyanok  voltak ; mindig  világosan  előttünk 
van  a pillanat,  melyben  a művész  őket  «lekapta».  Ezért  képei,  melyeknél  a 
személyek  sohasem  «pózolnak»,  sőt  inkább  mindig  köznapi  hangulatúak,  termé- 
szetes helyzetűek,  izgató  érdekességükkel,  beszédességükkel,  pikáns  voltukkal, 
legkivált  pedig  mesteri,  gyors,  biztos  ecsetkezelésük  révén  szinte  első  pillanatra 
fölismerhetők.  Az  előkelőség,  amit  ezidőtájt  már  követelni  kezdtek  a portrétól, 
alig  van  meg  nála,  és  jó  ideje  múlt,  amig  ismét  belátták,  hogy  Rembrandt  is 
nagy  festő,  nemcsak  RáfFael,  és  Hals  is  van  olyan  művész,  mint  Velasquez,  és 
hogy  a művészet  értéke  nem  a kép  személyének  rangbeli  állásától  függ,  hanem 
pusztán  attól,  mennyire  tud  vele  megbirkózni  a művész.  Portréival  Hals 
valóságos  krónikása  is  a XVII.  századi  Hollandiának. 

Az  eredetinek  nagyságában  közölt  másolatunk  egy  ismeretlen  s nyilván 
jelentéktelen,  köpcös  termetű  Férfi  képmása,  kicsiny  volta  mellett  is  annyira 
beszédes,  igazi  portré,  hogy  bővebb  magyarázatra  nem  szorul  ; művészetének 
méltatását  egyébként  is  még  két  következő  portrén  folytatjuk.  Újszerű  és 
kissé  pikáns  az  elnagyolt,  hanyagúl  megföstött  kéz  tartása,  mely  kinyúlik  a 
képen  levő  kerekded  rámából.  A kép  1627-ben  készült,  ugyanakkor,  amikor 
két  nagy  Lövész-lakomája.  Ez  utóbbiakban  látszik  meg  igazában  a mester 
nagysága.  Az  alakok  itt  nem  történeti  személyek,  hanem  haarlemi  névtelen 
polgárok,  de  megszólaló  elevenségük  és  keresetlen  elrendezésük  olyan,  hogy 
történeti  festményekként  hatnak.  — Leghíresebbek  és  legismertebbek  Hals 
természetes  nagyságú  arcképei,  melyekre  pompás  humorral  van  reányomva 
a finom  irónia  és  a keresetlen  öntudatos  rátartiság  bélyege,  s ez  nyilván 
jellemének  és  előkelő  származásának  következménye.  Közűlök  való  Szépmű- 
vészeti Múzeúmunkban  levő  Férfi  képmása  is.  Ezekben  Hals  sohasem  válik 
unalmassá,  fölfogásával  és  a részleteknek  folyton  változó,  újszerű  kezelésével 
még  az  átlagembereket  is  érdekesekké,  vonzókká  teszi.  Művészete  tehát  hom- 
lokegyenest ellenkezik  a routinnal,  a modoros  készséggel. 


yy.  Férfi  képmása 

fest.  FraNS  HalS,  szül.  1580.  (?)  Antwerpenben,  megh.  1666.  Haarlemben. 

19x17  cm.  rézlemez  Berlin,  Kaiser  Friedrich-Museum. 

Frans  Hals 


rcképEINEk  járulékaival  Hals  édes-keveset  törődött,  hacsak  ott 
nem,  ahol  ezt  megkívánták  tőle,  pl.  Lövész-csoportképein.  A hát- 
tér tárgyait  rendesen  csak  gyöngén  jelzi,  vagy  közömbös  szürke 
fal  elé  állítja  alakjait ; függöny ös  dísz  tájképi  kilátással  nála 
ritkaságszámba  megy.  — Van  úgy,  hogy  személyeinek  valami 
genre-szerű  helyzetet  ad,  de  ilyenkor  is  az  arckép  marad  a fődolog.  Jellemző 
reá  nézve,  szemben  Rembrandttal  a fölvétel,  a festés  pillanatának,  vagy  leg- 
alább órájának  a hű  kifejezése,  míg  Rembrandt  képeiről  olykor  az  illető  személy 
egész  élete  leolvasható,  Halsnál  a poézis,  a fantázia  nem  szólal  meg,  de  talán 
alakjai  sem  igen  lelkesíthették  valami  mélyebben  szántó  lélekfestésre.  Ehelyett 
azonban  annál  hívebben  közli  a pillanatot,  a mozzanatot  s hozzá  a lehető  leg- 
egyszerűbb eszközökkel,  mely  utóbbi  körülmény  sohasem  téveszti  el  célját. 

Képünk  kétségtelenül  megrendelt  arckép  s a mester  élete  javakorából, 
1630-ból  való  remekmű.  A kis  baba  gazdag  aranyhímzésű  barna  ruhába  van 
bújtatva,  tipikus,  kö véres  arca  drága  csipkékből  mosolyog  ki.  E járulékok 
kezelésénél  ezúttal  Hals  szakít  megszokott  módjával  és  mindent  a lehető 
legnagyobb  gonddal  fest  meg ; nyilván  így  kívánták  a megrendelők.  Az  egy- 
szerűen öltözött  dajka  ezúttal  remekül  megföstött  jobbjában  (v.  ö.  az  előző 
alak  kezét)  körtét  tart  a kis  leány  elé.  Mily  őszinte  hűség  szól  ki  az  egész- 
ségtől majd  kicsattanó  mosolygó,  közönséges  arcból!  Szinte  kiolvasni,  hogy 
mindez  nem  csak  keresetlenül  igaz,  hanem  egyszersmind  azzal  a derűs 
jókedvvel  is  van  megfestve,  mely  az  egészből  kiárad,  s mely  Halst  annyira 
jellemzi. 

Olyik  képével  szemben  akaratlanul  is  felvetődik  a kérdés,  vájjon  a közön- 
ségest és  nyerseséget  kereső  vonások  mindig  megvoltak-e  magukban  a 
személyekben  is  s nem  tulaj  doníthatók-e  inkább  a mester  véralkatának, 
amellyel  alakjait  nézte.  Hiszen  viszont  az  előkelő  Van  Dijck  akárhányszor 
nemesebbnek  tünteti  fel  emberét,  mint  amilyen  valójában  volt.  A kérdést 
most,  amikor  a személyeket  már  nem  ismerhetjük,  nem  tudjuk  eldönteni, 
de  kétségtelen  — s ez  már  technikai  kérdés,  mely  azonban  mindig  össze- 
függ az  illető  mester  jellemével  — hogy  színeiben  mindig  van  valami  nehéz- 
kes, valami  földies,  tehát  mintegy  megmaradt  az  anyagnak  némi  uralma  a 
művész  fölött,  szemben  Van  Dijckkal  és  Tiziánnal,  akiknél  ez  nem  érezhető. 


86  x 65  cm.  vászon 


78.  Dajka  a gyermekkel 

fest.  Frans  Hals 

szül.  1580.  (?)  Antwerpenben,  megh.  1666.  Haarlemben. 

Berlin,  Kaiser  Friedrich-Museum.  ; 

Frans  Ha  Is 


aarlEmi  .kenyéradó  művészkedése  közben  fölüdítő  foglalkozásul 
fogott  magának  a nagy  arcképező  egy-egy  útszéli  vagy  csap- 
széki alakot,  felöltöztette  a saját  tetszése  szerint  és  föstögette 
a maga  gyönyörűségére.  A modelleknek,  persze,  nem  volt 
közbeszólásuk,  hogy  mit  csinál  belőlük  a mester.  Könnyen 
elképzelhető,  hogy  ezek  a képek  könnyedén,  szélesen  és  gyorsan  vannak 
kezelve  ; keletkezésük  idejében  nem  is  kelhettek  el  valami  drágán.  Ma  ezek 
a Hals-féle  «genre-képek»  kiváló  becsülésben  állanak ; ezek  nevelhették  a 
hollandusok  nagy  genre-festőit : Brouwert,  östadét,  Steent.  Számuk  meglehe- 
tősen korlátolt,  mindnyája  félalak,  férfiak,  nők  és  gyerekek,  az  utóbbiak  közt 
a kasseli  ' híres  Énekes  fiúk.  Valamennyi  derűs  kép,  páratlan  természetessé- 
gükből úgy  kiérzik  : mennyire  elemében  volt  itt  a művész,  mekkora  szere- 
tettel föstötte  meg  őket.  Az  alakok  nemcsak  mosolyognak,  hanem  a szó 
szoros  értelmében  nevetnek,  amire  valaki,  ha  képét  fösteti,  nem  egy- 
könnyen kapható  és  nincs  festő,  aki  ezt  a szívből  fakadó  fölkacagást  oly 
természetesen  tudta  volna  megrögzíteni ; másoknál  a nevetés  kellemetlenül 
hat  s inkább  vigyorgás.  A mesternek  borús  életével  szemben  annál  csodá- 
latosabb, hogy  képeit  ez  az  egyforma  derű  aranyozza  be ; jó  szívéről  minden- 
képp tanúskodhatnak  portréi.  Sorukban  a legbámulatosabb  a berlini  múzeum- 
beli Hille  Bobbe,  a haarlemi  boszorkány,  melynél  a pillanatnyi  hatás  a lehető 
legkevesebb  vonással  és  színnel,  csodamód  van  reávetve  a vászonra. 

A képünkön  látható,  nem  éppen  fiatalos,  Mandolinon  játszó  kópé  rajza 
félrehúzott  szájával  és  huncut  nézésével  hasonlóan  a pillanat  hatása  alatt 
keletkezhetett.  Á bolondnak  öltöztetett  útszéli  alak  meggyőződése  szerint 
nyilván  igen  szépen  kezeli  hangszerét ; fölfelé,  talán  valami  ablakra  néző 
pajkos  tekintete  ilyesmit  sejtet.  Lehet,  hogy  borravalóra  vár,  vagy  talán 
ingyen  muzsikál  választottjának.  Ez  a képből  kivezető  szemjártatás  kétség- 
kívül igen  eleven,  ha  nem  magyarázza  is  meg  minden  oldalról  a helyzetet. 
Efféle  Lejtörő  meglepetés  olykor  Murillónál  is  előfordul,  mivel  Spanyolország- 
ban szerették  a genre-képeket  ilyen  talányosdi  játékkal  élénkíteni. 

Képünk,  melyet  Víg  szerenád  néven  is  idéznek,  az  amsterdami  egykorú 
jó  másolatot  közli,  eredetije  a párizsi  Rothschild-féle  gyűjteményben  van. 


7<?.  Víg  szerenád 

fest.  Frans  Hals 

szül.  1580.  (?)  Antwerpenben,  megh.  1666.  Haarlemben. 

65x58  cm.  vászon  . Amsterdam,  Rijksmuseum. 

Embrandt  egyike  minden  idők  legbensőségesebb  művészeinek. 
Reálizmus  és  ideálizmus  elválhatatlanúl  egyesülve  volt  benne. 
Számos  rajza  és  rézkarca  tanúskodik  róla,  hogyan  igyekszik 
fáradhatatlanul  azon,  hogy  a dolgok  puszta  megjelenítésével 
megbirkózzék.  De  érdeklődésének  középpontja  az  ember  alak- 
jával, taglejtésével,  arcjátékával  és  ezek  révén  egész  leikével.  Azonban 
korántsem  puszta  másolója  ő a természetnek,  hanem  igazi  költő.  A külső 
világnak  a legapróbb  részletekig  gondosan  megfigyelt  tükörképét  saját  költői 
fantáziájának  kifejező  eszközéül  használja,  hogy  ezzel  a benne  élő  látományok 
teljességét  napfényre  hozza,  és  ez  az  ő idealizmusa.  Az  eszköz,  mellyel  a 
dolgokat  közönséges  mivoltukból  a saját  külön  költői  világába  emeli,  nem 
más,  mint  a fénynek  bűvös  varázsa,  enyhe  árnyék-játéka,  az  a sokat  emle- 
getett Rembrandt-féle  « fényhomály » — clair-obscure  — melybe  az  éles  rajzot 
fokozatosan  elenyészted.  Ez  ismét  csak  fáradhatatlan  természeti  tanulmányok 
gyümölcse  és  'megvan  szülőföldjének,  Hollandiának,  sápadt,  felhős  egében, 
ahol  a formák  inkább  a modellálás  utján,  v.  i.  a fény  és  árnyék  révén,  mint 
körrajzuk  által  jutnak  érvényre.  Ahány  arcot  csak  föstött,  tanulmánya,  úgy 
látszik,  mindig  két  szempontra  irányúit:  az  arcnak  világításbeli  és  lelki  jellemére. 

Rembrandt  van  Rijn  jómódú  leydeni  malomtulajdonos  fia  volt  s már  ifjú 
korában  erre  az  őt  annyira  jellemző  festési  módra  adta  magát.  1631-ben 
Amsterdámba  költözött  s itt  mihamar  sokat  keresett  arcképfestő  lett.  1634-ben 
nőül  vette  van  Ulenburch  Saskiát,  aki  hírnevéhez  az  igazi  jómódot  s a 
boldogságot  hozta  művészi  otthonába.  Az  ő oldalán  álmodta  át  életének 
legszebb  szakát,  amiről  nejének  számos  képe  tanúskodik.  Saját  arcképeinek 
jórésze  is  eme  korának  regényes  hangulatát  tükrözi  vissza.  Saját  mozgalmas, 
kifejező  arca  legkényelmesebb  mintáúl  szolgált  neki  a szín-  és  fényhangulatok 
tanulmányozásánál.  Itt  aztán  édes-keveset  törődik  a hasonlósággal,  főcélja  az 
őt  érdeklő  lelkiállapot  találó  megrögzítése.  E célból  kivált  boldog  házasélete 
első  éveiben  gazdagon,  sőt  fantasztikusan  kiöltözik  pl.  előkelő  katonatisztnek, 
nemes  úrnak ; későbbi  képein  külsejének  elhanyagolt  volta  is  jellemző. 

Berlini  képünk  egyike  enemű  legszebb  portréinak.  Ruhája  itt  egy- 
szerűbb, de  hatásos : prémgalléros  köpeny,  mely  alól  zöldes  nyakkendő 
látszik  ki.  Színezése  tónusos,  azaz  a lokális  színek  erejök-vesztetten  egy 
alapszínnek,  itt  a sárgás  fénynek,  vannak  alárendelve.  Számos  más  képéből 
is  kinéző  boglyas,  kissé  nyers  feje  emitt  finomúltan  jelenik  meg,  de  az 
átható  művészi  szempár  itt  sem  tagadhatja  meg  magát  és  ajkai  sem  udvarias- 
kodásra látszanak  megnyílni.  Arca  jobb  felére  erős  verőfény  esik,  a balsó 
félárnyékban  van,  bársonysapkája  homlokára  és  jobb  szemére  erős  árnyékot 
vet,  a balszem  rajzát  az  ezen  oldalon  erősen  érvényesülő  fényhomály  deríti 
föl.  Ezen  az  ellentétességen,  kontraszton,  alapszik  a kép  főhatása,  s ezt  igen 
sokszor  alkalmazza  a művész.  Későbbi  festők  jól  megjegyezték  maguknak 
ebben  az  ú.  n.  «rembrandti  világítás® -bán  nyilvánuló  művészi  fogást.  A kép 
háttere  a falra  eső  vetett  árnyékkal  szintén  rendkívül  finom  hatású. 


8o.  A művész  saját  arcképe 

fest.  Rembrandt 

szül.  1606.  Leydenben,  megh.  1669.  Amsterdamban. 

57x46  cm.  fatábla  Berlin,  Kaiser  Friedrich-Museum. 

ÁJképi  tanulmányait  amsterdami  tartózkodása  második  szakában 
értékesíti  Rembrandt,  amikor  is,  körülbelül  Saskiájának  elveszte 
után  (1643.)  kiváló  tájképezővé  növi  ki  magát  és  maga  mögött 
hagyja  kizárólag  e téren  működő  versenytársait.  Enemű  rajzai 
és  rézkarcai  egyszerű  felfogásukban  hű  képei  szülőföldjének. 
Bízvást  el  lehet  mondani,  hogy  Rembrandt  itt  minden  részletnek  ura  és  alig 
nehány  vonással  oly  elevenné  tudja  számunkra  tenni  a legkevésbbé  fontos 
dolgokat  is,  akárcsak  valóban  ott  volnának  előttünk. 

Ez  azonban  teljesen  megváltozik,  amint  az  ecsethez  és  a festékhez  nyúl. 
Ekkor  a részletek  már  nem  hű  természeti  képek,  hanem  szinte  csak  kivo- 
natos, nehány  vonalból  álló  jelzései  a jelenségnek.  S előáll  a nagy  vonású 
szerkesztő,  a festőből  költő  lesz  és  pedig  először  a tárgyak  kiválogatásában, 
rendezésében,  majd  a fény  elosztásában,  mely  utóbbinak  ilyenkor  föltétien  ura 
s erre  építi  aztán  az  egész  kép  hatását.  A szín  itt  teljesen  alá  van  rendelve 
a fényhatásnak  és  természetes,  igaz  voltának  kérdése  egészen  mellékes ; Rem- 
brandt nyilván  nagyon  jól  tudta,  hogy  a táj  valójában,  semmiféle  világítás- 
nál sem  lehet  pl.  olyan  barna,  amint  az  közölt  képünkön  látható. 

A képen  elsőre  a több  részre  oszló  egyes  tereknek  építésszerű  meg- 
tervezése kap  meg,  melynek  betetőzése  a balfelé  fokozatosan  alacsonyodó 
háttéri  domb,  másodikra  a nagy  fölületeket  elfoglaló  fény,  mely  bearanyozza 
a kép  egész  középső  terét  és  a domb  fölötti  égen  teljes  erősségében  ragyog 
föl.  Csak  ezután  kezdjük  észrevenni  a tereken  szerte  oszló  egyes  tárgya- 
kat : az  előtérbeli  szélmalmot,  előtte  a folyócskát  bárkákkal,  hattyúkkal  és 
a horgászó  emberrel,  majd  a vörös  köpenyes  lovast,  aki  a képből  kifelé  tart, 
a középteret  átkötő  íves  kőhidat ; arrább  a középtérben  vízimalom  kandikál 
elő,  mellette  a megduzzasztott  víz  tükre.  Ez  eddig  mind  innen-onnan  össze- 
szerkesztett hollandus  részlet.  Most  aztán  a művész  fantáziája  dolgozik  tovább 
és  a háttéri  dombtetőre  valami  római  templomromot  épít  föl  s az  ezeket 
jellemző  sudár  ciprusokat  sem  hagyja  el,  melyek  körrajzukkal  erősen  bele- 
metsződnek  a ragyogó  égbe.  Ez  a római  Palatinus-dombra  emlékeztet,  s 
ilyesmit  nagy  választékban  láthatott  a művész  rézmetszeteken,  mert  maga 
Olaszországban  nem  járt. 


82. 


Rembrandt 


iBiylAl  tárgyú  képeinél,  melyek  Rembrandt  művészetének  másik 
nagy  részét  alkotják,  egy  különös  körülmény  játszik  közbe  a 
milieu  szerepében  t.  i.  a hollandi  zsidóság  élete.  A jobbára 
Portugalliából  Amsterdámba  bevándorolt  zsidóknak  elég  jó 
dolguk  volt  a szabadságharc  áldásait  élvező  reformált  Hollan- 
diában. Jóformán  nem  is  nézték  őket  idegeneknek.  Táborba  vonulva  az  ő 
zsoltáraikat  énekelték ; filiszteusokat  emlegettek,  de  a spanyolokat  értették 
rajtok,  s az  ó-testamentum  történeteiben  a saját  közelmultjokra  ismertek  a 
hollandusok.  — Az  amsterdámi  zsidónegyednek  dolgos,  élénk  lakosai  meg- 
kapták a művésznek  népével  együtt  érző  lelkét  és  egész  sereg  ú.  n.  « zsidó  - 
kép»  megalkotására  adtak  termékenyítő  ösztönzést  főképp  az  ő ezeréves, 
ünnepies,  színes  kultúrájukkal ; fantáziája  alkotásainak  itt  talált  igazi  gazdag 
környezetet.  E milieuben  teremti  halhatatlan  bibliai  képeit,  s a képdísz  nél- 
kül való  református  templomok  oltárképeinek  pótlásáúl  ezen,  házi  ájtatos- 
ságnak  szánt,  többnyire  épületes  remekművekkel  ajándékozza  meg  hazáját. 
Hányszor  lelkesítette  őket  a hős  Sámsonnal,  hányszor  megindította  őket  a 
jámbor  Tóbiással,  vagy  mulattatta  Zsuzsánna  vagy  Putifárné  képeivel!  Viszont 
saját  lelkét,  vidám  vagy  szomorú  élete  körülményeit  is  hányszor  beleöltözteti 
eme  bibliai  képekbe  ! És  bőven  alkalmazhatta  itt  műtermének  drága  fölszere- 
lését, nem  is  szólva  arról  az  alkalomról,  mely  itt  színeinek  ragyogtatására  föl- 
kínálkozott. Sajátságos,  hogy  noha  nem  vezet  bennünket  távoli,  idegen  világba, 
ideális  típusokat  nem  keres,  hanem  mindent  szülőföldjén,  kortársaival  játszat 
le  előttünk,  képei  mégis  mindig  históriai  hatásúak.  Ezek  sorából  való  világ- 
hírű rézkarca : a Betegeket  gyógyító  Krisztus,  az  u.  n.  Százforintos  lap,  úgy- 
szintén, Szépművészeti  Múzeumunkban  Szent  József  álma,  valamint  ugyanott 
az  Öreg  rabbinusról  való  tanulmánya. 

Képünk  komoly,  megható  családi  jelenetet  ábrázol : a vak  Jákob  meg- 
áldja unokáit.  A Biblia  bőven  elmondja,  hogyan  történt,  hogy  a haldokló 
vak  Jákob  nem  az  elsőszülött  Manasszéra,  hanem  a fiatalabbik  Ephraiinra 
adta  áldását.  Az  elbeszélésből  a művész  jóformán  csak  ezeket  a szavakat 
kapja  ki:  «Es  Izrael  (Jákob)  összeszedvén  erejét,  ágyán  fölüle.»  Alig  venni 
észre,  hogy  az  őt  támogató  József  azon  van,  hogy  atyja  kezét  a helyzetet  meg- 
értő Manasszé  szőke  fejéről  a gondtalanúl  a világba  bámuló  Ephraim  sötét 
fürtös  fejére  tolja.  Az  anya  álmadozó,  átszellemült  arca  se  látszik  tudni  róla 
s az  egész  képen  a haldoklás  szomorú  hangulata  az  uralkodó ; meghatóbban 
alig  képzelhető  a jelenet. 

És  mily  remek  a festői  kezelés  is.  A ragyogó,  de  mindamellett  lágy 
lokális  színek  mind  bizonyos  halvány-barna,  arany  tónusnak  vannak  aláren- 
delve, mely  nem  gyertyafény  s nem  is  napvilág,  hanem  a művészi  fantázia 
szülte  megtört  fény,  az  esthomálynak  művészi  átszellemítése,  melynek  ara- 
nyos derűje  képeinek  még  leghomályosabb  helyein  is  ott  rezeg. 


Amsterdamban. 


A Képírás  Régi  Nagy  Mesterei. 


174x209  cm.  vászon 
Kassel,  Királyi  Képtár. 

Rembrandt 


EGENS-K.ÉPEK  néven  azon  nagyszámú  csoportképeket  értik,  melyek 
hollandus  céhek  és  jótékonysági  egyesületek  elöljáróit  ábrázol- 
ják s a XVII.  században  nagyban  divatoztak.  Ide  tartoznak  a 
Lövész-képek  is,  melyekben  már  Hals  is  jeleskedett  (77),  úgy- 
szintén az  <( Anatómiák » néven  ismeretes  orvosi  csoportképek, 
köztük  az  1632-ből  való  Rembrandt-féle  Tulp  doktor  anatómiája  Haagában. 
Jó  angyalának,  Saskiájának,  halálával  (1642.)  áldatlan  évek  következtek 
Rembrandtra.  Meghidegült  iránta  a közönség  is,  mely  a művésznek  mind- 
inkább előtörő  erős  egyéni  irányával,  a fényhomálytól  áthatott  festéssel,  nem 
tudott  megbarátkozni.  A túlságosan  józan  hollandusok  általában  nem  igen 
értették  meg  nagy  művészeiket.  Ennek  tulajdonítható,  hogy  a céhektől  meg- 
rendelt és  már  emiatt  is  megőrzött  csoportképek  kivételével  kiváló  képeik- 
nek legtöbbje  a külföldre  jutott.  Manapság  oly  híres  Éjjeli  őrjáratát  (az  ams- 
terdámi  múzeumban),  amely  hibás  néven  a puska-míveseknek  1642-ből  való 
lövészképét  idézik,  nem  értették  meg ; fölfogása,  melyet  ma  nem  győznek 
bámulni,  szokatlanúl  szeszélyes,  fantasztikus  volt  előttük  ; a céh  tagjai  nem 
ismertek  magukra  az  egyes  portrékban.  A lövészektől  megbízást  többé  nem 
is  kapott. 

Közben  vagyonilag  is  majdnem  tönkre  ment  a Saskia  oldalán  jómód- 
hoz szokott  mester,  amit  egyébként  jórészt  saját  hibájának  róhatni  föl, 
mivelhogy  a művész  nem  törődve  megélhetésével,  pusztán  művészetének 
és  gyűjtő  szenvedélyének  élt. 

Hogy  mily  magasan  állott  mindazonáltal  az  immár  elbetegesedett 
Rembrandt  művészete  még  az  anyagi  tönk  szélén  is,  azt  közölt  késői  regens- 
képe,  Az  amsterdámi  posztógyárosok  bíráló  bizottsága , röviden  a Staalmeesters 
vagy  / Syndici  festménye  mutatja. 

Az  öt  tagból  álló  bizottságot  üléstermében  egybegyűlve  látjuk ; az  urak 
fején  kalap  van ; a szolga  fedetlen  fővel  áll  mögöttük.  A bizottság,  nyilván, 
működéséről  számol  be  a velők  szemben  képzelendő  gyűlésnek.  Nem  a nézőre 
tekintenek,  hanem  szemök  egy  bizonyos  pontra  van  irányítva,  talán  valamely 
kifogást  tevő  fölszólalóra.  Az  urak  egyike  fölállott  székéről  s ez  a mozzanat 
teszi  a jelenetet  elevenné,  egyszersmind  Rembrandtra  nézve  jellegzetessé,  aki 
a drámai  mozzanatot  semmi  szín  alatt  el  nem  engedi,  csakhogy  ezúttal  enyhébb 
eszközökkel  dolgozik,  mint  Éjjeli  őrjáratánál. 

A helyzetnek  s a névtelen  alakoknak  köznapiságát  a művészi  emelke- 
dettség régióiba  viszi  föl  a festői  kezelés,  a meleg,  színes  fényhomály,  mely- 
nek uralkodó  fényfoltjai  már  messziről  föltűnnek  és  magukhoz  vonnak. 

A helyzetnek  közvetlenül  ható,  megkapó  megjelenítésére  nem  tekintve, 
mindig  csodálatos  marad,  hogy  egy  művész,  aki  az  időtájt  csak  szélesen  fest, 
színeit  inkább  csak  odaveti  vásznára,  semmint  rajzol  velők,  ezen  a képén 
semmiféle  pongyolaságra  nem  ragadtatta  magát.  Az  is  csak  itt  fordúl  elő, 
hogy  két  évszámmal  jelöli  képét : 1661  és  1662-vel. 


8j.  A Staalmeesterek 

191.5x279.5  cm.  vászon  fest.  REMBRANDT  szül.  1606.  Leydenben,  megfh.  1669.  Amsterdamban.  Amsterdam,  Rijksmuseum. 


84. 


Jan  Livens 


ibuai  képek  sorában  Ábrahám  áldozata  mindenkor  kedvelt 
tárgya  volt  a festőknek,  s erre  a hívők  épüléséhez  megkívánt 
erkölcsi  tartalom  mellett  az  is  lelkesíthette  a művészeket,  hogy 
a drámai  jelenet  aránylag  kevés  eszközzel  volt  kifejezhető. 
A kikapott  mozzanat  itt  rendesen  az,  amikor  az  Úr  angyala  a 
legdrágább  kincsét  feláldozni  készülő  engedelmes  apát  ebben  megakadályozza. 
Képünk  kivételesen  a meggátolt  áldozat  után,  hálaadó  helyzetben  ábrázolja 
az  apát  és  fiát,  amint  gyöngéden  ölelkezve  térdelnek  a képen  nem  látható 
angyal  előtt  és  még  mindig  nagyfokú  izgalommal  néznek  feléje,  mintha  a 
megszabadulás  még  nem  volna  egészen  bizonyos ; a kitörő  öröm  pillanata 
még  nem  érkezett  el.  A gyönyörű  kép  'nagy  lélek-festő  műve. 

Tisztán  művészi  szempontból  fogva  föl  a képét,  így  is  kiváló  művel  állunk 
szemben.  Az  életnagyságú  alakok  a szó  szoros  értelmében  monumentálisán, 
emlékszemen  hatnak;  a tájkép  hangulatos,  az  egésznek  meleg  alaptónusa  a 
barna  színnek  egész  skálájával  és  a vele  ellentétes  kékes-szürke  égrészlettel  a 
lehető  legfinomabb  kezelésű.  A színek  könnyedek  és  olvadékonyak ; a szövet, 
a hajzat  s a lomb  kezelése  arra  vall,  hogy  mestere  a rézkarcba  is  be  volt 
avatva.  Egy  tekintet  a lelkek  kinyomatát  magukon  viselő  arcokra  s arra, 
hogy  a pózolás,  a hatásvadászat,  teljesen  ki  van  zárva  a képből,  meggyőz 
róla,  hogy  olasz  művész  nem  lehetett  az  alkotója.  Ez  s az  egészen  uralkodó 
fényhomály  Rembrandt  közelségére  utal. 

Jan  Livens  tényleg  ifjúkori  barátja  volt  az  amsterdámi  nagy  mesternek. 
Utóbb  tőle  elszakadva  sok  ideig  Antwerpenben  élt,  ahol  Van  Dijck  barátja 
és  az  előkelő  körök  keresett  arcképfestője  lett ; emellett  sikeresen  megpró- 
bálkozott a római  történetet  és  a mithologiát  tárgyaló  nagyvonású  díszítő 
festéssel  is.  Ez  a Rubensre  visszavezethető  dekorativ  irány  különbözteti  meg 
későbbi  éveiben  Livenst  az  ő leydeni  barátjától,  Rembrandttól,  akivel  utóbb 
1645-ben  ismét  összekerült. 

Rembrandtnak  képgyűjteményében  kilenc  festménye  volt  barátjától, 
köztük  a művész  legjobb  alkotása,  az  itt  közölt  Ábrahám  áldozata  is.  Ugyanez 
ösztönözhette  a nagy  mestert  hasonló  tárgyú  képének  megföstésére,  mely 
ma  a szentpétervári  Eremitage-ban  van.  Ezen  a mozzanat  ismét  más : az 
angyal  megragadja  Ábrahám  jobbját  úgy,  hogy  ez  kését  elejti,  baljával 
pedig  még  elfödve  tartja  Izsák  arcát. 


84 • Ábrahám  áldozata 

fest.  Jan  Livens  j 

szül.  1607.  Leydenben,  meg-h.  1663.  Antwerpenben 

180x136  cm.  vászon  Braunschweig,  Hercegi  Múzeum.  j 

Ferdinand  Bol 


Izent  képekre  nem  lévén  szükség  a képdíszt  kizáró  református 
hollandi  templomokban,  a bibliai,  főképp  ó-testámentomi  képek 
házi  ájtatosságnak  készültek  s e tekintetben  képünk,  Jákob 
álma,  a mesternek  és  kortársainak  más,  bibliai  tárgyú  fest- 
ményeivel együtt  körűlbelől  ugyanolyan  szerepet  visz,  mint 
Ráfiadnak  hasonlóan  inkább  házi  ájtatosságra  szánt  Madonnái  az  olaszoknál 
és  Dürer  metszetei  a XVI.  század  német  népénél. 

Gyönyörű  meleg  arany-tónusban  tartott  képünkön  Jákob  elaludt  s álmá- 
ban ujjaival  játszik.  A gyöngén  megvilágított  fellegből  angyalfejek  eresz- 
kednek le  hozzá.  A legelső  angyal  megemelinti  Jákob  karimás  kalapját, 
úgy  hogy  az  égi  világosság  egész  ragyogásával  reá  eshetik.  De  a legerősebb 
fényben  a mellette  álló  nagy  angyal  van,  aki  áldóan  emeli  föl  jobbját  és 
élénken  emlékeztet  Rembrandtra ; ő egyszersmind  főalakja  és  középpontja 
a képnek. 

A sors  csapásaitól  bőven  meglátogatott  Rembrandt  áldatlan  helyzetében 
mégis  egész  művész-nemzedéket  nevelt.  Persze,  nehéz  eldönteni,  hogy  sorukból 
kik  élvezték  a mester  közvetetlen  tanítását  és  kik  a vele  csak  külső  viszony- 
ban álló  utánzók.  Tanítványai  szűkebb  köréhez  tartozónak  veszik  Govaert 
Flincket  (1615 — 1660),  aki  Régens-  és  Lövész-képeivel  híresült  el  és  képünk 
mesterét  Ferdinand  Bolt,  aki  leginkább  arcképeiben  közelítette  meg  nagy 
mesterét.  Bol  amannál  sokoldalúbb,  mélyebb,  van  benne  valami  Rembrandt 
poéziséből : a mélázó,  álmodozó  vonás  és  a színek  lágysága,  levegőssége, 
arcképeiben  is  amannál  mozgalmasabb,  eleveúebb.  Mindazonáltal  portréi  elren- 
dezésbeli keresettségükkel  és  mindenféle  járulékok  alkalmazásával  lassan-lassan 
a természetesség  rovására  inkább  gondosan  kidolgozott  divatképekké  válnak, 
annyira,  hogy  későbbi  arcképei  már  szinte  barokk  ízlésűeknek  mondhatók. 

A drezdai  képtár  birtokában  még  egy  nagyszerű  bibliai  tárgyú  képe  van 
a Menekülés  közben  pihenő  szent  család,  mely  pompás,  széles  kezelésében, 
elmélázó  komoly  alakjaival,  párásán  eloszló  tájképével,  mintha  csak  Rembrandt 
leikéből  szakadt  volna  ki ; Szépművészeti  Múzeumunk  viszont  egy  Arcképét  biija. 


85.  Jákob  álma 

fest.  Ferdinand  Bol 

szül.  1616.  Dordrechtben,  megh.  1680.  Amsterdámban. 

; 128x97  cm.  vászon  Drezda,  Királyi  Képtár. 

Jan  van  Goijen 


protestáns  Hollandia  művészei  elől,  tudvalévőén,  a templomi 
szentképek  egész  országa  jóformán  teljesen  el  volt  zárva  ; ez 
irányban  itt  továbbfejlődést  hiába  keresnénk.  De  nyitnak  ehelyett 
maguknak  egy  másik  teret  a képírás  nagy  birodalmában,  mely 
eladdig  ismeretlen  volt : az  önálló  tájképét.  A tájkép  jóidéig 
csupán  mint  a festmény  főrészét  alkotó  személyek  háttere  szerepelt.  Olyan- 
nal, melynél  a táj  a fő  s az  alakok  mellékesek,  sőt  egészen  hiányoznak,  elő- 
ször a hollandusok  próbálkoztak  meg,  akikben  már  megvolt  a természetnek 
az  a megértése,  mégérzése,  mely  modern  szemünk  előtt  a természetet  az  ő 
nagy  nyugalmában,  egyedülvalóságában,  naiv  szépségében  úgy  tünteti  föl, 
mint  az  elveszett  paradicsomot,  melybe  mesterséges  életviszonyainkból  oly 
szivesen  kimenekülünk.  A hollandi  festőket,  természetesen,  nem  a hegyes 
táj  fönsége  izgatja ; egész  művészetük  ott  gyökerezik  a hazai  talajban,  melyet 
őseik  réges-régen  a tengertől  s atyáik  a közelmúltban  a spanyoloktól  hódí- 
tottak el  maguknak,  és  nem  szűnnek  meg  a nagy  áron  visszaszerzett  sík 
földet  minden  egyszerű,  de  rájuk  nézve  annál  becsesebb  környezetével  meg- 
örökíteni. Úgy  érezték,  hogy  a síkság,  a víz  vagy  a felhők  járása  is  mond- 
hat annyit  az  emberi  kedélynek,  akár  a legfönségesebb  hegyi  panoráma. 
A fejlődés,  természetesen,  itt  is  fokozatos : a legrégibb  tájfestőknél,  amilye- 
nek Adriáén  van  dér  Venne,  Esaias  van  dér  Velde  és  Pieter  de  Molyn,  az 
alakok  még  terhére  vannak  a természeti  képnek.  Az  ez  irányban  való  szabadu- 
lás a haarlemi  mesterek  érdeme.  Ezek  sorában  a legnagyobb  Jákob  van 
Ruisdael  (olv.  rajzdál)  s legutolsó  képviselőjük  Meindert  Hobbema. 

Jan  van  Goijen,  leydeni  mester,  az  első  hollandus  tájfestő,  akit  modern 
érzéssel  is  élvezni  lehet.  Szívvel-lélekkel  igazi  művész,  akinek  technikáját 
nagyszámú  képein  hézagosság  nélkül  nyomon  kísérhetni.  Kendőzetlen,  ter- 
mészetes festményei  annak  idejében  nem  nagy  keresletnek  örvendtek,  és 
tulipán-kertészete  jövedelmezőbb  volt,  mint  gondosan  kidolgozott  tájképei. 
Méltatása  újabb  keletű.  Tárgyköre : a hullámos  talajú  síkföld,  kevés  fával, 
a víz  és  az  ég  ; alakjai  már  csak  kiegészítő  díszül,  staffage-ul,  szolgálnak  és 
mindig  finom  rajzúak.  Közölt  Legelős  tájképe  élete  derekáról  való.  Az  átlós 
irányban  emelkedő  egyszerű  földséggel  szemben  a kép  főrészét,  mint  nála 
leggyakrabban,  a fölleges  ég  foglalja  el.  Hangulatot  még  hiába  keresünk 
ezen  a képén,  ezt  fejlődésének  csak  harmadik  fokán  éri  el,  amikor  a víz 
tükrét  és  a napfényt  fösti,  ahol  aztán  a lokális  színek  pompásan  meg  vannak 
törve  s minden  egyes  részlet  a fény  és  levegő  mesteri  módon  sikerült  meg- 
föstésének  van  alárendelve ; a fénynek  ilyen  poézisében  aztán  osztatlan  gyö- 
nyörűséget talál  a szem. 

Szépművészeti  Múzeumunknak  két  Goijen-féle  képe  közül  a Beszélgető 
parasztok  címűt  évszáma,  1635,  közölt  képünkkel  egykorúnak  tünteti  föl, 
Országutat  ábrázoló  másik  képén  jelzés  nincs. 


87. 


Jan  Vermeer  van  Delft 


ERMEER  és  Pieter  de  Hooch  neveit  rendesen  együtt  szokták 
emlegetni  a hollandi  genre-festés  nagymesterei  között,  noha 
az  utóbbi  jóval  hátrább  áll,  mint  Jan  Vermeer,  akit  a hasonló 
nevű  haarlemi  tájképezőtői  való  megkülönböztetésül  «delfti» 
Vermeernek  is  hívnak.  Mindkettő  a korán  szerencsétlen  halállal 
kimúlt,  mesés  hírű  Karéi  Fabritiust  követi,  aki  csekély  számú  műveiben 
olyannak  mutatkozik,  hogy  belőle  Rembrandt  hagyományainak  igazi  örököse 
és  folytatója  válhatott  volna. 

Mesterének  halála  után  Vermeer,  noha  egész  életét  Delftben  tölti, 
közvetve  Rembrandt  hatása  alá  kerül.  Őt  tanulmányozva  sajátítja  el  a fény- 
nek azt  a művészi  fölfogását,  melyben  a legközönségesebb  dolgok  is  meg- 
ragadják a fantáziát,  költői  színezetet  nyernek. 

Pompásan  mutatja  ezt  a drezdai  képtárbeli  Olvasó  nő.  Az  asszony, 
vagy  inkább  leány  szobájának  nyitott  ablakánál  áll  és  valami  levél  olvasásába 
van  elmerülve.  Szépnek,  sőt  még  csak  érdekesnek  sem  mondható  az  alak,  s 
az  egész  képre  vonatkozólag  sokkal  fontosabbnak  találjuk  a nyitott  ablakon 
beáramló  napfényt,  mely  ott  játszadozik  a sárgás-zöld  függönyön,  továbbá  a 
színes  asztalterítőn  levő  gyümölcsös  tálat,  az  ablakszárnyat,  amelynek  üveg- 
tábláiban benne  van  a leány  halvány  tükörképe,  sőt  még  a háttéri  magas 
puszta  falat  is.  De  éppen  abban  van  az  érdeme,  hogy  mint  köznapi,  jelen- 
téktelen alak  szerény  megjelenésével  egyáltalán  nem  tolakodik  az  előtérbe, 
hogy  nem  számít  különös  érdeklődésünkre.  Az  alak  egyébként  jól  van  meg- 
rajzolva ; Vermeer  jobbára  jól  rajzol,  jobban,  mint  barátja  Pieter  de  Hooch, 
akinek  képeit  sokszor  összetévesztették  az  övéivel.  Dehetetlen  gyönyörűséget 
nem  találni  az  igénytelen  személy  megjelenésében  minden  járulékával  együtt, 
a besütő  és  tárgyról-tárgyra  ugráló  reggeli  napfényben,  a szoba  levegős  üde- 
ségében  és  színes  fényjátékában,  melyben  a zöld  és  a sárga  játssza  a fősze- 
repet és  ad  az  egész  képnek  bizonyos  kellemes  hűs  harmóniát. 

Képeiről  általában  el  lehet  mondani,  hogy  nagyban  hozzájárultak  látá- 
sunk finomodásához  és  gazdagításához. 

A Múzeumunkban  levő  Női  képmás  a nagy  mestert  mint  arcképfestőt 
mutatja  be. 


8y.  Az  olvasó  nő 

fest.  Jan  Vermeer  van  Delft 

szül.  1632.  Delftben,  megh.  ugyanott  1675. 

Drezda,  Királyi  Képtár. 


88. 


Jan  Vermeer  van  Delit 


oixandi  képekhez  szokott  szem  előtt  első  tekintetre  különösnek 
fog  föltűnni  ezen  « társalgó-kép  »-nek  nevezhető  pompás  fest- 
ményen a hajnalpiros  atlaszruha,  aztán  a sötétkék  asztalterítő 
és  rajta  a kékes-fehér  kendő,  mivel  a tónusos  hollandi  kép. 
írásban  ilyen  élénk  színkezelés  ritkaságszámba  megy.  Ha 
azután  tovább  megy  a szem,  s a lehajló  úriember  kékes-szürke  köpenyét, 
majd  a néhány  fokkal  világosabbra  hangolt  falat  vizsgálja  és  észreveszi,  hogy 
ezek  a harmadrendű  keverésből  előálló  — tertiár  — színek  is  rendkívül 
választékosak,  akkor  akaratlanúl  is  arra  kell  gondolnia,  hogy  ezen  a képen 
a színek  összhatása  volt  a főcél,  s hogy  emellett  a művész  esetleges  rajz- 
beli hibákkal  nem  sokat  törődhetett,  pl.  a hölgy  fejének  túlságosan  kicsiny 
voltával,  vagy  általában  a képnek  egészen  köznapi  tárgyával,  mely  a hollandi 
életkép-festőknél  unos-untalan  megismétlődik. 

A kép  művésze,  Vermeer  van  Delft,  itt  valódi  elemében  van,  igazi 
kolorista,  akinek  rajza  nem  mindig  szabatos,  aki  keveset  törődik  a képnek 
tárgyával,  annak  érdekességével,  de  annál  jobban  ért  aztán  a mindennapos 
jelenetek  természetességének  hű,  beszédes  megjelenítéséhez,  mindenekfölött 
azonban  a színekkel  elérhető  hatáshoz.  A fénynek  és  árnynak  bűvös  játéká- 
ban, a térnek,  az  űrnek  szinte  meghökkentő  igazságában,  a kaleidoskop-szerű 
gazdag  színeződésben  van  művészünknek  igazi  ereje. 

Vermeernek  és  hasonló  irányban  vele  versenyző  barátjának,  Pieter  de 
Hoochnak,  kevés  szerencséjük  volt  az  életben.  Barátjaik,  festőtársaik  meg- 
böcsülték  őket,  de  a nagyközönséget  hidegen  hagyták,  és  mihamar  elérkezett 
az  az  idő,  amikor  egészen  meg  is  feledkeztek  róluk.  A hollandus  életkép- 
festők gazdag  tehetségükkel  általában  többet  termeltek,  mint  amennyi  az 
aránylag  kicsiny  országban  elkelhetett,  s az  ízlés  változtával  a kivitel  sem 
igen  virágozhatott  fel.  A legtöbb  ilyen  hollandus  genre-festő  tényleg  nyo- 
morúlt  sorsban  élte  le  rövid  életét. 


88.  Leány  a borospohárral 

fest.  Jan  Vermeer  van  Delft 

szül.  1632.  Delftben,  megh.  ugyanott  1675. 

78x67.5  cm.  vászon  Braunschweig,  Hercegi  Múzeum. 


89. 


Adriáén  van  Ostade 


IsTADE-ék,  Adriáén  és  Izaak,  a hollandi  « parasztképek))  leghíresebb 
festői ; közűlök  nevesebb  Adriáén,  az  idősbik.  Mint  Frans  Hals 
tanítványának,  fiatal  korában  alkalma  volt  látni  munka  közben 
a belga  Brouwert  (75),  amikor  ez  egyideig  a haarlemi  mesternél 
tartózkodott.  Alaktanulmányai  Ostadénak  is  voltak,  amint  az 
rézkarcaiból  kiviláglik,  de  Brouwerig  ritkán  tudott  emelkedni.  Főcélja  külön- 
ben sem  az  alakfestés  volt,  személyeivel  csupán  tereit  mélyíteni,  a környezetet 
élénkíteni,  általán  megszólaltatni  akarja.  És  művészetének  főérdeme  éppen 
a térnek  és  a részleteknek  a szín  és  fény  révén  elért  összecsengésében  rejlik ; 
egyűgyű  parasztjai,  becsületes  bambaságukkal  éppen  nem  vonzóak.  Kiszemelt 
tárgykörét  nagyritkán  hagyja  el,  jobbára  paraszti  mulatozásokat,  korcsmái 
jeleneteket,  a ház  kapuja  előtt  vagy  a fa  lombja  alatt  összeverődött  népet 
főst,  de  fejlődése  folyamán  megváltoztatja  festési  módját. 

Amíg  Hals  és  Brouwer  nyomdokaiban  halad,  addig  alakjai  szabatosak, 
tisztán  kivehetők,  sok  bennök  a hideg  alaptónusra  hangolt  és  fényhomállyal 
derített  lokális  szín ; 1640  körül  Rembrandt  hatása  látszik  meg  rajta,  akivel 
közelebbi  vonatkozásba  is  lép.  S ekkor  ér  dél  előj  éré  az  ő meleg  arany-tónusos 
kedves  szoba-képeiben,  intérieur-jeiben.  Itt  aztán  a keskeny  ablakokon  beszű- 
rődő napsugár  játéka,  az  alakok  és  a szoba  szende  világítása  rendkívül  intim, 
bensőséges  hatású.  1670  táján  ehhez  a festési  módjához  hűtlenné  lesz  és  végül 
ismét  a lokális  színezésre  adja  magát. 

Képünk  tárgya  a hollandus  festőktől  rendkívül  kedvelt  jelenet : A festő 
saját  műtermében,  amit  Jan  Steen,  Gerard  Dou,  Terborch,  Netscher,  Vermeer 
van  Delit  és  mások  is  megföstöttek.  Ostade  műterme  egyszerű  paraszt-szoba 
nagy  ablakkal.  Jobbra,  a festőbáb  — mannequin  — mellett  falépcső  vezet 
a mélyen  benyúló  szoba  hátsó,  magasabb  részére  és  a padlásra;  egészen 
hátul  egy  asztal  mellett  valami  dolgozó  alak  elmosódó  körrajza  látszik.  A művész 
főcélja  nyilván  a csodálatos  szürkületi  fény  elosztása  volt,  mely  a homályos 
helyiséget  fokozatosan  földeríti.  A művésznek  csak  háttal  látható  képe  a festő- 
állvány előtt  a tér  mélyítése  miatt  van  ott  s egyszersmind  némi  szinességet  is  ad 
barnás  tónusoknak.  Ugyanezen  szempontból  a zárt  ablakon  át  látható  lombos 
világító,  kerti  részlet  egymagában  is  kis  műremek.  A kiváló  kép  egyike 
Ostade  legtökéletesebb  intérieur-jeinek. 

Szépművészeti  Múzeumunknak  hat  képe  van  Adriáén  Ostade-tól,  köztük 
a pompás  Tollmetsző  és  kettő  öccsétől,  Izaak  van  Ostadétól. 


8g.  A mester  a műtermében 

fest.  Adriáén  van  Ostade 

szül.  1610.  Haarlemben,  megh.  ugyanott  1685. 

38x35.5  cm.  tölgyfatábla  Drezda,  Királyi  Képtár. 

90. 


Adriáén  van  dér  Velde 


ÍJVÉSZCSALÁD  tagja.  Atyja,  Willem  van  dér  Velde  és  hasonló 
nevű  testvére  igen  tekintélyes  tengerkép-festők  voltak.  Adriáén 
kitűnő  tájképfestőnek  képezte  magát  Wouwerman  és  Potter 
vezetése  alatt.  Folyami  és  erdei  képeit  lovakkal  és  szarvas- 
marhákkal  szereti  élénkíteni,  s ezért  némelyek  az  állatfestők- 
höz sorolják.  Állatai  s általában  staffage-a  kitűnőek,  de  kiválóan  a levegő 
és  a víz,  a napfény  és  felhők  festését  csodálják  képein,  melyeket  rendkívül 
finom  festői  bájjal  kezel. 

Képei  legjava  Angliába  vándorolt,  ahol  korán  meg  tudták  becsülni.  Az 
európai  szárazföld  gyűjteményeiben  korlátolt  számban  találhatók ; Szép- 
művészeti  Múzeumunkban  is  csak  a Pásztorok  c.  egyetlen  kép  van  tőle. 
Nevét  önálló  képein  kívül  még  ismertebbé  tette  az  a körülmény,  hogy 
mint  rendkívül  keresett,  szellemes  staffage-festő,  másoknak  képeit  látta  el  a 
figurális  dísszel,  igy  Ruijsdael  (ioi)  és  Hobbema  (104)  tájképeit.  És  azonnal 
észre  is  venni,  ha  ezek  olykor  más,  kevésbbé  ügyes  művésszel  föstetik  meg 
alakjaikat.  Úgy  látszik,  hogy  nagyon  rövid  élete  végén  elbetegesedett,  mű- 
vészete ugyanis  ez  időben  föltűnő  hanyatlást  mutat. 

Marhalegelőkön  kívül,  melyek  leggyakrabban  szerepelnek  nála,  továbbá 
erdei  képeken  kívül  ismeretesek  az  ő téli  élet-képei,  korcsolyázóktól  és 
szánkázóktól  népes  jégmezői.  Föstött  tengerparti  részleteket  is. 

Bztist-tónusos  finom  képünk  ez  utóbbiak  sorából  való  és  a Scheveningeni 
partot  mutatja  apály  idején.  A kép  staffage-a  apró  alakjaival  nemcsak  kecses, 
hanem  a parti  élet  festői  jellemzésénél  egyszersmind  elmaradhatatlan  is. 
Csak  jól  meg  kell  nézni  az  egyes  alakokat,  mit  csinálnak : az  állók,  a 
lassabban  haladók,  majd  meg  az  élénkebben  mozgók,  foglalatoskodók.  Szem- 
mel lehet  őket  kísérni  a kép  legmélyéig,  amint  a siető  felhőkkel  egyetemben 
a partot  élénkítik,  mélyítik  ; nélkülük  mily  keveset  mondana  az  egész  tájkép ! 

A Képírás  Regi  Nagy  Mesterei . 12. 


go.  Scheveningeni  part 

DÉR  Welde,  szül.  1639.  Amsterdamban,  megh.  ugyanott  1672.  Kassel,  Királyi  Képtár. 

Jan  Steen 


Dou  és  Metsu,  hollandi  genre-festőket,  mivel  mindhárman 
énből  valók,  rendesen  együvé  szokták  foglalni,  noha  Jan 
l sokban  különbözött  festő  társaitól,  sőt  általában  az 
s hollandi  genre-festők  közt  a legsokoldalúbb  és  leg- 
tibb.  Művészi  tekintetben  is  fölvette  velők  a versenyt, 
ha  érdemesnek  tartotta,  ha  neki  lódúlt,  de  a csekély  árért,  amit  képeiért 
fizettek,  rendesen  inkább  lemondott  erről.  Ezidőtájt  a hollandus  ízlés  már 
hanyatlóban  volt ; vagy  pusztán  a kidolgozás  gondosságára  néztek,  vagy 
franciás  előkelőséget  kívántak  a képektől,  avagy  mind  a kettőt  együtt.  Jan 
Steen  ellenben,  mint  találékony  jellemfestő,  azt  kapta  ki  az  életből,  ami 
érdekelte,  s ez  a sörgyáros  fiára  nézve,  nyilván,  nem  az  előkelő  világ  élete  volt. 

Az  arcvonások,  az  arcjáték  iránt  való  érdeklődésében  osztozik  nagy  földi- 
jével, Rembrandttal,  emellett  kiváló  érzéke  van  a nevetségesség,  az  emberi  gyön- 
geségek  ábrázolásához  ; de  azért  humora,  gúnyolódása  sohasem  rosszindulatú 
vagy  keserű.  Jól  látni  ezt  saját  arcképein,  melyeket  rendesen  belehoz  életképeibe, 
így  a Szépművészeti  Múzeum  pompás  Macskacsaládjába , ahol  a keresztlábú 
székről  nevettében  majd  leforduló,  kacagó  alak  szintén  a művész.  Genre- 
képei  ennélfogva  jóformán  családi  képeknek  is  vehetők,  melyek  tárgyukban 
mindig  rendkívül  eredetiek  és  szemben  a haarlemi  festők  jobbára  egyhangú 
társalgó-képeivel  mindig  valódiak,  élettel  teljesek. 

Regjobb  képei  1660  és  1670  közt  keletkeztek.  Közűlök  való  a Mikulás 
napja  is.  Ez  is  családi  kép,  ott  van  a kedélyes  családapa  a háttér  homályá- 
ban. A kép  főalakjai,  természetesen,  a Mikulás  hozta  ajándékok  közt  körül- 
néző gyerekek,  akik  sorban  kikutatják  cipőiket.  Legjobban  járt  az  előtérbeli 
kislány,  anyja  szinte  sokalja  a sok  holmit  és  tréfából  el  akar  tőle  venni 
valamit.  A többi  is  meg  van  elégedve  és  szívből  örül  ajándékának,  csak  a 
nagy  fiú  húzza  félre  száját  és  bőg,  mert  neki  vessző  jutott  s azonfölűl  még 
testvéreinek  káröröme;  csupán  a nagymama,  a háttérben,  mutat  jó  szívet  hozzá 
és  hívja  titokban  a maga  szobájába.  A rendkívül  meggyőző  jellemzés  mellett 
a kép  kidolgozása  is  kiválóan  sikerült.  Rajza  gondos,  művészi  átmenetekkel 
bővelkedő,  szabad  és  természetes,  és  az  egész  a művésztől  kedvelt  meleg 
tónusban  van  tartva. 


gi.  Mikulás  napja 

fest.  Jan  Steen 

szül.  1626.  Leydenben,  megh.  ugyanott  1679 


82x70  cm.  vászon 


Amsterdam,  Ríjksmuseum 

Pieter  de  Hooch 


ntérieur-ök,  szobaképek,  otthonképek,  festői  közt  a hollandu- 
soknál első  helyen  áll  Pieter  de  Hooch,  Életéről  keveset  tudunk, 
Rembrandt  hatása  alatt  fejlődött  a ház,  a szoba  belsejét  átható 
fény  nagy  művészévé,  és  jellemző  reá  és  a kor  ízlésére,  hogy 
sanyarú  viszonyok  közt  kellett  meghalnia.  — Pieter  de  Hooch 
azon  impresszionisták  egyike,  akik  nem  annyira  képeik  tárgyával  akarnak 
érdeklődést  kelteni,  hanem  főképp  a színben  és  fényben  nyilvánuló  festőiséggel 
hatnak,  mely  kivált  zárt  helyiségben  jelentéktelen  tárgyaknál  is  szokatlanúl 
bájos  meglepetéseket  okoz.  Bámulatos  mestere  a tér,  az  űr  távlati  kezelésének, 
s ezért  az  előtérbeli  szobából,  melyben  a bútorzaton  kívül  egy  vagy  több  alak 
házi  foglalatossága  körében  vagy  édes  semmittevésben  ül,  a néző  tekintetét  egy 
másik,  egy  harmadik  szobába  vezeti,  vagy  az  ablakon  át  legalább  a szomszé- 
dos házsort  láttatja.  Alakjait  is  gondosan  kezeli,  de  főcélja  mégis  az,  hogy  a 
színes  fényt  a legelrej tettebb  zúgocskákban  is  érvényre  emelje,  az  alakokon, 
a bútorzaton  ott  rezegtesse.  Ezért  kedveli  az  erősebb  színeket  és  főképp  a 
világítási  kontrasztokat.  A hasonló  irányban  dolgozó  Vermeer  van  Delfttől 
(87  és  88)  főképp  az  különbözteti  meg,  hogy  az  utóbbi  az  egymásba  nyíló 
szobák  helyett  egyetlen  helyiségbe  csoportosítja  jobbára  félalakjait. 

Képünk  egyszerű  szobát  mutat,  melybe  a magasan  álló  nap  világít  be. 
Az  ablak  felé  forduló  Olvasó  asszonynak  immár  nincs  nagyobb  jelentősége, 
mint  magának  a szoba  bútorzatának ; mindössze  erősebben  hangsúlyozza 
azt,  hogy  a lakás  egyszerű  embereké.  Eődolog  a fény  hatása  és  az  e révén 
előálló  lakályosság  jelzése.  A fal  két  képével  és  szerény  tükrével,  az  ablakok, 
a deszkapadló,  a láda,  a szék,  az  előtérbe  tolakodó  pár  papucsig  minden 
hozzájárul  ehhez  s mindegyik  a maga  módja  szerint,  amint  árnyékot  vet, 
vagy  a fényt  magába  szívja  vagy  szögletein  fölragyogtatja,  és  miközben 
akaratlanúl  is  a világítás  forrását  keresik  szemeink,  minden  részletével  földerül 
előttünk  az  egész  helyiség. 

Pieter  de  Hooch  festői  erényeit  csak  korunk  kezdte  megböcsülni  s képei 
manapság  hallatlan  áron  kelnek,  pl.  a berlini  múzeumbeli  Asszony  a bölcsőnél 
c.  képének  ára  120,000  márka  volt. 


ran 


I 


92.  Az  olvasó  asszony 

fest.  PlETER  DE  HOOCH 

szül.  1630.  Rotterdamban  (?),  megh.  1677  után  Amsterdamban  (?) 


75  x 62  cm.  vászon 


München,  Régi  Képtár. 

Gerard  Dou 


ou  eredetileg  Rembrandtnak  leydeni  tanítványa  volt.  Mesterének 
Amsterdámba  való  költözése  után  is  szülővárosában  maradt 
és  itt  tanítójára  támaszkodó  kezdő  irányát  elhagyva,  egészen 
új  csapásra  tért  át,  melyen  már  csak  a zárthelyi  világítás 
kedvelése  emlékeztet  Rembrandtra,  egyébként  az  aprószer- 
festésnek  szentelte  minden  erejét  és  tehetségét.  A hollandi  u.  n.  ((kabinet- 
képek#  említésénél  először  Dou  működésére  gondolnak,  és  félszázaddal  halála 
után,  amikor  a kabinet-kép  elnevezés  a fejedelmi  gyűjtőknél  divatba  jött, 
rendkívül  keresettek  voltak  festményei. 

A Kelettel  való  érintkezés  révén  meggazdagodott  hollandi  kereskedők 
és  gyárosok  ízléséhez  alkalmazkodva  immár  megváltozott  a hollandi  művé- 
szet is,  majdnem  «udvari#  művészetté  formálódott  át.  A polgári  élet  fokozatos 
finomodásával  megfinomúlt  a genre-festés  is,  mely  most  aztán  kicsiny  for- 
májában a festői  kezelés  bámulatos  virtuozitását  mutatja,  de  anélkül,  hogy 
a fantáziát  új,  érdekes  tárgyakkal  izgatná.  Az  ember  nem  győzi  csodálni  Dou 
biztos  rajzát,  derekas  festői  módját  s a gyakori  finom  fényhomályt,  de  eme 
kiváló  technikai  jelességei  mellett  alig  találni  valamit,  ami  lekötne.  Az 
emberi  jellem  kifejezésére  nem  igen  van  érzéke,  közepes  arcképfestő ; emberei 
csak  éppen  emberek.  A port  utáló,  rendszerető  házi  asszony  szemével  csügg 
szobáján ; műtermének  jelmezdarabjai,  edények,  fegyverek,  hangszerek,  köny- 
vek, selyemszalagos,  pecsétes  diplomák  mind  jobban  érdeklik  őt  s természe- 
tesen különbül  is  vannak  megföstve,  mint  alakjai,  akiket  nagyon  szeret 
nyitott  ablakhoz  állítani.  Effajta  « ablak-képek#  különösen  gyakoriak  nála. 
Ilyen  képünk  Hegedűse  is. 

A kép  a művész  utolsó  éveiből,  1665-ből  való.  A nyitott  ablakban 
kedélyesen  hegedűlgető  alak  nem  a művész,  mint  ahogy  hiszik,  mert  ez 
a muzsikus  még  nem  lehet  52  éves.  A kép  hátteréül  szolgáló  intérieurnek 
sötétsége  a mester  szokásához  híven  kissé  föl  van  derítve  s a berendezés 
egyik-másik  tárgyát  láttatja,  s éppen  ez  meg  az  anyagszerűség  tökéletes 
megföstése  a fődolog  nála;  egy  adoma  szerint  egy  seprőn  három  álló  napig 
föstött.  A kép  föltüntetett  főalakjának  legalább  lelkileg  semmi  mondani 
valója  sincs.  Korábbi  effajta  ablak-képeinél  és  fülkeképeinél  a keret  még 
meglehetősen  egyszerű,  emitt  az  ablak  párkánya  alá  odafestette  a birtokában 
levő,  valószínűleg  Fiammingo-féle  domborúművet,  melyet  igen  gyakran 
használ  föl  hasonló  célra. 


gj.  A hegedűs 

fest.  Gerard  Dou 

szül.  1613.  Leydenben,  megh.  ugyanott  1675. 

40  x 29  cm.  fatábla  Drezda,  Királyi  Képtár. 

Gábriel  Metsu 


ETSU,  Don  és  Steen  triászát  már  említettük  (91)  azzal,  hogy  a 
két  első  inkább  egymáshoz  tartozónak  vehető.  Metsu  tényleg 
Dounál  kezdte  művészi  pályáját,  de  ezenkívül  Rembrandt  és 
Hals  iskolájának  hatása  is  fejlesztette  az  aprószer-festés  felé 
hajló  művészi  tehetségét.  Genre-képeiben,  amilyeneket  rend- 
kidolgozásban körülbelül  170-et  hagyott  hátra,  felöleli  az  egész 
hollandiai  életet,  kezdve  lent  a közönséges  korcsmái  jeleneteken,  a műhelyek 
és  a piac  életén  át  az  előkelők  mulatságáig.  Kabinet-festő,  de  a finom  kezelést 
nem  hajtja  túl,  miként  Dou,  sőt  festőiség  és  a képek  szellemi  tartalmának 
tekintetében  jóval  fölötte  áll.  Néha  a Rembrandt-féle  tónusos  kezelést  és 
pompás  fényhomályt  alkalmazza,  majd  meg  kivált  intérieur-képein  lokális 
színeket  használ,  melyeket  kiváló  ízléssel  előkelő,  hűvös  harmóniába  olvaszt 
össze,  anélkül,  hogy  az  egészet  tónusos  bevonással  látná  el.  Ezen  á rend- 
kívül nehéz  kezelési  módon  ismerszik  föl  leggyakrabban.  Emellett  sokszor 
használja  a festőnek  legnagyobb  nehézséget  okozó  tiszta  fehéret  is,  úgy  hogy 
olyik  képe  ma  «krétás»  hatású.  A fénynek  és  árnyéknak  a szabad  (be  nem 
vont)  lokális  színek  révén  való  kimunkálása  kivált  nyugodt,  hideg  világítás- 
ban, csak  a technikailag  tökéletes  művésznek  sikerül ; másnál  rikító  tarka- 
ság lesz  belőle. 

Híresek  Metsu  piaci  képei,  de  az  ezeknél  szereplő  falusi  nép  sohasem 
nyers  vagy  nevetséges,  mint  a « paraszt-festők » legtöbbjénél,  sőt  mindig  tartóz- 
kodó és  helyzetének  megfelelő  formában  jelenik  meg. 

Piaci  képeinek  sorából  való  közölt  képünk  is,  A baromfikereskedő,  és 
pedig  virágzása  legjava  korából  1662-ből.  A bevásárló  fiatal  asszony  Metsu- 
féle  egyfajta  arcával  ugyan  keveset  mond,  de  annál  beszédesebb  rajta  a 
ruházat  anyagszerűségének  megföstése,  atlasz-szoknyája,  prémes  piros  kabátja, 
melyeknek  színei  a mellkendőn  és  a kötényen  is  átragyognak.  Az  öreg 
tyúkász  pompás  feje  egészen  Doura  emlékeztet.  Az  állatok  s a csendélet  a 
nyúllal  szintén  mesteri  módon  vannak  kidolgozva.  A részletek  kiemelése  cél- 
jából igen  ügyesen  használja  föl  az  utcaszöglet  árnyékos  sötétjét,  ahonnan 
jobbfel ől  folyammenti  házsorra  nyílik  kilátás. 

Ez  a műve  és  ellenképei  — pendantjai  — nemcsak  a hollandus,  hanem 
általában  a genre-festésnek  legnépszerűbb  mintáihoz  tartoznak,  mivel  egy 
bizonyos  nép  életének  tükrében  olyan  érzelmeket,  hangulatokat  és  jellemeket 
mutatnak,  melyek  minden  kultúrnéppel  közösek  és  mindenütt  megérthetők. 


g/f.  A baromftkereskedö 

fest.  Gábriel  Metsu 

szül.  1630.  Leydenben,  megh.  1667.  Amsterdamban 

61x45  cm.  fatábla  Drezda,  Királyi  Képtár. 

Netscher 


virágzó  hollandi  genre-festés  igazában  a következő  hét  mes- 
teren nyugszik:  Vermeer  van  Delit,  Ostade,  Steen,  Pieter  de 
Hooch,  Dou,  Metsu  és  Terborch.  Velők  szemben  Netschernél,  az 
előkelő  körök  rendkívül  keresett  festőjénél,  Terborch  (ioo)  tanít- 
ványánál, az  előző  nagy  mesterekre  támaszkodó  sajátságai  mellett 
oly  vonásokat  találni,  melyek  már  erősen  jelzik  az  igazi  hollandus  genre- 
festés  hanyatlását. 

Netscher  a finomabb  társalgó-kép  festője  és  nem  hollandiai  születésű. 
Heidelbergából,  szülővárosából,  korán  Franciaországba  vetődött  s majdnem 
elfranciáskodott ; képei  sokszor  Watteau  (no)  előhirnökeinek  látszanak.  Ter- 
borchtól  tanulta  az  arcképezést  meg 'a  selyemruhák  festését  és  egyben  némi 
szélesebb  ecsetkezelést.  1662  óta  Háagában  élt  és  mint  gazdag  ember  halt  meg. 

Képein  a helyiségek  szőnyegben,  bútorzatban  gazdagok,  színekkel  pom- 
pázók.  Ehelyett  azonban  emberei  minden  gazdag  ruházatuk  mellett  jobbára 
üresek.  Egy  bizonyos  ország  vagy  nép  jelleme  már  nem  ismerszik  meg 
képein ; a közönség,  melynek  dolgozott,  immár  memzetközi,  a hollandus 
vonást  a francia  ízlés  már  meglehetősen  háttérbe  szorította.  Jóllehet  az 
udvar  szolgálatába  nem  szegődött  el,  művészete  mégis  sok  tekintetben  udvari- 
nak mondható. 

Arcképei  a virágzó  barokk  kor  fölfogását  mutatják.  A kérges  tenyerű 
hős  plebejusok  unokái  már  röstelték  származásukat  s a nemesember  képében, 
magatartásában  akarnak  megjelenni  és  hatni.  Fölfogását  mutatja  Szépművé- 
szeti Múzeumunkban  levő  képe,  Lady  Harley  képmása,  de  itt  a barokk 
elemek  (domború-műves  márvány  könyöklő,  perzsa  szőnyeg,  függöny,  park, 
szobor),  természetesen,  jól  illenek  az  előkelő  angol  hölgyhöz. 

Manapság  jobban  érdekelnek  bennünket  a magasabb  körök  életéből 
való  társalgó  képei,  melyeknek  tárgyai : társalgás,  öltözködés,  levélírás,  láto- 
gatások (köztük  Múzeumunkban  A medaillon  átadása  c.  pompás  képe), 
orvosi  vizitek  és  gyakorta  a zene  is. 

Az  utóbbiak  közűi  való  képünk  is,  melynél  föltűnő  éppen  nem  hollandus 
voltával  a magas,  oszlopos  terem,  ahol  az  előkelő  ülő  úr  énekét  a meglehe- 
tősen közömbös  arcú,  de  annál  szebb  ruhás  fiatal  hölgy  állva  kiséri  a zongo- 
rán. Az  alakok  megismétlődnek  Netschernél,  mert  kényelemből  takarékosko- 
dott a modelleken  s ez  a gyakori  ismétlődés  nemcsak  a külső  hasonlatosság, 
a portrészerűség,  rovására  ment,  hanem  típusait  is  egészen  ellaposította.  így 
lesz  az  eredetileg  rideg  és  erővel  teljes,  utóbb  pedig  megcsontosodottan 
kicsinyes  művészet  édeskéssé,  mesterkéltté. 


gg.  Ének  zongor akisérettel 

fest.  Caspar  Netscher 

szül.  1639.  Heidelbergában,  megh.  1684.  Haagában 
59.5x46  cm.  fatábla  Drezda,  Királyi  Képtár. 

De  Heem 


oixandi  mesterek  nevéhez  fűződik  a művészetek  nagy  biro- 
dalmának több  kisebb  országgal  meg  ismét  apróbb  megyékkel 
való  gyarapodása.  így  Hollandiában  született  meg  az  önálló 
« csendélet-kép#  is.  Magyar  neve  a németnek  fordítása;  a francia 
« natúré  morte»-nak,  holt  természetnek  nevezi.  Ezzel  a különös 
névvel  a választékosán  összehordott  élettelen  holmik  művészi  képét  nevezik, 
melyet  egyébként  olykor  egy-egy  élőlény  is  élénkíthet.  Tárgyak  szerint 
aztán  alsóbb  fajtákúl  szokták  külön  megkülönböztetni  a vadász-,  konyha-, 
asztali,  gyümölcs-,  virág-  stb.  csendéletet.  Bármennyire  sülyedt  is  a csendélet- 
kép értéke  a modern  ember  szemében,  a hollandi  effajta  művészetet  bátran 
úgy  foghatjuk  föl,  mint  a szülőföld  széretetének,  a kedélyes  otthon  érzetének 
egyik  következését.  A képeknek,  természetesen,  rajzukkal  és  kompoziciój tik- 
kal művészi  hatásúaknak  is  kellett  lenniök,  mindenekfölött  pedig  a színekben 
rejlő  tónusokkal  és  fényhomállyal  kellett  érvényesülniük.  Erre  való  a csend- 
életnél általában  használt  sötét  háttér,  mely  itt  tisztára  művészi  eszköz  és 
arra  való,  hogy  az  apróbb  dolgokat  kiemelje. 

Jan  Davidsz  de  Heem  Hollandia  legnagyobb  virágfestője.  36  éves  korá- 
ban Utrechtből  Antwerpenbe  költözött  s itt  vette  föl  művészete  Dániel  Segher 
hatása  alatt  előnyére  a vlám  színességet ; a vlám  virágfestők  azidőtájt  egyéb- 
ként is  előrébb  jártak,  mint  a hollandusok.  De  Heem  virágképei  ezóta  szaba- 
dabbakká, színeikben  gazdagabbakká  válnak,  de  emellett  a melegebb  tónus 
és  a fényhomály  még  mindig  a hollandusra  vall. 

Itt  közölt  csodás  képe  gyümölcs-csendélet.  Nem  puszta  természet  ez, 
hanem  a legragyogóbb  művészi  fantázia  alkotása.  Eszünkbe  sem  jut  arról 
kérdezősködni,  hogy  hogyan  került  itt  egybe  a düledező  romok  közé  a sok 
mindenféle  pompás  gyümölcs.  A kapu  ívén  keresztül  napsugár  éri  a gyümölcs- 
rakást és  ad  valami  bűvös-bájos  világítást  a sötét  szögletnek.  Ezúttal  nem 
ember  számára  van  terítve  az  asztal,  hanem  a természet  egész  kis  világának, 
a legjelentéktelenebb  csúszó-mászó  apró  lénykéknek.  Van  itt  egér,  béka, 
gyík,  hernyó,  csigabiga,  pók,  darázs,  légy,  cserebogár,  szarvasbogár,  tücsök, 
szitakötő,  éjjeli  s nappali  lepke,  s ez  mind  élni,  élvezni  akar.  Hogy  a tragi- 
kum se  hiányozzék,  ott  van  a fáról  levert  fészek,  a belőle  kihullott  egyik 
törött  tojással,  mellette  a kiszenvedett  kis  tengelice,  akit  fönt  a száraz  faágon 
sirat  a párja.  A rablót  hiába  keressük.  Szemünk  csak  vissza-visszatér  a fészek 
egyik  szénaszálán  himbálódzó  citrom-lepkéhez,  meg  fönt  a tölgyfa-levélen 
ülő  Atalanta-pilléhez.  Nem  győzzük  eléggé  csodálni  a színek  játékának  bájos 
bokrétáját. 


g6.  Nagy  csendélet  a fészekkel 
fest.  Jan  Davidsz  de  Heem 
szül.  1606.  Utrechtben,  megh.  1683/4.  Antwerpenben 

89x72  cm.  vászon 

Drezda,  Királyi  Képtár. 

Paulus  Potter 


OTTER  a legnagyobb  hollandi  állatfestő.  Táj-  és  csendélet-képek- 
kel jeleskedő  atyjának,  Pieter  Potternak,  révén  jutott  Hals-féle 
behatások  alá,  de  igazában  egy  határozott  mester  tanítványának 
sem  mondható  s az  egyszerű,  természeti  hűség  dolgában  egészen 
a maga  lábán  áll  és  nincs  is  versenytársa.  Tárgyköre  nem 
nagy,  de  fölfogása  biztos,  világos  és  eleven,  ment  minden  frázistól  és  modoros- 
ságtól. És  éppen  ez  az  utóbbi  körülmény  jelöli  ki  helyét  a jóval  jelentősebb 
tárgykörben  mozgó  nagy  mesterek,  Rembrandt,  Hals  és  Ruijsdael  mellé.  Rövid 
ii  éves  művészi  pályáján  százat  jóval  meghaladó  képet  föstött,  valamennyit 
gondosan,  legtöbbjét  a bevégzett  tökéletesség  bélyegével.  Szegényes  viszonyok 
közt,  elbetegesedve  már  29  éves  korában  elhunyt. 

Képei  általában  kisebb  méretűek,  hajszálnyi  pontosságuak,  üde  lokális 
színezetűek ; világításuk  jobbára  hideg,  festményeinek  formája  finom  művészi 
érzékkel  mindig  aíz  adott  tárgyhoz  alkalmazkodik.  A tárgyak  aztán  vagy  egészen 
a közelben  állanak  és  természetesen,  az  utolsó  fűszálig  pontosan  mutatnak 
mindent,  vagy  ha  a távolban  vannak,  ott  is  a messzelátó  szemnek  élesen 
föltűnő  körrajzában  jelennek  meg,  nincs  bennök  semmi  határozatlanság, 
semmi  elmosódás.  Képei  tehát  a valóságnak  tükrei.  Poézisuk  csak  annyiban 
van,  amennyiben  az  egyszerű  természet  iránt  való  vonzalom  ilyest  fölkelthet. 

Jóllehet  szívesen  föstött  életnagyságú  alakokkal  való  nagy  képeket, 
köztük  egy  Oroszlán-vadászatot  is,  festői  tudásának  súlypontja  mégis  a honi 
legelők  idillikus  ábrázolásában,  juhok,  lovak  és  legkivált  marhák  kisméretű 
képeiben  van.  A marhatenyésztésnek  Hollandiában  mindenha  nagy  volt  a 
szerepe.  Az  ország  máig  is  nagy  majorsághoz  hasonlít.  A halmokat  és  völ- 
gyeket puha  pázsitszőnyeg  takarja,  mindenfelé  szép  tiszta  szarvasmarháktól 
népes  legelők  terülnek  el.  Ennek  a világnak  utólérhetetlen  festője  Potter, 
aki  marháiban  nem  pusztán  a lassú,  nehéz  járású  fajt  adja  meg,  hanem 
szinte  az  «egyéniség»-ét  is  ki  tudja  fejezni. 

Vannak  tájképei  is  állati  staffage-zsal,  de  legkiválóbb  alkotásai  az 
állatképek,  melyeknél  a tájkép  csak  staffage. 

Közülök  való  képünk  is.  Eőalakja  a gyönge  rövidülésben  a szabad  ég 
elé  helyezett  pompás  tarka  tehén,  mely  színével  is  kitűnik ; hosszú  for- 
mája finom  mérlegeléssel  megismétlődik  az  egész  kép  elnyújtott  alakjában 
is  és  egymaga  adja  meg  a jobb  oldalon  természetes  módon  összeverődött 
(de  voltaképpen  nagy  tudással  megkomponált)  csoportnak  az  ellensúlyát. 
Tavaszi,  könnyű  lombozatú  fák,  a fűszálaival  szinte  megolvasható  zöld  legelő, 
fölötte  a hűvös,  felhőpárás  messzi  ég,  ez  a Potter  igazi  hazája,  amilyennek 
manapság  is  látszik. 


p/.  Tehenek  a legelőn 

74  cm.  fatábla  fest.  PAULUS  PoTTER,  szül.  1625.  Enkhuizenben,  megh.  1654.  Amsterdamban  Kassel,  Királyi  Képtár. 


98. 


Aalbert  Cuijp 


zoros  értelemben  vett  tájképfestőkön  kívül  nagy  számmal  van- 
nak Hollandiában  olyanok,  akik  a vidék  képét  állatokkal  ele- 
venítik és  pedig  olymódon,  hogy  érdeklődésünket  éppen  ezek 
a mellékes  dísznek,  staífage-nak  szánt  állat-alakok  vonják 
magukra.  így  Wouwermann  (103),  aki  legszívesebben  a lovat, 
Paul  Potter  (97),  Berchem  és  Adriáén  van  dér  Velde  (90),  akik  meg  inkább 
a szarvasmarhát  alkalmazzák  tájképeiken.  Ezek  mind  haarlemiak  vagy  amster- 
dámiak.  Külön  helyet  foglal  el  a dordrechti  Aalbert  Cuijp  (olv.  kojp),  Jacob 
Gerritsz  Cuijp  fia,  aki  főképp  teheneiről  híresült  el,  melyek  számos  tájképén 
előfordúlnak.  De  főérdemét  nem  ezek  teszik,  hanem  önálló  jelentőségű  táj- 
részletei, melyekben  kivált  a légköri  hangulat,  a napfény  és  a víz  ábrázolá- 
sában tanítójával,  Jan  van  Goijennel  (86)  vetekszik  ; művészi  finomságait  és 
a vidékek  ragyogó  összhatását  a többi  tájképezők  meg  sem  kísértették. 
Nagy  vonású  festő,  aki  rövidítve,  összesítve  komponál  s képeire  a tüzes  fény- 
nek egész  árját  zúdítja,  amelyben  aztán  a részletek  és  a formák  fokozatosan 
szertefoszlanák,  úgy  hogy  képei  sokszor  az  olasz  tájak  hatásával  bírnak. 
Anélkül,  hogy  a jobbára  Maas-menti  vidék  formáit  megváltoztatná,  ezeket 
mégis  rendesen  visszaszorítja  s a színre  és  fényre  teszi  a fősúlyt,  s festményei- 
nek mindig  ez  a világos  ismertető  jele.  Képei  nagyobbrészt  Angliába  vándorol- 
tak, ahol  jobban  meg  tudták  őket  böcsülni,  mint  hazájában;  három  képét 
Szépművészeti  Múzeumunk  is  bírja,  köztük  egyet  a jellegzetes  tehenekkel. 

Képünkön  a nap  balfelől  már  nyugtán  van  és  aranyos  fényét  egész 
teljében  ráönti  a könnyű  fellegekre,  a folyóra,  a bárkákra  és  az  előtérbeli 
magas  hegyre.  Túlnan  a város  és  a háttér  fokozatosan  egészen  beleolvad  a 
narancs-sárga  ég  szende  tüzébe,  csak  elől  a meredek  part  árnyékában  érvé- 
nyesül még  a gyér  bokrok  lokális  zöld  színe.  A tehenek  éé  a pásztor  sil- 
houette-je  mintegy  aranyba  foglaltan  emelődik  el  a víztől  és  földtől.  Az  egész 
egy  darab  átszellemült  természet,  szinte  olaszos  hatású,  de  ilyest  bőven  lát- 
hatott a művész  szülőföldje  Maasmenti  partjain  is. 


A Képírás  Regi  Nagy  Mesterei.  13. 


30  x 39  cm.  tölgyfatábla 
Berlin, 

Kaiser  Friedrich-Museum. 


99. 


Salomon  Koninck 


Konincknak  sziklára  támaszkodó,  életnagyságú  remetéje, 
i sűrű,  erdős  lomb  homályában  elmerülve  olvas,  egyike 
ai  képtár  sokat  megcsodált  képeinek.  Nem  győzik  eléggé 
i arcának  ráncait,  kezének  kitüremlő  ereit,  a szakái 
finom  kezelését,  a csalódásig  hű  elnyűtt  könyvet,  ennek 
megpuhult  bőrkötését,  a gyűrött  lapok  finom  írását  stb.  stb.  Amit  Rembrandt 
legrégibb  leydeni  tanítványa,  a finom  ecsetű  Gerard  Dou  egészen  apró  képe- 
ken szokott  feldolgozni,  azt  itt  nagyított  formában  adja  egy  másik  művész, 
aki  szintén  Rembrandt  hatása  alatt  áll ; erre  vall  a képnek  kellemes,  meleg- 
barna tónusa  is. 

De  maga  a tárgy  megválasztása  is  Rembrandtra  utal,  akinél  gyakrabban 
találni  olvasó,  ájtatoskodó  vagy  elmélkedő  remetéket,  többször  valami  intérieur 
staffage-aként.  Hány  szemlélőnek  jutott  vájjon  eszébe  e képpel  szemben  az 
a kérdés  : hogyan  olvashatja  a kényelmes,  szinte  előkelőén  hanyag  tartású 
öreg  remete  akkora  távolságról,  szemüveg  nélkül  a könyv  apróbetűs  írását? 
A művész,  ha  lelkiismeretes  megfigyelője  a természetnek,  ilyesmire  is  gon- 
dolni szokott,  meggörbíti  a gyöngeszemű  olvasó  hátát,  vagy  pápaszemet 
tesz  orrára  ; Quentin  Massys-n  és  Düreren  kezdve  Gerard  Dou-ig  így  járnak 
el  az  igazi  realisták ; az  ál- realisták  erre  nem  vetnek  ügyet  és  csak  hajfürtö- 
ket meg  arcredőket  föstenek. 

Nos,  az  amsterdámi  Salomon  Koninck  minden  aprólékos  finomsága 
mellett  is  csak  szellem  és  eszmélkedés  nélkül  való  külső  utánzója  Rembrandt- 
nak. Jelentősége  pusztán  technikai  készültségében,  finom  színeiben  és  még 
finomabb  rajzában  van.  Tíz  évvel  fiatalabb  unokaöccse,  Philips  de  Koninck, 
tájfestő,  önálló  irányú,  jóval  jelentősebb  tanítványa  volt  az  amsterdámi  nagy 
mesternek.  (Ph.) 


ATOMON 
| amint  ; 

121X99-5  cm.  vászon 


gg.  A remete 

fest.  Salomon  Koninck 

szül.  1609.  Amsterdamban,  megh.  ugyanott  1656. 

Drezda,  Királyi  Képtár. 


100. 


Terborch 


ERBORCH  egyike  a legtöbbet  emlegetett  hollandus  genre-festők- 
nek.  Szerény  vidéki  szülővárosából  Haarlembe  költözvén,  Frans 
Hals  körébe  jutott  és  az  ő hatása  alatt  fejlődött  ki  művészi 
tehetsége.  Majd  nagy  utazásokat  tett  Angliába,  Olaszországba, 
sőt  Madridba  is  ellátogatott,  fölszedegetve  magába  a nágy 
mesterektől  mindazt,  amit  egyéniségéhez  átformálhatott,  de  valójában  a maga 
ura  maradt  mindvégig.  Leküzdötte  a régi  hollandus  arcképezők  túlságosan 
helyi  zamatú  korlátoltságát,  Rembrandt  poétikus  fölfogásával  szemben  állha- 
tatos maradt  és  a fényhomályból  csak  mérséklettel  veszi  ki  részét.  A barokk 
viselet  és  az  ellenállhatatlanul  betörő  olasz-francia  modorosság,  melynek  későbbi 
kortársai  mind  alávetették  magukat,  hatástalanul  haladt  el  mellette.  Mint 
arcképfestőt  a 30.  számú  képnél  Holbeynnal  kapcsolatosan  jellemeztük. 

Itt  közölt  « társalgó-képén#  egy  fiatal  hölgy  a ma  már  divatja  múlt  térd- 
hegedűn (viola  a gambán)  játszik.  Háttal  fordúl  felénk,  de  kecses  alakjából, 
nyakának  és  félarcának  finom  körrajzából,  a fülén  kacérkodó  nagy  gyöngy- 
ből, gyönyörű  selyem  ruhájából  még  szemtől-szembe  is  magunk  elé  véljük 
varázsolhatni  a leány  egész  bájos  alakját.  Egy  másik  hölgy  hátrább  ül  a fal  előtt 
és  a vékonylábú  spinetten  kíséri  az  előbbinek  játékát ; lesüti  szemeit,  sem 
ő,  sem  társnője  nem  törődik  a kép  szemlélőjével.  Nem  úgy,  mint  arcképnek 
készült  festményeken,  ahol  az  alakok  a képből  való  kitekintésükkel  vonják 
magukra  figyelmünket.  Emitt  nincs  szükség  ilyesmire,  a festmény  pusztán 
két  egymást  megértő  alak  bizalmas  együttlétét  akarja  megmutatni ; nincs 
itt  semmi  novella-szerűség,  semmi  kitalálni  való  dolog,  mint  számos  más 
genre-képen,  melyekhez  egész  elbeszéléseket  lehet  hozzákomponálni.  (V,  ö. 
a Szépművészeti  Múzeum  Trombitását) . Terborch  más  képein  több  minden- 
féle van,  ami  gondolkodásra  hí  föl,  emitt  mindössze  még  a háttéri  gyönge- 
lábú széket,  fölötte  egy  tengeri  képet  s a másik  falon  egy  tükröt  látunk. 
Ami  azonban  ellenállhatatlanul  megragad,  az  a szinte  meghökkentő  biztosság, 
mellyel  az  elől  ülő  hölgy  atlaszruhája  van  megföstve  ; majdnem  hallani  véljük 
suhogását.  Terborchnak  egymagában  álló  fehér  atlaszát  épp  oly  páratlan 
mintának  emlegetik,  mint  Wouwerman  szürke  lovát.  (103). 

Az  első  alakkal  szemben  alig  tűnik  föl,  hogy  a hátulsó  nő  mintha  emlé- 
kezetből volna  belekomponálva  a képbe ; mintha  nem  volna  elég  helye  a fal 
előtt ; tekintetünket  mindig  a remekül  megföstött  főalak  vonja  magára. 


ioo.  A hangverseny 

fest.  Gerard  Terborch 

szül.  1617.  Zwolléban,  megh.  1681.  Deventerben 

56x44  cm.  fatábla  Berlin,  Kaiser  Friedrich-Museum. 


101. 


Jacob  van  Ruijsdael 

EMCSAK  Hollandiának,  hanem  egyben  minden  népek  és  idők 
egyik  legnagyobb  tájfestője  Jacob  van  Ruijsdael.  Hogyha  Van 
Goijen  (86)  későbbi  műveiben  igazi  poétája  a fénynek  és  a 
légkör  hangulatának,  akkor  Ruijsdael  viszont  a mély  érzések 
költője,  aki  tájképeinek  komoly  alaphangját  sokszor  a tragikus 
hangulatosságig  fokozza.  Képein  minden  fának,  minden  egyes  kőnek  mintha 
élete  volna,  tőlünk  megérthető  nyelven  beszél  lelkűnkhöz  és  ringat  abba  a 
hangulatba,  amelyet  a művész  öntött  képébe.  Szoros  tárgykörében  maradva 
is  rendkívül  sokoldalú  és  termékeny  festő.  Tárgyai : a fövenyes  tengerpart, 
víz  és  erdő,  északvidéki  vízesések,  (ilyeneket  valószinüleg  látatlanba  festett 
a kor  ízlésének  kedvéért)  aztán  városképek,  terek  épületekkel,  sőt  kitűnő 
tengeri  képek  is.  Föltűnő,  hogy  csak  magát  a tájképet  csinálja  maga,  az  ala- 
kokat (épp  úgy,  mint  Wijnants)  mással,  Wouwermannal  (103),  majd  később 
Adriáén  van  dér  Veidével  (90)  fösteti  meg. 

Régebben  inkább  Rembrandt  módjára  megkomponált  nagyobb  képeit 
becsülték,  köztük  legkivált  a drezdai  galleria  híres  Zsidótemetőjét,  melyből 
ki  vélték  olvashatni  a «boldogságért  kiáltozó  megcsalt  szívnek  szenvedélyes 
fölindulását,  a lemondás  fájdalmas  melancholiáját».  Ezek  kétségkívül  szintén 
rendkívül  érdekesek,  de  nem  legjobb  művei. 

Sokkal  magasabban  állnak  manapság  az  ő kisebb  képei,  a maga  sze- 
mével látott  táj -portrék,  melyekben  szintén  megvan  az  ő egész  lelke,  mély 
kedélye,  komoly,  néha  búskomor  hangulata. 

Ezek  sorából  való  közölt  képünk  is : egy  igazi  bükkös,  kiáradt  mocsa- 
rával és  a művész  borongós  leikétől  nem  várt,  szokatlan,  derültebb  világításá- 
val (a  lomb  zöld  színe  már  megfakúlt).  A kissé  nyughatatlan  vadászjelenetet, 
melyről  a kép  nevét  vette,  Adriáén  van  dér  Velde  komponálta  belé. 


102.  Jacob  van  Ruijsdael 


a.ncsak  minden  komponálás  nélkül  való  Ruijsdael-féle  igazi 
ij -képmás  a Haarlem  látóképét  mutató  kis  festmény.  Az  over- 
;en-i  homokbuckáról  nézve,  a város  meglehetősen  távol  látszik 
háttérben,  mindazonáltal  pirosán  világító  fedeleikkel  majd- 
sm  egyenkint  fölismerhetők  a házak,  mindenekfölött  a város 
emlékjele,  a hatalmas  templom  az  ő huszártornyával ; az  előtérbeli  réteken 
hosszú  vászonvégeket  fehérítenek,  fölleges  ege  rendkívül  magas.  Az  erőseb- 
ben hangsúlyozott  architektúra,  továbbá  az  emberi  tevékenység  világos  jelei 
s az  eleven  kis  staffage  elűzték  a másfajta  képein  oly  gyakori  mélabús  hangu- 
latot ; egy-egy  napfényes  csík  valósággal  földeríti  a képet. 

Szülővárosáról  való  enemű,  körülbelül  húszra  rúgó  képeit  és  velők 
általában  a nyitott  sík  vidékeket  ábrázoló,  derültebb  hangulatú  korábbi 
műveit  csak  alig  félszázad  óta  kezdik  igazi  értékük  szerint  becsülni.  A kora- 
beli közönségnek  nem  volt  érzéke  az  ilyen  egyszerű  igazságokhoz,  figyelemre 
sem  méltó  közönséges  munkáknak  nézték  őket.  Mikor  aztán  a még  alig 
harminc  éves  művész  Amsterdámba  költözött,  hogy  megélhessen,  a közönség 
ízlésének  jobban  megfelelő  erdős,  vízi  sőt  hegyi  tájképekre  adta  magát.  De 
anyagilag  ezekkel  sem  tudott  zöld  ágra  vergődni.  Miután  Amsterdámból  még 
elszegényedett  atyjának,  egy  kép-  és  keretkereskedőnek,  összes  adósságait 
magára  vállalta,  s ezzel  őt  a teljes  tönkrejutástól  megmentette,  maga  is  el- 
hagyatva szegényen  tért  vissza  1681-ben  szülővárosába,  ahol  a szegények 
házában  fejezte  be  szomorú,  munkás  életét.  Körülbelül  460  képét  emlegetnek, 
közülök  egy  újabb  időben  96,000  koronán  kelt  el.  Jóval  szerencsésebb  volt 
nála  nagybátyja  és  tanítója  a hasonló  arányban  működő  Salomon  Ruysdael, 
akinek  Haarlemben  tisztességesen  jövedelmező  műterme  volt. 

Múzeumunkban  Salomon  Ruysdaeltől  öt,  Jacobtól  azonban  csak  egy 
hiteles  kép  van,  egy  Erdei  tó. 


52x65  cm.  vászon 
Berlin, 

Kaiser  Friedrich-Museum. 


103. 


Wouwerman 


özönsÉGESEN  kitűnő  lófestőnek  emlegetik  Wouwermant  (olv. 
vauerman)  igazában  ő is  tájfestő,  de  az  előzőknél  szerencsésebb. 
A figurálirajzs  bán  Frans  Hals  tanítványa  és  tájképeinek  staf- 
fage-ául  legtöbbször  a ló  és  a lovascsoport  szerepel ; különösen 
kedveli  a fehér  vagy  szürke  lovat,  mely  alkalmas,  pikáns,  vilá- 
gos foltul  szolgál  képeinek,  egyéb  állatainak  és  személyeinek  rajza  is  mindig 
biztos  és  elegáns.  Ezeknél,  természetesen,  nem  az  arcképi  hűségre  tekint,  hanem 
arra,  hogy  a tájrészletet  élénkítsék  ; képeinek  hatása  első  sorban  minden  rész- 
letnek kellemes  összecsengésén  alapul.  És  mennél  egyszerűbb,  mennél  kevésbbé 
igyekszik  érdekessé  lenni,  annál  jobban  elégít  ki.  A hollandiai  élet  köznapi 
jelenetei  jobban  sikerülnek  neki,  mint  későbbi,  követelőén  föllépő,  puskapor- 
füstös csataképei,  melyeknek  alakja  is  jobbára  nagyobb.  Képei  kicsiny  voltának 
arányában  finomodik  művészete  is,  melyet  szoros  értelemben  « kabinet-festés  »- 
nek  vehetni,  v.  i.  képei  nem  múzeumok  nagy  termeibe,  hanem  lakályos  kisebb 
szobákba  vannak  szánva. 

Kolorizmusának  fejlődésében  Wouwermannál  is  megtaláljuk  azt  a két 
fokot,  melyet  már  más  hollandus  festőknél  is  észleltünk,  hogy  t.  i korai 
képei  még  erősen  lokális  színűek,  majd  lassacskán  bizonyos  általános,  ara- 
nyosan meleg  vagy  ezüstösen  hideg  alaptónus  jut  érvényre,  anélkül  azon- 
ban, hogy  a tárgyak  színbeli  erejöket  elveszítenék,  s ez  a finom  művészi 
játék  adja  meg  képeinek  valódi  báját.  Végezetül  aztán  a bámulatosan  ter- 
mékeny művész  — képeinek  számát  ezerre  teszik  — gyári  módra,  szinte 
hanyagul  termel,  közben  ismét  egy-egy  remekművet  alkotva. 

Képei  mindig  nagy  keresletnek  örvendtek  ; egy  «jó  Wouwerman#  manap- 
ság ritkaság-számba  megy  és  ára  rendkívül  magas,  ha  ugyan  vásárra  kerül, 
mert  legjobb  képeit  a régi  nagy  képtárak  őrzik.  Szemben  a berlini  múzeum- 
mal, melyben  mindössze  hat  képe  van,  Szépművészeti  Múzeumunk  is  elég 
szerencsés  két  Wouwermant  bírhatni : a Lóiskolát  és  a Fürdőt. 

Képünk  a legjava  műveiből  való.  Kis  formája  is  arra  vall,  hogy 
«kabinet-darab»,  amire  egyébként  a középtér  tónusa  is  utal.  A tárgyaiban 
magától  értetődő,  népszerű  művész  ezen  a képén  séjn  szorul  bővebb  magya- 
rázatra. Mindössze  a rendkívül  gazdag  staffage  elsorolására  szorítkozunk,  hogy 
semmi  se  kerülje  el  figyelmünket.  Van  itt  útszéli,  düledező  kovácsműhely 
a hozzávaló  személyzettel,  kecskefogat,  köszörülő  fiú,  kutya,  tyúk,  kacsa,  gyü- 
mölcs-árús  kofa,  a középtérben  egy  pompás  tónusú  lovas  és  paraszt-kordé, 
elől  egy  másik  lovas  s mindenekfölött  a gyönyörű  «tarka»,  minden  egyenkint 
a maga  helyén  tónusban,  rajzban  és  színben,  biztosan  és  finoman  kezelve. 

Wouwerman  idejében  már  az  új  előkelő  olasz-francia  ízlés  kezdett 
lábra  kapni,  és  akárhány  hollandus  figurális  tájfestő,  aki  a régi  hagyomá- 
nyokhoz hű  maradt  s akit  ma  jó  pénzen  vásárolnánk  meg,  akkortájt  alig 
tudott  megélni ; ezekkel  szemben  Wouwerman  mindvégig  értett  hozzá,  hogy 
közönségét  az  olasz-francia  előkelőség  nélkül  is  megnyerje  és  megtartsa 
magának. 


ioj.  A « tarka*  a kovácsmühely  előtt 
fest.  Philips  Wouwerman 
szül.  1619.  Haarlemben,  meg-h.  ugyanott  1668. 


33x37  cm.  fatábla 


Kassel,  Királyi  Képtár. 

Meindert  Hobbema 


Eindert  Hobbemának,  a régi  Hollandia  utolsó  eredeti  tájfes- 
tőjének, életében  szintén  csekély  megbecsülés  jutott  osztály- 
részéül. Jóval  később  az  angolok  hozták  divatba  s azóta  rend- 
kívül magas  áron  kelnek  el  képei.  Volt  idő,  amikor  a művészt 
tanítója  és  atyai  barátja,  Jacob  Ruijsdael,  fölébe  helyezték.  De 
ennyit  nem  érdemel  meg.  — Hobbema  Ruijsdaellal  szemben  egyoldalúbb, 
a kimunkálásban,  a hangulatkeltésben  kevésbbé  finom,  fantáziája  nem  oly 
gazdag,  mindenekfölött  nem  költő,  aki  eszmélődésre  és  álmodozásra  hína 
föl ; mint  Ruijsdael.  Legjobb  képeivel  mindazonáltal  a kifejezés  egészét 
tekintve  nemcsak  megközelíti  mintáját,  hanem,  mint  kitűnő  megfigyelő,  a 
természet  esetlegességeinek  ábrázolásában  olykor  fölébe  is  kerekedik.  Ehhez 
hozzávehetjük  még,  hogy  egyes  képeinek  meglepő  hatásában  valósággal 
előfutárja  a későbbi  tájképi  realizmusnak.  A londoni  National  Galleryben 
levő  Middelharnisi  kőrisfasora  legalább  uralkodó  egyenes  vonalaival  majd- 
nem egészen  modern  hatású  tájkép. 

Szűk  tárgyköre  : erdős  vidék  tisztással  vagy  távoli  falura  nyíló  kilátás- 
sal, lomboktól  beárnyékolt  kunyhók  és  híres  Vízimalmai,  amilyeneket  szülő- 
városa, Amsterdam,  közelében  körülbelül  egy  tucatot  föstött,  sokszor  alig 
észrevehető,  de  mindig  tetszetős  változtatással.  Mesterével  szemben  Hobbema 
mindig  kissé  nehézkes,  homályos ; fái  kevésbbé  egyéniek,  silhouette-jök  nem 
oly  finom,  kilátásai  kevésbbé  világosak. 

Valószínű,  hogy  későbbi  éveiben  általán  keveset  dolgozott,  hanem  sze- 
rényen, csekély  jövedelmű  adószedői  hivatalából  éldegélt. 

Művei  éppúgy,  mint  Ruijsdaeléi  az  immár  elhatalmosodott  olasz  irány- 
zat nyomaitól  egyáltalán  teljesen  mentek  ; mindketten  végig  a honi,  eredeti 
tájfestés  képviselői  maradtak.  Hobbema  tehetsége  is  erős  volt,  de  élete  körül- 
ményei megakadályozták  teljes  kifejlődésében.  Innen  magyarázható  meg 
képeinek  kis  száma  és  kidolgozásbeli  egyenetlensége,  továbbá  több  rosszúl 
sikerült  műve  s a sokszor  kelletlen  staífage. 

Legjobb  képei  Angliába  vándoroltak.  Vízimalmaiból,  melyek  közt  legszebb 
a Louvre-beli,  az  itt  közölt  drezdai  példány  egyike  a kevésbbé  híreseknek. 


io/).  Jájkép  a vízimalommal 
fest.  Meindert  Hobbema 

59.5x84.5  cm,  fatábla  szül.  1638.  Amsterdamban,  megh.  ugyanott  1709.  Drezda,  Királyi  Képtár. 

Jan  Weenix 


gyike  a leghíresebb  vadászcsendélet-festőknek.  Hogy  hosszú 
művészi  pályáján  más  téren  is  működött,  mutatja  Szépművészeti 
Múzeumunkban  levő  öt  képe,  köztük  bárom  portré,  kettő  pedig 
állatkép.  Figurális  tájképekkel  kezdte  egészen  atyjának,  Jan 
Baptist  Weenixnek,  modorában,  akitől  szintén  van  egy  Antik 
romokat  ábrázoló  képünk  Múzeumunkban.  — Utóbb  sokat  keresett  dekoratív 
festő  volt  Amsterdámban,  ahova  szülővárosából,  Utrechtből,  korán  átköltözött. 
Föltűnő  ezek  között  néhány  « társalgó-kép »,  mely  sajátos  elrendezésével  és 
hangulatával  a rokokó  művészet  nagy  Watteau-jára  (iio)  készít  elő. 

Igazi  tere  azonban  a Vadász-csendélet  lett,  melyre  pompásabbnál  pom- 
pásabb  példákat  adott.  Effajta  képeit  benépesítő  rengeteg  számú  alakjai  közt 
vannak  élő  állatok,  madarak,  ebek,  egy  majom,  melyet,  úgy  látszik,  házában 
tartott,  aztán  edények,  vadász- eszközök,  gyümölcsök,  virágok.  Főtárgya  ilyen- 
kor rendesen  a hátsó  lábánál  fölakasztott,  elejtett  nyúl  vagy  vaddisznó, 
hattyú,  esetleg  lúd.  Mindezek  jobbára  a szabadba  vannak  kihelyezve,  fák 
alá,  szobrok,  szökőkutak  vagy  barokk  stílű  állványok,  vázák  szomszédságában. 
A részletek  kidolgozása,  kivált  a tollazatban  rendkívül  gondos,  a nyúl  hasán 
a puha  szőr  főképp  kisebb  képein  bámulatos  finomságú.  Természete  szerint 
Weenix  különben  is  aprószer-festő,  mint  általán  a hollandus  csendélet-festők, 
akik  közül  legyen  szabad  e helyen  Andrea  Benedettinek  és  Jan  van  dér 
Heydének  Múzeumunkban  őrzött  Csendéleteire  utalnunk.  Weenix  aprólékos 
kidolgozású  képein  kívül  tágas  ebédlők  falaira  szánt  nagyobb  csendélet- 
képeket is  föstött,  melyeket  nagyobb  távolságról,  mint  dekoratív  festményeket 
is  jól  lehet  élvezni,  noha  olyik  néha  túlságosan  hanyag  kezelésével  már  a 
hanyatló  kor  festőjére  vall.  A tárgyak  elrendezése  azonban  mindig  finom 
ízlésről  tanúskodik. 

A drezdai  képtárban  őrzött  pompás  Vadász-csendéletképünk  egyideig 
egy  velencei  palota  dísze  volt. 


ioy.  Nagy  csendélet  az  elejtett  nyállal 

130x170  cm.  vászon  fest.  JAN  WEENIX,  szül.  1640.  Amsterdámban,  megh.  ugyanott  1719.  Drezda,  Királyi  Képtár. 

Adriáén  van  dér  WeríF 


a hollandi  képírás  utolsó  képviselőjének  vehető,  noha 
hollandus  vonás  már  alig  van  műveiben  ; ő már  egész 
vei  a Hollandiában  elhatalmasodott  franciás  « udvari#  stílus 
— A hazai  genre-kép  és  a kendőzetlen  tájkép  a túlfino- 
társaság  szemében  valami  nagyon  alacsony  fokon  álló 
művészet  volt.  Minek  azt  lefösteni  — így  gondolkoztak  az  1672  iki  francia 
invázió  óta  államiságukban  erősen  szorongatott  hollandi  polgárok  — amit 
mindennap  magunk  előtt  látunk,  s ami  tökéletlen  voltával  amúgy  is  inkább 
csak  boszuságot  okoz.  Hiszen  a klasszikus  ókor  réges-régen  megmutatta,  mi 
az  igazi,  az  érdekes,  a tanulságos  szép.  Mi  mindent  lehet  egy-egy  mitho- 
logiai  jelenetből  vagy  ókori  történeti  képből  tanulni  szemben  a parasztképek- 
kel meg  legelők  rajzával ! S ezt  a szép  klasszikus  művészetet  most  készen 
lehetett  kapni  Franciaországból,  ez  aztán  előkelő  is  volt,  amilyennek  óhajtották. 

A tárgykörrel  együtt  megváltozik  az  előadás  módja  is.  Nem  kívánják 
többé  a jellegzetest,  hanem  a nagyság,  az  általánosság  vonásainak  kell  immár 
mindenen  uralkodniok. 

Ennek  az  elfranciásodott  iránynak  sokat  keresett  képviselője  Adriáén 
van  dér  WeríF,  aki  eleinte  szintén  finom  ecsetű  festőnek  indult  meg,  de  a kor 
ízlésének  megfelelően  mihamar  áttért  a széles  vonású  nagy  képekre  és 
mennyezet-festményekre.  Tárgyköre  az  említett  mithologiai  és  bibliai,  és 
gyakran  ismétli  magát.  Föstött  arcképeket  is,  közülök  való  a Szépművészeti 
Múzeum  Női  képmása.  A jellegzetességet  nála  bizonyos  általános  előkelőség 
váltja  föl ; az  anyagszerűség  is  legföljebb  ott  lép  előtérbe,  ahol  a selyemnek 
megkülönböztetéséről  van  szó,  egyébként  a festékkezelés  zománcszerűen 
ömledő,  mint  a porcellánnál,  a bőr  olyan,  mint  az  elefántcsont. 

S ezzel  a művészetével  Van  dér  WeríF  boldogan  és  gazdagon  élt,  mint 
egyetlen  hollandi  festő  sem,  sőt  János  Vilmos,  pfalzi  választófejedelem,  Düssel- 
dorfban udvari  festőjének  tette  és  lovaggá  is  ütötte. 

Itt  közölt  képe  előnyösebb  oldaláról  mutatja  a művészt,  persze  ennél 
sem  szabad  elvárnunk,  hogy  a jelenetet,  Ábrahám  feleségének,  Hágárnak,  a 
pusztába  való  kitaszítását  érzéssel  fogja  föl  és  megindító  komolysággal  vará- 
zsolja szemünk  elé.  Hágár  itt  akadémikus  szabályossággal  megrajzolt  szobor- 
szerű szép  nő,  aki  éppoly  jogosan  lehetne  Juno  vagy  Diána.  Gyönyörű,  telt 
karját  és  illetve  ingének  egyik  csücskét  keresett,  szomorú  gesztussal  emeli 
félig  látható  arcához.  Ábrahám  méltóságos  megjelenésében  is  több  a szín- 
padiasság, mint  a szomorú  vonás ; a többi  alak  csak  képtöltelék.  S a jelenet 
barokk  stílű  oszlopcsarnok  előtt  játszódik  le.  Rajza  főképp  a két  főalaknál 
biztos  és  szépen  alakuló,  színezése  a művészi  kezelésű  fényhomállyal  a már 
említett  porcellánszerűen  ömledő. 


ioó.  Hágár  kitaszítása 
fest.  Adriáén  van  dér  Werff 
szül.  1659.  Rotterdam  mellett,  meghalt  1722.  Rotterdamban 


87.5x69.5  cm.  vászon  Drezda,  Királyi  Képtár 


A Képírás  Régi  Nagy  Mesterei.  14. 

Dolci 


arlo  Dolci  a nagy  firenzei  festők  későn  született  epigonja. 
Firenze  volt  születésének  és  működésének  tere,  de  művészeté- 
ben már  alig  van  valami,  ami  a nagy  firenzei  képírás  jellegzetes 
vonásaira  emlékeztetne.  — Dolci  a XVII.  század  szülötte,  ami- 
kor az  olasz  renaissance  már  rég  kimondotta  utolsó  szavát, 
és  már  csak  az  eklekticizmus,  az  innen-onnan  való  válogatás,  alkotott  vala- 
mire való  műveket.  Itt  volt  az  olasz  művészek  szeme  előtt  elhíresült  és 
sokfelé  ismeretes  műveikben  Ráffael  bája,  Lionardo  kelleme,  Correggio  bűvös 
fényhomálya,  s ezekből  kiki  azt  vette  át,  ami  természetének  legjobban  meg- 
felelt. Ezeket  a művészeket  a műtörténet,  természetesen,  nem  állíthatja  valami 
magas  polcra,  de  rengeteg  számuk  és  könnyebb  hozzáférhetőségük  hosszú 
életet  biztosított  számukra  az  igazi  nagy  művészek  alkotásaihoz  nehezebben 
jutó  nagyközönség  szemében.  Körülbelül  úgy  vagyunk  velők,  mint  amikor 
más  művészeteknél  is  ezek  késői  másodhaj  tás&it  veszik  igazi  nagy  művészet- 
nek, elfelejtkezvén  róla,  hogy  itt  csak  az  epigonok  játszi,  könnyed  utánzó 
munkájáról  van  szó,  amely  mögött  a hozzáértő  mindig  megtalálja  a valódi 
művészt,  szakasztott  úgy,  mint  mikor  a gótika  netovábbjának  dicsőítették 
ennek  XV.  századi  túlhajtásait. 

Firenzében,  mely  mindenha  a plasztikus  rajzot  művelte  s a lélek  gyön- 
gédebb,  érzelmesebb  oldalának  kifejezésére  nem  igen  törekedett,  Dolci  édes- 
kés, sokszor  érzelgős  képei  mindenesetre  újítás-számba  mennek.  Ezek  nagy 
tehetségre  nem  vallanak,  azonban  gondosan  megföstött  kis  képei,  kivált  ha 
női  alak  van  rajtok,  már  nagyfokú  technikai  bevégzettségüknél  fogva  is 
finomabb  alkotásai  a késői  olasz  művésztenek,  és  méltán  lett  Dolci  főképp 
a női  nem  kedvelt  festője,  bár  tárgyköre  meglehetősen  korlátolt  és  a találé- 
konyság sem  erős  oldala. 

A szent  mártir,  aki  egyébként  csak  nimbuszáról,  a liliomokról  és  az 
orgonáról  ismerszik  föl  (mely  utóbbinak  föltalálójáúl  emlegeti  a legenda) 
itt  voltaképpen  szép  világi  hölgy.  Legföljebb  csak  arról  győződhetünk  meg 
az  idealizált,  de  általános  vonásokból,  hogy  nem  határozott  portréval  állunk 
szemközt.  A templomi  képből,  amilyen  pl.  Ráffael  Szent  Cecíliája , szobába, 
talán  zeneszobába  való  genrekép-féle  lett.  Azonban  anélkül,  hogy  mélyebb 
szellemi  tartalmat  keresnénk  benne,  gondos  rajza  és  színeinek  pompás  ragyo- 
gása határozottan  magas  műélvezetet  ad,  s egyben  a művészt  is  fejlődése 
legfölsőbb  fokán  mutatja. 

Szépművészeti  Múzeumunk  egy  szép  Mária- képet  bír  tőle. 


j 107.  Szent  Cecilig  \ 

| fest.  Carlo  Dolci 

j 96.5x81  cm.  vászon  szül.  1616.  Firenzében,  megh.  ugyanott  1686.  Drezda,  Királyi  Képtár.  I 


108.  Tiepolo 

intoretto  és  Veronese  után  (45  és  46)  tovább  megfigyelni  a 
velencei  iskola  életét,  kevéssé  hálás  dolog.  A művészek  fő 
működési  tere  a XVII.  századig  a Doge-palota  marad,  ahol 
nyomon  követhető  Tintoretto  lélektelen  utánzása.  Másrészről 
Veronese  színessége  továbbra  is  ösztönzésül  szolgált  és  majd- 
nem napjainkig  tekintélyes  magaslaton  tartotta  fönn  a velencei  iskolát.  — 
Tiepolo  a XVII.  századi  Olaszország  legnagyobb  dekoratív  festője,  a velencei 
iskolának  utolsó  képviselője  és  egyszersmind  az  utolsó,  önálló  sajátossággal 
rendelkező,  kiváló  olasz  festő. 

Képei,  bármely  technikával  készültek  is,  mindig  könnyed  kezelésű  igazi 
dekorációk,  melyeket  mélyebb  értelmű,  komolyabb  1 ártalom  nem  terhel; 
pusztán  festőiek  akarnak  lenni.  Színkezelése  Veronesére  támaszkodik,  a derült, 
átlátszó  tónusok,  a világos  kékek  és  halvány  sárgák  s az  ecset  vonások  könnyű- 
sége egyenesen  rávall  a mintára.  Mindazonáltal  nem  üres  utánzó,  nem  modoros, 
sőt  óriási  formakincsével  és  előadásának  biztosságával  majdnem  ott  áll,  ahol 
Veronese.  Igazi  vérbeli  velencei  festő,  de  színezésében  elhagyja  a régi  velencei 
paletta  telített,  mély  színeit  és  a rokoko  ízlésének  megfelelően  halvány  ezüst- 
szürke tónusokra  tér  áll.  Művészete  igazi  nagyvonású  művészet,  mellyel 
korában  csak  ő rendelkezett.  Függőképei  olyan  hatásúak,  mintha  nagysza- 
bású freskóiból  volnának  kivágva;  még  kisebb  méreteikben  is  nagy,  deko- 
ratív hatásúak.  Élete  utolsó  nyolc  évét  Spanyolországban  töltötte  s ezidőből 
való  Szépművészeti  Múzeumunkbeli  pompás,  lovas  szentje  a San  Fernando 
(helyesebben : Compostellai  sz.  Jakab,  a spanyolok  védőszentje),  mely  képe 
mind  magán  viseli  a mestert  jellemző  vonásokat. 

Itt  közölt,  majdnem  kilenc  négyzetméteres  vászna  freskó-szerű  történeti 
kép  Veronese  stílusában.  Kleopátra  egy  igazi  gyöngyöt  készül  serlegébe  ejteni, 
hogy  a borral  együtt  megigya,  vele  szemben  ül  prémgalléros  köpenyében 
a mogorva  Antonius.  A jelenet  maga  históriailag  egyáltalán  nem  jelentős, 
de  annál  kínálkozóbb  alkalmúl  szolgál  a művésznek  tudása  ragyogtatására. 
A két  főalak,  a fölszolgáló  cselédség,  közte  négerek  és  egy  törpe,  a XV. 
és  XVI.  század  ruházatát  viselik.  Veronesére  emlékeztet  a szabad  ég  felé 
nyíló  oszlopcsarnok,  a nézőktől  népes  karzat,  az  alakok  tetszetős  elrendezése 
s végül  a világító  színesség,  annyira,  hogy  első  pillanatra  Veronese  művének 
gondolhatók.  A XVIII.  századot  csak  a díszletek  formája,  pl.  a karzat  alatt 
elhúzódó  mseander-szalag,  meg  az  edények  jelzik  és  pedig  görögös  voltukkal. 
Ugyanis  az  ezidőtájt  fölfedezett  ókori  romok  (Pompei,  Psestum)  Franciaország 
révén  már  hatni  kezdtek  az  ízlésnek  antik  irányban  való  átformálására. 
Azonban  Tiepolónál  ez  még  csak  az  említett  részleteken  látszik  meg. 


109. 


Batoni 


VELENCEI  képírás  a XVIII.  században  még  mindig  gazdag  másod- 
virágzását élte.  Rómának  ezidőtájt  csak  egyetlen  jelentősebb 
művésze  volt,  akinek  híre  az  ország  határán  túl  is  elhatott, 
Pompeo  Batoni.  Tiepolo  kortársa  volt.  Rómában  képezte  magát 
mint  ügyes  eklektikus,  aki  Ráffael  hívének  és  az  egyszerűbb 
antik  formák  utánzójának  szegődött.  S ezzel  szerencsésen  el  is  találta  kora 
ízlését,  amely  azóta  napjainkig  nem  sokban  változott;.  Mithológiai  képei,  de 
kivált  számos  másolata  révén  ismerés,  világhírű  drezdai  Bűnbánó  Magdolnája 
máig  is  kedvence  a nagyközönségnek.  Kedveltségének  oka  bizonyára  nem 
a nevében  kifejezett  tárgyban  rejlik.  Magdolna  itt  lelki  tartalmával  egészen 
közömbös  genre-alak,  de  csodamódra  van  megföstve.  A szép  formák  összes 
bájával  fölruházott,  kényelmesen  elnyúló  test,  a karok  tartása,  gondosan  ápolt 
puha  kezei  csupa  szemenszedett  különlegességek,  melyek  az  agyoncsépelt 
tárgyat  újszerű  kellemmel  látják  el.  A gyönyörű  szőke  haj,  a porcellánszerű 
bőr  s a kék  ruha  szemben  a barlang  sötét  falával  s a távoli  vidékre  nyíló 
kilátással  szintén  jól  megfontolt  föladatok,  melyeket  a művész  azért  tűzött 
maga  elé,  hogy  megmutassa,  mennyire  mestere  a lefokozott  fénynek.  Az  alak 
maga  pusztán  egy  bájos  nő  marad,  akiről  minden  ájtatos  olvasmánya  és  a 
halálra  emlékeztető  koponya  mellett  is  lerí  bizonyos  kacérság ; formáit  a 
sötét  barlangban  is  érvényre  akarja  juttatni,  és  félünk,  hogy  bűnbánata 
nem  őszinte.*; 

Az  a körülmény,  hogy  a kép  a műízlés  változásait  diadalmasan  átélte, 
tanúskodik  róla,  hogy  megvan  benne  a századokon  át  munkálkodó  művészet 
isteni  erejének  valamelyes  szikrája.  De  azt  is  látjuk  rajta  szemben  a mester 
egyéb  műveivel,  hogy  amit  egy  nagy  művész  eleven  tehetsége  bőségesen 
tud  adni  nekünk,  az  a kis  talentum  igyekvésének  csak  ritkán  s csak  nagyon 
szerencsés  pillanatban  sikerül. 


iog.  A bűnbánó  Magdolna 

187.5  cm.  vászon  fest.  POMPEO  BaTONI,  szül.  .1708.  Luccában,  megh.  1787.  Rómában  Drezda,  Királyi  Képtár. 

atteau  a rokokó  ízlés  legkiválóbb  képviselője.  A franciaországi 
barokk-korszak  körülbelül  összeesik  XIV.  Lajos  uralmával 
(1638 — 1715),  követi  ezt  XV.  Lajos  alatt  a rokokó,  melyet 
helytelenül  tartanak  általában  a barokk  folytatásának,  holott 
épp  az  ellentéte,  valóságos  ellenhatás  a mereven  elzárkózó 
királyság,  a spanyol  etiquette  kényszerzubbonyával  szemben,  visszatérés  a 
barokk  kimért,  nagyzó  pompájától  a természetességhez.  Rousseau  híres  jel- 
szava: «Retournons  á la  natúré !»  (Térjünk  vissza  a természethez!)  csak 
visszhangja  volt  azon  sóvárgásnak,  mellyel  az  előkelő  körök  — és  csakis 
ezek  — az  üres  szertartásoktól  az  élet  szabadabb  élvezésére,  a szabad  leve- 
gőre, fesztelenebb  ruhaviseletre  kívánkoztak.  De  ez  az  átalakító  folyamat 
nem  tört  keresztül  mindenütt : a rokokó  előkelő  társadalma  a természetesség 
színe  alatt  csak  játssza  s nem  egyszersmind  éli  is  az  idilli  életet;  rajongva 
keresik  a szabadban  lefolyó  falusi  mulatságokat,  de  amint  az  ilyen  ünnepsé- 
gek neve,  a «fétes  galantes»  mutatja,  itt  a gálánsság,  a széptevés  a fő  s az 
arkádiai  pásztorok,  pásztornők  és  mithologiai  alakok  szép  világa  csak  poézis 
maradt.  S e világ  művészete  is  csak  ilyen  szép  ámítás  volt,  hiányzott  a 
néppel  való  igazi  kapcsolata  s mint  udvari  művészet  az  udvarral  együtt  ez 
is  elpusztúlt  a forradalom  viharában.  E kor  két  francia  szüleményének,  a 
könnyed  csevegésnek,  a causerie-nak  és  a széptevésnek,  a gálánsságnak, 
találta  meg  Watteau  a művészi  képét,  mely  a francia  előkelő  világnak  sok- 
szor ledér  élete  köré  eszményítő  dicsfényt  vont  és  pedig  festői  eljárásának 
bizonyos  szeretetreméltó  könnyed,  kecses  módjával  s a technikai  készültség 
utólérhetetlen  biztosságával,  s ezzel  a franciák  szemében  a <degfranciásabb 
festőt)  lett,  noha  bölcsője  a flandriai  Valenciennes-ben  ringott. 

Képünk  is  efféle  «féte  galante».  Az  előkelő  társaság,  melyben  meglehe- 
tősen divatosított  öltözetben  jól  fölismerhető  egy  Bacchus,  egy  Apolló,  aztán 
a feketeruhás  Scaramouche,  a kalandor  és  szájhős  népszerű  alakja,  az  erdő 
hűvös  árnyékában  valami  vígjátékkal  szórakozik.  Középütt  egy  pár  a menuette 
kecses  táncát  lejti,  a többieknek  szünetjük  van,  koccintgatnak  vagy  a táncoló 
párt  nézik.  Az  aprókezű,  kislábú,  nagy  naiv  szemű,  rózsás  arcú  hölgyek 
megjelenése  csupa  rokokó  báj,  kivált  a táncolóé  a megtestesült  kellem ; a 
férfiak  típusa  a szikár  izmosság.  A baloldali  homályban  ellentétül  falusi  nép 
és  zenészek  állnak,  ülnek.  Minden  tiszta  és  világos  s emellett  mégis  lágy; 
a legsötétebb  homályban  is  fölismerni  még  Watteaunál  egy-egy  élesen  néző 
szempárt  vagy  elevenebb  mozgást.  S amint  a rajz  semmi tsem  hagy  hatá- 
rozatlanúl,  úgy  az  ártatlan  életöröm  eme  képénél  erős,  gazdag  és  biztos  a 
színezés  is.  És  éppen  az  a körülmény  különbözteti  meg  az  igazi  Watteaut 
összes  utánzóitól,  hogy  itt  a számos  kecses  vonás  mind  erős,  határozott  ki- 
alakultságban jelenik  meg. 


no.  A francia 

Boucher 


Ég  javában  dívott  a gáláns  pásztori  élet  kedvelése,  amikor 
Watteau  fiatalon,  37  éves  korában,  elhunyt.  Örökségét  tanít- 
ványa, Francois  Boucher  vette  át,  még  pedig  a szó  szoros 
értelmében,  amennyiben  ő örökölte  a mester  mintáinak  nagy 
gyűjteményét  és  megrendelőit  is.  Már  Watteau  sqm  élhetett 
volna  meg  csupán  csak  keresett  képeiből,  hanem  mint  zseniális  föltaláló 
pénzzé  tette  díszítői  nagy  tehetségét,  s az  iparművészet  terén  is  egyik  főfő 
úttörője  lett  a bizsirikelő  rokokó  művészetnek.  Boucher  aztán  tervszerűen 
folytatta  mesterének  ezirányú  működését  is. 

A képírás  terén  azonban  utóbb  saját  külön  tárgykört  teremtett  magának, 
t.  i.  a ruhátlan  vagy  félig  ruhás  mithologiát,  melyet  ködös,  mosolygó  táj- 
képek ölébe  helyezett.  De  míg  Watteaunál  mindig  megvan  a naiv  lángész 
adományáúl  az  üde  természetesség  bizonyos  mértéke,  addig  Bouchernál  a 
dekoratív  hatásra  való  törekvés  a természetesség  rovására  megy;  alakjai 
ritkán  vannak  jól  megrajzolva,  a bőr  színe  nem  igaz,  és  mihamar  úgy  találta 
Diderot,  a kor  legnagyobb  műkritikusa,  hogy  emberei  csak  marionettek. 
A körök,  amelyeknek  föstött,  mégis  csábítóan  szépnek  találták  művészetét ; 
bírta  az  udvar  kegyét  is,  ő volt  a dilettánskodó  Pompadour  tanítója.  Pártfogói 
azonban  mégsem  tarthatták  mindvégig  a felszínen.  Ellenlábasai  a polgári 
osztályból  támadtak : Rousseau  az  igazi  természetességet  hirdette,  Diderot  a 
kisember  egyszerű  életének  értékelését,  és  mihamar  akadt  is  művésze  ez 
iránynak  Greuze  személyében. 

A nagyvonású  mithologiai  dekoratív  festés  mellett  vissza-visszatér  a 
Watteau-féle  intimebb  pásztori  képhez.  Képünk  is  a fantázia  megszépítette 
pásztori  életnek  egyik  ilyen  jelenete  és  még  korai  munkája,  Egy  Bacchust 
ábrázoló  domború-míves  díszkút  alatt  két  selyemruhás  pásztornő  ül  egymásra 
hajolva,  előttük  térdel  lovagjuk  és  virágot  akar  orozni  az  egyik  hölgy  öléből, 
aki  ujjával  fenyegeti ; a másik  nő  kék  szalagon  egy  báránykát  tart.  Hátrább 
juhok,  kecskék  és  napos  táj  látszik.  Az  egész  kétségkívül  tetszetős  és  kecses, 
de  Watteau  képeihez  nem  fogható.  Színei  halványabbak,  az  arcok  és  a moz- 
dulatok tompábbak,  hiányzik  belőlük  a Watteau-féle  erő  és  élesség. 


iii.  Pásztori  jelenet 

98x147  cm.  vászon  fest.  FRANCOIS  BOUCHER,  szül.  1703.  Párizsban,  megh.  ugyanott  1770.  Párizs,  Louvre. 

ásztori,  mithologiai  jelenetek  örökös  ismétlése  végre  is  divat- 
ját múlja,  a kijózanodó  kor  rájok  únt  és  a polgárember  egy- 
szerűbb, igazabb  életéből  vett  képekben  óhajtott  gyönyörködni* 
Ebben  a körben  mozog  Jean-Baptiste-Siméon  Chardin,  aki  a 
Watteautól  Greuze  felé  evező  ízlésnek  képviselője.  Watteaut 
mint  fiatalember  még  ismerte,  és  élete  messzire  belenyúlt  a 26  évvel  fiatalabb 
Greuze  virágzása  korába  is,  akire  éppen  ő készítette  elő  a kort. 

Csendéleten  kezdte,  innen  áttért  a hollandusok  modorában  megkompo- 
nált genre-képekre.  A különbség  köztük  az,  hogy  míg  a hollandi  genre-kép 
rendesen  mesél  is  valamit,  olykor  meglehetősen  nyers,  faragatlan  módon, 
addig  Chardinnál  minden  franciásan  illedelmes  és  jelenetei  a lehető  legegy- 
szerűbbek, köznapiak : anyák  gyermekeiket  gondozzák,  asszonyok  napi  foglal- 
kozásukat űzik  vagy  pihennek  ; anekdoták,  festett  történetkék,  ritkán  for- 
dulnak elő  nála.  Művészete  Greuze-ével  szemben  egészségesebb  s kevésbbé 
pikáns. 

Képünkön  is  a teljes,  üde  természetesség  kitűnő  ábrázolójának  mutat- 
kozik. A helyes,  illedelmes  fiú  képe  itt  azzal  kelt  bennünk  mélyebb  érdek- 
lődést, hogy  az  ártatlan,  gyermeki  foglalkozás  genre-szerű  kefetet  ad  neki. 
Kártyáiból  falat  állít  össze  és  mi  akaratlanul  is  mosolyogva  figyeljük  játékát : 
nem  dül-e  el  a következő  pillanatban  az  egész  kártyasor?  Az  arcéi  pontos 
silhouetteje,  amint  élesen  elválik  az  egyszínű,  egyszerű  faltól,  a kékes-zöld 
posztóval  bevont  játszóasztal  félig  kihúzott  fiókjával,  ragyogó  srófjaival, 
mindez  egészen  különleges  művészi  hatással  van  a szemlélőre.  Akaratlanul 
is  a hollandus  impresszionistákra,  egy  Vermeer  van  Delftre  (87  és  88),  egy 
Pieter  de  Hoochra  (92)  kell  gondolnunk,  de  a választékos  színek  kezelése, 
főképp  pedig  a fiú  típusa  határozottan  rávall  a XVIII.  század  francia  művészére. 


ii2.  A kártyaház 

fest.  Chardin 

66x62  cm.  szül.  1699.  Párizsban,  megh.  ugyanott  1779.  Sz.  Pétervár,  Eremitage. 

csillogó  ledérség  festője,  Boucher,  működése  utolsó  évtizedében 
még  szemtanúja  lehetett  ellenlábasa,  Greuze,  diadalának,  aki 
1 755-ben  az  egyszerű  polgári  életből  vett  tárgyával:  A bibliát 
magyarázó  családapával  lépett  a nyilvánosság  elé,  és  megérezve 
nemzetének  érverését,  megmaradt  ezen  a csapáson  s valósággal 
korszakot  alkotott  a francia  képírásban.  Greuze  egyaránt  érdekelni  tudta 
képeivel  a festőket,  az  írókat  s a nagy  közönséget.  Korát  jellemző  különleges 
alkotása  a megható,  oktatni  akaró  genre-kép,  melyet  számos  alakkal  meg- 
komponáltan  a polgári  és  falusi  életből  vesz.  Manapság  legtöbbjéből  kiérzik 
bizonyos  szenvelgés,  valami  melodramatikus  vonás,  irodalmi  tudákosság,  de 
alakjai  részbeli  gyöngeségük  mellett  sem  marionettek  többé,  amint  azt  Diderot 
Boucher  embereiről  állította,  sőt  ugyanő  az  1763-iki  Salonról  szóló  kritikájában 
örvendve  kiált  föl : «Ez  az  én  emberem  !»  Más  bírálók,  persze,  nem  hallgatták 
el  gyakori  modorosságát,  túlságosan  szürke  színezését,  nagyon  is  puha  ecset- 
kezelését, naiv  arcait,  de  Greuze  haladt  tovább  megkezdett  útján  és  köve- 
tendő példáúl  továbbra  is  csak  a bourgeois-t  állította  föl,  mely  mihamar 
hivatva  volt  átvenni  az  uralmat  s utóbb  ugyancsak  megmutatta  oroszlánkörmeit. 

Becsülték  mint  arcképfestőt  is,  kivált  női  és  gyermek-képeiért ; ezek 
sorából  való  a Szépművészeti  Múzeumbeli  Fiatal  leánynak  kissé  érzelgős, 
de  nagyon  szép  képe.  A moralizáló  genre-képeken  kívül  nagy  számban 
föstött  kisebb  genre-szerű  egyes  alakokat : galambokat  etető,  eltört  tükrükön 
vagy  korsójukon  búsuló,  tej  hordó  lánykákat.  Mindezek  nemcsak  kellemmel 
megföstött  bájos  jelenetek,  hanem  bizonyos  csiklandozó  zamatjok  is  van, 
amennyiben  az  ábrázolt  helyzet  csak  ürügy  és  gyermetegségük  csak  illedelmes 
álarc.  Akkortájt  igazi  természetet  láttak  az  ilyen  képekben,  mert  messze 
elütöttek  Watteau  és  Boucher  ámító  világától. 

A képünk  ábrázolta  leány  egyszerű  kelletne,  ruhája,  rajza,  állása  az 
oszlopos  díszkút  mellett  s ez  utóbbi  maga  is  egyaránt  jellemzi  a XVI.  Bajos 
korabeli  stílust,  mely  az  ókori  romok  fölfedezésével  divatra  kapott  egyszerű 
görögösséget  igyekezett  utánozni. 


Párizs,  Louvre  i 


iij.  A törött  korsó 
fest.  Jean-Baptiste  Greuze 
szül.  1725.  Tournus-ban,  megti.  1805.  Párizsban 

az  ő bonyolultabb,  érdekes  egyéniségének  különös 
3au  Bouclier  követője.  — Ismerjük  Watteau  genre-  és 
eit ; az  ő galánssága  mindvégig  illedelmes  maradt. 
Boucher,  már  nem  naiv.  Ennek  tanítványa  Fragonard. 
mesterének  ledér  vonásait,  csakhogy  alakjait  általában 
inkább  a köznapi  élet  milieu-jébe  helyezi.  Vannak  ugyan  mithologiai  jele- 
netei — hiszen  Fragonard  két,  egymást  fölváltó  stílus  keretében  működik, 
XV.  és  XVI.  Lajoséban  — de  az  antikizáló,  összefoglaló  nagy  vonalvezetés 
nem  volt  erős  oldala.  A kisember  házias  élete  bizonyos  realisztikus  genre-kép 
formájában  már  Chardin  művészetében  kezd  kialakulni ; ez  a realizmus,  persze, 
meglehetősen  szelíd  volt.  Ennek  hatása  is  meglátszik,  Fragonard  művein. 
De  míg  Chardin,  épp  úgy,  mint  Greuze,  többnyire  bizonyos  elbeszélő  tarta- 
lommal igyekszik  érdeklődést  kelteni,  addig  Fragonard  a súlyt  inkább  a 
festői  megjelenítés  mikéntjére  teszi.  Alakjai  pillanatnyi  mozzanatok  és  kivá- 
lasztott színhatások  hordozói,  körrajzuk  szinte  szétfoszlik  a fényhomálybán 
és  épp  eme  vázlatszerű  képei  érnek  legtöbbet  a műismerők  szemében,  mivel 
itt  ismerszik  föl  legjobban  előzőitől  elütő  egyénisége. 

Külsőségekben  világosan  meglátszik  művein  is  az  a két  időszak,  melyet 
átélt:  XV.  Lajos  rokokó  kora  és  XVI.  Lajosnak  a polgári  erényért,  természe- 
tességért, az  öltözet  egyszerűségéért  és  a klasszikus  formákért  lelkesülő  kora, 
melyek  azonban  alapjukban  egyformán  játsziak,  festőiek  és  dekorativok  voltak. 
Fragonard  is  csak  a kosztümöt,  a bútorzatot,  a fölszerelést  változtatja,  fölfo- 
gásában pedig  megmarad  finom  érzékiségénél. 

Képünk  rendkívül  érdekes  bizonyítéka  a mester  stílszerűségének  és 
kivált  a kitünően  mérlegelt  technikai  különbözet  megtartásának.  Fz  a kép 
t.  i.  minden  festői  báját  elvesztette  volna,  ha  az  említett  vázlatszerű  fölfo- 
gásban volna  kezelve ; ehelyett  éppen  rendkívül  finom  technikájával  hat, 
egyszersmind  teljesen  kidolgozott  genre-kép  is  erősen  hangsúlyozott  tarta- 
lommal, amint  azt  a hollandusoknál  Jan  Steen  (91)  mutatja.  Itt  természetesen, 
egészen  különös  finomúlt  fölfogásban  vannak  előttünk  az  alakok,  a megrög- 
zített titokzatos  mozzanat,  a homályos  helyiség  bizalmassága  és  a páratlan 
festői  kezelés.  A fény  forrását  nem  látni,  csak  azt  vesszük  észre,  hogy  bal- 
felől  a magasból  jön  s végigcikázik  a nő  pompás  fehér  atlasz  ruháján  és 
lehelletszerű  sálján,  mely  a tekintetünket  a két  bútordarabra  vonja  s ezen 
túl  a szomszédos  szoba  trécselő  asszony  népére.  Bámulatosan  van  megföstve 
az  anyagszerűség,  s itt  a ránc  vetés  is  jellemző : a hölgy  ruhája  tisztára  meg- 
mutatja, hogy  áz  előző  pillanatban  még  ott  ült  a karosszéken ; arca  is  jelzi 
a botránytól  félő  lelkiállapotának  pillanatszerűségét;  ott  játszik  a fény  a rózsa- 
színű ablakfüggönyön  is  és  mintha  az  ajtó  hirtelen  fölnyitása  hozta  volna 
ráncait  a mozgást  jelző  csavart  helyzetbe. 

A Képírás  Régi  Nagy  Mesterei . > y. 


1 15. 


Élisabeth  Vigée-Lebrun 

Egymást  gyorsan  fölváltó  francia  stílusok  sorában  XVI.  Lajos 
alatt,  a XVIII.  század  legvégén  megjelenik  az  «á  la  grecque» 
stílus  is,  mely  az  antik  egyszerűséget  igyekezett  megközelíteni. 
Amennyire  csak  lehetett,  görögös,  vagy  ilyeneknek  hitt  antik 
formák  kezdenek  divatozni  az  iparművészeti  kisebb  tárgyak- 
ban, az  asszonyok  öltözékében  és  főképp  a díszítésben.  Kapóra  jött  ez  az 
irány  már  azért  is,  mert  igen  jól  össze  volt  egyeztethető  azzal  az  egyszerű- 
séggel, melyet  Rousseau  és  Diderot  prédikáltak.  Persze  ez  is  csak  divat  volt, 
még  pedig  nagyon  drága  divat,  amint  azt  az  á la  grecque  iránynak  is  hódoló 
Mária  Antoinette  udvartartási  számlái  bizonyítják. 

Ez  idő  legünnepeltebb  festőnője  volt  Élisabeth  Vigée  kisasszony,  aki 
majdnem  minden  európai  udvart  meglátogatott  s gyors  festési  modora  mellett 
is  alig  győzte  a számos  megrendelést.  Utóbb  Lebrun  gazdag  műkereskedőhöz 
ment  férjhez.  Ilyenül  egy  alkalommal  az  « Ifjabb  Anacharsis  utazása#  nagy- 
nevű szerzőjének,  Barthélemy  abbénak  tiszteletére  házában  egy  valóságos 
soirée  grecque-et  adott;  a szép  királyné  is  több  ízben  «ült  neki#. 

Festési  modora  mindig  tetszetős  és  szeretetreméltó  és  képünkben  a 
ragyogó  anyai  boldogságnak  ellenállhatatlan  varázsú  emlékét  föstötte  meg. 
Az  egyszerű,  chiton-szerű  görög  ruha  lecsúszott  a művésznő  válláról.  Ahogyan 
leánykája  hozzásimúl  s emellett  a szemlélőre  néz,  ahogy  az  anyának,  a meg- 
testesült Gráciának,  gyöngéd  ölelése  van  megrajzolva,  mindez  csupa  párját 
ritkító  francia  vonás  a képen.  A ruhák  színei  azidőtájt  tompák  és  töröttek, 
kékesek  vagy  olajbarnák ; a nagyobb  fehér  folthoz,  természetesen,  igen  jól 
illik  a vöröses  öv,  ugyanúgy  a mesterkéletlen  hajviselethez  is  a keskeny 
színes  szalag. 


uy.  A művésznő  és  leánykája 
fest.  Elisabeth  Vigée-Lebrun 
szül.  1755.  Párizsban,  megh.  ugyanott  1842. 

130x94  cm.  fatábla  Párizs,  Louvre. 


116. 


Liotard 


Típusának  megfelelően  a XVIII.  század  francia  művészete, 
kiváltképpen  a rokokó,  külön  neki  megfelelő  finom  festői 
eljárásmódot  is  kieszelt  magának,  t.  i.  a művészi  tökéletességig 
kifejlesztett  pasztell-festést  vagy  rajzot,  amellyel  még  jobban 
ki  tudta  fejezni  a látszatra,  a szemfényvesztésre  épített  egész 
lényegét,  mint  a nehézkesebb  olajfestés  zsíros  fényével.  A színes  puha 
krétával  való  rajzolást,  mely  a lepkeszárnyak  bársonyos  hamvasságával  szinte 
leheletszerűen  rögzítheti  meg  a könnyed,  gyöngéd  vonásokat,  már  Rionardo 
da  Vinci  és  Hans  Holbein  is  művelte,  de  gazdag  színárnyalatait  csak  a 
rokokó  művészei  aknázták  ki. 

A pasztell-művészek  majdnem  kizárólag  arcképezők  voltak,  csak  ritkán 
használják  ezt  a technikát  mithologiai  vagy  genre-szerű  jelenetek  ábrázo- 
lására. Legkiválóbbak  köztük  Maurice  Quentin  de  la  Tour  (1704  -1788), 
Pompadour  kedvenc  festője  és  Jean- Étienne  Riotard. 

A genéve-i  születésű  Riotard  művészi  neveltetése  révén  egészen  elfran- 
ciásodott,  mint  gyakorló  művész  Európának  legtöbb  fővárosában  inegfordúlt. 
Műfaja  szerény  és  annak  idejében  már  azért  sem  talált  méltánylásra  az  Aka- 
démia részéről,  mert  az  akkortájt  újszerű  szokatlan  pasztell-technikára  szorít- 
kozott. Nagyobb  számmal  maradtak  tőle  kitűnő  arcképek,  továbbá  kisebb 
mithológiai  és  genre-képek,  legtöbbje  az  amsterdámi  Rijksmuseumban. 

A képünk  ábrázolta  köznapi  jelenet  gyöngédebben,  nemesebben  aligha 
volna  megfösthető ; ilyen  esetben  lehet  igazán  szó  az  alacsonyabb  dolog 
megeszményítéséről.  A csokoládét  hozó  szobalány  vagy  pincérnő  élőiről 
ábrázoltán  Murillónál  és  a hollandusoknál  előképekre  talált  volna,  itt  azonban 
arcélre  van  állítva.  Üde  arcában,  kissé  lesütött  szemeiben,  mozdulatlanságában 
nincs  semmi  kacérság.  Rajza  a finomság  netovábbja,  a modellálás  gyöngéd, 
alig  észrevehető,  tetszetős,  a színezés  tartózkodó,  túlnyomóan  halvány,  szőke. 
Színekben  dúskáló  képsorozatunk  végén  olybá  tűnik  föl,  mintha  színeit  a 
nap  kiszítta  volna.  Ez  a körülmény  azonban  nem  a pasztell-kréta  tehetetlen, 
erőtlen  voltának  tudható  be  ; a művész  ezúttal  nyilván  ilyen  halvány  színekben 
kereste  a harmóniát. 


u6.  A csokoládés  leány 
fest.  Jean-Étienne  Ltotard 
szül.  1702.  Genéve-ben,  megír.  ugyanott  1789. 

82  x 52  cm.  pasztell  pergamenten  Drezda,  Királyi  Képtár. 


117. 


Reynolds 


EYNOivDS  és  Gainsborough  itt  közölt  két  arcképe  a brit  szige- 
tek festőművészetéről  óhajt  némi  halvány  képet  adni.  A modern 
Európa  népei  közül  legkorábban  az  angolok  kezdtek  kedvvel 
és  hozzáértéssel  idegen  képeket  gyűjteni,  ez  irányú  világos  és 
biztos  Ítéletük  gyakran  jelölte  meg  a művásárlások  útját.  Nekik 
vannak  már  a XVIII.  század  óta  a legokosabb  könyveik  a művészetről  s 
Holbein  (30)  és  Van  Dijck  (67)  óta  egész  tömegben  foglalkoztattak  maguk- 
nál idegen  mestereket.  — Képírásuk  fiatal  és  éppen  nem  olyan  eredeti,  mint 
maguk  hiszik,  noha  idegen  iskolákhoz  való  csatlakozásuk  híján  és  elzárkó- 
zottságuk  miatt  is  éppen  náluk  keresnénk  tősgyökeres,  ős  eredetiséget.  Nem- 
zeti típusuk  korai  kialakultsága  és' nagy  kulturájok  néhány  kiváló  arcképezőt 
és  szép  számú  még  jobb  tájképfestőt  teremtett. 

Joshua  Reynolds  Van  Dijck- féle  arcképeken  kezdte,  majd  hosszabb  olasz- 
országi  tanulmányútra  indult.  Itt  fejlett  kitűnő  eklektikussá  : a kompozíciót 
a bolognai  mesterektől,  a színezést  a velenceiektől,  a fényhomályt  pedig 
Rembrandtól  vette.  Rajza  nem  éppen  mesteri,  sőt  gyakran  hibás,  a nagy 
mesterek  utánzásában  sokszor  csak  a külsőségeknél  marad.  Mint  az  akkor 
(1768)  megalakult  Royal  Academy  első  elnöke,  a képírást  tárgyaló  beszédei- 
ben hangoztatott  tudományos  elveket  festésében  is  alkalmazta  és  sok  tekin- 
tetben tudományos  festőnek  mondható.  De  hibái  mellett  is  kiváló  színező, 
szinte  ösztönszerűen  tudja  mérlegelni  a festői  rajz  egyensúlyát  és  főképp  női 
arcképei  (pl.  a londoni  Wallace-gyűjteménybeli  híres  Nelly  O’ Brien)  a szép- 
ség és  kellem  iránt  való  rendkívül  gazdag  és  finom  érzékéről  tesznek  tanú- 
ságot. A régi  mesterek  technikai  titkainak  tanulmányozása,  sajnos  olyan 
kísérletekre  csábította,  melyek  képeinek  nagyon  ártottak. 

Legnagyobb  diadalait  mint  az  ártatlan  gyermekség  arcképezője  aratta  ; 
el  lehet  róla  mondani,  hogy  ő az  első,  aki  a gyermeket  gyermeknek  festi 
s nem  a későbbi  férfi  vagy  nő  zsengéjének.  Itt  közölt  képe  bibliai  színezetű 
portré  és  éppen  eme  legjobb  oldaláról  mutatja  a művészt.  A rendkívül  bájos 
kis  fiút  kedveltsége  miatt  újra  meg  újra  le  kellett  föstenie. 


///.  Az  imádkozó  Sámuel 
fest.  Sir  Joshua  Reynolds 
szül.  1723.  Plymtonban,  megh.  1792.  Londonban 


86x68  cm.  vászon 


London,  National  Gallery. 


118.  Gainsborough 


ainsborough  az  előbb  bemutatott  nagy  versenytársánál,  Rey- 
noldsnál,  jóval  izmosabb,  tősgyökeresebb  természet  volt.  A por- 
trénak és  tájképnek  egyaránt  tökéletes  mestere,  sőt  az  utóbbi- 
ban valóságos  úttörője  a modern  angol  tájképezésnek,  nemcsak 
mivel  tárgyait  kizárólag  a hazai  földről  vette,  hanem  mivel  őket 
egészen  sajátos  egyéni  fölfogással,  bizonyos  költői  érzéssel  hatotta  át,  ami 
minden  egyéb  realitása  mellett  jellege  maradt  az  angol  tájképnek.  Hazájának, 
az  elragadóan  szép  suffolki  grófságnak  gazdag  ölében  növekedvén,  az  egy- 
szerű természet  iránt  való  őszinte  érzése  és  üde,  mesterkéletlen  fölfogása 
eredetileg  a tájkép  felé  vonzotta,  de  alacsony  származása  mihamar  a jöve- 
delmezőbb arckép  felé  terelte  és  bámulatosan  üde  tájképi  művészetét  ezentúl 
csak  háttérül  használja  föl  portréinál. 

Gainsborough  magas  polcra  jutott  barátjával,  Sir  Joshua  Reynoldsszal 
szemben  nem  az  emberi  nagyságot,  a színpadiasságot  akarja  ábrázolni,  hanem 
az  embert  az  ő melegen  lüktető  vérével,  ha  a végsőig  finomodott  kultúra 
külső  színe  veszi  is  körül,  amint  azt  előkelő  modelljeinek  körében  láthatta, 
első  ízben  Bath  fürdőhelyen,  ahova  1760.  éppen  kenyérkereset  céljából  tele- 
pedett le,  majd  1774  óta  Londonban. 

Művészi  előképe  mindenekelőtt  Van  Dijck  (69),  akinek  portré-művészete 
ott  élt  tovább  az  ország  képgyűjteményeiben.  Fölismerszik  ez  már  az  elren- 
dezés külsőségein  is,  az  erdős,  felhős  háttéren,  valami  épületrészen,  melyet 
redős  függöny  díszít,  és  nem  kevésbbé  az  alakok  fáradt,  tétlen  magatartásán 
s az  elmélázó  arckifejezésen.  Másrészről  van  műveiben  valami  Watteau  játszi 
kelleméből  és  üde  színeiből  is.  Modelljei  jobbára  hölgyek,  gyermekek  és 
fiatalemberek,  köztük  a Grosvenor  Gallery-beli  sokat  emlegetett  Blue  boy , a 
Kék  fiú,  a fiatal  Jonathan  Butall  arcképe,  akinek  alakja  egészen  kékbe  öltö- 
zötten valami  csodás  módon  emelkedik  ki  a meleg,  barna  háttérből. 

Képünk  modellje,  Miszisz  Sidons,  Sidonné,  az  akkori  londoni  színpad 
legünnepeltebb  tragikája  volt.  A kor  emez  egyik  legkiválóbb  asszonya  mindkét 
jeles  arcképezőnek  ült  modellűl  s utánok  Lawrence  is  lefestette.  Reynolds 
mint  Tragikus  Múzsát  fogta  föl,  Lawrence  mint  szép  idős  asszonyt  egyszerű 
házi  ruhában.  Gainsborough  pedig  a 29  éves  rendkívül  érdekes  asszonyt,  mint 
nagyvilági  hölgyet,  hivatására  való  tekintet  nélkül  előkelő  utcai  toiletteben 
örökítette  meg.  Az  arckép  kivált  festőiség  szempontjából  így  is  csudálatra 
méltó  művészi  alkotás.  Általvető  sárga  kendője  leültében  lecsúszott  balvállárób 
jobbját  hanyagúl  egy  nagy  karmantyún  nyugtatja,  fekete  tollas  kalapjában  és 
látogató  ruhájában  úgy  ül  itt,  mintha  éppen  haza  ért  volna ; tartásában  semmi 
merevség  sincs.  A fősúly  a megjelenés  választékos  előkelőségére,  az  össz- 
benyomásra van  téve.  Haja  fehér  hajporral  van  behintve,  kissé  kemény  arcának 
nem  hizelgett  a művész ; ez  inkább  jellemző,  mint  szép.  Csodálatos  a csíkos, 
kék  szegélyű  selyemruha  s a lehelletszerű  tüll  kezelése  a keblén,  aztán  a 
hullámos  hajé  a fehérlő  bőr  mellett.  Az  egész  kép  gyönyörű  harmóniája  a 
kék,  szürke  és  fehér  színeknek,  melyeket  a barnák  és  a háttéri  redős  vörös 
függöny  segítenek  érvényre  jutni. 


ii8.  Miszisz  Siddons  képmása 

fest.  Thomas  Gainsborough 

szül.  1727.  Suffolk  mellett  Sudburyban,  megh.  1788  Londonban 


124x97  cm.  vászon 


London,  National  Gallery. 


1 19. 


Anton  Graff 


xvm.  században  erősen  lehanyatlott  német  művészet  csak 
annyiban  költ  némi  érdeklődést,  hogy  becsületes  arcképfestőik 
legalább  koruk  jellemét  tükröztetik  vissza  portréikban.  Az 
uralkodó  franciás  irány  mellett,  mely  az  előkelő  köröknél 
Németországban  is  uralomra  jutott,  a polgári  osztály  számára 
valami  egyszerűbb,  őszintébb  művészet  fejlődött  ki.  Ennek  az  iránynak  leg- 
termékenyebb képviselője  volt  a winterthuri  születésű  Anton  Graff. 

Graff  eleinte  Dél-Németországban  dolgozgatott,  majd  1766-ban  Drezdába 
fölkerülve,  ott  működött  élte  végéig,  mint  a művészeti  akadémia  tanára. 
Egyike  volt  kora  legkeresettebb  arcképfestőinek  és  megbízásai  miatt  sokat 
utazgatott.  Amint  kortársa,  Chodowiecki,  (1726 — 1801)  kora  és  nemzete 
klasszikusainak  volt  az  illusztrátora,  úgy  viszont  Graffhak  remekíróik  arc- 
képeit köszönik  a németek,  köztük  Gellert,  Wieland,  Eessing,  Hagedorn, 
Herder,  Tiedge,  Schiller  és  más  kiváló  irodalmi  alakok  portréit.  Maga  1240-re 
teszi  képei  számát. 

Fölfogása  szemben  a franciáskodó  arcképezés  barokkszerű  pózával, 
hatásvadászó  rátartiságával,  egyszerű,  természetes,  a nyárspolgáriasság  felé 
hajló,  de  elég  szellemet  tud  alakjaiba  önteni ; festői  kezelése  a régi  jó  időkre 
emlékeztet.  Kissé  különös  hatásúak  az  ő rózsás  arcai,  kivált  idősebb  embe- 
reknél, de  ez  nyilván  a kor  ízlésében  leli  magyarázatát,  hiszen  még  a ken- 
dőzött arcok  koráról  van  szó,  amikor  az  erőltetett  piros  arcbőrhöz  oly  jól 
illett  a fehérre  beporozott  haj. 

Itt  közölt  saját  arcképe  minden  tekintetben  kiváló  műve,  különösen 
jól  sikerült  fesztelen,  szabad  testtartása  és  a beszédes,  erősen  kimodellált  arc, 
mely  világos  silhouetteként  áll  el  a sötét  falrésztől.  Hozzájárul  ehhez  az  alak- 
nak tetszetős  beleilleszkedése  a kép  alakjába,  vagy  megfordítva,  és  a sötét 
színeknek  finoman  lefokozott  harmóniája. 


$ i68x  105*5  cm. 
s vászon 


i ig.  A műrész  saját  arcképe  Drezda 

fest.  AnTON  Graff,  szül.  1736.  Winterthurban,  megh.  1813.  Drezdában  Királyi  Képtár. 

164x296  cm.  vászon 
Frankfurt. 

Stádel-féle  Műintézet. 


120. 


Tischbein 


ISCHBKINÉK  művészkedő  családjából  ketteu  válnak  ki  különö- 
sebben a XVIII.  századi  Németországban,  mely  irodalmi  kiváló- 
sága mellett  a szépművészetek  terén,  mint  említettük,  csak 
hanyatlást  mutat.  Ezek  : Johann  Heinrich,  az  idősb,  aki  a kasseli 
akadémiát  és  képtárt  igazgatta,  meg  nevesebb  és  többoldalú 
unokaöccse,  Johann  Heinrich  Wilhelm,  akit  röviden  csak  utolsó  nevén  emle- 
getnek. — Mikor  ez  1782.  Rómába  érkezett,  akkor  sem  Winckelmann, 
sem  Mengs  nem  éltek  többé,  de  a művészet  immár  át  volt  terelve  a klasszi- 
cizmusnak azon  útjára,  melyet  az  első  mélyen  szántó  irodalmi  munkásságával, 
a második  pedig  a Winckelmann-féle  elméletnek  gyakorlati  alkalmazását 
megkisértő  s annak  idején  nagyon  fölkapott  képeivel  kijelölt.  Kevéssel  utóbb 
jött  Rómába  Goethe,  a Winckelmann-Mengs-féle  művészi  eszmény  hirdetője 
s ennek  az  ideálnak  szolgálatába  szegődött  Tischbein  is. 

Ez  időből  való  Goethének  itt  közölt  képe,  mely  itt  korántsem  valami 
kiválósága,  hanem  pusztán  korfestő  iránya  miatt  foglal  helyet.  Főérdeme 
mindenesetre  az  arcképi  hűség.  így  élhetett  Goethe  az  ő antik  ideáljai  között, 
így  pihenhetett  gyakorta  az  örök  város  melletti  Campagna  romjai  közt,  melyet 
a művész  a képen  egy  antik  domborúművel  és  a háttérben  (középütt)  Cecilia 
Mettella  sírjával  jelez.  A költő  helyzete  bár  keresetlen  akar  lenni,  éppen  nem 
az,  nem  is  természetes,  sőt  balkezének  különös  tartása  határozottan  kényel- 
metlen. Ettől  és  messzire  kinyúló  ballábától  az  egész  alak  bizonyos  elferdü- 
lésbe  jut  és  nagy  voltával  valósággal  elnyomja  az  aprólékosan  kezelt  tájrészle- 
tet ; szinte  félünk,  hogy  mi  lesz  a képből,  ha  ez  az  óriás  föl  talál  állni. 
Tekintete  éles  és  vizsgálódó,  s ez  nyilván  hű  portréi  vonás,  hasonlóképpen 
az  erővel,  élénken  megrajzolt  jobbkéz  is.  És  pusztán  ebben  az  arcképi  hűség- 
ben van  meg  a kép  értéke,  nem  pedig  művészi  sajátosságaiban. 

zép  képsorozatunkat  magyar  arcképfestő  művével  fejezzük 
be.  Nem  azért,  mintha  remekműnek  tartanók,  vagy  mintha 
művésze  «a  képírás  régi  nagy  mesterei#  között  talán  az  út- 
törő szerepében  foglalhatna  helyet,  hanem  mert  Rákóczynk- 
nak  egykorú  szép  képéről  van  szó  és  mivel  legalább  a kül- 
földön megbecsült,  jónevű  honfitársunk,  Mányoky  Ádám,  festette,  aki  kivált 
a legutóbb  bemutatott  két  német  festő  mellett  bátran  megállja  helyét. 

Vajmi  kevés  az,  amit  életéről  tudunk  és  élete  munkáját  illetőleg  is 
csak  egy-két  szemtanú  bizonyságára  szorítkozhatunk,  mivel  szerteszórt  művei 
együtt  még  nem  voltak  láthatók,  sőt  legtöbbje  ismeretlen  helyeken,  valószí- 
nűleg Lengyelországban,  lappang  > Szépművészeti  Múzeumunkban  is  csak 
egy  képpel,  Louise  de  Carignan  képmásával  szerepel. 

Életéből  bennünket  főképp  az  érdekel,  hogy  a magyar  nemesi  család- 
ból 1763.  Szokolyon  (Sáros  m.)  született  művész  rövid  ideig  II.  Rákóczy 
Ferenc  udvari  festője  volt,  sőt  kettejük  között  nyilván  bizalmasabb  is  lehetett 
a viszony,  mivel  Rákóczy  Mányokyt  diplomáciai  megbízással  Hollandiába 
küldte,  s ugyanilyen  szerepben  fordult  meg  Francia-  és  Németországban  is. 
Bízvást  íöltehetjiik,  hogy  az  útjába  eső  művészeti  gócpontokon  okvetlenül 
fejlesztette,  izmosította  tehetségét.  Krónikás  följegyzés  szerint  Párizsban  XIV. 
Lajos  festőjénél,  Largilliére-nél  tanult.  A francia  befolyás  meg  is  látszik 
Rákóczy  képmásán,  aminthogy  a fejedelem  nyilvánvalóan  nagy  barátja  volt  a 
francia  szellemnek ; Scheitz  német  festőt  is  emlegetik  mesteréül,  de,  bár 
Mányoky  utóbb  átevezett  a német  irányba,  Scheitz  hozzá  nem  fogható  s aligha 
lehetett  mestere. 

Mikor  a kurucok  csillaga  lehanyatlott,  Mányoky  nem  követte  fejedel- 
mét, hanem  tőle  elválva,  másutt  kereste  boldogulását.  Viharosabb  múltú 
kortársa,  a bazini  születésű  Kupetzky  János  (1667 — 1740)  sem  tudott  itthon 
boldogulni.  Magyarokúi  ezen  nem  csodálkozhatunk ; inkább  az  ellenkezője 
volna  föltűnő.  Gazdag  művészi  tevékenységüket,  kivált  Kupetzkyét  annál 
jobban  megbecsülték  külföldön,  ahol  mindkettő  fejedelmek  szolgálatába 
szegődött.  Mányoky  művészkedésének  tere  II.  és  III.  Ágost  választófejedel- 
mek, illetve  lengyel  királyok  alatt  Lengyelország  és  élete  végén  Drezda  lett ; 
az  előbbinek  maga  Rákóczy  ajánlotta  jó  emberét. 

Bzidőből  való  arcképein,  melyek  az  udvart,  lengyel  hölgyeket  és  ura- 
kat, német  hercegnőket  és  hercegeket  ábrázolnak,  elhagyja  a franciás  irányt 
és  fokozatosan  közeledik  a díszefosztott,  szárazabb  német  felfogáshoz. 

A Rákóczy-korból  csak  közölt  képe  ismeretes,  mely  a szász  királyi 
család  hitbizományi  tulajdona.  László  Fülöpnek  róla  való  másolata  Történelmi 
Képcsarnokunkban  (az  Akadémiában)  látható  ; erről  készült  színes  nyomatunk 
is.  A mellkép  férfikora  delén  egész  daliás  voltában  mutatja  a fejedelmet. 
Öltözete  sötétkék  bársony  dolmány  arany  sujtással,  vállát  hermelinnel  bélelt 
vörös  bársony  palást  takarja,  fején  vörös  tetejű,  forgós  prémkalpag  van.  Háttere 
sötét  s talán  förgeteges  eget  akar  jelezni.  Rajza  az  áll  némi  félszegségében 
kissé  bántó,  de  villogó  szemét  ilyennek  tudja  minden  magyar. 

A SZÍNES  képek  jegyzéke. 


1.  Piero  della  Francesca,  Battista  Sforza 

2.  Piero  della  Francesca,  Federigo  di  Montefeltro 

3.  Domenico  Veneziano,  Női  arckép 

4.  Hubert  és  Jan  van  Eyck,  A genti  oltár  énekes 

angyalai 

5.  Hubert  és  Jan  van  Eyck,  A genti  oltár  zenélő 

angyalai 

6.  Jan  van  Eyck,  Kis  szárnyasoltár 

7.  Stephan  Lochner,  Madonna  a rózsalugasban 

8.  Rogier  van  dér  Weyden,  Szent  Lukács  lefesti  a 

Madonnát 

9.  Hans  Memling,  Mária  a Kisdeddel 

10.  Hugó  van  dér  Goes,  A pásztorok  imádása 

11.  Antonello  da  Messina,  Fiatalember  képmása 

12.  Filippo  Lippi,  Az  erdei  Madonna 

13.  Sandro  Botticelli,  A nMagnificatn 

14.  Melozzo  da  Forli,  Mandolinon  játszó  angyal 

15.  Francesco  Cossa,  Az  ősz 

16.  Lionardo  da  Vinci,  Mona  Lisa 

17.  Lionardo  da  Vinci,  Az  utolsó  vacsora 

18.  Francesco  Melzi,  Leány  virágokkal 

19.  Fra  Bartolommeo,  Piéta 

20.  Mariotto  Albertinelli,  Mária  látogatása  Erzsébetnél 

21.  Ráffael,  Mária  eljegyzése 

22.  Ráffael,  Madonna  dél  Granduca 

23.  Sodorna,  Szent  Sebestyén 

24.  Andrea  dél  Sarto,  A hárpiás  Madonna 

25.  Sebastiano  dél  Piombo,  Római  nő  képmása 

26.  Ráffael,  A sixtusi  Madonna 

27.  Michelangelo,  A bűnbeesés 

28.  Albrecht  Dürer,  Holzschuher  képmása 

29.  Albrecht  Dürer,  Feszület 

30.  Ifj.  Hans  Holbein,  Jörg  Gisze  képmása 

31.  Ifj.  Hans  Holbein,  Sir  George  of  Cornwall  képmása 

32.  Lukas  Cranach,  A pihenő  szent  család 

33.  Matthias  Grünewald,  Keresztre-feszités 

34.  Albrecht  Dürer,  Az  u.  n.  négy  apostol 

35.  Giovanni  Bellini,  Leonardo  Loredano  dogé 

36.  Cima  da  Conegliano,  Mária  templomba-menetele 

37.  Palma  Vecchio,  A három  nőtestvér 

38.  Giorgione,  Judit 

39.  Giorgione,  A hangverseny 

40.  Tizián,  Az  adópénz 

41.  Tizián,  Péter  vértanú  megöletése 

42.  Tizián,  Lavinia,  a művész  leánya  (Címkép) 

43.  Tizián,  Roberto  Strozzi  leánya 

44.  Lorenzo  Lotto,  A három  életkor 

45.  Tintoretto,  Nemesember  képmása 

46.  Paolo  Veronese,  A kánai  menyegző 

47.  Moretto,  Szent  Jusztina 

48.  Correggio,  A szent  éjtszaka  (Részlet) 

49.  Correggio,  Szent  Ferenc  Madonnája 

50.  Caravaggio,  Mandolinon  játszó  leány 

51.  Guido  Reni,  Auróra 

52.  Nicolas  Poussin,  Tájkép  Máté  evangélistával 

53.  Claude  Lorrain,  Tájkép  az  Egyiptomba  menekülő 

szent  családdal 

54.  Domenichino,  A cumaei  szibilla 

55.  Ribera,  Szent  Ágnes 

56.  Velasquez,  A díszhölgyek 

57.  Velasquez,  Margarita  infánsnő 

58.  Velasquez,  A fonó  nők 

59.  Velasquez  (?),  Borro  generális 


60.  Murillo,  Szöllöt  és  dinnyét  falatozó  fiúk 

61.  Murillo,  Páduai  szent  Antal 

62.  Murillo,  Gyermekek  a kagylóval 

63.  Rubens,  Az  Ildefonzó-oltár  középrésze 

64.  Rubens,  A nemezkalap 

65.  Rubens,  Krisztus  és  a megtérő  bűnösök 

66.  Van  Dijck,  Boldog  Hermán  József  prémontrei 

szerzetes 

67.  Van  Dijck,  A szent  család  a fogolymadarakkal 

68.  Rubens,  A kis  Jézus  sz  Jánossal  és  angyalokkal 

69.  Van  Dijck,  I.  Károly,  angol  király  gyermekei 

70.  Coques,  A fiatal  tudós  és  testvére 

71.  Adriáén  Hanneman,  II.  Vilmos,  orániai  herceg 

72.  Id.  Jan  Brueghel,  Falusi  út 

73.  Jacob  Jordaens,  Az  almásszürke 

74.  Id.  Dávid  Teniers,  A faluban 

75.  Adriáén  Brouwer,  A hamisjátékos 

76.  Ifj.  Dávid  Teniers,  Parasztkorcsma 

77.  Frans  Hals,  Férfi  képmása 

78.  Frans  Hals,  Dajka  a gyermekkel 

79.  Frans  Hals,  Víg  szerenád 

80.  Rembrandt,  A művész  saját  arcképe 

81.  Rembrandt,  Tájkép  rommal 

82.  Rembrandt,  Jákob  áldása 

83.  Rembrandt,  A Staalmeesterek 

84.  Jan  Livens,  Abrahám  áldozata 

85.  Ferdinand  Bol,  Jákob  álma 

86.  Jan  van  Goyen,  Tájkép  legelővel 

87.  Vermeer  van  Delft,  Az  olvasó  nő 

88.  Vermeer  van  Delft,  Leány  a borospohárral 

89.  Adriáén  van  Ostade,  A mester  a műtermében 

90.  Adriáén  van  dér  Velde,  Scheveningeni  part 

91.  Jan  Steen,  Mikulás  napja 

92.  Pieter  de  Hooch,  Az  olvasó  asszony 

93.  Gerard  Dou,  A hegedűs 

94.  Gábriel  Metsu,  A baromfikereskedő 

95.  Caspar  Netscher,  Ének  zongorakisérettel 

96.  De  Heem,  Nagy  csendélet  a fészekkel 

97.  Paulus  Potter,  Tehenek  a legelőn 

98.  Aalbert  Cuijp,  Folyami  táj 

99.  Salomon  Koninck,  A remete 

100.  Gerard  Terborch,  A hangverseny 

101.  Ruijsdael,  A vadászat 

102.  Ruijsdael,  Kilátás  Haarlemre 

103.  Wouwerman,  A utarkan  a kovácsmühely  előtt 

104.  Hobbema,  Tájkép  a vízimalommal 

105.  Weenix,  Nagy  csendélet  az  elejtett  nyúllal 

106.  Adriáén  van  dér  Werff,  Hágár  kitaszítása 

107.  Carlo  Dolci,  Szent  Cecília 

108.  Tiepolo,  Kleopátra  lakomája 

109.  Pompeo  Batoni,  A bűnbánó  Magdolna 

110.  Antoin  Watteau,  A francia  vígjáték 
Hí.  Francois  Boucher,  Pásztori  jelenet 

11 2.  Chardin,  A kártyaház 

113.  Greuze,  A törött  korsó 

114.  Fragonard,  A titkos  csók 

115.  Vigée-Lebrun,  A művésznő  és  leánykája 

116.  Liotard,  A csokoládés  leány 

117.  Joshua  Reynolds,  Az  imádkozó  Sámuel 

118.  Gainsborough,  Miszisz  Siddons  képmása 

119.  Anton  Graff,  A művész  saját  arcképe 

120.  Wilhelm  Tischbein,  Goethe  képmása 

